
ANGHELOS VLAHOS 


redilecţia pentru nesecatiul izvor de inspiraţie care este istoria 
Pe. îl situează pe Anghelos Vlahos în nobila falangă a celor 
mai valoroşi scriitori eleni, dintre care vom aminti doar pe cîţiva 
mai cunoscuți la noi: pe titanul Nikos Kazanţakis cu tulburătorul 
său Căpitan Mihalis, pe Costis Palamas cu Moartea palicarului, 
pe Stratis Mirivilis cu Viaţa în mormânt, pe Ilias Venezis cu Nu- 
mărul, pe Terzakis cu Prinţesa Isabeau și, în fine, pe statornicul 
prieten şi admirator al poporului român, Spiros Melas, a cărui 
operă este închinată aproape în întregimea ei, poporului elen și 
eroilor lui. 

Anghelos Vlahos s-a născut în anul 1915, în străvechea citadelă 
a elenismului, Alexandria. După ce studiază ştiinţele juridice, se 
consacră carierei diplomatice, astăzi fiind ambasador al Greciei 
în Uniunea Sovietică. 

Preocupările legate de cariera diplomatică nu-l împiedică să-și 
închine o bună parte din timp creaţiei literare. Eforturile sale asi- 
due în această direcţie aveau să-şi afle împlinirea o dată cu apa- 
riția romanului Stăpînul meu Alcibiade, care i-a adus totodată 
și premiul Urani! (1955). Mînuind cu virtuozitate un stil plin de 
vioiciune şi culoare, într-o arhitectonică impecabilă, Anghelos 
Vlahos reînvie, într-o modalitate dintre cele mai moderne, o 
epocă de mult apusă. În centrul acţiunii, plasată — în cea mai 
mare parte — în epoca războiului fratricid pentru hegemonie din- 
tre Atena şi Sparta, străluceşte meteorica personalitate a tînărului 
Alcibiade, demnul urmaş al lui Pericle. Cu o deosebită migaiă şi 
dragoste faţă de trecutul glorios al patriei, Anghelos Vlahos cerne 


1 După numele scriitorului Kostas Urani. 


preţiosul material documentar-istoric şi, urmărind evenimentele 
reale şi imaginare narate de Silicos, sclavul favorit al eroului, 
face să retrăiască sub ochii cititorului figura marelui bărbat şi 
general care a fost Alcibiade. Romanul înfățișează deopotrivă stră- 
lucita şi contradictoria personalitate a acestui bărbat pe cît de 
bogat în virtuţi, pe atît de orgolios şi inegal în acţiunile lui cât 
si epoca lui Pericle, una dintre cele mai importante ale istoriei 
omenirii, cu oamenii politici, artiştii şi filozofii care au ilustrat-o. 

Statornica atracție exercitată de trecutul istoric al patriei sale 
ru-l sustrage pe Anghelos Vlahos de la problemele contempora- 
neităţii, pe care le-a ilustrat în romanul Mormintul bătrinei şi în 
ampla nuvelă Ore de viaţă, care îi aduce premiul de stat în 1957. 
Acţiunea romanului Mormântul bătrinei se plasează în timpul ce- 
lui de-al doilea război mondial şi a luptelor purtate împotriva agre- 
sorilor italieni în regiunea Epirului şi munţilor Pind. Roman de 
război, roman al suferinţei umane, Mormântul bălrinei apare ca 
primă ediţie în 1945, cînd amintirile unei experienţe crincene erau 
încă proaspete atît în mintea scriitorului cît și a cititorilor săi. 

Ampla nuvelă Ore de viață relevă calităţile lui Vlahos de 
subtil analist al sufletului uman şi reconstituie drama unui om 
mărunt pe care fascismul îl împinge la autodistrugere. 

Trecutul istoric al patriei sale constituie însă pentru Vlahos 
sursa de inspiraţie la care se întoarce cu stăruință, cum o dove- 
cesc Istoria Bizanțului şi Ultimii Comneni, evocare a împăraților 
Fizantini care au domnit la începutul secolului al XIII-lea, pre- 
cum și traducerea în greaca modernă a Istoriei războiului pelopo- 
nesiac a lui Tucidide. Ultima sa carte (1966) este o culegere de nu- 
vele, foarte diferite ca tematică, și purtînd titlul celei dintii: 
Daimas norocosul. 

În plină maturitate a talentului, recunoscut de mediile artis- 
tice şi apreciat de public, Anghelos Vlahos e un scriitor militant de 
la care cititorii așteaptă cu firească speranţă noi lucrări care să 
poarte hotărît şi statornic destinele literaturii greceşti, clădite pe 
cultul marilor idealuri ale umanității, spre noi culmi, demne de 
tradiţiile democratice şi de iluştrii înaintași ai poporului grec. 


POLIXENIA KARAMBI 


TATĂLUI MEU 


Cartea de faţă datorează mult 
solicitudinii şi afecțiunii sale 
A.V. 


umele meu e Silicos. Tatăl meu se numea Hifion, iar 

mama Hiperina. Am fost pe vremuri cetăţean al 
orașului Cnidos, iată de ce numele meu întreg sună așa: 
Silicos al lui Hilion, Cnidianul. Poate că e exagerat să 
mă prezint astfel eu, libertul infirm, care mi-am petrecut 
cei mai frumoşi ani ai vieții în casa lui Pericle al lui 
Xantip, îndeplinind cele mai ciudate însărcinări şi aler- 
gînd tot timpul de colo pină colo ca să satisfac capriciile 
stăpînului meu Alcibiade. Dar, la urma urmelor, nu slu- 
găream pe un oarecare și situația mea nu era rea. Lăsînd 
la o parte cele cîteva ciomăgeli pe care le-am primit şi 
cele cîteva prilejuri cînd am fost lăsat să flăminzese în 
tinereţe, jur pe Atena Apaiuria că am avut o viață plă- 
cută pe care ar fi putut s-o Invidieze mulţi theţi 1. Tră- 
iam într-o casă nobilă — e drept că odăiţa mea era cea 
mai întunecoasă și cea mai neîncăpătoare din toate, dar 
cum m-aş fi putut aştepta la mai mult decit atît ? Însuşi 
Pericie, deşi brutal și nerăbdător uneori, cînd se-ntîmpla 
să se întoarcă furios de la Adunarea poporului, se purta 
cu bunătate şi blindeţe față de mine. Ne vorbea folosind 
expresii şi perifraze alese, pompoase cîteodată, poate ca 
să nu piardă obiceiul oratoriei. Stăpînul meu, Alcibiade, 
care de mic era atent la tot ce se petrecea în jurul lui, 
nu lăsa niciodată, hoţomanul, să-i scape prilejul de a șopti 
ori de câte ori Pericle folosea o frază umflată ca să ceară 


1 Sărăcimea. (Notele aparţin traducătoarei.) 


ceva : „Să nu ştie şi strada ce se întimplă acasă... nu-i 
aşa ?“ Poate că era invidios, fiindcă stăpinul meu era încă 
de mic destul de deștept ca să-și dea seama că discursu- 
rile lui Perice în Adunarea poporului erau într-adevăr 
perfecte. Şi câtă silinţă își dădea — Hercheiost! Cite nu 
scornea stăpînul meu ca să mă convingă că odată şi odată 
va fi un orator și mai mare decit Pericle! Acum, după 
trecere de atîțtia ani, pot să povestesc faptele pe care 
le-am trăit lingă stăpinul meu şi să-i dezvălui slăbiciunile 
copilăreşti. În după-amiezile cînd toată lumea pleca de 
acasă, mă chema în curte, se urca pe un soclu gol (pe vre- 
muri pe socul aceia se afla un Priap, care însă, după in- 
trarea Aspasiei în casă, fusese înlăturat...) şi de acolo, 
de sus, începea să rostească un discurs. Mie îmi porun- 
cea să mă aşez cu picioarele încrucişate în mijlocul curţii, 
reprezentînd — chipurile — pe ascultători, spre marea 
invidie a lui Zopiros, care, în calitatea lui de profesor 
oficial al lui Alcibiade, avea pretenţia să joace el acest 
rol, ca să facă la sfîrşit observaţii nesărate cu accentul 
dui greoi de trac. 

Dar am luat-o razna. Toate acestea și multe altele am 
să le povestesc mai tirziu. M-am născut ia Cnidos în al 
doilea an al celei de a 77-a Olimpiade sau, pentru cei 
care socotesc ca perșii, în anul 3500 de la facerea lumii. 
Această dată din urmă o amintesc în ciuda indignării lui 
Alcibiade. Sărmanul de el (odihnească în pace pe Insula 
Fericiţilor sufletul lui de om ucis pe nedrept) mă certa 
şi-mi spunea că în felul acesta dădeam dovadă de o va- 
nitate şi de o îngimfare nepotrivite cu situaţia mea, că 
dau a înţelege că, după facerea lumii, apariţia mea pe 
pămînt ar fi evenimentul cel mai de seamă, „deşi, Silicos, 
înţelegi prea bine, cel mai mare, cel mai formidabil eve- 
niment este apariţia mea pe pămint“. 

Pe tatăl meu îl chema Hipion, şi nu Hifion. Într-o 
zi, însă, s-a dus la un grămătic din Agora orașului ca să-i 
ticluiască o scrisoare către fratele lui. Grămăticul și-a 
ascuţit condeiul și s-a pregătit să scrie prima frază : „Hi- 
pion al lui Acistis, saiut...“, dar a șovăit, i-a spus că nu- 
mele lui era fără îndoială compus din Hipo şi Ion şi s-a 


1 Denumire a lui Zeus, ca protector al păcii casnice. 

străduit să-l încredinţeze că, dacă p s-ar fi transformat 
în f, numele acesta ar fi făcut o impresie mult mai bună. 
Tata era dintr-o clasă socială mijlocie, dar mama se tră- 
gea dintr-o familie de seamă din Cnidos, iată de ce tata 
a ascultat pe loc de sfatul grămăticului şi şi-a schimbat 
numele. De altfel, cu anarhia lingvistică de astăzi, fie- 
care scrie şi pronunță cum îi p.ace, potrivit cu originea 
şi cu preferinţele sale. Dacă te încurci în eta şi alfa la 
Sparta, în sigma şi tau! aici, la Atena, ești pierdut ! Pa- 
tria mea, Cnidos, se înalță la capătul peninsulei cu ace- 
laşi nume, care separă Marea Simei de Golful Ceramicos. 
E o colonie dorică, dintre primele intemeiate pe coasta 
răsăriteană a Egeii, şi a avut toate condiţiile pentru a 
deveni un centru mare și important. Originea cnidieni- 
lor, strălucita tradiţie militară dorică, poziţia oraşului, 
care putea fi foarte uşor apărat de pe uscat, portul mare 
şi ferit, închis de două puternice turnuri, şi întreaga sa 
poziţie cam în centrul coloniilor dorice din Caria ar fi 
trebuit, să-i asigure o mare dezvoltare și o putere încă 
şi mai mare. Dar Cnidos a rămas o putere de a dona 
mână şi a rămas de căruţă, fiindcă pe vremuri, în timpul 
crizei celei mari, cînd Cirus s-a hotărît să cucerească 
Jonia şi a trimis acolo pe Harpagos, cel mai bun general 
al său, ca să supună cetăţile grecești, strămoșii mei n-au 
fost în stare să-şi salveze orașul. Cînd Harpagos a ajuns 
prin părţile noastre şi cetățile Cariei au început să se 
predea una după alta, cînd Miletul şi Efesul, ba chiar şi 
Halicarnasul au dat pămînt şi apă mezilor, abia atunci 
au început să se neliniștească ai noștri. Seara, în agora, 
ori de cite ori sosea ştirea că a mai căzut un oraș, arhonţii 
se speriau, se adunau ca să ia hotăriri, dar nu cădeau 
la învoială. Cînd au simţit că primejdia e foarte aproape, 
un militar, Titarios, s-a ridicat şi a spus : 

— Cnidieni ! Nu ne folosește la nimic să stăm cu 
mîinile încrucişate şi să ne mulţumim doar cu vorbe. Să 
luăm imediat o hotărire. Cetatea noastră e clădită pe ţăr- 
mul mării, portul ei e mare şi solid. Dinspre uscat zidu- 
rile sint înalte, dar nu destul de rezistente la un asediu 


1 Astfel de ezitări fonetice trădau un vorbitor nefamiliarizat cu dia- 
lectul respectiv. 

de mai multe luni. Ca să-l putem înfrunta pe Harpagos 
trebuie să creăm o piedică de netrecut. În punctul unde 
peninsula noastră se strimtează și alcătuiește un gît de 
cinci stadii lăţime, vom săpa un canal adînc şi larg, pe 
care îl va umple marea. Vom săpa deci un fluviu lat 
care să taie peninsula de uscat şi s-o transforme într-o 
insulă ! 

— Planul tău e îndrăzneţ, dar nu face două parale, 
strategule Titarios, a spus, ridicîndu-se in picioare, un 
rival al său, plătit, pesemne, de Harpagos. Dar ia spune, 
a continuat el, cit de lat ar trebui să fie șanțul tău ca să 
ne salveze ? 

— Șanțul meu, care va deveni canalul nostru, a răs- 
puns supărat strategul, trebuie să aibă cel puţin jumătate 
de stadiu lăţime pentru ca săgețile arcaşilor lui Harpa- 
gos să nu poată ajunge pe celălalt mal. 

— Și cine are să-l sape ? 

— Să-l săpăm cu toţii, a strigat 'Titarios. 

Și, văzînd că mulţi şovăiau încă, a luat din nou cu- 
vântul şi le-a explicat că Harpagos nu avea mare chef 
de război și de lupte. Ca persan ce era, prefera să răs- 
cumpere oraşele cu aur şi nu se bătea decit dacă n-avea 
încotro. Aveau deci destul timp înainte. Să înceapă tra- 
tative, să trimită delegaţi la perşi şi în acest timp „şan- 
tul“ se va lăţi. Într-o bună dimineaţă aveau să-i spună 
lui Harpagos : „Pofteşte !“ Dar ce să facă el fără flotă ? 
Nu-i va rămîne decît să plece. Era singura salvare pentru 
Cnidos. 

Planul fu primit de popor cu mare entuziasm. Mii de 
bărbaţi se puseră numaidecit în mișcare, femeile şi co- 
piii le urmară exemplul şi munca începu. Se alcătuiră 
echipe de muncitori, se făcu repartizarea sarcinilor şi 
inginerii fixară rînduiala muncii. Dar după ce se apucară 
să sape, se iviră primele greutăţi : stinca era tare, unel- 
tele atîrnau greu în mîinile oamenilor — ba se mai în- 
timpiară şi cîteva nenorociri din cauza unor stinci care 
se prăbuşiră și avîntul scăzu. Era foarte cald, praful in- 
tra în ochii oamenilor care spărgeau piatra, fiindcă nu 
ştiau să se păzească. Munca mergea greu şi încetă trep- 

tat, parcă ar fi oprit-o un zeu. Atunci cetatea hotărî să 
trimită soli la Apolo din Delfi. 

Trimişii urmau să treacă şi pe la Sparta, metropola 
lor, ca să ceară ajutor şi sfat. Porniră deci cu o corabie 
rapidă şi după ce se opriră citeva ore la Delos, unde sa- 
crificară doisprezece miei ca să-l dispună favorabil pe 
zeu, ajunseră la Sparta. Nepăsători, ba chiar dispreţuitori 
fiindcă ţineau la liniştea lor, eforii îi sfătuiră stăruitor 
să alerge la Delfi şi să asculte oracolul. Așa făcură soti, 
şi Pitia le dădu numaidecit cracolul pe care-l cereau, 
foarte scurt, dar în versuri, deoarece, pe lîngă celelalte, 
în răspuns zeul se străduia să amintească credincioşilor 
că are însuşiri poetice. Oracolul spunea : 


Nu mai săpaţi și nu vă osteniţi, 
Zadarnică e toată truda voastră, 
Căci de-ar fi vrut mărilul nostru zeu, 
Nu vă dura o insulă el oare? 


Trimișii s-au întors cu corabia lor iute la Cnidos şi 
au comunicat răspunsul. Și treaba, care între timp por- 
nise din nou şi ajunsese departe, s-a oprit dintr-o dată. 
Cînd Harpagos s-a apropiat cu armata, o delegaţie avînd 
în frunte pe cei mai bătrîni cetăţeni a pornit spre el să-i 
predea cetatea. S-au întilnit chiar în locu: unde începu- 
seră lucrările pentru executarea canalului, şi Harpagos, 
contemplind pianul acela îndrăzneţ, întrebă cu mirare de 
ce se lăsaseră de el, fiindcă, dacă l-ar fi dus la bun sfîrşit, 
ar fi fost o mare piedică pentru el. Ai noștri i-au dat 
răspunsul primit și atunci el a spus: „Ce uşor vă pros- 
tiţi voi, elenii !“ 

Din ziua aceea și pînă la bătălia navală de la Eurime- 
don, Cnidos a avut garnizoană persană şi un consilier 
politic al Marelui rege. Garnizoana străină și consilierui 
lăsau, desigur, o oarecare libertate cnidienilor, dar o mie 
şi unul de amănunte erau puse la cale numai de străini, 
şi cetăţenii bogaţi sau nobili trebuiau să bage bine de 
seamă ca să nu-l supere pe consilierul politic, care-şi 
băga nasul peste tot şi trimitea referate satrapului. Buni- 
cul meu, Silicos al lui Pafios, era s-o păţească de citeva 
ori. Cetăţean cu influență, trecînd drept unul dintre oa- 

menii de seamă ai Cnidosului, a fost de cîteva ori în pe- 
ricol de a fi exilat. Era habotnic și fanatic şi nu accepta 
nici un compromis cu străinii; fusese totuşi nevoit să 
accepte în tempiul Afroditei Pandemos! prezenţa unui 
mare preot care era agent al consilierului. 

La Cnidos, Afrodita era — este încă şi azi — mai ve- 
nerată decit ceilalţi zei, dar cu decenţă și cuviință, fără 
neruşinare ca la Delos, unde i-au construit un șir de fa- 
luși de marmură care ameninţă cerul. La Delos am văzut 
cu ochii mei nişte femei îmbrăţişind aceste reprezentări, 
îmcununindu-le şi făcînd şi alte necuviinţe! Asemenea 
simboluri nu trebuie lăsate în văzul tuturor și la înde- 
mina femeilor. Nu! La Cnidos adoraţia Afroditei era se- 
veră şi aducea foloase. Buna zeiţă le ajuta cât putea pe 
fetele sărace ca să-şi stringă o brumă de zestre. Graţia 
sa stabilise printr-un oracol, după care fetele dispuse s-o 
slujească, adică hierodulele 2, urmau să trăiască în preajma 
ei, pe lingă templu, în odăiţe separate, anume con- 
struite. Credincioşii, care în zilele de sacrificii veneau 
în mare număr, se odihneau înainte de-a se întoarce pe 
la casele lor, lingă vreuna din fete, plătind ceva pentru 
templu. La sfîrşitul] lunii, fiecare fată dădea marelui 
preot jumătate din ceea ce încasase, păstrînd cealaltă ju- 
mătate pentru ea. Așa trăia multă lume, și zeița işi îm- 
bogăţea şi-şi împodobea templul, a cărui influenţă și pu- 
tere creşteau. După ce erau doi-trei ani hierodule, fetele 
sărace își găseau cu ușurință miri. În clasa mijlocie ele 
erau foarte căutate, fiindcă aduceau zestre soţilor lor, 
ceea ce era destul de rar, şi fiindcă aveau experienţa do- 
bîndită în timpul cît slujiseră la templul Afroditei. 

Într-o dimineaţă, bunicul meu Silicos, cetăţean cu dare 
de mină în Cnidos, ieşi la plimbare cu fiica lui, adică 
mama mea. Soarta îl făcu să pătrundă în marea incintă a 
templului Afroditei. Cînd marele preot, omul perșiior, 
care ieşise în piaţa din fața templului să se încălzească 
la soare, îl văzu pe bunicul însoţit de frumoasa lui fiică, 
se ridică măreț în picioare și le făcu semn să vină spre 

1 Denumire a zeiţei Afrodita, în calitatea ei de protectoare a Cnido- 


sului. Templul menţionat era principalul sanctuar al zeiţei. 
2 Prostituate de pe lîngă templul Afroditei. 

el. Fără să bănuiască nimic, bunicul se supuse numai- 
decit, dar nd se apropie impreună cu mama, marele 
preot spuse arătînd spre ea : 

— Zeița va fi foarte bucuroasă să aibă o hierodulă 
atit de tînără şi de frumoasă. 

Bunicul se tulbură. Oricit de cucernic era, n-avea de 

înd să-și lase fata într-una din cămăruțeie templului. 
micercă să se îndepărteze, dar marele preot bătu din 
palme şi o mulţime de paznici perşi năvăliră de peste 
tot. Nemaiavind încotro, bunicul se apropie atunci cu 
respect de marele preot şi-l întrebă în cuvinte îngrijit alese 
cum ar trebui să procedeze ca să nu-şi lase fiica în tem- 
plu, dar fără ca zeiţa să i-o ia în nume de rău şi să se 
supere. Marele preot se retrase în templu pentru a se 
sfătui cu zeiţa şi, după o consfătutre tainică ce ţinu vreme 
destul de îndelungată, ieşi iar și declară că Afrodita cere 
în schimb o ofrandă în aur și, în chip de jertfă, doi mie- 
lușei albi : unul pentru bunicul, celălalt pentru fiica lui, 
fiindcă erau amindoi răspunzători. Bunicul se bucură și 
dădu să plece luindu-și fata cu el, dar marele preot îi 
opri, spunînd că acea condiție trebuie îndeplinită ime- 
diat, chiar în ziua aceea, şi că mama trebuie să rămînă 
acolo drept zălog. Bunicul meu se împotrivi, spuse că 
sentimentele lui cucernice erau cunoscute şi că nici nu-i 
trecea prin minte să nu se supună poruncii zeiţei, dar 
protestele nu slujiră la nimic. Mama rămase în templu și 
tatăl ei porni pe drumuri ca să găsească doi mieluşei albi 
şi o ofrandă de aur. Aceasta din urmă nu-l punea în în- 
curcătură. N-avea decit să treacă pe la un bijutier oare- 
care şi să cumpere ceva de aur. Cunoscut cum era, toată 
lumea i-ar fi dat pe credit, dar cum să găsească cei doi 
mieluşei albi ? Du-te şi caută într-o zi de lucru, cînd nu 
e tîng, doi mieluşei albi ! 

Mama rămăsese singură în templu. În jurul ei se adu- 
naseră slujitorii, ajutoarele templului şi alţi oameni, ca- 
re-i spuneau glume grosolane şi o insultau. Erau încre- 
dințaţi că în curînd avea să ocupe şi ea o cămăruţă a tem- 
plului şi-şi băteau joc... Soldaţii perși rideau şi-şi frecau 
miinile, crezînd că vor fi printre primii care s-o viziteze. 
În sfârşit, puţin după prânz, se ivi bunicul pîfiind, asudat, 

ținînd o pungă în mină şi tirind după el un mieluţ alb. 
Puse jos săculeţul şi scoase din ci o minunată farfurie 
pictată cu aur şi un ulcior de aur curat cu toartă de 
fildeş. 

Marele preot era încîntat de cele două daruri, dar 
nu-şi arătă mulţumirea și atrase atenţia că erau desti- 
nate templului. Cum rămînea însă cu zeița? Trebuia 
oare să se aleagă doar cu un mieluţ pentru două păcate : 
păcatul bunicului care nu voia să-şi lase fata şi păcatul 
ei, care nu voia să rămînă ? Apropiindu-se de miel, marele 
preot începu să-l cerceteze ca să se convingă că e alb, 
fără nici o pată. 

— Asta-i bună! strigă bunicul furios. Îţi aduc două 
ofrande în loc de una, cum mi-ai cerut, și un mieluţ alb 
şi tot nu înţelegi să mă lași în pace ? 

— Voi comunica nelegiuirea ta sacerdoţilor şi con- 
silierului politic! Așa-ţi trebuie! spuse sever marele 
preot. 

. Iată ce şantaje mîrşave foloseau perșii şi cei care-i 
slujeau... Nu-i nimic! De atunci ne-am răzbunat noi 
pe ei... 

Bunicul se gîndi că, dacă treburile luau o asemenea în- 
torsătură, urmările puteau fi neplăcute. Duşmanii lui ar 
fi uneltit, fireşte, împotriva sa și consilierul politic, care 
nu-i cra de loc binevoitor, i-ar fi condamnat, sub acest 
pretext, la cine ştie ce amendă uriașă, care l-ar fi adus 
în sapă de lemn, l-ar fi exilat, sau cine știe ce altă gro- 
zăvie s-ar fi întîmplat. În afară de asta, pedeapsa nu i-ar 
fi saivat fata. Bunicul îşi plecă deci capul, se supuse şi-și 
înăbuși revolta. Marele preot, însă, cercetă mieluţul, des- 
coperi o pată gălbuie pe burtă şi, făcind pe furiosul, ri- 
dică mîinile în sus, chemînd-o pe Afrodita drept martoră 
că voiau să-l înșele. 

În jurul lor se adunase multă lume, care se împărţise 
în două tabere: unii, patrioţii, susțineau că un singur 
mieluţ era destul, că mieluţul acela era foarte alb, însă 
cei care voiau să se pună bine cu satrapul persan erau 
de partea marelui preot. N-ar fi fost imposibil ca, dintr-o 
clipă într-alta, marele preot să dea ordin gărzii persane 
s-o înhaţe pe mama. Atunci, cineva din mulţime îi şopti 

bunicului să-şi logodească fata imediat, pentru ca toată 
povestea aceea mirşavă să se termine, dat fiind că o ve- 
“che poruncă a zeiţei hotăra că nu poate să fie slujită de 
o fată avind alt legămint. Uluit şi văzindu-şi fata pln- 
gind, bunicul, care nu mai ştia ce să facă şi care în ză- 
păceala lui uitase de acest amănunt, se agăţă de sfatul 
acela. Se apropie de un cetățean oarecare din mulțime 
şi-i şopti : 

— 'Ţi-o dau pe fiica mea! Te iogodesc cu ea! 

Necunoscutul se îndreptă spre mama şi, mai înainte 
ca marele preot să-i fi putui impiedica, cei doi îşi întin- 
seră mîinile cruciș, după care bunicul îşi scoase briul 
lat, îl legă în jurul mîinilor lor unite şi rosti cuvintele 
sacramentale. 

Marele preot turba! Dar ce putea să facă? Porunci 
mulţimii să se împrăștie şi se întoarse în templu, aștep- 
tind o altă ocazie ca să-i facă rău bunicului. Faptul că 
fiica unui om bogat şi cu vază ca Silicos avea să ia pe 
un oarecare nu-l mulțumea destul. 

Bunicul îşi luă fata şi plecă împreună cu ginerele. 
Cînd ajunseră la o depărtare destul de mare, Silicos se 
intoarse către necunoscut şi-i spuse : 

— Îţi multumesc, fiule ! Am să-ţi trimit un dar fru- 
mos ! Cum te numești ? 

— Hipion, răspunse tatăl meu cu sfială. 

— Şi ce meserie ai ? 

— Lucrez la un atelier de sandale. 

— Bine! Am să te ocrotesc! spuse bunicul şi-i făcu 
semn să plece. 

Hipion însă nu înţelegea şi bunicul fu silit să-i ex- 
plice că nu fusese vorba de-o logodnă adevărată, ci de-o 
înscenare ca să scape din capcana marelui preot. Doar 
nu credea serios că el, Silicos, avea să-şi dea fiica după 
un meseriaş ! Tînărul plecă ochii, oftă cu amărăciune și 
plecă, aruncind o ultimă privire spre mama, care în ti- 
nereţea ei era foarte frumoasă. Dar una voia Silicos al 
lui Pafios şi alta hotărise Cloto, fiindcă se vede că un- 
deva, în peristilul templului Afroditei, era ascuns micul 
zeu care e săgetase pe mama : poate că era o răzbunare 
a zeiţei. Și aşa, cu toată împotrivirea iniţia.ă a bunicului, 
mama s-a căsătorit cu tata, şi cu m-am născut doispre- 

zece ani mai târziu, după ce Silicos al lui Pafios avusese- 
grijă să închidă ochii ca să nu mă vadă. 

În preajma nașterii mele, tata, care, după cum am. 
spus, era dintr-o clasă socială inferioară, a uitat, sau mai 
bine zis nu ştia, şi mai tirziu a declarat că uitase să 
aducă jertfă zeiţei Ilitia, care ocroteşte facerile. Maică- 
mea m-a născut în chinuri grele şi m-a adus pe lume cu 
un picior mai scurt decât celălalt. „Ca Hefaistos“, a spus 
bunică-mea drept mîngiiere. Capul meu era — şi aşa a 
rămas — lunguieţ ca un pepene. Nelegiuitul acela de 
Socrate m-a jignit o dată la gimnaziu. l-a spus lui Alci- 
biade că pedagpogii lui erau niște neisprăviţi. „Zopiros e 
un bătrîn ramolit. Cît despre ăsta de-aici, cu capul lui ca 
pepenele, cum îl cheamă ?... mă intreb dacă o fi avînd 
habar de ceva !“ Dar toate astea am să le povestesc mai 
tîrziu. 

La un an după naşterea mea a avut loc bătălia na- 
vală de pe fluviul Eurimedon, în Pamfilia, bătălie care 
a eliberat toate cetățile greceşti din Ionia şi Caria. Cea 
mai mare şi mai strălucită victorie a elenilor a fost vic- 
toria atenienilor şi a lui Cimon ! A marelui Cimon, a că- 
rui imagine tulbura somnul stăpinului meu. Ori de cîte 
ori se gîndea la Cimon, la marile danii ce făcuse demosu- 
lui, la gimnaziul ce clădise pe cheltuiala lui şi mai ales 
la strălucita victorie de pe fluviul Eurimedon, unde cap- 
turase două sute de corăbii ale perșilor, Alcibiade se în- 
tuneca la faţă şi uneori încerca să micşoreze pe un ton 
ironic valoarea marelui strateg. Abia după propria lui 
victorie de la Cizicos, care a avut loc cîţiva ani înaintea 
datei la care scriu, amintirea lui Cimon a încetat să-i fie 
insuportabilă. 


Cauze mici pot avea urmări numeroase şi deosebite 
pentru viaţa unui om, orice ar spune diverşii sofiști și în 
primul rînd Socrate însuşi. 

Motivul pentru care sînt azi libert la Atena a fost o 
plimbare prin împrejurimile cetăţii Cnidos. Nu e o mus- 
trare pe care-o adresez soartei mele. Dacă ar fi să-mi 
iau viaţa de la început, tot aşa aş vrea să se desfăşoare. 

Eram încă un copil cînd tata a hotărît, într-o zi, să 
mergem la o moşie ce aveam pe malul mării şi i-a po- 

runcit mamei să pregătească de-ale mâncării şi vin. Am 
pornit de dimineaţă, tata şi mama pe jos, iar eu pe-ua 
măpăruş care căra alimentele. Credinciosul nostru sclav, 
Harfitis, ducea animalul de căpăstru și eram toţi plini de 
bucurie şi de voie bună. Vara se apropia de sfîrşit, stru- 
gurii erau copţi şi aşteptau culesul. Cînd am ajuns la 
proprietatea noastră, ne-am așezat să ne odihnim. Tata 
l-a luat pe paznicul viei şi a plecat cu el să dea o raită 
pe moşie. l-am văzut dispărînd după o colină. Mama m-a 
luat de mînă şi, cu ajutorul bunului Harfitis, am ajuns 
şontic-şontic pe plajă. Mi-am scos sandalele și am în- 
ceput să mă joc cu nisipul, înălţind un zid mare, cînd, 
-deodată, am fost înconjurați de vreo zece oameni înar- 
maţi, cu gîturi scurte, oacheşi la faţă, cu bărbi negre, 
creţe şi cu chipuri sălbatice. Mama a scos un strigăt în- 
spăimintător, dar doi bărbaţi înarmaţi s-au aruncat asu- 
pra ei, i-au astupat gura şi au luat-o. Eu plîngeam de 
“spaimă și Harfitis tremura ca o frunză și mă strîngea la 
piept ca să mă apere. Sclavul nostru era de prin părțile 
Feniciei și vorbi cu oamenii aceia în limba lor. Îi porun- 
ciră să mă ia și să vină numaidecit după ei. Am pornit 
în grabă. Cînd însă soldaţii înarmaţi au văzut că şchio- 
pătez, s-au sfătuit la repezeală între ei şi unul s-a apro- 
piat îndată de mine, dar Harfitis, care înţelesese totul, 
a căzut în genunchi și l-a implorat pe cel care părea con- 
ducătorul lor să nu mă ucidă. A promis că mă va purta 
în spate oricît de departe ar trebui să mergem. Aşa s-a 
şi întîmplat. Am făcut un drum lung, pînă am ajuns la 
un golf tainic, unde era pitită o corabie. Nu fusese trasă 
pe uscat, ci aștepta ancorată. Ne-au urcat repede pe 
punte şi comandantul navei a poruncit să ne închidă 
imediat în cală. Văzind-o pe mama, zimbi şiret şi strigă 
ceva în limba lui. 

Cind trapa s-a închis deasupra noastră şi am rămas 
în întuneric, mama a izbucnit în plins şi a început să mă 
strîngă în braţe. Suspinele ei m-au tulburat şi pe mine, 
astfel că m-am pornit şi eu pe plins, în timp ce Harfitis 
se văita și ofta. După prima clipă de deznădejde, mama 
a început să bocească de parcă mergea la moarte. Se gîn- 
dea la viaţa ei calmă și fericită din Cnidos şi plîngea mar 
departe, strîngîndu-mă mereu în braţe. 

În curînd am simţit că pe corabie oamenii începuseră: 
să tragă la rame şi, treptat, zgomotul ritmic făcut de to- 
boșarul care dădea cadenţa vislașior, precum și legăna- 
rea mării, m-au adormit. 

Am călătorit trei zile şi trei nopţi închişi jos, în cală. 
Numai în amurg ridicau trapa şi ne lăsau să ieşim pentru 
scurt timp pe punte. Harfitis intră în vorbă cu doi-trei 
oameni din echipaj, dar nu putu să afle mare lucru. Co- 
rabia era luncă şi strimtă și nu avea pinten, ca să fie 
mai ușoară. Sclavul nostru s-a străduit să afle încotro: 
mergem, dar, cu toată viclenia lui, n-a izbutit. 

— Ție ce-ţi pasă, Harfitis, îi spunea mama. Tu ai să: 
te întorci în ţara ta şi ai să trăieşti liber de acum îna- 
inte... Să nu ne porţi pică. 

— Stăpînă ! a protestat Harfiiis, sînt proprietatea ta, 
dar nu trebuie să mă jigneşti. Şi-n inima unui sclav poţi 
să găsești recunoștință. Totdeauna ai fost bună cu mine 
şi în casa ta n-am simțit niciodată amărăciunea robiei. 
N-am să plec de lîngă tine, şi micul Silicos n-are de ce 
să se teamă cît timp trăiesc eu. Ştiu că ne vor vinde pe 
o piaţă de sclavi și tremur cind mă gîndesc la clipa cînd, 
voi pleca de lîngă tine. 

În spate, la pupă, se afla încăperea comandantului, 
care în fiecare zi, la amiază, cînd soarele atîrna în mij- 
locul cerului, se ivea pe punte, îşi ridica miinile, cu pal- 
mele întinse și degetele lipite, cădea în genunchi şi se 
ruga lovindu-şi fruntea de punte, de panc-ar fi vrut să-și 
spargă capul. Cît timp ţinea rugăciunea lui, înceta orice 
mişcare pe corabie. Harfitis îi explică mamei că, rugin- 
du-se astfel, se adresa soarelui cerindu-i să ne dea o că- 
lătorie bună. Mama se miră. 

— Zeu al mării e Poseidon și nu Apolo, Harfitis! Se 
ştie că ei doi nu se au prea bine de pe vremea cînd, ur- 
mărit de unul din ei, Odiseu a ajuns pe insula unde păş- 
teau boii celuilalt şi tovarășii lni i-au ucis. 

—. Astea-s poveşti vechi, stăpină, poate că nici zeii 
nu-și mai amintesc de ele... 

Dar ca să aibă conştiinţa şi stomacul liniștite, mama, 
care se temea de zei ca şi bunicul şi căreia i se făcea re- 
pede rău pe mare, arunca pe ascuns în apă citeva smo- 


20 


chine din cele ce ni se dădeau şi se ruga în şoaptă lui 
Poseidon. 

În ultima zi a călătoriei, în timp ce înaintam așa în- 
tre cer şi mare, au apărut dintr-o dată, ca sădiţi în apă, 
niște arbori înalţi şi, pe măsură ce ne apropiam, desluşeam 
case şi clădiri mari, apoi un țărm scund, care se întindea 
la nesfirșit. Pe măsură ce ne apropiam, marea își schimba 
culoarea. Din albastră se făcu verde, apoi gălbuie, o cu- 
loare murdară ca milul amestecat. Peste puţin am intrat 
într-un port. Nici mama, nici Harfitis nu puteau să ştie 
că era Pelusion și că ceea ce spre răsărit părea un golf 
mare şi adînc era Nilul. 


Corăbierul care ne prinsese era bun prieten cu Amir- 
teus, stăpîn peste Sais. I-o dărui pe mama şi, cu consim- 
ţămintul lui, am rămas şi eu lingă ea, dat fiind că, din 
cauza piciorului, valoarea mea comercială era egală cu 
zero. Harfitis însă fu vindut altcuiva, n-am afat cui, şi 
nu l-am mai văzut niciodată. 

Lunile şi anii treceau în palatul lui Amirteus. Au fost 
şapte ani de viață monotonă pentru mama. Amirteus, 
care-i arăta mulţă bunătate şi nobleţe, nu spunea nici- 
odată, vorbind despre ea, „sclava“, ci „străina“. Îi dăruise 
o căsuţă în grădina imensă a palatului său şi-i dăduse 
slujitori ca s-o servească şi să-i poarte de grijă. Dintre 
toate soțiile sale, Amirteus o asculta şi o respecta numai 
pe mama. Cît despre mine, poruncise să nu fiu pus la 
nici o muncă și, cînd m-am făcut destul de mare, a dat 
dispoziții unui grămătic al său să facă regulat lecţii cu 
mine. Mai tirziu, mama i-a rugat să aducă un dascăl 
grec din apropiata Naucratis ca să-mi completeze stu- 
diile. Numai o dată m-a certat Amirteus, şi anume cînd 
m-a văzut intrind în vorbă cu un pelerin care stătea 
toată ziua lîngă poarta palatuiui. După cum am aflat pe 
urmă, acest pelerin cra agent al consilierului politie Har- 
piabazos, care locuia în palat şi era singurul indiciu al 
ocupaţiei străine din această regiune a Egiptului. 

Cu cîţiva ani mai înainte, cînd Egiptul fusese cucerit 
de perşi, Amirteus, om șiret şi energic, reuşise să-l îm- 
buneze pe satrapul Ahemenes, îrateie lui Xerxe şi gu- 
vernator general al Egiptului, care ordonase ca garnizoa- 

nele persane de ocupaţie să fie retrase din regiunea Sais. 
Dar fiindcă nu avea încredere deplină în Amirteus, pu~ 
sese condiţia ca Harpiabazos, consilierul politic, să lo- 
cuiască în palat, chipurile ca oaspete. În felul acesta, 
Ahemenes își închipuia că avea să fie totdeauna bine in- 
format asupra mișcărilor și intenţiilor lui Amirteus. 

— Micule Silicos, îmi spunea uneori Amirteus, plim- 
bîndu-se desculţ prin grădină, în timp ce eu îl urmam la 
mică distanţă, ducîndu-i sandalele, micule Silicos, de 
eleni şi mai ales de atenieni se tem perşii. Cît despre noi, 
mă intreb dacă avem în toată Delta douăzeci de mii de 
ostași. Poate că nu sînt destui... 

Amirteus organiza adesea banchete şi serbări în cin- 
stea lui Harpiabazos, căruia îi plăcea mîncarea bună şi: 
se dădea în vînt după petreceri. Se tăia un bou întreg și 
bucătarii pregăteau carnea în nenumărate feluri. Cu gră- 
sime de porc, cu grăsime de giscă, la grătar, afumată, 
fiartă, friptă pe pietre încinse sau înfăşurată în frunze 
parfumate. 

Burtos şi greoi în mișcări, Harpiabazos mînca ceasuri. 
întregi, mestecind ritmic, fără să obosească, tot ce i se 
punea dinainte şi ţipînd ca o pasăre speriată ori de cîte 
ori vreun rob distrat voia să-i ia farfuria pe jumătate 
plină, crezind că terminase. Cînd i se servea ceva deose- 
bit, era cuprins de entuziasm şi minca miriind. Bea ne- 
numărate cupe de bere şi de vin de Samos, pe care stă- 
pînul nostru îl comanda anume din vestita insulă. Încu- 
nunaţi cu flori şi încărcaţi cu tot felul de podoabe de aur, 
toţi invitaţii se veseleau, făceau glume pe seama poftei 
de mîncare a lui Harpiabazos, care le accepta, dădea re- 
plici hazlii şi-i necăjea pe ceilalți, spunîndu-le că ciugu- 
lesc ca nişte vrăbii. Şi cît se mînca la banchetele lor! 
Dacă le compar pe-ale noastre cu cele de la Amirteus de 
care-mi aduc aminte, mi se pare că mă înşeală memoria. 

Bucătarul prezenta feluri nenumărate. Vedeai sosind, 
după mâncărurile pregătite cu carne de vită, gişte um- 
plute cu tocătură de prepeliţă, gazele întregi umplute cu 
iepuri de deșert, arici la grătar în sosuri savante, păuni 
fierţi înăbuşit în vin parfumat. Apoi veneau tot felul de 
dulciuri, gătite în diferite moduri, născocite de bucătarul 

Tor, care era un om cu fantezie. O dată i-a înfăţişat lui 
'Harpiabazos un uriaş cilindru din făină de susan și miere, 
de forma unei coloane a templului lui Isis şi cînd, as- 
cultînd de recomandările bucătarului, consilierul a ridi- 
-at capiteuul din aluat tare acoperit cu miere, din inte- 
riorul lui şi-a luat zborul un alcion cu pene aurii şi 
verzui. 

Cind nu mai putea să mănînce, Harpiabazos se ridica 
de pe tronul lui, sprijinindu-se de slujitori, şi se întindea 
pe un pat ca să asculte muzica şi să privească flautistele 
-aduse anume de la Magdala. Un cîrd de sclavi îl înconju- 
rau numaidecit, îi spălau mîinile şi picioarele cu apă 
parfumată, îl pieptănau, îi curățau barba de resturile de 
mîncare Şi, dacă era nevoie, îi vopseau cu chinovar un- 
ghiile de pe care se ştersese vopseaua în timp ce mîn- 
case. Dar, înainte de a începe petrecerea, Amirteus bătea 
din palme şi oficia slujba morţilor, la care uneori cîntam 
“şi eu. Această ceremonie avea scopul să amintească oas- 
peţilor vremelnicia vieţii și amărăciunea morţii. În mij- 
jocul. încăperii se aducea un mic sarcofag, care era des- 
chis şi în care se afla o păpuşă închipuind o mumie. 
Părea o adevărată mumie. Avea ochii închişi, dinţii zărin- 
du-se printre buzele mîncate, inscripţiile sacre pe piept 
şi, firește, era înfășurată în fișii de pinză. Sarcofagul ast- 
fel deschis era plimbat jur împrejur şi adus sub nasul 
invitaţilor, ca să fie văzut bine. Atunci venea un cântă- 
reţ, care, acompaniat în sundină, rostea cu voce tristă : 

— Ascultă de îndemnurile inimii cât eşti în viaţă! 
Pune-ţi pe cap cununi şi mirodenii și îmbracă-te cu hai- 
nele cde mai bune și mai frumoase! Împodobeşte-te cu 
cele mai scumpe nestemate şi unge-ţi trupul cu alifiile 
cele mai rare. Nu lăsa amărăciunea să ţi se strecoare în 
inimă, dă-i tot ce pofteşte! Va veni și pentru tine o zi 
cînd te vei târî în genunchi și te vei ruga, dar Zeul e prea 
sus şi nu aude. Priveşte, vai! la omul din sarcofag şi 
chefuieşte cît poţi. Cînd vei muri vei arăta şi tu ca el... 

Se pare că la început Harpiabazos nu spunea nimic. 
Se străduia să suridă şi nu ştia ce expresie să dea feţei 
sale. O dată l-a luat la o parte pe Amirteus şi l-a rugat 
să pună capăt acestor ceremonii. Lucruri de acest fel nu 

trebuiau să fie înfăţişate în timpul digestiei. Auzi, um: 
sarcofag şi o mumie! A adăugat imediat că respecta 
obiceiurile egiptenilor şi, ca bun guvernator şi prieten al 
lui Amirteus, nu voia sub nici un motiv să ajungă o 
piedică pentru desfășurarea ceremoniei. Dacă nu era chip: 
altfel, să se facă, dar ar fi putut să lipsească... 

— Indicaţiile voastre. sînt porunci! a spus stăpinul 
nostru şi ceremonia s-a desfiinţat. 

Cu asemenea metode, Amirteus dobîndea prietenia și 
încrederea lui Harpiabazos. 

Cine se urca pe terasa cea mai înaltă avea o vedere 
asupra întregului oraș şi a intregii regiuni din jur. Spre 
apus, dincolo de grădina palatului, se afla marele templu. 
cu frontoane roşii al zeiţei Isis. Mai incolo începeau car- 
tierele meseriaşilor, ciădite din cărămizi de lut. Acope- 
rișurile erau din baligă de bivol şi, cînd sufla vintul de 
apus, duhoarea ajungea pină la palat. Spre răsărit și spre: 
miazănoapte se întindeau cartierele nepuţătorilor şi, mai 
departe, la marginea orașului, trăiau pescarii, în colibeie: 
lor dim frunze de papirus. Orașul nu avea ziduri. Era 
ocrotit de un element mai puternic, de apele mlăştinoase. 
Ori, încotro îţi întorceai privirea şi cît vedeai cu ochii, se: 
întindea miaștina. Monotonia smircurilor negre era intre- 
ruptă de insulițe aurii de papură înaită şi galbenă. Mlaș- 
tina Îîmprejmuia orașul din toate părțile şi era paznicul 
său cel mai credincios și mai de nădejde. Dacă cineva ar: 
fi încercat să se apropie de Sais pe uscat, fără să cu- 
noască locurile puţine şi strimte de trecere, ar fi fost 
pierdut. Numai venind cu corabia pe Nil puteai ajunge: 
în siguranţă la Sais. Un braţ al fluviului ducea pînă în 
port. 

Palatul lui Amirteus era centrul unui complot vast și 
complicat. Din simpatie față de mama şi poate de nevoie, 
stăpinul nostru îi mărturisi taina. Ori de cite ori sosea o. 
corabie ateniană în port — ceea ce se intimpla des, de- 
oarece corăbiile veneau să încarce grîu — după ospăţul 
care, printr-o ciudată coincidenţă, avea loc chiar în acea 
perioadă, în timp ce Harpiabazos se culca silindu-se să 
digere într-o primă porţie de somn tot ce Amirteus băgase: 
în el, acesta se ducea cu doi sfetnici ai săi în căsuţa mamei 
din fundul grădinii. Aici venea, călăuzit de un om de încre- 

dere, comandantul navei ateniene, cu care începeau con- 
vorbiri tainice, care ţineau pînă în zori. În anii aceia mama 
învățase limba egipteană şi dădea o mină de ajutor tăl- 
măcind în greceşte ceea ce spunea Amirteus. Pe mine mă 
dăscălise să nu dezvălui nimănui înțelegerile tainice, pla- 
nul lui Amirteus trebuind să rămină învăluit în cel mai 
mare secret, fiindcă s-ar fi putut nu numai să dăm greş, 
ci şi să ni se întîmple o nenorocire. 

Amirteus își întocmise planul cu multă atenţie şi de 
multă vreme. Scopul lui era eliberarea Egiptului de sub 
jugul perșilor. Avea oameni în fiecare oraş al Deltei. O 
cantitate suficientă de arme pentru imediata organizare 
a unei armate, numeroase era ascunsă în vechile mor- 
minte. Principalele ajutoare ale complotuiui erau preoţii, 
cărora ocupația perşilor le micşorase influenţa. Nu dărî- 
maseră Care perşii atitea temple? Respectaseră oare 
ceva ? Jefuiseră pînă şi templul lui Amon-Ra, afirmînd 
după aceca că fapta lor fusese „o tristă greşeală datorită 
neînţelegerii instrucţiunilor date şefului detaşamentului“, 
așa spunea comunicatul satrapiei ! O astfel de situaţie nu 
se putea îndura ! Și, luîndu-şi mii de măsuri de preve- 
dere, preoţii hotăriseră să intre și ei în complotul lui Amir- 
teus, punind însă condiţii. Revolta avea să se facă în nu- 
mele lui Inar6, care, după ei, era singurul urmaș adevă- 
rat al lui Psametic, ultimul faraon al Egiptului. Această 
condiţie fiind respectată, preoţii socoteau nu numai că 
tagma sacerdotală avea să-și reia rangul şi să-și recapete 
vechea, imensa influenţă și strălucita splendoare, ci şi 
că, în fond, ar fi condus Egiptul, din moment ce Inar6 
le va datora redobîndirea nesperată a tronului său. Cît 
despre Amirteus... s-ar fi înţeles cu el, dîndu-i o demni- 
tate care să-l măgulească. Inaró, care trăia în deşertul li- 
bian și se intitula regele nomazilor, Ñ înştiință pe Amir- 
teus că primeşte propunerile preoţilor şi că poate să se 
bizuie pe o oaste de cincizeci de mii de oameni bine înar- 
maţi. Vestea aceasta îl tulbură pe Amirteus. Nu credea 
că acest pseudorege ar fi putut aduna şi înarma o oaste 
atît de mare. Din fericire, nu avea decît şaptezeci de care 
de luptă. 

Cealaltă latură a complotului, ţinută în cel mai de- 
plin secret ca să nu fie adusă la cunoştinţa Susei 1, era 
alianţa cu atotputernica Atena. lată de ce toate întilni- 
rile tainice aveau loc în casa noastră din fundul grădi- 
nii. Atenienii acceptaseră numaidecît să ajute revolta, 
dar tratativele mergeau greu, fiindcă Amirteus trebuia 
să-i comunice totul lui Inar6, care, la rîndul său, nu lua 
nici o hotărîre fără a se sfătui cu preoţii. 

În sfârșit, după un mare număr de întâlniri, libaţiile 
avură loc într-o noapte, în ce! mai întunecos colţ al gră- 
dinii noastre. Complotul îşi urma cursul şi obezitatea 
plină de blindeţe a lui Harpiabazos era aliata noastră cea 
mai prețioasă. Dar îndată ce Ahemenes, care era satrap 
peste întregul Egipt, află despre asasinarea lui Xerxe la 
Susa şi despre tulburările ce avuseseră loc acolo între 
adepţii somnorosului Mitridate și ai lui Artaxerxe, moş- 
tenitorul tronului, chemă deodată la Memfis garnizoanele 
persane împrăștiate în Deltă și le împărţi în trei orașe: 
Papremida, Crocodilopolis și Memfis. Se strădui să re- 
cruteze şi localnici, şi trebuie să mărturisesc că s-au gă- 
sit mulţi egipteni care s-au angajat mercenari în oastea lui. 
Chiar atunci a sosit din Cipru vestea pe care o aş- 
teptam. Strategul atenian îl informa pe Amirteus că două 
sute de corăbii erau gata să întindă pinzele şi să se 
îndrepte spre Pelusion. Fără să mai aștepte, stăpînul nos- 
tru dădu semnalul și toată Delta se răsculă. În toate ora- 
şele pe care Ahemenes fusese nevoit să le lase fără gar- 
nizoane, preoţii ieșiră pe străzi şi chemară poporul la 
luptă pentru zeul Ra și pentru regele Inar6, ultimul des- 
cendent al lui Psametic. 

Cei câţiva soldaţi perși, surprinşi izolaţi, fură dezar- 
maţi, adunaţi laovaltă şi trimişi în deșert, unde Įnaró 
înălță o mulţime de cruci şi-i răstigni. Amirteus îl în- 
temniţă pe Ilarpiabazos în temniţele palatului şi, aştep- 
tind hotărîrea lui Inaro cu privire la soarta lui, porunci 
să fie hrănit, drept pedeapsă, doar cu piine uscată şi 
ceapă crudă, pe care — ştia el — nu putea s-o sufere. 

În palatul din Sais era mare agitaţie. O mulţime de 
grămătici se instalaseră în el şi întocmeau liste de soldaţi 


1 Capitala regatului persan. 

cu o extraordinară iuţeală. Scriau ordine, înregistrau ar- 
mele ce se adunau la Sais ca să fie reîmpărţite în toate 
centrele noastre, trimiteau mesaje lui Inar6, şi seara, la 
lumina torţelor, făceau socoteli. Amirteus îşi organiză ar- 
mata cu mare repeziciune. O înarmă şi o instrui, pregăti 
comandanți şi-şi învăţă soldaţii cum să se ferească de 
trucurile perşilor. Din zori şi pînă însera, nu stătea o 
clipă. Îl vedeai cînd la instrucţie cu recruţii, cînd jos în 
oraş, în cartierele meseriașilor, supraveghind recrutările 
şi rechiziţiile, cînd dincolo de Nil, să urmărească ce se 
întîmplă în oraşele învecinate, cînd inspectînid depozita- 
rea alimentelor necesare hranei întregii armate, care se 
concentra încetul cu încetul la Sais. 

În tot timpul acestor pregătiri, Ahemenes rămase în- 
chis la Memfis cu o armată de patruzeci de mii de oa- 
meni. La Papremida avea alte douăzeci şi cinci de mii, 
iar la Crocodilopolis douăzeci de mii. 

Ahememnes era constrîns la pasivitate. Nu putea să 
atace Saisul, fiindcă mlaștinile l-ar fi împiedicat să îna- 
inteze ; de altfel, cealaltă armată, care se pregătea în de- 
şertul. libian, putea porni dintr-un moment într-altul la 
atac, tăindu-i retragerea. Mai era şi un alt motiv, mult 
mai serios, care-l făcea să şovăie. Ce atitudine va adopta 
Curtea din Susa faţă de el ? Nu-l ameninţa oare primejdia 
ca făptașii complotului, oamenii care-l asasinaseră pe fra- 
tele său, să-l lase fără ajutor, gîndindu-se că o înfringere 
în Egipt ar însemna un pretext nesperat pentru a scăpa şi 
de el? De altfel, cum se putea lua vreo hotărîre în mijlo- 
cul confuziei şi dezordinii care domneau în capitală ? Toate 
aceste gînduri îl chinuiau pe Ahemenes şi-l împiedicau să 
intre în acţiune. Și apoi, ştia că numai dinspre uscat putea 
aștepta întăriri, fiindcă flota ateniană din Cipru ar fi îm- 
piedicat orice mișcare a flotei feniciene. 

Între timp, Inar6 își adună armata şi veni la Sais ca să 
preia comanda generală. Din dorinţa de a-l speria pe 
Amirteus sau poate pentru a-și face singur curaj, porunci 
desfășurarea unei parăzi generale a armatei. Toate tru- 
pele se adunară în afară de oraş şi o dimineață întreagă 
treizeci şi opt de mii de ostaşi defilară prin faţa lui Inaró 
şi a lui Amirteus, care ședeau pe două tronuri instalate 
în acest scop sub un cort, la umbră. 


- 27 


Trecură întîi zece mii de hopliţi! împărţiţi pe com- 
panii. Purtau platoșe grele din piele de bou, întărite cu 
plăci de fier sau cu o reţea metalică. Fiecare din ei avea 
o spadă curbă, o suliță cu ambele capete ascuţite, ca să 
se poată înfige în pămînt, şi un scut lunpuieţ. După ei 
trecură ostaşii uşor înarmaţi, oameni de rase şi cuori di- 
ferite : arabi în veşminte albe şi lungi, purtind uriaşe 
arcuri biconcave pe umărul drept, etiopieni cu jumătate 
de piept vopsit în alb cu ipsos, în timp ce cealaltă jumă- 
tate era roşie de chinovar şi încinşi cu piei de leopard. 
Arcurile lor erau confecţionate din lemn de curmal, iar 
săgețile din trestie ; în miini purtau sulițe scurte cu vîr- 
furile din cornuri ascuţite de gazelă. Mulţi dintre aceştia 
aveau şi măciuci. La git purtau câte-o peruzea sau um la- 
pislazuli, talisman de preț. Trecură apoi libieni înfășuraţi 
în piei netăbăcite, cu urechile vopsite în roşu (vrajă fără 
greş împotriva loviturilor de săgeată), cu pene de struţ, 
înfipte ca un panaş în părul lor creţ. Erau înarmaţi cu 
cuțite, cu arcuri, săgeți şi praştii, care le atîrnau la brîu. 

După-amiază, cînd parada luă sfîrşit, Amirteus veni 
în camera mamei şi începu să se plimbe neliniștit în- 
coace şi încolo. 

— Unde i-o fi găsit pe toţi ăștia, Hiperina, pe etio- 
pieni, pe arabi, pe libieni ? Cum o fi făcut rost de cava- 
lerie şi de care de luptă ? 

— Nu te înţeleg, stăpîne ! În loc să te bucuri de pu- 
terea lui Inar6, pari tulburat... 

— Dar nu i-ai văzut pe oamenii aceia vopsiți în roşu 
şi alb ? Vor lupta bine, firește. Îmi dau seama că-l vom 
învinge pe Ahemenes. Dar pe urmă ? Ce vom face cu toți 
demonii ăştia, cînd se vor revărsa în Deltă ? Cine-i va 
ţine în frîu ? Inar6 ? Păi el nu poate să se ţină în friu 
nici pe sine ! 

A doua zi dimineaţă, Amirteus fu înștiințat de unul 
din spionii săi de manevrele lui Ahemenes, ale cărui şo- 
văieli luaseră sfîrşit şi care, plecînd din Memfis, se unise 
cu garnizoana din Crocodilopolis, iar acum se îndrepta 
în marş spre Papremida, intenţionind să-şi concentreze 
astfel toată armata într-un singur loc. Satrapul spera să 


1 Soldaţi greu înarmaţi. 

ajungă după un marş de trei nopţi şi două zile la Papre- 
mida, unde avea să fie în siguranţă pentru a da lupta. 
Spionul nu-și terminase încă vorba, cînd santinelele, care 
vepheau zi și noapte pe cea mai înaltă terasă a palatului, 
se năpustiră în grabă în încăperi și, aruncându-se la pi- 
cioarele lui Amirteus, îi aduseră tulburaţi vestea că o 
mulţime de corăbii cu pinzele desfăcute urcă Nilul. 

— Ateniemii ! strigă stăpinul meu și se repezi pe te- 
rasă, unde l-am urmat şi eu. 

În depărtare, pe fîşia luminoasă a fluviului, se destă- 
şura o flotă nesfîrşită. Corăbii.e înaintau în ordine, cu 
mindrele lor pînze albe umflate de puternicul vint de 
nord, care le împingea împotriva curentului fluviului. 
Vislele lopătau ritmic, străiucind în soare, apoi izbinid 
apa şi învolburînd-o de spumă. Prima corabie, cu pînzele 
de-un galben viu, cu o gorgonă înaltă și mîndră, îşi în- 
cetini cursa şi, îndată după aceea, cele două corăbii care 
veneau după ea i se alăturară, una în dreapta, ceaialtă 
în stinga, formînd o treime. Toată flota execută aceeaşi 
manevră. Cuprins de admiraţie față de perfecta, de spec- 
taculoasa schimbare a ordinii de plutire, Amirteus nu se 
putu stăpini să strige : 

— Vai ţie, Ahemenes! Vine Salamina. 

Apoi numără treimile : erau treizeci și șase ia număr. 
Două corăbii închideau şirul. 

Am coborit scările în goană, iar Amirteus, urmat de 
oamenii lui, se repezi spre port, mărind pasul atit cît îi 
îngăduia demnitatea rangului său. Odată ajuns acolo, 
stăpinul îmi făcu semn să-i dau sandalele și cîrja. Patru 
însoțitori ţineau deasupra capului lui Amirteus un bal- 
dachin dintr-o țesătură prețioasă cu ciucuri, ca să-i facă 
umbră. 

Am așteptat puţin şi iată ! Cu pinzele strînse, se apro- 
pia prima treime, care, ia o comandă a corăbiei din mij- 
loc, porni spre uscat. Cînd le vedeai, cu prora lor foarte 
înaltă, cu pintenul mare, de aramă, care se ridica pe ju- 
mătate din apă, cu vislele uriașe şi nenumărate care se 
mișcau ritmic, înaintînd spre port, ai fi zis că navele ace- 
lea sînt; nişte fiare groaznice şi de neînvins, conduse de 
soartă, de zei ! 

O comandă răsumă : „Ridicaţi ramele!“ și, deodată, 
toate vislele se opriră orizontal, nemișcate. Urmă o altă 
comandă : „Ea!“ şi toate vislele se lăsară de o parte și 
de alta a corăbiilor ca niște aripi obosite. Primele trei 
nave de război își micșorară viteza şi făcură o manevră 
frumoasă, aliniindu-se la chei. Un bărbat înalt, frumos 
şi sprinten sări pe uscat. Purta coif şi era încins cu o 
spadă scurtă. Însoţit de alţi patru oameni, înaintă spre 
Amirteus, care, fără să ţină seamă de dogoarea soarelui şi 
de regulile etichetei, alergă vesel spre el, ridicindu-şi am- 
bele mîini spre cer în semn de salut. Între timp, navele 
de luptă se apropiau în şir de cîte trei, făceau aceeaşi 
manevră şi ancorau. În curînd, micul port al Saisului se 
umplu şi restul flotei se îndreptă spre celălalt mal, ascul- 
tînd de indicaţiile pilotului, care-i călăuzise de la Cano- 
pos pină la Sais. 

Peste puţin, oraşul fu plin de atenieni, soldaţi şi ma- 
rinari, şi lumea nu ştia ce să mai facă de entuziasm. 
Toate casele își deschiseră porţile, şi gospodarii îi pofteau 
pe atenieni oferindu-le tot felul de bunătăţi. Voiau să-i 
întimpine cît mai bine pe vitejii aceia înalţi, care mîine- 
poimiine aveau să lupte împotriva miezilor. În curţile bo- 
gaţilor fuseseră instalate frigări, unii frigeau boi întregi, 
alţii patru-cinci miei, alţii o mulţime de peşti, aleși din- 
tre cei mai buni. În jur se adumau soldaţi atenieni, care 
gustau cîte ceva, beau bere din ulcioare şi rideau între 
ei. Deși foarte bimevoitori, în purtarea lor se desluşea o 
nuanță de trufie. Erau foarte politicoşi, dar simţeai în ei 
o uşoară nerăbdare şi pe buzele lor apărea un zîmbet ne- 
definit cînd îi auzeau pe cei ce ştiau greceşte stilcindu-le 
limba şi folosind greşit cuvintele. Ba pot să spun că pă- 
reau cam încurcaţi cînd cineva dintre noi îi trata cu prea 
multă familiaritate. Și nu era de mirare. Biruiseră peste 
tot : la Salamina, la Micale, la Eurimedon ! Erau stăpiînii 
mărilor ! Îl siliseră pe Marele rege să se închidă în Susa 
și flota lui nu îndrăznea să-și scoată nasul din Mirian- 
dos şi Biblos. Dar egiptenii nu se gîndeau la toate aces- 
tea şi în reaţiile lor cu atenienii desluşeai o anumită şo- 
văială, o oarecare stinghereală și neliniște, ceea ce crea 
o atmosferă siranie, pe care atenienii, cu toate zimbe- 

tele și atenţiile lor, nu se străduiau s-o risipească pentru 
a da mai mult curaj gazdelor lor. 

La palat, Amirteus şi Inard discutau cu cinci strategi 
atenieni și studiau planurile campaniei. Dar şi aici se 
desluşea o rezervă, o tulburare, o teamă pe care o sim- 
tea pînă şi asprul, brutalul Inar6. Se făcuse mic-mititel 
şi asculta, abia îndrăznind să adauge din cînd în cînd 
cîte ceva la cele spuse de Amirteus. Haritimide, primul 
dintre cei cinci atenieni, ceru imediat toate informaţiile 
care putuseră fi adunate cu privire la mişcările lui Ahe- 
menes. Ştiam că, dacă acesta ar fi reușit să ajungă la 
Papremida, ar fi putut arunca în luptă şaptezeci şi cinci 
de mii de ostași şi ar fi avut superioritatea, fiindcă ate- 
nienii, cu Înard şi cu Amirteus la un loc, nu aveau decât 
șaizeci şi două de mii de oameni. Armata stăpinului nos- 
tru era alcătuită din patru regimente, purtînd fiecare alt 
nume : „Puterniciit, „Fruntașşii“, „Semeţii“ şi „Vitejii“. 
Fiecare regiment avea două mii de hopliţi și trei mii de 
soldaţi ușor înarmaţi. 

Nu aveau oarecare superioritate decât în privinţa ca- 
relor de luptă. Ahemenes avea optzeci și cinci, iar noi o 
sută cinci. Nu era însă sigur că aceste care ar fi putut da 
un ajutor. 

— Asta va depinde de calitatea terenului, spuse Amir- 
teus și, întorcîmidu-se spre Inar6, adăugă: Mă îndoiesc 
că Ahemenes va accepta să lupie după vechiul nostru 
obicei... 

Atenienii nu înțelegeau despre ce era vorba și atunci 
Amirteus le povesti că în vechime, pe vremea când Vir- 
tutea mai călăuzea armatele in război, un general îşi 
chema rivalul la luptă într-o anumită zi, într-un anumit 
loc şi stabilind dinainte ordinea de bătaie a armatei. Ha- 
ritimide luă drept glumă această explicaţie şi spuse cu 
un aer sever că acum nu era momentul pentru aşa ceva. 
Cum ar fi putut accepta persanul Ahemenes o asemenea 
invitaţie ? 

Se luă hotărirea ca armata să plece imediat şi, urmînd 
cursul fluviului, să se aşeze pe poziţiile dintre Papremida 
şi oastea lui Ahemenes, care înainta spre oraș. Flota avea 
să pornească şi ea în aceeași seară. Înainte de plecarea 
strategilor, Amirteus le organiză în grabă şi cât putu mai 

bine un mic banchet. Ca să le facă plăcere străinilor, o 
rugă şi pe mama să ia parte la serbare. Atenienii fură ui- 
miţi atlînd că vor trebui să mănince şezind şi mirarea lor 
spori cînd văzură că mama, o femeie, lua loc la masă ală- 
turi de ei. Cînd aflară că e elenă, şi încă originară din 
multchinuita Ionie, se înduioşară și o rugară să le spună 
povestea ei. Cu ochii înlăcrimaţi, mama le povesti păţa- 
niile ei, apoi, luindu-mă de mină, mă arătă strutegilor. 

— Silicos, spune citeva versuri oaspeţilor noştri. 

Iar eu, cu seriozitate și cu ifose, am început să recit : 


Toți peste noapte dormeau şi zeii ceilalţi și oștenii 
Războitorii din car, numai Zeus n-avea parte de tihna 
Somnului. Sta chîbzuind cum el să-l înalțe pe-Ahile 
Cinstea mărindu-i cu pierderea multor ahei la corăbii... 


— Bravo, bravo! exclamă Haritimide şi, mîngiin- 
du-mă pe obraz, mă întrebă dacă vreau să vin cu el la 
Atena. 

Am strigat cu ochi strălucitori : 

— Da! Vreau! Vreau să vin cu voi! 

Atenienii au rîs şi mama m-a certat cu blindeţe pentru 
neașteptata mea nerecunoştinţă faţă de Amirteus, care 
se purta ca un tată faţă de mine. 

Armata porni în asfinţit. Am făcut tot ce-am putut 
ca Amirteus să mă ia în suita lui, dar a fost în zadar. 
Mama m-a luat lingă ea ca să mă mingiie. 

—— Eşti încă un copil, Silicos, cum vrei să porneşti la 
război ? 

— Mamă, atenienii înving oriunde s-ar duce. N-ai 
văzut, ce corăbii au ? Dar pe ei nu i-ai văzut azi-dimi- 
neaţă ? Uite ! Priveşte flota ! 

Şi am silit-o să se ridice, să vină lingă mine şi să se 
aplece pe fereastră. 

Ultimele licăriri ale zilei aureau apele Nilului și câţiva 
nori mici călătoreau încet pe cer, îndreptându-se spre sud. 
Jos, în depărtare, o tăcere deplină se lăsase deasupra por- 
tului şi corăbiile atenienilor alunecau fără zgomot, una cîte 
una, pe ape, pornind pe urmele infanteriei. Își desfăşurau 
pînzele mari şi mîndre şi le vedeai cum se pierd în amurg, 


1 Homer — Iliada, cîntul II. 

de parcă însăşi Victoria îşi întindea aripile şi pornea pe 
urmele armatei. Înserarea le învălui treptat. 

Priveam tăcuţi spectacolul acela minunat şi, fără să-şi 
dea seama, mama m-a strîns în braţe. 

— Flota pleacă, fiul meu, merge s să ne elibereze de Ahe- 
menes.. 7 

— Da, mamă ! Dar pe urmă ? Pe urmă grecii vor pleca 
înapoi la Atena şi noi vom rămîne aici, am spus eu cu 
tristeţe. 

Trecură trei zile şi trei nopţi de neliniște, de agonie. 
Preoţii ardeau tămiie și făceau sacrificii în ordinea sta- 
bilită pentru cazurile cînd stăpînul e plecat la război. 

Întii se face o jertfă pentru ca să-şi învingă duşmanul, 
apoi se face alta pentru ca dușmanul să se îndure de el 
dacă-l învinge. Cea de-a doua era foarte necesară, mai 
ales în acest război. Nu pentru Amirteus, ci pentru cum- 
plitul Inar6, care-l omorise cu cruzime pe nefericitul Har- 
piabazos. Sosind în palatul stăpinului nostru şi aflind de 
la acesta că reprezentantul satrapului era captiv jos, în 
temniţele palatului, hrănit doar cu pîine şi apă, Inaró se 
mirase de această pedeapsă ; dar cînd Amirteus îi vorbi 
despre lăcomia monstruoasă a intemnițatului, porunci ca 
Harpiabazos să fie adus în sala cea mare a palatului şi 
aşezat la masă. Persanul era de nerecunoscut : avea o faţă 
palidă, era murdar şi părea aproape slab din cauza pos- 
tului. I se aduse mîncare multă şi aleasă, şi Harpiabazos 
se aruncă asupra ei. Cînd, după multă vreme, se opri din 
mîncat, Inar6 porunci să i se lege mîinile la spate şi să 
fie intins pe jos. I se viri în gură o pâlnie, în care se tur- 
nau găleți de bere. Era ingrozitor să vezi trupul mare și 
greu al lui Harpiabazos zbătindu-se şi săltînd în efortul 
de a refuza lichidul care pătrundea nestăvilit în el, în- 
cetul cu încetul, şi-l îneca. Aşa a murit Harpiabazos. Fu- 
mul jertfei urca acum sus, spre cer, cerînd lui Ra să tri- 
mită îndurare în inima lui Inaró. Nimeni nu bănuie cum 
potriveşte soarta lucrurile. Viaţa e o roată care se învir- 
teşte și, în adinca lor înţelepciune, preoţii ştiau unde se 
închide cercul răului, după ce s-a pornit. 

În cea de-a treia zi am văzut înălțindu-se la mare de- 
părtare trei coloane de fum. Era semnalul victoriei ! Nou- 
tatea se răspindi ca fulgerul în oraş şi cu toţii, femei, co- 

pii, bătrîni şi bărbaţii care nu plecaseră cu armata, se 
adunară lîngă palat manifestîndu-și în strigăte de entu- 
ziasm bucuria de a fi fost eliberaţi definitiv de sub jugu? 
perșilor. Un vuiet unanim îl întâmpină pe marele preot 
cînd ieşi să vorbească, în timp ce entuziaștii cei mai 
aprigi își aruncau sandalele în aer. 

Eram atât, de fericit, atât de curios să aflu cum se des- 
fășurase bătălia, încât nu mai puteam fi stăpinii. Mama 
se străduia să mă liniștească, dar eu alergam în sus şi în 
jos prin palatul pustiu, ameninţind statuile din sala mare 
cu spada mea de lemn. Prea mult nu mă apropiam de 
aceste statui, fiindcă ochii lor pictaţi erau bizari, mă pri- 
veau cu răceală şi mustrare, şi mă îinfricoşau. 

Peste puţin, am aflat că în depărtare se ivise o cora- 
bie ateniană, care înainta cu mare viteză, cu pînzele în- 
tinse şi cu vislaşii în acțiune ca să coboare în direcţia 
Nilului. O mare mulţime se repezi numaidecit spre port 
și în curînd răniții pe care-i aducea corabia fură trans- 
pontaţi în palat. Erau cinci şefi de detașamente egipteni 
şi Clinias, un comandant atenian de triremă, care luptase 
cu hopliţii lui. Clinias avea o rană mare la coapsă şi nu 
putea să umble. Băile fură pregătite imediat și medicii 
veniră să examineze răniții. Mama îi îngrijea cum se 
pricepea mai bine. 

Amănuntele bătăliei mi le povesti Scarfitis, aghio- 
tantul lui Amirteus, care fusese rănit la mînă de o să- 
geată. Rana nu era adincă, dar se putea ca săgeata să fi 
fost otrăvită şi Amirteus nu-l lăsase să continue expe- 
diţia. 

— Am dobîndit o mare victorie, spuse mama. 

— Da, Hiperina, o mare victorie. Și Ahemenes nu 
mai există. 

Întins pe pat, tînărul ne povesti cu vocea tremură- 
toare de emoție ce se întimplase după plecarea armatei 
din Sais. În a doua zi de marş trecuseră la apus de Pa- 
premida, fără să stirnească nici un lătrat de ciine, şi 
avanposturile semnalaseră prezenţa dușmanului. Oastea 
fu imediat orinduită în formaţia de luptă stabilită de 
Consiliul de război. În dreapta, în apropierea fluviului, 
erau atenienii. În mijloc, conform vechiului obicei egip- 
tean, luă loc Inar6, în carul lui de luptă. În stinga se 

aşeză Amirteus, şi în spatele lui veniră „Puternicii“, 
Apoi fură orînduite cavaleria şi carele de luptă. Pe toată 
lungimea liniei de bătaie soldaţii săpară un şanţ provi- 
zoriu. Aşa porunciseră atenienii, care voiau să evite un 
atac de noapte prin surprindere şi foloseau acum expe- 
riența căpătată în lupta de la Plateea. Dar Inar6 nu pri- 
cepu şi se supără, crezind că atenienii s-au intimidat şi 
s-au fortificat ca să nu lupte. În cele din urmă, un strateg 
trebui să-i explice despre ce era vorba. 

Petrecură ncaptea aşa, fără să aprindă focurile, pen- 
tru ca perșii din Papremida să nu le vadă reflectîndu-se 
pe cer. Drept în faţa oastei noastre, Ahemenes își pre- 
gătise şi el linia de bătaie şi unităţile lui forfotiră toată 
noaptea. În zori, cele două armate se pomeniră faţă în 
față, la o distanţă de douăsprezece stadii. Trîmbiţele su- 
nară, armata noastră trecu micul şanţ şi se îndreptă cu 
repeziciune spre duşman, schimbind însă direcţia ca să-i 
oblige pe perşi să lupte avind drept în ochi soarele care 
răsări chiar atunci. La patru stadii distanță de formaţia 
duşmană, aliaţii se opriră. Toată armata satrapului se des- 
făşurase în falange adinci, în mijlocul cărora se putea 
desluşi carul de luptă în care se afla însuşi Ahemenes, 
înconjurat de o mulţime de căpetenii ale perşilor. Se lăsă 
o tăcere deplină, cele două armate stind nemișcate, mă- 
surindu-și parcă puterile. Armurile persane străluceau în 
soare, Și soldaţii, cu suliţele lor lungi şi cu căștile împo- 
dobite cu moţuri, păreau niște animale uriaşe gata să se 
repeadă. 

Deodată, izbucnind într-un răcnet care părea că iese 
dintr-o singură gură, atenienii se aruncară asupra duş- 
manului. Alergau din răsputeri ca să străbată distanţa ce 
separa cele două armate, fără să fie atinşi de miile de să- 
geţi aruncate de duşman. 

Formaţia noastră porni o dată cu a atenienilor, dar 
ritmul în care se mișca era mai lent. La prima ciocnire, 
masiva falangă ateniană produse mare confuzie în rindu- 
rile duşmanilor, care începură să dea înapoi, dar pe tot 
restul frontului se desfășură o luptă criîncenă. Strigăte, 
lovituri, vuiet de scuturi, răcrete, ţipete şi un val de praf 
negru care învăluia totul, îi înăbuşea pe soldaţi şi rămi- 
nea suspendat deasupra cîmpului de luptă. Din când în 

cînd, prin ceaţă, se zărea luciul unei spade sau filfiirea 
unui steag ridicat în vîrful unei sulițe. 

În dreapta, atenienii învingeau pe dușman silindu-l 
să dea înapoi. În centru, Inar6 şi Ahemenes porneau pe 
rând asalturi puternice însoţite de. răcnete, dar nici unul 
nu izbutea să-l silească pe celălalt să se retragă. În stînga, 
deși însuși Amirteus lupta vitejeşte, „Mindrii“ şi „Pu- 
ternicii“ nu putură să ţină piept atacului și începură să 
se retragă. Se ivise primejdia încercuirii, fiindcă „Puter- 
nicii“ o luaseră la fugă. Dușmanul fu oprit de intervenţia 
oportună a carelor de luptă ale lui Inar6 şi „Puternicii“ 
reuşiră să se regrupeze. Bătălia se înteţea și cele două ar- 
mate luptau cu îndîrjire. Duduitul carelor de luptă și al 
cavaleriei, care se aruncase în bătălie, mărea şi mai mult 
vuiettul, şi praful se ridica asemeni unui nor adevărat 
care acoperea cerul. Căldura încingea scuturile și căştile, 
caii spumegau şi nechezau și, răspunzîndu-le parcă, os- 
taşii albi şi roșii ai lui Inar6 răcneau din răsputeri. Si- 
tuaţia era grea. În stinga, frontul nostru se retrăsese des- 
tul de mult, iar în centru Inaró ţinea piept cu greu atacu- 
rilor năvalnice ale dușmanului. Numai în dreapta ate- 
nienii erau biruitori, cu toate că şi acolo perșii se 
retrăgeau în ordine, fără să descopere aripa stingă a lui 
Ahemenes. Deodată, bătălia luă altă înfăţişare. În dreapta, 
dincolo de falanga ateniană, se ivi un şir de pînze um- 
flate, care se apropiau cu repeziciune şi, fiindcă fluviul ră- 
mînea invizibil, ai fi zis că navele înaintau pe uscat. În- 
treaga flotă urca Nilul şi, văzîind-o cum depăşeşte cîmpul 
de bătaie și se desfășoară la orizont, dușmanul crezu că 
atenienii vor debarca. Perşii își slăbiră rezistenţa şi înce- 
pură să se retragă. Prinzînd curaj, aliaţii începură să dea 
asalturi hotărite. Retragerea se transformă curînd în goană. 
Intreaga armată persană fugea să se salveze. Inard se 
repezi cu carul de luptă asupra carului lui Ahemenes, 
care-şi întoarse caii și o luă la fugă. Inar6 aruncă cu su- 
lița după el, dar nu-l nimeri. Spumega de furie la gindul 
că satrapul avea să-i scape şi striga vitejilor săi să-i ajute 
să-l prindă. Carul de luptă al lui Ahemenes alerga ca o 
săgeată, dar una din roţi intră într-o groapă şi se sfă- 
rimă. Carul se înclină şi satrapul se prăbuşi la pămînt. 
Cu um răcnet sălbatic, Inaró se repezi asupra lui, înge- 

nunche pe jumătate şi, apucîndu-l de păr pe Ahemenes, 
îi prinse gâtul pe genunchii săi, își ridică în aer cuțitul şi 
strigînd : „Ra! Viaţă! Lumină! Sănătate! Putere !“ îl 
jertfi pe satrap zeului său. 

— lată, deci, că jertfele noastre de aici n-au folosit 
ia nimic ! oftă mama. 

— Cum n-au folosit, Hiperina ? l-am învins pe perşi 
şi sîntem liberi ! Auzi ? Liberi ! răspunse Scarfitis şi, ex- 
tenuat, se culcă, dorind să doarmă şi să viseze victoria. 

— Ai grijă de străin, Hiperino, mai şopti el înainte 
de-a închide ochii. 

Mama se duse să-l îngrijească pe Clinias, care avea 
febră mare. Rana lui era adîncă şi-l durea. Aiura des şi 
atunci se ridica şi încerca să sară din pat. Mama îi ră- 
corea cu apă rece fruntea încinsă, iar el se prăbușşea iar 
vlăpuit în aşternut, delirînd, îmbrăţișînd-o şi strigind : 

— Dinomahe ! Mor! Te las fără apărare! N-ai năs- 
cut nici un fiu! Nu mi-ai făcut un copil! Nu vreau să 
mor printre străini! Pericle ! Pericle !... Iar am învins, 
Dinomahe !... 

Mama nu s-a mişcat de la căpătiiul lui. Zile întregi a 
stat lîngă el şi l-a îngrijit, pînă cînd febra i-a scăzut 
treptat şi trierarhul şi-a revenit. Dădeam şi eu cîte-o 
mînă de ajutor în măsura în care-mi era cu putinţă, po- 
trivind cearșafurile, aducînd apă proaspătă, pregătind 
lapte şi miere, pentru ca rănitul să se pună pe picioare. 
După un timp, rana începu să se vindece. Clinias aştepta 
cu nerăbdare să ne vadă dimineaţa în camera lui. Îndată 
ce mă zărea, îmi zimbea, mă chema lingă el și-și trecea 
timpul spunîndu-mi fabule de Esop. Apoi mă punea să 
le repet şi-mi corecta pronunţarea. Cînd făceam vreo gre- 
şeală amuzantă, privirea lui calmă și albastră avea o stră- 
lucire uşor ironică. 

Ca să-şi treacă timpul, fiind nevoit să stea întins în 
pat fără să se miște, preabunul meu protector s-a gîn- 
dit să-mi facă o sandală de lemn cu talpa foarte înaltă, 
care să se potrivească perfect pe picior. În felul acesta, aş 
fi putut umbla fără să şchiopătez. Ceru să i se aducă o 
bucată de lemn, sculele necesare şi meşteri sandala. Era 
perfectă. Am încălțat-o şi, îndată după aceea, am încetat 
să mă istovesc ca inainte, când şchiopătam și cînd mi se 

întîmpla să şi ameţesc din această cauză. Și, cum am 
spus, Climias avea o mare slăbiciune pentru Esop şi-i 
plăcea să-şi coloreze vorbirea cu fabulele lui. Cînd își 
întrerupea recitarea — spunea versuri pe-un ton cam 
emfatic şi cam tăios — ridea uşor şi făcea o mişcare ne- 
definită cu mîna, de parc-ar fi vrut să arate că tot ce se 
întimplă pe lume se statorniceşte într-o ordine care, 
vrinid-nevrind, tot la Esop duce. 

Abia mai: tirziu am putut să înţeleg cît de necesară 
era pentru el această slăbiciune „de comandă“ pentru 
Esop. Mentalitatea pozitivă a bogătașului atenian găsea 
refugiu şi sprijin în poveţele cuprinse în mituri, care-i 
ofereau un mijloc uşor şi la indemină pentru a-şi susţine 
părerea, scutindu-l de oboseala de a găsi argumente pro- 
prii, înmănuncheri de idei şi referiri la paralelisme în- 
drăzneţe sau la deosebiri rafinate. Tiparul era gata pre- 
gătit. Îi aparţinea lui Esop și se potrivea pentru fiecare. 

Clinias folosea mult tiparele lui Esop. 

— De la el încoace nu s-a mai făcut nici un pas îna- 
inte, erau vorbele care-i serveau totdeauna drept epilog: 
dlasic. 

Predilecţia oamenilor mediocri pentru Esop e demnă 
de semnalat. O să spuneţi că Esop îi place şi lui Socrate, 
dar eu cred că asta-i un fel de cochetărie la el, ca să 
arate, dragă Doamne, că trebuie să se refere la cineva şi 
mai înţelept decît el! Şi cine-i acel înţelept ? Esop! De- 
sigur, vrea să ne înjosească ! 

Stăpînul meu Alcibiade nu putea să audă nici primul 
rînd al vreuneia din fabulele sale. 

— Banalităţi plicticoase şi fără gust, Silicos ! îmi spu- 
nea el. Povești stupide cu animale, bune pentru copii. Ca 
să înveţe morala curentă ! Şi în leagăn cînd le auzeam 
mă plictiseau ! 

— Nu e chiar aşa! am îndrăznit eu să-l întrerup în- 
tr-o zi. Esop nu e numai morală, stăpîne, e şi experienţă 
de viaţă, și cunoaştere. 

-> Experiență de viață! Cunoaştere ! Ai impresia că 
am rămas în urmă pe undeva, Silicos ? Ai impresia că 
trebuie să mai învăţ ? Sau îţi închipui că sînt un om slab, 
care are nevoie de-o călăuză în viaţă, fiindcă n-are nici 

destulă minte, nici destul curaj ca să-și dea singur seama 
ce e bine să facă ? 

— N-am spus... 

— Încetează ! Mă enervezi ! 

Mă gîndesc la toate acestea şi cred că Atropos a fost 
bună cu Clinias tăindu-i firul vieţii cînd fiul lui n-avea 
decît patru ani. Ce-ar fi spus liniștitul, blindul Clinias 
dacă l-ar fi auzit pe Alcibiade vorbind astfel ? Conştiinţa 
lui senină s-ar fi tulburat, sint sigur că chipul lui s-ar fi 
posomorît şi că şi-ar fi dezaprobat în- tăcere fiul. N-ar fi 
putut admite că băiatul lui e una din acele firi deosebite 
care nu pot fi judecate şi nici măsurate cu obişnuitele 
noastre unități de măsură. De altfel, cum ar fi recunos- 
cut omul acela modest că fiul lui e o fire excepţională ? 
Că zeii îl copleşiseră cu daruri ca pe nimeni altul şi că 
frumuseţea lui perfectă îi oglindea numai în parte far- 
mecul ? Distanţa dintre tată şi fiu era atît de mare încit 
nu s-ar fi putut înţelege în nici o privinţă. Cum să ni-l 
inchipuim, de pildă, pe Alcibiade rănit, îngrijit într-um 
palat străin şi trecindu-i prin minte să-şi ocupe timpul 
confecţionînd o sandală pentru un mic libert şchiop ? El 
l-ar fi răscumpărat pe micuţ, l-ar fi eliberat şi i-ar fi dat 
douăzeci de drahme ca să comande la un pantofar ceva 
pe placul lui. 

Există în viaţă oameni ai „sandaleit, există şi gene- 
roşi. Oamenii „sandalei“ sînt cam închistaţi. Le lipsesc 
generozitatea şi curajul. Nu sînt viteji. Au conştiinţa că 
le lipseşte ceva şi se străduiesc să înlocuiască acest ceva 
cu mici gesturi de nobleţe, simpatice desigur, mişcătoare 
uneori, dar limitate. Gesturile de nobleţe sînt calculate, 
studiate, dar săvirşite totdeauna cu oarecare stingăcie, 
fiindcă le lipseşte obişnuimţa. Toată viaţa lor e măsurată, 
socotită cu atenţie, dar în ea nu mai rămine nici un loc- 
şor pentru gesturi spontane, pentru acele fapte neaştep- 
tate şi sincere, care, indiferent de mobilul lor, îţi taie 
respiraţia, te ameţesc, te cuceresc şi te obligă să le admiri. 
Aşa, de pildă, lui Clinias mu i-a trecut niciodată prin 
minte să dărime gardurile livezilor sale, cum au făcut Ci- 
mon şi stăpînul meu, din dorinţa ca toţi concetăţenii să 
poată pătrunde în voie pe cuprinsul lor şi să le culeagă 
poamele după plac. 

Nu vreau să par nerecunoscător faţă de memoria lui 
Clinias, care a fost marele meu binetăcător, care m-a luat 
din Egipt şi m-a adus la Atena. Dar fac o comparaţie între 
tată şi fiu. De altfel, poate că generoşii, oamenii în stare 
de gesturi de mărinimie, încearcă doar să-și acopere o 
lipsă : lipsa subitilităţii sentimentelor și o oarecare indo- 
lenţă, ca să se obişnuiască să ofere personal ceva. 

Singura trăsătură de caracter comună între tată şi fiu 
era dragostea pentru risc, o mare îndrăzneală, vitejia. 

Viaţa lui Clinias a fost răsplătită cu multe acte de 
bravură. La Artemision a luptat cu atîta eroism încît 
pînă şi exigentul Herodot a fost nevoit să-l pomenească 
în istoria sa. Clinias era încă tînăr pe atunci, a echipat o 
corabie pe cheltuiala lui şi a dus-o la luptă. Gurile rele 
spuneau pe urmă că a dat dovadă de atita vitejie fiindcă 
lupta pentru o corabie plătită din banii lui. Clevetiri ! 
Oferise o corabie demosului, într-un moment de grea cum- 
pănă, fără să ştie că o va comanda chiar el. Construcţia 
navei şi echiparea ei îl costaseră mai bine de doi talanţi 
și jumătate. Poate că mai tîrziu obişnuia să cam exa- 
gereze cind îşi începea spusele așa: „la Artemision... 
cu corabia...“ Dar patriotismul lui era mare și pur. Su- 
fletul lui viteaz nu ştia ce înseamnă șovăiala şi nici cal- 
culul. Cînd, după trecere de mulţi ani, după campania 
din Egipt şi în ciuda dojenilor lui Pericle, la bătrîneţe, 
adică trecut de șaizeci de ani, plecă la lupta de la Coronia 
împotriva beoţienilor, știa că picioarele lui nu vor mai 
rezista. Ştia lucrul acesta, totuşi a plecat. A plecat şi nu 
s-a mai întors. Ultima lui poruncă — a dat-o Dinomahei 
chiar în faţa mea, în momentul plecării — a fost ca, dacă 
nu se mai întoarce din război, nici ea şi nici celelalte rude 
să nu poarte doliu, pentru ca în sufletul de copil al lui 
Alcibiade să nu se întipărească sentimentul că moartea 
pentru patrie e o nenorocire. 

Sărmana Dinomahe îşi înăbuși durerea şi făcu numai 
jertfa de pomenire, nu-și tăie părul şi nu-şi schimbă 
hainele. 

Viaţa lui Clinias era calmă, ușoară, cumpătată, fără 
patimi, fără avînturi, fără disperări, fără zbucium şi fără 
nici o altă ambiţie în afară de una singură : aceea de a-şi 
sluji patria. Deşi neînfricat, nu era un temerar, ca Alci- 

biade, ci doar violent și impetuos în anumite momente. 
Cît despre bani, am mai spus că nu era un avar, ci un 
om măsurat şi foarte ordonat în socoteli. Cînd ne duceam 
uneori să petrecem seara la Pericle şi se întîmpla să-l 
găsim tăcîndu-și socotelile în tovărăşia intendentului său 
Evanghelos, ochii lui Clinias străluceau de mulţumirea 
ce-i provoca sîrguinţa, vecină cu pedanteria, cu care vă- 
rul lui, „Olimpianul“, își verifica. cheltuielile şi încasă- 
rile, luîndu-i lui Evanghelos un adevărat interogatoriu 
pentru fiecare obol cheltuit. Nefericitul intendent şedea 
pe podea cu picioarele încrucișate şi dădea lămuririle ce- 
rute : atit cheltuise pentru găini, atît pentru vaci, atît dă- 
duse culegătoarelor de măsline, atît plătise pentru piatra 
de moară care plesnise... şi așa mai departe. 

Aceste amănunte îl mulțumeau pe Clinias, pentru că, 
dacă a doua zi cineva ar fi vrut să-l necăjească şi în agora 
sau la teatru ar fi făcut glume cu subinţelesuri, răspunsul 
lui era pregătit : 

— Şi Pericle e atent la asta... 

Clinias nu dorea neapărat să treacă înaintea tuturor, 
în timp ce stăpînul meu era ambițios, dornic să fie mai 
presus de toţi şi cutezător. 

Dacă m-am hotărît să scriu, o fac doar pentru a în- 
chide gura invidioşilor care-i critică pe Alcibiade şi care 
şi-au luat nasul da purtare, fiindcă ştiu, laşii, că stăpinul 
meu nu se mai poate scula din mormint şi nici nu mai 
poate veni în Adunarea poporului ca să-i distrugă. Oa- 
menii aceştia, în frunte cu Critias și cu Pitonicos, se în- 
trunesc și scornesc calomnii, exagerează și denaturează 
ca nişte viespi turbate ce se năpustesc grămadă pe un 
fruct frumos ca să-l facă praf. Pină şi amintirea lui Al- 
cibiade îi răscoleşte, iar gloria lui cea mare, care răsună 
şi acum în toată Elada, renumele lui, a cărui strălucire 
postumă îşi mai aruncă și azi razele asupra tuturor ele- 
nilior, îi face să turbeze și-i umple de venin. Nu-şi amin- 
tesc decât de cusururile lui Alcibiade şi de acele fapte 
pe care ei l-au împins să le facă în clipe de deznădejde ! 
Nu-l apăr aici pe stăpinul meu şi nici nu-i fac apologia. 
Apărarea şi apologia lui s-o facă alţii, mai mărunţei. Eu 
îl justific. ! 

Viaţa stăpinului meu şi activitatea lui erau flăcări care 
Juminau puternic în jur şi-i sileau pe oameni să realizeze 
planuri mari şi îndrăzneţe. Stăpinul meu era o vrajă care-i 
fermeca pe cei din jur, dându-le viaţă şi credinţă. Era forţa 
care le dezvăluia nesfirşitele posibilităţi de care dispunea 
Atena. Stăpinul meu era spaima războiului şi conducea 
toate bătăliile. Victoria îi dădea sandalele ei. Pînă şi pe 
lacedemonieni i-a înjosit aici, sub zidurile Atenei, în fața 
cetăţeniior ei uluiţi ! Avea un suflet viteaz şi frumos şi 
voia să fie tobdeauna primul numai pentru că-şi dădea, 
pe bună dreptate, seama de superioritatea lui. Căci cine 
vrea să conducă totul trebuie să fie primul şi să se arate 
cel mai bun. A cheltuit cu generozitate darurile sfinte pe 
care i le-a dăruit Moira, şi-a cheltuit energia supraome- 
mească pentru realizarea unor planuri mari, care — vai ! — 
m-au putut fi duse la bun sfîrşit din cauza atitudinii pasive 
a demosului 1, din cauza invidiei şi a spiritului mărginit al 
oligarhiei. Sceleraţii nu-şi dădeau seama că luptă împo- 
triva ultimului conducător adevărat al democraţiei. Cum 
să înţeleagă fricosul Nicias că după pieirea lui Alcibiade 
aveau să vină alţi Hiperboloşi, alţi Lisicle și alţi aşa-ziși 
„ocrotitori“ ai demosului ! 

„Trădarea“ de care s-ar fi făcut vinovat Alcibiade la 
Sparta, trădare pe care dușmanii lui au idolatrizat-o, pe 
care au transformat-o într-o gogoriță şi pe care sînt ori- 
cind dispuși s-o înfăţișeze ca pe-o noutate, e propria lor 
operă. Toate aceste tîrîtoare — mă refer la Andocide și 
la ai săi — în loc să-și înghită limbile veninoase, se încurcă 
în propriile lor minciuni şi aruncă răspunderea catastrofei 
din Sicilia asupra stăpînului meu. 

Catastrofă a fost Nicias, catastrofă a fost şi criminala 
naivitate a Adunării, care a dat crezare calomniatorilor și 
l-a rechemat pe Alcibiade ! Cînd el pleca la luptă, dornic 
să dea hegemoniei Atenei o întindere şi o putere pe care 
nici Cimon nu îndrăznise vreodată s-o viseze, în clipa cînd 
începuse victorios campania din Sicilia, dușmanii lui 
n-aveau altă grijă decît să profite de lipsa lui ca să-l 
distrugă. L-au condamnat la moarte fără să-l lase să se 
apere, l-au condamnat fără mici o vină. „În Elada nu e 


1 Păturile populare favorabile regimului democratic. 


loc pentru idoi Alcibiade, şopteau ei, nu e loc nici măcar 
pentru unul.“ 

Câte învinuiri nu i s-au adus că era risipitor! Cu cîtă 
răutate îl judeca oligarhia pentru nebuniile lui din tine- 
reţe, pentru accesele lui de furie, pentru disprețul lui nes- 
tăvilit faţă de mediocri şi de fricoşi ! Nu! Aicibiade nu 
era făcut să se supună nimănui! Din copilărie a fost 
mândru şi viteaz, din copilărie s-a văzut că e născut să 
fie un conducător, un conducător neînfricat. 

Criticile, calommiile, plingerile, toată strădania depusă 
de dușmanii lui pentru a-l distruge nu era decât invidie. 
Invidie pentru că era de-o frumuseţe desăvirşită. (S-ar 
fi găsit vreun sculptor care să-l roage pe pocitul acela 
de Pitonicos să-i pozeze pentru un bust ?) Invidie pentru 
farmecul lui, pentru elanurile sale pornite din inimă. 
Chiar şi acum, după ce s-a dovedit că toată povestea aceea 
cu Misterele şi cu hermocopizii 1 n-a fost decît o calomnie 
ingenios înscenată, dușmanii lui numai de asta îşi amin- 
„tesc. Restul trebuie dat uitării ! Trebuie date uitării viaţa 
cea nouă, pulsația şi flacăra cea nouă, pe care le-a intro- 
dus Alcibiade la Atena, într-o vreme cînd Nicias cei fri- 
cos se străduia din răsputeri să ne îngrădească activitatea, 
iar Hiperbolos şi Lisicle, cu demagogia lor, duceau o acti- 
vitate subversivă în cetate. Trebuie dată uitării victoria 
de la Olimpia, apariţia lui uluitoare la întrecerile pan- 
elenice, care a dovedit elenilor, da, tuturor elenilor, de 
la Rodos pînă la Egesta şi Neapolis ?, măreţia Atenei şi 
gloria Alemeonizilor şi a spulberat astfel orice părere, 
orice gînd că Atena e într-o stare de marasm și că a în- 
ceput să decadă. Da! Trebuie să dăm mitării faptele de 
arme ale lui Alcibiade, marile lui victorii, cea de la Ci- 
zicos, care a silit Sparta să trimită un ambasador, acesta 
venind şi ghemuindu-se neliniștit lingă tribună, pe 
Pnix, în aşteptarea hotăririlor demosului, acea hotărîre 
criminală a Adunării care a respins propunerea de pace 
a eforilor ë! Cite greșeli cumplite a făptuit demosul! Şi 
de cîte ori nu s-a străduit Alcibiade să stăpinească mul- 


1 Referire la Misterele eleusine. Hermocopizi — distrugători ai sta- 
tuilor zeului Hermes. 


2 Egesta şi Neapolis — colonii greceşti din sudul Italiei. 
3 Cei cinci magistrați supremi ai Spartei. 

ţimea ! Dar Pericle dezlegase burdufurile t şi, cu tot far- 
mecul, cu toată răbdarea lui, Alcibiade a fost siiit să por- 
nească pe același drum. 

Acel Nu crește pui de leu în cetate, dar dacă l-ai cres- 
cut şi s-a făcut mare, supune-te lui? nu-i o simplă vorbă 
de duh a lui Aristofan, rostită pentru a cuceri aplauzele 
galeriei, ci un sfat înţelept pe care puţini l-au înţeles şi 
pe care mulţi n-au vrut să-l înțeleagă. Da, supune-te lui ! 
Dacă cel care te conduce e un leu, de ce să te temi? 
De ce să nu-l urmezi ? Demosul nu l-a urmat pe Alci- 
biade şi s-a distrus. 

Dacă i s-ar fi dat mînă liberă viteazului, cîte n-ar fi 
făcut ! Sicilia întreagă ar fi fost a noastră ! Marea Eladă ! 
Siracuza, Care astăzi susţine că ne-a învins, ar fi fost o 
bogată posesiune ateniană. Și Sparta ? Ce-ar fi putut face 
Sparta ? Nici searbăda filozofie a lui Licurg, nici viclenia 
eforilor n-ar fi putut s-o salveze. Încercuită de peste tot, 
lipsită de orice speranţă de-a primi bani din Susa, ar fi 
cerut pace. Atunci stăpinul meu i-ar fi silit pe spartani 
să-i elibereze pe iloţi și pe perieci, să rămînă astfel fără 
temelia puterii lor şi să fie siliți să muncească pentru 
a putea trăi, ca toţi ceilalți eleni, în loc să hoinărească 
de dimineaţă pînă seara la exerciţii militare, și la parăzi 
cîntînd : Și noi vom deveni mai buni 5, Cu el sau pe elt 
şi altele de același gen. Cite n-ar fi putut înfăptui Alci- 
biade dacă ar fi fost stăpîn pe toată Elada, de la Hiblos la 
Samos şi de la 'Tenaros la Bizanţ ! Însuşi Marele rege ar 
ï tremurat de frică să nu pornim războiul împotriva 
Asiei ca să ne răzbunăm pentru războaiele medice. 

Dar de ce m-am lăsat în voia gîndurilor, o, zei? Am 
simţit că mă înăbușă indignarea, că mă arde suferinţa 
pricinuită de nedreapta pieire a lui Alcibiade. Nu mi-am 
putut continua povestirea în linişte. 


Noaptea îşi aştemea în jur mantia de tăcere, iar oră- 
căitul monoton şi neintrerupt al broaştelor urca din di- 


1 Aluzie la burdufurile lui Eol, zeul vînturilor. 

2 Citat din Broaştele de Aristofan. 

2 Cîntecul tinerilor la serbările Spartei. 

4 Tau i epi tes — cu el sau pe el, cuvinte spuse de mamele spartane, 
eînd înmînau fiului lor scutul : ori învingător cu scutul, ori mort pe scut. 

recţia miaștinilor spre terasa cea mare a palatului, unde 
Amirteus dădea un banchet de adio în cinstea lui Clinias. 
Trierarhul pleca în dimineaţa următoare la Atena şi mă 
lua cu el. 

Înclimîndu-se spre atenian, Amirteus îi oferi o cupă şi, 
întorcându-se spre mine, îmi porunci să-i pun apă în vin, 
fiindcă așa dorea străinul. 

— Obiceiul vostru e ciudat, Clinias. Vinul nu trebuie 
amestecat cu apă. Nu crezi? Se vede că aşa îl bea zeul 
vostru t, altfel cum ar mai hoinări cu Menadele şi cu 
ceilalţi tovarăşi nerușinaţi ai lui... 

— Cu ssatirii și cu siienii ? 

„.— Da, cu satirii ! 

¿ — Zeii noştri, prietene, fac multe lucruri pe care noi 
nu le putem face. Hai să spunem că te-ar înşela nevasta. 
Crezi că ţi-ar trece vreodată prin minte, dacă ai prinde-e 
în flagrant delict, s-o legi strins îmbrăţişată de neruşi- 
natul care ţi-a luat locul, să-i legi aşa cum i-ai găsit cînd 
făceau dragoste, după care să-ţi chemi toate rubedeniile 
să le arăţi cuplul şi să te umfli în pene ? ` 

— Pe Isis ! Protectoarea casei mele ! 

— Şi, totuşi, aşa a făcut Hefaistos, cînd a aflat că so- 
ţia lui, Afrodita, îşi face de cap cu Ares... 

—— E zeui războiului ! 

— Crezi că asta-i o justificare ? 

— Vitejia scuză multe lucruri, Clinias. E cea dintii, 
cea mai mare virtute. 

— Nu, Amirteus. Prima virtute e bunătatea. Nu l-ai 
învinuit oare chiar tu adineauri pe Inaró ? E viteaz, dar e 
crud ! Aș spune că e rău... 

Amirteus își ridică privirea şi tăcu, cu ochii aţintiţi 
asupra stelelor, de parcă le-ar fi cerut sfatul. 

— Da, spuse el după un timp, Inar6 e-o mare pro- 
blemă. Au trecut luni de zile, mai bine de un an de cînd 
am învins la Papremida şi de cînd am început asediul ce- 
tăţii Memfis şi totuşi n-am găsit nici o soluţie. Ateniene, 
Egiptul şi-a pierdut libertatea acum mai bine de o sută 


1 Dionisos. 

de ani. Organizarea sa politică, cadrele administrative, 
conştiinţa ierarhiei sociale, loialitatea, totul a dispărut. 
In ultimii trei-patru ani s-a cultivat în mod obligatoriu 
şi cu stăruinţă o psihologie care a dus, inevitabil, la o 
rutină a ilegalităţii, a mesupunerii şi a negării oricărei auto- 
rităţi. Aceste elemente, absolut necesare pentru o acţiune 
de eliberare, sînt totodată rezultatul unui imperativ su- 
prem, dar temporar. Ai să vezi însă că acum aceste ele- 
mente vor deveni dăunătoare pentru reconstrucţia Egip- 
tului. Sînt cu atît mai neliniștit cu cît mă gîndesc că în- 
suşi Inar6 are această mentalitate, că e crud și naiv. Pe 
de altă parte, preoţii noştri, care, în fond, n-au suferit 
prea mult în timpul ocupației mezilor, nu s-au schimbat 
de loc. Mărginiţi, conservatori, lipsiţi de orice urmă de în- 
ţelegere pentru marile decsebiri dintre epoca noastră și 
epoca lui Psametic... 

Amirteus vorbea încet, în şoaptă. Sfiriitul răşinii din 
torțele aprinse aproape îi acoperea glasul. 

— Spune-mi, Clinias, de ce depinde legalizarea unui 
regim ? întrebă el după un timp. Ce elemente sînt indis- 
pensabile legilor noastre pentru a le face respectate şi 
pentru a le asigura, deci, posibilitatea de aplicare ? 

— Ai atins o problemă foarte importantă, prietene. Pot 
să-ţi răspund, cred, provizoriu, că legile își află legali- 
zarea în consimţămiîntuil comun, în aprobarea lor de către 
demos. 

— Şi cind nu există demos ? 

— Atunci există posibilitatea de-a le impune. 

— Adică tirania. O tiranie asemănătoare cu a lui Pisis- 
trat ! 

— Nu-l da de exemplu pe Pisistrat, Amirteus. A fost 
um tiran, dar a făcut lucruri mari şi importante pentru 
Atena. A fost un om bun. 

— Zeule Ra! Chiar ieri mi-ai spus, vorbindu-mi des- 
pre Atena, că există un decret special pentru interzicerea 
terminării templului lui Zeus Olimpianul, pentru că lu- 
crările au fost începute de Pisistrat. 

— Asta nu Înseamnă nimic, Amirteus ! 

— Dar statuile de bronz ale lui Harmodios şi Aristo- 
giton pe care le ţineaţi în Pritaneu ! şi care purtau inscrip- 
ţia Ucigătorii tiranilor pentru că-l omoriseră pe Hiparh ? 

— Amirteus, bietul de tine ! Dacă ai şti după îţi ani, 
după cîte manevre iscusite, după cîte eforturi stăruitoare 
s-a ajuns la acordarea titlului de „ucigători ai tiranilori* 
acestor doi derbedei ! Istoria a fost falsificată pentru a 
se înlesni crearea unei false legende în jurul acestor două 
nume şi pentru ca, mulţi ani după moartea tiranului, să 
se asmută ura împotriva lui. Pisistrat, prietene, a guwver- 
nat Atena de două ori. Prima dată cu ajutorul lui Me- 
gacle, Alcemeonidul, bunicul soţiei mele, care-i dăduse de 
soţie pe Cisira, una din fiicele sale, în speranţa că urmașii 
lui, fiind şi descendenţi ai lui Pisistrat, vor întemeia un 
fel de dinastie care să conducă cetatea din bunic în nepot, 
bineînțeles cu aprobarea demosului. Dar Pisistrat, care 
avea trei fii din prima căsătorie, pe Hipias, pe Hiparh şi 
pe 'Tesalos, nu voia să aibă copii cu Cisira și nu se culca 
cu ea. Ea s-a plins lui taică-său. Megacie s-a înfuriat, şi-a 
chemat prietenii și a dat alarma. 

— „ca să-l oblige pe Pisistrat să... 

— „Fi, nu! Ca să-l izgonească din Atena! De altfel, 
între cei doi politicieni existau de mult neînţelegeri în di- 
ferite privinţe. Pisistrat crease un fond agricol şi-i ajuta 
pe ţăranii săraci. Le împrumuta bani cu dobîndă minimă, 
le dădea seminţe, le înlesnea cumpărăturile. Cămătarii i-au 
dedlarat un război sălbatic și, cu ajutorul lui Megacie, au 
izbutit să-l izgonească din Atena. Unsprezece ani au fost 
frămîntări în cetate. Măsuri impulsive, medreptăţi, legi 
care se băteau cap în cap... Opera lui Solon, a preaînţe- 
leptului Solon, ajunsese o îndepărtată şi ştearsă amim- 
tire. În Bulé? și în Adunare, situaţia era aceeași, așa că 
nici arhonţii nu mai puteau să aleagă. Pisistrat, care fu- 
sese ostracizat în Eritreea, își pregătea întoarcerea. Avca 
moşii întinse în Tracia şi nu ducea lipsă de bani. Toţi 
oamenii politici reuşesc să aibă totdeauna avere în străi- 
nătate, ca să se pună la adăpost de capriciile soartei. Aşa, 

1 Clădire publică în Atena antică, acolo era păstrată flacăra nestinsă 
a oraşului. 


2 Parlamentul Atenei antice. Începînd din anul 508 î.e.n. era format 
din cinci sute de membri, traşi la sorţi dintre candidaţii aleşi de demos. 

de pildă, după ce Temistocle a obţinut mari victorii şi 
după ce a luat prăzi de război, a trimis, pentru orice even- 
tualitate, şaptezeci de talanţi unui bancher din Corint, un 
oarecare Filostefanos. Așadar, Pisistrat s-a întors atot- 
puternic la Atena. Cînd rivalii lui au aflat că a plecat 
dim Eritreea şi că a debarcat la Maraton, au încercat să-l 
oprească, undeva lîngă Brilisos, cu un corp de armată or- 
ganizat în pripă, dar cînd l-au zărit pe tiran şi pe cei 
cîţiva credincioşi care-l însoțeau, s-au împrăştiat fără să 
tragă măcar o săgeată. Aşa a început marșul triumfal al 
tiranului spre Atena. Lumea îl întimpina cu aclamații şi 
cununi! A fost multă vreme tiran, şi, la moartea lui 
opera pe care o lăsa în urmă era minunată. În tot timpul 
acestei tiranii n-a ucis pe nimeni. Numai pe Alomeonizi 
i-a persecutat. I-a exilat la Naxos şi i-a dat în paza prie- 
tenului său Ligdamis, tiranul insulei. Ai să te miri, Amir- 
teus, dacă am să-ţi spun că Pisistrat şi nimeni altul a 
aplicat cu adevărat legile dui Solon. I-a ocrotit pe săraci 
şi a dat fiecăruia posibilitatea să muncească în liniște. Ne- 
guţătorii făceau afaceri serioase, oamenii se îmbogăţeau, 
iar în tezaurul public se îngrămădean talanjii cu aiutorul 
cărora s-au ridicat numeroase clădiri publice. Atena a fost 
cîrmuită multă vreme cu înţelepciune și dreptatea a dom- 
nit în cetate aşa cum visase Solon, care, pricepînd firea 
nestatornică a atenienilor, îi pusese să jure că în tot tim- 
pul cât va lipsi nu vor schimba nici una din legile sale, So- 
lon se autoexiiase pentru zece ani şi, la întoarcere, ce crezi 
că a găsit ? Opera lui distrusă de aceeaşi oameni care o 
ceruseră ! A fost nevoie de un Pisistrat ca s-o impună. 
Cine cercetează istoria de aproape descoperă multe lu- 
cruri urâte... 

— Dar istoria voastră, Clinias, istoria glorioşilor ate- 
nieni e frumoasă ! 

— Ba mu, prietene ! Istoria noastră nu e frumoasă ! 
Avem momente istorice frumoase. De altfel, care cetate, 
ce popor se poate lăuda cu o istorie frumoasă ? 

Amirteus oftă, dar răspunse cu oarecare viociciune : 

— Ateniene, cred că laudele pe care le aduci lui Pi- 
sistrat sînt exagerate. În definitiv, care e contribuţia lui 
la dezvoltarea cetăţii tale ? Ce-a mai făcut în afară de edi- 
ficii ? 

— Ca să înţelegi cât de binefăcătoare a fost tirania lui 
Pisistrat, am să-ţi spun doar atît, Amirteus. După moartea 
lui, şi fără nici un fel de împotrivire din partea poporului, 
a urmat fiul său, Hipias, aşa cum în Sparta un rege ur- 
mează unui alt rege. Cei mai mulți cred că Harmodios şi 
Aristogiton l-au ucis pe Hiparh pentru că era tiran și nu 
ştiu că pe vremea aceea tiran era fratele lui, Hipias. În 
ziua omorului, cei doi complotiști au bănuit că fuseseră 
denunţaţi lui Hipias şi n-au îndrăznit să se apropie de 
el. Voind însă să facă ceva înainte de a fi prinşi de garda 
cetăţii, l-au găsit pe Hiparh — un chefliu inofensiv — 
care dădea tocmai atunci ultimele dispoziţii pentru ser- 
barea Panateneelor — și i-au ucis. Asta e fapta lor strălu- 
cită ! Cei mai mulţi dintre noi își închipuie că pot cu- 
noaște adevărul fără nici un efort şi cred fără govăială 
în ceea ce li se oferă de-a gata. De altfel, poeţii şi iste- 
ricii sînt în bună parte răspunzători de această situaţie. 
își împodobesc cît mai frumos povestirile și versurile ca 
să-i farmece pe cei ce le ascultă și le primesc fără să le 
controleze, astfel încît, cu timpul, se creează o legendă 
care biruie adevărul. Mai tîrziu, după trecerea generaţiilor, 
nu mai e cu putinţă să suprimi legenda ca să triumfe 
adevărul. 

— Par există adevăruri care devin legende, Clinias, 
de pildă marile victorii din războaiele medice ! 

— Ai dreptate, Amirteus, dar nici nu bănuieşti de cîte 
strădanii şi de cîte lupte a fost nevoie pentru unirea ele- 
nilor, cînd barbarul ne-a călcat pămînturile. Lucrurile 
acestea sînt foarte dureroase şi e mai bine să nu mă gîn- 
desc la ele... Silicos! Ştii că e aproape miezul nopţii ? 
Mâine în zori pornim, ai uitat ? 

— Cum să uit ? am exclamat eu cu viciciune. 

— Atunci du-te să te culci ! zise Amirteus. 

Mama mă aştepta cu opaițul aprins. M-a strîns în braţe 
şi mi-a urat noapte bună, rugîndu-se în șoaptă Atenei să 
mă apere. N-am mai văzut-o din noaptea aceea. Îmi 
amintesc că i-am promis să mă întorc repede la Sais, după 
ce-mi voi fi terminat studiile la Atena, şi eram sincer 
cînd spuneam asta, dar ea a oftat, a întors capul şi a 
plecat. 

M-am culcat, dar n-am putut să adorm. În mintea mea 
se iînnîrteau o mie şi unul de lucruri, închipuirea mea 
ţesea, destrăma şi iar ţesea imagini minunate : călătoria 
pe corabia de luptă, debarcarea la Pireu, sosirea la Atena, 
viața mea nouă în cea mai de frunte, în cea mai mare 
cetate a elenilor. 


Din clipa cînd Delta fusese curățată de perși și oraşul 
Memfis, unde se refugiaseră resturile armatei perșilor, fu- 
sese asediat, trecuseră cîteva luni în care se întimplaseră 
multe. Trei mii de mezi, dispunînd de întăriri serioase, 
erau stăpini pe fortăreață şi așteptau ajutoare din Susa. 
Noul rege, Artaxerxe, nu era omul care să stea cu braţele 
încrucișate, și curtenii lui, dar mai ales Megabizos, care 
înţelesese ce nenorocire ar fi însemnat pentru regat pier- 
derea definitivă a Egiptului, se hotărîră să treacă imediat 
la acţiune. Regele adună o oaste uriaşă, o înarmă şi începu 
s-o pregătească. Ultimele informaţii primite de la negu- 
țătorii sosiți din Hiblos arătau că Megabizos avea intenţia 
să trimită în scurt timp o armată mare şi o flotă nu- 
meroasă împotriva Egiptului. Pe întreaga coastă a Siriei: 
nu se putea găsi nici un cui, nici o scîndură, fiindcă toate 
erau cumpărate de tezaurele regale. De la Aspendos şi 
pînă la Iope, șantierele navale lucrau zi şi noapte. 

Susa nu se mărgini da pregătiri militare, ci incercă 
să creeze şi diversiuni, ca să-i oblige pe atenieni să se 
retragă din Egipt. Megabizos fu trimis la Sparta cu bani 
mulţi, cu promisiuni şi mai multe, ca să-i convingă pe 
efori să atace Atena. Din fericire, nu reuși să-și realizeze 
planul. Oferise oare prea puţin ? Să fi fost promisiunile 
lui prea vagi şi lipsite de garanţii ? Fapt e că eforii nu-şi 
luară nici o obligaţie, dădură răspunsuri evazive şi spu- 
seră că trebuie să cinltărească lucrurile, să se gîndească, să 
se informeze. Oare corintienii puteau fi stirniţi mai uşor ? 
Corintienii cei veșnic nemulţumiţi ? În acest caz, însă, ar 
îi fost nevoie de mulţi bani! Megabizos fu nemulțumit 
de lipsa de rivnă a eforilor şi se strădui să-i convingă. 
să creeze împreună cu egineţii şi cu epidaurienii un front. 
împotriva atenienilor, dar eforii nu-și schimbară părerea. 
Fireşte, aveau să găsească modalitatea de a-i înştiinţa pe 
corimtieni că o expediţie împotriva atenienilor n-ar fi fost 

inutilă — aveau poate să meargă pînă acolo încit să afirme 
că ar fi folositoare — dar nu voiau să sprijine deschis o 
asemenea acţiune, cu atât mai mult cu cât nu terminaseră 
încă războiul cu iloţii şi nu luaseră ltome. Un război cu 
Atena nu era o treabă ușoară, chiar dacă două sute de ce- 
răbii ale Atenei se aflau în Egipt. Megabizos părăsi Sparta 
fără nici un rezultat, uşurat de-o frumuşică sumă de bani. 
Trecînd însă pe la Egina, despre care ştia că e o veche şi 
aprigă dușmană a atenienilor, se opri două-trei zile pe 
insulă, ca să-şi repare, chipurile, corabia. Se întîlni cu 
conducători şi cu oameni politici şi le spuse că Marele rege 
privea cu nemulţumire creşterea puterii şi influenţei Ate- 
nei și că ar fi fost încîntat să găsească un mijloc de-a ni- 
mici pe acest dușman comun. Fireşte, toţi cei care luptau 
împotriva Stăpinei mărilor puteau să fie siguri cu antici- 
paţie de recunoştinţa, de generoasa recunoştinţă a lui Arta- 
xerxe. Megabizos plecă, dar cuvintele lui rămaseră atit 
de adînc întipărite în minţile egineţilor încît peste câteva 
zile o corabie ateniană de război, care trecea în larg pe 
lingă promontoriul Afeii, fu atacată de trei nave eginete. 
'Corabia ateniană era mai rapidă şi reuşi să scape ajun- 
gînd la Pireu cu grinda ancorei sfărîimată şi cu cîrma 
dreaptă lipsă. Această îndrăzneață provocare stirni o in- 
dignare atit de puternică în rîndurile demosului încît votă 
războiul ! Se vede că Pericle ceruse acest lucru. Douăzeci 
de zile mai tîrziu avu loc prima ciocnire. În această bătă- 
lie navală, Egina suferi o înfringere catastrofală. Pe vre- 
mea aceea, ca şi mai tirziu, egineţii se îmbătau, se ameţeau 
„cu amintirea premiului pe care îl luaseră la Salamina și 
nu-și dădeau seama, naivii, că, pentru ca o tradiție să 
-aibă valoare, ea nu trebuie să rămînă o simplă amintire, 
ci să se păstreze vie prin fapte. De data asta pierdură 
în bătălia navală şaptezeci de corăbii, adică aproape în- 
treaga lor flotă, şi fură siliți să se refugieze în portul lor, 
unde se fortificaseră. Un asediu în regulă începu şi, deşi 
atotputernică pe atunci, Atena fu nevoită să recheme cî- 
teva corăbii din Egipt. Primind poruncă să trimită trei 
escadre, Haritimide hotărî să expedieze înapoi navele 
care suferiseră avarii pentru a fi reparate la Pireu. Astfel 
porunci să fie pregătite Aihme, Lonhe, Sfendone şi Triaina 
din prima escadră ; din a treia escadră : Agate, Lampra, 


51 


Trifosa, Hediste și Gnoste, aceasta din urmă sub condu- 
cerea frierarhului Clinias. Dim a şasea escadră plecau : 
Antipasia, Iera, Olimpias, iar din a noua: Hamila, Eu- 
ploia şi Cufotate +. 

Clinias îl rugă pe Haritimide să-mi îngăduie să mă îm- 
barc şi eu pe Gnoste. 

— De altfel, Siiicos, îmi spuse el, peste cîțiva ani, 
cînd vei deveni şi tu cetățean atenian, vei avea dreptul 
să urci pe puntea corăbiilor demosului. 

Sfârşit de oboseală şi de bucuria că voi pleca în călă- 
torie, m-am culcat, în timp ce în mine cîntau cuvintele 3 
„Cetăţean atenian... cetățean atenian... atenian...“ 

Dar asta a rămas um vis: n-am devenit niciodată ce- 
tățean atenian. 


ltima, noastră escală înainte de Pireu era Miconos. O 
furtună se stirni şi Clinias, care conducea escadra, 
hotări să tragă corabia pe una din numeroasele plaje adă- 
postite ale insulei, pentru a aştepta să se potolească vin- 
tul. Secundul lui stărui să mergem la Reneia, peste drum 
de Delos cea sacră, ca să-l cinstim pe Apolo şi tezaurul 
aliat, care se afla încă în paza zeului, dar Clinias preferă 
să evite această demonstraţie. 

— Puterea noastră e atît de mare încit nu-i nevoie să 
scoatem ochii tuturor cu ea. 

Echipajele erau istovite de călătoria îndelungată şi 
Clinias se gîndi că ar fi mai înţelept să rămînă pe-o plajă 
pustie, unde oamenii să se odihnească bine, în loc să bată 
cîrciumile şi casele de toleranță din Reneia. Patru zile 
încheiate am așteptat să se potolească vintul. Noaptea 
aprindeam focuri mari, în jurul cărora se adunau mari- 


1 Numele navelor sînt, în ordine, următoarele : Ascuţişul, Lancea, Praş- 
tiae, Tridentul, Buna, Strălucita, Gingaşa, Fermecătoarea, Vestita, Şaria, 
Sacra, Olimpiada, Bătălia, Cea care călătoreşte bine şi Ușoara. 

narii. Frămintau cocoloaşe mici din făină şi ulei şi le 
puneau pe jar să se coacă. Toţi ofiţerii şi marinarii se 
bucurau că se-ntorceau la Atena după atita timp şi pe- 
treceau în fiecare seară în jurul focurilor, dansînid şi cân- 
tind. Cântau mereu un anumit cîntec şi de fiecare dată 
reluau impreună refrenul : 


O, mare, mare amară 
Bătută de Xerze 
Că stavilă puse trecerii sale...1 


Şi-un alt cântec, comic, în care se legau de Poseidon : 


Poseidon, Poseidon, 
De ce faci spume la gură ? 


În ziua a patra am primit de la Pireu dispoziţia să 
plecăm numaidecît. Am pornit în zori, cu vintul potrivnic. 
Era cel mai rău timp cu putință pentru vislit. Degeaba 
dădea ritmul omul cu flautul ! Valul care sosea învălmăşea 
totul. Vislele trebuiau să fie puse din nou în poziţia ini- 
țială și să pornească iar toate o dată. De dimineaţă pînă 
seara, flota înaintă luptînd împotriva furtunii. În amurg 
vintul începu să scadă, şi după ce-am trecut ce capul 
Sunion, am pătruns într-o mare calmă, cu un vînt prielnic 
de nord-est. Pe înserat un foc se ivi departe, în faţa 
noastră. Era făclia Munihiei 2. Clinias porunci maistrului 
manevrei să grăbească ritmul, ca să ajungem înainte de 
închiderea portului, fiindcă altfel ar fi trebuit să iragem 
corăbiile pe plaja Faleronului şi să așteptăm pină-n zori. 

Gnoste era una din cele mai rapide nave ale flotei. 
Ceva mai lungă decit celelalte, avea o proră strimtă şi 
pupa foarte joasă. Clinias avea doi flautiști, astfel încît 
dacă unul obosea, celălalt prelua ritmul. Un sunet ascu- 
ţit— unul grav — unul ascuțit — unul grav, şi așa mai 
departe toată ziua... La început, acest fluierat îmi plăcea, 
pe urmă însă, neîntrerupt şi pătrunzător cum era, începu 
-să-mi sfredelească urechile şi-mi deveni nesuferit. Pe 


1 Aluzie la faptul, povestit de Herodot, că Xerxe, cînd a vrut să 


treacă din Asia Mică în Grecia, a pus să fie bătut Helespontul (Darda- 
„nelele) cu vergi. 


2 Munihia, unul din cele trei porturi ale Pireului. 

atunci nu bănuiam câţi ani din viața mea aveau să fie 
legaţi de aceste două sunete, pe atunci îi urmăream cu 
uimire şi cu admiraţie pe vislaşi. Trupurile lor se mişcau. 
ritmic în sunetele flautului, ca şi cum ar fi fost uneltele 
lui oarbe, înclinîndu-şe şi ridicându-se ide dimineaţă pînă 
seara, totdeauna în acelaşi ritm cu cele două sunete. Unul 
ascuţit — unul grav, fără odihnă, fără încetare. Cînd ma- 
rea era furioasă, apele intrau prin crăpături, marinarii 
erau uzi leoarcă şi nu aveau răgaz nici măcar să mănînce, 
astfel că visleau cu o mînă, în timp ce cu cealaltă plămă- 
deau pâinișoarele acelea din făină, ulei şi sare şi le mîn- 
cau aşa, crude, bînd şi câte-un strop de vin. Zi şi noapte, 
iarnă-vară, pe furtună sau vreme bună, dacă era nevoie, 
dacă cetatea le-o cerea, toate aceste mîini munceau fără 
încetare, legate de acelaşi ritm al aceluiaşi flaut. 

În timpul acestei călătorii, într-o dimineaţă, puţin 
după ce trecusem ide Lebintos, echipajul, care se odihnise 
bine în timpul nopţii, trăgea voiniceşte la rame într-un 
ritm de parcă un singur om ar fi mişcat cele o sută două- 
zeci de vîsle. Clinias se aşeză la cupastă şi, arătindu-mi 
triplul rînd de vâsle care loveau marea şi împingeau co- 
rabia într-o mișcare falnică şi rapidă, îmi spuse : 

— Miinile astea, ritmul ăsta constituie forţa noastră ! 
lată Amorgos, Naxos, Icaria, ia apus Paros, şi acolo spre: 
nord virful acela, Samos ! Şi tot aşa o ţine pină la He- 
lespont ! 

Și iată că, în timp ce ne iapropiam de Atena, simţeam 
o oarecare neliniște, ceva care făcea să-mi bată inima. 
La ordinul lui Clinias, Gnoste, mai iute decât celelalte nave, 
se năpusti înainte şi ajumse repede la Munihia. Am făcut 
un semnal luminos şi ni s-a răspuns de pe țărm să ne 
apropiem. O voce se auzi din întuneric și întrebă de nu- 
mele navei. 

— Gnoste, trierarhul Clinias al lui Alcibiade ! strigă 
maestrul de manevră. 

Puțin după aceea am intrat în port. Cînd am coborât 
pe chei, Clinias, care se grăbea să ajungă la Atena, l-a 
rugat pe aghiotantul său Handias, de fel din Pireu, să mă 
găzduiască la el în noaptea aceea. 

A doua zi am pornit în zori cu calul lui Handias, el în 
faţă, eu pe rupă. Pe tot drumul, de la Pireu spre cetate, 

vedeam în depărtare mii de muncitori la lucru, mişcîndu-se 
ca nişte umbre nelămurite în semiîntuneric. Handias se 
miră. Cine erau oamenii aceia care-şi părăsiseră casele cu 
noaptea-n Cap şi se apucaseră de treabă înainte de-a se 
lumina de ziuă, ca ţăranii de pe ogoare ? Vremea trecea, 
lumina limpezea contururile din jur, şi desluşeam spre 
apus schele uriașe, care începeau de la Pireu şi se ţineau 
lanţ pînă la Atena. 

Tot acest complex de lemnărie, asemeni armăturilor 
unor nave ancorate una lîngă alta, părea să susțină un 
zid pe care lucrau mii de muncitori. Unii din ei cărau 
pe tărgi pietre grele, purtîndu-le cîte doi sau cite trei, 
alţii, cu troace în spate, urcau mortarul zidarilor, alţii, în 
sfîrşit, așezați pe jos, ciopieau pietre şi un vuiet urca 
din toată această mulţime, care vorbea, striga, muncea, 
cînta. Ici-colo, ascultînd de o comandă ritmică, tirau îm- 
preună pietre mari pentru temelii. Adesea se auzea pă- 
trunzător, ca un şuierat ce se deosebea de voci, sunetul 
unui flaut. Pe măsură ce înaintam, uimirea lui Handias 
creștea. În faţa noastră cineva mergea grăbit, ridicîndu-și 
hitonul ca să păşească mai uşor. Handias își îndemnă 
calul şi-l ajunse din urmă. 

— Ei! Compatriotule ! 

— Salut ! 

— N-ai vrea să ne spui ce se întimplă aici ? 

— Dar pe ce lume trăieşti? Eşti străin ? Nu ştii că 
demosul construieşte ziduri între Atena și Pireu ? 

— Hermes, ocrotitorule ! Cui i-a trecut prin minte 
să ceară Adunării asemenea nebunie ? 

— Nebunie? Nu cumva eşti din oligarhie? Nu ești 
unul din cei care au făcut gălăgie, împotrivindu-se ? Pro- 
punerea Olimpianului a fost votată în unanimitate ! 

— A Olimpianului ? 

— Da! A lui Pericle! Aşa o să-l numim de acum 
înainte și o merită. Dar, ia spune-mi, de unde vii că nu 
ştii nimic ? 

— Din Egipt. 

— Aha ! S-a întors flota ? 

— Nu! Numai o escadră. Şi, ia spune-mi, în fiecare 
zi vă apucaţi de lucru în zori ? 

— Uneori, cînd e lună, lucrăm şi noaptea. Primim 
plată dublă, zeii să-i dea zile Alemeonidului nostru ! Ni- 
meni nu închide ochii. Dar mai sînt şi alţii care nu închid 
ochii : eforii... La Sparta... Mai deunăzi a venit o corabie 
de la Naupactos. Echipajul ei era alcătuit în întregime din 
mesenieni, dintre cei exilați de lacedemonieni. Au venit 
şi ne-au dat o mînă de ajutor, au ridicat un zid lung de 
treizeci de paşi în trei zile. Parcă erau turbaţi! Acum: 
plec, am întârziat ! 

Omul plecă, Handias își îndemnă calul şi am pornit 
mai departe. „Olimpianul“ îmi făcuse mare impresie. Cu- 
vintul acesta îmi zgindărise imaginaţia, care se străduia 
să schiţeze înfățișarea omului demn de-o asemenea po- 
redă. Mi l-am închipuit foarte înalt, frumos, sever şi calm, 
astfel încît să nu te poţi apropia de el decit închinindu-te 
pînă la pămînt. Mare mi-a fost dezamăgirea cînd l-am ză- 
rit chiar în seara aceea. Vedenia s-a stins cînd am luat -u- 
noștinţă de realitate. Cu cît ne apropiam de cetate, lumina 
devenea mai puternică şi întreaga cetate căpăta o nuanţă 
trandafirie. O uşoară ceață învăluia locurile mai joase, iar 
din acest nor trandafiriu şi auriu se înălţau ici-colo fronto- 
nul vreunui templu, arcade, coloane cu statui care se dese- 
nau alburii în ceaţă și, deasupra tuturor, stînca Acropolei. 
Un vînticel răcoros risipi negura și, la intrarea în Cerami- 
cos, se ivi o mulţime nenumărată de statui. Un întreg popor 
de oameni împietriţi, de atenieni de marmură erau acolo și 
priveau cetatea din înaltul soclurilor lor. 

La Dipilon t am descălecat şi am intrat în Atena. Tre- 
cătorii erau puţini. Majoritatea atenienilor lucrau afară, 
la ziduri, așa că la început am avut impresia de pustiu. 
„Unde e Saisul ? am spus în sinea mea. Unde e palatul 
lui Amirteus ?* m-am gîndit cînd am văzut, lîngă Ca- 
liroe ?, casa cu un singur cat a lui Clinias, clădită din 
cărămizi. „Aceasta e cea mai însemnată cetate a elenilor“, 
mi-am spus... În jur vedeam multe temple, dar, compa- 
rîndu-le în închipuire cu amintirile mele despre templul 
Afroditei din Cnidos, le găseam mici. 


1 Cea mai importantă poartă a Atenei. 
2 Numele unei fîntîni din Atena antică. 


După masă, Clinias mi-a poruncit să mă pregătesc să 
vin cu el la Pericle. 

Auzindu-l, Dinomahe s-a supărat. 

— Ce treabă ai acum, seara, cu vărul nostru ? E prima 
noapte după atitea luni de despărţire... Ai fi putut să ră- 
mii cu mine... 

— Trebuie să mă duc, mevastă, trebuie! Am atitea 
să-i spun! 

— Mare chef o să aibă la ora asia să discute politică ! 
Sînt sigură că s-a avîntat într-una din nesfârşitele lui dis- 
cuţii cu Taciturnul și cu procopsita lui... 

— Anaxagora e încă aici ? întrebă Clinias cu însufle- 
ţire. 

— Desigur! Unde să găsească îngrijire mai bună și 
mai mulţi naivi adunaţi la un loc ? Cit despre procopsită... 

— Nu te mânia, scumpa mea. La urma urmelor, treaba 
lui Pericle ! Cînd are să se sature de ea, are s-o dea afară 
din casă. De altfel, Aspasia... 

— Nu rosti acest nume în casa mea ! 

— Bine... dar trebuie să plec... 

— Şi dece ? 

— Ti-am spus, trebuie să mă pun la curent cu pro- 
blemele de aici. 

— Îţi spun eu tot. 

— Nu stărui. Mă întore devreme. 

— Lasă că ştiu eu! Ai să te întinzi şi tu la vorbă cu 
Anaxagora. Sinteţi cu toţii niște naivi, vă adunaţi să as- 
cultaţi prostiile pe care le spune ! Ce-o mai fi rizind în 
sinea lui cînd vă vede cu gurile căscate ! Știi ce i-a dat 
prin minte să spună deunăzi ? Că fulgerele sînt nori care 
se freacă ! Auzi ! Nori... Treaba asta s-a auzit mai departe, 
era s-o păţească. Lasă, vă duceţi toţi la Pericle să-l ascul- 
taţi, chipurile, pe „Înţelept“, pe „Spirit“, dar nu vă luaţi 
ochii de la procopsită... 

Clinias a insistat şi am plecat. 

Cînd am ajuns la Pericle, a cărui casă tot un singur 
cat avea, dar era destul de mare, am găsit la poartă doi 
paznici voinici, care ne-au poruncit să ne oprim. Cînd 
Clinias şi-a spus numele, ne-au făcut loc și am intrat. 
Clinias s-a mirat și, după primele efuziuni, de altfel des- 

tul de formale, schimbate cu Pericle, l-a întrebat ce-i cu 
paznicii. 

— Ce sînt sistemele astea noi ? Paznici la poarta ta! 
Pe Corifasia t! Aşa şi-a început Pisistrat tirania ! 

Ultimele cuvinte ale lui Clinias au fost auzite în sala 
unde se aflau ceilalți oaspeţi şi, deşi le rostise cu un aer 
zimbitor, toată lumea a tăcut şi convorbirile au încetat, 
deoarece toată lumea știa că dușmanii lui Pericle îl ase- 
muiau cu Pisistrat. Faptul se explica prin asemănarea din- 
tre el şi tiran, asemănare în statură, în ţinută şi mai ales 
în glas, fiindcă, spuneau cetăţenii bătrîni, cine-l auzea pu- 
tea să jure pe Agraulos 2 că vorbeşte Pisistrat. 

Pericle însă nu se pierdu de loc cu firea şi răspunse cu 
vioiciune : 

— De cînd a fost asasinat Efialte, măsuri de acest fel 
sînt necesare, dragă vere. Acum sînt nevoit să mă îngrijesc 
de siguranţa mea personală. Găseşti că democraţia e în 
primejdie ? 

Auzind de asasinarea lui Efialte, Clinias s-a tulburat 
grozav. S-a schimbat la faţă şi s-a uitat în jur la ceilalţi 
oaspeţi, ca şi cum ar fi așteptat o dezminţire. Politician 
de valoare şi şef al democraţilor, Efialte fusese prietenul 
său apropiat. 

În seara aceea se aflau la Pericle o serie de oameni pe 
care i-am cunoscut bine după aceea, ca, de pildă, strategul 
Metiohos, prieten intim al lui Pericle, care vorbea uneori 
în locul lui la Adunarea poporului, cînd Olimpianul nu 
voia să se prezinte el însuși, Pirilambis, care-i procura 
păsări rare şi păuni frumoşi pentru grădină, și mulţi alţii, 
despre care voi avea grijă să pomenesc mai încolo. 

Pe mine mă uitaseră cu totul, astfel că rămăsesem ghe- 
muit într-un colț, privind uluit la preafrumoasa femeie 
care se afla în fundul camerei, așezată pe-o pernă mare. 
Aspasia întrecea în frumuseţe orice închipuire omenească. 
Graţia mişcărilor, mersul unduios şi lin, rîsul încântător, 
adăugau frumuseţii ei acea nedefinită radiaţie a perfecți- 
unii, a deplinei feminităţi, care, în ciuda unei anumite arti- 
ficialităţi şi a unui anumit efort, părea pe deplin naturală, 


1 Altă denumire a zeiţei Atena. 
2 Fiica lui Cecrops. 

părea o operă perfectă a Afroditei, divină şi aproape inac- 
cesibiilă. O astfel de femeie te farmecă şi te lasă uluit, inca- 
pabil chiar de dorinţă, ca în faţa unei revelații divine. 
Văzînd-o, simţeai că poate să-ţi ceară orice, pentru că ai 
răspunde imediat, fără şovăire: „Da!“ Am spus „ime- 
diat“ ? Acel „da“ ar fi rostit dinainte, fiind cu conştiinţa 
împăcată că te-ai supus poruncii unei puteri divine. Poate 
că acesta e privilegiul -femeilor care se nasc şi itrăiesc nu- 
mai și numai pentru dragoste publică ! Acum, cînd Afro- 
dita nu-mi mai tulbură simţurile, pot să mărturisesc cît de 
mult mă fermecau muieruștele care-şi împrumută pentru 
cîteva ore dragostea. Cite fetișcane n-am ţinut pe genunchi 
zimbind, în timp ce mîna mea număra pe ascuns în bu- 
zunar bolii, de teamă că nu vor izbuti să le potolească 
lăcomia ! Îmi plăcea să bucur aceste făpturi fiindcă, dacă 
le dădeam cât cereau, sau chiar mai mult, îşi uitau inte- 
resul, se bucurau, şi nemaigindindu-se decît la Afrodita, 
îmi spuneau mii de vorbe dulci. Pretutindeni, femeile aces- 
tea spun aceleaşi lucruri, cu aceeaşi voce cîriitoare şi pre- 
făcută. În falsa lor patimă erotică amestecă o mulţime de 
superlative, înainte de-a se deda la mâîngiierile cele mai 
îndrăzneţe, și uneori cele mai viclene se prefac că se tem. 
Așa cere regulamentul şi cine intră în joc trebuie să-l 
respecte. De altfel, viața lor începe şi se termină cu dra- 
gostea şi, în felul acesta, fiecare din ele se transformă o 
clipă într-o mică zeiţă. 

În seara cînd am văzut-o pentru prima oară pe Aspa- 
sia, ochii ei de smarald m-au fascinat ca ochii unui şarpe 
și se pare că, fără să-mi dau seama, m-am ridicat de la 
locul meu ca să mă apropii de Frumuseţe ! În timp ce 
păşeam pe dalele de marmură, sandala mea a făcut zgomot, 
toată lumea s-a întors spre mine şi cîteva rîsete s-au auzit. 
M-am tulburat și am simţit că roşesc pînă la urechi. M-am 
ghemuit cît am putut, adunîndu-mi veșmîntul pe burtă. 

— Vino, şchiopule ! mi-a strigat Ciinias. Prieteni, vi-l 
prezint pe Silicos al lui Hifion din Cnidos, elen din Asia ! 
Aventurile lui sint interesante. L-am adus din Egipt ca 
să-l dau la învăţătură. Anaxagora, ai să-l lași, poate, să 

te asculte şi are să devină cu încetul învăţăcelul tău. Ai 
totdeauna atiţia |! 

— Anaxagora are un singur discipol la Atena. Pe mine, 
spuse cu vioiciune Pericle. 

Taciturnul — aşa fusese poreclit — un bărbat chel, 
care stătea lingă Aspasia, își cobori ochii și spuse cu tonul 
unui profesor care se adresează unui copil : 

— Nu am discipoli. Am numai prieteni ! 

— Anaxagora, spuse Clinias, pari foarte slăbit. Nu 
cumva eşti bolnav ? 

„Spiritul“ nu răspunse, dar Pericle îl întrebă stăruitor 
dacă are ceva, fiindcă în ultimul timp i se păruse și lui că 
e foarte obosit şi galben la faţă. 

Anaxagora își aţinti ochii asupra lui Pericle şi răs- 
punse : 

— Cine are mevcie de opaiţ, toarnă în el ulei, Pericle. 

Olimpianul roși puternic și răspunse ceva nedesluşit. 
Apoi bătu din palme și doi slujitori se iviră. 

— Pregătiţi masa ! Imediat! spuse Pericle şi, întor- 
cîndu-se spre Anaxagora, adăugă : lartă-mă, învăţătorule ! 
Uleiul nu va mai lipsi din opaiţ. Îl rog să lumineze şi 
azi... 

„Spiritul“ începu să vorbească şi în seara aceea expli- 
că multe lucruri cu vocea lui monotonă şi obositoare. Cum 
să mi le amintesc pe toate ! Afirmă că soarele e un glob 
încins, mai mare decît Peloponesul, că luna ar putea fi 
locuită, că are munţi şi codri. Despre stele spuse că s-au 
format din nebuloase, care încetul cu încetul s-au con- 
densat în corpuri solide, explicind că toate obiectele din 
lume sînt formate din mici elemente, din atomi (doar 
Zeus şi sufletul lui înțelegeau ce înseamnă acest termen), 
care, potrivit felului în care sînt aşezaţi, alcătuiesc materia. 
Inutil să mai spun că eu unul nu înţelegeam nimic din 
ce spunea. Cînd a terminat, era foarte tirziu. Noaptea 
înaintase, adunarea s-a risipit aproape de a treia strajă. 
Cei doi veri n-au schimbat nici o vorbă despre campania 
din Egipt. 

„În ziua următoare am venit iar la Pericle, dar de data 
asta am fost singuri. S-a iscat e ceartă mare între ei. 

— Trebuie să ne grăbim, Pericle, a început Clinias. 
Nu ştiu dacă polemarhul t te-a pus la curent cu cele ce 
i-am spus, dar e Sigur că Marele rege pregăteşte o armată 
puternică și o flotă importantă împotriva Egiptului. Tre- 
buie să trimitem neapărat întăriri şi un strateg destoinic.. 
Haritimide e un bun organizator, dar nimic altceva. Tre- 
buie să pui pe altcineva în locul lui. 

— Să trimit întăriri ! Acum zece zile am dat dispoziţii 
să se întoarcă la Atena și alte corăbii ! 

— Şi câte vrei să lași în Deltă ? 

— SȘaizeci. 

— Pericle ! Pierdem cea mai bună ocazie de a-i umili 
pentru totdeauna pe mezi! O campanie strălucită, în- 
cepută victorios, se poate termina printr-o catastrofă, dacă 
nu lași flota noastră intactă ! Trimite miine dispoziția de- 
a 'se proceda invers ! 

Clinias avea o mulţime de argumente. 

În primul rînd, campania din Egipt era mai importantă 
decît toate cele precedente. De altfel, asta fusese şi părerea: 
demosului cînd se hotărise să trimită două sute de co- 
răbii. Și era perfect îndreptățit! Dind ajutor lui Inar6 și 
lui Amirteus, Atena cucerea de fapt Egiptul, care, după 
India, era cea mai bogată satrapie a lui Artaxerxe. 

În al doilea rind, o recucerire a Egiptului de către perși 
ar fi fost o teribilă lovitură pentru prestigiul Atenei. 

În al treilea rînd, prin cucerirea definitivă a Egiptului, 
Atena își crea posesiuni nesfîrşite şi inepuizabile ! O mul- 
time de eleni ar fi cerut să devină cetăţeni atenieni, ca să. 
poată pleca în Egipt în calitate de coloni. 

În al patrulea rînd, Egiptul reprezenta o bogăţie ne- 
închipuită, a cărei existenţă atenienii nici m-o bănuiau. Mii 
şi mii de talanţi s-ar fi adunat pe Acropole şi trebuia 
subliniat faptul că nu era vorba de o prosperitate econo- 
mică trecătoare, datorată unor recente succese războinice, 
deoarece cucerirea Egiptului însemna un control absolut 
pe piaţa grîului. 

— Helespontul aproape ne aparţine, dar grînarul este 
Egiptul. 


1 Arhonte Care se ocupa cu problemele de război. 

La toate argumentele lui Clinias, Olimpianul avea un 
singur răspuns : 

— Cum să continuăm o asemenea campanie, cînd si- 
tuaţia în Elada e atît de nesigură ? Nu se poate. Am ne- 
voie aici de toate forţele disponibile ! Nu vezi ? Egina s-a 
lipit de noi ca o lipitoare, corintienii adună armată şi-şi 
creează netulburaţi alianţe, lacedemonienii se frămintă de 
mult, şi acum, de cînd cu Zidurile lungi, sînt foarte ne- 
liniștiți. Din fericire, războiul iloţilor continuă şi numai 
așa se explică de ce Megabizos, ambasadorul lui Arta- 
xerxe, a dat greş la Sparta. Sînt silit să consider că un 
atac aici, în Atica, atîrnă de-un fir de păr. Megabizos a 
împărţit bani în dreapta şi-n stinga atît la Sparta, cât şi 
la Corint şi la Egina. E dureros să-ţi spui că au trecut doar 
douăzeci şi cinci de ani de la Salamina și de la Plateea şi 
că, în oarecare măsură, soarta noastră e tot în mîinile per- 
şilor ; dar e şi mai trist faptul că se găsesc eleni, fie ei 
şi dorieni, care primesc cu atîtea onoruri un ambasador 
venit de la Susa. Orice planuri aş face, orice gînduri aş 
nutri, trebuie să-mi pun veşnic această întrebare : ce va 
face Susa ? 

— Tocmai ! strigă Clinias. În Susa trebuie să loveşti 
înainte de toate. Numai în Susa ! Susa e duşmanul prin- 
cipal, primejdia numărul unu. Dacă o vei înlătura defi- 
nitiv, toate diversiunile pe care le provoacă Artaxerxe 
în Elada vor dispare și vom fi liberi să-i organizăm pe 
eleni cum vom dori. Întoarce spatele Spartei ! Nu te mai 
preocupa de nici un oraş grecesc ! De ce ai vrut Zidurile 
lungi ? Atena trebuie să se impună definitiv Marelui 
rege ! Răscoala lui Inaró a fost o ocazie neașteptată. Pu- 
terea noastră se va statornici cu adevărat în toată Elada 
nu după supunerea mai mult sau mai puţin nesinceră 
a câtorva insule, silite oricum să ni se supună, ci după de- 
finitiva micşorare a puterii lui Artaxerxe. Atunci nu se 
va mai vorbi despre Corint şi despre Sparta ! Toată Elada 
ne va cădea singură la picioare, vom anexa şi Sicilia la 
statul nostru ! 

— Asta e politica lui Cimon, care nu visa decit lauri 
răzbeinici şi nu dădea niciodată atenţie organizării noastre 

interne. Nu se poate ca noi, cel dintii oraş elen, să nu fim 
singuri stăpîni în Atica, fiindcă e la cheremul primei 
incursiuni spantane. Mai întîi trebuie să ne întărim în 
Elada şi numai după aceea vom începe, poate, campaniile. 
Ceea ce îmi propui tu 'constituie pasul următor. De altfel, 
cu toate victoriile lui, cu ce fapt pozitiv se poate mindri 
Cimon ? Succese trecătoare, mari, e drept, şi scînteietoare, 
dar lipsite de urmări, succese care au uluit pe toţi elenii, 
dar nu ne-au dat decit strălucire și nu elemente concrete. 
Nu! N-am să cheltuiesc talanţi şi n-am să jertfesc mii de 
atenieni ca să-mi uluiesc concetățenii ! De aşa ceva au ne- 
voie doar tiranii ! 

— Cu re operă se poate mindri Cimon? a strigat 
Clinias, roşu la faţă de tulburare. Datorită lui, în orice 
colţ al Eladei te duci, dacă spui că ești atenian, toată lu- 
mea îţi lasă cale liberă, oricine ai fi. Cimon a făcut atitea 
lucruri, 'Olimpiene, încît tu-ţi poţi îngădui azi fără teamă 
să muţi tezaurul aliaţilor de la Delos pe Acropole, fără să 
te întrebi ice vor spune aliaţii ! Ştii bine că nu vor spune 
nimic, fiindcă în spatele nostru avem victoria de la 
Schiros, izbinda de pe Strimon, splendida victorie de 
la Eurimedon! Adu-ţi aminte, Pericle! Cimon ne-a 
adus două sute de corăbii persane, legate două 
cîte două şi le-a înşirat la Faleron, că nu le pu- 
tea cuprinde Pireul cu toate cele trei porturi ale sale! 
Și azi sîntem liberi, ne trimitem flota pînă în Delta Nilului, 
pînă la Memfis şi regele, care continuă să se numească: 
„mare“, e atit de neliniștit, încît e nevoit să-l trimită pe: 
Megabizos la Sparta ca să creeze o diversiune! Şi tu 
cazi în cursă ! Și dacă dăm greș în Egipt ? Şi dacă vom: 
fi învinşi acolo ? Nu te temi, Olimpiene, de urmări neplă- 
cute pentru „Liga“ din Delos, cum îi spunem noi? Nu 
te aștepți la răzmeriţă şi nesupuneri, dacă aliaţii pierd 
respectul şi teama pe care le-o inspiră armele moastre ? 
Și atunci, unde-i Cimon ca să ne refacă prestigiul? În 
exil ! Pentru că tu ai vrut asta! Ori poate ai de gînd să 
preiei tu comanda vreunei corăbii şi s-o porneşti pe mare ? 
Cind vrei să uimeşti lumea, tu încerci s-o uimești în alt 
mod, Olimpiene ! Odată ne pomenim că aduni poporul, îl 
linguşeşti, îi promiţi lefuri, toată lumea votează cu schii. 

închişi şi pe urmă ai îndrăzneala să declari că operaţia 
„a fost aprobată de demos“, cuvinte care ascund atât de 
bine situaţia reală ! În loc să încerci să devii popular dînd 
din banii tăi, aşa cum făcea Cimon, născoceşti cheltuieli şi 
lefuri suplimentare, care se plătesc din tezaurul aliaţilor ! 
Şi vii să-mi spui că tu nu vrei să uimeșşti pe nimeni... 

Convorbirea devenise aprinsă, fiindcă Pericle admitea 
cu greu să se pronunţe numele lui Cimon în faţa lui şi 
cînd Clinias îndrăzni să se atingă de politica lui internă, 
pe care o socotea ca proprietatea lui exclusivă, Olimpianul 
se înfurie la rîndul său şi începu să apere cu vehemenţă 
măsurile și reformele pe care le propusese sau intenţiona 
să le impună. 

Gînd Clinias îi aruncă următoarele cuvinte : 

— Prin urmare :mărturiseşti că lingușeşti demosul ca 
să-l convingi! Olimpianul, cu un cinism neafectat, re- 
voltat de naivitatea lui Clinias, îi strigă, ameninţindu-l 
«cu degetul : 

— Află de la mine, vere ! Nu cîrmuiești poporul dîn- 
du-i în vileag netăgăduitele slăbiciuni, ci Lăudîndu-i vir- 
tuţile inexistente ! 


Timp de aproape şapte ani după seara aceea, Clinias 
nu mai călcă pragul casei lui Pericle, dar nici acesta nu 
veni vreodată să-l vadă. Nu ieşea, nu se ducea nici în agora, 
nici la teatru. Rareori îl întîlneau grăbindu-se spre Buleu- 
terion 1. L-am văzut o singură dată şi anume la nunta 
scumpului său nepot Euriptolemos. Și nici atunci n-a ră- 
mas pină la sfîrşitul festivităţii. După libaţii şi înainte 
de a începe petrecerea s-a ridicat şi a plecat. Trebuie să 
spun că nimeni nu l-a regretat. Numai vară-si, mama mi- 
relui, i-a părut rău. Noi, ceilalţi, am simţit o oarecare 
uşurare cînd a plecat tăcutul și severul conducător. 

Auzeam că Aspasia organiza destul de des întruniri, 
la care participau, cînd se aflau la Atena, Anaxagora, Ze- 
non și alţi filozofi, pictori, sculptori, oameni politici şi 
nelipsitul Metiohos, „confidentul de taină“ al lui Pericle. 


1 Clădire publică din Atena antică în care se ţineau adunările Sfa- 
“tului „celor 500 (Bulé). 

Îmi părea rău că nu puteam participa ia aceste întruniri, 
dar eu eram însoţitorul lui Clinias. 


Au trecut luni şi ani. Clinias mă dăduse la şcoală şi 
începusem să mă instruiesc. În scurt timp i-am cunoscut 
bine pe antici. Puteam declama rapsodii întregi din Homer, 
dar Hesiod mă plictisea şi nu l-am putut învăţa nici- 
odată. Dascălul meu, din invidie de bătrîn, poate, îmi spu- 
nea mereu cu un aer confidenţial că memoria mea mon- 
struoasă se explica prin „„monstruozitatea“ piciorului meu, 
care mă împiedica să fac atletism, astfel că, vrînd-nevrînd, 
eram silit să mă mărginesc la învăţătură. Era un om cum- 
secade acest Caganos, profesorul meu. O dată, văzîndu-mă 
că sosesc la şcoală cu ochii roşii de plins din cauza veștilor 
din Egipt, s-a purtat cu mine ca un adevărat părinte. 

Stirile despre campania de pe Nil au sosit pe neaştep- 
tate la Atena, așa cum se întîmplă ori de cîte ori e vorba 
de o catastrofă. Susa trimisese o armată de două sute de 
mii de ostași şi o flotă numeroasă, şi Haritimide se văzuse 
silit să renunţe la asediul Memfisului şi să-și retragă na- 
vele pe o insulă alcătuită de un afluent al Nilului. Din 
ordinul generalului persan Megabizos, mii de ostaşi din 
armata lui săpară de dimineaţă pînă seara pină ce dădură 
un alt curs apei, apoi afluentul fu secat şi toate corăbiile 
noastre fură capturate pe uscat ! Perșii îl prinseră pe Inar6 
şi-l trimiseră la Susa unde fu răstignit din porunca lui 
Artaxerxe. Lucrul acesta îi fusese cerut de mătușa lui, soția 
lui Ahemenes, pe care Inaró îl înjunghiase cu propria lui 
mînă. 

În vremea aceea, cu patru ani înainte de naşterea stă- 
pînului meu, eforii Spartei erau foarte frămintaţi din 
cauza Zidurilor lungi şi nu ştiau cum să împiedice trans- 
formarea Atenei într-o insulă. Cum ar fi putut s-o atace 
în acest caz? Deși iloţii erau încă stăpîni în Itome 
— războiul împotriva lor dura de mulţi ani — Sparta 
hotărî să pornească și împotriva noastră, ceea ce însemna 
un sacrificiu serios. Armata fu scoasă din Peloponss, 
Sparta ştiind că şi Atena avea mîinile legate. De ani de 
zile asedia şi ea Egina, unde lupta Leocrate, cel mai mare 
strateg al nostru. Spartanii îl numiră strateg pe Nicomede, 
tutorele tînărului lor rege Pleistoanax. În fruntea arma- 

tei, acesta cobori în cîmpia Tebei, unde oamenii fură pri- 
miţi cu urale. Din perioada trădării ei, adică de cînd il 
ajutase pe Xerxe şi apoi pe Mardonios, în speranţa că va 
obţine întîietatea în viitoarea satrapie a Egeii, Teba îndura 
tot felul de umilinţe şi disprețul vecinilor ei. Nici chiar 
Haliartos şi Ascra, sate mari, lipsite aproape de ziduri, n-o 
mai luau în seamă. Cît despre plateeni, ei nu mai pome- 
neau nici numele Tebei. La sosirea lui Nicomede, lucru- 
rile se schimbară însă pe neaşteptate. Strategul spartan 
uită de trădarea Tebei, uită că aceşti tebani nemernici 
dăduseră ospeţe, serbări, banchete şi-şi ridicaseră cupele 
în sănătatea lui Xerxe pentru robia elenilor! Aşa sînt 
spartanii ! Se poartă de fiecare dată cum le convine. Ni- 
comede reconstrui zidurile Tebei, le făcu mai mari şi mai 
înalte decît fuseseră, supuse un mare număr de cetăţi ale 
Beoţiei și le dădu în stăpînirea tebanilor. Heronia, Orho- 
menos, Tanagra, Aulis, Haliartos, Tespiai se treziră din- 
tr-o dată supuse ei, astfel încât, la numai trei sute cinci- 
zeci de stadii depărtare de Atena, Teba ajunse stăpină pe 
întreaga Beoţie. Numai plateenii se închiseră din timp în- 
tre zidurile lor şi răspunseră spartanilor de dincolo de am- 
brazuri că nu se închină unor trădători, chiar dacă sînt 
ocrotiți de Sparta. 

La noi, la Atena, domnea o mare agitaţie. În demos se 
ridică problema dacă trebuia să trimitem imediat armata 
împotriva lacedemonienilor, fără să ne pese de urmările 
mai generale. Polemarhul era nehotărit și Pericle ezita, 
pentru că Egina nu căzuse încă, dar Mironide, unul din 
cei zece strategi, se urcă la tribună şi înflăcără mulţimea. 
În clipa aceea, un curier din Plateea aduse vestea că în 
Beoţia se răspîndise zvonul instaurării oligarhiei la Atena, 
a întoarcerii lui Cimon şi a efectuării unor libaţii pentru 
mai mulţi ani între Sparta și Atena. Cînd lucrurile acestea 
fură dezvăluite adunării, mulţimea izbucni într-un singur 
glas plin de mînie : 

— Ruşine ! 'Trădare ! 

— Moarte lui Cimon ! Moarte Oiniazilor! Afară cu 
tribul de trădători ! 

Dacă Cimon n-ar fi fost ostracizat şi s-ar fi aflat în 
momentul acela la Atena, nu încape îndoială că ar fi fost 
sfişiat ! 

Oamenii îşi închipuiseră că şi intrarea spartanilor în 
Teba făcea parte din marele complot al oligarhiei din 
Atena, dornică să răstoarne democraţia. 

Zece zile mai tirziu, adunîndu-se diverşi aliaţi în Atica, 
unii veniţi din Argos, în timp ce cavaleria fusese trimisă 
de Tesalia, armata noastră porni spre Teba avindu-l în 
frunte pe Mironide. Deşi oamenii erau furioși împotriva 
lui Cimon şi a tribului său, Mironide nu acceptase să lase 
în urmă detașamentele acestui trib, dar, ca să fie liniştit, 
poruncise în secret cavaleriei tesaliene să înainteze pe 
lîngă Oiniazi, care se aflau sub comanda celor doi prie- 
teni ai lui Cimon : Anaflistios şi Eutipos. 


În clipa cînd armata ajunse la cetatea Fila de la gra- 
niță şi cînd soldaţii se împrăştiară să ia masa de prînz, 
Cimon se înfăţişă lui Mironide. Era înarmat pînă-n dinţi, 
drept, mândru şi avea pe cap coiful strălucitor. 

Mare fu uimirea şi tulburarea lui Mironide, care se 
răsti la el: 

— Vii să-ţi admiri opera, Cimon ? 

— Vin să lupt la locul meu, strategule ! 

— La locul tău ? exclamă înfuriat Mironide, care nu 
pricepuse ce voia să spună. Eu sînt strateg ! Pleacă ! 

— Vreau să lupt în detașamentul meu, la locul meu, 
ca soldat ! spuse calm Cimon. 

— Ca simplu soldat! Tu, Cimon ? întrebă uimit Mi- 
ronide care o lăsă imediat mai moale. Ştii doar că nu se 
poate. Eşti exilat... Îmi pare rău... 

Prietenii lui Cimon aflară de prezenţa lui în tabără şi 
dădură buzna. 

— Cimon! 

— Eşti un om excepțional ! 

— Vom lupta pînă la unul! Închipuie-ţi că am fost 
acuzați, şi tu şi noi, că sîntem înţeleşi cu Nicomede ca să 
răsturnăm democraţia ! 

— Am venit pînă aici încercuiți de cavaleria te- 
saliană ! 

În primele clipe de înflăcărare, cei mai îndrăzneţi din- 
tre prietenii strategului îi cerură pe un ton poruncitor 
lui Mironide să-l lase pe conducătorul lor să lupte, dar 
strategul nu îndrăznea să ia o asemenea hotărire inter- 

zisă de lege. Şi, apoi, el n-avea nevoie de încurcături. 
Dacă atenienii ieșeau învingători, s-ar fi putut răspindi 
zvonul că victoria se datorează numai prezenţei lui Cimon. 
Dacă s-ar fi întîmplat vreo nenorocire, exista pericolul să 
se spună că el, Mironide, cunoscînd intenţiile lui Cimon, 
îl primise totuşi în rîndurile armatei. Nu! Era mai bine 
să-l lase la o parte. Prietenii lui însă se încăpăţinară. 

— Scoate-ţi armura, îi strigau. Scoate-o, să lupte ea 
alături de noi! i 

Cimon întinse armura sa lui Anaflistios şi plecă stri- 
gînd prietenilor adunaţi în jurul lui : 

— Luptaţi și pentru mine, băieţi ! 

Și sărmanii băieţi luptară, luptară ca niște fiare. Cînd, 
în momentul cel mai critic, călăreţii tesalieni trădară de- 
zertînd, cum le era obiceiul, tot detașamentul lui Ana- 
flistios se repezi nebuneşte după ei ca să-i ucidă. Deşi fără 
cai, izbutiră să ajungă din urmă cîțiva tesalieni şi să-i 
omoare, dar vitejia lor nu fu de nici un folos. Ca să nu 
fie atacat de dezertori, Mironide fu nevoit să se retragă 
pe înălţimi, în timp ce jos, în cîmpie, zăceau vreo sută 
cincizeci de trupuri, aproape toate ale Oiniazilor. 

Se lăsa noaptea şi tesalienii, care habar n-au de libaţii 
şi nu trimit crainici, aprinseră făclii şi, din goana cailor, 
începură să prade morţii. Aşa s-a desfășurat lupta de la 
Tanagra. 

Dar sîngele vărsat de ai noştri a fost repede răzbunat ! 
Cind, după gestul lui Cimon, însuşi Pericle ceru adunării 
să-l recheme din exil, poporul se arătă atit de entuziasmat 
şi sufletele fură atît de înflăcărate cînd în mijlocul ate- 
nienilor se ivi iar Cimon, favoritul Victoriei, încît adu- 
narea votă în unanimitate o campanie de „reabilitare“ în 
Beoţia. În numai șaizeci de zile se realiză reorganizarea 
armatei care, cu ajutorul Atenei şi avîndu-l tot pe Mi- 
ronide strateg, dar de data asta fără trădătorii tesalieni, 
porni să ne apere faima. Tebanii adunaseră multă armată 
din întreaga Beoţie şi ne aşteptau la Oinofita. 

Dar i-am zdrobit! S-au împrăștiat cu toţii pe cîmpie 
și au luat-o la fugă ca să scape cu viaţă. Ai noştri i-au 
urmărit şi mulţi dintre cei care goneau ca să se salveze 
au căzut în rîul Asopos şi s-au înecat. Am distrus tot ce 

construise Nicomede în Beoţia şi, la rindul său, Mironide 
a pus în fruntea oraşelor oameni devotați Atenei. 


Intimităţile vieţii lui Pericle le-am aflat de la fiul său, 
Xantip. Obraznic şi stricat, un adevărat derbedeu, care 
credea că totul îi este îngăduit fiindcă e fiul tatălui său, 
Xantip venea la gimnaziu şi nu făcea decât să ne poves- 
tească ce auzea în casă. 

Într-o zi, la palestra Liceului se întîmplă un accident. 
Liceul nostru fusese provocat de Cinosarges! astfel că 
aveam întîlnire cu el. Un oarecare Cleon din Alopece, 
atlet de la Cinosarges, își aruncă greşit lancea şi-l ucise 
pe colegul nostru Epitimos al lui Farsolos. În ziua urmă- 
toare, Xantip veni la noi şi ne spuse, revoltat chipurile, 
dar cu ochii strălucind de viclenie, că tatăl lui, Olimpia- 
nul, se interesase personal de accident şi cerceta împreună 
cu Anaxagora problema responsabilităţii. 

— De ieri, spuse Xantip, se tot întreabă cine e de 
vină, Cleon, organizatorii întrecerii, sau lancea !... Au mai 
chemat un „înţelept“, ştiţi pe cine, pe parazitul acela nou 
venit din Ionia, care locuieşte la noi şi discută ceasuri 
întregi ! 

Altă dată Xantip veni în goană, înecîndu-se de ris. 
—  Închipuieşte-ţi, Silicos ! spunea el, încercînd să-și 
recapete răsuflarea. Închipuieşte-ţi că cineva i-a trimis 
tatii un cap de ţap cu un singur corn! L-am lăsat admi- 
rinidu-l împreună cu prezicătorul Lambon şi cu Anaxagora. 
Se ceartă amindoi întrebindu-se ce ar putea însemna 
această trăsnaie. Prezicătorul, lingușitor ca toată tagma 
lui, afirmă că un corn unic înseamnă victoria pe care o 
va obţine în curînd Olimpianul asupra adversarilor săi din 
adunare şi posibilitatea de a conduce singur cetatea. Celă- 
lalt, Taciturnul, crede că acel corn înseamnă doar că ani- 
malul a avut creierul atrofiat şi că de aceea nu i s-a dez- 
voltat decît un singur corn mare! Au poruncit sclavilor 
să spargă căpăţina ţapului şi au găsit un creieraş numai 
atitica ! Eu, însă, Silicos, i-am dat cea mai bună expli- 
caţie ! Cornul, i-am spus eu, e simbolul lui! Pe Hermes, 
Silicos ! Ştii cîţi bani de buzunar îmi dă pe lună? Trei 


1 Unul dintre cele trei mari gimnazii ale Atenei antice. 

drahme. Trei nenorocite de drahme, cînd el îl hrănește 
pe Anaxagora, cînd hrănește pe atiţia alţii, ba a început 
să-i şi îmbrace. Alaltăieri le-a dat cîte o mantie nouă... 
adăugă el suspinînd. 

Xantip ne informa şi despre certurile dintre Olimpian 
și Aspasia. 

— Iar a fost furtună aseară, ne spunea el. 

Cînd povesteam lucrurile acestea acasă, Dinomahe se 
înfuria, mai ales în ultimele luni înainte de naştere. 

— Aşa-i trebuie, dobitocul ! Şi-a lăsat nevasta și s-a 
încurcat cu flautista asta! Acuma n-are decît să se fră- 
minte, să plîngă că i-a născut şi un băiat! 

— Hai, nevastă! Linişteşte-te! spunea Clinias. Nu 
te înfuria ! În starea ta n-ai voie să te superi. 

Dinomahe nu putea să audă nici numele Aspasiei fără 
să se mînie. Îi trimisese vorbă lui Pericle că dacă va voi 
vreodată să-i facă o vizită, poate să vină, numai că îl 
roagă să fie singur. Dar Pericle nu intrase niciodată la ea 
în casă. 

Cînd, însă, într-o frumoasă dimineaţă de Targelion 1, 
află de naşterea lui Alcibiade, nou vlăstar al Alemeonizi- 
lor, Pericle nu se putu stăpîni. Trimise în dar doi şerpi 
de aur, care să fie atîrnaţi în leagănul copilului şi anunţă 
că va veni în după-amiaza aceea, fiindcă dimineaţa tre- 
buia să-l însoţească pe polemarh la Agrai pentru a aduce 
jertfe zeiţei Artemis. 

După-amiază, casa se umplu de lume. Cînd se află că 
o cunună de laur fusese agăţată de poartă, toţi prietenii 
veniră să-l felicite pe Clinias. Fiecare se interesa de 
auspicii, întreba cum se prezentase jertfa adusă Ilitiei, 
dacă mama se chinuise mult şi se bucurau aflind că Dino- 
mahe născuse fără să scoată un țipăt. Clinias, care stră- 
lucea de bucurie, spunea tuturor acelaşi lucru : 

— Ce auspicii, ce jertfe! Ziua de azi nu ajunge ca 
semn ? E a şasea zi din Targelion, zi norocoasă pentru 
eleni ! Ziua luptei de la Plateea şi de la Micale, ziua jert- 
fei comemorative în templul Artemidei pentru lupta de 
la Maraton, ziua cînd s-a născut fiul meu, Alcibiade ! 


1 Lună în calendarul atic (mai—iunie), în cadrul căreia se sărbă- 
torea naşterea lui Apolo și a surorii sale Artemis. 

— Asta e numele pe care i-l dai ? întrebă cu un aer 
şiret unul idin prietenii lui, Cefalos, din Siracuza, un 
meșter de scuturi putred de bogat, stabilit de mult la 
Atena și care era însoţit de un tînăr urit, cam de 
virsta mea. 

— Ce alt nume să-i dau ? Să nu faci vreuna din glu- 
mele tale prosteşti, siracuzane ! Îl voi numi Alcibiade ! 

Cind Pericle, însoţit de nelipsitul Metiohos, intră în 
casă, întrebă înainte de toate ce văzuse în vis Dinomahe 
în noaptea din ajunul naşterii și se linişti cînd i se spuse 
că nu visase un leu. 

— Numai mama mea a visat un leu înainte de a mă 
naşte, şopti el. Ce nume îi dai? îl întrebă pe Clinias cu 
oarecare nelinişte în glas. 

-— Alcibiade. 

— Aha! E un nume frumos, spuse Pericle cu un fei 
de uşurare. 

— Alcibiade... şopti tînărul urîțel de o vîrstă cu mine, 
pe care nimeni nu-l cunoştea şi care venise împreună cu 
Cefalos. 

— Ce-ai spus, Socrate ? îl întrebă acesta. 

— Am murmurat numele pruncului și mi s-a părut 
foarte frumos ! 

— Clinias ! strigă Cefalos, să-ţi prezint pe noul meu 
prieten ! Socrate al lui Sofroniscos ! din dema Alopece ; 
e sculptor. În ciuda numelui său, nu se cuminţeşte 2... 
Iubeşte frumuseţea cu patimă. Închipuiei, a început să 
sculpteze un grup frumos, cele trei graţii. Îl invidiez. 
Pipăie toată ziua femei, fie ele şi de argilă ! 

— Isprăveşte, Cetalos, spuse pe un ton cam sec So- 
crate. E a patra oară că faci gluma asta azi. Trebuie să 
găseşti altceva ! 


La serbarea onomastică a noului născut se adună toată 
Atena. Să nu creadă nimeni că rivalii politici ai lui Pe- 
ricle pierdură ocazia să vină şi ei la petrecere, fiindcă 
Olimpianul avea să fie de faţă. Pînă și Cimon se înfăţișă, 
însoţit de sora sa, bătrîna, urita şi cicălitoarea Elpinice, 
care, asemenea unei ursitcare rele, se aplecă peste lea- 


1, 2 Joc de cuvinte intraductibil (sofron-cuminte). 

gănul pruncului, scoase un cîriit înfiorător — aşa ridea 
ea — și rosti cu glas tare ca s-o audă cei din jur : 

— Cimon al nostru a fost un copil mult mai frumos! 

De ziua numelui lui Alcibiade veni şi Cefalos, adu- 
cîndu-l cu el pe Socrate. 

Mulţi dintre invitaţi Deea talismane pentru 
prunc : unul o pereche de mînuţe de aur, altul o semi- 
lună de argint, un al treilea o sabie mică de aur. Le agă- 
ţară pe toate cu un lănţișor la gîtul copilului, ca să nu 
se deoache. 

— Cine are să se uite vreodată la el... şopti Elpinice. 

Dinomahe luă copilul în braţe şi, însoţită de Clinias, 
se îndreptă spre altarul Hestiei 1. Prezicătorul îi stropi pe 
toţi trei cu apă din fîntîna Caliroe, apoi avu loc purifi- 
carea. Pe urmă toată lumea se adună în curte, unde fu 
jertfit un vițel roșu-auriu cu coroană de iasomie. 

Înainte de a înfige cuțitul în gîtul animalului, prezi- 
cătorul Lambon se întoarse spre Dinomahe şi o întrebă : 

— La ce oră l-ai născut ? 

— În zori, tocmai răsărea soarele, răspunse ea ne- 
liniştită. 

Prezicătorul se bucură de acest semn bun şi izbi cu o 
mişcare iute în grumazul viţelului. Singele curse gîrlă și, 
o clipă, ţişni în sus, spre cer. Animalul se zbătea. Scăpă 
din mîna ajutoarelor și începu să se zvircolească jos pe 
dale. Curtea se umplu de sînge care stropi pe toţi cei 
de faţă. 

— E un semn strălucit, Clinias! spuse Lambon. Fiul 
tău va fi om mare şi toată lumea va vorbi despre el! 

“Pe“urmă spintecă animalul şi se aplecă deasupra mă- 
runtaielor care erau roşii şi curate. Inima era mărită și 
aşezată ceva mai sus decît normal. 

— Fiul tău va fi viteaz, Clinias! reluă Lambon cu 
emfază, şi viaţa lui va fi plină de fapte strălucite. Ce 
nume îi dai ? 

— Alcibiade ! 

Atunci invitații începură să ureze : 

— Să fie frumos ! 

— Să fie puternic ! 


1 Zeița protectoare a vetrei familiale şi, în general, a familiei. 

— Să fie neînfricat ca un leu ! 

— Să fie serios şi bun! 

— Să fie drept... 

— Nu, dragă! interveni Cefalos. Nu cumva să fie 
ostracizat ! 

Gluma lui Cefalos, neizbutită şi prostească, făcu să se 
aştearnă tăcerea, căci colo, în picioare, în dreapta şi-n 
stînga altarului, se aflau cei doi rivali, Cimon şi Pericle. 

În spatele meu era Socrate, care-şi privea cu mare 
atenţie şi concentrare hitonul, pătat de sîngele animalului 
ce se zvircolea. 

— Trebuie să trimit vorbă lui Zolandas, în Sparta, 
să-l rog să ne găsească o femeie bună pentru copil! 

— O doică din Laconia! Ai înnebunit, Clinias ? Ter- 
taţi-], o, zei! Nu mai există doici ateniene ? Vrei să aduci 
un dușman în casă ? 

— Toate atenienele din lumea bună îşi cresc copiii cu 
doici spartane, Dinomahe, aşa că nu-i nici un motiv... 

— Familia mea nu m-a crescut cu... 

N-am vorbit de tine! Am vorbit de copiii fiecărei 
familii ! 

— Oasele tatălui meu se vor zvîrcoli în mormiînt! 
Era efor al Spartei, şi-a dat demisia fiindcă-i ura şi tu 
vrei să ne creştem fiul cu o femeie din Laconia ! 

— Stai puţin... Da, desigur! Ctesifon şi-a adus o la- 
cedemoniană pentru copil şi acuma nu mai åre nevoie de 
ea. Trebuie s-o găsesc pînă nu pleacă. După cîte-mi amin- 
tesc o cheamă Amicla. 

— Cine ştie unde ai să te duci să cauţi un profesor 
pentru Alcibiade ! Te pomeneşti că-l iei de la Susa sau de 
la Persepolis ! 

Cu toate protestele Dinomahei, două zile după aceea 
Amicla veni la noi în casă. Era o muiere foarte înaltă, 
grosolană, cu un fund enorm și cu două picioare cît niște 
coloane ! 

Din prima zi s-a legat de mine fiindcă eram şchiop. 
A cerut apă caldă ca să spele copilul şi fiindcă, apropiin- 
du-mă de ea şontic-şontic, am vărsat o bună parte, s-a 
înfuriat şi mi-a strigat ca o sălbatică : b 

— Taiget 1 ! 

De atunci, ori de cîte ori era nervoasă şi ne întilneam, 
îmi trîntea pe un ton arţăgos: 

— Taiget ! Taiget ! 

La început credeam că nu ştie cum mă i cheamă şi-i răs- 
pundeam speriat, aproape în şoaptă : 

— Mă cheamă Silicos ! Silicos ! 

— Tot aia e! răspundea cu încăpăţinare spartana. 

Mă înfuriam și eu şi-i spuneam cîte una. 

— Silicos! striga Clinias. Ai douăzeci de ani, te iei 
după Amicla ? Să nu vă mai aud ciondănindu-vă, că nu 
te iau azi la Pericle ! 

— Bine, stăpine... bine... 

După ce se împăcase cu Pericle, Clinias reîncepuse 
să-şi petreacă serile la el, deşi nu atît de des ca altădată. 
Cînd se ducea însă acolo discuta politică, afla amănunte 
asupra celor întimplate în acest lung răstimp şi adesea 
— aşa se întîmplă în mod fatal după orice împăcare — 
avea tendinţa de a exagera elogiile şi aprobările, cînd 
Pericle îi explica cum şi prin ce combinaţii reuşise în cu- 
tare sau cutare situaţie, de pildă cum reuşise să mute 
tezaurul aliaţilor de la Delos la Atena. 

Nu fusese greu să-i convingă pe aliaţi să primească 
propunerea — de altfel lucrul acesta îl făcuse Samosul — 
fiindcă era evident că tezaurul ar fi fost mai în siguranţă 
la Atena decit în mica insulă, fie ea ocrotită de Apolo. 
Greu era ca Apolo însuşi să admită că Atena va păzi mai 
bine tezaurul. Un oracol fu cerut de către trimisul care 
plecase la Delfi cu multe promisiuni şi daruri foarte bo- 
gate. Pitia vorbi, dar vorbele ei fură atit de nedeslușite 
şi de încurcate încît printr-o schimbare a accentului și 
lăsînd la o parte legătura între cuvinte, totul se sfirşi după 
voia Olimpianului. 

Ori de cîte ori venea vorba despre Cimon, Pericle lua 
un aer important şi, în fraze alese, repeta ceea ce spusese 
în adunare, cînd ceruse el însuşi rechemarea generalului 
din exil : 

— N-ai să spui că nu era nevoie de curaj politic, Cli- 
nias, sâu că n-a fost unul din puţinele gesturi care pot fi 


1 Munie de pe care spartanii aruncau pruncii debili şi infirmi. 

date drept exemplu! Mi-am convins prietenii şi rivalii 
că sentimentele mele pentru Cimon n-au fost niciodată 
dușmănoase, dar dacă pe vremuri, adică atunci cînd te-ai 
supărat şi tu din cauza asta, am cerut ostracizarea lui, am 
făcut-o numai şi numai pentru că politica lui e nefastă. 

— Bine... bine... răspundea Clinias, fără să dea prea 
multă greutate frazelor lui. Îmi închipui că încă de pe 
atunci ştia de înţelegerea dintre Cimon şi Pericle, despre 
care vorbise Elpinice. Conform acestei înţelegeri, Cimon 
putea să se întoarcă, dar n-avea voie să se amestece în 
treburile interne. I se îngăduia să ia flota şi să străbată 
Marea Egee, în căutare de lauri. În felul acesta aveau să 
fie mulțumiți amindoi. 

— De altfel, spunea Clinias ca să schimbe subiectul, 
Sparta s-o fi liniștit şi ea după întoarcerea lui Cimon. 
Oricât le-ar displăcea actualilor efori Zidurile lungi, pre- 
zenţa lui. Cimon le va da un sentiment de încredere. 

— Nu'e vorba de Cimon ! răspunse cu vioiciune Pe- 
ricle. Uiţi că avem cu Sparta pace pe cinci ani? Și apoi 
ai uitat că, după lupta de la Oinofita, laconienii nu mai 
mișcă ?... 

— Crezi că eforii se sinchisesc de pacea pe cinci ani 
şi de alte chestii de acest gen ? monologa Clinias plecînd 
de la Pericle. Eforii nu respectă nici altare, nici credinţă, 
nici libaţii de pace ! 

Nu ştiu care erau pe atunci intenţiile spartanilor, si- 
gur e însă că întoarcerea lui Cimon îi liniștea. Ştiau că nu 
Elada, nu Peloponesul îl preocupau, ci Marele rege și flota 
persană de la Faselis şi Miriandros de pe celălalt țărm ai 
Egeii, ştiau că preocuparea lui era să răzbune catastrofa 
ce suferisem în Egipt. Asta îl durea mai ales pe Cimon, 
fiindcă el plănuise și inspirase campania din Egipt, după 
care intervenise însă ostracizarea aceea blestemată ! 

Amicla îl admira pe Cimon, mai mult din disciplină 
spartană, decît. din sentiment. Cînd, asemenea unui fulger 
scăpat din mina celui care adună norii, se răspîndi în 
oraş ştirea morţii lui Cimon în Cipru, în lupta de la Sala- 
'mina 2, oraşul se cufundă într-o toropeală atît de adîncă, 


A Cel care adună norii. — denumire dată lui Zeus. 
2? E vorba de Salamina din insula Cipru. 


încît pînă şi frizeriile se închiseră. La noi în casă toată 
lumea plîngea : Dinomahe, slugile, eu, care-l admiram 
ca nimeni altul pe marele războinic, şi micul Alcibiade, 
care urla fiindcă îl părăsisem cu toţii. 

După ce am aflat de această mare nenorocire, a venit 
vestea că, deși mort, Cimon învinsese totuşi flota duş- 
mană. Ultima lui victorie îl silise pe Artaxerxe să ceară 
pace. Cum şi-ar fi putut închipui Darius, falnicul Darius 
al lui Histaspe, că şi nepotul lui „avea să-şi amintească 
de atenieni“, dar numai silit fiind să trimită soli ca să 
ceară pace ! 

Artaxerxe trimise soli în frunte cu Artabazos. O lume 
întreagă se strînse în ziua aceea la adunarea demosului 
ca să fie de față la umilirea Marelui rege ! Prăvăliile se 
goliră, rămaseră pustii, atelierele fură închise, numai în 
Ceramicos rămaseră cîţiva meșteri ca să supravegheze 
cuptoarele. Toată lumea se adună dis-de-dimineaţă ca să-i 
vadă pe ambasadori. Îmbrăcaţi fastuos, în haine brodate 
cu aur, aşa cum se cuvine unor trimişi ai Susei, cei cinci 
soli, cu Artabazos în frunte, se prezentară atenienilor. 

După libaţii, şeful delegaţiei se ridică în picioare şi 
ceru să afle condiţiile de pace ale Atenei. După ce cuvin- 
tele lui fură traduse şi după ce crainicul adunării ieși ca 
să rostească întrebarea clasică : „Cine are de spus ceva ?“ 
— se iscă o harababură de nedescris! Toată lumea voia 
să se ridice în picioare și să spună cîte ceva. 

— Eu! Şi eu! auzeai de peste tot. Bogaţi, săraci, 
neguţători, meseriaşi, plugari veniţi din demele apropiate, 
pescari sosiți de jos, de la Faleron, epistaţi de mine, ple- 
caţi anume de la Laurion, diocrieni t din Ramnunt, fiecare 
avea să pună o condiţie Marelui rege. Unul îi cerea să 
plătească o despăgubire de zece mii de talanţi, celălalt să 
reconstruiască toate templele pe care le dărimaseră el şi 
bunicul lui, al treilea ar fi vrut să-l oblige să plătească 
Atenei un tribut anual, un al patrulea cerea o sută de 
corăbii sau materialul necesar pentru construirea lor. Era 
o gălăgie că nimeni nu mai înțelegea nimic. Toţi aşteptau 
ca Pericle să ia cuvîntul. Aşezat pe un tron, acesta privea 
cum se zbuciumă şi urlă mulţimea şi nu se hotăra să 


1 Locuitori săraci din regiunile muntoase ale Aticei. 

vorbească. Nu voia să propună pe loc condiţii de pace, 
fiindcă atunci ar fi fost silit să le prezinte şi să le discute 
imediat, înainte de a le propune lui Artabazos. Vedea 
mulțimea cuprinsă de o agitaţie atit de mare, încit se 
temea ca nu cumva, împins de rivalii lui, poporul să 
ceară condiţii prea -grele şi umilitoare ca Artaxerxe să le 
poată accepta. Şi, fiindcă se înfăţişase prilejul, Olimpianul 
voia să încheie pace cu orice preţ. 

În cele din urmă se ridică, şi liniştea se așternu ime- 
diat. Cînd se urcă la tribună, nu se mai auzea nici o 
șoaptă. Pericle spuse : 

— Atenieni, dacă bătălia de la Salamina Ciprului în- 
seamnă sfîrşitul războiului pe care Darius ni l-a declarai, 
acum patruzeci de ani, război pe care l-a lăsat moştenire 
nepotului său, război pe care nu l-am vrut, care ne-a 
pustiit de atîtea ori patria, care a stors cetăţii noastre tot 
ce avea mai bun, care a fost cît p-aci să ne zdrobească şi 
să ne facă robi, care a adus aici barbari lipsiţi de respect 
față de templele şi faţă de părinţii noştri — amintiţi-vă 
cum i-au ars de vii între zidurile de lemn ! — dacă vic- 
toria de la Salamina a însemnat cu adevărat sfirşitul 
războiului, acest sfîrşit nu trebuie să aibă loc aci. Prea 
des au venit barbarii la Atena! E timpul să mergem noi 
la Susa! Acolo, în palatul lui Artaxerxe, inconjurat de 
curtenii şi de satrapii lui, care să privească şi să ţină 
minte, acolo să semnăm pacea ! 

— Aşa — aşa! ţişniră de peste tot aprobările. 

— Condiţiile ! Condiţiile ! strigau rivalii lui Pericle, 
care se temeau că propunerea Olimpianului va fi apro- 
bată. Se vede că ghiciseră ei ceva, fiindcă în clipa cînd se 
hotări alegerea lui Calias, prieten intim al lui Pericle, ca 
ambasador, se arătară nemulţumiţi şi începură să protes- 
teze cerind să fie numiţi nişte co-ambasadori, avînd ace- 
laşi rang şi aceleaşi drepturi. Nu izbutiră însă să se facă 
ascultați, astfel încît Calias plecă la Susa în calitate de 
conducător al soliei şi însoţit de Metiohos. Se spune — dar 
lucrul acesta nu l-am putut dovedi — că Pericle îi dăduse 
instrucţiuni lui Calias să încheie pacea cu orice preţ, 
arătîndu-se, de formă, cît se poate de trufaş şi de mîndru, 
dar fiind în fond împăciuitor. Formularea textului trebuia 

să fie, fireşte, pompoasă, împestriţată cu fraze pedante 
şi... „să nu fie uitaţi aliaţii“... 

Calias lipsi şaizeci şi cinci de zile. La Susa, Artaxerxs 
îl primi într-unul din paradisurile ! sale. Era acolo atita 
frumuseţe, atita bogăţie, atita farmec, încît pe Calias nu-l 
mai lăsa inima să plece... Cînd, după mult timp, luă calea 
întoarcerii, Artaxerxe îi oferi daruri minunate. Argint în 
greutate de doi talanţi, un superb colier din inele grele 
de aur, brățări de mare preţ în formă de şerpi de aur 
curat, o spadă scurtă de aur cu miner smălțuit și o ar- 
mură întreagă, tot de aur. 

Calias se întoarse cu toate aceste daruri minunate, dar 
cu o pace nesigură : 

„Atenienii şi aliaţii lor, 

Artaxerxe, Marele rege, stăpin peste Midia, Persia, 
Persepolis şi Susa, Protector al Egiptului, Satrap al Paso- 
pomisadelor, Hegemon al Bactrienilor şi Ihtiofagilur 


ÎNCHEIE PACE 


Artaxerxe recunoaște autonomia, neatîrnarea şi inde- 
pendenţa cetăților elene din Eolida, Ionia şi Caria. Plata 
tributului, precum şi orice obligaţie administrativă, mili- 
tară, religioasă, comercială sau de alt fel se desfiinţează. 

Artaxerxe se obligă să nu trimită oaste pe malurile 
Egeii şi pe uscat, pe o distanţă de trei zile de marş de la 
ţărmul mării. Prin «oaste» se înţelege orice fel de trupe 
înarmate, fie că e vorba de combatanți, de trupe însoți- 
toare sau de paznici ai avutului obştesc. 

Artaxerxe acceptă să restringă raza de acţiune a flotei 
sale. În mările sudice, navele de război persane sau feni- 
ciene nu vor naviga la apus de Insulele Helidonice în 
Golful Faselidei. În mările nordice nu vor depăși Pietrele 
Caunice sau Simplegade. 

Atenienii şi aliaţii lor recunosc lui Artaxerxe dreptul 
de a ocroti, de a supraveghea și de a ajuta Egiptul şi 
Ciprul. 

PACEA se încheie pentru o perioadă de treizeci 
de ani.“ 


1 Grădini sau parcuri regale. 

— Va să zică aşa ! strigă scos din fire în adunare Te- 
salos, fiul lui Cimon, cînd veni rîndul lui să vorbească 
despre pacea semnată de Calias, pace care aştepta acum 
ratificarea demosului. Va să zică tatăl meu a murit vic- 
torios în Cipru, pentru ca acum să recunoaştem sclavia 
Ciprului faţă de Artaxerxe! Am trimis în Egipt două 
sute de corăbii, da, două sute, dintre care cele mai multe 
s-au pierdut, pentru ca astăzi să lăsăm Egiptul în seama 
„supravegherii“ şi „ajutorului“ barbarilor! Au pierit mii 
de atenieni şi de aliaţi, am pierdut corăbii, am cheltuit 
sute de talanţi! Cine dintre voi nu are un tată, un fiu 
sau un frate ucis în acest război, care ne-a chinuit timp de 
treizeci de ani şi care acum se termină cu un compromis ! 
Da! Un compromis! În ce măsură ne va folosi, în ce 
măsură va folosi aliaţilor noştri această pace a lui Calias ? 
Cică Artaxerxe nu-și va mai trimite corăbiile dincolo de 
Insulele Helidonice ! Parcă înainte de pace îndrăznea să 
le trimită? Era nevoie să ne ducem la Susa ca să ne 
spună lucrul acesta ? Era nevoie să-i cerem să recunoască 
autonomia cetăților Ioniei ? Și pentru această vorbă bună 
îi lăsăm bogăţiile Ciprului şi preţioasa Deltă a Nilului ? 
Lăsăm în miinile lui toată marea de sud, îi lăsăm posibili- 
tatea de a comunica cu Cartagina! De ce ne-am grăbit 
să încheiem pace? De ce l-am trimis ca împuternicit pe 
Calias la Susa ? De ce am rechemat flota din Cipru după 
victorie ? De ce acceptăm o pace care nu înseamnă nici 
un cîştig şi nu face altceva decit să consemneze o situaţie 
existentă ? Poate că un tunet venit din Olimp ar putea 
să ne răspundă. 

Dar Olimpianul rămase în umbră în ziua aceea şi nu 
se arătă în adunare. Își trimise prietenii, în frunte cu 
Metiohos, ca să explice, în fraze entuziaste şi cu gesturi 
mari, avantajele păcii, ale „păcii lui Cimon“, cum declară 
unul din ei ca să lingușşească opoziţia. Tesalos, însă, se 
ridică iar înfuriat în picioare : 

— Nu îngădui să vă folosiţi de numele tatălui meu 
drept paravan pentru acţiunile voastre politice catastro- 
fale ! Nu, niciodată ! 

Cu toate protestele şi argumentele lui Tesalos şi ale 
reprezentanţilor oligarhiei, nu se luă nici o măsură. Cu 
cîteva zile în urmă, Pericle răspîndise în cercurile politice 

ale democraţilor zvonul că are de gînd să propună noi leg! 
privind lefurile şi ajutoarele. Tesalos putea să zbiere mult 
şi bine! Pericle, Olimpianul, promitea bani, înlesniri, 
scutiri de dări... 

Aşa se făcu pace între demosul atenienilor şi Marele 
rege, doi ani după naşterea lui Alcibiade, doi înainte de 
moartea lui Clinias în catastrofa de la Coroneea. Singurii 
ani liniștiți şi fericiţi din agitata mea viaţă. Aveam două- 
zeci de ani și singura mea grijă era să văd cum crește 
Alcibiade, cum face primii pași, cum dă primele semne 
de îndrăzneală. Într-o zi — abia începuse să umble sin- 
gur — Amicla îl scoase în curte şi-l lăsă de capul lui. 
Era după-amiază și grăsanei i se făcuse somn de căldură. 
Se întinse la umbră și începu să moţăie. Un ciîine intră în 
curte și se apropie de Alcibiade, care şedea pe jos şi se 
juca. Copilul apucă de coadă diinele, care se întoarse mi- 
rind spre el, dar Alcibiade continuă să-l tragă pînă ce 
animalul îl muşcă, mai înainte ca Amicla să fi apucat să-l 
gonească. Din ziua aceca, Clinias își pierdu orice încredere 
în ea şi peste cîteva luni o goni din casă. 

— Silicos, să-i porţi tu de grijă, îmi spuse el. 

Lucrul acesta nu-mi era chiar pe plac, fiindcă însemna 
să nu mai ştiu ce-i odihna. Copilul avea numai doi ani, 
dar era de pe acum greu de stăpinit. Alerga dintr-o odaie 
într-alta, trîntea la pămînt şi spărgea tot ce-i cădea în 
mînă şi, dacă nu putea să spargă ceva, se înfuria, călca 
obiectul în picioare, se înroşea şi zbiera pentru că găsise 
ceva care să i se împotrivească. Clinias poruncise să nu 
fie necăjit pentru nimic în lume. 

O dată sau de două ori pe lună eram liber şi uneori 
Clinias mă lua cu el. Într-o dimineaţă ne-am dus la Cefa- 
ios, în Freatida. Am pornit în zori, pe o vreme răcoroasă 
și plăcută. Câţiva nouraşi, asemenea unor aburi, străluceau 
trandafirii deasupra Himetului. 

— Priveşte ce frumos e, băiatule ! spuse Clinias, care 
era bine dispus. În jurul nostru sînt grădinile, mai jos 
colinele Munihiei, mai încolo marea şi colo, în fund, um- 
bra Eginei, care peste puţin va fi trandafirie, apoi va începe 
să strălucească. Numai mlaștinile astea murdare ale Fale- 
ronului îmi strică priveliştea. Peste tot e pace, Silicos. 

Avem pace cu Susa, pace cu Sparta, în toate insulele e 
liniște, pacea şi supunerea domnesc în Beoţia. Flota e 
ancorată la Pireu ! Potrivit înţeleptei hotăriri a lui Pe- 
ride, numai şaizeci de corăbii iau parte la manevre în 
primăvara şi vara asta. E bine așa. Cu prilejul acesta se 
controlează problemele ligii şi se aminteşte insulelor şi 
aliaţilor că Pireul e pe aproape. 

De la locuinţa lui Cefalos, mai că zăream și Capul Su- 
nion. Cele două Ziduri lungi înaintau prin cîmpie în direc- 
ţia Atenei și se uneau în depărtare, formînd un fel de 
pilnie mare. Pe cîmpia scăldată în lumină primăvăratică 
răsăreau, asemeni unor aburi albi, cînd un mic templu, 
cind un izvor, împodobit cu o coloană memorială, sau, ceva 
mai sus, cocoţată cam la jumătatea Himetului, în frunzişul 
de un verde deschis al viilor, o casă ce se putea desluși 
ușor printre brazii deşi. Pădurea urca pînă în vîrful Hi- 
metului, întretăiată ici-colo de mari luminişuri. 

— Încetul cu încetul, muntele va rămîne golaș, fiindcă-i 
luăm tot lemnul ! exclamă uimit Clinias. s 

Cefalos, care îl ştia pe Clinias scump la vorbă şi de loc 
expansiv, îl asculta vorbind, zugrăvind lucrurile pe care le 
vedea şi entuziasmîndu-se de frumuseţea Aticei. 

— Astăzi eşti foarte bine dispus, Clinias ! spuse el. Ce 
s-a Animat de 

- Poate că sînt bine AR fiindcă mîine sper să în- 
- ceapă în adunarea demosului o nouă epocă pentru eleni... 
şi pentru Atena ! 

În jurul nostru, marea de un albastru închis strălucea 
şi sclipea în soarele care, pe măsură ce urca pe cer, pirjolea 
totul. Reverberaţia puternică tulbura şi obosea ochiul. 
Marea era aurie şi strălucitoare ca un scut nou, pe care 
pluteau de parcă ar fi fost desenate tot felul de corăbii, 
unele venind, altele plecind, încărcate cu mărfuri din 
toate colţurile pămîntului. Erau nave de transport, unele 
mari şi roşii, purtînd grîu din Euxin și Tracia, altele cu 
prora largă, ducînd animale din Eubeea şi navigînd numai 
cu ajutorul vislelor, ca să nu se încline, în timp ce altele, 
avind catarge cu două antene, mai rapide şi mai joase, 
destinate unor călătorii mai îndelungate, aduceau papirus 
şi piei din Egipt, cherestea din Fenicia, din Idumeca, ţesă- 
turi din Misia şi din Cilicia, peşte din Propontida. Un vas 

mic al marinei militare se-ndrepta repede spre Egina, 
transportînd ofiţeri sau vreun ordin pentru garnizoana 
noastră. 

— Slavă zeiţei, bună treabă face Hermes, aducătorul 
de cîştig! exclamă Cefalos. Cum s-ar putea altfel cînd 
sîntem atît de puternici şi ne bucurăm de atîta linişte ? 
Peste tot e pace! Nici măcar atita campanie militară cît 
să vind un scut! Să ni se mai pună sîngele în mișcare ! 

— Sângele celorlalţi, vrei să spui, Cefalos. Noi, ăştia, 
la şaizeci de ani... 

— Vorbeşte pentru tine, îl întrerupse Cefalos care-şi 
vopsea părul și barba şi o băga pe mînecă în zilele căldu- 
roase cind transpira. Dacă se-ntimplă ceva, cu toate că 
sînt venetic, eu cer să lupt cu hopliţii ! 

— Mai încet, vezi să nu lupţi cu călăreţii ! Ia spune-mi, 
„Protectorul“ tău Pericle ţi-a băgat în cap să slujești la 
hopliţi ? 

— Cred şi eu! L-am întrebat dacă se poate şi mi-a 
spus că da. 

— Te-a linguşit, Cefalos... Ţi-a spus aşa fiindcă e con- 
vins că nu vom mai avea război mulţi ani de acum înainte, 
altfel ce rost ar fi avut propunerea pe care a făcut-o alal- 
tăieri în Bule ? 

În perioada aceea, Pericle se străduia să înceapă apli- 
carea marelui său plan : unirea elenilor şi crearea confe- 
deraţiei elenice. Propunerea depusă la Buleuierion era 
subiectul principal de conversaţie. În dimineaţa cînd por- 
nise spre Freatida, Clinias nu voi să se pieptene şi să se 
dichisească singur în semiintunericul casei, astfel că ne-am 
dus la frizer unde se adunase dis-de-dimineaţă un număr 
destul de mare de clienţi care-şi aşteptau rîndul sporo- 
văind. Catisachis, frizerul, se tot întorcea spre clienţi și 
pleda pentru propunerea lui Pericle. 

— Are dreptate ! Are dreptate! Are cea mai mare 
dreptate ! răcnea el, ameninţind în dreapta şi-n stinga cu 
foarfecele. Să se termine cu războaiele dintre noi ! Toată 
lumea să intre în confederație ! Cine plăteşte oalele sparte 
cînd e război ? Noi, săracii. Ceilalţi, pentacosiomedimnii şi 
cavalerii au armurile lor, caii lor, scuturile lor, coifurile 
lor ! Ce le pasă ? Ştiţi care era echipamentul meu la Ta- 

nagra ? Ce grozăvie, o, zei! Aveam un hiton, nişte san- 
dale vechi, o scufie de piele pe care nevastă-mea o gă- 
sise aruncată pe undeva şi un arc cu cincisprezece săgeți, 
dragii mei ! Atit şi nimic mai mult ! Martori îmi sînt morţii 
care au căzut în luptă ! Poftim de te bate aşa ! Şi iată ur- 
marea... 

Îşi ridică mîneca stingă şi arătă celor din jur o cica- 
trice adîncă, ceva mai jos de cot. 

— N-am putere să string degetele, spuse el pe un ton 
plingăreţ. 

Săraci şi bogaţi, aristocrați şi democrați, neguţători şi 
zilieri, pescari din Faleron şi plugari din provinciile cen- 
trale, pînă şi tîrfele din partea de jos a orașului, toată lu- 
mea discuta cu entuziasm propunerea Olimpianului. Şi 
cînd, în dimineaţa aceea, se află că în Bule se hotărise să 
se aducă problema în faţa adunării extraordinare a de- 
mosului pentru ca solii noştri să poată pleca îndată după 
aceea să comunice cetăților elene invitația Atenei, en- 
tuziasmul ajunse la culme. 

În dimineaţa aceea, Cefalos era şi el foarte bine dispus 
şi scornea mereu jocuri de cuvinte : 

— Să mă trimită şi pe mine ambasador în Lacedemo- 
nia. Voi spune regelui lor: vino şi tu, demone! 

— Să ştii că încep să mă înfurii, Cefalos, spuse Clinias, 
chipurile supărat. 

— Să mă trimită pe mine şi ai să vezi! Bărbaţi lace- 
demonieni ! Cei dintii ostași ai Eladei! Marea Atenă vă 
cere ajutorul ! Vă dă mîna ! Înhăţaţi-o ! 

— Crezi că eforii nu vor întreba dacă în mîna pe care 
le-o dăm nu se află ceva ? 

— De ce spui asta ? 

— Pentru că Sparta nu pierde niciodată ocazia să pri- 
mească bani... 

— Las-o baltă ! Slujitori ! Trăsni-v-ar Hefaistos ! Zeus 
e prea bun cu voi! Unde-i vinul ? Mai aduceţi friptură ! 
Aduceţi de băut ! Să bem în cinstea confederației panele- 
nice ! Pentru trainica unire a cetăților elene ! 

— Ce numeşti tu cetăţi elene ? întrebă Clinias cu se- 
riozitate. 

— Uf! M-ai plictisit ! 

— Stai! Am să te mai plictisesc! Să lăsăm glumele.. 
Avem o zi întreagă înaintea noastră. Să discutăm. E vorba 
să invităm pe toţi elenii la un congres ca să hotărim trei 
lucruri : reclădirea templelor arse de: barbari, împlinirea 
urărilor făcute cind l-am învins pe Mardonios, hotărîrea 
unei păci statornice între noi. Pînă aici e frumos. Dar aș: 
vrea să ştiu : trebuie să-i poftim și pe tebani ? Și pe tesa- 
lienii aleuazi ? Pe acei care l-au ajutat pe Xerxe să ardă 
templele ? Şi dacă-i poftim şi ei vin, ce are să se întimple ? 
Vor primi vreodată plateenii, de exemplu, să ia loc alături 
de tebani ca să discute cele hotărite după victoria de la 
Plateea, adică dacă trebuie să întreţinem o sută de corăbii 
şi zece mii de ostaşi, gata oricînd pentru orice eventuali- 
tate ? j 

Cefalos, care asculta cu atenție, nu răspunse imediat, 
ci îşi aținti privirea în depărtare. 

— Nu te teme, spuse el peste puțin. Nimeni nu va lua 
loc alături de nimeni. Congresul panelenic nu se va întruni, 
nu se va lua nici o hotărîre și Atenei nu i se va recunoaşte 
titlul de cea dintîi cetate a elenilor... 

— Nimeni n-a pomenit despre asemenea recunoaştere ! 

— După mine, e indiscutabil că Pericle tocmai asta 
vrea. De ce s-a apucat Olimpianul, mai ales acum, după 
pacea încheiată cu Artaxerxe, să dezgroape cele discutate 
la Plateea acum treizeci de ani şi mai bine ? Asta miroase 
aşa de tare a pretext, încît nu mai trebuie să te îndoieşti 
o clipă. Eforii au şi înţeles despre ce e vorba şi vor face 
tot ce vor putea, eventual vor pune mîna şi pe spadă, ce 
să împiedice întrunirea congresului. Olimpianul n-a fost 
abil. Nu trebuia să facă pace cu Susa ! Poate că aşa pro- 
punerea lui ar fi avut sorţi de izbîndă, dar acum ? Cele- 
lalte orașe îi vor putea răspunde foarte simplu : de ce să 
ne unim ? Împotriva cărei primejdii să ne apărăm ? Îm- 
potriva Susei ? Păi, doar voi aţi încheiat pace cu perșii.. 

— Mai sînt multe oraşe care ne iubesc şi ne respectă, 
Cefalos. 

— Crezi? Abstracţie făcînd de plateeni, care, de altfel, 
au drepturi de cetăţeni atenieni, nici un elen nu vă iu- 
beşte. Ceilalţi se tem de voi, simt oarecare admiraţie și... 
invidie şi vi se supun. Peloponesienii, corintienii, epidau- 
rienii şi alţii, refugiaţi din Egina care s-au împrăștiat în cele 

patru vinturi... ăștia vă urăsc. Și de ce ar fi aleasă Atena 
drept loc al congresului ? De ce nu v-aţi gîndit la Delfi 
sau chiar la Olimpia ? De ce trebuia să se ţină congresul 
aici ? 

Cefalos îşi părăsise aerul glumeţ, ceea ce i se întîmpla 
destul de rar, şi vorbea cu glas monoton şi uscat, privind 
drept înainte cu ochi tulburi. Ai fi zis că face o prorocire. 

Propunerea prin care Pericle cerea întrunirea con- 
gresului panelenic fu primită în unanimitate de adunare, 
în ciuda anumitor reprezentanţi ai oligarhiei ca Tucidide, 
“Tesalos şi alţii, care încercaseră s-o amine. Douăzeci de 
soli porniră la drum spre cele patru puncte ale elenismu- 
lui, ca să invite toate cetăţile elene la congres. Cei cinci 
care plecară în Pelopones aveau ordin să se ducă mai întîi 
la Sparta, ca nu cumva să se supere eforii dacă s-ar fi 
adresat unei alte cetăţi. 

Eforii nu răspunseră nimic. Declarară că se vor gîndi 
Şi se gindiră vreme destul de îndelungată, adică vreo trei- 
patru luni. Apoi trimiseră oaste la Delfi ca să izgonească 
de la sediul oracolului pe aliaţii noștri din Focida și pre- 
dară sanctuarul lui Apolo localnicilor din Delfi, care în 
timpul războaielor medice, din ură faţă de Sparta, o in- 
fluenţaseră pe Pitia Aristonice şi aceasta, în ciuda nume- 
lui ei, dăduse faimosul oracol : 


Vai, ce mai staţi oracolul să-l știți, 

Salvarea doar în fugă v-o aflaţi. 

Se-abate Ares peste noi din Asia! 

Plecaţi, fugiţi, v-așteaptă o altă soartă-aiurea. 
Nu-i zid care-n Elada să reziste. 

Se-abate Ares peste noi din Asia! 


După războaiele medice, atenienii luaseră oracolul din 
mina locuitorilor din Delfi şi-l încredinţaseră foceenilor. 
Şi iată ! Înşişi spartanii răsturnau acum situaţia. Se pare 
că eforii se temuseră ca nu cumva Pericle, dindu-şi seama 
de nereușita congresului convocat la Atena, să fixeze la 
Delfi locul adunării. Cum, în acest caz le-ar fi fost greu să 
împiedice cu forța adunarea reprezentanţilor, avuseseră 
grijă s-o ia înaintea evenimentelor. 

Cînd se află la Atena că oracolyl fusese încredinţat lo- 
calnicilor, poporul fu cuprins de mînie. 

— Ne provoacă ! 

— Ocrotesc pe toţi trădătorii, care sînt prieteni cu 
mezii ! 

— Nişte nelegiuiţi ! 

Vorbe de acest fel se puteau auzi în agora. În Bulé se 
hotărî trimiterea unei armate în Delfi. Și un corp expedi- 
ționar, alcătuit din patru sute de hopliţi și o sută de călă- 
reţi, fu organizat în mare grabă. Oastea se îndreptă spre 
Delfi, străbătind Beoţia, ocolind, deci, drumul celălalt, pe 
la Pietrele Scironiene, şi ajunse la sanctuarul lui Apolo, 
unde localnicii nu opuseră nici o rezistenţă. Prinzind de 
veste, foceenii se înfăţişară imediat şi luară iar în primire 
oracolul. Armata noastră se întoarse pe acelaşi drum, fă- 
cînd o escală la Plateea, unde arhonţii declarară alor noş- 
tri că în ultimul timp se observaseră mişcări suspecte în 
Teba, Orhomenos și Cheroneea. 

— Fiţi atenţi, s-ar putea ca transfugii din Beoţia să 
pună ceva la cale! 

Ai noștri primiră ştirea cu nepăsare și strategul care 
conducea corpul expediționar îi vorbi pe un ton oarecum 
ironic lui Pericle despre neliniştea plateenilor. 

Se dovedi însă că aveau dreptate. Într-o dimineaţă, un 
curier al lor sosi aducînd veşti rele. Cimpia Tebei era 
pradă tulburărilor. Cu sprijinul Spartei, o mulţime de exi- 
laţi din Teba, Egina şi Eubeea se răsculaseră şi, organizaţi 
în detașamente, se străduiau să ocupe cetăţile beoţiene. 
Curierul spunea că Orhomenos şi Cheroneea se și aflau în 
mîinile lor şi că toată Beoţia era în fierbere. 

Polemarhul Tolmide propuse plecarea imediată a acelor: 
detașamente care se puteau organiza în grabă. Subestima 
forţele reprezentanţilor oligarhiei beoţiene și credea, săr- 
manul, că această campanie avea să fie o plimbare mili- 
tară. Pericle, însă, care ştia cît de uriţi erau acum guver- 
natorii atenieni din cetăţile beoţiene, unde, în ciuda pé- 
depselor, dispoziţiile lui fuseseră călcate, se împotrivi 
acestei măsuri propusă de 'Tolmide şi ceru o pregătire se- 
rioasă. Atunci, polemarhul împinse tineretul la răscoală. 
O mie de hopliţi, toţi voluntari, acceptară să-l urmeze: 

imediat pe Tolmide, care adună câţi aliaţi gāsı prm vecini 
şi începu această expediţie „de pedepsire“ cum îi spunea. 

-— Ce prostie, zău aşa ! mormăia mai tirziu incorigibi- 
lul Cefalos, vorbind despre Clinias. Ce prostie ca el, un om 
bătrîn, să facă pe tinerelul, să-şi îmbrace armura şi să se 
avînte la o moarte zadarnică. 

În seara în care se hotărise plecarea armatei, Pericle 
şi Metiohos veniră în grabă la noi şi încercară să-l con- 
vingă pe Clinias să nu plece. Dar nici figurile de retorică, 
nici frazele răsunătoare, nici amenințările nu folosiră la 
nimic. Clinias își puse pe cap coiful pe care-l purtase la 
Artemision, își încinse spada pe care o luase ca pradă de 
război la Plateea şi se pregăti de drum. Cind îl văzu pe 
taică-său înarmat, cu coiful care cobora pe frunte acope- 
rindu-i faţa, Alcibiade, care avea pe atunci cinci ani, se 
sperie, se agăţă de poalele Dinomahei şi se ghemui lîngă 
ea, gata să plingă. 

_— Vino aici, Alcibiade! îi spuse taică-său cu glas 
mingiios. Nu face ca Astianax... 

— Taci, taci! Cum spui astfel de vorbe! strigă în- 
grozită Dinomahe, care era foarte superstiţioasă. Fă un pas 
înainte, Clinias ! 

Clinias se întoarse spre Pericle şi, arătîndu-l pe Al- 
cibiade, îi spuse : 

— Îl las în paza ta. 

O sărută pe Dinomahe, pe mine mă mîngiie pe obraz, 
spunîndu-mi „ai grijă de copil, Silicos“, apoi se făcu ne- 
văzut în întuneric. Nu l-am mai văzut niciodată de atunci. 
De copilul lui am avut grijă patruzeci de ani și mai bine. 


La Coroneea am suferit o mare catastrofă. Ca să sal- 
veze situaţia, Atena a fost nevoită să încheie imediat pace 
şi să cedeze Tebei toată Beoţia, afară de Plateea, fireşte. 
Aşa a pierdut toate cetăţile pe care le adăugase aliaţilor săi 
după triumful de la Oinofita. Am trimis soli la Teba şi am 
admis noi, marea democraţie, ca satele mari ale Beoţiei să 
fie guvernate de reprezentanţi ai oligarhiei, care au adup- 
tat titlul pompos de beotarhi ! Aşa am pierdut noi Beoţia ! 
Şi dacă n-ar fi fost decît Beoţia ! Dar am fost în primejdie 
de a pierde şi Eubeea, care s-a răsculat îndată după aceea. 
Ca strateg, Pericle a plecat personal cu patruzeci de co- 

răbii, ca să supună această mare insulă. N-a apucat însă 
bine să debarce la Eritreea — care ne rămăsese totdeauna 
credincioasă încă de pe timpul războaielor medice — că 
Bulé l-a rechemat numaidecit. Megara se răsculase şi ea ! 
Da, Megara, care cu cîţiva ani in urmă ne ceruse s-o ocro- 
tim de teama unui atac al corintienilor ! Şi iată că acum, 
tot cu ajutorul Corintului, se răzvrătea împotriva noastră. 
Și cînd te gîndești că Zidurile lungi care uneau acum Me- 
gara cu portul ei Niseea, unde noi aveam un arsenal, fu- 
seseră ridicate pe banii noştri buni ! Se pare că guverna- 
torul garnizoanei ateniene era crud, dispreţuitor şi plin de 
o trufie prostească. Dar de ce nu protestaseră megarienii ? 
Bule l-ar fi schimbat imediat ! Mizerabilii preferaseră să se 
înţeleagă cu Corintul şi, într-o noapte, luaseră garnizoana 
noastră prin surprindere, măcelărind toţi soldaţii. Ca şi 
cînd această nenorocire n-ar fi fost de ajuns, sosi ştirea că 
Pleistoanax, regele Spartei, venea în fruntea unei armate 
din Pelopones şi avea de gînd să pătrundă în Atica. Al 
doilea comandant al armatei spartane era eforul Clean- 
dride. Atena fu cuprinsă de tulburare ! Toată lumea aş- 
tepta ca Pericle să se întoarcă din Eubeea în chip de mîn- 
tuitor. La vestea sosirii armatei spartane, oamenii din 
satele din jur âncepură să se adune în interiorul cetăţii. 
Pericle sosi în sfîrșit, chiar în momentul cînd în Bule se 
dădea citire unui mesaj al marelui preot din Eleusis, care 
anunţa că Pleistoanax îşi înălţase cortul la Triasion ! ! 

În noaptea aceea, nimeni n-a dormit la Atena. Din înal- 
tul zidurilor, atenienii vedeau reflectindu-se pe cer. din- 
colo de dealul Aigaleon, focurile aprinse de spartani care 
ardeau grinele. 

— Trebuie să-i atacăm pe nelegiuiţii ăştia ! 

— Vrea-nu vrea Olimpianul, mîine de dimineaţă să 
trimitem armata ! Să-i dăm un ultimatum lui Pleistoa- 
nax |! 

— Care Pleistoanax ! E un copil, ce poate el? Lui 
Cleandride ! 

— Unde-i Olimpianul ? strigau cu glas ameninţător ceb 
mai înflăcăraţi. i 

Dar Pericle nu se arăta. 


1 Cîmpie între Eleusis şi mare. 


Cînd se întoarse acasă, noaptea tirziu, era frînt de 
oboseală şi zdruncinat. 

— Unde ai fost? îl întrebă blind Aspasia. 

— Pe Acropole! 

— Singur, la ora asta ? Spune-mi, situaţia e serioasă ? 

— Da... foarte serioasă. Am dat o adevărată luptă în 
Bulé ! Lumea voia să atacăm imediat. Închipuie-ţi ! Acum, 
cînd toate forţele noastre sînt împrăştiate în dreapta şi-n 
stînga ! Ca să păţim ca la Coroneea ! Am plecat de la adu- 
nare şi n-au îndrăznit să ia o hotărîre fără mine. 

— Și acum ce ai să faci ? 

— I-am trimis lui Cleandride cinci talanți și promi- 
siunea că, dacă-şi ia armata şi pleacă pînă mîine dimi- 
neaţă, alţi cinci talanţi îl vor aştepta la Istmia. 

— Și cum ai să dai socoteală de banii ăştia ? Cum ai să 
justifici o astfel de cheltuială ? Or să te silească să dai din 
buzunar ! 

— Crezi că am înnebunit ? Cînd o să vină CBS să dau 
socoteală, am să văd ce-i de făcut. 

— Şi cum ai să te justifici ? Ai să spui că lai mituit 
pe Cleandride ? Ca să-l ucidă spartanii și să trimită ime- 
diat altă armată ? 

— Ba de loc! Am să scriu... Trebuie să fac aşa! Tu 
nu te gîndeşti decît la banii pe care s-ar putea să-i plă- 
tesc! S-ar zice că nu-ţi dai seama în ce situaţie sîntem 
de cînd s-a răsculat Megara. Nu te nelinişteşte uşurinţa cu 
care Cleandride a ajuns pînă la Triasion ? Revolta Megarei 
e o catastrofă ! Pietrele Scironiene se deschid şi oricine 
poaţe să dea năvală în Triasion cînd-pofteşte ! Și cînd mă 
gîndesc... cînd mă gîndesc că eu, auzi ! chiar eu am propus 
adunării să cheltuim o mulţime de bani ca să le construim 
Zidurile lungi. Megara ! Am s-o ţin minte !... 


Moartea lui Clinias a însemnat o schimbare radicală în 
viaţa mea. Conform legii, epitropii lui Alcibiade erau Pe- 
ricle şi fratele lui, Arifron, veri ai Dinomahei. Cu toate 
protestele Dinomahei, Pericle hotărî să-și ia nepotul la el. 


Când ne-am mutat la Pericle, stăpînul meu avea abia 
cinci ani, iar eu douăzeci şi cinci.* 

Era cînd aici, cînd nicăieri. Intra mereu în gineczu ! 
Îmi era şi mie foarte plăcut să intru în camerele Aspasiei, 
singurul loc unde Alcibiade se astimpăra. Cînd mă duceam 
să-l iau de acolo, mă ghemuiam fermecat într-un colţ şi nu 
mă mai săturam de plăcerea de a mă afla în acel loc inac- 
cesibil. Încăperea aceea, unde orice obiect răspîndea un 
fluid de parc-ar fi fost vrăjit, unde pluteau miresme, unde 
o lumină blindă, difuză, mîngîia culorile, unde prezenţa 
feminină era vizibilă în cel mai mic îleac, unde fermecă- 
toare era pînă şi uşoara dezordine prilejuită de un veșmînt 
aruncat la întîmplare, în timp ce, pe podea, două sandale 
graţioase erau așezate simetric una lingă alta, încăperea 
aceea, deci, mă umplea de fericire şi de tulburare. Toate 
erau moi, peste tot se aşternuse parcă un puf fin, lucrurile 
deveneau parcă de la sine mai frumoase și mai luminoase 
şi tăcerea din jur crea o sfinţenie ameţitoare care amintea 
de divinitate. Un fel de mîngiiere lină, asemenea unui 
suflu domnea acolo şi pătrundea în mod inexplicabil în su- 
fletul meu, făcînd să-mi tresalte inima dacă întîmplător, 
cu o uşoară mişcare, atingeam ceva. Eram cuprins de în- 
cîntare şi rămîneam neclintit, trăind cu lăcomie fiecare 
clipă, pină cînd un zgomot sau sunetul unor paşi ce se 
auzeau afară mă readuceau la realitate. Pînă și încăpăţi- 
natul, insuportabilul meu stăpiîn, care nu stătea o clipă 
locului, se astimpăra, se îmblinzea, se potolea cînd intra 
la Aspasia. 

Cum ieşea, însă, din încăperile ei, devenea un adevărat 
tiran. Neînfrînat, uneori violent, îmi scotea sufletul. Nu- 
mai de Pericle se temea Alcibiade în oarecare măsură, dar, 
din nefericire, în perioada aceea Olimpianul lipsea des din 
Atena şi, apoi, nici nu dădea prea mare atenţie educaţiei 
copilului. 

Alte necazuri avea el pe cap! După supunerea Eubeii 
izbutise să încheie o pace de treizeci de ani cu Sparta. 
Da ! Felul în care reuşise să convingă demosul că trebuie 
să accepte condiţiile Spartei era o realizare care se datora 
unei inteligente abilităţi politice. Trebuia să răscumpărăm 
pacea recunoscînd Megara şi portul său Niseea drept 
me:zbre ale Ligii peloponesiace. După-amieze întregi Pe- 

ricle îşi pregătise discursul făcînd exerciţii în fața As- 
pasiei, care-i corecta mereu fie mișcările, fie intonaţia. 

Nu era greu să-i convingă pe reprezentanţii oligarhiei 
care nu puteau să fie de părere contrară, fiindcă înțelege- 
rea cu Sparta se încadra în politica lor, cunoscută, consa- 
crată şi dezaprobată încă de pe vremea lui Cimon. Greu de 
convins erau înşişi adepţii Olimpianului. Căci, dacă ar fi 
fost vorba de libaţii de pace pe cinci sau chiar pe zece ani, 
situaţia putea fi prezentată ca o cotitură temporară, opor- 
tună şi necesară după dezastrele din Beoţia și Megara. Dar 
nişte libaţii de pace pe treizeci de ani ! Nu cifra avea impor- 
tanţă, fireşte, dar ea arată o intenţie, un gind! Am spus 
un gînd? Era o speranţă! Asta însemna o schimbare 
politică hotărîtoare, o aplicare a programului oligarhiei 
de către Pericle însuşi! Democraţii fură cuprinși de ne- 
linişte. „Ce se întîmplă ?“ îl întrebau ei stăruitor pe Olim- 
pian seara, în localurile pe care le frecventa dinadins pe 
atunci, în dorinţa de a pregăti spiritele. „Nu cumva te-ai 
înţeles cu Tucidide al lui Melesios ?“ „Într-o bună zi o 
să-mi spuneţi că am fost mituit de efori! le răspundea 
el. Nu, dragii mei. Avem de înfăptuit lucruri mari şi im- 
portante, pentru asta avem nevoie de linişte. Patria noas- 
tră nu poate fi în permanenţă în război cu Sparta. Din 
moment ce forţele noastre nu sînt încă perfect organizate, 
din moment ce stăpînirea noastră nu-i destul de întinsă, 
situaţia continuă să fie precară. Pentru a preîntimpina 
orice element neprevăzut, trebuie să liniștim Sparta și 
s-o imobilizăm printr-o acţiune solemnă“. 

Această „acţiune solemnă“ pe care o pregătea Pericle 
era destul de înjositoare pentru Atena. Părăseam Pagais, 
Megara, Niseea și Troizenia, adică tot Peloponesul, şi ac- 
ceptam. încorporarea acestor cetăţi în Liga peloponesiacă. 
Sparta recunoştea Liga ateniană şi-şi lua obligaţia de a nu 
încerca să-i spargă alianţa. 


Cu prilejul discursului ţinut de Pericle cu această oca- 
zie, Alcibiade primi prima şi, poate, ultima palmă din 
viaţa lui. Avea opt ani, era răstăţat şi încăpăţinat. 

— Vreau să-l aud pe unchiul vorbind ! Vreau să merg 
şi eu pe Pnix! 

— Nu se poate, îi spuneam noi. Nu ţipa ! Nu se poate ! 

— Fă să se poată, Silicos ! Vreau să merg la adunare ! 

— Copiii n-au voie să meargă la adunare ! 

— Eu trebuie să am voie ! Trebuie ! Dacă nu, înseamnă 
că tu nu eşti bun de nimic. 

Pericle, care trecea tocmai pe acolo, auzi ţipetele şi 
intră să vadă ce era agitația aceea. 

— Să-ţi spun, unchiule! Vreau să te aud poimiîine 
vorbind pe Pnix şi Silicos nu vrea să mă ia. Spune că nu 
merită să mă ostenesc pînă acolo. E 

Din fericire, Pericle înţelese viclenia lui Alcibiade şi 
începu să rîdă. Îl mîngiie pe obraz şi ne spuse să-l urmăm 
în sala cea mare, unde avea să vină peste puţin și Aspasia 
pentru repetiţia generală. 

— Îmi pun coiful şi hlamida cea frumoasă, prin ur- 
mare ai să mă vezi chiar așa cum am să mă înfăţişez pe 
Pnix, îi spuse el lui Alcibiade. 

Ne-am aşezat într-un colţ şi peste puţin a venit şi As- 
pasia. Pericle se ivi cu coiful pe cap şi cu o hlamidă fru- 
moasă, artistic drapată. Era foarte impunător, dar Aspasia 
nu se declară mulţumită şi-i făcu vreo cîteva observaţii în 
legătură cu mersul și cu poziţia capului. 

Pericle începu : . 

— Bărbaţi atenieni... 

— Ştii, Pericle! îl întrerupse Aspasia. „Bărbaţi ate- 
nieni“ e atit de stereotip şi de banal, încît începe să fie sî- 
cîitor. Trebuie să găsim altceva. * 

— Ce anume ? 

— Stiu şi eu ?... Lasă, nu-i nimic... ne gîndim mai 
tirziu. Mergi mai departe. , 

Pericle îşi dădu drumul ca un torent. Îşi studiase bine 
discursul și-l spunea foarte frumos, totuși Aspasia îl co- 
recta mereu. 

— Repetă fraza asta şi accentuează pe „vremi. Rămii 
nemișcat pînă ajungi aici, apoi ridică mîna cu hotărire şi 
fă un pas înainte. Aşa! E bine! 

Îl urmăream pe Pericle şi mă miram că, în ciuda nu- 
meroaselor observaţii ale. Aspasiei, nu-şi pierdea de loc 
demnitatea şi scena nu părea cîtuși de puţin comică. 

Alcibiade, însă, se distra de minune, se-ntorcea mereu 
spre mine şi-mi şoptea cu şiretenie : 

— Îl ceartă... 


Spre sfîrşitul discursului, Pericle avea o frază în care 
repeta ca un refren cuvîntul „patria“ : 

— Patria trebuie să ne fie călăuză, patria e mai presus 
de orice, patria care, din clipa naşterii şi pînă-n clipa mor- 
ţii, e pretutindeni și totdeauna alături de noi. 

— Doamne, plicticos mai e ! spuse în clipa aceea Al- 
cibiade cu glas tare. 

Olimpianul îşi ieși din fire şi, mai înainte ca Aspasia 
să-l fi putut opri, îi arse o palmă lui Alcibiade. În loc să 
plîngă, băiatul roşi și fugi să se ascundă. 


După încheierea păcii de treizeci de ani, Pericle nu se 
mai astimpăra. Îşi cheltuia toată energia în misiuni. Era 
cînd în Eubeea, cînd la Naxos, la Andros sau în Peninsula 
Calcidică, unde supraveghea instalarea noilor coloni, pe 
care Atena îi trimitea în toate cele patru părţi ale Egeii. 
Ducea o politică nouă, voia ca Atena să răspîndească un 
număr cît mai mare de coloni, creînd astfel o reţea de co- 
lonii credincioase, chestiune importantă pentru întinderea 
şi mai ales pentru menţinerea dominaţiei noastre. Pericle 
ajunse pînă la Sinope, pe malul Euxinului, unde domnea 
un oarecare Timesilaos, urît de popor. O dată ajuns în 
port şi fără să se întilnească măcar cu Timesilaos, trimise 
la el pe Laneleos, comandantul flotei, care-i înmînă un 
ultimatum cerîndu-i să dispară din oraş și să plece departe. 
Flota noastră rămase mai multe zile la Sinope unde se 
dădură numeroase serbări în cinstea lui Pericle, eliberato- 
rul ! Un mare banchet avu loc şi cu acest prilej i se oferi 
o coroană de lauri din aur. „Nu plecaţi! Nu plecaţi !* 
strigau oamenii cînd sărbătoritul se ridică de la locul lui 
ca să mulţumească şi să spună că va duce cu el cele mai 
calde amintiri despre Sinope. 

— Rămii aici, Pericle 4 as 

Olimpianul îi linişti, spunîndu-le că şi el şi flota tre- 
buiau să plece, dar că în curînd avea să le trimită coloni 
atenieni. Locuitorii portului, care nu ştiau ce înseamnă 
acest cuvînt, se arătară plini de entuziasm. 

— Un oraş ca al tău e fruntaş printre oraşele elene, 
Pericle ! strigă cineva cu aprindere. E o capitală ! 

Aşa se face că Pericle se întoarse la Atena cu un cu- 
vint nou : Capitală. Îl spunea, îl repeta, îl muia, lungea 
puţin pe l, însoţindu-l cu o mişcare semeaţă a capului. 

Cînd făcu bilanţul „campaniei paşnice“ — era terme- 
nul cu care o desemnase el însuşi — şi ajunse la capitolul 
Sinope, nu uită să spună cu emfază : 

— ... şi iată, nu numai că am asigurat Atenei un nu- 
măr mare de colonii bogate, dar mai aduc şi un titlu pen- 
tru cetatea noastră, titlu care a ţişnit spontan din inima 
poporului simplu și bun din Sinope. E titlul de Capitală ! 

Se iscă mare larmă ! Uralele şi aplauzele se contopeau 
cu strigătele, apoi poporul se repezi la tribună să-l ridice 
pe braţe pe Pericle și să-l poarte în triumf. Gărzile, care 
scoteau ciudatele lor exclamaţii tracice, reușeau cu greu să 
stăpînească mulţimea. Grupuri compacte de oameni se re- 
vărsară pe străzi şi pretutindeni se organizară petreceri. 
Pină-n seară, poporul rămase adunat în agora, la Teseion, 
în Ceramicos şi pe lîngă ziduri. Printre cîntece şi chiuituri, 
se putea desluși și un vuiet ritmic : „Pe-ri-cle ! Pe-ri-cle ! 
Olimpianul !“ și pe urmă „Ca-pi-ta-lă ! Ca-pi-ta-lă !“ pînă 
ce gâtlejurile se uscau şi oamenii se apucau iar de băut. 

Diverşi prieteni şi linguşitori se adunară în casa lui 
Pericle, organizind şi aici un banchet. Oaspeţii își întin- 
deau cupele spre Pericle spunînd : 

— Primului fiu al capitalei ! 1... 

El se înclina cu condescendenţă, prefăcîndu-se câ pri- 
meşte laudele numai din politeţe, ca să nu-i jignească. De 
fapt, însă, era încintat de ele. 


Între timp, eu trăgeam tot felul de ponoase din cauza 
lui Alcibiade. Era atît de nestăpînit, de mofturos şi de 
obraznic încît uneori nu mai ştiam ce să fac. Dar, pe zei ! 
curajos şi îndrăzneţ mai era ! Un adevărat pui de leu ! Se 
strecura pe poarta întredeschisă și se ducea să se joace 
„de-a grecii şi perșii“ cu golanii din vecini. În grupul 
unde se afla el erau totdeauna încăierări. 

— Hai să ne jucăm de-a Maratonul! Eu sînt Temis- 
tocle ! Cine e Mardonios ? 


1 Joc de cuvinte intraductibil (în greceşte protos-primul şi proteusa- 
capitală). 

— Habar n-ai, îi spuse un băiat mai răsărit, care se 
numea Pitonicos, şi care nu-l prea avea la inimă. La Ma- 
raton a fost Miltiade şi rivalul lui a fost Tisaferne. 

— Şi Datis! Şi Datis! strigară ceilalţi copii. 

— Atunci tu să fii Datis! îi spuse Alcibiade lui Pi- 
tonicos. 

— De ce eu şi nu tu? 

— Fiindcă eşti mai mare şi mai puternic şi fiindcă ai 
să mănînci bătaie. 

Pitonicos se înfurie și-l îmbrînci pe Alcibiade, care-și 
pierdu echilibrul și căzu. Copiii se prăpădeau de ris, dar 
stăpinul meu se ridică dintr-un salt şi-l apucă de gît pe 
Pitonicos. Se iscă o adevărată luptă, copiii făcură cerc 
în jur şi începură să ţipe. Am auzit strigătele din camera 
mea și am ieşit în drum să văd ce se întimplă. Cînd colo, 
ce credeţi ? Pitonicos şi Alcibiade se tăvăleau pe jos, făcuţi 
ghem. Am alergat să-i despart. Deși mai mic decit Pito- 
nicos, care avea pe atunci vreo doisprezece ani, Alcibiade 
îl apucase de păr şi-l lovea cu capul de pămînt. 

— Eşti Datis ! eşti Datis ! eşti Datis ! zbiera el. 

L-am înştăcat şi l-am silit să-i dea drumul lui Pitoni- 
cos, care s-a ridicat de jos năucit şi cu hainele rupte. 

— Dacă nu venea Silicos, spuse el gifiind, ţi-aş fi ară- 
tateu! . 

—- Ce să-mi arăţi, că te-am bătut măr, Datis nenorocit 
ce ești ! strigă Alcibiade, întorcîndu-se furios spre el în 
timp ce-l tiram cu forţa spre casă. 

Din ziua aceea Pitonicos a început să-l urască pe stă- 
pînul meu. În cartier i se dăduse porecla de „Datis“. 

Pe măsură ce creştea, Alcibiade devenea tot mai obraz- 
nic. În fiecare după-amiază o ştergea de acasă şi se ducea 
să joace arșice. Grupul lui se zbenguia totdeauna în drum. 

Într-o zi, tocmai era rîndul lui Alcibiade să joace, cînd 
din capătul străzii se ivi o trăsură cu doi cai, care alergau 
în galop. Ceilalţi copii se dădură speriaţi la o parte, dar 
Alcibiade se opri furios în mijlocul drumului şi făcu un 
semn poruncitor vizitiului să oprească. Acesta îi strigă din 
tepărtare să se dea la o parte, fără să încerce măcar să-și 
domolească fugarii. Ce credeţi că a făcut atunci Alci- 

biade ? S-a întins cît era de lung în mijlocul drumului și 
a strigat : 

— Treci dacă-ţi dă mîna! 

M-am repezit să-l ridic, dar, din fericire, vizitiul evi- 
tase primejdia, trăgind de hăţuri cu putere şi oprind caii 
la cîțiva pași de copilul trintit la pămînt. 

— Altă dată să opreşti cînd îți poruncesc eu ! îi spuse 
Alcibiade vizitiului, care se freca la ochi de uimire, văzînd 
cum omuleţul acela neînfricat se ridica de jos, aproape 
dintre picioarele cailor. 

— Acum poţi să treci! adăugă Alcibiade cu oarecare 
condescendenţă şi,  întorcîndu-se către tovarăşii săi de 
joacă, spuse : 

— Fiindcă am ţinut în loc o cogeamite trăsură, am să 
joc de două ori ! 

Din grup se auziră strigăte şi proteste, dar stăpînul meu 
nu se dădu bătut. K 

— Ar mai fi făcut aşa ceva vreunul din voi? Aud? 
Cum ? Ei, atunci tot am să joc de două ori! 

Am vrut să-l iau de la joc, dar era plin de fapta lui şi 
nu asculta. În fața celor de o vîrstă cu el nu voia să arate 
— el care oprise în loc o trăsură — că se supune lui Sili- 
cos cel șchiop. 

Am plecat. Păşeam încet, trist şi neliniștit, de parcă ag 
fi avut o revelaţie, de parc-aş fi atins cu degetul un mis- 
ter, o forţă întunecată care începea să izvorască. Era forţa 
creaţiei care amestecă laolaltă talente, virtuţi, frumuseţe, 
graţie, putere și le adună pe toate într-o singură fiinţă, 
dîndu-i însă şi năravuri de netăgăduit. O contrapondere a 
talentelor, ar fi spus unii. Eu aş îndrăzni să numesc acest 
fenomen conștiința superiorității, care te face să pretinzi 
un tratament excepţional. . 

Întîmplarea se află în agora şi, cîteva zile, toată lumea 
comentă îndrăzneala şi curajul copilului. 

Încă de mic, Alcibiade se simţea superior celor de o 
vîrstă cu el, astfel încît băieţii din grupul lui acceptau tot- 
deauna şi oriunde să se lase conduşi de el. 

Dar pe măsură ce se făcea mare, copilul se lăsa de joacă 
şi învăţa. Era o plăcere să-l vezi cum intră în clasă şi cum 
urmăreşte, serios şi concentrat, vorbele profesorului. Era 
foarte frumos şi, dacă n-aş fi fost de faţă la naşterea lui, 

aş fi crezut că e o statuie căzută din Olimp, înalt şi zvelt 
cum era, cu părul foarte blond şi creţ. În clasă strălucea 
ca un zeu. 

Nu ierta nimic profesorilor săi. Unul din ei n-avea nici 
măcar o carte ca s-o împrumute copiilor. 

— Nu mai merg Silicos ! De ce să-mi pierd timpul ? 

Altă dată ne-am dus la profesorul de muzică, Alcibiade 
trebuia să înceapă lecţiile de flaut. Profesorul începu să 
arate fiecărui elev cum să ţină instrumentul şi cum să sufle 
în el. Cînd Alcibiade îl luă pe al său şi-şi dădu seama că nu 
va putea cînta decît umflindu-și obrajii şi strimbîndu-şi 
gura, se ridică în picioare, aruncă mînios instrumentul şi 
declară că nu va învăţa să cînte din flaut. 

Profesorul vru să-l dojenească, dar stăpînul meu se în- 
toarse spre ceilalţi copii și le spuse : 

— Numai un sclav poate să cînte dintr-un astfel de in- 
strument ! Trebuie să-ţi schimonoseşti faţa așa de tare că 
nu-ți mai poţi recunoaşte nici pe cel mai bun prieten. Ia 
uitaţi-vă la Cinade (şi arătă spre un elev care-şi umfla 
obrajii, străduindu-se să scoată sunete din flaut). Să-i lä- 
săm să cânte din flaut pe beoţienii cei bădărani şi pe copiii 
tebanilor, fiindcă lor oricum li se încurcă limba în gură si 
nu pot vorbi. Dar noi, atenienii ? Protectoarea noastră e 
Atena, care şi-a spart flautul cînd şi-a dat seama că se 
uriţește cîntînd. Şi nu uitaţi de Apolo, care l-a jupuit pe 
flautist şi i-a agăţat pielea într-un copac! 

Cîţiva copii, care nu cunoșteau bine mitologia, în- 
trebară : 

— Pe care flautist ? Pe care flautist ? 

— Pe Marsias ! 

Se auziră aplauze şi, faţă de această unanimitate, pro- 
fesorul, furios, renunţă să mai dea elevilor săi lecţii de 
flaut. De atunci, copiii atenienilor învaţă să cînte numai 
din liră. 

Stăpinul meu era răsfăţatul Aspasiei, care-l iubea ca 
şi pe băieţaşul ei Pericle. Cînd Alcibiade venea acasă după 
vreo încăierare, într-un hal fără hal, îl spăla, îi ștergea de 
sînge picioarele rănite şi-l mîngîia dacă mîncase bătaie. 

-— Nu-i nimic, Alcibiade, îi spunea ea cu glas duios. 
Eşti copilu! cel mai frumos şi cel mai puternic ! Dar de 
ce te încurci cu derbedeii ? Ei sînt mulţi şi tu ești singur ! 

— Lasă că le arăt eu dacă trec prin mahalaua noastră ! 

— Ei, gata ! Ce treabă ai tu, un Alcmeonid, cu niște 
haimanale ? 

Şi astfel picura încet-încet stropi de aroganță și de 
vanitate în sufletul lui. 

Trebuie să mărturisesc că şi eu eram de vină. Eram 
atit de slab în faţa lui, încît chiar cînd mă minţea şi-l 
ameninţam că-l voi spune lui Pericle, pe urmă tăceam. Cu 
cît creştea, cu atit devenea mai arogant. Nu primea ob- 
servaţii de la nimeni. Numai de Pericle se temea, dar nu 
totdeauna. Cînd îi vorbeam frumos și-i ceream să facă 
ceva de hatirul meu, mă asculta. Dar fiindcă nu voia să 
arate că se supune, pleca de lingă mine simulînd furia, 
după care venea să-mi spună pe un ton poruncitor că se 
hotărise să facă ce-i cerusem. 


— Ce să fac? Dacă las lucrurile să-și urmeze cursul, 
s-ar putea să ne pomenim într-o bună zi într-o situaţie 
grea. Oligarhia nu stă degeaba ! 

— Ostracizează-i, spuse cu vioiciune Aspasia, privin- 
du-l pe Pericle drept în ochi. 

— Da! răspunse el. Încep şi eu să cred că nu există 
altă soluţie ! 

— Nu te mai preface că şovăi, Pericle. Nici tu, nici 
Efialte n-aţi șovăit să cereţi ostracizarea lui Cimon ! Ai 
să şovăi acum pentru Tucidide al lui Melesios ? Adu-ţi 
aminte ce ţi-a prorocit Lambon, cînd ți s-a adus ţapul 
acela cu un singur corn! 

— Da, scumpa mea, dar timpurile s-au schimbat de 
atunci. Dacă pe vremea aceea ceream cu conştiinţa îm- 
păcată exilarea strategului, făceam asta din cauza unor 
chestiumi de politică generală în care nu ne împăcam. 
Acum, însă, neînțelegerile dintre noi şi reprezentanţii oli- 
garhiei se mărginesc la politica internă, fiindcă pacea cu 
Sparta a fost încheiată. Poate că voi fi considerat mes- 
chin sau laş dacă voi cere ostracizarea lui Tucidide ! 

— Cine să te considere laş? Lumea ? Doar te pregă- 
teşti să-i dai lefuri, să-i dai de lucru pentru mulţi ani de 
aici înainte ! Poporul e cu tine ! 

— Atunci de ce să-l ostracizez pe Tucidide ? 

— De ce ? Nu trebuie să-l ostracizezi imediat, dar lu- 
crările care încep curînd pe Acropole se vor termina odată 
şi odată. Atenienii se vor obişnui să fie plătiţi bine şi să 
aibă mereu de lucru. Se vor ivi nemulțumiri şi, dacă-i lă- 
săm pe reprezentanţii oligarhiei să se organizeze, să se 
bage peste tot și să exploateze nemulţumirea poporului, 
are să le meargă bine. Atenienii sînt nerecunoscători, Pe- 
ricle ! Nu lăsa lucrurile să se desfăşoare în voie. S-ar pu- 
tea ca, peste cîțiva ani, aceiaşi oameni care strigă „ura“ 
îndată ce te arăţi în agora, care aşteaptă hrana lor şi a fa- 
miliilor lor de la lucrările tale, să devină instrumentele 
oarbe ale lui Tucidide! Ostracizează-l ! Acuma! Acum 
cînd poţi cu uşurinţă să faci aşa ceva! 

Aspasia avea dreptate, dar Pericle, care nu voia, dragă 
Doamne, să se abată de la metodele lui „olimpiene“, nu 
se hotărî să împingă lucrurile pînă la ostracizare. Poate 
se şi temea într-o oarecare măsură... Insuccesele din Me- 
gara şi Eubeea erau încă destul de proaspete. Amintirea 
lui Cimon era încă vie şi sora lui, Elpinice, cea care trăia 
la nesfirşit, ca un corb, nu pierdea nici un prilej să facă 
gălăgie şi-şi dădea silinţa să-l diminueze totdeauna pe Pe- 
ricle comparîndu-l cu fratele ei. 

După moartea strategului, aşa cum se întîmplă adesea 
în partidele ale căror forţe se sprijină pe o singură per- 
sonalitate, oligarhia fu nevoită să se organizeze mai bine. 
Cât trăise Cimon, partidul trăia şi el de pe urma victoriilor 
lui. Rivalul său nu 'avea la îndemînă astfel de victorii, 
căci victoria nu-i suridea prea des lui Pericle. După dis- 
pariţia lui Cimon, trebuia găsit un conducător care să-l 
poată întrece pe Pericle în adunarea poporului. Fu ales 
Tucidide al lui Melesios şi alegerea se dovedi atît de bună, 
încît Pericle se vedea acum nevoit să recurgă la ostraci- 
zare. 

Partidul oligarhic deschisese un mare număr de centre. 
De la Freatida pînă la Aharnes şi pînă în demele de la pe- 
riferie avea reprezentanţi care nu stăteau degeaba. În do- 
rinţa de a se lua la întrecere cu Pericle, care împărțea oa- 
menilor banul public cheltuind pentru justiţie, pentru 
spectacole și pentru alte prilejuri asemănătoare, dădeau şi 
ei. Mulţi bogătași, adevăraţi arhonţi, veneau, după exem- 

plul lui Cimon, în agora urmaţi de vreo zece sclavi şi îm- 
părţeau bani sărăcimii. 

Acum, însă, cînd lefurile aveau să crească şi Pericle 
avea să propună cheltuieli uriașe pentru temple, cea mai 
mare parte din bani fiind destinată pentru plata muncito- 
rilor şi a lucrărilor, oligarhia îşi dădea seama că nu se mai 
poate lua la întrecere cu sumele de care dispunea el şi de- 
clară un război crîncen planurilor lui Pericle. Argumentul 
principal era că banii Ligii nu puteau fi destinaţi înfru- 
museţării Atenei. Aliaţii plăteau tribut pentru ca armata şi 
flota să fie veşnic gata, să-l înspăimînte pe Artaxerxe, nu 
pentru ca Atena să ridice temple cu frontoane măreţe. 
Olimpianul răspundea că din moment ce Atena își luase 
obligaţia de a-şi ocroti aliaţii, nu trebuia să dea socoteală 
nimănui de felul în care avea să-i ocrotească şi nici nu 
trebuia să-şi justifice cheltuielile. De aitfel, spunea Pe- 
ricle, atita timp cît tezaurul uriaş, alcătuit din vreo zece 
mii de talanţi, rămînea pe Acropole, aliaţii n-aveau mo- 
tiv să se teamă şi nici să protesteze ! A 

Nu se găsi nimeni care să-i spună că, dacă așa stă- 
teau lucrurile, aliaţii trebuiau să înceteze de a mai plăti 
tribut. 

Pericle propuse adunării o nouă sporire a lefurilor şi 
un plan de construcții care avea să necesite cheltuieli 
uriașe. Creşterea lefurilor era însemnată. Salariul jude- 
cătoresc pentru Heliaia ! creştea de la unul la trei oboli 
pe zi, adică cu o jumătate de drahmă ! Salariul militarilor 
se ridica la doi oboli de hoplit, plus alţi doi pentru ali- 
mente, ajungînd la patru oboli. Comandanții de compa- 
nii şi ofiţerii primeau opt oboli, cavaleriștii doisprezece ! 
Salariul deputaţilor era de o drahmă. Pericle propusese şi 
cheltuieli pentru spectacole, care să îngăduie săracilor să 
asiste gratis la tragedii şi serbări. Culmea a fost că a cerut 
să se voteze — şi a obţinut mai tirziu lucrul acesta —o 
despăgubire zilnică de un obol pentru participanţii la adu- 
nare, asta pentru ca să fie sigur că majoritatea poporului 
avea să asiste totdeauna cu plăcere la întruniri. 


1 Tribunal popular suprem în Atena antică. Judecătorii, în număr de 
cinci mii, se numeau heliaști. 

— Lefurile astea ai să le plătești tu ? îl întrebă şiret 
Alcibiade. 

— Prostule ! Şi eu care credeam că eşti deștept, răs- 
punse Pericle şi, în clipa aceea, nu ştiu ce-i veni că se în- 
toarse spre mine, mă privi stăruitor şi mă întrebă: Ce 
crezi, Silicos ? Sînt bune legile despre salarii ? Ja spune ? 
Ce se aude prin oraş? 

N-am îndrăznit să spun nimic. Am rămas la locul meu, 
simțind că, fără să vreau, mă fac mic sub privirea lui 
Pericle. 

— Răspunde, Silicos! Te învîrteşti toată ziua prin 
oraş și asculţi ce spun fel de fel de — vreau să spun felu- 
riţi — oameni. Ce se spune ? 

— Lumea e mulțumită, Pericle... am reuşit să articulez. 

— Dar văd că tu eşti amorţit ! Hai, spune ! 

Eu mă cufundasem iar în tăcere. 

— Silicos ! Dacă nu vorbeşti, am să poruncesc să ți se 
dea cincisprezece ciomege ! 

— Și dacă vorbesc, ai să poruncești să mi se dea tot 
atitea. 

Poate că eram măgulit sau poate mă temeam ca nu 
cumva tăcerea mea să-l înfurie, fiindcă am adăugat cu iu- 
mătate de gură : 

— Hrăneşti fiara şi mîine are să te muşte! 

— Care fiară ? 

— Demosul, Pericle. Demosul care are să tragă foloa- 
sele de pe urma legilor tale, dar care într-o zi poate să se 
răscoale împotriva ta. 

— Dă-i înainte ! Nu te teme. 

— Ei bine, ascultă! Te pregătești să dezlegi baierile 
burduturilor ! În clipa cînd am spus lucrul acesta, am sim- 
tit că un fel de nod a dispărut din mine şi am continuat : 
Ai să dai fiecărui om dreptul de a crede că cetatea e un 
izvor nesecat din care se poate îndestula toată lumea ! Ai 
creat Heliaia, ai creat cinci mii de trîntori care primesc 
trei oboli pe zi ca să nu facă nimic. La fiecare tribunal, 
un om sau doi fac treabă şi ceilalţi cască gura ! De ce nu 
dai o raită prin demele mai depărtate ? Toată lumea dă 
buzna de dimineaţă la tribunal, pentru ca seara să ia în 
schimbul dovezii de prezenţă cei trei oboli, dar toată ziua 
oamenii aceştia stau degeaba şi se plictisesc fără să aibă 

măcar bunul simţ de a-şi ascunde indiferența faţă de pri- 
cinile pe care, dragă Doamne, le judecă. Şi armata! În 
timp ce altădată era o cinste şi o mîmdrie pentru fiecare 
cetăţean să devină soldat, acum a ajuns o profesie ! Foarte 
bine că se dau armuri, dar de ce să dai şi leafă ! Aminteş- 
te-ţi ce a spus Xerxe la Termopile despre eleni : „Nu luptă 
pentru bani, ci pentru virtute !“ Ceea ce depăşeşte, însă, 
puterea mea de înţelegere sînt „cheltuielile pentru adu- 
nare“, cum le numești tu, obolul primit de fiecare ate- 
nian pentru că-și va lăsa treburile, hai să zicem, ca să urce 
pe Pnix. Păi doar nu se duce acolo pentru treburi străine ! 
Și tu vrei să-l plătești pentru aşa ceva! lartă-mă, Olim- 
piene, că-ţi spun toate aceste lucruri, dar dacă cheltuielile 
cu lefurile au oarecare explicaţie, asta din urmă nu are 
nici una. Procedezi aşa numai fiindcă vrei să aduci sără- 
cimea în adunare şi să fii totdeauna sigur de majoritate. 
Faci ca politica să nu mai fie o funcţie, ci o muncă. Ce 
înseamnă despăgubirile pentru adunare ? Oare oamenii 
scapă de griji cu un obol? Şi apoi, de ce vrei să stirnești 
interesul oamenilor ? Nu vezi cât de indiferenți sîntem în 
fond noi, atenienii, faţă de chestiunile politice ? Discutăm, 
ne ciorovăim între noi, ne înjurăm, dar la adunare vin cel 
mult şase mii de cetăţeni şi încă în zilele de mare afluenţă. 
Ştiu că părerea mea n-are valoare, dar dacă mi-o ceri, îţi 
spun că, după mine, cu cât se amestecă mai puţini oa- 
meni în politică, cu atît e mai bine pentru cetate. 

Vorbisem întîi cu glas tremurător, căutîndu-mi cuvin- 
tele şi cu limba împleticită, dar, încetul cu încetul, vocea 
mea îşi recăpătase sunetul obişnuit şi ridicasem tonul, 
Pericle se sculase de pe scaunul lui şi pe măsură ce vor- 
beam se apropia de mine. Se opri lingă mine şi mă privi 
de sus fără să trădeze nici o enervare. Cind am terminat 
s-a lăsat o tăcere grea. 

— Va să zică tu crezi într-adevăr că săracii determină 
şi hotărăsc politica, Silicos ? 

— Dar cine dacă nu ei? 

— Eu! exclamă Pericle cu aprindere. Eu pregătesc 
planurile şi le impun. Ce importanţă are că poporul face 
adesea greutăţi ? E un amănunt care ajunge să fie capti- 
vant! Gindeşte-te numai cît de monoton şi de searbăd i 
s-ar părea unui politician — e vorba de un politician ca 

mine — dacă toată lumea ar accepta orbeşte ce spune el, 
fără să-l refuze vreodată, fără să-i arunce vreo răutate, 
fără să-l pună în situaţia de a lupta ca să obţină ce vrea. 
Dacă atenienii n-ar fi fost atît de neîmblinziţi şi de ne- 
statornici, aş fi înscenat conflicte în adunare ! Nu te teme, 
Silicos ! Poate că, așa cum spui tu, aceste măsuri ale mele 
vor dezlega burdufurile, dar dacă am să vreau, am să le 
leg la loc! 

— Şi cînd n-ai să mai fii, Olimpiene ? 

— Ei... cînd n-am să mai fiu... ce-mi pasă de ce are să 
se întîmple cînd n-am să mai fiu ?... Cînd n-am să mai 
fiu, voi fi făcut tot ce trebuia făcut şi urmaşul meu n-are 
să aibă altă grijă decît să păstreze neatinsă opera mea. 
Am pornit să unesc Elada sub steagul democraţiei ! 


Cincisprezece zile mai tîrziu, Pericle ţinu un discurs 
bine cîntărit, plin de subînţelesuri şi de exagerări şi ob- 
tinu ostracizarea lui Tucidide. 


Ç 


A 

n epoca aceea, epocă fără griji şi plină de veselie pen- 

tru mine, aveam aproape treizeci de ani şi o iubeam 
pe Filion. Nu știu dacă mă exprim bine cînd spun că o 
iubeam. Fiecare om crede că e un privilegiu al său să 
fie însufleţit de dragostea cea mai frumoasă, cea mai 
pură şi cea mai puternică din cîte a simţit vreodată o 
inimă omenească. Fiecare crede că emoția pe care o simte 
e mult mai frumoasă decît a oricărui altul. Mă înşel, poate, 
dar o adoram !. Era pentru mine un fel de zeiță! Uneori, 
în nebunia mea, în loc să-i spun Filion, îi spuneam Rea 
şi, cînd îi șopteam acest nume nou, mă privea plină de 
seriozitate cu ochii ei limpezi şi nu credea. S-ar fi zis 
că nu-şi dă seama în măsura în care aş fi vrut eu de ela- 
nurile şi de beţia de care eram cuprins cînd mă aflam 
lingă ea. 

Eram tînăr, desigur, dar, deşi nu se observa prea tare, 
eram șchiop şi din cauza asta nu îndrăzneam să ridic 
ochii la o femeie. În afară de femeile de rind de la Dipilon 
şi din partea de jos a orașului, de lîngă ziduri, nu mă apro- 
piasem de alte femei. Cu bănişorii pe care-i cîștigam ici- 
colo, copiind pentru bibliofili rapsodiile lui Homer sau 
niște versuri de Simonide, abia izbuteam să merg din 
cînd în cînd la teatru şi să fac cîte o vizită fetelor de la 
Dipilon. Pericle îmi dădea rareori bilete gratuite pentru 
galeria de la teatrul lui Dicnisos, spunînd că nu se cuvine 
să pară că face favoruri... 

Apariţia Filiei m-a buimăcit, m-a ameţit, mi-a tăiat 
răsuflarea. Cind mi-a surîs pentru prima oară din spatele 
coşurilor ei cu peşte proaspăt, aș fi vrut... să-i cumpăr 
toată marfa ! Tatăl ei, vechi luptător de la Micale şi Eu- 
rimedon, era scutit de impozit pe piaţă și deschisese o 
mică pescărie. Era bătrîn, aproape orb şi mergea spriji- 
nindu-se într-un toiag... Nu se ducea niciodată la pră- 
vălie. 

Într-o zi Pericle dădea o masă în cinstea nu ştiu cărui 
prinţişor din Macedonia şi fiindcă Evanghelos, economul 
lui, nu apucase să facă toate cumpărăturile, mă trimise 
pe mine să cumpăr peşte şi zarzavat. Îmi dădu o tetra- 
drahmă și un sclav care să mă însoţească, după care am 
pornit spre agora. M-am întors cu peştele şi cu inima 
Reii ! Cînd m-a văzut însoţit de un sclav și m-a auzit 
vorbind despre preferinţele lui Pericle, în timp ce-i ară- 
tam peştele, nişte peşti dinţaţi cu ochi mari roșii-aurii, 
holbaţi de uimire — cine ştie ce, şi-a închipuit Rea... 
Darămite cînd am scos tetradrahma să plătesc ! S-a gîn- 
dit, poate, că sînt o rudă de a lui Pericle, care vrea să-i 
trimită un dar, un fiu de bogătaş de familie mare care 
a avut ghinion într-o luptă, într-o campanie glorioasă 
și a rămas cam șchiop, decorație pe viaţă şi titlu de 
onoare atit de evident, încît ajunge prilej de invidie... 

În orice caz, cînd mi-am ridicat privirile de pe marfă 
şi le-am aţintit asupră-i, ochii ei albaştri au strălucit 
şi au zîmbit atit de dulce, încît întrebarea privitoare la 
preţul peştelui mi-a rămas în git. Ne-am privit zîm- 
bind. Nu mă săturam să mă uit la feţișoara aceea, care 
părea şi mai mică sub pălăria mare de pai care o apăra 

de soare. Era micuță, dar toate mişcările ei erau pline 
de o graţie desăvirşită. Arăta ca o statuetă de Tanagra 
— singurele lucruri ca lumea pe care le fac beoţienii. În 
spatele meu sclavul aştepta ţeapăn, dar începea să se scan- 
dalizeze şi să dea semne de nerăbdare. M-am întors spre 
el şi, pe un ton poruncitor, i-am spus să ia peştii şi să 
se ducă să mă aştepte lîngă statuia lui Teseu. Filion 
n-avea rest la tetradrahmă şi-mi spuse să-i plătesc a doua 
zi. Am protestat, spunînd că nu se cade, dar ea m-a 
oprit cu un gest drăgălaş : 

— Dacă nu v-aş face credit dumneavoastră, apoi cui 
să-i fac? 

M-am gîndit că era un pretext ca s-o revăd şi am 
primit. Din ziua aceea, sub un motiv sau altul, izbu- 
team să trec adesea pe la Filion, la ora la care forfota 
din agora se mai potolea. Îi aduceam mici daruri, cînd 
o broşă, cînd o cingătoare, o dată am ales cîteva curmale 
trimise lui Pericle de nişte prieteni care călătoreau prin 
Fenicia şi i le-am dat Reii, care nu gustase niciodată din 
aceste fructe. Bineînţeles, acum nu mă mai însoțea nici 
un sclav, ceea ce o mira pe Rea, dar i-am explicat că 
nu voiam să am pe nimeni lîngă mine cînd veneam s-o 
văd. M-a întrebat unde stau şi i-am răspuns că locuiesc 
în cartierul Cilis. Acum nu mai avea nici o rezervă, ba 
chiar îmi spunea adesea, pe jumătate supărată, pe jumă- 
tate speriată : „Voi, ăștia din Cilis !“ 

Și astfel, aproape fără voia mea, s-a înjghebat o min- 
ciună, care pe măsură ce trecea timpul devenea mai în- 
cîlcită şi mai primejdioasă. La un moment dat, nu-i mai 
puteam dezvălui nimic! Vedeam limpede că Filion iu- 
bea un Silicos ireal, pe care fără voie la început, de ne- 
voie după aceea, încercam să-l întruchipez. Speram că, 
în clipa cînd adevărul avea să iasă la iveală, Rea îl va 
iubi pe Silicos cel adevărat sau că nu va îndrăzni să ad- 
mită că iubeşte o poziţie socială, un nume, o avere în 
loc să iubească un om. M-am înșelat. Această dezamă- 
gire şi fuga stăpînului meu la Sparta sînt cele două mari 
amărăciuni ale vieţii mele. Am înţeles prea tirziu că per- 
sonalitatea noastră nu e numai ceea ce vrem să fim sau 
părem că sîntem, ci o totalitate de elemente pe care nu 
le putem controla, elemente dependente de mai mulţi 

factori. Fiecăruia dintre noi i se adaugă „forţe“ de la 
început nedefinite, fiindcă măsura influenţei lor asupra 
noastră depinde de o selecţie personală, ale cărei cauze 
sînt nedesluşite şi care-şi află poate sursa mai mult în 
mediu decât în individ. „Poziţia“ fiecăruia este predesti- 
mată automat la naşterea lui şi concomitent cu ea. Ba 
aparţine de drept sau inevitabil unei clase, unei grupări, 
unui cerc. Acest element e materia primă, argila, care, 
indiferent de forma sau chipul ce-i dai, rămine totdeauna 
aceeaşi materie, înzestrată cu o anume culoare sau nuanţă. 
Să ne gindim, de pildă, la Cefalos, siracuzan de origine, 
bine făcut, putred de bogat şi destul de deştept ca să-și dea 
seama că nu e prea deştept. Dacă ar fi rămas la Siracuza, 
ar fi avut o situaţie firească, „legală“ şi personalitatea lui 
n-ar fi fost forţată, n-ar fi fost artificială. Dar o dată 
ajuns la Atena, personalitatea lui a suferit o alterare, 
pricinuită de mediul cel nou în care intrase. Şi Cefalos 
deveni un uzurpator ! Instinctul îl preveni că, orice ar 
fi tăcut, ar fi rămas pentru atenieni un venetic. Desi- 
gur, era pretutindeni bine primit, se bucura de simpatia, 
ba chiar de dragostea multor aristocrați, dar asta nu era 
de ajuns. Într-o ţară străină, şi mai ales la Atena, nu 
capeţi naturalizarea printr-un act administrativ, şi nici 
datorită prieteniei câtorva arhonţi şi mari aristocrați. Na- 
turalizarea ţi-o recunoaște sau ţi-o neagă omul din popor. 
Un cizmar se va purta liber și fără prefăcătorie faţă de 
tine, fără să trădeze că onorează pe „străin“ făcînd excep- 
ţii de hatîrul lui, un vînzător ambulant, pe care-l vei 
scoate din fire întârziind şi șovăind să alegi marfa, nu va 
pregeta să te hărăzească cu voce tare mîniei lui Zeus şi 
nu va aștepta să te depărtezi, ca să şoptească: — lucrul 
acesta îl bănuieşti pe loc — „Ce venetic împuţit !“... Ce- 
falos simţea deci toate aceste nuanţe şi se străduia să 
pară mai atenian decît atenienii, să se arate totdeauna 
vesel, bine dispus şi spiritual. Şi pentru că nu reuşea, 
făcea jocuri de cuvinte, după cum, dacă s-ar fi dus la 
Sparta, şi-ar fi dat toate silinţele să vorbească în mono- 
silabe. 

De cele mai multe ori, personalitatea noastră nu re- 
prezintă adevărata noastră fiinţă, ci ceea ce vrem să fim 
în ochii celorlalţi, ai oamenilor care ne impun o atitu- 

dine față de ei, care provoacă, fără să bănuiască măcar, 
o anumită purtare din partea noastră. Poate că factorii 
determinanţi ai alegerii ce face fiecare dintre noi nu ne 
apar limpede nici chiar nouă înşine. Poate că aparţin unei 
zone a lumii noastre interioare, pe care aş numi-o — n-are 
decît să se supere Socrate! — subconștient. 

Există un număr redus, foarte redus de oameni care 
sînt totdeauna ce vor să fie. Deşi dușmanii stăpînului 
meu spuneau despre el că ar fi un cameleoni — came 
avea drept scop să le micşoreze frica — Alcibiade se sim- 
tea pretutindeni liber. Putea trăi foarte firesc la curtea 
lui 'Tisaferne, din Magnesia, în atmosfera de măreaţă 
neruşinare şi de trufaşă indiferenţă în care trăia satrapul, 
dar putea să se așeze și la mesele comune din Sparta, 
sub legea cruntă, istovitoare şi prostească a disciplinei. 
Elementele vieţii exterioare erau ca o mantie pentru €l, 
o îmbrăca şi o schimba în mod firesc şi sincer, potrivit cu 
împrejurările. Îşi dădea seama că, oriunde s-ar fi dus, 
nu putea fi nimic altceva decit Alcibiade, un strateg ne- 
învins, un om politic iscusit, un om fermecător. 

Dacă la Sparta a luat loc la mesele lor comune, mur- 
dare, şi a mîncat laolaltă cu spartanii inimaginabila lor 
zeamă neagră, n-a făcut-o ca să-i linguşească, ci sigur fiind 
de superioritatea lui şi dorind să ridice totul pînă la el, 
să se asocieze o clipă cu toate, fermecînd asifel pe cei 
care considerau aceste lucruri neînsemnate drept viața 
şi gloria lor! Și așa se face că a reuşit, numai pentru 
că voia să-i cucerească şi pe ei, să li se impună şi să con- 
ducă el, un atenian, niște spartani. 


La început, Rea m-a făcut foarte fericit. Prima dată 
cînd a acceptat să ne întîlnim în altă parte decît în pră- 
vălie, am reuşit să lipsesc de acasă toată după-amiaza, 
spunînd că mă duc într-un loc depărtat să copiez din 
Homer. Ne-am întîlnit la poarta lui Diohares, lîngă rîul 
Ilisos şi acolo, printre pini şi leandri, i-am făcut primele 
jurăminte și mi-a dat primul sărut. Poate că sînt senti- 
mentalități prosteşti, dar de atunci, ori de cîte ori mă 


1 Cameleon în grecește e format din cuvintele came (chamai) — jos, 
umil și leon — leu. 

regăsesc în locul acela, simt cum mă cuprinde tristeţea. 
E o suferinţă sufletească dulce-amăruie, dar mi se pare 
că mă găsesc într-un loc unde e îngropat un mort drag. 
Mai tîrziu, ori de cîte ori mă duceam cu Alcibiade la So- 
crate, care una-două venea la Ilisos, abia aşteptam cea- 
sul plecării. 

Cu Rea mă întîlneam zilnic la poarta lui Diohares şi 
ne pierdeam amindoi printre pini. Ne plimbam sub um- 
bra ușoară a copacilor şi ori de cîte ori ne opream și mă 
întorceam s-o privesc, inima îmi tresărea. Martoră mi-e 
divina Afrodita, martore îmi sînt apele de trei ori întu- 
necate ale Stixului! „Am să te iubesc toată viaţa!“ îi 
spuneam. Avea un zîmbet triumfător şi-şi sprijinea uşor 
capul încîntător pe umărul meu. Pe gitul ei se juca soa- 
rele desenînd tot felul de puncte şi punctișşoare de lu- 
mină. Cu timpul, mîngîierile noastre au devenit mai 
îndrăzneţe şi, de fiecare dată, de teamă să nu ne vadă 
cineva, pătrundeam tot mai adînc în pădure, unde nu era 
ţipenie de om. La urmă ne-am obișnuit să ne urcăm pe 
Ardetos. 

Sus,  hoinărind pe costişe și trăgînd-o pe Filion de 
mină, simţeam o bucurie nesfirşită cînd o vedeam lingă 
mine, păşind în foşnetul liniştit al pădurii, cu mersul ei 
legănat, uşor voluptos. Nu-mi puteam sătura ochii. Fru- 
museţea Reii, fluidul inexplicabil pe care-l răspîndea tru- 
pul ei urca în mine ca o ceaţă ce mă învăluia și mă amor- 
tea. În jurul meu totul se tulbura, rămînea doar o lumină 
blindă care-i izvora din ochi. Îmi amintesc că găsisem un 
platou, acoperit de un strat des şi moale de mușchi şi în- 
conjurat peste tot de pini deşi. Cînd ajungeam acolo şi mă 
opream pentru ultima oară să-i admir frumuseţea înainte 
de a o stringe în braţe, trupul ei plin de o misterioasă che- 
mare mă făcea să tremur, să-mi pierd capul... 

Au trecut ani de zile de atunci! Trupul meu bătrîn 
e indiferent acum la ispitele Afroditei. Şi totuşi în me- 
moria mea ai rămas neștearsă şi întreagă, Rea, ai rămas 
fierbinte şi încîntătoare, pînă şi în spasmul suprem al 
dragostei, în apoteoză, cînd te înalţi în faţa mea ca o sta- 
tuie albă și luminoasă. 

Luni de zile am trăit ca într-o vrajă. Nu mai aveam 
cap pentru nimic, nici chiar ca să corectez lecţiile lui Alci- 
biade. Din fericire, chiar în perioada aceea, Pericle a so- 
cotit că nu mai sînt la înălţime şi a numit pedagog ofi- 
cial al lui Alcibiade pe Zopiros, un sclav bătrîn din Tra- 
cia, care nu mai putea face nici o altă muncă. 

Într-o zi însă o trăsnaie a lui Alcibiade m-a nenorocit. 
Stăpînul meu a dispărut pur şi simplu! Într-o seară nu 
s-a mai întors acasă !... L-am căutat două zile prin Atena 
şi a fost cu neputinţă să-l găsim. Pericle nu știa ce să mai 
facă şi fratele lui, Arifron, cotutorele copilului, se pre- 
gătea să trimită un crainic prin oraş ca să-l caute, cînd 
Pericle, sfătuindu-se cu Metiohos, s-a împotrivit, spu- 
nînd că dacă copilul era mort, un crainic ne-ar fi adus 
această veste doar cu cîteva ore mai devreme, şi dacă 
era totuși viu, ar fi rămas pătat pentru toată viaţa. 

În tulburarea mea, alergam prin toate cartierele și cău- 
tam să aflu ceva despre el, dînd explicaţii  minuţioase 
pentru ca lumea să înţeleagă că-l pierdusem de două zile. 
Fără să-mi dau seama m-am pomenit în cartierul iubitei 
mele. Zăpăcit cum eram, am simţit nevoia să mă duc la 
ea acasă şi să-i vorbesc despre nenorocirea ce mă lovise, 
să-i spun că de două zile căutam copilul şi că tremuram 
la gîndul că ar putea fi adus mort sau că trupşorul lui 
neînsufleţit ar putea fi găsit în vreo carieră de piatră 
din împrejurimi! Am bătut în poartă și mi-a deschis în- 
săşi Filion. Cînd m-a văzut tulburat, transpirat şi murdar, 
s-a mirat : 

— Ce s-a întîmplat, Silicos ? De ce eşti în halul ăsta ? 

— Nenorocire, scumpa mea ! Nenorocire ! Acibiade a 
plecat de acasă, l-am pierdut de două zile ! Îl caut peste 
tot şi nu-l găsesc... Ce să mă fac... Zei! 

— Alcibiade, nepotul lui Pericle ? 

— Da! El! Nu cumva l-ai văzut ? Îl cunoşti ? 

— Toată lumea îl cunoaşte pe copilul ăsta frumos! 
Dar spune-mi, Silicos ?... 

În clipa aceea am simţit că se apropie catastrofa. Ca 
un fulger mi-a trecut prin minte gîndul să scornesc e 
poveste mincinoasă, o rubedenie neadevărată, dar m-am 
gîndit că, mai devreme sau mai tîrziu, Filion va întreba 
şi va afla. Era mai bine să-i spun adevărul, era mai bine 

să-l afle de la mine şi într-o asemenea clipă. S-a intîm- 
plat însă lucrul de care mă temeam de atita timp. Cînd 
a aflat că sînt un fel de pedagog al lui Alcibiade, faţa 
fetei s-a crispat într-o expresie de uimire. A tăcut, în 
timp ce eu, cu mîinile atîrninde, nu ştiam ce să fac şi nu 
găseam cuvintele potrivite, corespunzătoare cu împreju- 
rarea aceea. Ce fel de cuvinte ? 

Tăcerea a fost întreruptă de vocea bătriînului ei tată 
care întreba din casă cine venise și ce voia. 

— Nu-i nimeni ! i-a strigat Filion enervată şi, întor- 
cîndu-se spre mine, mi-a spus: Pleacă, să nu te audă! 

— Când pot să te mai văd? 

—— Pleacă, ţi-am spus! 

Cînd m-am regăsit în stradă, m-am simţit cuprins 
de o mare amărăciune. Tonul vocii, expresia feţei lui Fi- 
lion, graba ei dovedeau că în acele cîteva clipe se pro- 
dusese ceva ireparabil. Tăcerea surdă şi goală care se aş- 
ternuse între noi ca o prevestire grea a despărțirii, ochii 
ei care trădaseră atîta mirare la început şi atita cruzime, 
pe urmă, toate acestea se învălmăşeau în mintea mea. 
Eram atît de desperat încît a trebuit să fac un efort ca să 
nu izbucnesc în plîns. Am pornit pe străzi lăturalnice spre 
casă. Cînd am intrat pe poartă, am auzit cu multă ușurare 
răcnetele lui Alcibiade. Pericle pusese mîna pe el şi-i 
trăgea o bătaie zdravănă. ` 

— Nu m-am ascuns ! striga copilul, nu m-am ascuns ! 
Lasă-mă ! şi încerca să-i scape. 

Dar Pericle era atît de furios că nu auzea nimic. 

— Derbedeule ! Ne-ai făcut de ruşine! Nu ajunge că 
toți duşmanii mei scornesc calomnii, mai trebuie să le dai 
şi tu apă la moară ! 

Niciodată nu-l văzusem pe Pericle în halul acela ! 
S-a întors ca să-şi verse furia și asupra mea. 

— Şi tu, nepricopsitule ! Nevrednicule ! Ce stai şi te 
uiţi la mine cu gura căscată ! Imbecilule ! Prostule ! Dacă 
se mai întîmplă așa ceva, te trimit la puşcărie, pentru 
că-ţi nesocoteşti obligaţiile ! (Era aşa de furios că spunea 
şi prostii.) Am să te zdrobesc! Am să te trimit în Egipt 
să te mănînce crocodilii, numai că nici ei nu vor pune 
gura pe un infirm ca tine! Bine că l-am găsit pe Zopi- 
ros, cel puţin ăsta e un om serios! Nu aleargă după 

fetele din piață! Poate crezi că nu ştiu! Piei din ochii 
mei, nemernicule !... 

M-am năpustit în camera lui Alcibiade, crezînd că-l 
voi găsi plingînd. Era întins pe pat, roşu de furie. Am 
vrut să-l mîngîi, dar m-a respins. Am vrut să-i vorbesc, 
să-l dojenesc cu blîndeţe, dar mi-a răspuns imediat cu 
obrăznicie : 

— Ia mai taci şi tu! Ce crimă am făcut? Am fost 
la 'Trasibulos. 

— Şi ce-ai făcut două zile întregi într-o casă străină ? 
Dar întîi şi-ntii, cine-i acest Trasibulos ? 

— Fiul lui Calicrate. uiA 

— Și cine-i Calicrate:2 sos 

— E sculptorul care lucrează cu Fidias. I-a încre- 
dinţat o serie de basoreliefuri pentru planurile sale. Tra- 
sibulos m-a rugat să vin în atelierul lui să-i pozez, vrea 
să-mi facă capul ! 

— Şi i-au ajuns numai două zile ca să-ţi facă capul ? 
Mincinos mic ce eşti! 

— Pe zei! Lucra şi noaptea! A aşezat o mulţime de 
opaițe în jurul meu. A aprins şi făclii. A fost foarte fru- 
mos. Azi la amiază a terminat. Ah! Să-l vezi, Silicos! 
Să-l vezi numai! Nu ştiam că sînt atît de frumos! Să 
nu spui nimănui, Silicos, te implor! Pînă nu-l termină 
în marmură ! 

Seara, după mii de constrîngeri şi de rugăminţi, l-am 
convins pe Alcibiade să-i ceară iertare lui Pericle și să 
promită că n-are să mai facă. S-a oprit în fața lui Pe- 
ricle — era un omuleţ atîtica — şi a şoptit: 

— Iartă-mă... n-am să mai fac... 

— Dacă ai să mai faci aşa ceva, am să te trimit cu 
Silicos în cea mai îndepărtată colonie ! În Pont am să 
te trimit, i-a spus cu asprime Pericle. 

— Îţi promit... n-am să mai fac. 

— Noapte bună, Alcibiade, i-a spus pe acelaşi ton 
Olimpianul. 

— Noapte bună, răule, i-a spus zîmbind Aspasia. 

L-am culcat pe Alcibiade şi m-am repezit în camera 
mea, ca să fiu în sfîrşit singur. În minte îmi revenea 
mereu scena din după-amiaza aceea, dintre Filion şi 
mine, şi mereu trebuia să-mi înăbuş hohotul de plins 

care-mi urca în gîtlej și mă îneca. O bătaie poruncitoare 
în uşă mă aduse la realitate. Un sclav îmi spuse să mă 
îmbrac repede şi să vin în sala cea mare, fiindcă mă chema 
Pericle. Fidias şi Metiohos erau de faţă. 

— Silicos, spuse Olimpianul. Ia tăbliţa pentru soco- 
teli şi scrie. 

— Să fim înţeleși, spuse Fidias adresîndu-se lui Pe- 
ricle, în timp ce eu îmi pregăteam cele necesare pentru 
scris. Calculele sînt provizorii, ţi-am mai spus doar. De 
altfel, de la întîlnirea noastră precedentă, Ictinos şi-a 
mărit pretenţiile. 

— Bine, spuse Pericle. Atunci o să lăsăm un spaţiu, 
ca să nu fiu nevoit după aceea să cer adunării credite su- 
plimentare. Prin urmare... 

Am început să scriu cifre, să adun, să înmulţesc şi 
să citesc adesea, cu glas tare, totalul adunării sau produ- 
sul înmulţirii care provocau exclamaţiile aprobatoare ale 
lui Fidias. Cînd s-a terminat, mîna îmi amorţise şi nici nu 
mai ştiam bine ce scriu. 

— Fă totalul! porunci Pericle. 

— O să am nevoie de multă vreme! 

— Fă-l în linişte... 

Îmi vedeam de treabă într-un colţ, moţăind şi tăcut, 
în timp ce Metiohos, Fidias şi Pericle discutau planurile 
templelor, ale propileelor, ale Pireului. Cînd am termi- 
nat, cifra era atît de mare că m-am speriat. 

— Ia să vedem, Silicos! 

— E mult. 

— Cât? . 

— Trei mii cinci sute de talanţi ! 

— Imposibil ! spuse Pericle neliniștit. 

— Ia să văd şi eu, spuse Aspasia, care nu se ameste- 
case încă în vorbă. 

Au luat tăbliţa pentru socoteli şi s-au aplecat toţi trei 
ca să controleze calculele. Mai priceput la cifre. Pericle 
terminä primul. 
` — Păcat de matematica pe care ai învăţat-o în Egipt, 
Silicos ! exclamă el ușurat. Sînt două mii cinci sute de 
talanți şi nu trei mii cinci sute! Prin urmare, spuse el 
întorcîndu-se spre Fidias, să ne oprim la această cifră. 

Dacă adăugăm zece la sută, face două mii șapte sute 
cincizeci de talanţi ! E exagerat, Fidias ! Exagerat ! 

— Dar suma asta se va repartiza pe zece ani, Pe- 
ricle ! Asta înseamnă două sute şaptezeci şi cinci de ta- 
lanţi pe an. la să vedem... Înseamnă un milion şase sute 
cincizeci de mii de drahme, adică... dă-mi o plăcuţă, Si- 
licos, înseamnă... aproximativ patru mii cinci sute de 
drahme pe zi. 

— Unde vrei să ajungi ? îl întrerupse Pericle nerăb- 
dător. 

— Numaideciît ! Așa da, patru mii cinci sute de 
drahme înseamnă douăzeci şi şapte de mii de oboli ! Fi- 
dias tăcu, cu privirile aţintite în pămînt, cu o faţă inex- 
presivă. 

— Cine ştie ce are să mai scornească ! exclamă Pe- 
ricle, dar Fidias nu-l auzi. Era adîncit în gînduri. Cei- 
lalţi îl priveau, așteptînd să vorbească. În sfîrşit, Fidias 
spuse cu vioiciune : 

— Prin urmare, putem obţine douăzeci şi șapte de 
mii de oboli pe zi fără să ne atingem de tezaurul aliat ! 

— Bine! spuse Pericle, dar tocmai de asta l-am exi- 
lat pe Tucidide, adică tocmai ca să putem lua din tezau- 
rul aliat... şi acum tu vii şi-mi spui că... 

— Douăzeci şi şapte de mii de oboli se pot obţine 
foarte uşor, repetă Fidias. Avem cinci mii de heliaști, care 
primesc cîte trei oboli pe zi fiecare. Dacă reducem leafa 
lor la doi oboli, avem dintr-o dată cinci mii de oboli. 
Nu-i aşa? 

— Opreşte-te, Fidias ! spuse Pericle pe un ton doje- 
nitor. Nu facem nici un fel de reducere! Aceste lefuri 
au un singur scop: să întărească spiritul de solidaritate 
şi conştiinţa poporului și să-l facă mai disciplinat la gîn- 
dul că fiecare poate deveni și ei mîine un deputat, un 
heliast sau un păzitor al legii. Poporul să simtă că de- 
pinde de cetate. 

— Dar gîndeşte-te, Pericle, cu banii economisiţi din 
lefuri ai putea mulțumi mult mai mulţi oameni. 

— Dacă aş face așa cum spui tu, aş stîrni dușmănie 
și ura poporului. Să reduc lefurile celor care conduc ce- 
tatea, ca să le dau muncitorilor de pe Acropole! Nu, nu! 
Cheltuielile vor fi plătite din tezaurul aliat. Avem zece 

mii de talanţi, vom lua din ei! Lucrările au un caracter 
panelenic, Fidias, ai uitat ? 


Trecuseră multe zile şi eu tot nu îndrăzneam să mă 
duc în agora. Într-o dimineaţă mi-am făcut curaj şi am 
plecat. Filion nu era acolo. În locul ei era altă fată, mult 
mai tînără decît ea. Am întrebat-o de Filion şi mi-a 
spus că nu mai vine la pescărie. 

— E bolnavă ? am întrebat eu neliniștit. 

— Nu... soră-mea e sănătoasă. 

— E sora ta ? Spune-i, te implor... în numele lui Ar- 
temis... 

În clipa aceea se apropie un client şi micuța îmi spuse 
pe un ton. foarte rece : 

— Vă salut ! 

M-am dus la ea acasă, am bătut în poartă și mi-a des- 
chis chiar Filion. Dar cînd m-a zărit, a închis repede poarta 
la loc. În ziua următoare a venit la mine un băiat, care 
mi-a dat o scrisoare împăturită în patru. Era prost scrisă, 
toate literele erau strimbe. Am citit următoarele : „N-are 
nici un rost să mă plictisești. Știu cine ești și cîte parale 
faci.“ Nici măcar nu semnase. Nu ştiam ce să fac. Zi- 
lele treceau seci şi searbăde şi eu eram cufundat în to- 
ropeală, în amorţire, mi se părea că dorm adînc şi că nu-mi 
dau seama ce se petrece în jurul meu. Cînd vedeam o 
femeie pe drum, mă luam după ea sau 0o urmăream cu 
ochii multă vreme, fămind de dragoste, de mingiieri, de 
îmbrăţişări. Starea asta a ţinut luni de zile. Numai cînd 
mergeam la frizer, mintea mi se mai liniştea. Catisachis 
era în plină glorie ! Cine era ca el! 

Din zori și pînă seara vorbea despre marile lucrări care 
începuseră. Limba îi umbla ca o virtelniţă -ṣi bucuria îi 
era atit de mare că nimeni nu mai îndrăznea să-l con- 
trazică. 

Olimpianul urca adesea pe Acropole ca să supravegheze 
munca şi-şi lua fiii şi pe Alcibiade cu el. De cele mai multe 
ori rămâneam acasă, ros de melancolie. Văzindu-mă trîn- 
dăvind şi fără chef, Pericle mă chemă şi-mi spuse că nu 
stă nici în principiile şi nici în metodele lui să hrănească 
trîntori la el în casă (cât de repede uităm cu toţii ce au 

făcut alţii !) şi că, dacă voiam să mă număr mai departe 
printre oamenii lui, trebuia să muncesc. Îmi dădea în 
sarcină registrele provizorii ale tezaurului Ligii, ceea ce 
însemna muncă, nu glumă ! 

Liga era împărţită în cinci grupe. În grupa tracică in- 
trau toţi aliaţii de la Metone la Enos, în grupa helespontică 
erau cuprinse cetăţile Bosforului și ale Chersonesului, în 
grupa ionică toate porturile de la Asos la Milet, în grupa 
carică, insulele Rodos, Casos şi altele. În sfîrşit exista 
şi o grupă insulară care cuprindea: Eubeea, Cicladele, 
Egina şi se întindea pînă la Lemnos. În total, patru sute 
şi mai bine de aliaţi, de colonii și de vasali, plătind fiecare 
un tribut diferit şi în mod diferit. Unii plăteau o dată la 
şase luni, alţii o dată pe an, unii trimeteau numerar, alţii 
se achitau în natură, unii deschideau credit la vreun mare 
negustor, alţii suportau cheltuielile garnizoanei noastre. 

În vremea aceea, Alcibiade începuse să hoinărească 
prin cetate cu vărul lui mai în vîrstă, Euriptolem. Pre- 
fera să iasă cu el pentru ca să pară mai mare. Avea zece 
ani şi se străduia să-şi întipărească pe faţă o expresie se- 
rioasă şi să discute cu cei mari. Dacă-l oprea cineva pe 
stradă şi-l mângiia pe obraz, spunîndu-i vreuna din pros- 
tiile pe care moi, cei mari, le spunem copiilor, stăpinul meu 
se dădea înapoi, se posomora și-l trăgea de mînecă pe 
Euriptolem ca să plece. 

În anul acela s-a întîmplat marea catastrofă de la Sa- 
mos, catastrofă atit pentru Atena cât și pentru casa noastră. 

Șugşotelile tainice dintre Aspasia și Pericle cu privire 
la relaţiile dintre Samos și Milet îmi ajunseseră de mult 
la ureche. Samos era oraş aliat, nu plătea tribut, ci avea 
doar obligația de a trimite armată şi flotă, cum şi cînd 
ar fi fost nevoie. Miletul era oraş supus, plătea tribut şi era 
stăpin peste Priena, un sat mare revendicat de Samos. 
Reprezentanţii oligarhiei din Samos care erau la putere, 
vrînd cu orice preţ să cucerească Priena, au trimis armată, 
i-au învins pe cei din Milet şi şi-au atins scopul. Amintin- 
du-şi însă de o veche clauză a alianţei, conform căreia orice 
diferend între aliaţi trebuie să fie soluţionat de Areopag, 
Miletul a trimis o delegaţie la Atena ca să-şi ceară drep- 
turile. Cînd i-am chemat pe cei din Samos să vină să-și 
susțină punctul de vedere în Areopag, au refuzat. Pericie 

a aşteptat douăzeci de zile un răspuns la mesajul său, dar 
nu s-a arătat nimeni din Samos şi nici răspunsul n-a sosit. 
Pe măsură ce timpul trecea, enervarea lui Pericle creştea. 
„Nimeni nu-i cinstit în Samos“, striga el, iar Aspasia, care 
era din Milet, repeta ca un ecou : „Nimeni, dragul meu !“ 

În sfîrşit, răspunsul sosi sub forma unui refuz de a 
purta orice discuţie. Am avut atunci prilejul să admir ho- 
tărîrea Olimpianului ! Răspunsul sosise seara şi, în ziua 
următoare, patruzeci de nave de război își întinseră pîn- 
zele pornind spre Samos. Cînd se adunase Bulé ? Cînd 
fuseseră numiţi strategii ? Cînd fuseseră strînse toate echi- 
pajele ? 

Ceie patruzeci de corăbii ale noastre s-au îndreptat 
spre Samos, de unde reprezentanţii oligarhiei plecaseră 
din timp, refugiindu-se la satrapul Pisutnes din Sardes. 
Strategul nostru instaură democraţia pe insulă, încasă o 
amendă foarte mare — vreo optzeci de talanţi — şi se 
întoarse plin de entuziasm. Pînă aici lucrurile merseseră 
bine și Olimpianul îşi freca mîinile. 

Pisutnes însă (ce nume-şi găsise şi ăsta, zău aşa !) sa- 
trapul Lidiei și fiul lui Histaspe, fire ambițioasă și veșnic 
în mişcare, vru să se folosească de oligarhia din Samos 
pentru scopurile lui. Convinse, fără să se fi rugat prea 
mult, pe conducătorii insulei să se întoarcă acasă, să răs- 
toarne democraţia cu ajutorul lui şi să ia din nou puterea. 
Le făgădui şapte sute de soldaţi. 

— Dacă Atena vă va ataca, spuse el, două satrapii se 
vor pune în mișcare ca să vă sprijine şi atunci voi, cei din 
Samos, veţi fi iar în fruntea Ioniei. 

Așa se face că, într-o noapte, cei cîțiva exilați, ajutaţi 
de cei şapte sute de oameni ai lui Pisutnes, toţi mercenari 
greci — pentru ca satrapul să nu contravină păcii lui Ci- 
mon — şi înţeleşi cu oamenii lor rămaşi în Samos, intrară 
în oraș, luară garnizoana noastră prin surprindere şi pro- 
clamară din nou oligarhia pe insulă. Complotul era bine 
organizat, astfel că fu încununat de succes şi în Lemnos, 
de unde reprezentanţii oligarhiei reușiră să ia ostaticii pe 
care localnicii îi păstrau pentru noi. Pe soldaţii garnizoanei 
noastre, complotişiii îi trimiseră în dar lui Pisutnes, ca 
să-i salte inima de bucurie la vederea unor hopliţi ate- 
nieni, legaţi doi cîte doi. Dar această înjosire nu fu destul : 

flăcăii noştri fură însemnați pe frunte cu îierul roşu, sem- 
nul fiind o corabie din Samos. Trebuie să mărturisesc că 
atenienii dăduseră primii exemplul rău cînd au însemnat 
pe câţiva membri ai oligarhiei cu o bufniţă pe frunte. 

Cînd toate acestea s-au aflat la Atena, s-a stîrnit mare 
nemulţumire. 

— De ce ne-am amestecat în cearta dintre Samos şi 
Milet ? 

— Aspasia e de vină ! E din Milet, i-o fi împuiat capul 
Olimpianului ! 

— Olimpianul a făcut o greşeală ! A făcut o greşeală ! 
A fost prost informat ! Trebuia să ştie cit de puternică e 
oligarhia la Samos ! Trebuia să ştie cu cine sînt prieteni 
şi ce relaţii au cu ăsta, cum îl cheamă, cu Pisutnes! 

Alții, mai cumpătaţi și mai serioşi, vorbeau altfel : 

— Pericle a procedat foarte bine. I s-a oferit ocazia 
să supună Samosul şi să instaureze acolo democraţia şi a 
profitat de ea. Ce vină are Olimpianul că şeful garni- 
zoanei noastre e un incapabil și n-a avut grijă să supra- 
vegheze uneltirile oligarhiei ? 

— De altfel, acum va pleca personal la Samos ca să 
pună lucrurile la punct. Așadar, pentru ce să ne neliniş- 
tim ? Să ia vreo patruzeci de nave și să se ducă acolo! 
Are să-l zdrobească de la prima ciocnire. 

— Crezi că cej din Samos vor sta cu braţele încruci- 
şate ? întreba un altul. Vor umbla prin toată Egeea şi 
prin tot Peloponesul după aliaţi. Vor trimite şi la Sparta 
după ajutor, şi la Artaxerxe, vor ridica pe toată lumea 
împotriva noastră. Şi dacă se pun în mişcare satrapiile 
apusene ? Unde ajungem ? Ia spune ! 

Adevărul e că situaţia ar fi putut să ia o întorsătură 
foarte neplăcută pentru noi, dacă spartanii, care nu res- 
pectă nici libaţii, nici jurăminte, ar fi ajutat Samosul. 
Exista şi teama de răscoale în alte insule din Egeea. Se 
vede că gînduri de acest fel îl frămîntau pe Olimpian, care 
se sfătuia mereu cu Metiohos, cu strategii și cu arhontele 
eponim i. Neliniștea lui se transformă într-o adevărată 
febră cînd se răsculă şi Bizanțul, cheia Bosforului, pe 


1 Primul din cei zece arhonţi, cel al cărui nume servea la denu- 
mirea anului respectiv de arhontat. 


unde trecea tot griul Pontului. Dar inerția Spartei, re- 
pulsia lacedemonienilor pentru acțiuni şi expediţii înde- 
părtate, îngădui, din fericire, situaţiei să ia altă cale. 

Într-o dimineaţă, Pericle îl chemă pe stăpinul meu, 
care avea pe atunci numai unsprezece ani, şi-i spuse cu 
seriozitate : 

— Nepoate ! Azi plec spre Samos, s-ar putea să lip- 
sesc multă vreme. Eşti singurul bărbat care rămii acasă. 
Vreau să mi-o predai așa cum ţi-o las. Rămîne sub ocro- 
tirea ta, dar să asculţi şi de Silicos ! Îmi promiţi ? 

— Îți jur ! spuse cu vioiciune Alcibiade. 

Viclenia lui Pericle dădu roade. În cele citeva luni 
cît lipsi el, stăpinul meu fu de o cuminţenie exemplară. 
Îndată după orele de clasă, se întorcea în fugă acasă. La 
început, fiindcă nu puteam să alerg după el, credeam că 
vrea s-o şteargă şi-l strigam. De fiecare dată, însă, îl gă- 
seam în sala mare, cuminte şi serios, ca un adevărat paznic 
al casei. Cînd bătea cineva în poartă, îl chema numaidecit 
pe sclavul portar ca să afle cine era şi ce voia. Nu se mai 
zbenguia şi nu mai juca zaruri în drum, nu se mai lua la 
trîntă prin cartier. Acum, însă, ne dădea bătaie de cap în 
alt fel : se răstea la profesori. Într-o zi, profesorul lui se 
îmbolnăvi şi, ca să nu piardă timpul, Alcibiade hotări ca, 
în timpul bolii sale, să se ducă la altul. Am sosit la noul 
profesor unde erau adunaţi şi alţi copii. Stăpînul meu dădu 
bineţe şi ceru Iliada lui Homer vrând să continue frag- 
mentul la care se oprise cu celălalt profesor. 

— Iliada lui Homer ? întrebă bătrinul profesor. N-am 
așa ceva. 

Stăpînul meu se înfurie. 

— N-ai Iliada lui Homer ? strigă el revoltat. 

— Şi de ce aş avea-o ? 

— Dar ce fel de profesor eşti... ignorantule ? şi înainte 
de a fi apucat eu să-l opresc, ridică minuţa și-l lovi peste 
faţă. Profesorul rămase împietrit la locul lui și Alcibiade 
ieşi grăbit din casă. Eu pălisem. Sintem pierduţi, îmi 
spuneam. Profesorul are să ne reclame la pedonomi 1 sau 
la sofronişti ? şi ce o să ne facem ? Şi Pericle care nu-i aici 
să ne salveze ! 


1, 2 Arhonţi care supravegheau tineretul. 

În drum spre casă l-am certat pe Alcibiade cu cea mai 
mare asprime de care eram în stare : 

— E un om bătrîn ! Nu ţi-a fost ruşine să ridici mîna 
asupra lui ? Ar fi putut să-ţi fie tată. 

— Huleşti, Silicos... Tatăl meu ar fi avut operele lui 
Homer ! 

— Ce te faci dacă se duce la heliaşti ? am spus eu ca 
să-l sperii. 

— Prostii! Auzi, la heliaşti ! Las-o mai moale. Nu 
cumva are să se ducă şi la Areopag ? Dacă-i dă mîna, să ne 
reclame. Să vedem cum are să judece tribunalul recla- 
maţia unui profesor care n-are nici una, auzi dumneata ! 
nici una din operele lui Homer ! 

— Zeiţă! Si cînd mă gîndesc că Pericle nu-i aici. 

Fraza asta îl înfurie pe stăpinul meu, care mă între- 
rupse strigiind cu violenţă : „Ţine-ţi gura!“ Auzimdu-l, 
cîțiva trecători se întoarseră miraţi să ne privească. Fără 
să-i pese cîtuşi de puţin, Alcibiade îşi văzu mai departe 
de drum, îndreptiîndu-se spre sala de gimnastică a Li- 
ceului. Asta era o altă trăsnaie a stăpinului meu, care 
încerca mereu să intre în sala de gimnastică, deşi n-avea 
virsta legală. 

La liceu, portarul nu ne dădu voie să intrăm. 

— E nepotul lui Pericle... am spus eu. Lasă-ne. 

— Al lui Pericle... atunci se schimbă treaba... ierta- 
ți-mă... poftiţi... 

Stăpînul meu îşi îndreptă trupşorul, îl privi drept în 
ochi pe portar şi-i spuse răspicat : 

— Nu întru! Nu simt nepotul nimănui! Sînt Alci- 
biade Alcmeonidul ! Să mergem, Silicos ! 

De la incidente la impertinenţă, de la impertinenţă la 
încăierări şi jocuri primejdioase, faima stăpînului meu se 
răspîndea şi creştea în lumea copiilor din Atena. 


Între timp, la Samos, Pericle o cam băgase pe mî- 
necă... 

Faptele s-au întîmplat așa cum am să vi le povestesc. 
Le cunosc bine, fiindcă unul din prietenii mei a luat parte 
la această campanie. 

Îndată ce a sosit vestea că şi Bizanțul s-a răsculat, 
Pericle a pornit cu şaizeci de corăbii şi patru strategi spre 


119 


Samos, care trimisese șaptezeci de nave să atace Miletul. 
Flota noastră le-a întâlnit lingă Samos, în momentul cînd 
se întorceau în port. A urmat o scurtă bătălie navală şi 
numai în câteva ore i-am invins pe duşmani, care au pier- 
dut treisprezece nave de război și cinci de transport. To- 
tuși, în urma unui atac deznădăjduit, dușmanul reuşi să 
spargă aripa noastră stângă, să-și deschidă drum și avu 
timp să se adăpostească în portul insulei. După terminarea 
bătăliei au sosit la faţa locului ajutoarele cerute de Pericle 
din Chios şi din Lemnos, adică alte douăzeci şi cinci de 
corăbii. 

A început un asediu în regulă. Pericle a construit pe 
uscat un triplu zid care înconjura orașul, tăindu-i astfel 
orice posibilitate de aprovizionare, în timp ce pe mare 
avea o flotă de optzeci şi cinci de corăbii. 

Pînă aici lucrurile au mers bine și Pericle trimitea 
relatări în stil de corespondenţă comercială afirminid că, 
în scurtă vreme, Samosul se va preda. Dar iată că au 
început să circule zvonuri privitoare la apropierea flotei 
feniciene care venea să ajute Samosul răsculat ! Olim- 
pianul căzu în cursă şi, fără să-şi spună că o hotărire atit 
de importantă nu putea fi luată de Pisutnes, că un ordin 
de acest, fel trebuia să vină de la Susa, adică de la Arta- 
xerxe — ceea ce ar fi însemnat o grosolană încălcare a 
tratatului lui Cimon — în loc să trimită doar o avangardă, 
porni cu şaizeci de corăbii spre Insulele Helidonice, lă- 
sînd la Samos numai douăzeci şi cinci de nave de război. 
Ajunse în orașul Caunos din Cariae unde aşteptă două săp- 
tămîni, fără să zărească ivindu-se mici o navă, nici o pa- 
săre. Atunci se produse dezastrul ! Văzind că flota ple- 
case şi că nu mai erau asediați decit de o forță redusă, 
cei din Samos se pregătiră în mare taină şi atacară într-o 
noapte cele cîteva corăbii ale noastre care supravegheau 
intrarea în portul lor. Le scufundară, se întoarseră îm- 
potriva celorlalte nave ateniene venite în grabă în ajutor 
şi ieșiră biruitori. În felul acesta, în cele două săptămîni 
cât tinu lipsa lui Pericle, Samosul putu să aducă pe mare 
ce poftea. Pisutnes, care fusese anunţat, trimise provizii 
pentru mai multe luni. După paisprezece zile, aflînd de 
cele întimplate, Pericle se intoarse repede la Samos, ai 
cărui locuitori se retraseră iar între zidurile lor. Asediul 

reîncepu. Era un asediu epuizant, fără asalturi, fără efor- 
turi, un asediu de lungă durată. Rapoartele lui Pericle 
căpătară un stil mai dramatic şi mulţi spuneau că Sofocle, 
care era strategul lui, îl ajuta să le întocmească. 

La Atena domnea mare neliniște. Asediul trebuia să 
ia sfirşit imediat. Ce s-ar fi întîmplat dacă, urmînd pilda 
Bizanțului, care se declarase solidar cu Samosul, alţi aliaţi 
ar fi ridicat şi ei capul ? Ce s-ar fi întîmplat dacă oraşele 
mici, sătule de actele arbitrare ale comandanților atenieni, 
s-ar fi răsculat şi ele ? Samosul trimisese la Sparta soli pen- 
tru a cere ajutor, eforii îi primiseră şi convocaseră consiliul 
peloponesiac pentru a discuta situaţia ! Din fericire, co- 
rintienii susţinuseră că orice alianţă are tot dreptul să 
pedepsească pe unul din membrii ei fără ca nimeni să poată 
interveni, astfel că Sparta nu veni în ajutorul Samosului. 
Dar mai înainte ca toate aceste veşti să sosească la Atena, 
în Bulé și printre strategi domnea o mare neliniște. Alte 
patruzeci de nave plecară în mare grabă, avînd în fruntea 
lor pe strategii Hagnon și Formion, un tînăr plin de viaţă 
şi de îndrăzneală. Arhorntele eponim luă asupra lui sar- 
cina de a explica lui Pericle de ce i se trimiteau întăriri 
cu strategi care n-aveau mînă liberă. 

Câteva zile mai tirziu fură pregătite încă douăzeci de 
corăbii de război și alte treizeci de corăbii din Chios şi 
Lesbos primiră ordin să se adune la Samos. Întreaga flotă 
a confederației fu mobilizată ; o sută șaptezeci şi cinci de 
corăbii asediau acum Samosul. 

La Atena lumea continua să fie neliniștită şi Catisachis 
trebuia să ţină piept tuturor clienţilor care veneau în fri- 
zeria lui. 

— Trebuie să grăbim lucrurile, spunea unul. Cu cît 
trece timpul, cu atît e mai rău ! Toate slăbiciunile noastre 
ies la iveală. 

— Fireşte ! spunea un altul. Un aliat s-a răsculat 
— cel mai mare şi mai puternic, asta-i adevărat — am 
trimis toată flota Ligii şi n-avem încă nici un rezultat. 

— O să avem mii de rezultate! exclama furios Ca- 
tisachis. Pînă-n douăzeci de zile flota noastră are să fie 
înapoi ! Și are să aducă pradă de război, are să aducă şi 
talanţi şi sclavi ! 


— Pradă de război elenă, sclavi eleni... spuse un client 
pe un ton dojenitor. 

— Desigur eleni ! spuse cu wioiciune Catisachis. Dar 
talanţii pe care-i cheltuim pentru construcţiile de pe Acro- 
pole şi din Pireu nu sînt eleni ? A părut asta ciudat cuiva 
dintre voi ? Aţi zis ceva ? 

Intrasem în a cincea lună de asediu. Datorită întăririlor 
primite, asediul progresa. Un triplu zid încingea orașul, 
astfel încât nici un suflet nu putea intra sau ieşi din el, 
afară, bineînţeles, de spioni, care au totdeauna metodele 
lor. Crezind că vor reuşi ca prima oară, cei din Samos 
trimiteau oameni în tabăra noastră pentru a răspindi zvo- 
nul că flota feniciană e pe aproape, dar păţania trecută fu- 
sese o lecţie şi, în afară de cinci corăbii care patrulau lingă 
Rodos, toată flota rămînea la Samos. 

Cum încercuirea se prelungea, se ivi nevoia de a se 
organiza viaţa armatei. La Samos se adunase un popor în- 
treg. Pericle împărţi flota în opt escadre şi porunci ca 
şapte din ele să efectueze încercuirea, iar a opta să se 
odihnească. Vorba vine că era odihnă, fiindcă oamenii erau 
trimişi pe țărmurile de peste drum ale Ioniei ca să cum- 
pere alimente. Vasele se duceau la Efes, la Halicarnas sau 
urcau pînă la Smirna şi Clazomene. 

— Cum merge asediul ? întrebau cei din porturi. 

— Cum să meargă ?... tot aşa... 

Parc-ar fi fost vorba de un bolnav ! Într-una din aceste 
călătorii, o corabie a noastră se întoarse aducîndu-l pe 
inginerul Artemon din Clazomene, un bătrînel simpatic 
şi liniştit, care șchiopăta puţin. Ştia pe dinafară toată 
opera lui Homer, recita din Pindar și putea să declame 
coruri întregi din ultima tragedie a lui Sofocle. Mi s-a spus 
că stătea ceasuri după ceasuri să deseneze planuri cu o 
trestie subţire pe nisipul umed. Inventa diferite mașini pe 
care le construia fie din demn, fie din fier. Se pare că 
inventase maşini de asediu, care dărimau ziduri şi sfă- 
rimau porți. 

Trierarhul corăbiei care venise cu el, mindru de această 
descoperire, îl conduse numaidecit în cortul lui Pericle 
care, enervat și obosit din cauza situaţiei, îl primi prost 
şi nici nu vru să audă de planurile lui. Se mărgini să 
spună că-l va chema cînd va avea nevoie de el. 

Câteva zile mai tîrziu am pornit la atac, dar cei din 
Samos, preveniţi poate de cineva, ne așteptau. Adunaseră 
pe zid o mulţime de obiecte grele de tot felul : pietre, fie- 
rărie, grinzi groase, mobile masive şi le aruncau asupra 
vitejilor noştri, care se străduiau să urce pe zid cu aju- 
torul scărilor. Mulţi de-ai noştri au fost ucişi și foarte 
mulţi răniţi. 

Atunci Olimpianul a poruncit să fie adus Artemon. 

Bătrinelul îi descrise lui Pericle cele două maşini pe 
care le născocise. Una se numea berbec, cealaltă broască 
ţestoasă şi era o completare a celei dintii. Aceasta era al- 
cătuită dintr-o grindă lungă și puternică avînd la una din 
extremităţi un cap greu de fier. Pe toată lungimea lem- 
nului erau ţintuite mînere, pentru ca de fiecare parte să 
fie apucat de câte cincisprezece soldați. Cu ajutorul acestei 
arme uriaşe, cei treizeci de viteji aveau să se repeadlă 
asupra unei porţi lovind în ea cu toată greutatea și avîntul 
berbecului îmbrăcat în fier. 

— Bine! Dar cum să ajungă soldații mei atit de 
aproape de o poartă încît s-o poată lovi fără să fie atacați 
de cei dinăuntru ? întrebă Pericle. 

— Aşteaptă puţin, spuse Artemon fără să-şi piardă 
cumpătul. Pentru asta o să construim broaşte țestoase, 
adică nişte scuturi uriașe, orizontale, care îi vor ocroti 
pe soldaţii berbecului. Fireşte, broaștele vor fi ţinute de 
alţi oameni. 

— Şi dece le-ai spus broaște țestoase ? 

— Fiindcă seamănă cu carapacea lor. 

Pericle fu entuziasmat de planul desenat de Artemon 
şi porunci să se înceapă imediat lucrul. Fiindcă Artemon 
era şchiop şi nu putea alerga încoace şi-ncolo ca să supra- 
vegheze lucrările, Olimpianul porunci să i se facă un jilţ 
portativ şi bătrînelul putu fi văzut în tabără, cocoţat pe el 
şi transportat în goană de patru soldaţi. 

Cînd primul berbec fu terminat, se făcu o încercare. 
Ostaşii construiră o bucată de zid şi o poartă, la depărtare 
destul de mare de oraș, pentru ca să nu fie văzuţi de cei 
din Samos şi o companie începu exerciţiile cu berbecul, 
conform instrucţiunilor lui Artemon. La început soldaţii 
nu se pricepeau, erau lipsiţi de elan și treaba mergea greu. 
Unii dintre ei se răniră. Pericle își încruntă sprîncenele, 

dar bătrînelul șchiop cobori din jilţul lui şi arătă soldați- 
lor cum trebuie ţinut berbecul ca să-l arunce înainte în 
ultimul moment, din goană, după care să se îndepărteze 
spre laturi. Soldaţii înţeleseră îndată cum trebuie să-şi ia 
vînt şi, după cîteva lovituri, poarta începu să trosnească, 
iar lemnăria să salte din loc şi să se sfarme. 

Artemon supraveghea neobosit fiecare lucrare, dînd in- 
strucțiuni cum să se monteze fierăria şi lemnăria, cum să 
fie cumpănii berbecul şi cum să se ţintuiască toartele. 
Cind obosea, se repezea pină la cortul lui Sofocle care, 
plin de entuziasm, începea să declame versuri împreună 
cu el. 

Îndată după ce maşinile fură terminate, începu atacul. 
Ocrotiţi de broaștele țestoase, cei zece berbeci acționau 
cîte doi, în diferite puncte ale zidului și la poarta pe care 
o indicase Artemon. Cînd lemnăria uncia şi a alteia şi a 
mai multor obiective începu să se sfarme, cînd, după 
aceea, se iviră crăpături mari în ele, asediaţii încercară 
să dea foc 'broaştelor țestoase aruncînd câlţi aprinşi asupra 
lor, dar Artemon, care prevăzuse totul, ie îmbrăcase cu 
aramă, astfel că nu luau foc. Asediaţii încercară să coboare 
frînghii cu lanţuri ca să apuce berbecii şi să-i tragă sus. 
Izbutiră să prindă unul din ei şi fură foarte încîntaţi cre- 
zînd că au scăpat de primejdie. Dar cînd văzură că porţile 
lor se dărîmă în trei locuri, fură cuprinși de disperare. 
Înălţară semn că se predau şi trimiseră soli la Pericle. 

— Nu primesc nici o discuţie, nici un fel de tratative ! 
le spuse acesta. Iată condiţiile noastre. 

Condiţiile erau următoare.e : Să predea toate navele 
aflate în port sau aiurea. Să predea un număr de ostatici 
şi anume pe aceia pe care-i va cere Atena. Să plătească 
cheltuielile campaniei, socotite la două sute de talanţi. Să-și 
dărîme zidurile şi să nu mai ridice niciodată altele. 

Artemon se întoarse la Clazomene cu o navă de război, 
pe care i-o pusese la dispoziţie Olimpianul. 


La întoarcerea lui Pericle, atmosfera la Atena era apă- 
sătoare. Asediul însemnase o cheltuială serioasă pentru 
tezaurul public. Fireşte, Samosul avea s-o plătească, dar 
numai în rate anuale. Morţii erau în număr destul de 
mare. O mulţime de familii erau îndoliate şi, ceea ce era 

mai important decît orice pentru Atena, întreaga campa- 
nie precum şi sfîrşitul ei erau lipsite de glorie! 

La frizerie, Catisachis se înfuria auzind ce spuneau şi 
cum birfeau clienţii săi, dintre care majoritatea erau oră- 
şeni din clasa de mijloc şi vreo doi mari aristocrați. 

— Nici dacă Olimpianul ar fi fost o femeie gravidă nu 
i-ar fi mers mai bine! A născut victoria la nouă lunii... 

— Ce victorie, sărmane ! răspundea altul. O victorie 
schiloadă și de şapte luni! 

Catisachis se transforma într-o fiară şi se aprindea de 
miînie. 

— Cum adică schiloadă şi de șapte luni ? E, totuşi, o 
victorie ! Ceea ce spun eu e atit de adevărat, încît marele 
serviciu pe care Pericle l-a adus democraţiei a fost recu- 
noscut public. I s-a cerut să rostească discursul funebru 
din acest an! Aţi spus ceva? 

— Bine, sărmane... Ştim noi cum se fac treburile as- 
tea... E orator bun şi le-o fi cerut prietenilor lui politici să 
facă propunerea... Atita te pricepi tu la culisele politicii ?... 

La noi acasă, Aspasia era neliniștită. Seara, cînd n-a- 
veam oaspeţi, studia cu Pericle discursul pe care avea să-l 
rostească là ceremonia funebră. Instinctul ei feminin o 
avertizase că opinia publică şovăia. Circulau tot felul de 
glume usturătoare, care ajungeau pînă la urechile ei, fi- 
indcă oricît de deasă era cortina tăcerii, pe care diverşi 
linguşitori o coboriseră în jurul lui Pericle, se întîmpla 
mereu să-i vină cîte o prietenă binevoitoare, care, sub 
pretext că vrea să-i facă un serviciu, îşi picura otrava 
spunînd cu un aer întristat : 

— Scumpa mea, ieri seară soţul meu a fost undeva în 
vizită. A auzit lucruri înfiorătoare... M-am grăbit să vin 
să ţi le spun, ca să ştii... 

Aspasia turba, dar nu-şi trăda tulburarea şi nici față 
de Pericle nu arăta nimic. Mă chema şi-şi revărsa furia 
asupra mea. 

— Tu te învirteşti toată ziua prin oraş, de ce nu vii 
să-mi spui ce se vorbește ? Ce înseamnă asta ? Tot n-ai 
înţeles încă ce obligaţii ai în casa noastră ? 

Pe măsură ce se apropia ziua cînd Pericle avea să-şi 
rostească discursul, Aspasia devenea mai nervoasă. Ceruse 
prietenilor să nu vină pe la noi şi-l ajuta pe Olimpian. 

— Greu n-are să fie să spui generalităţi. Nu de ele mă 
tem ! Măreţia Atenei, puterea ei, întinderea alianţei, apoi 
elogiul morţilor, al vitejiei nemuritoare etc... Astea vor 
merge strună. Dar nu se poate să nu vorbeşti despre cam- 
panie ! Trebuie să spui două cuvinte despre ea, nu poţi 
trece sub tăcere evenimentul care a prilejuit direct cere- 
monia ! 

— Desigur, trebuie să vorbesc despre Samos! Dar 
cum să justific prelungirea asediului ? 

Aspasia nu răspunse. Tăcerea ei stărui cam mult, dar, 
dintr-o dată, chipul i se lumină. 

— N-ai să justifici nici o prelungire ! Dimpotrivă, ai 
s-o subliniezi ! Ai să faci o comparaţie, ai să spui că în 
timp ce lui Agamemnon, care avea alături de el pe toţi 
elenii, i-au trebuit zece ani de zile ca să cucerească Troia, 
ție, care aveai mult mai puţine forţe, nu ţi-au trebuit nici 
zece luni ca să supui Samosul, cel mai puternic şi mai 
bogat oraş din Egeea răsăriteană ! 

— Bravo, Aspasia ! Foarte frumos ! E o figură retorică 
admirabilă ! Stai să scriu imediat! Pericie şovăi, apoi 
spuse : Desigur, e frumos, dar nu trebuie oare să pome- 
nesc ceva despre Artemon şi despre maşini ? Despre ber- 
becii şi despre broaştele lui țestoase ? 

— Vrei să-ţi transformi discursul în grădină zoolo- 
gică ? E drept că Artemon a construit maşinile, dar cine 
le-a folosit ? 

— Despre lucrările de construcţii să vorbesc ? Despre 
Partenon, despre Odeon, despre Pireu ? 

— Mai bine nu... Abia au început. Ai să pomenești 
altă dată despre ele. Întîi să vedem că s-a isprăvit ceva... 

La ceremonia funebră se adună multă lume. Conform 
rînduielii, urneie cu cenuşă fuseseră așezate sub tribuna 
ridicată pentru această împrejurare. 

Oameni din toate clasele veniseră să-l asculte pe Pe- 
ricle. Femei îndoliate, mari bogătași fără treabă, dornici 
să-şi omoare timpul, tineri dornici să-l vadă pe Pericle, 
sărăcimea pregătită să exploateze durerea oamenilor şi să 
ciupească vreo pomană. 

Ceramicos era aproape plin. O mulţime de veterani ai 
campaniei veniseră să primească laude. Recruţii aveau să 
alcătuiască garda de onoare, iar ici-colo, în mulţime, pu- 

teau fi zăriţi soldaţi mai în vîrstă, care luptaseră la Mi- 
cale, în Egipt, în Cipru. 

Cînd se urcă la tribună, Pericle era mișcat. Cuvîntarea 
lui fu foarte frumoasă, e drept. Singura exagerare a fost 
ideea aceea a Aspasiei în legătură cu cei zece ani ai războ- 
iului lui Agamemnon la Troia, comparaţi cu cele zece luni 
ale campaniei lui din Samos. Dar tocmai asta a fost pe 
placul mulţimii ! Capetele se înălţară, ochii începură să 
strălucească şi feţele să se învioreze. Pericle termină cu 
un epilog, superb, aşa cum numai el, cu ajutorul Aspasiei, 
se pricepea să facă, epilog în care frumuseţea gîndirii se 
îmbina cu ritmul desăvîrşit al frazei. Fraze de acest fel 
deveneau lozinci, pe care le spunea şi le repeta pînă şi ulti- 
mul hamal din agora. Oamenii fură cuprinși de un entu- 
ziasm atit de mare încît femeile, care purtau în mîini cu- 
nunile menite să împodobească urnele cu cenuşă, se apro- 
piară spontan şi-l încununară. Arăta ca un atlet care ar fi 
învins în lupte ! Numai bătrina Elpinice, sora lui Cimon, 
găsi prilej să-i strecoare şi ea un cuvinţel. Se apropie de 
Pericle care străbătea cu pas rar mulţimea, împărțind zîm- 
bete şi strîngeri de mînă în dreapta şi-n stînga, și-i spuse : 

— Toate astea sînt minunate, Pericle! Meriţi aceste 
cununi, tu, care ai condus la moarte atiţia tineri atenieni 
frumoși, nu împotriva fenicienilor sau a mezilor, cum făcea 
fratele meu, ci distrugînd o cetate elenă mare și frumoasă ! 

Atunci Pericle lăsă la o parte politeţurile, plecăciunile 
şi purtările alese și-i spuse o grosolănie : 

— Sărmană Elpinice ! cînd ești bătrină, poţi să te gă- 
testi mult şi bine că fată mare nu te mai faci ! Apoi îi în- 
toarse spatele şi se depărtă. 


După revolta din Samos, concluziile pe care le trăgeau 
oamenii, în legătură cu simpatiile politice ale acestui oraş, 
erau contradictorii. 

Catisachis susținea că puterea Atenei fusese demon- 
strată în mod strălucit. 

— Cel mai puternic aliat al nostru a ridicat capul cu 
sprijinul acelui satrap nemernic... cum îl cheamă ? întreba 
pe unul din ajutoarele sale. 

— „„Pisutnes... 

— „„cu_sprijinul acestui Pisutnes, dar noi l-am zdro- 
bit în nouă luni. Şi, ascultaţi-mă pe mine! În tot acest 
răstimp, afară de Bizanţ — dar cine ia în seamă oraşul 
ăsta şi apoi la ce să te aştepţi din partea unor urmaşi ai 
megarienilor ? — nici un alt aliat nu a îndrăznit să se răs- 
coale, deşi Samosul a făcut pe dracu-n patru ca să gă- 
sească sprijin, trimiţind după ajutor chiar şi la Sparta ! 
Lesbos şi Chios ne-au ajutat cît au putut! Prin urmare, 
unde vedeţi voi slăbiciune ? Aţi spus ceva? 

— Dar a fost nevoie de o sută nouăzeci de nave, de 
două sute de talanţi şi de nechibzuinţa Spartei ca s-o 
putem scoate la capăt ? Şi dacă nu era șchiopul acela din 
Clazomene cu maşinile lui, am mai fi căscat gura şi acum 
sub zidurile Samosului. Dacă baza alianţei noastre este 
atît de şubredă, încît trebuie să ne lăudăm că nici un 
aliat nu s-a răsculat, atunci ce am făcut în toţi aceşti ani ? 
Ce se întîmpla dacă în loc să se răscoale Bizanțul se răs- 
cula Eubeea ? Atunci s-ar fi dus totul de rîpă. 

— De ce să mă gîndesc că s-ar fi răsculat Eubeea ? De 
ce să mă gindesc că s-ar mai fi răsculat şi alt aliat? Ce 
motiv au să se răscoale ? Nici unul! Își plătesc tributul, 
altceva nu le cerem. Cît despre orașele în care avem gar- 
nizoane, să îndrăznească numai să se răscoale ! 

— Nu-i aşa! răspunse clientul care vorbise. Nu-i de 
loc așa. Poate că aliaţii ne respectă, dar nu ne iubesc. Se 
tem de noi. Ar fi trebuit să procedăm altfel ca să întărim 
Liga. 

— Cum ? 

— Să dăm aliaţilor cîteva drepturi. De pildă, noi îi 
obligăm să-şi rezolve neînțelegerile dintre ei în faţa tri- 
bunalelor noastre. Atunci ar fi trebuit să le dăm dreptul 
să aleagă şi ei dintre atenieni pe judecătorii care ar putea 
să-i judece miine. Am mai fi putut face şi altceva. Forţele 
aliate sînt conduse de zece strategi ai noștri! Toţi sînt 
atenieni ! Ar fi trebuit să fie opt ai noştri şi doi ai alia- 
ţilor, dintre cei care în loc de tribut dau nave de luptă 
şi armată ! 

— Îți baţi joc! strigă revoltat Catisachis. Să dau eu 
drept chiotului sau naxiotului să aleagă judecători la 
Atena ! Să-mi las corăbiile de război în seama unui stra- 
teg din Samos sau din Lesbos ? Ia te uită! Mai bine să 

încheiem discuţia fiindcă văd că habar n-aveţi de poli- 
tică ! Eu atita vă spun : numai dacă va veni vreodată ziua 
blestemată cînd hegemonia va trece din mîinile noastre 
în alte miini, vor înţelege elenii cît de ponderat și cît de 
blind s-a exercitat puterea noastră ! Frizerul se întrerupse, 
respiră adinc şi spuse : Aţi înţeles ce v-am spus? Dacă 
aţi fi înţeles, aţi fi adepţi ai lui Pericle. Pină şi eforii din 
Sparta periciieni au fost nevoiţi să devină adepţi ai lui 
Pericle. 

— Ei! exclamă cineva, ăia se încurcă mereu în şme- 
cheriile lor! Ei sînt adepţi ai cercului... 

Această glumă înveseli iar pe toată lumea, dar cel care 
vorbise despre tribunale și despre strategi — am aflat mai 
tirziu că era un neguțător de grîne — aduse din nou vorba 
despre alianţă. 

— E așa cum spun eu. Nu trebuie să le dăm impresia 
că se supun, ci că participă! 

— Că participă? spuse enervat Catisachis, că parti- 
cipă ? cum adică ? Ce înseamnă că participă ? Să fie mul- 
țumiţi şi ultramulțumiţi că participă la gloria noastră ! Ia 
te uită! şi arătă cu foarfece spre stînca Acropolei, unde 
marele templu începea să se ivească dintre schele. 

Îndată după înălțarea primei schele pe Acropole, sără- 
cimea căzu în admiraţie. Un popor întreg trăia datorită 
acestor schele. Demosul cheltuia talanţi cu nemiiuita şi nu 
era familie în Atena care să nu tragă folos de pe urma 
campaniei de construcţii. Antreprenorii şi meşteşugarii fă- 
ceau afaceri de aur. Cît despre mărmurari, nu mai pridi- 
deau cu comenzile, fiindcă, printre altele, ieşise moda ca 
fiecare casă să aibă cîte un Hermes la poartă. Era un vechi 
obicei religios, care se răspîndise în vremea aceea la Atena. 
Nu numai habotnicii și superstiţioşii i se supuneau, fiecare 
cetăţean voia ca zeul, simbol al prosperității, să-i ocro- 
tească locuinţa. 

Pireul şi Partenonul înghiţeau cele mai mari sume de 
bani. Unul simboliza puterea celuilalt. Sus, pe stîncă, tem- 
plul se înălța treptat şi lîngă el, sublimă, aproape termi- 
nată, se vedea statuia cea nouă, marea statuie de bronz a 


1 Joc de cuvinte intraductibil : perikliki (adepţi ai lui Pericle) şi pe- 
reyeliki (circular). 

Atenei, pe care, întorcîndu-se în amurg de la muncă, cre- 
dincioşii ei se opreau s-o admire din depărtare, aurită de 
razele soarelui care apunea. Uriașă, înaltă de patruzeci de 
coţi, puternică, cu coiful pe cap şi cu scutul în mînă, dar 
senină și calmă, Atena privea în jos spre orașul care se 
întindea la picioarele ei. Pentru această Atenă, pentru 
această nouă şi falnică zeiţă de marmură, se stirni mare 
zarvă în adunare. Reprezentanţii oligarhiei se străduiau să 
facă greutăţi cu orice prilej, astfel că unul dintre conducă- 
torii lor, Nicias al lui Niceratos, încercă să împiedice fău- 
rirea noii statui. Nicias declară că era o mare impieiate 
faţă de zeiţă să aşezăm noua statuie în locul vechii statui 
de lemn, care în timpu: războaielor medice putuse fi sal- 
vată, pe jumătate arsă, din oraşul incendiat de Xerxe. Ha- 
botnic, superstiţios și mărginit, Nicias (cel care a fost mai 
tirziu strateg împreună cu stăpînul meu în Sicilia) declară 
în adunare că statuia de lemn, un lemn vechi și mincat 
de cari, căzuse din cer şi, prin urmare, numai pe ea ire- 
buia s-o venerăm. Pericle răspunse că, dacă ar fi fost aşa, 
ar fi trebuit să spargem sau să topim toate celelalte statui. 
Din fericire, atacurile polemice ale lui Nicias dădură greş 
şi, acum, zeiţa fainică şi puternică păzea de sus orașul. 
Lîngă ea se desluşea o schelărie deasă, un vălmăşag de 
scînduri, de fringhii şi de lanţuri, învăluind ca o coajă şi 
ascunzind privirilor templul cel nou. Mii de muncitori 
lucrau sub ordinele lui Fidias, ale lui Ictinos, ale lui Cau- 
crate, ale lui Mnicle şi, treptat, o operă care părea să 
atingă desăvîrşirea se întruchipa în marmură. Într-adevăr, 
fiecare amănunt al templului care se apropia de sfîrşit era 
o capodoperă atît de măreaţă, încît de pe acum dobin- 
dise un aer de antichitate. Ictinos şi Fidias lucrau toată 
ziua acolo sus şi, adesea, nici nu mai coborau la casele 
lor ca să doarmă, ci trăgeau un pui de somn pe aşternu- 
turi improvizate. Pericle urca destul de des pe Acropole 
ca să supravegheze lucrările. 

Într-o zi îl întrebă pe Ictinos : 

— După ce reguli te călăuzeşti pentru proporţii, Ie- 
tinos ? 

— După inspiraţia mea, răspunse acesta cu multă 
simplitate. 

La Pireu se construia un întreg oraş. Pericle adusese 
un inginer vestit, pe Hipodamos, și era minunat, era sur- 
prinzător să vezi cum planurile lui se înfăptuiesc şi ză- 
mislesc o ordine şi o frumuseţe care nu se putea întilni 
în nici un alt oraş al Eladei, cel puţin în cele pe care le 
cunoșteam eu. Hipodamos hotărîse că toate drumurile 
aveau să fie drepte, încrucişîndu-se în unghiuri tot drepte. 
La Pireu, agora era o capodoperă... Unde găseai la Atena 
o asemenea agoră ! Ce depozite ! Ce vămi ! Încăpeau în ele 
mărfuri de mii şi mii de talanţi ! Dar cheiurile !... Pină şi 
stâlpii de fier de care se legau corăbiile erau sculptați : 
unul înfățișa un cap de gorgonă, altul un delfin, altul un 
falus — asta ca să aibă oamenii ce glumi... 

Mulţi sculptori îi cereau lui Pericle permisiunea de a-l 
folosi pe Alcibiade drept model. Avea paisprezece ani, era 
foarte frumos şi expresia lui se făcea mai serioasă, ceea 
-ce-i dădea un farmec în plus. Într-unul din atelierele 
unde ne duceam venea şi Socrate. Tăcea totdeauna şi ră- 
mînea aplecat asupra lucrului său. Cînd intra Alcibiade 
lăsa totul şi stătea nemișcat, privindu-l pe stăpiînul meu 
cu uimire şi cu admiraţie. Alcibiade observă şi se prefăcu 
nemulțumit.’ 

— De ce se uită aşa la mine urîtul ăsta ? Parc-ar vrea 
să mă mănince... 

Apoi începu să fie măgulit de stăruitoarea atenţie a 
lui Socrate, mîniindu-se repede cînd celălalt nu se mai 
uita la el şi nu-şi mai ridica ochii de pe lucrul său. 

Într-o zi Socrate lipsi de la locul lui. 

— Ce s-a întîmplat cu omulețul acela care lucra în 
colţ ? întrebă Alcibiade. 

— Socrate ? spuse un meșteșugar. Ne-a lăsat. S-a lăsat 
și de sculptură. Nu-i plăcea. Îi place mai mult să discute 
despre ce-i drept şi ce-i nedrept! Du-te de-l caută... 


După ce Samosul fu îngenuncheat, în dorința de a-l 
distra pe Olimpian, Aspasia reîncepu să adune seara la 
noi în casă prieteni și artiști. Întrunirile nu erau prea dese, 
dar mai totdeauna ne apucau zorile. Dintr-un artist neîn- 
semnat cum era, Socrate deveni în scurt timp una din cele 
mai cunoscute figuri din Atena. Nimeni nu ştia din ce tră- 
ieşte, fiindcă-și petrecea toată ziua discutind în agora sau 

sub vreun portic. Ciugulea din dreapta şi din stinga, fiind 
invitat şi la prînz şi seara. Stătea ceasuri întregi la soare 
în vreun colţ al agorei sau se ducea să se întindă sub pini, 
deasupra teatrului lui Dionisos, acolo unde se plimbau tine- 
rii în fiecare seară şi rămînea la pîndă. Pînă să se însereze, 
se adunau în jurul lui vreo zece băieţi care-l ascultau. 
Cînd nu vorbea, aşteptau toţi tăcuţi pînă deschidea gura, 
de parcă avea să iasă aur din ea. 

Cînd nu voia să vorbească, nu puteai să scoţi un cuvînt 
din gura lui. Îi spuneai ceva, dar îţi dădeai seama că nu te 
aude. O dată, cineva îl întrebă ce-l apucă de nu vorbeşte 
şi el răspunse că îl împiedică demonul. 


Lunile treceau şi sus, pe Acropole, schelele deveneau 
tot mai rare în jurul templului, care se elibera treptat din 
coaja lui de lemn. Pericle îi zorea pe Ictinos şi pe Fidias, 
fiindcă voia să-l inaugureze la sărbătoarea marilor Panate- 
nee. În ciuda grabei de care dădeau dovadă antreprenorii, 
templul nu fu terminat la data stabilită şi toate celelalte 
pregătiri de sărbătoare trebuiră să aștepte. Mai mult chiar, 
în ultimele zile, un accident avu loc în Partenon. Cel mai 
bun muncitor căzu de pe o schelă şi-şi zdrobi oasele. Îl 
duseră numaideciît la vraci. Nefericitul scuipa sînge şi 
abia-şi trăgea sufletul. Vraciul spuse că nu mai avea mult 
de trăit, ceea ce-l întristă pe Pericle. Dar zeița Atena, care 
voia ca templu! ei să rămînă neîntinat, se arătă în vis Olim- 
pianului și-i spuse ce trebuia să facă pentru a-l vindeca 
pe muncitor, care gemuse toată noaptea în așternutul său. 
Soţia lui pregătise cele necesare ca să împodobească leșul 
şi le înşirase în faţa ei, aşa cum se obișnuieşte în popor. Ce 
leacuri dezvăluise zeița lui Pericle ? Cum le pregătise el 
însuși ? N-am putut afla niciodată. Sigur e că omul se făcu 
bine ! Plin de entuziasm, Pericle îi porunci lui Fidias să 
tacă o statuie în cinstea Atenei-Higeia. 

— Din bronz, Fidias... dar să nu mă coste cât ochii din 
cap! 

— Cred şi eu ! răspunse cu oarecare ironie artisiul, to- 
tuşi făcu statuia din marmură. 

Așadar, în anul acela, marile Panatenee s-au sărbătorit 
o dată cu inaugurarea templului. Atena era tot timpul în 
sărbătoare. Fiecare a treia zi era o sărbătoare sau se făcea 

vreo jertfă. Cînd Agrauliile t, cînd Alao ?, cînd Antesteri- 
ile 3, cînd Schiroforia 4, cînd nu mai ştiu ce... O dată am 
stat şi le-am numărat. Fuseseră peste şaizeci de sărbători 
într-un an, afară de jertfe ! 


— Poporul trebuie să se distreze și să aibă ce face, 
spunea Pericle. 


Cu cît se apropia ziua dublei sărbători, cu atît frămin- 
tarea creştea şi se-ntindea în toată Atena. Zvonul despre 
frumuseţea şi perfecțiunea Partenonului trecea din gură 
în gură. Ani de zile schelele dese ascunseseră orice amă- 
nunt. De jos nu vedeai decât o învălmășeală complicată şi 
dizgraţioasă de lemnărie, în jurul și deasupra căreia for- 
fotea o mulţime nesfîrşită de meșteşugari și de muncitori. 

Cînd suna încetarea muncii și cînd oamenii coborau 
obosiţi, îndreptîndu-se spre casele lor, atenienii îi opreau 
în drum și încercau să scoată ceva de la ei. Cite coloane 
avea templul ? întrebau. Cum arată canelurile ? În ce cu- 
Joare se vopsește ? Ce reprezintă basoreliefurile ? Ce pic- 
tează pictorii ? Întrebarea cea mai tainică dintre toate era : 
Cine a văzut statuia pe care Fidias o OTA la Ade- 
tos ? Statuia din aur şi fildeş ? Cum arată ?... 

În curînd toată Atena visa la templul cel nou. 

Cu trecerea anilor, Catisachis ajunsese arțăgos şi moro- 
cănos. Rămăsese acelaşi fanatic admirator al lui Pericle și 
nu putea deschide gura fără să spună „Olimpianul“. Une- 
ori, în timp ce tundea sau potrivea cuiva barba, îl auzeai 
murmurînd : „Slăvite ! Slăvite !“ și dacă îndrăzneai să-l 
întrebi dacă-ţi vorbește ţia, se supăra. 

— 'Ţie !... exclama el cu dispreţ. Ţi-aş fi spus ţie slă- 
vite ? Unul singur e slăvit! Da, slăvit! 

Trebuia să ştii despre ce e vorba ca să înţelegi ce vrea 
să spună. Era aproape ca în Misterele eleusine... Multă 


1 Agrauliile — sărbătoare în cinstea lui Agraulos, fiica lui Cecrops. 
2 Alao — sărbătoare a femeilor în luna Poseideon (noiembrie) la fn- 
ceputul tăierii viței. 
- 3 Antesteria — sărbătoare dionisiacă în Atena antică, la sfîrşitul lui 
februarie. 
1 Schiroforia — sărbătoare din luna Schiroforion (iunie). Cu acest 


prilej marele preot al lui Erehteus purta o umbrelă sacră. Ceremonia 
avea ca scop îndepărtarea arşiţei. 

lume era ca el în anul acela, mulţi îl aveau numai pe „Pe- 
Ticle“ în gură. 

În ajunul Panateneelor, Catisachis își închise prăvălia. 
Prefera să piardă decadrahma pe care ar fi cîștigat-o de 
la numeroşii lui clienţi, decît să piardă vreun amănunt 
al pregătirilor. 

— Am să cutreier tot oraşul! Vreau să-mi satur ochii 
de măreție şi de bogăţie, vreau să simt pînă în adincul 
fiinţei ce înseamnă să fii atenian ! 

Toată lumea era afară. Mulțimea urca şi cobora pe 
străzi căscînd gura. Hotelurile erau pline. Nu era casă 
fără oaspete. Din toate părţile Ligii, din cele mai îndepăr- 
tate colonii, chiar şi din cele pontice, veniseră reprezen- 
tanţi care însoțeau ofrandele sau animalele pentru jertfele 
hotărite zeiţei. Pînă şi cîțiva beoţieni se încumetaseră să 
vină, străduindu-se să treacă neobservaţi, deşi erau re- 
cunoscuţi îndată după accentul lor greoi. 

În ajun m-am dus şi eu în Ceramicos, de unde urma 
să pornească procesiunea. M-am dus singur, fiindcă Al- 
cibiade rămăsese acasă, dornic să se gătească din ajun. 
pentru procesiunea la care avea să ia parte în rîndul efe- 
bilor. În Ceramicos se adunase mult popor care admira 
animalele trimise de celelalte oraşe : boi graşi cu coarne 
lungi şi tălăngi de argint, alţii mai zvelţi şi mai mici, 
animale negre din Ionia cu coarnele aurite şi copitele 
ţintuite cu argint. Insulele în care creşterea vitelor avea 
o mare dezvoltare trimiseseră vite frumoase dar mici, 
junci albe cu pete gălbui. Dar cele mai frumoase din 
toate erau cele venite din Eubeea, cu crupe înalte, cu 
părul vîrtos şi tare, care ridicau capetele şi mugeau cu 
privirea sălbăticită. M-am mirat, aflind că Turioi, una 
din coloniile noastre, trimisese un singur animal pentru 
jertfă. 

În agora era atita îmbulzeală că trebuia să lupți ca. 
să-ţi poţi face drum. Pe măsură ce timpul trecea, strigă- 
tele vânzătorilor, sosiți din cele patru părţi ale Aticei, 
creşteau şi deveneau tot mai asurzitoare. Pe străzi, lu- 
mea veselă şi însufleţită se pregătea pentru marea sărbă- 
toare. 

Într-adevăr, ziua a douăzeci şi una din luna Targelion: 
a anului patru din a optzeci şi cincea Olimpiadă a rămas. 

una din zilele neuitate ale vieţii mele. Înainte încă de a 
se fi crăpat de ziuă, toată casa fusese cuprinsă de agita- 
ţie. Pericle și Alcibiade se pregăteau să pornească spre 
Ceramicos, unde urma să se formeze procesiunea. Sclavii 
aduceau repede, plini de zel, tot ce li se cerea și Aspasia 
supraveghea fiecare amănunt din îmbrăcămintea Olim- 
pianului. Pericle se înfăşură într-o hlamidă de un albas- 
tru închis, încălţă sandale aurite, se încinse cu o spadă 
scurtă, insemnul calităţii sale de strateg, şi-şi puse pe 
cap coiful cel mai frumos, un dar al lui Fidias, care pe 
fiecare parte sculptase artistic în aur şi aramă capul Ate- 
nei. Gătit astfel, se opri în faţa unei oglinzi ca să se ad- 
mire. Pe Atena! Ce impunător era! Avea o faţă liniş- 
tită şi pășea ca un rege. Pe urmă intră Alcibiade !... Zei, 
cum de făuriţi uneori perfecțiunea şi o trimiteţi aici pe 
pămînt ca să-i chinuiască pe ceilalţi oameni şi să aprindă 
în inimile lor o sete de nestins! Ce revelaţie am avut 
în clipa aceea! Îl vedeam în fiecare zi, cunoşteam cel 
mai neînsemnat amănunt al chipului său, aş fi putut de- 
scrie şi umbrele pe care jocurile de lumină le desenau 
pe faţa aceea, totuşi, cînd l-am văzut în licărirea palidă 
a zorilor ivindu-se zîmbitor în cadrul ușii, în hiton alb, 
cu capul puţin aplecat înainte, cu părul ondulat sclipind 
ca razele de soare, numai că n-am îngenuncheat ca să 
mă închin. 

Au plecat însoţiţi de slugi şi eu, nesocotind regulile 
de etichetă, de rang şi de clasă socială, am ieşit şi m-am 
așezat pe drumul pe care avea să treacă procesiunea. Aco- 
perişurile din jur erau negre de lume, un vuiet urca din 
oraş şi se întindea pretutindeni ca o hidră. La apariţia pri- 
melor şiruri de purtători ai urnelor de aur, strigătul care 
se ridică din piepturi fu atit de puternic, încit acoperi 
pealmodierea rapsozilor şi animalele, rămase încă la Cera- 
micos, începură să se zbuciume înspăimîntate. În clipa 
aceea, soarele răsări dincolo de Himet şi primele lui raze 
luminară — o, minune ! — Partenonul ! 

Templul scînteia şi strălucea ca de o lumină proprie 
și un norişor trandafiriu, abur al cerului, se așeză deasu- 
pra lui, mesaj al zeiţei care se mindrea împreună cu 
poporul ei. 

— Minune! Minune ! striga mulţimea. În clipa cînd 
procesiunea trecea prin agora, strategii o opriră din cauza 
îmbulzelii şi atunci un exaltat — am aflat mai tirziu că 
era Catisachis — ţîşni din mulţime şi se aruncă la picioa- 
rele lui Pericle. Prinse în pumni pămîntul pe care căl- 
case Olimpianul, îl sărută şi, ferindu-l cu grijă, se în- 
toarse în rîndurile mulţimii. 

— De ce ai luat cu tine țărîna aceea ? l-am întrebat 
mai tîrziu, 

— Ca s-o pun lîngă zeii mei casnici! răspunse el cu 
un glas care tremura de emoție. 

N-am putut urmări în voie procesiunea. Era multă 
lume şi, scund cum eram, nu puteam să văd bine și nici 
să mă înalț mereu în vîrful picioarelor. Întii trecu un 
detașament al gărzii orașului, format din robi traci cu 
sulițe de aramă. Apoi cetăţenii foarte bătrîni, păşind în- 
cet şi ţinind în miini ramuri de măslin. După ei venea 
un regiment de hopliţi tineri, care-şi făceau stagiul mi- 
litar ; coifurile lor erau coborite de parc-ar fi fost gata de 
atac. Un murmur străbătu mulţimea la ivirea celor vreo 
sută de meteci, care purtau fiecare cîte o albie, simbol al 
poziţiei lor în oraș, plină de flori — trandafiri şi olean- 
dri — pentru ca spectacolul să fie mai puţin comic. 

Obosit de atîta stat în picioare, încercam tocmai să mă 
strecor prin mulţime şi să găsesc undeva un loc unde să 
mă odihnesc, cînd am auzit pe cei de lîngă mine întrebin- 
du-se unul pe altul : 

— Cine-i ăsta ? Cine e? 

— Uitați-vă la efebul acela ! Uitaţi-vă ce minunat e! 

Am înţeles că era vorba de Alcibiade şi, vrînd să mă 
conving, m-am înălțat cît am putut în vîrful picioarelor 
ca să-l văd. Era mai înalt decît ceilalţi copii şi păşea cu 
capul sus. Fără voie, cei de o virstă cu el lăsaseră un gol 
în jurul lui, de parc-ar fi vrut să-l lase să umble nestin- 
gherit, de parc-ar fi vrut să îngăduie frumuseţii lui să stră- 
lucească şi mai tare. 

Era aproape de amiază şi simţeam că nu mai pot re- 
zista. Am plecat spre casă, astfel încît n-am văzut nici 
peplonul, nici pe fetele tinere purtînd coșuri pline de 
flori, nici oficialităţile, nici animalele împopoţonate cu 
mii de zorzoane pentru acest prilej. 

La terminarea studiilor, stăpînul meu cînta din liră, 
știa pe de rost pe Homer, pe Hesiod și pe Simonide, de-i 
împuia urechile cu ei, ştia mitologie şi putea să spună pe 
dinafară toate figurile de retorică. 

Acum alerga toată ziua la sala de gimnastică a Liceu- 
lui, fireşte unde veneau toţi tinerii de neam. La toate 
întrecerile sportive se străduia să fie primul. Era o des- 
fătare a ochilor să-l vezi gol, uns cu ulei, adevărată sta- 
tuie, aruncînd discul sau greutatea ori luptind. Puternic 
şi sprinten, îşi destindea şi-şi aduna alternativ trupul, 
își înșfăca rivalul și începea lupta, apoi se liniştea şi se 
întindea gifiind pe nisipul cald al palestrei. 

Fidias venea uneori și admira împreună cu mine tru- 
purile tinere încleştate în luptă. 

— Frumuseţea are nevoie de libertate, Silicos! îmi 
spuse el într-o zi, arătînd spre Alcibiade. Nu pot sili a 
asemenea făptură divină să rămînă ceasuri întregi ne- 
mișcată într-o anumită poziţie. Asta ar însemna prefă- 
cătorie. Şi atunci vin să-mi umplu ochii cu frumuseţea 
lui aici, unde nu bănuieşte că-l urmăresc, că mă hrănesc: 
din perfecțiunea lui. Uită-te la el... aprins... cu părul! 
ondulat care străluceşte ca aurul în soare... cîtă frumu-— 
seţe... cîtă graţie !... cîtă forță... uită-te ! lupta începe iar... 
Ce gesturi... Cită viaţă, cîtă mişcare ! 

Pe vremea aceea, toată Atena vorbea despre frumuse- 
tea divină a stăpinului meu şi despre înţelepciunea. lui 
Socrate. 

Mă îndoiam destul de serios pe atunci de înţelepciu- 
nea lui Socrate, fiindcă-mi spuneam că dintr-un sculptor 
era cu neputinţă să ajungă un înţelept într-un timp atit 
de scurt. În ce privește însă mlădierea şi ingeniozitatea 
spiritului său, era încă de pe atunci neîntrecut. În clipa 
cînd scriu aceste rînduri se şopteşte în oraş că unii vor 
să-l pirască pentru că propovăduieşte „demoni noi“. Nu 
ştiu dacă-şi vor duee la capăt amenințările, mie, însă, 
mi-ar părea foarte rău ca bătrînul să păţească ceva. În 
ciuda răutăţilor pe care mi le spunea odinioară, am pen- 
tru el un fel de veche simpatie. Avea atita admiraţie 
pentru bietul meu stăpin ! i 

Încă de pe atunci îşi începuse Socrate jocul pericu- 
los. Nu exista profesor, sofist sau pseudoînvățat pe care 

să nu-l silească să discute cu el. Şi era într-adevăr o des- 
fătare să-l urmăreşti şi să-l auzi încolţindu-i cu între- 
bările, încurcându-i în propriile lor răspunsuri şi, în cele 
din urmă, după o observaţie care-și atingea ţinta, legîn- 
du-i de miîini şi de picioare în faţa discipolilor lui, care 
făceau cerc în jur şi-l urmăreau cu gura căscată de ad- 
miraţie. 

Cît despre stăpînul meu, niciodată nu pierdea ocazia 
de a se certa cu cei de virsta lui şi de a face rămăşaguri 
monstruoase. Fie că mergeam la o serbare, că ne plimbam 
sau că făceam vreo excursie, Alcibiade era totdeauna 
centrul grupului. Cite nebunii nu scornea ! Cite farse nu 
făcea proştilor din grup! Răspunsurile iuți și ustură- 
toare, rămăşagurile excentrice pe care de cele mai multe 
ori le cîştiga provocau admiraţia celor de virsta lui, ba 
chiar şi a multora vîrstnici. 

Într-o zi a pus rămășag că pină-ntr-o lună avea să 
dreseze zece prepelițe, ca să ajungă de neînvins în lup- 
tele de prepeliţe. 

-— O lună! exclamară unii rîzind. 

— Da! Pînă-ntr-o lună am să le aduc în faţa voastră! 
Cit îmi daţi dacă-mi cîştig rămăşagul ? 

— Nu cumva ai să le înveţi să numere pînă la cinci ? 

— Poate c-o s-o fac şi pe asta. Cît îmi daţi dacă am 
să cîştig ? 

— Cît ai să ceri, spuse Calias, fiul lui Hiponicos şi 
nepot al celebrului Calias, adică cel mai bogat moşteni- 
tor din lumea elenă. 

— Foarte bine, spuse Alcibiade. 

— Dar tu cît dai? 

„—— Cât vei cere! 

Eram în luna Boedromion ! şi prepeliţe se găseau pre- 
tutindeni. În anul acela treceau în grupuri foarte mari şi 
vinătorii care-și întindeau plasele la Sunion cîştigau cîte 

„patru şi cinci drahme pe zi, vînzîndu-le cu un obol pe- 
rechea. Cît despre Meidias, cunoscutul crescător de pre- 
peliţe, făcea afaceri de aur. Le aduna şi le învăţa să lupte 
între ele. Le jumulea aripile ca să nu poată zbura, le vira 


1 Cea de a treia lună a anului în Atena antică, corespunzină lunilor 
septembrie-octombrie. 

două cîte două într-un cerc pe care-l desena pe nisip și 
le asmuţea după metode proprii. Prepeliţa care izbutea 
s-o scoată pe cealaltă din cerc ieşea biruitoare. Specta- 
torii din afara cercului puneau rămăşaguri. Păsările 
aveau legate de picior sfori de diferite culori ca să poată 
fi deosebite una de alta. 

— WVeniţi, domnilor ! Prepeliţe ! Bine crescute, dre- 
sate, antrenate la orice, frumoase şi ordonate ! striga Mei- 
dias, care făcea el însuși pe crainicul. 

Alcibiade cumpără de la el douăzeci de prepeliţe ne- 
dresate. Le luă cu colivie cu tot, mi le puse în cârcă şi-mi 
porunci să mă duc acasă şi să-l aştept. El zăbovi la Mei- 
dias ca să cumpere grăunţe şi să-i ceară sfaturi. Am dus 
colivia în camera stăpinului meu, care a sosit peste pu- 
tin. A închis ferestrele şi a dat drumul păsărilor, care au 
început să zboare înnebunite prin cameră. Trei din ele 
s-au lovit atît de tare de pereţi încît şi-au spart capetele 
și s-au prăbuşit moarte pe podea. Am ieşit din cameră 
şi le-am lăsat pe toate fără apă pînă-n seară. Cînd ne-am 
întors, făcuseră murdărie peste tot, pe scaune, pe per- 
nele răspindite pe jos, pe pat. Puţea a găinaţ. La intrarea 
noastră s-a stirnit iar mare învălmășeală. Păsările se zbă- 
teau ca nebune. Alte două s-au lovit de pereţi şi au mu- 
rit şi ele. 

— Au să se prăpădească toate! spuse Alcibiade. Ia. 
te uită! Am şi pierdut cinci! Stai să le dau apă, să ve- 
dem ce au să facă! 

Le-a dat apă şi le-a aruncat grăunţe pe podea. În- 
cetul cu încetul, păsările s-au obişnuit să se adune în ju- 
rul grăunţelor pe care le arunca Alcibiade în fiecare zi, 
totdeauna în acelaşi loc. S-au îmblinzit şi acuma veneau 
în zbor spre Alcibiade ori de cite ori intra în cameră. Stă— 
pPînul meu învățase de la Meidias să şuiere ca ele și sco- 
tea sunete prelungi : „frrrr...“ 

Într-o zi, una din păsări s-a aşezat din zbor în palma 
deschisă a lui Alcibiade. 

— Asta are să fie prima pe care am s-o dresez! Ho- 
tări el imediat şi-i legă o sfoară de picior, ca s-o dease- 
bească de celelalte. 

Într-o dimineaţă, trecînd prin faţa camerei, Pericle 
simţi duhoarea, intră şi fu cît p-aci să cadă lat cînd văzu 

cele cincisprezece păsări care se învîrteau pe podea şi 
făceau murdărie peste tot. 

— Vrei să faci din cameră un coteţ ? Ce înseamnă 
asta ? Miîine-poimîine ai să bagi aici și un struţ! 

— Tu ai păuni, eu de ce să n-am prepeliţe ? a între- 
bat Alcibiade. 

— Prostii ! Eu îmi ţin păunii în grădină! Pentru ce 
ţii prepeliţele în cameră ? Ca să-ţi murdărească patul ? 

— Vreau să le învăţ să numere pînă la cinci. 

Pericle rămase înmărmurit. I se tăiase răsuflarea şi 
nu găsea cuvinte. Încercă să spună ceva, dar începu să se 
bilbiie. 

— Vrei să faci prepeliţe matematiciene, prostule ? 
izbuti el să articuleze în sfîrşit. Ce sînt prostiile astea ? 
Eşti bărbat în toată firea, mîine-poimiine ai să depui ju- 
rămintul de cetăţean ! Cum ai să mai ieşi în lume cînd 
are să se afle de nebunia asta ? 

— Să se afle! Am pus rămășag cu Calias al lui Hi- 
ponicos. 

— Zeiţă protectoare ! Îndură-te de el! Şi-a pierdut 
minţile ! Şi ce-or să spună oamenii despre mine ? Ce-or 
să spună ? 

— Nimic mai rău decît spun despre mine! Au spus 
că am lipsit două zile de acasă ca să stau la unul din ad- 
miraterii mei. Au spus că la sala de gimnastică am bătut 
un sclav cu toiagul şi că l-am ucis! De fapt l-am pocnit 
de două-trei ori pentru că a vrut să treacă înaintea mea. 
Cînd l-am pălmuit pe învățătorul care nu avea operele 
lui Homer, au spus că am aruncat cu pietre în el și că 
i-am spart capul. Să spună ce poftesc dacă ţin neapărat 
să vorbească despre mine ! 

— Scoate numaidecît păsările astea scîrboase din 
cameră |! 

— Şi unde să le duc? 

„— Unde vrei! Du-le în grădină! Păsările astea scîr- 
boase... 

— Nu sînt sctrboase. Mănînci carnea lor ! 

ı— Haide, prostule ! Numaidecât dai drumul la un so- 
fism ! 

Pericle plecă trîntind ușa și, fără să piardă timpul, 
stăpînul meu se duse în grădină — care nu era prea 

mare — şi se căzni toată după-amiaza să facă o colivie din 
trestie. 

— Cum o duc prepeliţele tale ? îl întrebau prietenii, 
care începuseră să-şi bată joc de el. 

— Aveţi răbdare... aveţi răbdare... spunea Alicibiade. 

În cîteva zile, gluma se răsuflă şi toată lumea uită de 
pariu. 


Socrate nu îndrăznise pînă atunci să vină la Pericle 
acasă, unde seara se aduna lume multă — sofiştii, artiștii 
şi oamenii politici ai Atenei. Într-o zi își făcu curaj şi veni. 

— lartă-mă, Aspasia, spuse el zimbind, că vin în casa 
ta nepoftit şi neanunţat, dar am aflat că toată înţelepciu- 
nea și gloria Atenei se va aduna astăzi aici şi n-am 
vrut să pierd o astfel de lecţie. De altfel, de mult îl tot rog 
pe prietenul nostru comun Cefalos să mă ia cu el. Nădăj- 
duiesc că ţi-a spus cît de mult doresc să iau parte la adu- 
nările voastre, dar siracuzanul ăsta se tot fereşte, din cine 
ştie ce tainice motive, să mă aducă aici. lată deci că am 
hotărit să vin singur. 

— Fii bine venit, Socrate ! răspunse Aspasia. Cefalos 
nu mi-a spus niciodată nimic, dar am auzit multe despre 
tine. Te-ai lăsat de sculptură, arta tatălui tău, și acum 
cauţi adevărul discutind cu tinerii. Poate că nu-i cea mai 
bună metodă... Casa mea, Socrate, îţi este totdeauna des- 
chisă şi sper că vei găsi mai ușor adevărul aici, împreună 
cu noi! Sint ani de cînd sub acest acoperiş se adună din 
toate părţile elenismului filozofi străini și sofişti, care ne 
explică gîndurile lor şi concluziile la care ajung. Ar fi ne- 
drept şi urit ca tu, un atenian, să nu te bucuri de un tra- 
tament asemănător în această casă. 

— Îţi mulţumesc, Aspasia, pentru cuvintele tale bune. 
Dacă trebuie să descopăr vreodată adevărul, e de bănui: 
că am să-l găsesc mai curînd aici, lîngă tine, fiindcă e în- 
deobşte știut că adevărul şi frumuseţea sînt surori. Trebuie 
însă să-ţi mărturisesc că azi simt oarecare tulburare, oare- 
care sfială, fiindcă mă aştept să întîlnesc minţi luminate. 
Pe Anaxagora... 

— Da! Lui Anaxagora nu-i place să fie întrerupt, So- 
crate... Ține seama de asta... 

În clipa aceea intră Anaxagora urmat de o suită de 
admiratori şi în încăpere se așternu tăcerea. 

Aspasia ieși în întîmpinarea filozofului şi Socrate îşi 
aruncă privirile în jur, căutindu-l pe Alcibiade. Deşi era 
un flăcău în lege de șaisprezece ani, stăpinul meu nu avea 
încă voie să stea cu cei mari. Dornic, însă, să afle ce se 
va întîmpla în seara aceea, despre ce avea să vorbească 
Anaxagora şi ce observaţii avea să facă Socrate, îmi po- 
runcise să rămîn, prefăcîndu-mă că-l ajut pe intendentul 
Evanghelos, care dădea porunci sclavilor. 

— Să-mi spui ce face Socrate, îmi zise Alcibiade, îna- 
inte de a se culca. 

În ziua următoare mă chemă în grădină, unde-şi în- 
grijea prepeliţele. 

— Ei ? Ce a zis Socrate ieri seară ? 

— N-a zis nimic, băiatule. Nimic... 

— Eşti un somnoros! Se vede că ai tras un pui de 
somn în colțul tău şi acuma vii să-mi spui că Socrate a 
tăcut ! 

— N-a zis nimic, lumina mea. 

— Nimic? N-a rostit nici o frază? exclamă furios 
Alcibiade. 

— Ba da, a spus o frază... la sfîrşitul serii... 

”— Va să zică a vorbit ! Şi ce a spus? 

— Uite ce a spus. Anaxagora explica tot felul de lu- 
cruri şi vorbea despre legi, arătînd deosebirea dintre legea 
naturii şi legile oamenilor. A vorbit mult şi cînd s-a oprit, 
în tăcerea ce se lăsase, s-a auzit ca o şoaptă, o întrebare a 
lui Socrate : „Ce e legea ?* Toţi s-au întors spre el şi l-au 
privit miraţi de parc-ar fi spus o timpenie, dar nimeni n-a 
răspuns. Tuturor le era somn. Era tirziu, aproape de cîn- 
tatul cocoșilor şi au plecat cu toţii. Numai Aspasia i-a 
spus lui Pericle după plecarea oaspeţilor că în altă seară 
va trebui să se discute ce înseamnă legea. 

— Așadar, nu i-a răspuns nimeni ! Bine ! Într-una din 
zilele astea am să mă duc să mă întîlnesc cu Socrate. Dacă 
a întrebat, înseamnă că el nu ştie ce e legea. Am să-i spun 
eu ce «e. 

— Crezi că nu ştie ?... 

— Atunci de ce întreabă ? 

— Fiindcă-i un şmecher, mizerabilul ! Un mare şme- 
cher ! 'Tu nu l-ai auzit vorbind. Aşa face totdeauna... Face, 
dragă Doamne, pe neștiutorul... Pune întrebări cu o naivi- 
tate prefăcută, pe urmă așteaptă. Deunăzi treceam prin 
Stoa Poichile 1 şi iată că Socrate se apropie de un grup. 
M-am oprit şi eu ca să ascult. Și ce crezi că a început să 
spună ? Că știe un singur lucru, şi anume că nu știe ni- 
mic... A spus că a venit pe acolo ca să înveţe și să se mai 
lumineze la minte. Să fi văzut numai cum îi scînteiau ochii 
de şiretenie în clipa aceea. Ceilalţi, neştiutori, i-au spus 
să-şi dea osteneala și să asculte. În scurt timp s-a ajuns 
la un adevărat interogatoriu. Socrate se așezase pe jos cu 
picioarele încrucișate și începuse să pună întrebări. Și 
cînd începe el să pună întrebări, îl apucă noaptea. Cum şi 
de ce şi cînd şi de unde şi de cînd şi cine şi de la cine și 
cui ! i-a năucit, nu ştiau ce să mai răspundă! 

— Astea-s vorbe, Silicos! Eu nu mă tem! Ai să 
vezi tu ! 

— Tu ştii mai bine, stăpine! am răspuns văzînd că 
Alcibiade e gata să se aprindă şi să mă ocărască. 

Seara, cînd Pericle, Aspasia, Pericle cel tînăr, fiul lor 
— care era copil nelegitim, fiindcă Aspasia nu avea cetăţe- 
tenia ateniană — și Alcibiade s-au întîlnit la cină. singură 
Aspasia, totdeauna vorbăreaţă, se auzea. Stăpînul meu, 
care de obicei la masă era limbut, uneori chiar gălăgios, 
își vîrise nasul în farfurie şi nu arunca nici o privire în jur. 

— Ți s-au înecat corăbiile în seara asta ? îl împunse 
Aspasia. Sau poate divina Afrodita s-a milostivit să-ţi 
arunce o privire ? 

Stăpinul meu nu răspunse. La sfîrşitul mesei însă, cînd 
Aspasia se instală comod lîngă Pericle, care avea o digestie 
rea şi voia să fie liniştit după cină, în loc să le spună 
noapte bună şi să plece, Alcibiade se așeză cu picioarele 
încrucișate pe dalele de marmură și, privindu-l cu un aer 
provocator pe Pericle, îl întrebă : 

— Epitrope ! Ce e legea ? 

— Poftim ! exclamă rîzînd Aspasia. Prin urmare, nu-i 
vorba nici de corăbii înecate, nici de divina Afrodita, nici 
de altceva... Vrei să te încurci ou politica! ` 


1 Porticul „pestriţ“, adică multicolor, împodobit cu picturi. 

— N-am să mă încure! Am să fiu om politic. Spu- 
ne-mi, Pericle, poţi să-mi explici ce e legea ? 

— Pe zei, băiete ! În fiecare zi urmăresc cum se fac 
legile, uneori le fac chiar eu, cum să nu ştiu ce e legea ? 

— Atunci ce-i ? Spune-mi ! 

— Legea e ceea ce hotărăşte adunarea demosului ! Ce 
hotărăște ea că trebuie sau că nu trebuie să se facă. 

— Şi ce hotărăşte demosul ? Binele sau răul ? 

— Pe Zeus! Fireşte că binele, copilul meu ! Binele ! 
Cum ar putea să hotărască răul ? 

— Ai dreptate ! Dar ia spune-mi : dacă, așa cum se în- 
tîmplă în regimurile oligarhice, conducerea o au numai 
cîţiva cetăţeni şi dacă ei hotărăsc ce trebuie și ce nu tre- 
buie să se facă, atunci ce înseamnă ? 

— Din moment ce cetăţenii care hotărăsc se află la 
conducere, înseamnă că şi hotărîrea lor e lege. 

— Şi dacă un tiran își însuşeşte puterea și dă porunci, 
sînt şi ele legi ? 

— Desigur, din moment ce porunca o dă cel care deţine 
puterea ! 

— Bine, dar atunci cînd e răsturnată o lege ? Nu cumva 
atunci cînd cineva mai puternic ia conducerea prin forţă 
şi-i sileşte pe cei mulţi să facă ce vrea el ? Ce-i place lui ? 

— Aşa-i, fireşte... 

— Prin urmare, un tiran care-i sileşte pe cetăţeni să 
se supună capriciilor lui e un duşman al legii ? 

— Fireşte ! Adineauri am greşit cînd am dat numele de 
lege poruncii unui tiran, care nu ţine seamă de consimţă- 
mintul poporului, ci izbuteşte să-şi impună voinţa cu forţa. 

— Bine, şi dacă cei puţini, adică oamenii oligarhiei, 
în momentul cînd au conducerea în mîinile lor, poruncesc 
poporului să facă ce vor ei, fără să-i ceară vreodată pă- 
zerea ? Ce spui tu că-i asta ? Constriîngere sau lege ? 

— De oriunde ar veni o poruncă, fie ea scrisă sau ne- 
scrisă, dacă are la bază violenţa și nu acceptarea, trebuie 
să spunem că e mai degrabă constrîngere decit lege. 

— Bine, epitrope, dar cînd poporul, care e stăpîn în 
adunare, votează o măsură şi o impune celor bogaţi, fără 
să le ceară consimţămîntul, fapta lui nu-i mai curînd con- 
stringere decît lege ? 

— Ceea ce spui tu e foarte adevărat, Alcibiade ! Foarte 
adevărat ! La virsta ta eram şi eu tare în chestii de astea. 
Îmi plăcea să mă joc şi să fac sofisme, cum faci tu acum. 
Dar e tirziu ! Du-te la culcare. 

— Noapte bună, Alcibiade, îi spuse cu duioşie Aspasia, 
care murmărise toată convorbirea cu un suris protector. 

Alcibiade spuse „noapte bună“ cu un aer jignit și plecă. 

— Trebuie să te ocupi de băiatul ăsta ! spuse Aspasia 
lui Pericle. E isteţ !... 

— Da !... oftă cu mîhnire Pericle. Adică de ce să mă 
ocup de el? 

— Ai să vezi de ce! Prezintă-l cu încetul prietenilor 
tăi, vorbește-i despre politică... 

— Dacă vrei, ia asupra ta sarcina asta. El e cu capul 
la prepelițe şi la pariuri. În curînd are să înceapă să se 
gindească la femei și n-are să-l mai intereseze nimic alt- 
ceva. De altfel, n-am timp! Ştii că din zi în zi situaţia e 
tot mai grea. Azi dimineaţă — nici n-am apucat să-ţi 
spun — la adunarea demosului, s-a ridicat un omuleţ din 
popor, tăbăcat dacă nu mă-nșel, care a vrut să cîştige 
oamenii linguşindu-i cu grosolănie. Fireşte, n-a făcut alu- 
zie la omagiul pe care voia să mi-l aducă demosul, a vorbit 
aşa, în general, a spus că democraţie înseamnă venirea la 
conducere a oamenilor din popor, că demnități nu trebuie 
să aibă numai cîteva familii... Auzi ce îndrăzneală ! 

— Cum îl cheamă ? 

— Stai puţin... Cleon... Cleon îl cheamă. Cîteva familii 
cică ! La mine se referea, nemernicul, fiindcă de ani de zile 
sint mereu ales strateg! La mine, care am dat de lucru 
tuturor, care am procurat oamenilor piine cu lucrările ce 
s-au făcut şi se fac ! Eu, care am obţinut să-i plătesc bine 
luînd din tezaurul public, care i-am făcut judecători, 
arhonţi, deputaţi, pritani, apărători ai legii, care le-am dat 
nu mai ştiu cîte demnități ! 

— Acuma lasă astea ! De ce te pierzi cu firea pentru 
prostiile unui necunoscut care a vrut să facă pe grozavul 
faţă de prietenii lui ? Şi oamenii cum au reacţionat ? 

— L-au dezaprobat, dar fără convingere ! Din fericire, 
situaţia externă e destul de nesigură şi în curînd atenţia 
tuturor se va îndrepta într-acolo. Cearta dintre Corcira şi 
Corint pentru Epidamnos... Corcira şi Corintul sînt gata 

să se bată. Problema asta mai are, însă, un alt aspect. O: 
neînțelegere de familie, să-i zicem, e pe punctul de a se 
transforma într-o neînțelegere panelenică, deoarece Corin- 
tul cere acum ajutor orașelor Ligii peloponesiace. Megara 
a promis patru nave, Pales alte patru, Epidaurul cinci, Troi- 
zenia două ! Mai sînt şi alţii ! Cearta se întinde. Pe noi ne 
interesează azi cum vor lupta corintienii. Singuri, ca să 
rezolve o neînțelegere cu fosta lor colonie, sau în calitate 
de membri nedreptăţiţi ai Ligii peloponesiace, care cer aju- 
torul aliaţilor lor ? Îţi dai seama ce importanţă are pentru: 
noi această întrebare ? Între timp, cei din Corcira, care: 
se tem să nu se pună în mișcare întreaga Ligă pelopone- 
siacă, n-au găsit nimic mai bun de făcut decit să trimită 
ambasadori la Sparta ! Dacă întîlnirea dintre reprezentanţii 
Corintului şi ai Corcirei, care are loc în clipa asta la 
Sparta, nu rezolvă lucrurile, cu siguranţă că va fi război.. 
Dacă învinge Corintul, înseamnă că în cîțiva ani avem un 
rival primejdios. Corintienii sînt buni marinari şi învin- 
gînd Corcira își fac drum spre Sicilia... Pericle tăcu puţin, 
apoi spuse în chip de epilog : Deocamdată, să răminem în 
afara acestui război și să așteptăm ce întorsătură are să ia. 
Eşti de acord ? 

— Nu! Nu sînt de acord! 

— Nu eşti de acord ? De ce? 

— Pină acum, Elada a fost împărţită între Atena şi 
Sparta, Pericle... Corcira a rămas în afară și bine a făcut ! 
Dacă aş fi fost unul din oamenii ei politici, tot aşa aș fi 
procedat. Dar insuia asta e o putere nu numai pentru că, 
după a noastră, flota ei e cea mai numeroasă, ci pentru 
că poziţia ei faţă de noi este mult mai independentă decit 
a Corintului, care constituie, fireşte, o preocupare pentru 
noi, dar care, din moment ce noi sîntem stăpîni la Naupac- 
tos, e închis în adincul golfului său, nu-i aşa? Ce se va 
întîmpla atunci dacă, prin mijlocirea Spartei, Corcira și 
Corintul se împacă ? Tu nu te gîndeşti la posibilitatea ca 
Sparta să invite Corcira în Liga peloponesiacă, folosindu-se 
de un argument admirabil, de un argument hotăritor, şi: 
anume că, fiind aliata Spartei, prin urmare ocrotită de ea, 
va scăpa o dată pentru totdeauna de ameninţarea corin- 
tiană ? Şi atunci ? Tot ce ai spus adineauri în legătură cu 
Corintul şi cu drumul Siciliei capătă și mai multă greu- 

“ate ; superioritatea noastră maritimă faţă de Liga pelopo- 
nesiacă ar scădea în comparaţie cu superioritatea lor pe 
uscat ! 

— Bine, dar... 

— Ştiu ce vrei să spui. Vrei să spui că o astfel de po- 
sibilitate, adică o rezolvare pașnică datorită mijlocirii 
Spartei, e exclusă. Din spusele tale, mi-am dat însă seama 
că doreşti în taină reuşita acestei intervenţii. Ea nu trebuie 
să reușească pentru nimic în lume ! Din războiul dintre 
“Corcira şi Corint noi avem de cîştigat! E uşor să mane- 
wrezi cu îndeminare în această problemă. Pină acum ai 
trimis în Corcira numai informaţii. De ce nu le-ai face şi 
promisiuni secrete, pentru ca, în tratativele cu Sparta, să 
ia un ton intransigent ? Ai să-mi spui că e de prisos pentru 
că relaţiile lor cu Corintul au ajuns la un punct care nu 
mai îngăduie nici o putinţă de înţelegere. Dar de ce să rişti 
o înţelegere ? Ai un prilej unic de a te alia cu Corcira, de 
a îmbogăţi hegemonia noastră cu o podoabă prețioasă ! 
-Gîndeşte-te la Corcira, cu flota ei puternică, cu poziţia ei 
„geografică privilegiată, care, mîine-poimfine, are să-ţi 
ofere prilejul de a avea avangărzi ateniene în apropiere de 
“Capul lapigian... în Marea Ionică... în Sicilia... 

— Taci, biata de tine! 

— Da! Toate astea te sperie ! Din cauza ta am pierdut 
Egiptul și pînă la Pont te-ai dus doar ca să faci o plim- 
bare militară. Dar, avînd Corcira de partea ta, de ce n-a! 
încerca să-ţi realizezi planurile panelenice ? 

— Planurile mele panelenice ! oftă Pericle. De trei ori 
„am încercat să le realizez, Aspasia, și tu ştii mai bine decât 
oricine cît de scump e acest vis pentru mine! De trei ori 
am dat greş. Îţi aminteşti cum a răspuns Sparta cînd am 
convocat aici un congres panelenic pentru reconstruirea 
templelor distruse de perşi ? A pornit cu război şi a nă- 
vălit în Atica! A doua oară, cînd, după nimicirea lor, 
sibariţii ne-au rugat să-i ajutăm să clădească un oraş nou, 
am chemat iar pe toţi elenii ca să contribuie la ridicarea 
noului oraş care s-a numit Turioi. Adu-ţi, însă, aminte că 
la 'Turioi n-a venit nimeni din orașele dorice! Și nu ştii 
ce dezvoltare a căpătat noul oraș! E unul din cele mai 
bogate din Italia, totuşi la Panatenee ne-au trimis un sin- 
gur bou, în timp ce Miconos, care-i atit de săracă, a trimis 


147 


patru... Trebuie să mă gîndesc să micşorez tributul pe 
care-l plătesc miconioţii... Și a treia oară, cînd am cerut 
tuturor orașelor elenice să trimită la Eleusis primele lor 
roade în chip de ofrandă către Demetra, nici măcar nu 
mi-au răspuns... Totuşi sîntem un oraş panelenic. Nu sîn- 
tem xenofobi ca Sparta, care a dat xenofobiei putere de 
lege, numind-o xenelasie — expulzarea străinilor. Din 
toate oraşele elene ne vin savanţi, ingineri, astronomi, me- 
dici și artişti de seamă. Nu noi îi chemăm. Vin singuri şi 
găsesc aici sprijin şi admiraţie. Desigur, poporul de jos are 
prejudecăţi, Anaxagora nu-i prea iubit, dar ăsta-i doar un 
amănunt. Am devenit un centru panelenic, ceilalţi eleni 
văd asta şi contribuie la constituirea lui, deşi îi suportă 
influenţa, nu vor s-o recunoască. Încep să cred că panele- 
nismul s-ar putea realiza numai cu forţa. 

— Dacă perşii ar năvăli iar... 

— Adu-ţi aminte de războaiele medice, Aspasia... Dar, 
bineînţeles, nu-ţi poţi aminti de ele, încă nu veniseşi pe 
lume... Cînd Xerxe a ajuns în Tesalia, jumătate din Elada 
a fost gata să treacă de partea lui şi numai atunci a accep- 
tat Sparta să facă front comun cu noi. Care a fost primul 
ei gînd ? Să ne lase să luptăm cu întreaga noastră flotă la 
Artemision şi nu i-a trimis decît pe cei „trei sute“ la Ter- 
mopile, construind în acelaşi timp un zid la Istm... Termo- 
pilele sînt departe de Sparta, nu meritau decît trei sute 
de oameni ! Numai prin eroismul şi sacrificiul lui Leonida 
a putut fi spălată ruşinea eforilor spartani. Dar ce ştii tu 
despre Salamina şi despre Plateea ? În timp ce atenienii 
se aflau încă la Egina şi Salamina — vai de acest refu- 
giu ! — în timp ce unica lor forţă era de trei ori glorioasa 
noastră flotă, iar Mardonios era peste drum, în Atica, 
spartanilor nici nu le-a trecut prin minte să-i gonească pe 
perşi din Elada. Fără viclenia lui Temistocle n-ar fi ajuns 
să se teamă că Atena e gata să se alieze cu Mardonios. Nu- 
mai aşa s-a putut da lupta de la Plateea. Sparta e din tot- 
deauna singura preocupare a laconienilor. Sint lipsiţi de 
pămîntul şi de ţarinile lor, sînt chinuiţi veşnic de teama 
unei răscoale a iloţilor. Planurile mele panelenice ! Cum 
să le înţeleagă spartanii ? Şi ceilalţi eleni ? Dacă nu vor 
să asculte de glasul Atenei, îi vor simţi totuşi farmecul şi 
poate că-şi vor întoarce cindva ochii spre ea de bună voie. 

Cele mai multe dintre prepeliţele stăpinului meu se 
prăpădiseră, numai două mai erau în viaţă. Una dintre 
ele, cea mai deşteaptă, era perfect domesticită. Cînd Alci- 
biade intra în grădină fluierind prelung : frrrr... pasărea 
zbura spre el şi se oprea în palma lui întinsă. Dar priete- 
nii stăpînului meu uitaseră de pariu şi nici el nu mai adu- 
cea vorba despre asta. Erau cuprinşi cu toţii de o nouă 
febră : discutau politică. Fiecare spunea ce-i trecea prin 
minte şi stăpînul meu vorbea totdeauna mai mult decît 
ceilalţi. si 

— Lasă, mă fac eu mare, o să vedeți voi ce pot. 

— Mai mult decît a făcut Pericle ce ai să faci ? 

Alcibiade răspundea cu brutalitate şi trufie, ba chiar, 
uneori, rostea cuvinte de dispreț la adresa epitropului său : 

— Dar ce mare lucru face Pericle ca să nu pot face şi 
eu la fel? 

— De paisprezece ani în şir poporul îl alege strateg ! 

— L-o fi alegînd poporul, dar Victoria nu-i alături de 
el! Să ajung eu strateg, să vedeţi cum am să jumulesc 
Victoria de pene ca să mă împodobesc cu ele ! 

Prietenii lui îl ascultau uluiţi. Unii rideau, alţii erau 
cuprinși de oarecare teamă, fiindcă Alcibiade vorbea cu 
înflăcărare şi convingere, cu ochii scînteietori şi aruncînd 
în jur priviri mîndre de pui de leu. Se apropia timpul cînd 
avea să depună jurământul de cetăţean şi avea să înceapă 
o viaţă independentă, fără epitropi şi fără îngrădiri. Voia 
să înceapă să se radă, pentru ca barba lui să se întărească 
și să crească mai repede, se străduia să se poarte şi să se 
miște în așa fel încît să pară un bărbat adevărat. Bine 
primit peste tot, Alcmeonidul însufleţea cu prezenţa lui 
orice adunare, orice serbare. Mulţi băieţi de vîrsta lui nu-l 
iubeau, ci-l dușmăneau şi-l invidiau. Cei mai vîrstnici îl 
admirau pe ascuns, dîndu-şi seama că avea să-şi cucerească 
repede faimă în viața publică. 

Multe firi slabe şi timide începură să se gudure pe lingă 
el ca să-i poată aminti despre asta mai tîrziu, cînd avea să 
devină un om de vază în cetate. 

Din seara cînd Socrate intrase la noi în casă, începuse 
să-l urmărească pretutindeni pe stăpinul meu, la sala de 
gimnastică, la plimbare, la Poichile. Avea pe atunci cam 
patruzeci de ani, era, deci, cam de vîrsta mea, dar părea 

mult mai trecut şi Alcibiade, care avea aproape optspre- 
zece, spunea despre el: „bătrinul cel urit“. Avea un nas 
turtit, obraji osoşi şi fruntea lată ; capul lui era şi mai lun- 
guieţ decit al meu, avea o barbă ascuţită, iar ochii vicleni: 
şi foarte negri aminteau de un satir la pindă care aştepta. 
să-i pice vreo pradă. Buzele lui groase, întredeschise,. 
descopereau dinţi foarte albi şi strălucitori. 

Stăpînul meu se înfuria cînd îl vedea mereu în cale-i şi. 
spunea că va schimba sala de gimnastică sau că va înceta: 
să se mai ducă la Poichile. Dar hotăriîrile acestea însem- 
nau mai curind o cochetărie. Aşa-zisa repulsie a lui Alci- 
biade față de Socrate se transformă curînd într-o imensă 
dorinţă de a-l cunoaște, fiindcă el vedea aduniîndu-se în: 
jurul „bătrînului urit“ pe tinerii cei mai de vază dir 
Atena, pe Hipocrate, fiul lui Apolodor, pe Eriximahos, pe 
Faidros, pe Andron, pe minunatul Agaton, pe care stăpînul 
meu era cam gelos, fiindcă numai el i se putea compara în: 
frumuseţe şi graţie, pe Eutidemos, pe Glaucos şi pe Pole- 
marhos, fiul lui Cefalos, care veneau aproape zilnic de la 
Pireu, uneori pe jos, ca să-l întilnească pe Socrate la locul 
său obișnuit. Și nu numai tinerii se adunau în jurul lui, 
veneau și oameni mult mai vîrstnici care-l ascultau vor-— 
bind ceasuri întregi. 

Într-o după-amiază de primăvară, cînd toată natura era 
în floare, stăpînul meu, care îmbrăcase un frumos hiton 
alb, era bine pieptănat şi ușor fardat (își pusese puţin roșu 
pe obraji şi-şi încondeiase ochii), mi-a spus să urc cu el pe 
Acropole, unde-l aşteptau nişte prieteni pentru a le arăta 
şi a-i convinge că în basorelieful procesiunii Panateneelor 
doi dintre călăreţi aveau chipul lui. 

Ca să scurtăm drumul, în loc să trecem prin agora şi 
prin Basileion, am luat-o prin Stoa Poichile. Eram cam 
grăbiţi, fiindcă întirziasem, cînd iată! Socrate se ivi de- 
odată înaintea noastră ieşind din cine ştie ce colţ întunecat 
unde pîndea cum îşi pîndeşte păianjenul victima. 

— Alcibiade ! îi spuse el stăpînului meu, care se oprise: 
zăpăcit. Alcibiade ! 'Ți se pare poate ciudat că sînt singurul 
dintre cei ce-ţi admiră frumuseţea şi tinereţea care mă 
aflu mereu unde te afli tu, care merg mereu unde mergi 
şi tu, deși nu mă apropii de tine şi nu-ţi vorbesc așa cum 
fac numeroșii tăi admiratori. Te rog să crezi că nu un sen-- 


150 


timent omenesc m-a împins să mă port astfel pînă acum. 
Un glas interior îmi poruncea să nu mă apropii de tine. 
Dacă-ţi adresez azi cuvîntul, e pentru că vocea a tăcut, 
pentru că acum am voie să te cunosc. Sînt sigur că pînă 
azi nici unul dintre admiratorii tăi — dintre cei mulţi și 
fainici care se apropie de tine — n-a scăpat de trufia ta. 
Ursitoarele ţi-au dăruit cu mărinimie toate însuşirile. 
Înainte de orice, eşti un flăcău foarte frumos şi bine legat... 

— Să mergem... i-am şoptit lui Alcibiade, dar el zîmbi 
înroşindu-se ușor de plăcere la auzul ultimelor cuvinte ale 
lui Socrate şi, fermecat de tonul vocii lui, nici nu m-a 
auzit. Celălalt a continuat : 

— Cine vrea să se încredinţeze că spun adevărul, n-are 
decit să te privească. În al doilea rînd, te tragi din cel mai 
mare neam al Atenei, cel mai strălucit şi mai glorios dintre 
oraşele Eladei. Tatăl tău ţi-a lăsat o mulţime de rude şi 
de prieteni. Eşti bogat, adică vei fi în curînd bogat, în clipa 
cînd vei deveni major, şi trebuie să recunosc că nu ești 
desfrînat, cum sînt de cele mai multe ori bogaţii. Așa se 
explică de ce i-ai alungat pe cei ce-ţi dădeau tîrcoale şi-mi 
închipui că te întrebi de ce dintre toţi atenienii sînt sin- 
gurul care mă silesc să fiu totdeauna lîngă tine şi de ce mai 
sper după ce am văzut cum i-ai descurajat pe ceilalţi ! 

— Nu ştii, poate, Socrate... răspunse stăpînul meu cu 
mult curaj, că mi-ai luat-o puţin înainte. Aveam tocmai de 
Bind să-ţi vorbesc eu primul şi să te întreb ce vrei de la 
mine, de ce mă plictiseşti şi de ce te găsesc totdeauna în 
calea mea, oriunde m-aş duce ? Într-adevăr, purtarea ta 
mă miră, iată de ce mi-ar face cea mai mare plăcere să-mi 
dai lămuriri. 

— Dacă ai să mă asculţi frumos şi în linişte, am să-ţi 
explic totul. Giîndeşte-te bine însă... să nu ţi se pară ciudat 
dacă am să mă întrerup pe neașteptate, aşa cum am 
început. 

— Am să te ascult, Socrate ! Vorbește ! 

— Dacă mi s-ar fi părut că însușirile despre care am 
vorbit, adică frumuseţea, poziţia socială şi originea îţi sînt 
de ajuns, aş fi renunţat de mult să te mai urmăresc şi să 
te supraveghez. Dar eu vreau să-ţi spun cîte ceva din cele 
ce gîndeşti tu însuţi despre tine... Socrate respiră adînc 
“şi continuă : Dacă un zeu ar fi venit la tine şi te-ar fi în- 


151 


trebat : „Alcibiade ! Ce-ai vrea mai curînd ? Să trăieşti cu 
însușirile de pînă azi, fără să dobîndeşti niciodată nimic 
mai mult, sau să mori ?%, ce-ai fi zis ? Cred că ai fi preferat 
să mori. Fiindcă, ştii ce anume speri tu? Că în curind, 
cind ai să te înfăţișezi în faţa demosului atenienilor — cred 
că e vorba de cîteva luni — ai să ajungi cu siguranţă şi în 
scurtă vreme superior lui Pericle şi tuturor celor care au 
făcut vreodată politică. Speri să ajungi atotputernic în oraş 
şi știi că cine e primul la Atena e primul în întreaga 
Eladă ! Dar eu merg mai departe şi-ţi spun aşa: Dacă 
Zeus însuşi ar veni să-ţi spună: „Bine, Alcibiade, ai să 
fii stăpin pe toată Europa, dar n-ai să poţi pătrunde în 
Asia“, cred că şi de data asta ai dori mai curînd să mori 
decît să nu poţi umple cu numele tău întreaga lume! Și 
cred că, după tine, în afară de Cirus și Xerxe, nici unul 
din oamenii a căror faimă s-a răspîndit peste tot nu e demn 
de luat în seamă. Poate că de data asta mă vei întreba : 
„Bine, Socrate, ce legătură au toate acestea cu faptul că 
m-ai urmărit mereu fără preget ?* Şi eu îţi voi răspunde 
îndată, prietene. Fără mine nu vei ajunge niciodată acolo 
unde speri să ajungi, fiindcă eu cred că am o mare in- 
fluenţă asupra ta. Tu speri că vei conduce Atena şi eu 
sper că te voi conduce pe tine! Ascultă! Nimeni, nici o 
rudă, nici un prieten, nici un tutore, nimeni în afară de 
mine nu-i în stare să-ţi dea ce doreşti. Și, dacă pînă acum 
demonul t meu nu mi-a îngăduit să-ţi vorbesc, e pentru 
că ai fost prea tînăr și vorbele mele s-ar fi pierdut în van. 

Fascinat ca o pasăre în faţa unui şarpe, Alcibiade se 
așeză, se sprijini de o coloană și, plecînda-şi capul, îi spuse 
lui Socrate, care se așşezase şi el în faţa lui, cu picioarele 
încrucişate. 

— Vorbele tale, Socrate, sînt şi mai ciudate decît tă- 
cerea ta. N-are importanţă dacă ce spui e adevărat sau nu. 
Spune-mi doar de ce crezi că mi-aş putea realiza ambițiile 
cu ajutorul tău şi de ce e imposibil să fac asta fără tine ? 

— N-am de gînd să-ţi ţin un discurs, răspunse Socrate, 
dar, dacă vrei, putem să discutăm despre asta. 

— Numai să nu-mi spui nimic neplăcut... zise stăpinul 
meu cu sfială. 


1 Aici cu sens de duh, „,demonion“ al Iu Socrate. 

— E neplăcut să-ţi pun întrebări ? 

— Nu, desigur. 

— Cum să începem ? Să presupunem că am ajuns la o 
concluzie justă ? 

— Da, să presupunem... 

— Prin urmare... dacă nu mă înșel, ai vrea să te pre- 
zinţi în adunare şi să faci politică. Adică să-i sfătuieşti pe 
atenieni ce trebuie să facă. Prin urmare, dacă în momentul 
cînd ai fi pregătit să urci la tribună te-as opri şi te-aş în- 
treba : „Spune-mi, dragul meu, ce-i preocupă pe atenieni 
şi ce sfat ai să le dai dacă urci la tribună ? E vorba de o 
problemă pe care o cunoşti mai bine tu sau pe care o cu- 
nosc mai bine ei ?* Ce ai răspunde, Alcibiade ? 

— Aş răspunde că, dacă urc la tribună, vreau să vor- 
besc despre o chestiune pe care o cunosc mai bine decît ei! 

— Ce ştii tu ? Lucrurile pe care le-ai învăţat de la alţii, 
sau acelea pe care le-ai învăţat singur ? 

— Ce altceva aș putea şti ? 

— Dacă nu mă înşală memoria, ai învăţat gramatică, 
ai învățat să lupţi şi să cînţi la chitară. N-ai vrut să înveţi 
să cînţi la flaut din cochetărie... 

— Adevărat, altceva n-am învăţat ! 

— Prin urmare, vrei să te ridici și să iei cuvîntul ca să 
dai sfaturi atenienilor cînd se va discuta în demos despre 
gramatică ? 

— Pe Zeus, nu! 

— Atunci cînd va fi vorba despre chitară ? 

— Nu, Socrate ! răspunse jignit stăpinul meu. 

Atunci mărturisesc că nu înţeleg cînd vrei să te 
ridici să vorbeşti, din moment ce în demos nu prea cred că 
se discută de obicei despre lupte... 

— „Ştiu că nu. 

— Atunci în legătură cu ce chestiune crezi că va tre- 
bui să-ţi spui părerea ? Ca să ţi-o spui trebuie să fii sigur 
că e cea mai bună din toate ! 

— Voi vorbi despre problemele noastre, Socrate. Dacă 
trebuie să fie război, dacă trebuie să fie pace şi despre 
alte chestiuni politice. 

— Adică vrei să te ridici să vorbeşti cînd adunarea va 
avea de hotărît cu cine trebuie să facem război şi cu cine 

trebuie să încheiem pace, nu-i așa ? Dar ia spune-mi : Ce 
urmărim cînd încheiem pace sau cînd ne războim ? 

— N-am înţeles ce ai spus, Socrate. 

— Alcibiade, i-am şoptit eu aplecindu-mă spre urechea 
lui, e tîrziu, prietenii tăi te așteaptă. Mai bine să plecăm... 
cu ăsta n-ai s-o scoţi la capăt.. 

— Taci, Silicos ! mi-a spus el răstit, întorcîndu-se spre 
mine. Spune- -mi, Socrate, ce sens are întrebar cea ta? 

— Cînd luptăm cu vreo cetate, nu ştii de ce ne luptăm ? 

— Ba ştiu, fireşte ! Luptăm fiindcă cetatea aceea ne-a 
nedreptăţit sau fiindcă ne-a luat ceva care ne aparținea 
sau fiindcă ne-a atacat ea mai întii. 

— Adică ? În general cum vine asta ? 

— Ce înseamnă „în general“ ? Cind sînt nedreptăţiţi ? 

— Exact ! Împotriva cui îi vei sfătui, deci, pe atenieni 
să lupte ? Împotriva celor care săvirșesc ceva contra noas- 
tră pe drept sau numai împotriva celor care ne nedrep- 
tăţesc ? 

— Asta-i bună ! Păi, dacă s-ar hotărî cineva să atace 
pe cei care au dreptate, n-ar mărturisi-o ! 

— Fiindcă nu-i drept să luptăm împotriva celor care 
săviîrşesc o faptă dreaptă. 

— Bineînţeles ! 

Stăpinul meu începuse să prindă curaj. Se necăjise la 
început cînd cu duşul rece despre chitară şi despre lupte, 
dar acum credea că se descurcă bine. Îşi îndreptă uşor 
spinarea, îşi potrivi hitonul şi-mi zîimbi cu cochetărie, de 
parc-ar fi vrut să-mi spună : s 

— Vezi, prostule ? O scot foarte bine la capăt. 

Socrate, însă, îi puse o nouă întrebare : 

— Dragă Alcibiade, chiar asta-i problema : cine are şi 
cine n-are dreptate. Dar stai puţin. Ai uitat, oare, că n-ai 
învăţat de la nimeni ce e drept şi ce e nedrept sau, poate, 
ai ascultat pe furiș vreun profesor care te-a învățat şi 
asta ? Cine-i acest profesor, Alcibiade ? Spune-mi, te rog, 
numele lui. Aş vrea să mă duc să învăţ şi eu de la el... 

— Îţi baţi joc de mine, Socrate ? spuse stăpinul meu 
care-şi pierduse dintr-o dată curajul, dîndu-şi seama că 
celălalt îl lua peste picior. 

— Pe Zeus! Nu-mi bat joc. 


154 


— Ce importanţă are, Socrate, că n-am avut alt profe- 
sor ? În alt mod n-am putut învăţa ce e drept şi ce nu-i 
drept ? 

— Fireşte că da... dacă ai descoperit metoda... 

— Și crezi că nu pot s-o descopăr ? 

— Dacă-ţi dai osteneala... Spune-mi însă, la ce vîrstă 
nu ştiai să deosebeşti ce-i drept de ce-i nedrept ? Spune-mi 
asta fiindcă n-aş vrea să trăncănim prea mult. De pildă, 
anul trecut ştiai sau nu ştiai ? 

— Păi... cred că ştiam... 

— Dar acum trei-patru ani ? 

— Și atunci! 

— Acum cinci ani însă erai încă un copil şi totuşi ştiu 
bine că și atunci te credeai în stare să poţi deosebi ce-i 
drept de ce nu-i drept. 

— Ce înseamnă că știi bine ? 

— Te-am urmărit adesea cînd te duceai la lecţii, sau 
cînd jucai zaruri sau cine ştie ce mai făceai. Pe atunci nu 
s-ar fi zis de loc că-ţi pasă de ce-i drept și de ce nu-i 
drept ; erai veşnic cu gură mare şi te certai cu cei de vîrsta 
ta, învinuindu-i că fac şmecherii, astfel că ieşeai totdeauna 
nedreptăţit ! 

— Ce era să fac dacă mă nedreptăţeau, Socrate ? 

— Întrebi ce trebuia să faci şi tu nu știai dacă te ne- 
dreptățeau sau dacă îi nedreptăţeai tu pe ei? 

— Dar ştiam, Socrate! Ştiam că mă nedreptăţesc! 

— Prin urmare, după tine, ştiai şi în copilărie ce e 
drept şi ce e nedrept ? 

— Ştiam, Socrate, spuse înciudat stăpinul meu, care 
simţea că se clatină şi-mi aruncă o privire piezişă cerind 
ajutor. Trebuie să mărturisesc că am simţit o tainică satis- 
facţie de a-l lăsa prins în plasa lui Socrate, fiindcă el însuși 
stăruise să rămînă și să discute. 

— Cînd ai învăţat asta ? Și unde anume ? întrebă mai 
departe Socrate neînduplecat. 

— Nu ştiu ce să-ţi răspund! Poate că adineauri nu 
ţi-am dat un răspuns bun. Cred că am aflat și eu aşa cum 
află şi alţii. 

— Ne întoarcem iar de unde am plecat ! oftă Socrate. 
De la cine ai învăţat asta ? 

— De la cei mulţi! Nu-i crezi demni să dea învă- 
ţături ? a 

— Ba da, ei pot să te înveţe să joci zaruri şi alte 
jocuri. i 

— Limba pe care o vorbesc am îÎnvățat-o de la cei 
mulți ! 

— Lumina mea! exclamă nerăbdător Socrate, fireşte 
că de la cei mulţi vei învăţa limba așa cum vei învăța şi 
alte lucruri ușoare. Vei învăţa ce-i lemnul şi ce-i piatra. 
Dar ce-i drept şi ce-i nedrept... Sint demni cei mulţi să te 
înveţe aşa ceva ? 

— Dece nu? 

— Au învăţat ei asta de la cineva? 

— Nu știu! 

— Dacă n-au învăţat de la nimeni, cum pot să predea 
ceea ce nu ştiu ? 

— Ai dreptate ! 

— Deci iată că nu de la cei mulţi ai învăţat ce-i drept 
şi ce-i nedrept. Şi aşa ajungem la concluzia că Alcibiade, 
frumosul Alcibiade, Alcibiade Alecmeonidul, fiul lui Clinias 
şi al Dinomahei, nu ştie ce-i drept şi ce-i nedrept şi că 
vrea să se prezinte în adunare ca să dea sfaturi atenienilor 
asupra unor chestiuni pe care nici el nu le cunoaşte... 

— lartă-mă, Socrate, dar mi se pare că atenienii, ca şi 
ceilalţi eleni, rar se sinchisesc de ce-i drept şi de ce-i ne- 
drept. Mai curînd se gîndesc la interesele lor şi eu nu cred 
că interesul cuiva e unul și același lucru cu dreptatea, de- 
oarece mulţi s-au căpătuit făcînd mari nedreptăţi, pe cînd 
alţii, care au fost totdeauna oameni drepţi, s-au dus 
de rîpă. 

— Dacă crezi că ce e drept nu-i unul și același lucru 
cu interesul cuiva, afirmi că ştii ce înseamnă interesul ! 

— Ce m-ar împiedica să ştiu asta ? Nu cumva ai să 
începi iar să mă întrebi de unde am învăţat şi de la cine şi, 
dacă n-am învăţat, cum de ştiu ? 

»— Foarte bine! Dacă nu vrei, nu te întreb cine ţi-a 
fost profesor. Fie că te întreb, fie că nu te întreb, e totuna, 
dacă o să ajungem la aceeaşi concluzie, adică la aceea că 
n-ai învăţat și nici n-ai aflat singur ce înseamnă interesul. 
Şi fiindcă ai o purtare sfidătoare, fiindcă nu-ţi place să 
discutăm despre aceași temă, s-o lăsăm baltă, indiferent 

dacă ştii sau nu care anume e interesul atenienilor. Dar 
nu mi-ai dovedit că interesul nu e unul și acelaşi lucru cu 
ce-i drept. Vrei să mi-o dovedeşti întrebîndu-mă, aşa cum 
te-am întrebat eu adineauri ? Sau poate preferi să vorbeşti 
fără întrebări și răspunsuri... 

— Cum adică ? 

— Uite cum ! Presupune că eu sînt adunarea poporului. 
Nu-i aşa că acolo trebuie să încerci să convingi pe toată 
lumea ? 

— Fireşte ! 

— Nu vei folosi oare aceleași argumente ca să convingi 
pe unul ca şi pe cei mulţi ? Încearcă deci să mă convingi 
că adesea dreptatea nu e ceea ce se cuvine să facem... 

— Socrate !... 

— Și eu te voi convinge de contrariul. Singurul lucru 
pe care ţi-l cer e să răspunzi la întrebările mele. 

— Ajunge cu întrebările ! Vorbeşte... te ascult ! 

— Ba nu, ba nu! Dacă nu te auzi pe tine însuţi recu- 
noscînd că ce-i drept nu e unul și același lucru cu interesul, 
să nu crezi în vorbele nimănui. Spune-mi deci : ai afirmat 
că există unele lucruri juste care sînt de folos şi altele 
care nu sînt de folos. 

— Da! 

— Prin urmare, unele sînt bune și altele rele... 

Întrebările lui Socrate începură să curgă ca ploaia. 
Stăpinul meu abia prididea să spună cîte un : da, desigur, 
fireşte, cum să nu, în timp ce Socrate se aprindea şi se 
însufleţea tot mai mult, vorbea cu glas tot mai tare şi mai. 
vioi, gifiia, ca într-o stare de exaltare erotică. Era tot mai 
furat de discuţie şi vorbele lui se rostogoleau cu rapidi- 
tate. Făcea mişcări vii, se strîmba și, în ochii lui, care-l 
priveau înflăcăraţi pe stăpînul meu, se aprinsese o scînteie.. 
Un fulger de şiretenie îi străbătu privirea şi-i lumină 
chipul urit cînd îl întrebă pe stăpînul meu : 

— Va să zică, tu însuţi mărturiseşti că nu ştii nimic 
despre ce e drept şi ce-i nedrept, despre ce-i bun şi 
ce-i rău. 

— Mărturisesc... spuse Alcibiade cu jumătate de gură. 

— Dacă mărturiseşti, înseamnă nu numai că nu ştii 
nimic despre cele mai importante lucruri, înseamnă tot- 

odată că pînă foarte de curînd nu ştiai nici măcar că nu 
ştii nimic... 

— Mă tem că... 

— Ce nenorocire, Alcibiade ! Ce-ai păţit ? Nici nu în- 
drăznesc să-ţi spun. Dar pentru că sintem între noi şi nu 
ne aude nimeni, am să-ţi explic! Faci casă bună cu ne- 
Ştiinţa, dragul meu, cu cea mai neagră neștiinţă ! Și vrei 
să te ocupi de politică înainte de a te instrui ? Nu eşti sin- 
gurul care o păţeşte ! Cei mai mulţi dintre oamenii noştri 
politici — afară, poate, de Pericle al tău și de alţi cîţiva — 
habar n-au ce-i cu ei. 

— E aşa cum spui, Socrate ! Cei mai mulţi dintre oa- 
menii noştri politici sînt nişte imbecili ! 

— Prin urmare ? 

— Dacă ar fi fost oameni de seamă şi de cultură, ar fi 
trebuit, firește, ca cel ce vrea să se ia la întrecere cu ei 
să se instruiască, să se pregătească, asemenea atleţilor care 
vor lupta cu rivali puternici! Dar de ce să-mi pierd 
timpul pentru nişte nenorociţi ? Cu însuşirile mele natu- 
rale, am să-i întrec repede, foarte repede ! 

— Vai, Alcibiade ! Spui lucruri nedemne de tine, tu 
care ai atitea virtuţi ! 

Alcibiade deschise gura ca să vorbească, dar tăcu, îl 
privi prosteşte pe Socrate şi înţelese că a spus ceva care-l 
nemulțumise foarte tare pe celălalt. 

— De ce spui asta ? izbuti el să şoptească. 

— Sînt revoltat gindindu-mă la admiraţia ce aveam 
pentru tine ! răspunse Socrate. `: 

— De ce ? întrebă tulburat stăpînul meu. 

— Fiindcă ambiția ta se mărgineşte la a voi să dove- 
deşti că eşti superior oamenilor noștri politici. 

— Faţă de cine ar trebui să-mi dovedesc superiori- 
tatea ? 

— Păi nu ştii că Atena e mereu nevoită să lupte cînd 
împotriva lacedemonienilor, cînd împotriva perșilor ? 

— Ba ştiu! 

— Prin urmare, dacă vrei să guvernezi Atena, va tre- 
bui să te măsori cu regii Spartei și cu Marele rege al 
Persiei, nu-i așa ? 

— Cred că ai dreptate... 

— Fireşte că am dreptate, prietene ! Cui trebuie să de- 
vii superior? Lui Meidias, crescătorul de prepeliţe de la 
care ai cumpărat cîndva douăzeci de păsări ? 

— Nu, desigur că nu... cred însă că regii Spartei şi ai 
Susei nu se deosebesc prea mult de ceilalţi conducători 
politici. 

— Crezi, Alcibiade ? Atunci hai să ne comparăm cu ei... 
Să vedem întîi originea lor. Regii Spartei se trag din 
Hercule, iar regii Persiei din Ahemenes. Hercule şi Ahe- 
menes sînt urmași ai lui Perseu, care e fiul lui Zeus. 

— Eu, Socrate, spuse cu viociciune stăpinul meu, mă 
trag din Eurisacos, care era fiul lui Aias, nepot al lui 
Zeus ! 

— Bine, bietul de tine, n-am spus că... Și eu mă trag 
din Dedal, fiul lui Hefaistos, deci nepot al lui Zeus... Nu- 
mai că spartanii și perșii, dragul meu, sînt regi din moși- 
strămoși pină la Zeus, pe cînd noi sîntem simpli cetăţeni, 
nişte oameni gospodari. Îţi închipui cum s-ar fi tăvălit de 
rîs Xerxe, de pildă, dacă, vrind să-i arăţi „regatele“ stră- 
bunilor tăi, Eurisacos sau Aias, i-ai fi arătat Egina şi Sa- 
lamina ? Ar fi căutat pe hartă și ar fi găsit nişte puncti- 
șoare atitica ! Ştii, desigur, că soțiile regilor Spartei sînt 
păzite de efori, ceea ce înlătură primejdia stricării semin- 
tiei lui Hercule ! 

— E un obicei ciudat şi inutil, Socrate... Cum poate 
avea cineva siguranţa că... 

— Cât despre perşi, continuă Socrate, fără să ia în 
seamă observaţia necuviincioasă a stăpinului meu, iau 
atîtea măsuri de precauţie în jurul reginei, încît nimănui 
nu i-a trecut vreodată prin minte să conteste puritatea 
obirşiei prinţului moştenitor. La naşterea primului fiu al 
regelui, care e urmașul la tron, tot regatul Persiei şi toată 
Asia sînt în sărbătoare ! În timp ce la noi, Alcibiade, cînd 
mamele noastre ne aduc pe lume, în afară de moașă, ni- 
meni, nici chiar vecinii nu află... În Persia, un prinţ nu e 
crescut de oricine, ci de înţelepţi de vază, de oameni cu 
experienţă, aleşi cu mare atenţie de rege! Cînd prinţul 
împlinește șapte ani, învaţă să călărească și ia parte la 
vînătorile regale. Cînd împlineşte de două ori şapte ani, 
i se dau patru pedagogi. Sînt cei mai buni oameni din 
Persia : cel mai învăţat, cel mai drept, cel mai înţelept şi 

cel mai viteaz dintre perşi. Primul îl învaţă religia lui 
Zoroastru şi eticheta curţii, al doilea îl învaţă să nu mintă 
niciodată, al treilea să se stăpînească totdeauna pe sine și 
să nu se lase stăpinit de nici o plăcere, al patrulea, să fie 
viteaz și să nu se teamă niciodată de nimic ! Aşa se petrec 
lucrurile cu prinţul Persiei ! Pe cînd ţie, Alcibiade, Pericle 
ţi l-a dat ca pedagog pe Zopiros, un bătrin, un ramolit, un 
incapabil, care e pedagog pentru că nu mai poate face altă 
muncă! Cit despre ăsta de aici, cu capul ca un pepene, 
cum îl cheamă... Silicos... mă întreb dacă are habar de 
ceva... 

Vorbele lui Socrate m-au jignit, astfel că i-am aruncat 
o privire furioasă lui Alcibiade, care a spus imediat : 

— Silicos a fost în Egipt, Socrate, ştie multe lucruri ! 

— Și te asigur, Alcibiade, continuă Socrate, fără să-l ia 
în seamă, nimeni nu dă un ban pe educaţia ta, nimeni nu 
se întreabă ce vei învăţa şi dacă vei ajunge sau nu cineva. 
Şi acum, dacă e să ne comparăm cu ei în privinţa luxului 
şi a grandoarei, în privința podoabelor și a mirodeniilor, a 
numărului de sclavi şi a bogățiilor, ţie ar trebui să-ţi fie 
ruşine de cel mai amărit satrap. Numai aşa ai înţelege 
că faţă de el ești un biet omuleţ fără haz. 

— Socrate ! 

— Adevărul nu trebuie să te supere, dragul meu. În 
ce priveşte înţelepciunea, bunăvoința, educaţia, mărinimia, 
capacitatea, bărbăţia, hărnicia, sîrguinţa, iscusința, dacă 
ar fi să te compari cu un spartan de vîrsta ta, ţi s-ar părea 
că eşti un prunc! Și să nu uităm cît de bogată e Sparta! 
E mult mai bogată decit noi. E mai întinsă, are roade mai 
îmbelşugate, sclavi mai mulţi, herghelii nenumărate, care 
pasc pe întinsele păşuni ale Meseniei. lar dacă-i vorba de 
aur şi de argint, Elada întreagă nu-i bogată ca Sparta ! De 
‘cîteva generaţii încoace, aurul intră în Sparta, dar nu iese 
niciodată din hotarele ei! E ca în mitul lui Esop, unde 
"vulpea se duce să viziteze pe leul bolnav şi vede la intra- 
-rea peşterii urmele animalelor care au pătruns în ea, dar 
nici o urmă a celor care au ieşit... Dacă le comparăm cu 
bogăţiile celorlalţi eleni, bogăţiile Spartei sint multe şi 
mari, dar dacă le comparăm cu ale Persiei, sînt egale cu 
zero ! Îţi spun asta fiindcăsun om de încredere, care a fost 
la Susa, mi-a povestit odată că a umblat o zi întreagă pe 

o moşie, o proprietate a soţiei regelui. Moşia se numea 
Briîul şi omul acesta cumsecade mi-a spus că soţia regelui 
avea multe moşii la fel de mari, tot atît de multe cîte po- 
doabe poartă pe ea. Una se numeşte Brîul, alta Voalul, a 
treia Broşa... Cred, deci, că dacă m-aş fi dus să-i spun 
reginei-mame Amestris, soţia lui Xerxe și mama lui Ar- 
taxerxe : „Ascultă ! Cu fiul tău vrea să se ia la întrecere 
fiul Dinomahei, a cărui avere constă din trei sute de 
pletre t de pămînt şi lumea întreagă“, Amestris ar fi crezut 
că sînt nebun, ar fi apucat-o risul şi nici nu şi-ar fi dat 
osteneala să-l anunţe pe fiul ei Artaxerxe că Alcibiade are 
de gînd să-i fie rival. Și dacă i-aş fi spus că Alcibiade nici 
n-a împlinit douăzeci de ani, că nu ştie nimic, că e necopt 
la minte, că, dacă învățătorul lui îi spune să înveţe, el 
răspunde că n-are nevoie fiindcă e foarte bun şi așa cum e, 
atunci Amestris ar fi dorit să afle ce calităţi deosebite are 
Alcibiade. Şi noi ce am fi răspuns? Am fi spus aşa: E 
frumos, are un trup bine legat, e de familie mare, e bogat 
şi îndrăzneţ. Atunci însă, prietene, ar fi crezut că sîntem 
de două ori nebuni! Chiar și Lampido, fiica lui Leotide, 
soţia lui Arhidamos și mama lui Agis, fiică, soţie şi mamă 
de rege, ar fi suris dacă aş fi vestit-o că ai de gînd să te 
măsori cu fiul ei! Nu-i ruşinos oare, Alcibiade, ca soțiile 
dușmanilor noștri să ştie mai bine decât noi ce trebuie să 
fim şi ce trebuie să facem ca să ne luăm la întrecere cu ei ? 
Dar să lăsăm asta. Ascultă ! Ascultă ce-ţi spun eu şi ce-ţi 
spune Oracolul din Delfi : „Cunoaşte-te pe tine însuţi !“ 
Numai atunci vei şti ce trebuie să faci ca să ajungi demn 
de a-ţi lovi rivalii, adevărații rivali, despre care am vorbit 
acum ! Nu putem deveni superiori lor decît prin strădanii 
fără preget şi dacă tu nu înţelegi ce-ţi spun, nu spera că-ţi 
vei cîştiga vreodată faimă, nici la eleni, nici la barbari. Și 
cred că nimeni nu doreşte aşa ceva mai mult decit tine! 

— Socrate, n-ai putea să-mi spui ce am de făcut ? în- 
trebă stăpînul meu plin de sfială. 

— Ba aş putea. Trebuie, însă, să ne gîndim împreună 
cum ne putem îmbunătăţi pe noi înșine, fiindcă eu nu ad- 
mit ca tu să devii mai bun, iar eu să rămân acolo unde am 


1 Pletra — 1 pogon. 

ajuns, dacă nu mă deosebesc de tine decit într-o sigură 
privinţă. 
— Care anume, Socrate ? 


— Epitropul meu e mai înţelept decît al tău, decît 
Pericle. 


— Cine e epitropul tău, Socrate ? 

— Zeus, Alcibiade, Zeus, care pînă azi m-a împiedicat 
să-ţi vorbesc şi care mă face să cred că numai eu îţi pot 
da forţa necesară pentru a-ţi cuceri faima. 

— Glumeşti, Socrate ! 

— Poate că da, murmură Socrate. Dar acum e tîrziu. 
O să mai vorbim şi altă dată. Sper că de-acum înainte ne 
vom vedea mai des ! 

— În fiecare zi, spuse cu vioiciune Alcibiade şi se ri- 
dică în picioare. M-am ridicat și eu. 

— Cu bine, Alcibiade, spuse Socrate. 

Încetul cu încetul se întunecase şi noi înaintam fără 
grabă. Eram înţepeniţi fiindcă șezusem multă vreme şi 
Alcibiade umbla ca beat. Primele umbre ale nopţii se stre- 
curau printre coloanele Poichilei şi luna răsărea, ridicîn- 
du-și sprînceana argintie deasupra Himetului, pe ale că- 
rui pante zăbovea încă o nuanţă de violet palid. Jos, în 
cartierele din centru, primele opaițe ardeau în case, în timp 
ce, la periferie, săracii adunaţi lîngă ziduri aşteptau să se 
întunece de-a binelea ca să-şi aprindă şi 'ei lumina. 

Alcibiade păşea gînditor, cu privirile în pămînt. 

— Cum a putut să descopere gîndurile mele cele mai 
tainice ? Niciodată nu mi-am mărturisit nimănui ambi- 
ţiile ! începu el. Că vreau să ajung om politic nu-i un se- 
cret. Dar celelalte ? Acum înţeleg cît de copil am fost pînă 
azi şi cu cîtă uşurătate, cu cîtă neseriozitate mă gindeam 
la planurile mele. Şi lui i-a trebuit atît de puţin timp ca 
să-mi dezvăluie atîtea ! Îi simţeam cuvintele ca pe niște 
picături de piumb topit care cădeau în mine şi mă încălzeau 
şi-mi stîrneau setea, Silicos ! Setea de a-l auzi pe Socrate 
vorbind şi explicînd, setea de a învăţa cu un ceas mai de- 
vreme ! Vreau să aflu ce să fac, pe ce cale să mă îndrept 
ca să ajung un om mare! 

a cîteva zile după întîlnirea dintre Alcibiade și Socrate, 

despre care am vorbit, sosi vestea că între Corcira 
şi Corint avusese loc o mare bătălie navală. Corcira cîş- 
tigase o mare victorie scufundînd cincisprezece nave de 
război corintiene şi luînd şase sute de prizonieri. Osta- 
şii ei se întorseseră în insulă victorioși şi fericiţi. 

Pericle era nebun de bucurie mai ales fiindcă, după 
părerea lui, victoria Corcirei era o dovadă neîndoielnică 
a slăbiciunii Ligii peloponesiace, slăbiciune mai gravă 
decit crezuse el. 

— Sparta n-a mişcat un deget; de acum înainte Co- 
vintul are să-şi vadă de treabă, spuse el în concluzie. 

-— Şi ce are să se întimple cu Epidamnos? am în- 
drăznit eu să întreb. 

— Ei !... Epidamnos are să aibă de suferit. 

Și Epidamnos, oraşul acela îndrăgostit de libertate și 
de democraţie, avu multe de îndurat de la oligarhie. Co- 
rintienii, însă, nu-şi văzură de treabă. Așa ceva nu pu- 
teau înghiţi! Cum putuseră ei, corintienii, inventatorii 
triremei, marinari bătuţi de valuri din moşi-strămoşi, să 
păţească o asemenea ruşine! Să piardă cincisprezece co- 
răbii ! Să se facă de rîs în faţa tuturor elenilor ! Să ajungă 
un fel de zdrenţe, să-şi bată joc întreaga confederație de 
ei, lucru care se întîmpla pînă şi-n circiumile din Pireu ! 
Şi cine să le facă figura asta, o, zei! Cine! Corcirienii ! 
Singele lor nu se stricase amestecîndu-se cu al localnici- 
lor, oameni de nimic, zvirliţi la periferia lumii elenice 
şi care, încă de pe vremea lui Alcinou, nu se pricepeau 
decit să cînte la chitară ! Așa vorbeau şi aşa gîndeau co- 
rintienii, otrăviţi de orgoliul care le răpea somnul şi iiniş- 
tea fiindcă-şi pierduseră şi gloria şi onoarea. Ajunseseră 
de batjocură în cîrciumile din Pireu... 

Trecuseră luni de zile şi noi frămîntări se iviră la 
orizont. Argosul trimise vorbă că în Corint se pregătea o 
nouă campanie. Zi şi noapte, în șantierele sale navale se 
auzea zgomot de ciocane și de fierăstraie; o flotă în- 
treagă de nave comerciale sosea pînă la linia de plutire, 
încărcată cu materiale, pe care corintienii le cumpărau 


de pretutindeni şi la orice preţ. Megara, Ambracia şi 
Leucada se înarmau şi ele. Ciţiva exilați din Samos gă- 
siră de lucru și izbutiră să-şi îndulcească viaţa umblind 
din oraş în oraș şi supraveghind construcţia navelor. 

— Ce-ai să faci, Pericle ? întrebă Aspasia. 

— Despre ce e vorba ?... întrebă Olimpianul, prefă- 
cîndu-se distrat. 

— Despre pregătirile corintienilor. Ce ai să faci dacă 
au să-şi pună iar flota pe picior de război și au să atace 
Corcira ? 

— Piînă-ntr-un an de zile, corintienii nu pot să facă 
mare lucru. Pînă atunci avem timp să ne gîndim. 


În lunile acelea, stăpînul meu ajunse independent. 
Cînd împlini optsprezece ani, se prezentă împreună cu 
Pericle şi cu Arifron la lexiarhul! demosului — Scam- 
bonide, fireşte — unde fu legalizată înscrierea lui, făcută 
de bietul Clinias : 

Alcibiade al lui Clinias, Scambonide. Din tribul Leon- 
tid. Din contingentul lui Eutimide. 

După ce se înscrise la Lexiarheion °, Pericle îl chemă 
şi-i dădu socoteală pentru felul în care-i administrase 
averea. Era comic să-l vezi pe de o parte pe unchi, serios 
şi scolastic, insistînd să lămurească cel mai mic amănunt, 
cel mai neînsemnat dihalc 5, justificînd cea mai mică chel- 
tuială „ca absolut necesară“, şi pe de altă parte pe nepot, 
nerăbdător să pună mîna pe avere și absolut indiferent 
faţă de o cheltuială inutilă de zece-douăzeci de drahme. 
Explicaţiile ţinură mult. Era o avere foarte mare şi Pe- 
ricle o administrase timp de paisprezece ani. În toţi aceşti 
ani, Evanghelos ţinuse socotelile într-o ordine perfectă, 
uimitoare, demnă de toată admiraţia. Fiecare an, fiecare 
capitol erau trecute separat şi cheltuielile înregistrate pe 
categorii. Toate calculele fuseseră făcute în talanţi şi în 
drahme. Minele alcătuiau un capitol aparte, moşia din 
Erhia, în suprafaţă de vreo trei sute de pletre, un alt ca- 
pitol, şi așa mai departe. Sclavii erau la un capitol de- 


1 Arhonte care, împreună cu ajutoarele sale, ţinea evidenţa cetăţe- 
nilor atenieni. 

2 Clădire publică în care lucrau lexiarhul şi ajutoarele sale. 

3 Monedă măruntă atică de aramă, valorînd un sfert de obol. 

osebit, socotiți la valoarea lor, începînd de la douăzeci şi 
mergînd pînă la cinci sute de drahme. În sfîrşit, casa 
părintească fusese preţuită şi ea la doi talanţi. 

— Şi iată, scumpul meu nepot, spuse în. încheiere Pe- 
ricle, că eşti în fruntea uneia din cele mai mari averi din 
Atena de azi. Bagă de seamă să n-o risipești cu un lux 
fără rost, cu pariuri pe prepeliţe sau cu alte distracţii. 
Ştii ? o avere se adună greu, dar se cheltuieşte uşor. Fi- 
reşte, de azi eşti liber să locuiești în casa ta, cu sclavii 
tăi şi cu Silicos — Pericle îmi aruncă o privire piezișă 
de parc-aș fi fost vinovat de ceva — dar, deși nu vreau să 
te umfli în pene pentru asta, lăsînd la o parte modestia şi 
ruşinea, nu ţi-ar strica să rămii aici, să auzi şi să înveţi o 
serie de lucruri. În afară de discuţiile cu mine, ai să auzi 
ce este şi ce nu este lege! Nu uita, de altfel, că Socrate 
vine des pe aici! 

— Socrate va veni des acolo unde mă voi afla eu, Pe- 
ricle ! 

— Ia te uită ! exclamă rîzînd Aspasia. Abia i-au mijit 
tuleiele în barbă și vrea să plece ! Rămii la noi, Alcibiade ! 

— Stăpină, am spus eu, Alcibiade trebuie să ia de pe 
acum în miini conducerea casei lui. De pe acum trebuie 
să aducă jertfe zeilor casnici... 

— Aşa e, Aspasia! În afară de asta, am prieteni. Tre- 
buie să încep să-i primesc. Și, cum a spus Silicos, dacă nu 
voi aduce jertfe zeilor mei casnici, se vor supăra. 

— Cum vrei. Ai putea să-ţi aduci jertfele locuind mai 
departe aici ! 

Chiar a doua zi m-am aruncat în viltoare. În primul 
rînd, am fost numit administrator împuternicit şi supra- 
veghetor. Alcibiade a poruncit să mi se aducă un cal de 
la Erhia ca să pot merge cît mai des la moşii şi la mine 
să supraveghez munca. La nevoie (şi cînd n-avea Alcibiade 
nevoie !) aveam dreptul să scontez la bancheri veniturile 
noastre. Scontările lui Alcibiade erau foarte căutate. Plă- 
team o dobîndă mică, fireşte, dar cînd stăpinul meu mă 
silea eram nevoit să dau şi optsprezece la sută. 

Ne-am apucat să facem cumpărături. Alcibiade cum- 
păra tot ce era mai scump, mai bogat, mai deosebit, mai 
ciudat. Cumpăra fără să se uite la preţ. Căuta și bijuterii 
şi le dăruia diverselor hetaire care-l înconjurau. Negu- 

țătorii l-au mirosit şi au început să urce preţurile pînă- 
ntr-atit încît oligarhul Nicias, colecţionar pasionat, întîl- 
nindu-ne într-o zi pe stradă, l-a oprit furios pe Alcibiade. 

— Ce înseamnă asta? Îmi strici tîrgul! a spus el 
supărat. 

— E al tău şi ţi-l stric? N-ai decât să plăteşti şi să 
cumperi ! 

— Ştii doar că pot să plătesc mai mult decît tine, dar 
nu-i drept ! 

— Dacă eu plătesc, e drept! 

— Ascultă, tinere ! Te sfătuiesc spre binele tău să-ţi 
schimbi felul de a fi că altfel ai să dai de multe buclucuri 
în viaţă, spuse Nicias cu severitate şi plecă în timp ce 
Alcibiade spunea în urma lui : 

— Tu ai să dai de buclucuri, dacă n-ai să-ţi schimbi 
felul de a fi! 

Nicias era supărat fiindcă stăpînul meu reuşise să 
cumpere două mici obiecte preţioase pe care el le dorea 
de luni de zile, nehotărîndu-se însă să dea preţul cerut de 
neguţător. Unul era un car de luptă cu patru cai, sculptat 
în lemn, dar atît de mic, încât o albină l-ar fi putut aco- 
peri cu aripile ei. Celălalt era şi mai extraordinar: un 
bob de susan, pe care un oarecare Mirmecide din Milet 
scrisese un distih cu litere de aur! 

Dacă Nicias se hotărise să oprească un om în drum și 
să-i vorbească pe un ton furios, cum făcuse cu stăpînul 
meu, însemna că se necăjise foarte mult. Strategul acesta, 
cu care Alcibiade a avut atitea conflicte şi neînțelegeri, 
era un om ciudat. Foarte cunoscut în Atena pentru ma- 
rea lui avere, era un om fricos şi lipsit de energie, tot- 
deauna prudent în relaţiile sociale. Toţi şantajiștii şi 
smecherii din oraş îl cunoşteau şi se luau după el cerîn- 
du-i fie de lucru, fie bani, fie o favoare oarecare. Nu re- 
fuza pe nimeni, fiindcă se temea ca nu cumva, din răzbu- 
nare, vreunul din ei să nu-l denunțe. În afară de asta, 
Nicias era superstițios ! Atît de superstiţios încît avea la 
el acasă un oracol propriu. În fiecare dimineaţă consulta 
jertfe, auguri şi semne, ca să afle dacă ziua aceea avea 
să fje bună sau rea şi, potrivit cu ce afla, ştia dacă poate 
sau nu să iasă din casă, să treacă sau nu prin agora. În 
jurul lui erau veșnic adunați nenumărați şarlatani, unii 

prezicînd cu ajutorul unor lighene, alţii ghicindu-i visele 
sau nu mai ştiu ce altceva, toţi îndopindu-se în casa lui 
şi împuindu-i capul cu sfaturi. 

— Cînd ai să ieşi pe stradă, să calci cu dreptul! spu- 
nea unul. 

— În numele lui Zeus! spunea altul. Să calci cu 
stingul ! 

Atunci, pentru ca totul să fie în ordine, Nicias sărea 
cu amîndouă picioarele peste pragul casei. Cineva care 
asistase odată la această operaţie îi spuse ironic : 

— Cred că ar fi timpul să începi să umbli în patru 
labe, strategule ! 

Cu toate acestea, Nicias era iubit la Atena și, mai 
tîrziu, în cursul marelui război, părerea lui atirnă greu. 
În frizerii era luat peste picior şi Catisachis născocea la 
infinit tot felul de bazaconii pe care le punea pe seama 
lui și pe care lumea le lua apoi drept bune. Cînd se în- 
timpla însă să vorbească în Bulé sau în adunare despre 
vreo chestiune politică, toată lumea îl asculta cu atenţie 
şi cu oarecare respect. Cîtă putere are bogăţia şi cît res- 
pect inconştient inspiră ea ! Căci Nicias era destul de înţe- 
lept ca să ofere mari sume de bani orașului. Accepta cu cea 
mai mare bunăvoință să ia asupra lui orice horegie 1, orice 
trierarhie ?, orice gimnasiarhie 3. Fiindcă voia să devină 
popular cu orice preţ — fiecare din noi e frămîntat de 
cîte o idee — se străduia să-și facă renume cheltuind bani 
și «destășurind un mare fast în cadrul funcţiilor publice 
ce-i erau încredințate. Una din horegiile lui Nicias cu pri- 
lejul serbării anuale de la Delos rămăsese de pomină în 
toată Elada. Strategul instalase un pod articulat între 
Reneia şi Delos, astfel încît ai noştri nu debarcaseră în 
dezordine şi la întîmplare, ci delegaţii însărcinaţi cu mi- 
siuni religioase alcătuiseră o frumoasă procesiune şi tre- 
cuseră podul în cea mai perfectă ordine, avind în frunte 
corul care psalmodia. În anul acela, Nicias îi dăruise lui 
Apolo un curmal de aramă şi la instalarea preţioasei 
ofrande jertfi doisprezece boi negri. Ca să se pună bine 
cu Apolo şi să fie sigur că va avea totdeauna oracole fa- 

1 Horegie — cheltuieli pentru spectacole. 


2 'Trierarhie — cheltuieli pentru echiparea unei trireme. 
> Gimnasiarhie — cheltuieli pentru organizarea unor întreceri atletice. 

vorabile, cumpără pămînt la Delos şi hărăzi veniturile 
respective jertfelor şi ospeţelor în cinstea preoţilor. Nu 
bănuia, prostul, că zeul avea două tezaure, unul la Delos 
şi celălalt la Delfi. 


Febra cumpărăturilor care-l cuprinsese pe stăpinul 
meu fu întreruptă brusc de stagiul militar. Două luni 
după ce se înscrise la Lexiarheion depuse jurămintul de 
soldat, împreună cu toți cei de vîrsta lui. Arhontele epo- 
nim Eutidemos, epistatul! Buleei, participa la solemni- 
tate. Flăcăul meu se afla la cîţiva paşi înaintea celorlalţi 
şi înfățișarea lui era o încîntare pentru ochi. Frumos ca 
un zeu, ţinind cu dreapta sulița şi cu stinga coiful, încins 
cu spada, aștepta în poziţie de drepţi pe preoteasa zeiţei 
Agraulos 2 care urma să facă jertfa. Și cînd aceasta ieşi 
din peşteră, cu panglicile și cuţitele sacre în mâini, în loc 
s-o invoce pe zeiţă, amuţi văzîndu-l pe Alcibiade şi se 
opri în faţa lui fără să-şi ascundă admiraţia. Arhontele 
eponim tuşi ca să-şi dreagă vocea şi încîntătoarea Teano 
începu invocaţia cu glasul ei dulce. O ruga pe Agraulos 
să apere pe voinicii Atenei, dar cuvintele acestea nu 
erau rostite pe un ton sec şi formal, ci cu voce caldă, vi- 
brantă, rugătoare care răsuna în jur și ajungea ca o 
şoaptă pînă la locul unde mă aflam eu. Se ruga din tot 
sufletul, privindu-l pe Alcibiade drept în ochi. În clipa 
cînd el trebui să jure şi cînd, ridicîndu-şi dreapta, începu 
să spună: 

— Nu voi face de ruşine aceste arme sacre, nu-mi 
voi părăsi tovarășul... un fior străbătu mulțimea. 

Stăpinul meu se grăbi să meargă acasă, să-şi taie pă- 
rul şi să-şi îmbrace prima hlamidă, astfel încât, chiar în 
după-amiaza aceea, să se poată prezenta cu prietenii lui 
în agora, ca cetăţean. 

— Cărui zeu să-i dedicăm părul şi veşmîntul tău, Al- 
cibiade ? l-am întrebat. 

— Lui Eros, Silicos ! Lui Eros! Nu te apuca să-mi în- 
şiri tot felul de obiecţii pedante! Lui Eros! E zeul cel 
mai mare, cel mai universal, cel mai neînvins în lupte! 


1 Arhontele care supraveghea activitatea în Bulé. 
* În faţa templului zeiţei Agraulos, efebii din Atena depuneau ju- 
rămâîntul. 

Lui Eros, care conduce viaţa tuturor. Lui Eros, care se 
află la originea tuturor faptelor mari. Sint plin de dra- 
goste față de tot ce-i frumos, mare, strălucit. Cînd va 
veni timpul, voi comanda la atelierul lui Cefalos un scut 
de aur cu un Eros scuptat și împodobit cu fildeș! Nu 
vreau un zeu mic şi anost cu nişte aripioare cît palma, 
vreau un chip care să radieze viaţă şi frumuseţe! Un 
chip mai frumos decît al meu, dacă se poate! 

N-avea nici un rost să fac vreo obiecţie. 

În ziua următoare, împreună cu tinerii de vîrsta lui, 
Alcibiade s-a prezentat la armurier. Erau acolo mulţi ti- 
neri, printre care unii îl urau pe Alcibiade din copilărie, 
deși făceau parte din grupul lui. Era mai ales un anume 
Androcle, care, pe vremuri, primise o bătaie de la stă- 
pinul meu. Dar Alcibiade avea şi mulţi prieteni. Aşa, de 
pildă, Agaton şi Faidros îl întîmpimară cu entuziasm. 
Stiam că vor fi şi ei repartizaţi la cavalerie, ca şi Alci- 
biade, în timp ce ceilalţi aveau să fie infanteriști, adică 
hopliţi şi aveau să rămînă doi ani în Atica, patrulînd cel 
mult pînă la graniţă. Recruţii din cavalerie puteau spera 
să ia parte la vreo campanie. 


. Toată lumea simţea că războiul bate la ușă, astfel încît 
mulţi recruți preferau să fie hopliţi și să-şi asigure doi 
ani de linişte în Atica, mai ales într-o vreme cînd se răs- 
pindise vestea că la Corint s-au terminat pregătirile de 
război şi că o dată cu venirea primăverii cetăţenii lui 
vor ataca Corcira. Aflînd de pregătirile Corintului, cei 
de pe insulă își amintiră de noi şi ne trimiseră soli ru- 
gîndu-ne să le acordăm cinstea şi binefacerea alianţei 
noastre. Corintienii, totdeauna bine informaţi, ceea ce-l 
făcea pe Pericle să turbeze, ne trimiseră şi ei soli care să 
ne convingă să lăsăm Corcira în voia soartei, adică a soar- 
tei ce-i pregăteau ei. Pe de altă parte, Corcira se grăbea 
să facă libaţii de alianţă cu noi, sperînd că numai acest 
fapt va determina Corintul să nu atace. 

Solii Corintului sosiră la Atena în ziua cînd în agora 
se afișase programul adunării. pentru ziua următoare, 
scopul ei fiind alianţa cu Corcira. Corintienii cerură să fie 
duşi numaidecit la Pericle, care, neputind să-i refuze, îi 
primi chiar în după-amiaza aceea. 

Cinci soli intrară în sala mare, unde-i aştepta Pericle. 
După urările de bun venit, după ce fură poftiţi să ia loc, 
cel mai bătrin dintre ei spuse : 

— Am venit să-ţi cerem ajutor şi sfat, Olimpiene. 

— Mă bucură că pot să ajut Corintul, dar mă şi în- 
tristează gîndul că are nevoie de acest ajutor. Nu cumva 
negoţul vostru stă prost ? 

— Slavă lui Hermes, de asta nu ne putem plânge ! 

— Nu cumva aveţi nevoie de specialişti pentru şan- 
tiere? Nu cumva eforii Spartei, neînţelegători cum sînt, 
v-au supărat cu ceva şi vreţi să-i dojenesc ? Desi, după 
cum ştiţi, dojenile unui strateg atenian mu prea ajung 
dincolo de Megara! lar dacă e vorba de locuri şi mai 
depărtate, de orașele din Acarmania, sau din Insulele Io- 
nice, cine mi-ar asculta chemarea ? 

— Nu, Pericle, spuse solul cu oarecare stinghereală. În 
privinţa navelor, am fost şi sîntem copiii favoriţi ai lui 
Poseidon, iar cu eforii Spartei o ducem bine. Să nu crezi 
că dacă ei sînt lipsiţi de imaginaţie, sîntem și noi în 
aceeaşi situaţie. Nu ! Altceva ne-a adus la ușa ta. E vorba 
de Corcira ! 

— De Corcira ! Păi n-aţi căzut la învoială pentru sa- 
tul acela mare din Acarnania ?... Cum îi spune ? 

— Epidamnos ! 

— Chiar aşa! Epidamnos. 

-— Nu numai că n-am căzut la învoială, dar e vorba 
să-i pedepsim pe cei din Corcira ! 

Pericle făcu un gest de uimire. 

— Vreţi să vă războiţi cu ei? V-aţi gîndit bine ? Bă- 
gaţi de seamă ! V-aţi gîndit la răspunderi și la toate con- 
secinţele acestei acţiuni ? Corcira e puternică. După 
Atena, are cea mai puternică flotă. 

— Nu ne sperie. Important e să rămînă singură. 

— Îngăduiţi-mi să observ, fără nici o intenţie de a 
vă jigni, că şi anul trecut Corcira a fost singură şi totuşi... 

— Am avut ghinion. Așa ceva nu se va mai întîmpla ! 
Fireşte, dacă flota lor nu va primi nici un ajutor... 

— Asta depinde de hotărîrea pe care o va lua miine 
adunarea, spuse Pericle, pe un ton cam tăios şi, în felul 
acesta, puse capăt discuţiei. 

Solii plecară şi Pericle, amărit şi mîniat, o chemă pe 
Aspasia. Era şi ea amărită, fiindcă, de la o vreme, în do- 
rinţa de a-l discredita pe Pericle, membrii oligarhiei răs- 
pindeau tot felul de calomnii, sperînd că Olimpianul va 
pierde încrederea oamenilor. 

— Ce s-a întîmplat cu solii? întrebă Aspasia. 

— Mă tem că sînt hotărîţi să lupte, Aspasia ! Poziţia 
mea devine destul de grea. Duşmanii se vor folosi de acest 
prilej şi de neliniștea oamenilor ca să spună că doresc răz- 
boi ! Oligarhia se organizează tot mai bine pe zi ce trece şi 
răspîndeşte tot felul de birfeli pe seama mea, birfeli în 
care lumea începe să creadă. Simt că în opinia publică 
s-a ivit oarecare nepăsare la adresa mea. În adunare nu 
mai sînt ascultat ca altădată... Pericle tăcu puţin apoi re- 
luă : Din invidie, Aspasia ! Din invidie ! De aproape două- 
zeci de ani, la Atena nu se aude decît numele meu ! Tare 
mă tem că voi avea şi eu soarta lui Aristide cel Drept! 

— Spune mai bine : soarta vestitului Pericle ! 

— De ce? Găseşti că nu sînt drept ? 

— Ba eşti, dragul meu ! Eşti, spuse cu duioşie Aspasia. 

— Ce crezi că am auzit ieri ? Umblă zvonul că Diopi- 
tes are intenţia să ne denunțe, pe mine şi pe Anaxagora, 
pentru impietate. Aleargă în dreapta şi-n stinga spunînd 
că nu cred în zei şi că, deci, nu trebuie să fiu strateg! 
Asta-i invidie, Aspasia! Noi, atenienii, sîntem niște oa- 
meni invidioşi ! Odinioară, în tinereţe, cînd mintea mea se 
străduia să vadă pretutindeni frumuseţe, susțineam că 
mânia mea de a critica e şi ea un aspect, cel mai puternic, 
poate, al patimii noastre pentru desăvîrşire, că orice im- 
perfecţiune ne devine imediat nesuferită şi că prin învi- 
nuirile noastre exprimăm amărăciunea şi dezamăgirea. Că 
pentru acelaşi motiv criticăm pe oricine depășește media, 
fiindcă îl vrem perfect, fiindcă orice nărav al lui ne jig- 
neşte. Teorii tinereşti... Era un pretext subconştient pe 
care-l ofeream minţii mele ca să justific ceea ce era de 
nejustificat. Cîtă dreptate avea vechiul meu profesor Da- 
mon, vorbind despre invidie, despre dorul nostru de răz- 
bunare, despre nestatornicia noastră, adăugînd că timpul 
zboară mai repede pentru noi decît pentru ceilalți. 

Pericle tăcu și privirea lui melancolică se întoarse spre 
Aspasia. 

— Trebuie să-ţi spun şi eu ceva, spuse Aspasia. Am 
aflat de la Mirto, ştii... fata aceea simpatică care vine une- 
ori la reuniunile noastre şi cîntă din flaut. În oraș, mi-a 
spus ea, se zvoneşte că frumuseţea mea nu te mai impre- 
sionează şi că-mi ceri să-ţi procur femei, ceea ce eu accept 
ca să pot rămîne alături de tine. 

— De neînchipuit ! strigă Pericle de parcă ar fi tost 
opărit. 

— Şi nu numai asta! Mirto mi-a vorbit despre un 
oarecare Herpipos, care afirma alaltăieri într-o casă unde 
cîntă ea că va depune o plingere împotriva vieţii desfri- 
nate pe care o duci. 

— Nemernicul acela de Herpipos! Un satiric ratat! 

— Spune-mi! Ce o să facem ? 

— Ce să facem ? Toate aceste mirșăvii şi vorbe rele 
vor fi subiect de conversaţie pentru reuniunile mondene. 

— Nu te temi că autoritatea ta... 

— Autoritatea şi influenţa mea nu vor avea nimic de 
suferit de pe urma acestor înţepături, spuse supărat 
Pericle. Va mai trece mult timp pînă cînd atenienii se vor 
putea lipsi de mine ! Atunci să te temi ! 

— Nu-i așa, Pericle! Sînt neliniștită ! Rivalii tăi lu- 
crează bine, pe ascuns, cu dibăcie ! După ostracizarea lui 
Tucidide ai crezut că partidul oligarhic se va destrăma. 
Pînă şi Nicias, care e fricos şi nu îndrăzneşte să te în- 
frunte în adunare, unelteşte pe ascuns împotriva ta, deşi 
aţi fost strategi împreună. Are şi el relaţii prieteneşti cu 
Cleon ca, de altfel, toţi aristocrații care vor să se folosească 
de el ca să te doboare. Pe urmă îl vor dobori cu uşurinţă 
şi pe Cleon. 

— Pantofarul acela? exclamă cu dispreţ Pericle. E 
plicticos, dar nu prezintă nici o primejdie. Abia acum în- 
vaţă să vorbească în adunare, dar cu cîtă silinţă, răbdînd 
cîte batjocuri... k 

> — Pantofarul ăsta, spuse o voce venind din direcția 
uşii care se crăpase, va dărui Atenei o glorie dintre cele 
mai strălucitoare. 

Pericle şi Aspasia se întoarseră uimiți şi-l zăriră pe 
Socrate, care intrase fără zgomot în sală şi auzise ultima 
frază. 

— Socrate ! exclamă Olimpianul pe un ton destul de 
sec, de obicei nu spui prostii. Poate că ai vrut să mă necă- 
jeşti... 

— Prostii spun, desigur, de multe ori, fără să-mi dau 
seama, dar o voce mi-a strigat că acest Cleon... 

-— Va face un lucru mare, îl întrerupse Aspasia. Adică 
va reuşi poate noul model de sandale comandate de favo- 
ritul tău. 

— Adevărul e că pentru Alcibiade am venit, spuse So- 
crate cu oarecare emoție. Nu-i aici ? 

— Nu, azi n-a venit. Ştii doar că e recrut, vine mîine. 

— Atunci am să vin şi eu mîine. Dar ia spune-mi, care 
e noul model de sandale ? Cum arată ? 

— N-aş putea să-ţi explic, Socrate. Scuză-ne, dar Pe- 
ricle şi cu mine avem de discutat lucruri muit mai impor- 
tante. Miine are loc adunarea care va hotărî dacă accep- 
tăm sau nu alianţa cu Corcira şi acum e târziu... 

_— Vorbeşti mîine, Olimp... Pericle ? întrebă Socrate. 

— Poate... nu ştiu încă. Am să mă înţeleg cu ceilalţi 
oratori. 

Încă din primele ceasuri ale zilei următoare, pe Pnix 
se adunase mult popor. În cele două zile premergătoare, 
politicienii trimiseseră oameni în toate cartierele, în toate 
demele şi în suburbii, ca să adune lumea. 

Am putut găsi loc pe o stîncă înaltă, dincolo de zăbrele, 
fireşte. Deşi nu se luminase încă bine de ziuă, lumea mi- 
şuna peste tot. Oricine îşi dădea seama că adunarea aceea 
avea să decidă pacea sau războiul. După sosirea autorită- 
ţilor, a arhonţilor, a deputaţilor şi a strategilor, crainicul 
adunării îi invită pe solii Corcirei să se arate. Salutară pe 
arhonţi, apoi cel mai bătrîn dintre ei urcă la tribună. Tulbu- 
rarea lui era evidentă. Vorbea cu glas slab şi limba i se 
împleticea. Îşi reveni încetul cu încetul şi vorbi foarte fru- 
mos. Explică mai întîi de ce patria lui rămăsese pînă 
atunci în afara oricărei alianţe şi se felicită, pe bună drep- 
tate, pentru victoria de anul trecut a Corcirei, care învin- 
sese pe corintieni fără ajutor străin. Apoi ceru alianţa 
noastră, accentuînd că dacă am fi primit propunerea am 
fi tras mari foloase de pe urma ei, fiindcă am fi dobindit 
un aliat cu o flotă importantă şi numeroasă, care putuse 
să-i învingă singură pe corintieni. Alianţa, spunea solul, 

ar fi pus această flotă la dispoziţia atenienilor, fără chel- 
tuială şi fără luptă. 

— Faptul cel mai important e că veţi avea curind ne- 
voie de flota noastră chiar dacă nu vă daţi încă seama de 
situaţie, continuă solul. Lacedemonienii se tem de voi și 
vă vor declara război. Dacă în clipa de faţă corintienii 
profită de izolarea noastră şi se grăbesc să ne atace, e pen- 
tru că se tem să nu ne unim forţele. Dacă vor veni să vă 
spună că nu e drept să-i primiţi pe colonii lor în confe- 
deraţia voastră, să le răspundeţi că fiecare metropolă se 
bucură de respectul coloniilor sale, atît timp cît le face 
bine. Cind începe să le facă rău, Je pierde. Pacea voastră 
cu Sparta nu vă împiedică să primiți propunerea noastră. 
Tratatul e categoric ! Dacă vreţi, puteţi primi moi aliaţi. 
Dacă îngăduiţi să fim învinşi, veţi găsi mai tirziu flota 
noastră în tabăra duşmană, în timp ce, în caz contrar, nu 
numai că veţi avea o superioritate maritimă absolută, dar 
drumul Siciliei va fi deschis pentru voi şi închis pentru 
peloponesiaci. 

Solul termină cu o urare şi se aşeză în jilţul său. Cei- 
lalţi delegaţi ai Corcirei îi strânseră mîna. 

Eram nerăbdător să aud ce vor spune corintienii. Si- 
tuaţia lor era delicată şi aveau nevoie de multă artă ca să 
nu calce cu stingul. În momentul cînd solul Corintului 
urca la tribună, cineva mă împinse cu putere, astfel că am 
fost cît p-aci să cad de pe stîncă. M-am întors furios, gata 
să mă iau la bătaie şi am dat cu ochii de stăpînul meu : 

— Fă-mi loc, Silicos, vreau să stau şi eu! Să vedem 
ce va spune prostul ăsta ! Cine e ? 

— Solul Corinitului. 

— Dobitocul ! Să se încurce cu o asemenea scolie! O 
fi vreunul din îmbuibaţii ăia care dau buzna cum aud că-i 
vorba de vreo solie. Să auzim ce palavre va spune. 

Jur pe Hecate că solul corintian nu era de loc prost. 
Vorbi atit de bine încît răscoii adunarea şi lui Pericle îi 
fu greu să-i doboare argumentele. 

— Trebuie să declar cu mîhnire, spuse el, că locuitorii 
coloniei noastre, Corcira, au dus totdeauna faţă de noi o 
politică provocatoare şi nedreaptă. N-au vrut niciodată 
să se poarte ca celelalte numeroase colonii ale noastre şi 
să ne recunoască drepturi de metropolă, drepturi care şi 

vouă, atenieni, vă sînt la fel de scumpe cînd e vorba de 
coloniile voastre. Și nu numai acum, la Epidamnos, s-au 
dovedit a fi perfizi şi cu două feţe, străduindu-se să pară 
nedreptăţiţi, deşi ei erau nedrepti faţă de noi. Amintiţi-vă 
de războaiele medice, cînd Xerxe v-a ars oraşul (aici sc- 
lul făcu un gest circular). Ce au făcut atunci cei din Cor- 
cira ? Și pe atunci aveau o flotă importantă, dar cînd le-am 
cerut să lupte alături de noi, amintiţi-vă, atenieni, cei care 
aţi trăit anii aceia, cum s-au purtat. Au oprit cele șaizeci 
de corăbii făpăduite la capul Maleea, chipurile din cauza 
furtunii, fiindcă aveau un singur scop : dacă am fi învins 
noi, să ne poată spune: Noi v-am trimis corăbiile. Lua- 
ţi-vă la ceartă cu Poseidon, care a ridicat valuri mari cât 
munții! Dacă ar fi învins Xerxe, ar fi venit să i se în- 
chine și l-ar fi recunoscut rege al Asiei şi Europei ! 

Primele cuvinte ale corintianului făcură vâlvă. Solul 
continuă, ridicânid puţin vocea : 

— Cât despre argumentele lor, cum că libaţiile voastre 
pentru o pace de treizeci de ani cu Sparta nu vă împie- 
dică să-i primiţi în alianţă, trebuie să observ că nu există 
în clauza aceea a tratatului nici o menţiune privitoare la 
vreun oraș, colonie a unei cetăți peloponesiace. Vreau să 
mai adaug că acea clauză nu vă îngăduie să primiţi în liga 
voastră un oraş care se află în stare de război cu un oraş 
peloponesiac. Alianţa voastră cu Corcira ar însemna o de- 
claraţie de război împotriva noastră. 

Se opri să mai răsufle, iar Alcibiade se întoarse spre 
mine şi-mi spuse : 

— Nu e prost... dar ar fi destul de uşor pentru noi să 
nu ţinem seamă de spusele lui referitoare la clauza aceea. 
Putem încheia cu Corcira numai o alianţă defensivă... 

— Şi dacă Corcira şi Corintul au dreptul să vină aici 
pentru a cere ocrotire atotputerniciei voastre, reluă solul, 
dreptul nostru ar trebui să fie mai mare decît al lor, 
fiindcă, în afară de tratatul de prietenie care ne leagă, 
fie-mi îngăduit să amintesc atitudinea noastră priete- 
nească pe vremea cînd i-am convins pe aliații noştri pe- 
loponesiaci să nu ajute Samosul răsculat, deşi, după cum 
ştiţi, trimisese soli cerîndu-ne ajutorul. Principiul nostru 
a fost şi a rămas același. Fiecare alianţă e liberă şi are 
dreptul exclusiv să pedepsească singură orașele care nu i 

se supun. Cît despre războiul cu Peloponesul, pe care cei 
din Corcira încearcă să vi-l prezinte ca inevitabil, poate 
că nu va izbucni niciodată dacă politica voastră e dreaptă 
și atitudinea voastră faţă de noi prietenească. Dacă, însă, 
dimpotrivă, veţi fi nedrepţi faţă de noi, războiul e sigur 
şi pericolele ce vă ameninţă vor fi mult mai mari decit 
foloasele unei alianţe cu Corcira și cu flota ei. 

— Acuma ne mai şi ameninţă !... exclamă furios Alci- 


biade. 
Istovit de efort — nu-i glumă să urci la tribuna de la 
care vorbeşte Pericle — lac de sudoare şi cu mișcări şo- 


văitoare, solul Corintului luă loc lîngă ai săi. 

Îndată după aceea gărzile trace conduseră cele două 
delegaţii afară din adunare. 

După ce crainicul puse întrebarea : „Cine vrea să ia 
cuvintul 7, oamenii politici şi strategii se înscriseră pe 
rînd, apoi fiecare urcă la tribună şi începu să vorbească. 
Fiindcă erau prea mulţi, pritanul hotărî că fiecare putea 
să cuvînteze timp de două clepsidre, dar tot nu ajunseră 
să-şi spună cu toţii părerea, astfel încît adunarea se pre- 
lungi și în ziua următoare. 

Vorbitorii repetară cam aceleași lucruri. Cei care erau 
împotriva alianţei cu Corcira spuneau că nu merita să 
intrăm în război cu întreaga Ligă peloponesiacă, de dra- 
gul flotei ei. Ceilalţi, adică 'cei care erau pentru, afirmau 
că, mai devreme sau mai tîrziu, războiul cu Peloponesul 
tot ar fi izbucnit, chiar dacă am fi jertfit flota Corcirei. 
Un răspuns negativ dat solilor Corcirei ar fi fost o dublă, 
o mare greşeală. 

În a doua zi a adunării luă cuvîntul Pericle, care, fi- 
reşte, convinse demosul să accepte alianţa, neţiniînd seama 
de posibilitatea unui război cu Peloponesul. Dar demosul 
hotărî să încheiem doar o alianţă defensivă cu Corcira, 
adică s-o ajutăm dacă ar fi fost atacată. Îndată ce aflară 
hotărîrea, solii Corintului părăsiră Atena, deşi se lăsase 
noaptea. ; 

— Prin urmare, ai hotărît, Pericle ! O să avem război... 
spuse Aspasia cînd Olimpianul se întoarse noaptea tîrziu 
de la Buleuterion unde, împreună cu ceilalți strategi, sta- 
biliseră în amănunt ajutorul pe care urma să-l trimitem 
în Corcira. 

— N-am hotărît nimic! Dacă spartanii vor să facă 
război din cauza Corcirei, înseamnă că ar fi luptat oricum 
împotriva noastră. Dacă există o singură speranţă să nu 
ne declare război, e tocmai hotărîrea pe care am luat-o. 

— Si cîte corăbii ai să trimiţi în Corcira ? 

— Zece! 

— Zece ! exclamă uluită Aspasia. Și ce strateg ? 

— Lacedemonios. 

— Fiul lui Cimon ? 

— Da... 

— Dacă trimiţi numai zece corăbii, Pericle, e ca şi cum 
nu le-ai trimite nimic ! 

— Și o singură corabie dacă le-aş trimite, e destul pen- 
tru realizarea intenţiilor mele. Important e să fim prezenţi 
în apele Corcirei. Poate că zece corăbii ateniene nu vor 
fi un pretext destul de serios pentru eforii din Sparta. 
Cu cît întirzie izbucnirea războiului, cu atît e mai bine. 
Zece corăbii ajung. 


Cele ce s-au întîmplat în primăvara aceea în Corcira 
sînt atît de cunoscute în lumea elenică, încît nu e nevoie 
să le mai povestesc. Corintienii au trimis o sută cincizeci 
de corăbii, faţă de cele o sută zece corăbii ale Corcirei, 
dintre care multe neînarmate şi reparate doar în măsura 
posibilităţilor. Zacintos, veche rivală a Corintului, trimi- 
sese în Corcira o mie de hopliţi, pentru paza coastelor. 
Cele zece corăbii ale noastre aveau ordin sever să nu atace 
flota corintiană decît în cazul cînd ar fi vrut să debarce 
oameni pe coastele Corcirei. Aceste zece nave au salvat 
Corcira, a cărei flotă a fost învinsă în lupta navală de la 
Sibota, astfel încît numai prezenţa noastră i-a silit pe co- 
rintieni să se retragă cînd au vrut să se apropie de insulă. 

Corintul nu ne-a iertat că, deşi fără să pierdem un 
ostaş, l-am împiedicat să se bucure de victorie şi toată 
ura sa faţă de Corcira s-a întors împotriva noastră. 


Rivalii lui Pericle au încercat să exploateze situaţia pen- 
tru a atrage poporul de partea lor. Spuneau şi repetau 
prin frizerii şi prin centrele politice că, de fapt, Corcira 
fusese învinsă şi că, în schimb, noi ne atrăsesem ura între- 

gului Pelopones. Cine-i cunoaşte pe corintieni, spuneau ei, 
își dă seama că nu vor rămine cu braţele încrucișate. 

— Și ai să vezi, Catisachis, tu care faci pe deşteptul 
şi pe atotştiutorul, că au să ne lovească acolo unde ne doare 
mai tare. 

— Nu ne doare nicăieri! Aţi auzit ? Nicăieri! Pe ei 
are să-i lovească Olimpianul ! 

— Adică Zeus ? întrebau ceilalţi în bătaie de joc. 

— Care Zeus ? Pericle Olimpianul ! 

— Asta-i blasfemie, Catisachis ! Dar dacă îl admiri pe 
Pericle... care e şi el un nelegiuit... Are veşnic lîngă el pe 
Anaxagora şi pe Aspasia, unul ca să-i strecoare idei ciu- 
date, cealaltă ca să-i aducă femei, să nu se plictisească 
noaptea. Dar n-avea grijă... 

Catisachis se făcu roşu ca creasta cocoșului şi-l dădu 
afară pe client. Era un mare aristocrat, un membru al oli- 
garhiei, care o luă la picior, de teamă să nu-i arunce Ca- 
tisachis cu ceva în cap. 

Pericle află întimplarea chiar de la Catisachis care, 
după cîteva nopţi de socoteli și de frămîntări, îndrăzni să 
se înfăţișeze zeului său. 

Pe vremea aceea, influenţa lui Pericle începuse să 
scadă. Tucidide al lui Melesios se întorsese din exil și oli- 
garhia făcea tot ce putea ca să-l sape pe conducător, în 
timp ce, pe de altă parte, Cleon şi cei de seama lui se stră- 
duiau și ei să cîştige opinia publică. 

Dar toate uneltirile ambelor tabere rivale rămineau 
încă la nivelul subiînţelesurilor, la împotrivirea ascunsă 
şi la glumele usturătoare, care, din gură în gură, ajungeau 
să fie cunoscute de toată lumea. Rivalii lui Pericle mai 
erau stăpîniţi de oarecare teamă, ca şi cum n-ar fi crezut 
că Olimpianul putea să înceteze de a fi olimpian, teamă 
de greaua moştenire pe care marele conducător avea s-o 
lase urmașilor. În afară de asta, toţi își dădeau seama că 
se apropie criza, că, vrînd-nevrind, statul se îndreaptă 
spre război. De pretutindeni veneau ştiri că, deşi învin- 
gător la Sibota, Corintul hotărise să se răzbune pe noi 
fiindcă salvasem Corcira. În Peninsula Calcidică, trimişi 
corintieni cutreierau oraşele, împărțind făgăduieli şi încu- 
rajări verbale, care îndemnau oamenii să scuture jugul 

atenian ! În Pelopones se străduiau să creeze un curent 
duşmănos împotriva noastră şi să pună în mişcare în- 
treaga Ligă. 

În timpul acesta, la Atena lumea ducea mai deparie o 
viață frumoasă şi fără griji, bucurîndu-se de spectacole, 
de agora, de exerciţii, de jertfe bogate, de lupte atletice, de 
serbări, de solii sacre la Delos şi la Delfi, de pariuri la 
luptele de prepeliţe, unde se pierdeau averi, de ospeţe cu 
vinuri bune şi cu fete frumoase. Da! Cine n-a trăit la 
Atena înainte de războiul cel mare nu ştie ce înseamnă 
bunăstarea... 

Un observator atent putea deosebi, însă, oarecare ne- 
linişte. 

— O să avem război ? N-o să avem război ? Corintienii 
or să-şi vadă de treabă ? 

Şi războiul se apropia cu repeziciune. În şantierele na- 
vale din Pireu se lucra zi şi noapte. Depozitele se umpleau 
de toate cele necesare flotei. Se stivuiau mii de lopeți, așe- 
zate după lungime, mii de leghe de frînghii, munți de bu- 
toaie de smoală, în timp ce în depozite anume destinate era 
rînduită, potrivit cu întrebuințare ce avea să primească, 
o mare cantitate de cherestea, adusă din Eubeea şi ain 
Peninsula Calcidică. În loc de şaizeci de corăbii care fă- 
ceau manevre primăvara, vara şi toamna, acum aveau o 
sută şi se luă hotărîrea ca manevrele să aibă loc în tot 
cursul anului. 


Toate silinţele Corintului se concentrau asupra Pe- 
ninsulei Calcidice. Corintul ştia că această regiune bogată 
a Ligii era unul din principalele noastre puncte de spri- 
jin. Erau acolo locuri bogate şi fericite, cu păduri nesfir- 
şite, cu pămînt care dădea de patruzeci şi cincizeci de ori 
mai mult decît însămînţai — ah ! biata noastră Atică cu 
pămîntul ei neroditor ! — cu mine de plumb, de fier, de 
aramă şi de aur. Porturile clădite de noi erau mari şi în- 
semnate, oraşele puternice şi liniștite. Totuşi, aveam veş- 
nic greutăţi cu populaţiile din partea locului. Oraşele erau 
aşezate toate pe malul mării și mai departe de o zi de drum 
de coastă, nimeni nu se mai supunea autorităţii lor. Di- 
verşi prinți şi cîrmuitori din Macedonia şi Tracia erau 

foarte interesați să-şi vîndă produsele în porturile noastre, 
numai că trebuia să-i lingușim mereu, să ne ocupăm de 
ei, să zădărnicim alianțele pe care le plănuiau — ceea ce 
era destul de ușor, fiindcă existau nenumărate rivali- 
tăţi și mici ambiţii între ei — şi toate acestea le făceam 
ca să nu fim siliţi să organizăm mereu campanii în toată 
legea. Cel mai important dintre aceşti prinți era Perdi- 
cas, fiul lui Alexandru (cel care, în timpul războaielor 
medice, îl ajutase pe Xerxe cu armată şi provizii). Cu în- 
găduința noastră — fusese altă greșeală a lui Pericle — 
Perdicas reușise să-şi extindă încetul cu încetul influenţa. 
Îi ura de moarte pe Filip şi pe Derdas, cei doi fraţi ai 
săi, care, simțindu-se ameninţaţi în satele mari din Ma- 
cedonia, se refugiaseră în oraşele prietene din Tracia. 

Chiar în perioada bătăliei navale de la Sibota, în urma 
unor informaţii greşite despre problemele de familie ale 
macedonienilor sosite la noi în Bulé, am acceptat să-i 
sprijinim pe Filip şi pe Derdas, ceea ce l-a jignit adînc 
pe Perdicas. Din prieten al nostru, gata totdeauna să ne 
ajute, deveni dușmanul cel mai aprig, intră în înţelegere 
cu Corintul şi-i ceru ajutorul ca să asmută oraşele dorice 
din acea regiune, oraşe care aparţineau ligii noastre. Dar 
nu se mulţumi cu atît, ci trimise reprezentanţi la Sparta 
ca să-i convingă pe efori să-şi deschidă, în sfîrşit, ochii 
şi să proclame în Pelopones starea de alarmă împotriva 
noastră. 

Nu se bucură de nici un succes la Sparta, dar Corin- 
tul îi promise bani şi armată şi-l sfătui să-și îndrepte 
strădania spre Potideea, colonie dorică a Corintului, care 
păstra relaţii strînse cu metropola, unde trimitea în fie- 
care an o delegaţie şi numeroase animale. Din motive 
economice însă, Poţideea rămînea unul din cele mai liniş- 
tite oraşe ale ligii noastre și-și plătea regulat tributul, 
fără amînări, fără rea credinţă şi fără să aștepte presiuni 
ca atitea alte orașe. 

Curînid s-a aflat la Atena că, încurajată de Perdicas 
şi de făgăduielile Corintului, Potideea era gata să se răs- 
coale. Această situaţie era o preocupare foarte serioasă 
pentru Bulé, pentru cei zece strategi şi pentru polemarh, 
care hotăriseră să trimită la Potideea treizeci de corăbii 
şi o mie de hopliţi cerîndu-i să-şi dărime zidurile. 

Cînd flota noastră ajunse în golful Termaicos, găsi în- 
treaga regiune pradă tulburărilor. Arhistratos, strategul 
nostru, făcu atunci greşeala de a nu porni îndată spre 
Potideea. El voia să-l încercuiască pe Perdicas și să-l 
neutralizeze, crezind că în felul acesta va curma răul 
din rădăcină. Perdicas se afla la Pidna, era bine întărit 
şi asediul se dovedea anevoios. În vreme ce flota noastră 
era ţintuită acolo din cauza lui, Corintul avu timp să tri- 
mită la Potideea o mie şase sute de hopliţi, avînd ca stra- 
teg pe un oarecare Aristeos, atît de iubit şi în Corint şi 
în Potideea, încît cei mai mulţi dintre hopliţi plecară vo- 
luntari. Îndată după sosirea acestora, Potideea se răs- 
culă, ceea ce însemna că trebuie organizată o adevărată 
expediţie militară. 

Cum polemarhul hotărise să nu trimită cavalerie, Al- 
cibiade era nebun de furie la gindul că nu va pleca. Făcu 
intervenţii pe lîngă strategi, îl rugă pe Pericle, proferă 
nenumărate ameninţări cu voce tare pe străzi. Se duse 
în taină pină şi la Nicias ca să se roage de el. Strategul 
îl ascultă fără să spună un cuvînt şi cînd flăcăul meu, scos 
din fire de tăcerea lui, începu să se obrăznicească, îl în- 
trebă : 

— De ce vrei atît de mult să pleci la război ? 

— Ca să cuceresc glorie ! îi răspunse cu patimă Al- 
cibiade. 

Se rugă de atîta lume, stărui pe lîngă atîția să-l con- 
vingă pe conducătorul tribului său, încît reuşi să se în- 
scrie hoplit. 

— Armele mele! Trebuie să-mi pregătesc armele ! 
striga el gesticulînd pe străzi. 

— Linişteşte-te, Alcibiade ! i-am spus eu, străduin- 
du-mă să fiu sever. Te aude lumea. Nu-i nevoie să te dai 
în spectacol... 

— Lumea are să audă şi are să spună multe altele! 
Să mergem la atelierul lui Cefalos ! Să-mi comand arme ! 

M-a tirît la atelier şi acolo numai că nu i-a luat 
la bătaie pe sclavi şi pe supraveghetor. 

— Nu se poate! Nu se poate! striga el furios. Vreau 
ca scutul meu să fie gata în cinci zile... 

— Dar e nevoie de cinci luni, încerca să-i explice su- 
praveghetorul desperat. 

— „Eu dau comanda! Miine am să-ţi trimit mode- 
lul pentru ornamentaţia din centru. Eu îl procur, ce-ţi 
pasă ? 

— Nu se poate ! repeta mereu drept răspuns suprave- 
ghetorul, care se baricadase în dosul mesei sale şi-mi 
făcea semn să-mi iau stăpînul şi să plecăm. Dar Alcibiade 
nu asculta şi se-nfierbinta tot mai mult. 

— Lăsaţi orice altă muncă! Toţi sclavii să lucreze 
pentru mine ! Plătesc ! 

— Imposibil! Avem comenzi de la polemarh ! 

Vedeam apropiindu-se clipa cînd Alcibiade avea să-l 
ia la bătaie pe supraveghetor. Atunci îmi veni o idee : 

— Alcibiade, i-am spus, şi Socrate ia parte la cam- 
panie. Ce ar fi să mergem să vedem cum stă el cu ar- 
mele şi, dacă nu are, să-l ajuţi tu să şi le procure. 

Rostisem cuvîntul magic : „Socrate“. 

— Să mergem ! Să mergem ! Cum de am uitat că ia și 
el parte la campanie ! 

L-am căutat peste tot pe Socrate, am întrebat de el 
în dreapta şi-n stînga, dar nu l-am găsit nicăieri. Se în- 
serase și nu ne-am mai întors la atelier. 


A doua zi dimineaţă tineretul nostru era cuprins de 
tulburare ! În cursul nopţii sosise la Atena Protagora, în- 
torcîndu-se dintr-o lungă călătorie, care durase mai mulţi 
ani! Locuia la Calias, care-l poftise la el. Primul care 
află noutatea fu prietenul stăpinului meu, Hipocrate 
al lui Apolodor şi, îndată ce se crăpă de ziuă, alergă ca 
un nebun să-l trezească pe Socrate. Bătu în poarta învă- 
ţătorului, strigînd : 

— Socrate, s-a întors Protagora! s-a întors Prota- 
gora ! 

Socrate era încă somnoros şi, căscînd de-i trosneau 
fălcile, întrebă : 

— Ti-a furat ceva ? De ce atita grabă ? 

— Sigur că mi-a furat ! spuse tinărul, care între timp 
intrase în casă. Își ţine toată înţelepciunea numai pen- 
tru el! 

— Îl cunoşti? 

— Nu! Tocmai de aceea mă grăbesc să-l cunosc! 
Vino ! Scoală ! Hai să mergem! 

— Unde e? 

— La Calias ! Vino, nu începe cu întrebările ! Hai să 
mergem ! 

— E prea devreme ca să mergem la Calias, încă nu 
s-a luminat de ziuă. 

— Nu-i nimic. Să pornim, o să mergem încet. 

Şi noi aflasem vestea. Alcibiade vru să meargă şi el 
la Socrate ca să-l ia şi să se ducă împreună. Cind am 
ajuns la el acasă, am găsit-o numai pe nevastă-sa. 

— Pe cine căutaţi ? întrebă ea arţăgoasă. 

— Pe .Socrate... 

— De ce-l căutaţi aici ? Parcă e vreodată acasă ? Încă 
din zori a venit un mucos (şi-i aruncă lui Alcibiade o 
privire de parc-ar fi vrut să subinţeleagă „ca tine“) şi l-a 
luat să meargă nu ştiu unde. 

Am alergat la Calias și l-am ajuns din urmă pe Socrate 
tocmai în clipa cînd se oprise în faţa casei. ` 

Am bătut în poartă, dar s-a deschis numai o feres- 
truică, pe care s-a ivit capul unui sclav. 

— Ce vreți? întrebă el cu glas răstit. 

— Îl căutăm pe Calias, răspunse Hipocrate. 

— Alţi sofişti ! suspină sclavul. Stăpinul meu nu-i 
acasă. A plecat la ţară, şi închise furios ferestruica. 

În clipa aceea sosi şi Critias, astfel că acum eram cinci 
oameni care aşteptam afară. Peste puţin, Alcibiade îşi 
pierdu răbdarea, se înfurie şi lovi cu piciorul în poartă. 

— Deschide imediat, sclavule ! strigă el. 

Temîndu-se ca strigătele lui să nu se audă pînă-n 
casă, sclavul ne-a deschis. Am pătruns în grădină, care 
era o adevărată agora plină de lume. 

Protagora se- plimba încoace și-ncolo prin grădină, în- 
conjurat de un mare număr de atenieni dintre cei mai 
cunoscuți. 

Lîngă el se afla Calias, iar mai încolo Paralos, fiul 
lui Pericle. La oarecare depărtare îl puteai vedea pe 
Harmide, preafrumosul fiu al lui Glaucon. Toţi aceştia 
erau în dreapta lui, în timp ce în stinga se aflau Xantip 
şi Filipide — încă unul care, după cum am aflat mai tîrziu, 
era cel mai bun discipol al lui Protagora — iar în urma 
lui veneau o mulţime de atenieni şi de străini. 

— Priveşte, şopti Socrate lui Hipocrate, priveşte pe 
toţi aceşti străini. Şi-au părăsit patriile şi casele ca să-l 
urmeze pe Protagora care-i farmecă şi-i tîrăște după el, 
aşa cum Orfeu vrăjea fiarele ! Aveai dreptate să vrei să-l 
asculţi ! 

Ori de cîte ori Protagora se întorcea, întregul grup 
se oprea, îi făcea loc, apoi toată lumea pornea iar spre 
celălalt capăt al curţii, mereu în aceeaşi ordine, ascul- 
tînd cu mare atenţie spusele dascălului. Printre ei era şi 
omonimul gazdei, Calias al lui Caliados, un atenian bo- 
gat, care cu cîţiva ani în urmă îl plătise pe Zenon Elea- 
tul cu o sută de mine! ca să-l înveţe ce este inţelep- 
ciunea. De jur-împrejur în grădină, pe bănci de piatră, 
erau alţi oameni. Sofistul Hipias, care era de mult timp 
oaspetele lui Calias, avea în jurul său pe Eriximahos, pe 
Faidros, pe Andron şi pe alţi prieteni ai stăpînului meu. 
De la o fereastră se zărea, întins încă în pat, Prodicos 
din Chios, iar lîngă el era Agaton. 

Îndată ce oamenii care-l urmau pe Protagora l-au vă- 
zut pe Socrate, l-au salutat cu însufleţire şi şi-au între- 
rupt plimbarea. 

Calias l-a prezentat lui Protagora. 

Stăpinul meu a înaintat către prietenii săi şi le-a spus 
făcînd şiret cu ochiul : 

— Ei, băieţi ! Acum să te ţii ! Cred că are să se încingă 
o discuţie grozavă ! Cine credeţi voi că va învinge ? 

— Mai încape întrebare ? răspunse Pausania. Atena, 
fireşte. Protagora nici nu bănuieşte că Socrate e cel mai 
bun vorbitor din Atena! Să ne apropiem ca să-i auzim ! 
Veniţi ! 

Încetul cu încetul, toţi cei de faţă se strinseră în ju- 
rul lui Protagora şi al lui Socrate, alcătuind o adevărată 
adunare. Eu n-am îndrăznit să mă apropii, ca nu cumva 
să mă jignească cineva, astfel că n-am putut auzi decît 
jumătăţi de fraze, cînd s-a însufleţit discuţia. Nu numai 
cei doi au luat cuvîntul, fiecare voia să spună ce avea de 
spus. A vorbit şi Alcibiade, şi anume cînd Socrate a vrut 
să plece, fiindcă Protagora refuza să răspundă la între- 
bările lui şi dorea să-şi dezvolte singur ideile. Se vorbea 


1 Mină — monedă antică egală cu 1/60 dintr-un talant. 

despre semnificaţia cuvîntului virtute şi despre putinţa 
de a o însuşi. Protagora vorbi primul, îndelung şi se pare 
că a vorbit frumos, fiindcă mulţi l-au aplaudat. Cînd însă 
Socrate a început să-i pună întrebări, am văzut de de- 
parte că străinul era stingherit şi că gesticula cu oarecare 
nerăbdare. La un moment dat, Socrate s-a ridicat gata 
să plece. 

— Nici eu, a spus el, n-aş vrea ca o asemenea discu- 
ție să se prelungească într-un mod care ţi-ar fi neplă- 
cut, Protagora. Tu eşti un maestru al cuvîntului, dar eu 
nu pot urmări frazele lungi şi nici marile figuri oratorice, 
nu fiindcă mi-ar lipsi dorinţa, crede-mă, ci fiindcă nu sînt 
în stare. Dar dacă ţi-e uşor să discuţi în ambele feluri, 
arată-mi oarecare înţelegere. Îmi pare rău că nu pot ră- 
mîne ! De altfel], trebuie să merg undeva. 

Protagora îşi freca mîinile şi sînt sigur că în clipa 
aceea gîndea : „Bine că m-am descotorosit de el!“ Toți 
ceilalţi au protestat, însă, şi Calias, apuciîndu-l pe So- 
crate de mantie, nu l-a lăsat să plece. 

— O asemenea discuţie nu poate continua fără tine, 
Socrate ! 

Toţi îl rugau şi, după o deosebită  stăruință, Alci- 
biade îl hotărî să rămînă. 

Cineva vru să împace lucrurile şi, întorcindu-se că- 
tre cei doi vorbitori, le spuse : 

— Socrate, nu mai stărui în dialogul scurt şi în răs- 
punsurile seci! Mai slăbeşte hăţurile, înfrumuseţează-ţi 
discursul ! Iar tu, Protagora, nu porni cu pînzele întinse 
pe marea cuvintelor, nu te depărta de orice petec de 
uscat ! 

Socrate se așeză iar şi procedeele lui stîrniră interesul 
grupului. Din cînd în cînd auzeam cîte o exclamaţie, cîte 
o confirmare și numele poetului Simonide, care revenea 
mereu în discuţie. 

Timpul trecea, soarele urca pe bolta cerească, era 
aproape ora prînzului, dar nimeni nu se gindea să plece, 
cînd cineva bătu cu putere în poarta de afară. Un sclav 
se duse să deschidă. Era Nicias, care venea grăbit să-l 
anunţe pe Calias al lui Caliados că în Bule fusese numit 
strateg pentru expediţia din Potideea. Toată lumea se 
adună în jurul lui Nicias ca să afle şi alte amănunte, Ca- 

lias primea felicitări şi, încetul cu încetul, adunarea în- 
cepu să se împrăştie. 

Alcibiade îl urmă pe Socrate. 

— Cum ai să faci rost de arme? întrebă el. 

— Cum am să fac? Cum face toată lumea. Am să le 
iau de la arsenal... 

— Aha! exclamă dezamăgit Alcibiade. 

— N-avea grijă! Am să le aleg solide şi bune, pentru 
ca, la nevoie, să lupte pentru noi amîndoi. 

— Nu mă necăji, Socrate ! 

— Pleci şi tu ? îl întreba multă lume pe Socrate. 

— Da, plec şi eu. 

— Și tu, Eriximahos ? 

— Și eu! 

— Și Harmide ? 

— Harmide e încă un efeb... 

În dimineaţa aceea, din colţul în care mă găseam, 
m-am simţit cuprins de o amară invidie văzînd pe toţi 
tinerii care se învirteau în jurul înţelepţilor, înflăcărîn- 
du-se pentru un argument strălucitor, lăsîndu-se subju- 
gaţi de o contrazicere bine ţintită, aplaudind cînd li se 
părea că unul dintre rivali învinge, apoi luînd foc pentru 
expediţia din Potideea, ironizîndu-i pe cetăţenii ei şi vrînd 
să se năpustească numaidecit asupra lor ca să le pună 
mîna-n gît. Contemplind acest avînt şi pe toţi tinerii 
aceia, mi-am spus în sinea mea: „Ce jalnic eşti tu, Si- 
licos !“ apoi am hotărît să plec şi eu în expediţie. 

Dar n-am putut să plec la Potideea ! În timpul lipsei 


stăpînului meu, lipsă care a durat cîteva luni — aproape 
că mi-am pierdut somnul de nelinişte. Şi azi — ciţi ani 
au trecut oare de atunci ? — îmi pare rău că n-am fost 


de faţă la primul triumf al flăcăului meu. Oricite relatări 
mi-au făcut după aceea şi el şi Socrate, nu mă săturam 
să-i ascult ! 

N-avea nici douăzeci de ani cînd a plecat la Potideea, 
nici soldat nu era încă. În lupta care s-a dat în afara zi- 
durilor a fost premiat! Cind armata noastră a pornit la 
atac, stăpînul meu, mai iute de picior decît ceilalţi, s-a 
trezit înaintea tuturor şi a fost încercuit de corintieni. A 
lovit în dreapta şi-n stînga, a luptat ca un leu. În jurul 
lui au căzut mulţi dușmani, dar, în cele din urmă, o lo- 

vitură de lance l-a rănit în coapsă. Lovitura era din feri- 
cire uşoară şi n-a vătămat osul, numai că l-a făcut să cadă 
în genunchi. Cînd l-au văzut jos, dbi-trei corintieni s-au 
repezit să-l dea gata. Alcibiade se apăra cu spada şi cu 
scutul. Socrate lupta prin preajma  stăpînului meu și, 
cînd l-a văzut în genunchi, a alergat să-l ajute. Îndată ce 
l-a zărit în apropiere, Alcibiade a zîmbit şi, dînd o pu- 
ternică lovitură circulară cu spada, i-a strigat : 

— Iată! învăţătorule, asta nu mi-a arătat nimeni să 
fac, totuşi mă pricep. 

Socrate a luptat vitejeşte alături de el, astfel încît 
Alcibiade s-a putut tiri pînă în spatele liniei de bătaie. 
Și-a legat provizoriu rana ca să nu piardă singe, apoi s-a 
întors în luptă, căutîndu-l pe Socrate. S-a bătut pină la 
sfîrşit, numai că n-a putut lua parte la urmărire, cînd 
corintienii au început să se retragă şi să fugă. 

După această cruntă şi grea bătălie — strategul Ca- 
lias fusese ucis după primul atac — a fost înălțat trofeul 
şi s-au adus jertfe. Ofițerii nu erau de acord în ce pri- 
veşte premiul. O parte din ei voiau să-l dea lui Socrate, 
ceilalţi însă voiau să-l înmîneze lui Alcibiade şi, în timp 
ce şuşoteau între ei, Socrate a făcut un pas înainte şi i-a 
rugat să-l încunune pe Alcibiade : 

— A luptat mai vitejește decît mine, le-a spus el. 
A fost rănit de la începutul bătăliei şi, totuși, nu numai 
că n-a părăsit linia de bătaie, dar a ucis doi corintieni îna- 
inte de a se retrage! 

— Merită! Merită! au exclamat cîteva voci și ofi- 
țerii l-au încununat pe Alcibiade, înmînîndu-i premiul 
tradiţional, adică armele unuia dintre dușmani. 

Din fericire, rana stăpînului meu nu era serioasă, to- 
tuşi comandantul l-a silit să se întoarcă la Atena împreună 
cu ceilalţi răniţi. Corpul nostru expediționar a început 
asediul Potideii, care a durat aproape doi ani. 


Cînd stăpînul meu s-a întors la Atena, tot orașul aflase 
că a luat premiu şi, în timpul cît a rămas acasă, aştep- 
tînd să i se vindece complet rana, au venit nenumărate 
rude şi prieteni ca să-l vadă, să-i aducă daruri şi să-i 
țină de urit. 

Vărul lui, Euriptolemos, care-l iubea foarte mult, i-a 
adus numeroase daruri, podoabe de aur pentru haine şi 
pentru cap, ţesături frumoase şi mirodenii. Într-o zi a 
venit cu un ciine foarte frumos. 

— E de vînzare, Alcibiade, dar e foarte scump ! Costă 
șaptezeci de mine ! 

— Ce frumos e! spuse stăpinul meu cu admiraţie. 
N-am văzut niciodată un cîine atît de mare! Are să fie 
cel mai mare din Atena ! Îl cumpăr! 

Şi-l boteză Aristeas, după numele strategului corin- 
tian al Potideii. 

Cît timp stăpînul meu a stat în pat din cauza rănii, 
Socrate aproape că a locuit la noi. De vreo două ori, fără 
să-l simtă nimeni, şi-a petrecut noaptea în grădină, în- 
-velit în manta. Într-o zi s-au auzit ţipete în faţa casei. 
O femeie răcnea : 

— Unde-i mizerabilul ăla ? Nelegiuitul ! Pocitul ! Ne- 
pricopsitul ăla, care mă lasă gravidă şi pe urmă aleargă 
după băieţi frumoşi ! 

Socrate, care recunoscuse glasul neveste-si şi voia să 
evite un scandal, a fost nevoit să iasă ca s-o potolească, 
dar văzîndu-l, ea s-a înfuriat şi mai rău şi striga aşa de 
tare că glasul strident i se auzea pină la distanţă de cîteva 
stadii. Cînd, în cele din urmă, s-a liniştit, Socrate s-a în- 
tors în camera lui Alcibiade : 

— De ce ţipa aşa? 

— Voia un veşmînt pentru procesiunea de mîine; şi, 
firește, n-am bani să i-l cumpăr ! 

— Şi ce i-ai spus ? 

— Să-l îmbrace pe al meu, că eu tot nu ies în ziua 
aceea. 

— Și a primit? 

— Numai că nu m-a luat la bătaie. Mai ales cînd i-am 
spus că, dacă refuză, înseamnă că nu merge să vadă pro- 
cesiunea, ci ca s-o vadă lumea pe ea. 
` Cînd Alcibiade a ieşit pentru prima oară în agora după 
convalescenţă, aproape că i s-a făcut o manifestaţie. Se 
adunase atita lume în jurul lui încît, neştiind ce s-a în- 
tîimplat, gărzile trace au venit să împrăștie mulţimea. 

Duşmanii lui Alcibiade, Pitonicos, Teramene, Androcle 
şi alţii, erau să plesnească de ciudă în zilele acelea şi au 

început să răspîndească vechile calomnii, încercînd să 
umple orașul cu minciunile lor. Cîteva au ajuns la ure- 
chile lui Alcibiade, care s-a înfuriat şi şi-a pierdut sîn- 
gele rece. A pus mîna pe un cuţit ascuțit şi a tăiat coada 
nenorocitului Aristeas, care a urlat toată ziua de durere. 

— De ce ai făcut o răutate inutilă ? l-am întrebat eu 
dojenitor. 

— Păcat că n-ai şi tu coadă! Ţi-aș fi tăiat-o şi 
pe a ta! 

— Dar de ce? 

— Pentru ca atenienii să nu-mi poată pune în soco- 
teală decit trăsnaia asta cu coada ciinelui ! Acuma lasă 
observaţiile şi dă fuga să mi-o aduci pe Pichis. 

Am uitat să spun că Pichis era ultima din cele douăzeci 
de prepeliţe pe care stăpînul meu le cumpărase odini- 
oară de la Meidias. Era cea mai bună din Atena pentru 
luptele de prepeliţe. Grasă şi mare, îşi împingea numai- 
decît adversara afară din cerc şi Alcibiade cîştiga la pa- 
riuri cît poftea. 

Am adus-o pe Pichis şi, după ce a mingiiat-o, stăpi- 
nul meu a virît-o în buzunar. 

— Mergem la Isonomos. Are să se strîngă lumea pen- 
tru luptele de prepeliţe. Ia bani cu tine, Silicos. 

— Pentru ce, stăpine ? Noi o să cîştigăm ! 

— Fă aşa cum îţi spun. 

În drum spre Isonomos am trecut prin agora, unde, 
în jurul cuiva, era plai multă lume, care făcea gă- 
lăgie. 

— Ce s-a întânaplat ? întrebă Alcibiade. 

— Se împart bani pentru teatru, spuse cineva, şi se 
vede că vistiernicul a terminat banii, iar cei care nu şi-au 
primit obolul fac scandal. 

Stăpînul meu se îndreptă spre mulţime, luă săculeţul 
cu bani şi strigă oamenilor că va împărţi el bani pentru 
teatru. Izbucniră aplauze şi ochii lui se aprinseră de mul- 
ţumire. Zgomotul o sperie pe Pichis care zbură din buzu- 
narul stăpinului meu, pitindu-se sub degetul cel mare 
al statuii de aramă a lui Teseu. 

— Las” pe noi, Alcibiade ! strigară oamenii şi alergară 
să prindă pasărea. Unul dintre ei se întoarse peste pu- 
țin, gîffind : 

— 'Ticăloasa ! Mult m-a mai chinuit, dar tot am 
prins-o ! 

— Îţi mulţumesc! spuse Alcibiade. Ţine o tetra- 
drahmă ! Cum te numești ? 

— Antiohos. 

— Unde lucrezi ? 

— La corăbii ! 

— Te iau în serviciul meu ! Vino cu mine! 

— Unde mergem ? întrebă Antiohos. 

— Întîi pînă la Isonomos, unde va avea loc o luptă 
de prepeliţe, apoi, pe înserat, ne ducem la Anitos. Ai să 
treci pe acasă şi ai să-ţi pui nişte straie mai bune. Miine 
am să văd eu ce-ţi cumpăr. 

— Şi zici că mergem la Anitos al lui Antemion ? 

— Da! 

— Eşti invitat la banchet ? 

—  Anitos dă uñ banchet? Nici nu mi-a spus că mă 
pofteşte la un banchet ! 

— Cum așa ? A invitat o mulţime de lume, azi nu era 
chip să găseşti pești şi raci în agora! Anitos a cumpărat 
totul. 

— Prin urmare, mă cheamă ca să mă arate priete- 
nilor lui! N-am să merg! N-am să merg nici la luptele 
de prepeliţe, fiindcă s-ar putea să-l întîlnim acolo. Sili- 
cos, du-te să faci rost de vin și vino după mine la Ti- 
mandra ! 

— Asta cine mai e ? am întrebat. 

De cînd se întorsese din expediţie, Alcibiade era cu 
gîndul numai la femei. În fiecare zi își găsea o nouă ibov- 
nică, în alt cartier. Cum se întuneca, dispărea. În ziua ur- 
mătoare se întorcea acasă în zori, palid, obosit, cu ochii 
încercănaţi. Cînd ştiam că se duce în partea de jos a ora- 
şului şi că hoinăreşte prin cine ştie ce uliţe strîmte şi 
pustii, îl aşteptam toată noaptea. Avea atîția duşmani, în- 
cît în astfel de locuri nu putea fi în siguranţă. De cîte 
ori nu l-am rugat să ia un băț cu el! Dar nu mă asculta. 

— Cine mai e și asta ? exclamă el furios, oprindu-se în 
mijlocul drumului și întorcîndu-sc spre mine. E cea mai 
fermecătoare fată din Atena şi are un suris! Nici Afro- 
dita nu zîmbeşte mai dulce ! Şi unde locuieşte ? 

— O iei pe Mirmicon şi cotești pe a treia ulicioară la 
stinga, numărînd de la început. Să nu întirzii ! 

O oră mai tirziu am ajuns la locuinţa Timandrei, cu 
două burdufuri de vin de Samos. L-am găsit pe Alcibiade 
culcat pe un pat. În jurul lui, şezînd sau pe jumătate cul- 
caţi ca şi el, se aflau cîțiva prieteni ai lui, pe care-i în- 
tilnise pe stradă şi anume : Niciade, Gnifonide, Cefiso- 
doros şi alţii. 

— Ai întârziat, Silicos ! Mi s-a uscat gitlejul. Timan- 
draaa ! 

— Îndată, dragostea mea ! Îndată... ciripi o voce din 
camera din spate și o fată încîntătoare, de vreo optspre- 
zece ani, își făcu apariţia. Avea nişte ochi imenși, foarte 
negri, care dădeau feţişoarei sale o nedefinită graţie me- 
lancolică. Neliniştea nelămurită pe care o trăda totdea- 
una expresia chipului ei trezea în oameni dorinţa spon- 
tană de a-i da ocrotire, în orice caz, imaginaţia lui Alci- 
biade născocea primejdii şi aventuri care o amenințau 
pe Timandra şi din care eu o salvam în cele din urmă. 
Surîsul ei era, însă, radios de bucuria vieţii. Avea miş- 
cări blînde ca niște mîngîieri şi un mers foarte uşor. 

Fără falsă ruşine, se apropie de Alcibiade şi se cui- 
bări lîngă el. E atît de odihnitor, de frumos şi de pur să 
vezi două făpturi frumoase care se iubesc şi se privesc 
în ochi... 

— O să facem şi noi un banchet! strigă Alcibiade. 
Anitos poate să aştepte ! 

În seara aceea am auzit pentru prima oâră cîntecul 
Timandrei. Toată lumea băuse şi stăpinul meu  intonă 
primul un cîntec războinic, după care o ascultarăm pe Ti- 
mandra. Avea un glăscior foarte dulce şi subţire ca un 
ciripit de pasăre, care la sunetele joase se încălzea şi în- 
cepea să vibreze. Îşi însoțea cîntecul cu un acompania- 
ment discret de liră. Vocea ei era o vrajă. Cînd a termi- 
nat, nimeni n-a îndrăznit să aplaude. Numai Niciade a 
murmurat de parc-ar fi. implorat-o : 

— Mai cîntă, Timandra... 

Și ea începu un cîntec tărăgănat şi melancolic. 

Teatrul îţi oferă emoţii zguduitoare, înălţarea pe care 
o simţi admirînd operele lui Fidias sau ascultînd corurile 
Antigonei sînt emoţii de altă natură, dar cîntecul Timan- 

drei și vocea ei fermecătoare îmi mîngiiau sufletul, mă 
vrăjeau şi mă umpleau de linişte ca şi cum inima mi s-ar 
fi înseninat, ca și cum aş fi văzut ridicîndu-se un praf de 
aur în care jucau raze luminoase. Dacă un necioplit ca 
Nicias m-ar fi auzit comparînd cîntecul unei hetaire cu un 
cor dintr-o tragedie a lui Sofocle, ar fi trimis trăsnetele 
asupra mea şi ar fi adus jertfe Hecatei, rugind-o să mă 
lovească vreo nenorocire. Dar pentru mine cântecul Ti- 
mandrei rămîne de neuitat, blind, calm și atît de frumos 
că mă făcea să pling şi să rîd în același timp. 

— Cântă-ne unul vesel! spuse Gnifonide. 

— Vreţi cîntecul marinarului și al soţiei sale ? 

— Da! Da! 

La început, Timandra şi toţi cei de faţă cîntau refre- 
nul în cor: 


Eia mola 
Ia-le toate 
Eia lesa 
Vino-ncoa. 


Era unul din cîntecele acelea cîntate cu frenezie de 
grupuri de oameni beţi. 

Cînd l-au terminat şi pe ăsta şi cînd prietenii lui Al- 
cibiade, gîfiind uşor de oboseală, s-au mai potolit, stăpî- 
nul meu s-a ridicat de pe patul lui şi a propus să mer- 
gem cu toţii, aşa cum eram, la Anitos. 

— E bine aici! Unde să ne ducem acuma ? au spus 
unii. 

— Veniţi ! Veniţi ! Ne ducem la Anitos și dăm totul 
peste cap! 

Ne-am luat rămas bun de la Timandra şi am plecat 
făcînd mare gălăgie. Din cînd în cînd, grupul se aduna 
în jurul vreunui Hermes şi glumea pe seama faluşilor 
sculptați. 

Cînd am ajuns la Anitos, Alcibiade a intrat primul, 
a deschis larg uşile şi s-a oprit în prag. 

— Bună seara, Anitos ! a spus el. 

Faţa lui Anitos a strălucit de bucurie. 

— lată-te, în sfârşit, Alcibiade ! În sfîrşit! Te aştept 
de atita vreme ! 

— Îmi plac vasele tale de argint şi de aur, Anitos! 
Pentru asta am venit! Sclavi, porunci el întorcîndu-se 
spre ei, luați jumătate din argintărie şi duceţi-o la mine 
acasă ! 

Sclavii  şovăiau, dar văzînd că Anitos îl priveşte pe 
stăpînul meu cu bucurie şi admiraţie şi nu se împotriveşte, 
au înaintat şi au început să ia din faţa invitaţilor pocale, 
farfurii şi alte obiecte de argint. 

Unul dintre oaspeţii lui Anitos s-a înfuriat că i s-a 
luat cupa şi a spus gazdei cu indignare : 

— Cum admiţi jignirea,  obrăznicia asta a lui Alci- 
biade ? 

— Obrăznicie ?... exclamă Anitos. E o dovadă de mare 
bunătate şi de politeţe din partea lui că ne lasă jumătate 
din argintărie, doar are dreptul să ia totul, dacă vrea. 


Noaptea era foarte înaintată, cind, încărcaţi cu argin- 
tăria lui Anitos, am ajuns acasă. Auzind glasuri şi cîntece, 
Pericle, care nu se culcase încă, a ieşit în curte ca să-l 
certe pe stăpinul meu. 

— Ce-s astea? De unde ai luat argintăria? Ce vrei 
să faci cu ea? 


— Am s-o topesc ca să-ţi fac bustul, spuse vesel Alci- 
biade. 

Auzind glasul lui Pericle, prietenii lui se speriară 
şi-şi luară tălpăşița. 

— Ei! Unde sînteți ? strigă Alcibiade. 

Dar nimeni nu răspunse, toți se făcuseră nevăzuți. Din 
fericire. 

Niciodată nu-l văzusem pe Pericle atit de rătăcit, de 
neliniştit şi de trist, ca în noaptea aceea. Cînd am intrat 
în casă şi cînd Alcibiade l-a văzut la lumină s-a tulburat 
atit de tare că i-a trecut beţia. Aveam înaintea noastră 
un om istovit, cu disperarea zugrăvită pe față. Stăpînul 
meu s-a apropiat de el şi l-a apucat de umeri. 

— Dar ce s-a întîmplat ? Spune, ce s-a întîmplat ? 

— Lasă! Am să-ţi spun !... a zis Pericle cu voce obo- 
sită. Pe urmă s-a întors spre mine: Du-te, Silicos, poate 
ai să afli altă dată... 

A doua zi dimineaţă, Alcibiade mi-a povestit ce-i des- 
tăinuise Olimpianul. 

În ajun, Diopeites, un vechi duşman al lui Pericle, 
conservator fanatic, care încercase să împiedice construi- 
rea Partenonului, depusese în Bulé o moţiune pentru o 
lege care să condamne pe cine nu crede în cele sfinte şi 
încearcă să dea explicaţii naturale mersului stelelor, al 
soarelui şi al lunii. Ca şi cum atita n-ar fi fost destul, în 
aceeaşi zi Hermipos, un autor de comedii, invidios şi ratat, 
depusese la Heliaia o plingere împotriva Aspasiei, acuzin- 
d-o că duce o viaţă „desfrînată. 

În adunare luase cuvîntul Cleon, care de multă vreme 
i se opunea lui Pericle. Vorbise cu brutalitate, cu trivia- 
litate, pe un ton sălbatic care făcuse impresie asupra ce- 
lor de faţă şi folosind expresii injurioase, ce începeau 
să placă pe vremea aceea amatorilor de teatru, obişnuiţi 
cu autorii comici, care pierduseră orice rușine. Cleon vor- 
bise mult timp şi, în baza propunerii lui Diopeites, ceruse 
condamnarea lui Anaxagora. Mulțimea, aflînd că „Spiri- 
tul“ considera soarele drept un glob de fier înroşit, de 
proporţii ceva mai mari decît Peloponesul, se înfurie și 
primi în unanimitate propunerea lui Cleon. Adunarea, care 
de obicei îşi păstra sîngele rece, părea în ziua aceea o 
fiară dezlănţuită. N-a lipsit mult ca mulţimea să se re- 
verse pe străzi, pornind în urmărirea bătriînului înţelept 
și să-l sfişie dacă l-ar fi găsit. 

În aceeași zi, pe înnoptate, Pericle însuşi, însoţit de 
Metiohos, îl conduse pe Anaxagora pînă la Pireu, unde 
înțeleptul se îmbarcă pe o navă de comerț care pleca spre 
Acragas, în Silicia. Bine că apucase să fugă, fiindcă tri- 
bunalul acceptase plîngerea lui Cleon şi-l condamnase pe 
filozof la moarte. Am admirat curajul lui Pericle, care, 
deşi nu mai avea acum nici un motiv, s-a prezentat în 
Heliaia ca să-şi apere prietenul şi să se împotrivească 
unei sentințe nedrepte. 

Din clipa, însă, în care Cleon şi Hermipos își depu- 
seseră plîngerile, Pericle n-a mai fost acelaşi om. L-am 
văzut îmbătrînind în cîteva zile. Tăcut, cu capul plecat, 
obosit, nu mai ieşea din casă, nu auzea ce-i spuneai, nu 
răspundea niciodată. Cînd ceilalţi strategi, colegii lui, ve- 
neau la el, îi primea îndată și discuta fiecare amănunt al 
situaţiei politice, socotind totdeauna drept o datorie să-și 
slujească patria. 

Dar, în afară de Metiohos, nu mai primea pe altcineva 
şi nu încerca să reacționeze la uneltirile dușmanilor săi. 
Pe Aspasia n-o vedea nimeni. În aşteptarea judecății nu 
mai ieşea din camera ei. 

Alcibiade îi arăta multă dragoste şi devotament lui 
Pericle. În timp ce fiii săi, Xantip şi Paralos, nu se prea 
sinchiseau, stăpînul meu îşi petrecea serile cu el şi făcea 
ce putea ca să-l distreze şi să-l îmbărbăteze, stimulîndu-i 
amorul propriu. 

— Cum aşa, Olimpiene ? Stai cu braţele încrucişate, 
în timp ce dușmanii joacă pirihult! în jurul tău! Nu te 
duci în adunare ca să le închizi gura ? Aştepţi, într-ade- 
văr, ca Aspasia să fie judecată ? Unde-i spiritul tău de 
luptă ? Unde sînt vremurile cînd cu un singur discurs îl 
ostracizai pe Tucidide ? Te închizi în casă, de parc-ai re- 
cunoaşte învinuirile ce ţi se aduc şi ţi-ar fi ruşine de ele! 
leşi ca să te vadă poporul ! Să-și amintească de legile tale, 
de tot ce ai făcut pentru democraţie, pentru cetate ! 

Pericle nu scotea un cuvînt. Se uita la stăpînul meu, 
își sprijinea bărbia în palmă şi privirea lui devenea tul- 
bure și tristă. O singură dată i-a răspuns lui Alcibiade : 

— Poporul își aminteşte numai de suferinţe, nu și 
de binefaceri ! 

— Poporul Atenei nu fane asta! răspunse stăpînul 
meu cu vioiciune. 

— Mai ales el, ETEN, Ai să vezi şi tu mai tîr- 
Zi 

Cu cîteva zile înainte de procesul Aspasiei, Metiohos 
veni tulburat la Pericle şi-i spuse că Megara ne adusese 
o nouă jignire : arase o parte din pămîntul sacru de la 
Eleusis şi se pregătea să-l semene. 

—- Ticăloşii ! strigă Pericle. Şi comandantul garnizoa- 
nei i-a lăsat ? 

— Ce era să facă? După cum ştii, megarienii şi-au 
întărit străjile la graniţă ! 

— Nemernicii ! spuse Pericle care se însufleţea înce- 
tul cu încetul. Trimiteţi numaidecit o ştafetă la Megara, 
ca să protesteze şi să amenințe ! Aceeaşi ștafetă să plece 

la Sparta, să ceară eforilor să se impună aliaţilor lor, alt- 
fel ne vom impune noi! Știu eu cum ! 

— Pericle... poate că fraza din urmă nu trebuie spusă 
Spartei. 

— Discutaţi în Bulé. În orice caz, trebuie să trimi- 
tem o ștafetă ! 


Stafeta Antemocritos plecă în aceeaşi zi, dar nu ajunse 
departe, nenorocitul, fiindcă fu asasinat în  Megarida. 
Niciodată pînă atunci nu se mai pomenise în lumea ele- 
nică de asasinarea unei ștafete în exerciţiul  funcţiunii. 
Cînd la Atena sosi vestea despre această nelegiuire, despre 
asasinarea unui trimis oficial al democraţiei, lumea fu 
cuprinsă de indignare. Era cea mai grea jignire pe care 
o puteau aduce megarienii Atenci și tuturor principiilor 
pe care elenii le considerau sacre. Strategii cerură convo- 
carea imediată a unei adunări extraordinare şi chemarea 
fu afişată în după-amiaza aceea în agora. Pericle pre- 
feră să nu ia parte la adunare, în ciuda stăruințelor stă- 
pînului meu, care nădăjduia că prezenţa lui avea să in- 
fluenţeze Heliaia în procesul Aspasiei. Olimpianul trimise 
însă pe Metiohos să vorbească şi să propună din partea 
lui măsuri împotriva megarienilor : „Pericle al lui Xan- 
tip crede că asasinarea ştafetei este o mare jignire adusă 
Atenei, e o jignire și mai mare adusă lui Hermes, ocro- 
titorul ştafetelor. Iată de ce propune ca Megara să fie ex- 
clusă din toate porturile şi agorele Ligii. Orice încălcare să 
fie pedepsită cu moartea.“ 

Propunerea, care luă numele de „Decretul megarian“ 
fu votată în unanimitate. Oamenii strigau că și atita era 
prea puţin. 


Aici trebuie să lămuresc schimbarea de atitudine a 
opiniei publice faţă de Pericle. Vreau să explic de ce îna- 
inte, cînd era un zeu atotputernic, nici unul dintre duş- 
manii lui nu îndrăznea să-i aducă cea mai mică învinuire 
altfel decât în frizerii sau în reuniuni particulare, în timp 
ce acum îl atacau, pe el şi familia lui, în Bulé ca şi în 
adunare, cu o violenţă, cu o răutate şi cu un cinism care 
dovedeau că erau convinși de ascultarea ce aveau să le 
dea demosul şi Bulé. 

De ani de zile nu se vorbea la Atena decit despre Pe- 
ricle. De ani de zile, lumea se obișnuise să-l vadă atotpu- 
ternic,  inatacabil şi inaccesibil, de parc-ar fi aparţinut 
unei alte specii umane, mai apropiată de zei. Cei cîțiva 
membri ai oligarhiei, care rămăseseră uniţi după exilui 
lui Tucidide, abia îndrăzneau să-şi exprime opoziţia în 
chestiuni fără importanţă şi nimeni nu-i lua în seamă. 
Nu din partea acestei grupări începu atacul. Prima lovi- 
tură veni din popor, de la cineva care se ridicase din rîn- 
durile poporului. Cînd Cleon îndrăzni pentru prima oară 
să se ridice împotriva lui Pericle, discursul lui stirni pu- 
ternice şi zgomotoase proteste în adunare, dar. poporul de 
jos fu răscolit. Cleon era dintre ai lui, îi vorbea limba, 
oamenii îl simțeau mai aproape, mai la îndemînă decît 
pe Alcmeonidul acela distant şi inaccesibil, care, fireşte, 
era un mare binefăcător, un binefăcător de seamă, dar 
care răspindea oarecare teamă în jurul lui. Şi, poate fără 
să-şi dea seama, oamenii erau bucuroşi că se găsise ci- 
neva care să risipească vraja. Încetul cu încetul, cele ce 
făcuse Pericle pentru Atena fuseseră date uitării şi ate- 
nienii, care considerau că veniturile suplimentare şi sa- 
lariile erau acum drepturi inatacabile, începură să guste 
răţoielile şi crizele de furie ale lui Cleon şi încetară să 
se înfurie cînd acesta îl ataca pe Pericle. În adunare, lu- 
mea îl urmărea cu atenţie ; din cînd în cînd răsuna cîte 
un „bravo“, cîte o aprobare, cînd vocea aspră a lui Cleon 
afirma că ocrotitorul demosului trebuia să fie un om din 
popor. Autorii de comedii, care pînă atunci nu îndrăzni- 
seră să-şi bată joc de Pericle, îşi ridicară şi ei glasurile, 
cînd își dădură seama că sentimentul popular le suportă 
glumele. Cratinos, Hermipos şi alţii începură să vorbească 
în comediile lor despre Zeus și despre Hercule, dar refe- 
rindu-se la Pericle, şi despre Omfala, dar referindu-se la 
Aspasia. După un timp, subînţelesurile se făcură mai evi- 
dente şi trivialităţile mai grosolane... Lumea se distra, 
rîdea şi în ziua următoare toată Atena repeta cîteva ver- 
suri din comedie care, trecînd din gură-n gură, deveneau 
zicale populare. În perioada aceea se răspindi un cîntec 
care făcea, chipurile, aluzie la Metiohos, deşi, de fapt, era 

îndreptat împotriva lui Pericle. Îmi amintesc şi acum 
refrenul : 


Domnește şi se ţine de-ospeţe și tot bea, 
Dar za sfirși de gloată ciomăgit. 


Fireşte că membrii oligarhiei îşi frecau mîinile de 
bucurie şi, așa cum se întîmplă în asemenea împrejurări, 
nu-şi dădeau seama cît de important era pentru ei ca un 
Alcmeonid şi nu un pantofar să fie ocrotitorul poporului. 
Sperînd că Pericle va fi curînd doborit, împingeau lucru- 
rile tot mai departe. După ce se întoarse la Atena, Tucidide 
îl încurajă pe Cleon să facă plîngere împotriva lui Anaxa- 
gora. Aşa au mers lucrurile pînă la reclamaţia lui Hermi- 
pos şi la procesul Aspasiei, care a scăpat graţie pledoariei 
lui Pericle, lacrimilor şi frumuseţii ei. În lunile acelea, 
tulburarea şi confuzia din minţile oamenilor erau atit de 
mari, încît un oarecare Dracontide, membru al oligarhiei, 
a propus — şi propunerea lui a fost înaintată demosului — - 
ca Pericle să fie obligat să mai dea o dată socoteală pentru 
banii cheltuiţi la construirea templelor şi a Pireului, ba 
— ce era mai rău decit orice să jure, pentru mai mare 
siguranţă, în faţa unui altar sfint. Erau socoteli de sute de 
talanţi, cercetate cu mulţi ani în urmă şi altele rămase încă 
neîncheiate, fiindcă se lucra mai departe la Propilee. Din 
fericire, se găsi un anume Hagnon, om bătrîn şi serios, 
care luă cuvintul în adunare spunînd că ar fi fost o mare 
jignire şi o înjosire pentru justiţia ateniană ca judecă- 
torii să fie obligaţi să depună un jurămînt special. Spusele 
lui făcură mare impresie în adunare și jurămîntul fu 
respins. 

Fidias, însă, avu o soartă tragică! Noi, atenienii, am 
dat crezare vorbelor unui sclav, numit Menon, care se 
duse să îngenunche ca rugător în faţa. unui altar, şi-l 
denunţă pe stăpînul lui, pe Fidias, spunînd că furase din 
aurul încredinţat pentru executarea statuii de aur și fil- 
deş a Atenei din Partenon. Temîndu-se ca nu cumva Fi- 
dias să fugă din Atena, arhonţii îl aruncară în închisoare, 
fără să-l cerceteze şi fără să-l judece. Pericle se strădui 
să-l salveze. Alergă la arhontele eponim şi-l rugă să or- 
done cîntărirea aurului din care fusese făcută statuia şi 
care fusese turnat dinadins în bucăţi pentru a putea fi 

cîntărit mai lesne. Pînă să se hotărască eponimul Pitodo- 
ros, pînă să se numească o comisie, pînă să se formeze 
comisia şi să aprobe Bule trecu ceva timp. Era iarnă, cei 
unsprezece arhonţi nu-i dădeau lui Fidias păturile şi 
hrana pe care Pericle i le trimitea zilnic ; genialul artist 
se îmbolnăvi şi în cîteva zile muri. Străjile îl îngropară 
ca pe un criminal, în timp ce Menon fu eliberat şi obţinu 
o scutire de impozite pentru agora. 


Stăpînul meu simţea din plin criza prin care trecea 
Pericle şi se străduia să-l ajute. Protagora se afla încă la 
Atena şi cum Alcibiade ştia că sofistul întocmise consti- 
tuţia din Turioi (Marea Eladă) se duse să-i ceară un sfat. 
Protagora îi ceru trei sute de drahme şi rosti diferite ge- 
neralităţi despre pericolul ce ameninţă virtutea în poli- 
tică. Stăpiînul meu îi spuse furios că asta ştia şi el şi dădu 
fuga la Socrate. 

— Nu înţeleg, Socrate ! Pericle a făcut mult rău oli- 
garhiei, dar poporul de ce se poartă așa ? Poporul ăsta, 
căruia el i-a împărţit o mulţime de bani, pentru care a 
creat o viaţă nouă !... 

— Crezi că poporul își aminteşte de asta, Alcibiade ? 

— Cum să nu-şi amintească ? 

-— Poporul e ca un copil care se înfurie şi se potoleşte 
în aceeaşi clipă. Acuma e liniștit, blînd şi mulţumit şi 
deodată se transformă într-o mare furtunoasă care rupe 
zăgazurile şi răscoleşte totul. 

— Poporul e supus şi bun, Socrate. 

— Se poate, dar e incult, se lasă lesne cuprins de fa- 
natism și, în mîinile unui conducător rău, se transformă 
într-o adevărată fiară. 

— Pericle a fost un conducător rău, Socrate ? 

— Nu vorbesc despre unchiul tău. Vorbesc despre 
noul lui conducător, despre Cleon. Şi unchiul tău a făcut 
greşeli. A stîrnit furtuna care acum s-a dezlănţuit. Să se 
păzească ! 

— Da! A făcut greşeli... 

— Nici el nu are măsură... 

— De ce spui: „nici el“ ? 

— Vezi în jurul tău pe cineva care să ştie ce-i mă- 
sura ? 

— Stiu eu?! 

— Alcibiade ! De cîte ori nu ţi-am spus: Cunoaşte-te 
pe tine însuţi ! Cind te gîndești că aici, la Atena, sub al- 
tarul Înţelepciunii, au fost rostite cugetări ca acestea : 
„Nimic prea mult“, „Măsura e lucrul cel mai bun“, „Să nu 
faci de două ori aceeaşi greşeală“... și atitea altele. De alt- 
fel, nu e ciudat. Înseamnă că avem nevoie de aceste ma- 
xime, tocmai pentru că ne lipseşte măsura, iar pe cei 
care o au îi exilăm sau îi ucidem, cum am făcut cu Aris- 
tide şi cu Fidias. Poporul e primejdios, Alcibiade, po- 
porul preferă să audă mai degrabă învinuiri decît laude, 
poate pentru că fiecare simte o satisfacţie ascunsă aflind 
că și alţii au păcate şi năravuri. 

— Bine, Socrate, dar dacă cei mulţi sînt mai primej- 
dioşi decit cei puţini, de ce spunem că democraţia e cea 
mai bună formă de guvernămiînt ? 

— De ce foloseşti pluralul, Alcibiade ? Cine ţi-a spus 
că eu admit ca şi voi că democraţia e cea mai bună formă 
de guvernămînt ? 

— Dar care formă de guvernămînt spui tu că e mai 
bună ? Oligarhia ? Tirania ? Nu vreau să cred aşa ceva, 
Socrate ! 

— De unde să începem ?... întrebă Socrate, adresîn- 
du-se mai curind lui însuşi decît lui Alcibiade, și-și plecă 
ușor capul. Faţa lui uriîtă se făcuse şi mai urâtă, zbircită 
şi brăzdată, dar fruntea îi rămînea senină și luminoasă. 
Există patru feluri de forme de guvernămint, spuse el. 
Prima şi cea mai vestită este forma de guvernămînt a 
Spartei şi, pe vremuri, a Cretei. A doua e oligarhia, că- 
reia mulţi îi aduc elogii, dar care are multe puncte vulne- 
rabile. A treia, democraţia, e opusul oligarhiei. În sfîrșit, 
tirania, o formă de guvernămint care este produsă și cul- 
tivată de democraţie şi care c cea mai rea din toate. Eşti 
de acord, Alcibiade ? 

— Sînt de acord cu enumerarea, dar explică-mi : de 
ce democraţia dă naştere tiraniei ? 

— După cum ştii, fiecare formă de guvernămiînt se 
străduieşte să păstreze bunul ei cel mai de preţ. Oligar- 
hia — în aceasta îi constă instabilitatea — nu se gîndește 
decit la bogăţie şi nu ţine seama de nimic altceva. Demo- 
craţia, şi ea lacoră şi hrăpăreaţă, nu se gîndeşte decît 

la libertate, pe care o consideră bunul suprem. Din cauza 
existenţei sale... Într-o democraţie nu vei auzi vorbin- 
du-se despre nimic altceva în afară de libertate ! Vei auzi 
că e singurul bun omenesc mereu în pericol. 

— Ai dreptate, numai despre asta se vorbește. 

— Dar, oare, nu cumva tocmai acest ataşament exa- 
gerat pentru libertate, însoţit chiar de dispreţ faţă de orice 
aitceva, duce la tiranie ? 

— Cum aşa ? 

— Cînd într-o formă de guvernămint poporul e în- 
setat de libertate şi cînd niște conducători nesocotiţi i-o 
servesc în formă pură, oamenii beau şi se îmbată, iar în 
clipa cînd conducătorii lor refuză să le mai dea aceeaşi 
cantitate de libertate, ridică pretenţii, îi acuză şi-i pedep- 
sesc, socotindu-i trădători. În asemenea momente, po- 
porul începe să dispreţuiască şi să insulte pe acei cetă- 
ţeni care respectă încă adunarea şi spune despre ei că 
sînt sclavi de bună voie. O situaţie de acest fel dă naștere 
şi la alte rele. Se ajunge la o egalizare dăunătoare. Invă- 
țătorul se teme și-l linguşește pe elev, elevul dispreţu- 
iește pe învăţător sau pe pedagog și, în general, tinerii 
vor să fie egali cu bătrînii, care, la rindul lor, se strădu- 
iesc să facă pe tinerii, de teamă să nu pară înapoiaţi ! Era 
să uit: bărbaţii şi femeile ajung egali în relaţiile dintre 
ei. Toate acestea stirnesc în fiecare cetățean atita teamă 
să nu-şi piardă libertatea şi atita bănuială, încît e gata 
să se revolte la fiecare presupusă primejdie, în cele din 
urmă nu mai respectă nimic, nici legea scrisă, nici pe 
cea nescrisă şi nu se mai supune la nimic. Din această 
frumoasă situaţie se naşte tirania. Există un adevăr și 
anume : o exagerare atrage după sine exagerarea opusă, 
fenomen ce se poate observa şi la anotimpuri, și la plante, 
și la trupul omenesc, dar mai ales în politică. Acum tre- 
buie să revin la ordinea ideilor mele, ca să stabilim care 
e cea mai bună formă de guvernămint. Aşadar, eu cred 
că toţi oamenii sînt fraţi. Toţi s-au născut pe pămînt, 
numai că, zămislindu-i, Zeus a turnat unora dintre ei, ce- 
lor care aveau să ajungă conducători, puţin aur în clipa 
naşterii, de aceea sînt cei mai preţioşi. Altora le-a dat ar- 
gint şi altora, în sfîrşit, fier și aramă. Dacă oamenii au 9 
astfel de origine, copiii lor ar trebui să le semene. Adică 

cei care au în ei aur să zămislească copii posedind şi ei 
aur. La fel ar trebui să se petreacă şi cu ceilalţi. Se în- 
tâmplă, însă, ca dintr-un neam de aur să se nască copii de 
argint şi invers, dintr-un neam de argint să se nască copii 
cu vînă de aur. La fel se poate întîmpla şi cu celelalte 
două metale. lată greutatea cea mare, fiindcă ar fi trebuit 
ca oamenii să dea copiilor lor exact locul ce li se po- 
triveşte conform filonului existent în ei. Dacă un tată 
cu filon de aur dă naştere unui copil cu filon de argint, 
copilul ar trebui să rămînă în clasa din care face parte 
şi, dimpotrivă, dacă dintr-un tată cu filon de aramă se 
naşte un copil cu filon de aur, ar trebui ca acest copil să 
ajungă la cele mai înalte demnități. Așa cred că ar trebui 
să se întîmple. Aşa crede zeul. Cunoşti, desigur, oracolul : 


Și dacă fierul îl va înfrunta, şi arama, 
Cetatea se va prăbuşi 


Iată, prin urmare, marea problemă : în scurgerea ge- 
neraţiilor trebuie să conducă cei care au filon de aur, 
fiindcă sînt cei mai buni şi fiindcă numai ei vor fi drepţi. 

— Va să zică, eşti pentru oligarhie, Socrate. 

— Într-un regim oligarhic conduc cei puţini, Alci- 
biade, dar asta nu înseamnă că sînt cei mai buni. Din ne- 
fericire, lucrurile se întîmplă tocmai dimpotrivă. Cei buni 
sînt puţini. 

— Si cum ai numi o formă de guvernămînt în care cei 
mai buni ar avea conducerea ? 

— Aş numi-o aristarhie. 

— De ce nu aristocrație ? 

— Pentru că cei mai buni nu „stăpînesc“!. Cei mai 
buni „conduc“. Locul lor firesc e la conducerea cetăţii. 

— Şi cum să-i găsim pe „cei mai buni“, Socrate? 
Cum să ştim, la fiecare generaţie, cu ce metal s-a născut 
fiecare om, dacă spui, dacă recunoşti că nu este eredi- 
tar ? Cum să-i descoperim pe cei mai buni în fiecare ge- 
neraţie ? 


1În greacă : dristos — cel mai bun, cratein — a stăpîni, drhein — a 
„conduce ; deci: aristo-craţie şi arist-arhie. 

În clipa aceea se apropie un grup vesel. Cei mai 
mulţi erau beţi. Printre ei se aflau Isonomos, Panaitios, 
Faidros şi frumosul Agaton. 

— Te-am prins, Socrate! De ce-l laşi pe Alcibiade 
să-ţi monopolizeze înţelepciunea ? 

— Nu ne întrerupeţi, spuse Alcibiade. 

Grupul nu-l luă în seamă şi continuă să-i necăjească 
şi să-i ia peste picior, glumind şi înțepîndu-i. 

— Ne spuneţi despre ce discutaţi ? 

— Numai dacă vă liniștiți, zise Socrate. 

— Să mergem la Isonomos ! spuse unul dintre ei. Aici 
nu se poate sta de vorbă. 

— Să mergem ! spuseră şi ceilalţi. 

Socrate şi Alcibiade se priviră, se ridicară în picioare 
si tot grupul se depărtă. 


Peste două-trei zile m-am dus să mă tund la Catisa- 
chis, care îmbătrînise şi fusese nevoit să-şi ia un ajutor. 
De cele mai multe ori îl găseam aşezat într-un colț al pră- 
văliei, supraveghkindu-şi clienţii şi dînd porunci ajutoru- 
lui. Cînd mă vedea, îmi făcea hatîrul să mă tundă el în- 
suşi. Ultimele păţanii ale lui Pericle îl tulburaseră şi-l 
stîrniseră. Se înfuria din nimic. În ziua aceea mă întîm- 
pină fără simpatie. 

— Poftim ! procopsiţii care trăiesc în preajma lui Pe- 
ricle, dar nu deschid niciodată gura să grăiască o vorbă 
bună pentru el! 

— Ce vrei să spui, Catisachis ? 

— Să ieşi şi să le spui! 

— Unde să ies ? Cui să spun ? 

— Să ieşi să spui tuturor acestor oameni de nimic, 
de-alde Dracontide, lui Diopeites, lui Hermipos că ceea ce 
fac ei e o crimă și o trădare! Nu s-au gîndit niciodată 
la consecinţele înspăimiîntătoare pe care le poate avea pen- 
tru Ligă căderea lui Pericle. Toţi nemulţumiţii din tot. 
felul de oraşe vor ridica capul. Întreaga oligarhie va prinde 
iarăşi curaj, fiindcă va crede că a sosit clipa să pună. 
mîna pe putere. Pe Pericle îl cunoaște Liga, pe el îl as- 
cultă, pe el îl respectă și-l urmează fiindcă el întruchi-. 
pează însăşi noţiunea de Ligă. 

Catisachis vorbea şi ochii îi străluceau. Obrajii i se 
înroşiseră şi privirile i se roteau amenințătoare. 

— Acuma şi-au găsit, nemernicii ! continuă el. Acuma, 
cînd spartanii se pregătesc să ne declare război! $i cine 
are să ducă acest război, dacă Pericle va fi înlăturat ? Cine 
va lua hotăriri ? Ce face oligarhia e o nebunie așa de mare, 
că-ţi vine a crede că ascultă de efori. 

În ziua aceea se afişase în agora programul adunării 
pentru ziua următoare. Se întorseseră doi soli ai noştri 
care fuseseră la Sparta să discute cu eforii despre o anu- 
mită problemă. Găsiseră adunaţi reprezentanţi din aproape 
toate oraşele Peloponesului, veniţi ca să deciare răzbui 
Atenei, la cererea Corintului, din cauza îndelungatului 
asediu al Potideii. 

În aceeaşi zi, Metiohos îi aduse lui Pericle raportul 
şefului soliei. Olimpianul îl citi cu atenţie, însemnînd din 
cînd în cînd ceva pe margine, după care îmi ceru să-l co- 
piez. 

Raportul povestea pe scurt călătoria, apoi relata dis- 
cursul ţinut în adunarea generală de la Sparta de corin- 
tieni, care cereau să ni se declare imediat război. 

După ce pomeneau în cîteva cuvinte linguşitoare des- 
pre aşa-zisa dreptate şi perfecţiune a legilor Spartei, co- 
rintienii se plingeau amar de indiferența eforilor, care-şi 
lăsau aliaţii la discreţia Atenei. Aminteau de prima lor 
campanie în Corcira, de asediul Potideii, apoi continuau 
astfel : 

— Numai voi sînteţi vinovaţi de toate aceste nenoro- 
ciri, spartani ! Numai voi, care după războaiele medice 
i-aţi lăsat pe atenieni să construiască Zidurile lungi, voi, 
care-i lăsaţi acum fără ocrotire pe aliaţii voştri ! O, lace- 
demonieni ! Dintre toţi elenii siînteţi singurii cărora vă 
place să amînaţi, singurii care vă hotărîţi să atacați duş- 
manul abia după ce și-a dublat puterea şi cînd începe 
să devină primejdios. 

Corintienii se siliră apoi să-i stîrnească pe spartani, 
spunîndu-le că victoriile obţinute de Corint asupra Ate- 
nei se explicau mai curînd prin greșelile făcute de ate- 
nieni, decît prin ajutorul acordat de Sparta. 

— Atenienii progresează, gîndesc repede şi trec la 
fel de repede la realizarea planurilor lor, în timp ce voi 

vă urniţi greu. Ei îndrăznesc să se avînte în lucrări care 
le depăşesc puterile, în timp ce voi faceţi mai puţin de- 
cît puteţi. Cînd îşi părăsesc patria, pornind în campanii 
îndepărtate, sînt încredinţaţi că slujesc Atena, în timp ce 
vouă vi se pare că, dacă vă depărtaţi de Laconia, sînteţi 
pierduţi. În timp ce voi vă odihniţi, ei fac planuri, por- 
nesc acţiuni şi campanii şi-şi sporesc puterea şi influenţa. 
Într-un cuvînt, dacă cineva ar spune că atenienii nu se 
astîmpără, dar că nici pe alţii nu-i lasă să se astîmpere, 
ar avea dreptate. Dar acuma, destul, spartani! Ajutaţi 
imediat pe greci şi în primul rînd Potideea. Năvăliţi numai- 
decît în Atica și nu ne lăsaţi în voia dușmanului vostru de 
moarte ! Gândiţi-vă şi luaţi o hotărire dreaptă, lacedemo- 
nieni, nu arătaţi că sinteţi mai puţin vrednici decît stră- 
moşii voştri să luaţi conducerea Peloponesului ! 

În josul discursului delegaţiei corintiene, Pericle scri- 
sese pe margine : 

„E un discurs inteligent! Bagă de seamă, Metiohos ! 
Solii nu spun un cuvint despre temeinicia sau netemei- 
nicia asediului Potideii. Singurul scop al discursului e să 
sperie Sparta şi s-o trezească din letargie. Corintienii n-au 
șovăit să ne ridice în slăvi, ca să-i răscoale pe spartani. 
Dacă nu era Corintul, cred că perspectivele noastre ar fi 
fost mai bune“. 

În continuare, Pericle notase : 


„Pentru SILICOIS: 


De comparat cu discursul  solilor noştri. Neîndemi- 
natic şi mai curînd provocator. De ce au vrut să se laude 
în fața spartanilor? Ce nevoie era de fraza: «Cel slab 
trebuie să se supună totdeauna celui puternic, legea 
aceasta n-am făcut-o -noi !» ? De ce au spus: «Demn de 
laudă e cel care-i mai puţin nedrept decît ar putea să 
Tie» ?“ ; 

Raportul solilor continua cu un lung discurs al lui Ar- 
hidamos, regele Spartei, care era de părere că declara- 
tia de război trebuia amînată pînă ce Sparta avea să fie 
bine pregătită şi să atragă de partea ei un număr cit mai 
mare de eleni și de barbari. „Cine ar putea să ne aducă 
vreo învinuire, spuse el, dacă, pentru a scăpa de primej- 
dia ce reprezintă Atena, ne-am alia cu barbarii ?“ 

„lată primejdia cea mare, scrisese Pericle. Va trebui 
să împiedicăm cu orice preţ alianţa dintre Sparta şi Susa. 
După Arhidamos vorbise eforul Stanelaide.“ „Un bătrîn 
uscăţiv şi cu ochi răi“, spunea raportul. 

— N-am înţeles vorbăria  atenienilor, declarase el. 
S-au lăudat mult, dar nu ne-au dat nici un răspuns cu 
privire la acţiunile pe care le întreprind impotriva alia- 
ţilor noştri din Pelopones. Dacă odinioară, în războaiele 
medice, şi-au dovedit vitejia şi demnitatea, iar acum ne 
fac rău, merită de două ori să fie pedepsiţi. Dacă e aşa, 
noi, care ne aflăm la conducerea  Peloponesului, nu ne 
vom lăsa aliaţii în voia soartei. Situaţia în care ne aflăm 
nu poate fi îndreptată prin arbitraje şi vorbe, cum au 
propus atenienii. Ei nu ne-au făcut rău cu vorba, ci cu 
fapta. Votaţi pentru război, lacedemonieni ! Aşa e demn 
să facă Sparta ! Nu vă trădaţi aliaţii ! Înainte, cu ajutorul 
zeilor ! 

— Cine e pentru război, la dreapta! Cine e pentru 
pace, la stînga ! 

Numărul spartanilor care au trecut la dreapta a fost 
mult mai mare, spunea raportul, care se încheia cu această 
frază. 


Dar, deşi Sparta hotărise războiul, deşi Corintul ce- 
rea o invazie imediată în Atica, eforii nu se grăbeau. In- 
tii au ţinut neapărat să trimită, în miez de iarnă, soli la 
Delfi ca să primească oracolul. Zeul le-a răspuns că şi 
dacă nu l-ar fi chemat, tot le-ar fi venit în ajutor. Oligar- 
hia profită de acest oracol ca să sperie poporul de la 
Atena : 

— Nu vă temeți de zei? Oracolul e clar! Nu e din 
cele cu două înţelesuri ! 

— A prorocit Apolo ! Ce mai speraţi ? 

Cu toate acestea, Catisachis se aprindea şi se lua la 
harţă. 

— Și ce dacă Apolo a spus aşa ? Cum le-a cîntat zeul ! 
spunea el întinzîndu-și gîtul ca un cocoș gata de luptă. 
Parcă numai Apolo e zeu ? Dar Atena ce face? Aţi spus 
ceva ? la amintiţi-vă de războiul troian! Cine a învins 
la sfîrşit ? Noi sîntem siguri de victorie şi nu cerem ora- 

cole ! Şi Catisachis făcea un gest categoric, apoi arunca 
o privire dispreţuitoare celor din jur. 

Cînd, însă, spartanii ne-au trimis soli, pretinzînd să 
ne purificăm de „sacrilegiul împotriva lui Cilon“, adică 
să-i izgonim pe Alcmeonizi din Atena, Catisachis şi-a ie- 
şit din fire. 

Cum de-și amintiseră spartanii de această străveche 
poveste ? După toate probabilitățile, reprezentanții oli- 
garhiei noastre le strecuraseră o vorbuliţă ! Altminteri 
cum s-ar fi gîndit eforii la genealogia lui Pericle ? 

„Cilonion hagos“ 1, cum îl numeau spartanii, era un 
caz vechi de două sute de ani. Un nobil ambițios cu nu- 
mele de Cilon, învingător la Olimpiadă, voise să ia pu- 
terea cu ajutorul rudelor sale şi să devină tiran. Ar- 
honte eponim era pe vremea aceea Alcmeonidul Megacle, 
care zădărnici complotul şi ucise rudele lui Cilon, care se 
refugiaseră la altarele sacre. Omorul acesta a fost con- 
siderat drept sacrilegiu de complotiştii care reușiseră să 
scape şi, tot povestindu-l, îl botezaseră „sacrilegiul îm- 
potriva lui Cilon“. Toate acestea fuseseră date uitării în 
așa măsură încît, deşi cunoșşteam oarecum povestea, eu 
personal am fost nevoit să-i cer lămuriri lui Catisachis. 

— Vrei să ştii ce-i „Cilonion hagos“, Silicos? E cel 
mai mare serviciu pe care Alcmeonizii l-au făcut vreo- 
dată Atenei! Fără acest serviciu, cum ar fi fost posibilă 
opera lui Solon ? Și, fără Solon, ce formă de guvernămint 
am fi avut azi ? Cine ştie ce oligarhie coruptă, cum sînt 
cele din Pelopones ! Spartanii cer să ne purificăm de „sa- 
crilegiu“ numai și numai ca să lovească în Pe... Pericle. 
Catisachis spumega. „Să... să-mi trag puţin răsuflarea... 
mi se urcă un nod în gît! Ce cuvinte mirşave! Ce mișe- 
lie! De sacrilegiu s-au făcut vinovaţi ei! Ba chiar de 
două sacrilegii ! 

—- Care anume ? 

— Nu ştii ? Unul e sacrilegiul lui Tenaros. Odinioară, 
nişte iloţi nenorociţi au alergat la altarul lui Poseidon 
Tenaritul și spartanii i-au ucis în templu! Atunci i-a 
pedepsit zeul, care a trimis un cutremur mare. Îndată 
după aceea, iloţii s-au răsculat. Asta s-a întîmplat pe 


1 Sacrilegiu împotriva lui Cilon (care a avut loc în secolul al VII- 
lea îe.n.). 

vremea cînd ne-au cerut ajutor şi noi le-am dat, fiindcă 
aşa a vrut deşteptul de Cimon... Despre celălalt sacrile- 
piu ştie toată lumea elenă. E sacrilegiul lui Pausania, 
trădătorul, care s-a închis în sanctuarul templului din 
Halchiocon 1 al Atenei şi a fost zidit de viu înăuntru. Ce 
vor ei să spună cu „,sacrilegiul împotriva lui Cilon“ ? Vor 
să spună: „Sau îl izgoniți pe Pericle, sau vă declarăm 
război !“ Ei bine, război! De o sută de ori război! 

Indignarea lui Catisachis se observa la toată lumea, 
astfel că, în timp ce eforii și partidul oligarhic de la noi 
crezuseră că-l vor doboriî cu acest „sacrilegiu“ pe Peri- 
cle, în cîteva zile, în cîteva ceasuri, el ajunse din nou ido- 
lul poporului. Răspunsul adunării la pretenţiile spartane 
a fost categoric : „Să-şi purifice spartanii orașul de cele 
două sacrilegii.“ 

Pericle era optimist. Războiul era inevitabil, ne explica 
el, şi avea să ţină mulţi ani, dar el era sigur de victoria 
noastră, mai ales pentru că, după el, Sparta nu avea 
bani şi nu va putea rezista. La aceasta, Alcibiade obiecta : 

— Socrate mi-a spus cîndva că Sparta e foarte bogată, 
mult mai bogată decit îşi închipuie cineva. 

— Ce ştie Socrate despre politică ? Dacă-i aşa, cum 
se explică corupția spartanilor ? N-am cunoscut încă unul 
pe care să nu-l poţi cumpăra cu cîțiva talanțţi. 

— Poate că ai dreptate. Să le vezi numai armele ! De 
fier, fără nici o podoabă. În timp ce armele mele !... Oare 
Cefalos are să le reușească, Silicos ? 

— De ce nu? am spus eu. 

— Ştiu şi eu ?. Mă tem să nu le lucreze grosolan. 

— Chiar dacă nu-s perfecte, n-are importanţă. 

Necăjit, stăpînul meu se ridică şi-mi spuse să vin cu 
el la atelierul lui Cefalos. Cînd am ieşit, Alcibiade a in- 
ceput să mă dojenească : 

— Dar ce? Tu ai să porţi armele astea? Am să le 
port eu, care am luat premiu la Potideea! 

— Ştim că ai luat premiu, a spus o voce în urma 
noastră. 

Era Teramene, care venea după noi trăgînd cu ure- 
chea. Era un om rău şi viclean, cu cîţiva ani mai în vîrstă 


1 Templu al zeiţei Atena, la Sparta. 


208 


decît Alcibiade, căruia îi era duşman. Stăpînul meu se 
întoarse cu o mişcare atît de bruscă, încît greierele de 
aur pe care-l purta în păr se desprinse şi căzu. 

— Şi cum am luat eu premiul, mă rog ? | 

— Ți l-a dăruit Socrate... ţi l-a dăruit ca să nu plingi... 

Teramene nu-și isprăvi fraza. Stăpinul meu îl lovi cu 
dosul palmei şi cu atita putere, încît Teramene se clă- 
tină, gata să cadă. Cei doi se priviră drept în ochi. N-am 
văzut niciodată atita ură în ochii unui om, ca în ochii 
lui Teramene. Ne-a întors spatele şi a plecat repede, şter- 
Sîndu-şi gura însîngerată. Stăpinul meu era alb la faţă de 
furie. Deodată se făcu roşu cum e chinovarul și privirea 
i se sălbătici. Începu să alerge după Teramene, dar, din 
fericire, nu-l mai găsi. Am alergat şi eu după el, însă 
ne-am pierdut. L-am căutat şi ne-am întîlnit iar la Liceu. 
Se dezbrăcase şi se pregătea să lupte cu prietenii lui. Era 
încă aprins la față. 

— Să nu-l văd, că-i rup oasele! Păcat că nu i-am 
dat decit una cu dosul palmei.! 

— L-ai lovit, Alcibiade ? au întrebat ceilalţi. 

— Asta-i bună ! Nu cumva era să-l iert ? 

— Dar e groaznic să baţi un om! 

— Eu bat pe cine-mi place ! 

— Alcibiade... am încercat eu să spun. 

— Şi pe cine-ţi place să baţi ? întrebă Isotinide, care 
avea mania pariurilor. 

— Lăsaţi acum. Hai să luptăm. A început să-mi fie 
frig. 

Ceilalţi însă nu se lăsau. 

— Ai lovi şi un bătrin ? 

— Hai să luptăm ! 

— L-ai pălmui pe Hiponicos, de pildă ? 

— Da! Şi pe el! Dar acum, hai să luptăm. Mi-a 
frig ! 

— Pun rămășşag că n-ai îndrăzni să-l loveşti pe cei 
mai bogat om din Atena! 

— Hiponicos e cel mai bogat atenian! spuse altu 

— Şi eu sînt cel mai viteaz, spuse stăpînul meu. 

— Frumoasă vitejie! Să pălmuieşti un bătrîn ! 

— Şi cine v-a spus că am să-l pălmuiese ? 

— Vezi că nu îndrăzneşti să pui rămășag ! 

— Bine! Pun! 
În clipa aceea am simţit că-mi îngheaţă sîngele în 
vine. „Sîntem pierduţi !“ mi-am spus. 


Stăpînul meu a făcut gestul acesta. L-a găsit pe Hi- 
ponicos lîngă Tolos 1! și, ca să cîştige pariul, l-a lovit peste 
faţă. 

Vă puteţi închipui ce s-a întîmplat atunci la Atena! 

Duşmanii lui Alcibiade alergau din casă în casă şi po- 
vesteau giîfiind noutatea, adăugînd fiecare cîte un amă- 
nunt agravant. 

Cînd am trecut prin agora, mulţi ne-au întors spatele, 
alţii au trecut ostentativ prin faţa noastră fără să ne 
salute. Mă durea inima. Băiatul ăsta şi-a distrus cariera, 
îmi spuneam în sinea mea. Pentru o prostie ! 

În ziua următoare, m-am dus singur în agora ca să 
aud ce se spune. Era pe la al cincilea ceas şi se adunase 
multă lume. Deodată s-a produs o mișcare printre gru- 
puri și convorbirile au încetat. M-am întors să văd ce se 
întimpiase. Minune ! Cu mina stăpiînului meu într-a lui, 
bătrinul Hiponicos înainta zimbind prin mulţime şi, sa- 
lutindu-și cunoscuţii, îi spunea lui Alcibiade numele lor, 
ca şi cum ar fi vrut să-i prezinte. În urma lor venea Ca- 
lias, fiul lui Hiponicos, împreună cu doi sclavi, care că- 
rau un coş mare, plin cu sandale. 

— Alcibiade ! Ajută-l pe Calias să le împartă săra- 
cilor ! spuse Hiponicos. 

Duşmanii stăpînului meu îşi pierdură cumpătul. Nu 
cumva cele ce auziseră şi răspindiseră ei cu atîta bună- 
voinţă în ajun erau minciuni ? Nu cumva era o viclenie 
a lui Alcibiade, dornic să depună împotriva lor o plingere 
pentru calomnie ? Dar cum era posibil din moment ce 
prietenii lui pierduseră pariul şi-l văzuseră pe Alcibiade 
lovindu-l pe Hiponicos în faţă ! Dar cum se puteau inter- 
preta cele ce se petreceau în clipa aceea ? Hiponicos mînă 
în mînă cu Alcibiade în mijlocul agorei ! Să înnebuneșşti 
și mai multe nu! Şi eu mă frecam la ochi! 


1 Tolos — clădire publică ateniană unde luau masa pritanii şi unde 
erau găzduiţi solii străini. 

Stăpinul meu alergase dis-de-dimineaţă la Hiponicos, 
bătuse în poartă și, fără să ţină seamă de sclavul care-i 
deschisese, se repezise în camera bătrinului, îşi smulsese 
hainele de pe el și-i căzuse la picioare închinindu-se. 

— Hiponicos, cheamă-ţi sclavii, strigase Alcibiade, şi 
porunceşte-le să mă bată şi să mă umple de singe, că 
merit ! Apoi rămăsese înaintea lui Hiponicos cu fruntea 
lipită de dalele de marmură. 

Auzind spusele stăpînului meu, sclavii se repeziseră 
plini de zel să-și ia bitele, apoi așteptaseră porunca stă- 
pînului lor. Dar omul acesta nobil se ridicase de pe patul 
lui, îl apucase pe stăpînul meu de mînă şi, ridicîndu-l, 
îi spusese : 

— Copilul meu, fie ca toate faptele tale rele să aibă 
drept compensație fapte de felul acesta. Te-ai purtat urit 
faţă de mine şi m-ai jignit fără nici un motiv. Dar căința 
şi umilinţa ta mă dezarmează. Sclavi ! Pregătiţi coşurile 
cu sandale să le ducem în agora ! 

Dezamăgiţi că pierduseră prilejul să ciomăgească după 
pofta inimii un Alcmeonid, sclavii murmuraseră cîteva 
grosolănii şi ieşiseră. De unde aveau ei să știe că în cu- 
rînd  Hiponicos avea să-i dea pe toţi lui Alcibiade, ca 
zestre a fiicei sale ! 


E 


Raspunsul demosului la pretenţia Spartei în legătură 
cu „sacrilegiul“ era o dovadă  concludentă că po- 
porul, „cei mulţi“, cum îi numea Socrate, rămăseseră de- 
votaţi lui Pericle. Dar în centrele politice duşmanii lui 
se înmulţiseră şi exista totdeauna pericolul ca o adunare 
bine pregătită să se sfirşească prost pentru Olimpian. În 
atiţia ani de pace, populaţia de la sate se îmbogăţise și 
prosperase, nu mai avea nevoie de ajutoare şi nu mai era 
alături de Pericle cu aceeaşi înflăcărare ; mai mult chiar, 

din cauza amenințării de război, mulţi îl priveau cu neîn- 
credere. 

Criza cea mare care se apropia îl înviorase pe Pericle. 
Toată ziua primea oameni politici, asculta păreri, ţinea 
consilii, trimitea instrucţiuni şi pregătea Liga în vederea 
războiului. Se ducea des la Pireu, de cele mai multe ori 
pe jos, ca să inspecteze Zidurile lungi. La căpitănia por- 
tului petrecea ore întregi cu ofiţerii şi comandanții de 
nave, urmărind uneori exerciţiile de alarmă. Cineva su- 
geră în Bulé să se facă o comandă mare de cherestea, 
care fu luată în antrepriză de Cefalos şi de Calias. 

— Che...restea de război, spuse Cefalos. 

După umilitoarea nereuşită a primei lor solii, eforii 
din Sparta trimiseră încă una, cerîndu-ne de data asta 
să redăm Eginei independența, să renunţăm la asediul 
Potideii şi, în sfîrşit, să abrogăm Decretul megarian. E 
drept că negoţul Megarei era paralizat. Escadrele noastre, 
care făceau manevre în largul Salaminei, raportau mereu 
că portul Megarei, foarte  însufleţit pe vremuri, era. 
acum pustiu. 

Solii Spartei sosiseră şi cereau să se prezinte în faţa 
demosului. Chestiunea se discuta încă în Bule. 

— Încă o solie, spunea Aspasia. Dacă, așa cum afirmi 
tu, Pericle, sînt hotăriţi să declare război, de ce mai tri- 
mit soli ? N-au decît să ne declare imediat război ! 

— Spartanii au votat războiul, Aspasia. Restul este © 
înscenare care le ajută să cîştige timp, ca să se pregă- 
tească mai bine şi ei, şi aliaţii lor şi să dea vina pe noi, 
că nu le-am acceptat, chipurile, condiţiile. 

— Crezi că dacă am fi acceptat condiţiile primei solii 
şi dacă demosul te-ar fi exilat, Sparta ar mai fi declarat 
război ? 

— Păi, atunci, Sparta ar fi cîştigat războiul fără să-l 
declare. Atena n-ar mai fi fost azi decît o cetate supusă 
Spartei ! O cetate care, în loc să conducă jumătate din 
Elada, ar fi acceptat, la prima ameninţare, amestecul efo- 
rilor în treburile sale interne şi poate, încetul cu încetul, 
si-ar fi schimbat şi regimul. Nu uita de simpatizanţii la- 
conienilor, fiii lui Cimon, Tucidide al lui Melesios, Ni- 
cias.. Cea mai mică concesie din partea noastră ar fi o 
catastrofă, Aspasia. Fiecare aliat al nostru care ar fi avut 

an motiv de nemulţumire ar fi alergat la Sparta să ceară 
protecţie şi ajutor. Și atunci ? 

— Nici nu se discută! spuse stăpinul meu cu vioi- 
ciune. Facem război ! 

— Orice război e o catastrofă, spuse Pericle. Sîntem 
în ajunul ei. Dar dacă vom lupta cum trebuie, dacă vom 
merge pe calea cea dreaptă, vom învinge şi răsplata noas- 
tră va fi Elada. Poate că generaţiile care vor veni după 
noi ne vor acuza că am vrut acest război, Alcibiade. Dar 
nu-i aşa ! Sparta ne sileşte să-l facem. Am nădăjduit tot- 
deauna să realizez unirea elenilor fără război. Dar dacă 
lucrurile stau altfel, poate că visul meu se va realiza 
mai repede. 

— Adineauri ai spus că dacă vom merge pe calea cea 
dreaptă vom învinge. Cum vine asta ? 

— Trebuie să luptăm numai pe mare. 

— Si infanteria ? Și cavaleria ? Să stea degeaba ? 

— Ambiţiosule ! Da, să stea degeaba! Nu ne putem 
măsura cu spartanii pe uscat. 

— Şi de ce nu ? întrebă stăpinul meu, care considera 
această afirmaţie drept o jignire personală. Trebuie să ne 
organizăm armata aşa cum şi-au organizat-o ei pe a lor. 
Şi dacă, pînă la urmă, nu-i vom putea învinge, trebuie 
să fim în stare să le pricinuim pagube atit de mari, încît 
într-o singură luptă să piardă două-trei sute de hopliţi ! 

— Pentru ca armata noastră să se organizeze după 
modelul armatei lor, spuse Metiohos, care era şi el de 
faţă, ar trebui să ne schimbăm forma de guvernămînt şi 
întregul fel de viaţă. Ai fi dispus să renunţi la palestra 
lui Taurea, Alcibiade, să nu mai mergi la teatru, să nu 
mai ai hetaire, să nu mai discuți cu Socrate după-amieze 
întregi, să nu mai faci plimbări la moşia ta din Erhia, să 
te laşi de luptele de prepeliţe ? Să mănînci la masa co- 
mună o trahana!  fleşcăită şi fără gust, să fii obligat, 
pentru a căpăta drepturi civice, să ucizi un ilot fără apă- 
rare ? 

— Nu-i nevoie de toate astea, Metiohos. 

__— Spartanii se gîndesc din copilărie numai la isprăvi 
războinice. Nu uita că sînt singurii eleni care în timpul 


1 Un fel de mîncare din lapte şi făină. 

campaniilor poartă haine roşii ca să nu se observe dacă 
sint răniţi. 

— Pine! Dar n-ar putea spune spartanii aceiaşi lu- 
cru despre noi în privinţa flotei ? De ani de zile escadrele 
noastre fac manevre iarna şi vara. 

— Dacă n-ai fi fost nepotul lui Pericle, dacă n-ai fi 
avut posibilitatea să auzi, să afli şi să te informezi, ai fi 
ştiut oare de cele cîteva mii de cetăţeni care fac instruc- 
ție şi simulează bătălii navale ? Poate că ai fi auzit des- 
pre așa ceva, dar viaţa de toate zilele a oraşului n-ar 
fi trădat nimic. În timp ce la Sparta... 

— Ai fost pe acolo ? întrebă Alcibiade pe un ton ne- 
încrezător. 

— Da, o dată... cu o solie. La Sparta nu vezi decit 
şiruri dese de oameni care fac instrucţie, care luptă cu 
armele şi se pregătesc de război. 

— De altfel asta e necesar şi pentru securitatea lor 
internă, spuse Pericle. Gîndeşte-te cîte mii de iloţi şi de 
perieci muncesc pentru spartani. 

— Atunci, după cîte înţeleg eu, nu vom apăra Atica ! 

— E o jertfă necesară. 

— Şi cu Laurion ce se va întîmpla ? 

— Cu Laurion ? Ce să facă peloponesienii ? Să ia mi- 
nele in spinare? Cel mult, dacă are să le treacă prin 
minte să ajungă pînă acolo, au să distrugă cîteva galerii ! 
Și acuma, spune-mi, Metiohos, ce veşti avem ? 

— Sparta se străduieşte să încheie alianţe și în afara 
Peloponesului, ca să poată năvăli în Atica fără nici o 
grijă, răspunse strategul. Îşi pune toate speranţele în 
această năvălire. Crede că în felul ăsta ne vor zdrobi re- 
zistența şi ne vor constringe să cerem pace imediat. Îi 
preocupă însă problema flotei. Ramfias are un plan... 

— Cine ? Omul care vine mîine la Atena cu a treia 
solie ? 

— Da. Planul prevede cinci sute de corăbii... 

— Metiohos! Nu-i timp de glumit! spuse cu glas 
dojenitor Pericle. 

— Vorbesc foarte serios, Pericle. Doar ştii de unde 
şi cum am obţinut informaţiile. Planul prevede ca aceste 
nave să fie construite în Sicilia unde, după cum ştii, cele 

mai muite oraşe sînt colonii doriene. Meşteşugarii corin- 
tieni şi exilaţii samioţi le vor da ajutor. 

— Ce planuri prosteşti ! Şi cum vor pune în circula- 
ţie corăbiile ? Unde vor găsi echipaje și comandanţi ? În 
orice caz, ştirea asta ne poate fi de folos. O pot exploata 
ca să bag spaima în cîțiva deputaţi nehotăriţi. 

— Cînd vă adunaţi iar ? 

— Păi... Dacă Ramfias sosește miine, cred că poimiine 
ne vedem în Bulé și răspoimiine în adunare. 

— Dar am uitat ce era mai important, Pericle, 
exclamă Metiohos. Sparta a hotărît să ceară ajutor lui 
Artaxerxe. Vor avea bani și flotă feniciană ! 

— Ticăloșii ! strigă stăpînul meu. De ce nu sint stra- 
teg, ca să iau cinci mii de hopliţi, să debarce la Ghiteo și 
să atac Sparta! Cei ce cerşesc ajutor la Susa nu sînt 
e:eni ! 


În adunarea care avu loc peste două zile şi care res- 
pinse condiţiile Spartei votă şi stăpinul meu. Deşi foarte 
tînăr încă, se așeză chiar în faţă, printre bătrîni. Mulţi 
îl priviră chioriș, mormăiră ceva între ei, dar Hiponicos, 
care şedea ceva mai departe, îi făcu un semn prietenesc, 
care-i potoli pe vecinii lui. Cînd soarele ieşi de după Hi- 
met şi împrăştie ceața nopţii, Pnixul era înţesat de lume 
şi, deşi eram încă în iarnă, arhonţii se aflau la locurile 
lor, pritanul jos, deputaţii ceva mai sus. Eponimul, pole- 
marhul și opt strategi (ceilalţi doi se aflau la Potideea) 
stăteau în spatele tribunei. Cînd se înfăţişară solii Spartei, 
cu trupurile lor uscăţive cioplite parcă în lemn, din cauza 
obişnuinţei de a purta armura, se făcu o tăcere deplină. 
Polemarhul îi prezentă şi Ramfias, cel mai bătrin dintre 
ei, se urcă la tribună şi rosti următoarele cuvinte : 

— Lacedemonienii vor pace, dar trebuie să redaţi ele- 
nilor libertatea. Altfel va fi război. 

Apoi cobori de la tribună şi străjile conduseră solii 
afară din incintă, întovărăşindu-i pînă la Tolos, unde aveau 
să aştepte răspunsul. 

Oratorii începură să-şi spună cuvintul. Cei mai mulţi 
dintre primii vorbitori erau membri ai oligarhiei sau sim- 
patizanţi ai laconienilor. Lacedemonios, fiul lui Cimon, 

își cinsti numele vorbind cu căldură despre Sparta. Nicias, 
care se hotărise să vorbească în ziua aceea, zugrăvi neno- 
recirile pe care le putea aduce războiul, iar alţii, cei mai 
mulţi, amintiră despre Decretul megarian, spunînd că, 
dacă Sparia stăruia atît de mult, decretul trebuia anu- 
lat, iar pedeapsa Megarei, dat fiind că negoţul ei era acum 
la pămînt, putea să se mărginească la atit. N-avea rost. 
să se pornească un război panelenic de la o pricină atit 
de neînsemnată. 

Timpul trecea și nici unul dintre democrați nu se ho- 
tăra să ia cuvîntul. Nici Cleon nu vorbise, dîndu-şi seama 
că seriozitatea împrejurărilor îi depăşea puterile. Trecuse 
de amiază şi în adunare începea să miroasă a usturoi — 
fiecare mînca merindele aduse de acasă — cînd Pericle 
se ridică în picioare şi se îndreptă spre tribună. Obișnuia 
adesea să spună : Trebuie să vorbeşti oamenilor cînd sînt 
sătui, te ascultă cu mai mare atenţie şi au mai multă în- 
credere. 

Un murmur trecu prin mulţime, fiecare lăsă piinea și 
ce mai avea de mincare, învelindu-le în pinză, apoi toate 
capetele se întoarseră spre tribună. 

Olimpianul simţea că spiritele erau moleşite şi că ar- 
gumentele oligarhiei, privitoare la nenorocirile războiu- 
iui, făcuseră o vie impresie asupra oamenilor. 

— Atenieni, părerea mea rămîne aceeaşi, începu el. 
Nu trebuie să acceptăm condiţiile peloponesienilor. Spun 
lucrul acesta deşi ştiu că oamenii cu altă inimă hotărăsc 
războiul în timp ce altfel și cu alta îl privesc cînd vine 
cu nenorocirile lui. În libaţiile de pace pe treizeci de ani ne 
învoisem să rezolvăm neînțelegerile dintre noi prin arbi- 
traj. Spartanii n-au cerut şi nici nu acceptă o asemenea 
soluţie. Ei vor război ! lată de ce se prezintă aici, în adu- 
narea voastră, şi, în loc să se plîngă, vă dau porunci. În 
timp ce pînă acum ne cereau să ridicăm asediul Potideii, 
să redăm Eginei independenţa şi să anulăm Decretul me- 
garian, azi solii lor ne-au spus limpede ce vrea Sparta. 
Ea vrea să recunoaștem că sintem zdrobiţi! Hotărîţi 
deci : luptaţi, sau vă supuneţi? Eu cred că e mai bine 
să vă hotăriţi pentru luptă şi să nu daţi înapoi nici în 
chestiunile mărunte, nici în cele importante. Cine se su- 
pune poruncilor vecinilor săi se declară sclav, fie că aceste 

porunci privesc chestiuni importante, fie că se referă la 
cele mărunte. Ascultaţi ce vă voi spune şi vă veţi da seama 
că nu sîntem mai slabi decit spartanii. 

Si Pericle făcu o ampiă expunere, comparind Pelopo- 
nesul cu Atena şi stăruind mai ales asupra lipsei de co- 
eziune internă a peloponesienilor. 

— Dar problema cea mai serioasă pentru ei, conti- 
nuă Pericle, este lipsa de bani. Cu mare greutate îi vor 
putea găsi, şi într-un război ocaziile nu aşteaptă! lată 
cum văd eu situaţia peloponesienilor, în timp ce a noas- 
tră e lipsită de aceste dezavantaje. Dimpotrivă, avanta- 
jele noastre sînt importante, noi sîntem mai puternici de- 
cît ei. Dacă, împinsă de înfumurare, pedestrimea lor va 
veni să ne pustiască pămînturile, corăbiile noastre vor 
pustii pămînturile lor. Supremaţia pe mare e un imens 
avantaj! Dacă am fi fost o insulă, care oraş din Elada 
ar fi fost mai în siguranță decit noi ? Să ne părăsim, deci, 
ogoarele şi moșiile, să apărăm oraşul şi să luptăm numai pe 
mare ! Să nu vă pară rău pentru casele şi ogoarele voas- 
tre ! Nu ele stăpinesc oamenii, ci oamenii le stăpinesc pe 
ele. Dacă aș putea nădăjdui că v-am convins, v-aş spune 
să alergaţi chiar voi pe ogoarele şi la casele voastre de la 
vară şi să le distrugeţi, arătînd astfel peloponesienilor că 
nu vă veţi supune lor din dorinţa de a le salva. Am 
multe motive să cred că veţi învinge în acest război, dar 
mă tem mai mult de greşelile voastre decit de planurile 
duşmanului. lar acum să dăm solilor Spartei acest răs- 
puns. Dacă lacedemonienii desființează legea îrnpotriva 
străinilor, care ne dăunează şi nouă şi aliaţilor noştri, 
vom îngădui megarienilor să intre în porturile Ligii şi să 
pătrundă în pieţele ei. Pacea noastră cu Sparta nu îm- 
piedică nici una, nici alta. Vom reda autonomia acelor 
orașe care erau autonome în momentul încheierii păcii, 
dacă lacedemonienii vor da şi ei autonomie oraşelor din 
liga lor şi vor înceta:să le cirmuiască potrivit legilor spar- 
tane. Sintem dispuși să recurgem la arbitraj după cum 
cer libaţiile. Noi nu vom ataca, dar vom lovi pe cel care 
va îndrăzni să ne atace. lată răspunsul drept pe care tre- 
buie să-l dea o cetate ca Atena! Nu vă temeţi! Marile 
primejdii zămislesc marile glorii! Părinţii noştri, care 
i-au învins pe mezi, nu erau atît de puternici cum sîn- 

tem noi azi, dar au jertfit totul și, deși au fost mai curînd 
îndrăzneţi decit puternici, i-au învins şi şi-au înălțat ce- 
tatea la cea mai mare glorie. Să nu ne arătăm mai pre- 
jos decit ei! Să luptăm impotriva dușmanului cu toate 
forţele şi să ne străduim să lăsăm copiilor noștri o moş- 
tenire la fel de mare ca cea pe care am primit-o. 


După acest discurs, adunarea hotărî să respingă con- 
diţiile Spartei. 

Eponimul se duse la Tolos şi transmise lui Ramfias 
răspunsul pe care acesta îl primi cu faţa reclintită. 

Adeseori m-am gindit cît de mult se lasă amăgit po- 
porul de frumuseţea unor figuri retorice şi de niște argu- 
mente inteligent prezentate. Ele îl determină să ia ho- 
tăriri, uneori juste, de altfel, pe care nu le vrea şi pen- 
tru care se căieşte, cînd e prea tîrziu. 

Poporul care lua parte la adunarea aceea nu dorise 
războiul, totuşi discursul lui Pericle fusese suficient ca 
să se schimbe dintr-o dată toate părerile şi să determine 
votarea răspunsului — cel nimerit — către Spaita. 

Lucrurile se desfăşurară mult mai repede decît ne 
aşteptam noi, cei din Atena. Credeam cu toţii că războiul 
avea să înceapă tirziu, în primăvară şi strategii trimiseră 
în cele patru părţi ale elenismului soli care să dea de 
ştire că Sparta nu acceptă arbitrajul, că ne sileşte să por- 
nim războiul. Dar iarna nu se sfirşise încă şi tebanii ata- 
cară Plateea. Într-o noapte ploioasă, trei sute de tebani, 
sub comanda lui Peitanghelos, izbutiră, îndată după că- 
derea nopţii, să pătrundă pe furiş în Plateea. Porţile le 
fuseseră deschise de un anume Eurimahos şi de oamenii 
lui — există trădători pretutindeni — şi tebanii se răs- 
pindiseră în oraşul adormit. Deşi ştiind cît de primej- 
dioasă era situaţia generală, plateenii nu puseseră străji 
duble, aşa că tebanii putuseră să ajungă pînă la agora, fără 
să-i simtă nimeni. Văzindu-se acolo, Peitanghelos trimi- 
sese un crainic, care străbătuse ulițele strigînd în noapte 
că tebanii cuceriseră oraşul, că orice rezistenţă era de 
prisos şi că cine dorea alianţa cu Teba trebuia să alerge 
să-şi depună armele în agora. 

Locuitorii fuseseră cuprinşi de tulburare. În primele 
clipe de uluire, neştiind cît de numeroşi sînt tebanii, pla- 

teenii ieşiseră din case şi se înfățişaseră în agora ca să 
declare supunere. Peitanghelos își freca miinile de bucu- 
rie. Dar cei care sosiseră în agora își dăduseră seama că 
tebanii erau puţini. Întorşi ia casele lor, dărîmau zidurile 
despărţitoare ca să nu-i simtă dușmanii şi, intrînd la ve- 
cini, le spuneau că era ușor să-i atace pe cei cîțiva te- 
bani. Vestea se răspîndise repede în toate casele și pla- 
teenii începuseră să ridice baricade pe ulițele care du- 
ceau spre agora. Răsturnaseră căruţe, smulseseră pietre 
mari din caldarîm şi făcuseră metereze provizorii. Spre 
zori, ascultind de un semnal, plateenii năvăliseră afară 
din case şi-i atacaseră pe tebani, care, obosiţi de marş şi 
de veghe, se culcaseră în agora. La început se împotri- 
viseră, dar cînd de pe acoperişurile din jur începuseră și 
femeile să arunce în ei cu pietre şi cu cărămizi — toc- 
mai atunci se pornise să plouă cu găleata — tebanii bă- 
tuseră în retragere, străduindu-se să ajungă la ziduri şi 
sperind, neghiobii, că vor găsi deschisă poarta pe care in- 
traseră. Necunoscînd oraşul, se risipiseră, se izbiseră de 
baricade şi fuseseră zdrobiţi.  Ciţiva izbutiseră să iasă 
din oraş, spărgind cu toporul zăvorul unei porţi mici, 
dar cei mai mulţi fuseseră prinşi şi făcuţi prizonieri. În 
lumina tulbure a zorilor văzuseră o poartă deschisă şi se 
repeziseră spre ea crezînd că au ajuns la ziduri. Era însă 
poarta unei clădiri mari.  Plateenii o închiseseră şi se 
adunaseră afară întrebîndu-se ce era mai bine să facă: 
să-i ardă pe cei dinăuntru ca pe niște șoareci, sau să-i ia 
în robie. În curînd se luminase de ziuă şi la picioarele 
zidurilor se ivise întreaga armată tebană, care mărşăluise 
toată noaptea, în ciuda ploii şi a riului Asopos care se 
revărsase şi-i ţinuse în loc. Văzînd porţile închise şi ar- 
mata pe ziduri, tebanii își dăduseră seama de situaţie și 
făgăduiseră că, dacă-şi vor recăpăta prizonierii, vor pleca 
fără să facă nici un rău ţăranilor care, fără să bănuiască 
nimic, lucrau afară pe cîmp. Prizonierii erau în număr 
de o sută optzeci. 

— Plecaţi întîi, pe urmă o să vedem, strigaseră pla- 
teenii din înaltul zidurilor. Tebanii plecaseră şi, atunci, 
fără să aştepte întoarcerea! curierului trimis nouă, omo- 
riseră pe cei o sută optzeci de prizonieri. 

Era încă noapte adincă, un ceas înainte de a se face 
ziuă, cînd am auzit lovituri puternice în poartă. 

— Cine să fie la ora asta ? m-am întrebat eu și, înfă- 
șurîndu-mă într-o haină de lină, am aprins o făclie şi 
am pornit încet să deschid. Era Metiohos. 

— Repede! Unde-i Pericle ? Trezeşte-l imediat ! 

Era însoţit de un om cu hainele pline de noroi, ud 
pină la piele, care ducea un cal de căpăstru. 

L-am trezit imediat pe Pericle, am trezit pe toată lu- 
mea : pe Aspasia, care a venit în goană, nesulemenită şi 
somnoroasă, pe stăpînul meu, care în noaptea aceea che- 
fuise şi se culcase cu puţin înainte, pe Paralos şi pe soția 
lui, care locuiau la noi. Spetiaţi de agitația din jur şi de 
luminile aprinse, păunii din grădină începură să ţipe. 

Cînd ne-am adunat în sala cea mare, am aflat de la 
curier că tebanii cuceriseră Plateea. 

— Venind încoace, a spus curierul, am auzit în noapte, 
lingă Asopos, glasuri și tropote. Se vede că şi alți tebani 
se îndreptau spre Plateea. 

— S-a dus Plateea ! exclamă Metiohos. 

— Ce nenorocire ! spuse Aspasia. 

— Prin urmare a început! spuse stăpînul meu cu 
vioiciune. 

— Ce păcat! spuse Paralos. Şi eu care voiam tocmai 
să fac o plimbare pînă la Plateea cu nevestica mea! 

Pericle tăcea. Respira greu şi ţinea dinţii încleștaţi. 
Deodată izbucni : 

— Metiohos ! Pregăteşte ordine scrise ! Toţi beoţienii 
din Atica să fie închişi! Comunică ordinul celor nouă și 
celor unsprezece, precum şi strategilor. Trimite-l la toate 
gărzile de graniţă, la File şi la Ramnunt. Cînd pleci de 
aici, trimite numaidecit la Pireu un om din gardă care 
să ducă ordinul. Nici o navă de comerţ să nu plece fără 
permis. Orice corabie din Pelopones, ancorată în port, 
să fie reţinută. Dă fuga la Pritaneu, trezeşte-l pe pritan 
şi spune-i totul. Spune-i să convoace imediat Bulé şi 
adunarea. Dacă se lasă greu, spune-i că eu îi cer să facă 
aşa. Îndoiţi straja pe ziduri. Consiliul strategilor să fie 
convocat pentru azi dimineaţă ! 

— Anulăm reprezentaţia de miine a Antigonei ? 

— Nici gind ! Du-te ! Vin şi eu îndată la Buleuterion ! 

În zori, noutăţile se răspîndiseră în tot orașul şi, deşi 
era frig şi ceaţă, lumea începuse să mişune cu noaptea-n 
cap prin agora. Mulţi aşteptau în faţa clădirii Bulei ca 
să afle primii noutăţile. Porţile aveau străji duble şi la 
șantierul naval al lui Cantaros era mare forfotă. Se pre- 
găteau navele de război. 

— Pleacă flota! Pleacă flota! spuneau unii cu un 
sentiment de liniște și de mîndrie. 

-— Unde pleacă ? întrebau alţii, care nu se entuzias- 
mau atît de uşor. 

Se apropia de amiază cînd un al doilea curier sosi din 
Plateea. În loc să descalece în fața Porţilor  Aharneene, 
intră galopînd în oraş şi ajunse în agora, unde oamenii 
îl înconjurară şi nu-l mai lăsară să înainteze. „Am în- 
vins! Am învins !“ striga el scos din fire. „l-am luat pri- 
zonieri !“ Fu dus la Buleuterion, unde povesti cu sufletul 
la gură ce se întîmplase după plecarea primului curier. 

— Ce să facem cu prizonierii ? M-au trimis să vă în- 
treb. 

— În numele zeiței : strigă Pericle, nu vă atingeţi de 
ei! Ţineţi-i pînă miine, cînd vom veni să-i luăm ! 

Un craiînic al nostru plecă numaideciît spre Plateea, dar 
ajunse prea tirziu. Plateenii masacraseră pe toţi prinşii. 
Cînd, în ziua următoare, un detașament de o mie de 
hopiiți porni spre Plateea, însoţind un transport de grîu 
și avînd ordin să aducă la Atena femeile, copiii si pe cei 
o sută optzeci de preţioşi prizonieri tebani, îi găsiră pe 
aceştia din urmă morţi. Indignarea lui Pericle nu se poate 
descrie. 

Fapta plateenilor era incalificabilă, nejustificată şi de 
neiertat, mai ales dacă ne gîndim că fusese săvirşită la 
începutul războiului. Dacă s-ar fi petrecut mai tirziu, 
poate că s-ar fi putut justifica după toate sălbăticiile 
şi faptele crunte comise cu trecerea timpului. Întreaga 
Eladă fu răscolită și zbuciumată de război. În fiecare oraş 
luară fiinţă partide şi fratrii fanatice.  Democraţii ne 
chemau în ajutor pe noi, în timp ce partidele oligarhice 
cereau ajutorul Spartei. Numărul învăţaţilor cinstiţi era 
mic. Cei mai mulţi profitară de război ca să pună mina 
pe putere. Multe oraşe căzură pradă războiului civil şi 
avură de suferit nenorociri mari. Sălbăticii, crime, ma- 

sacre, comploturi şi cazne cumplite pricinuiră ruine şi 
catastrofe de la un capăt la altul al Eladei. Lucrurile 
acestea se vor mai petrece şi se vor repeta și altă dată, 
alcătuind un cere dureros şi inevitabil, atîta timp cît na- 
tura umană nu se va schimba... Pacea şi fericirea dau sta- 
telor și oamenilor voie bună şi bunătate deoarece în ase- 
menea situaţie sînt scutiţi de supunerea la necesităţi sîn- 
geroase. Cînd însă războiul destramă pacea vieţii coti- 
diene, cînd ajunge tovarăş de fiecare zi al nenorocirii, 
magistru al răutăţii şi al violenței, oamenii își ies din 
sărite și se sălbăticesc. În orașe se întinde domnia duş- 
măniei şi a patimii, partidele se iau la intrecere în min- 
ciuni, înşelăciuni și crime. Orașele lipsite de legi drepte 
şi trainice au căzut pradă de la început luptelor fratri- 
cide, care s-au întins treptat ca o molimă şi asupra celor- 
lalte, ajungînd în cele din urmă şi la Atena, datorită celor 
treizeci de tirani, impuşi de hidosul Lisandros ! 

Dar răul s-a ivit chiar atunci, la începutul războiului. 
Principiile morale au început să decadă, valorile au fost 
falsificate. Războiul schimbă pînă și sensul cuvintelor. 
Dar războiul acesta a avut urmări şi mai rele; el a pă- 
truns adînc în sufletul fiecărui om. Elenii au inventat tot 
felul de sălbăticii şi torturi şi imaginaţia lor s-a transfor- 
mat într-un cuptor încins de patimi. În case nu mai ardea 
nici o flacără pe altarele zeilor casnici, ci pe altarele urii. 
Jurămintele, libaţiile, tratatele şi promisiunile erau acum 
tatea pe care fiecare le arunca în cele patru vinturi. 
n această privinţă toţi elenii ajunseră treptat să urmeze 
pilda Spartei. 

— Prin urmare, a început! am spus eu cu melanco- 
lie, adresîndu-mă lui Catisachis. 

— Fireşte că a început! a răspuns el dojenitor şi 
m-a privit cu mirare, ceea ce, însă, nu mi-a putut risipi 
tristeţea. 

Simţisem cu toţii că va fi război şi, pe măsură ce lu- 
nile treceau, pe măsură ce războiul întîrzia, eram cu- 
prinşi de un fel de nerăbdare, de surescitare, de un fel de 
dorinţă aproape. „Să vină odată !* Acum, însă, cînd răz- 
boiul sosise, cînd era la Plateea şi cînd mîine-poimiine 
avea să fie la noi, ne simţeam cuprinși de o mare și 

adiîncă tristeţe. A fost singura dată cînd m-am dus din 
propriu îndemn să-l caut pe Socrate, nădăjduind că nu- 
mai el putea risipi ceața ce se adunase în mine. L-am 
căutat mult timp şi l-am găsit, în sfîrşit, la palestra lui 
Taurea, înconjurat de tineri care strigau şi făceau glume 
pe seama lacedemonienilor. Toți tinerii Atenei fuseseră 
cuprinși de un delir războinic, nu auzeai decît planuri, 
lăudăroşenii şi provocări. 

Socrate tăcea. Privea cu atenţie pe fiecare dintre cei 
ce luau cuvîntul şi nu spunea nimic. 

— Ce faci, Socrate ? l-am întrebat. 

— Ascult! 

— Azi nu spui nimic ? 

— Ce să spun? Unde-i stăpiînul tău ? 

— Nu l-am mai văzut de azi dimineaţă, îndată după 
sosirea curierului. 

— Știu unde putem să-l găsim, spuse Socrate şi se 
ridică în picioare. 

— Învăţătorule ! Învăţătorule ! protestară cei de faţă. 
Azi nu stăm de vorbă ? 

— Despre ce putem sta azi de vorbă ? 

— Despre ce ? Despre război ! 

— Războiul nu se discută, băieţi, spuse cu oarecare 
tristețe Socrate. Războiul se face. 

Mă duse direct la atelierul lui Cefalos, unde l-am 
găsit pe Alcibiade supraveghind împodobirea scutului său. 

— 'Ţi-am spus să fixezi minerul mai sus! Loviturile 
primejdioase nu se dau în piept, ci în burtă! 

— lată-l pe Ares din Atena! spuse Socrate. Uită-te 
la el, Silicos ! E nădușit, roșu la faţă şi murdar fiindcă a 
stat lingă foc... Alcibiade ! Zorit mai eşti să ucizi ! 

— Tu eşti, Socrate ? Poate că eu am să fiu cel ucis, 
spuse stăpiînul meu, mirîndu-se că ne vede acolo. 

— Văd că scutul tău e în întregime de aur, Alcibiade! 
Si chipul acela prea frumos din mijloc al cui e? 

— Al lui Eros, învăţătorule ! Al celui mai mare dintre 
zei şi sper să mă apere cînd voi lupta alături de tine. 


Așa a început războiul care a pustiit Elada timp de 
aproape treizeci de ani şi care s-a terminat acum doi ani 
cu prăbuşirea noastră. 

Preocupată de nenumăratele griji casnice, prilejuite de 
necesitatea unei  aprovizionări masive, Aspasia îl chemă 
într-o zi pe stăpinul meu şi-i spuse : 

— Războiul a izbucnit, Alcibiade. Eşti unul din cei mai 
viteji tineri hopliţi ai Atenei. Dar Ares e orb, ca şi Eros. 


Eşti Alcmeonid şi ar fi păcat — ocroteşte-ne, Atena! — 
să ţi se stingă neamul. Trebuie să te însori. 
— Dar... 


— Ştiu ce ai să-mi spui : că această discuţie e nepotri- 
vită în asemenea clipe ! Dar eu nu te ascult! Izbucnirea 
războiului nu înseamnă dispariția tuturor celorlalte pro- 
bleme. Gindește-te că dacă nu vei avea un fiu, nu vei 
putea fi ales în multe demnități... Un fiu... legitim... spuse 
ea cu oarecare amărăciune şi oftă, fiindcă demosul refu- 
zase de două ori să recunoască fiului ei, Pericle, calitatea 
de cetăţean atenian. 

Aspasia îi vorbi de mai multe ori stăpinului meu despre 
acest lucru pînă îl înduplecă. 

— Singura fată, spuse ea, care e demnă de tine, e 
Hiparete. 

-— Fiica lui Hiponicos ? Dar are abia şaisprezece ani şi 
apoi... 

— Te gîndeşti la întîmplarea aceea ? A trecut ! Gestul 
tău l-a fermecat pe bătrînul Hiponicos. 

— Ştie ceva ? 

— Ştie... 

—- Tu le-ai pus pe toate la cale, Aspasia ! exclamă stă- 
pinul meu supărat. 

— Ce înseamnă că le-am pus la cale? Lucrurile au 
venit de la sine. Eşti cel mai frumos tînăr din Atena. 
Hiparete e cea mai bogată mireasă din confederație. Nu 
e firesc ca unii oameni să se gindească la căsătoria 
voastră ? 


Nunta lui Alcibiade cu Hiparete avu loc la o lună după 
evenimentele din Plateea și cu cîteva zile înainte de nă- 
vălirea lui Arhidamos în Atica. 

Hiparete — pe care n-o văzusem niciodată pînă atunci 
— era drăguță. Avea o feţişoară serioasă, doi ochi melan- 
colici care-l priveau cu admiraţie pe Alcibiade şi o gură 
bine desemnată. Festivitatea se desfășură cu toată solem- 

nitatea cuvenită unei asemenea nunţi. Hiponicos organi- 
zase totul perfect. Nu lipsi nici un semn de bun augur: 
doi porumbei albi zburară deasupra grădinii. Toţi invita- 
ţii felicitară pe cei doi miri pentru semnul fericit. Hipo- 
nicos zimbea în barbă. Dăduse dispoziţii unui sclav să 
elibereze porumbeii la momentul potrivit. Erau mulţi in- 
vitaţi. Printre «i se afla şi Cefalos, care mă recunoscu. 

— Ce faci, Silicos ? Cînd trăia tatăl lui Alcibiade, ne 
mai întilneam uneori ! Acum, de cînd ai grija fiului pe 
cap, te-am pierdut... 

— M-am pierdut şi eu pe mine însumi, Cefalos ! 

— Unde sint vremurile bune de altădată, cînd nu 
aveam altă grijă decit să facem glume şi să-l necăjim pe 
Socrate pentru cele trei graţii pe care le sculpta, cînd era 
sculptor ? Acum s-a însurat şi el și ne-am risipit... Nu mai 
coboară nimeni la Freatida, spuse el pe un ton de mîhnire. 

— Unde pleci cu soţia ta ? l-am întrebat pe Alcibiade, 
care se apropiase de noi. 

— Nicăieri. Răminem aici. 

— De ce nu plecaţi la moşia ta de la Erhia ? 

— Nu e un loc sigur. Se pare că Arhidamos a şi ajuns 
la Istm. 


Douăsprezece zile mai tîrziu, Arhidamos își făcu apa- 
riţia în Atica. 

După incidentul de la Plateea, populaţia care trăia în 
afara zidurilor, la periferie şi în demosurile îndepărtate, la 
Aharnes, Erhia, Maraton, se înspăimîntă şi începu să vină 
în cetate. Dar puţini dădeau dovadă de prevedere, cei mai 
mulţi rămaseră pe ogoarele lor, manifestind un optimism 
inexplicabil şi convinşi fiind că, în ultima clipă, războiul 
va fi înlăturat. Cînd se află însă că Arhidamos, în fruntea 
unei armate de şaizeci de mii de ostaşi, trecuse istmul şi 
se îndrepta spre Megara, oamenii adunară tot ce puteau 
duce cu ei şi veniră în cetate. Două zile întregi, din zori 
şi pînă la straja întiia a nopţii, oamenii intrară pe porţile 
larg deschise, cărînd fiecare ce avea. Turme întregi de boi, 
capre şi oi treceau prim Porţile Aharneene şi se îndreptau 
spre Zidurile lungi. La Pireu le încărcau pe corăbii şi le 
transportau în insula Egina, unde erau trimişi şi mulţi 
dintre cei veniţi la Atena. În felul acesta se produse 

oarecare descongestionare, deşi lumea continua să forfo- 
tească în cetate. Cine n-avea prieteni sau rude se instală 
în lăcașurile ridicate eroilor, în turnuri, pe lîngă ziduri, 
turi sau îşi înjghebară locuinţe provizorii de lemn, lîngă 
Zidurile lungi. 

Începură să se audă strigăte de nemulţumire împotriva 
lui Pericle. Cei bogaţi, care lăsau în afara zidurilor case, 
moşii, grajduri şi depozite, nu-și ascundeau furia. Cei să- 
raci se plingeau de halul în care ajunseseră şi, în loc să 
blesteme Sparta, se legau de Pericle. 

Dusmanii lui strigau că oraşul suferă din cauza De- 
cretului megarian și că încăpăţinarea Olimpianului poate 
duce la catastrofă. Erau argumente puternice pe care oa- 
menii, îngrămădiţi în preajma Zidurilor lungi şi avînd 
drept unică consolare posibilitatea de a se urca sus, pe 
metereze, ca să vadă albind departe, pe cîmpie, casele sa- 
tului lor şi măslinii verzi-argintii, le ascultau, le discutau, 
apoi simțeau că le stă mintea în loc. 

La sosirea lui Arhidamos, cîmpia se înnegri de pelo- 
ponesieni, care se răspindiră de la Aigaleea la Aharnes şi 
înaintară pîrjolind şi distrugînd totul. Întreaga populaţie 
se urcase pe ziduri şi privea. Apoi izbucniră strigăte, plin- 
sete şi blesteme împotriva lacedemonienilor şi chiar îm- 
potriva lui Pericle ! Era mare fierbere ! Cei mai iuți din 
fire cereau să se deschidă porţile, ca să se repeadă afară 
şi să lupte. Tocmai asta voia şi Arhidamos, dar nu voia 
Pericle. 

— Dacă «e strateg, de ce stă închis în casă? striga 
lumea. 

— Unde-i Pericle ? Unde-i Pericle ? 

Pericle nu era de găsit nicăieri, nici acasă la el, nici 
la Metiohos. Înainte de a se face nevăzut, dăduse instruc- 
țiuni Buleei să nu convoace adunarea sub nici un motiv. 

Sosi însă clipa cind situaţia fu pe punctul de a-i scăpa 
din mînă. Arhidamos, care ştia el ce face, pirjolea unele 
după altele casele şi ogoarele. Holdele dădeau în pirg şi 
spicele galben-aurii luau foc dintr-o dată. Fumul se ridica 
asemeni unui nor şi, cînd sufla Boreas 1, mirosul de ars 


1 Vîntul de nord. 

ajungea pină în cetate. Cei din Aharnes se adunau de 
dimineaţă sus pe ziduri şi se văitau văzînd cum zi de zi 
se desăvirșea distrugerea lor. Strigînd şi blestemînd ce- 
reau convocarea adunării. 

— Să ieşim din oraș şi să luptăm! strigau oamenii. 

Din fericire se apropia toamna şi cînd Arhidamos 
află că noi trimisesem o sută de corăbii în Pelopones ca 
să-i pustiască țărmurile, își luă armata şi plecă. 

Îndată după plecarea  peloponesienilor, Pericle, care 
voia să dea frîu liber mîniei oamenilor, hotărî o expediţie 
la Megara. Poporul se însufleţi numaidecit. Toată armata 
porni. Toată lumea voia să plece să se răzbune pe mega- 
rieni. Porniră vreo treisprezece mii de hopliţi. 

— Nu-ţi iei armura cea nouă ? întrebă cu sfială Hi- 
parete, văzînd că Alcibiade ia alte arme. 

— Asta-i doar o plimbare militară, draga mea ! Nu-i 
o campanie serioasă ! 

În jurul Megarei, armata noastră nu lăsă nimic în 
picioare. Tot ce se putea tăia sau arde fu distrus. Oamenii 
smulgeau pînă şi varza din grădinile de lîngă ziduri. Din 
înaltul lor, megarienii ţipau şi se rugau: 

— Lăsaţi-ne măcar varza ! 

— Dar voi cînd aţi venit la noi şi aţi smuls şi aţi ars 
totul ?... a fost bine?... răspundeau ai noştri. 

încărcară verzele în saci și le luară pentru masa co- 
mună de seară. 

— O să mai venim şi la anul! 


— O să vă duceţi şi la anul? îl întrebă Hiparete pe 
soţul ei, care-i povestise cele întîmplate. 

— O să ne ducem în fiecare an. 

— Dar poate că la anul are să fie pace... Cum vor 
putea rezista peloponesienii la toate nenorocirile ? Le-am 
pustiit țărmurile... 

— Da, dragostea mea, dar şi ei ne-au făcut nouă pa- 
gube. De aceea am întîrziat ieri. M-am dus la moşie. N-au 
lăsat nimic în picioare. Acum, dragostea mea, iartă-mă... 
trebuie să mă duc la Pericle... 

— Să nu întârzii. S-a înnoptat. 

— N-am să întîrzii. 

La Pericle n-am rămas mult. În dorinţa de a-i da o 
dovadă de cinstire, Bule îl însărcinase să rostească cu- 
vîntarea la ceremonia îngropării morţilor, care avea să 
aibă loc în curind. Cind am intrat la el, l-am găsit scriind. 
Era bine dispus şi ne-a vorbit despre ce păţiseră mega- 
rienii, dar ne-a expediat repede. Cînd am ieşit de la el, 
stăpinul meu mi-a spus: 

— Mergem la Timandra? Ce spui, Silicos ? 

—— Alcibiade... Ce are să spună Hiparete ? 

— De unde să afle? Vino! Mergem! Nu stăm mult. 
Are să ne cînte... 


Cu toate distrugerile lui Arhidamos, care înspăimin- 
taseră oamenii, războiul începuse bine. Noile noastre 
alianţe în Marea Ionică și în golful Corint ne consolidară 
poziţia în acea regiune şi strinseră şi mai mult cercul în 
jurul Peloponesului, de unde nu putea pleca nici o co- 
rabie. Numai iarna, pornind de la Gition, puteau scăpa 
de patrulele noastre. Acostau întîi la Citera, de unde se 
îndreptau spre Creta, iar cele mai îndrăzneţe ajungeau 
pînă în Egipt. Graţie unui abderian cu numele de Nim- 
fodoros, ginerele lui Sitalces, un rege trac, cîștigasem noi 
aliaţi sus, în Tracia. Decăderea Potideii se accentua lună 
de lună. Eram stăpîni pe toate mările şi corăbiile noastre 
aduceau de la capătul lumii toate bunătăţile pămîntului. 

— Aha! spuneau oamenii. Avea dreptate Pericle ! 
Războiul trebuia să izbucnească. Arhidamos poate să vină 
în fiecare an. 

Arhidamos veni într-adevăr în vara următoare, dar tot 
atunci sosi şi nenorocirea cea mare, mult mai mare și 
mai distrugătoare decît armata spartană : ciuma ! 

După cum au spus unii mai tîrziu, epidemia aducătoare 
de moarte a pornit din Etiopia, a coborit în Egipt, a tre- 
cut în satrapiile apusene ale Marelui rege, apoi a ajuns 
şi s-a răspîndit la Atena. 

Primele cazuri s-au semnalat la Pireu, unde boala a 
fost adusă de o navă venită din Fenicia. S-a manifestat 
pe neaşteptate. Primul a fost lovit un cartier din Zea. 
Numărul bolnavilor fu atît de mare şi boala se ivi atît 
de brusc, încât la început se crezu că peloponesienii otră- 
viseră fîntînile. Bine ar fi fost să fie așa! Boala se În- 

tinse repede în tot Pireul şi în scurt timp ajunse în 
partea de sus a oraşului. Acum mureau cîte zece şi două- 
zeci. de bolnavi pe zi. 

Voi povesti cîte s-au întîmplat atunci şi cîte am pá- 
timit — căci m-am îmbolnăvit şi eu — pentru ca, la o 
altă eventuală epidemie, lumea să ştie cum să se ferească. 

Boala se manifesta brusc. Vedeai oameni, pe care cu 
puţin înainte îi întilniseşi sănătoşi şi voinici, arzînd de 
febră, cu fața aprinsă, cu ochii inflamaţi şi grei, pe care 
abia-abia mai puteau să-i deschidă. Limba se usca şi se 
făcea roşie-neapră, răsuflarea era urit mirositoare. Boala 
se tărăgăna așa o zi-două, apoi te apuca un strănutat şi 
o tuse care te zdruncinau şi-ţi sfişiau pieptul. Apoi co- 
bora mai jos, la stomac şi începeau vărsăturile, de-și 
vărsa bolnavul şi maţele. Vedeai pe străzi oameni care 
se tăvăleau pe jos încercînd să vomite şi, fiindcă nu miîn- 
caseră nimic de zile întregi, vărsau un lichid puturos, 
verde. În același timp începea un sughiţ violent şi ne- 
întrerupt, care-ţi dădea spasme atît de puternice că ajun- 
geai un fel de păpușă de cîrpă şi nu-ţi mai puteai con- 
trola mișcările. Pielea se bășica, se umplea de bubuliţe, 
plesnea din loc în loc şi sîngera. Febra era atit de mare 
că nu puteai răbda nici un cearşaf cît de subţire. Cînd 
m-a doborît şi pe mine boala, bietul Alcibiade venea în 
fiecare zi în camera mea, în ciuda strigătelor şi a rugă- 
minţilor mele. 

— Nu te teme, Silicos! Eu nu mă îmbolnăvesc! 

O spunea cu atita siguranţă ! Parcă ar fi fost un zeu 
pe care nu-l ating cele pămiînteşti. Gîndul acesta era o 
mîngiiere pentru mine. Și ce sete-mi era, zeiță Atena! 
O sete care-mi ardea măruntaiele şi pe care nu era chip 
s-o potolesc, oricît aş fi băut. Aș fi vrut să stau tot timpul 
în baie. Mulţi se aruncau în fîntîni ca să se răcorească, 
alţii se duceau noaptea la Caliroe şi se culcau în şanţu- 
rile de irigație. Dimineaţa îi găseau morţi, cu fața în 
apă, de parc-ar fi băut încă. Dacă aveai o constituţie vi- 
guroasă şi dacă rezistai la tuse, la sughiţ, la vărsături şi 
la febra ridicată, boala cobora la burtă. Burta mea se 
umflă şi mă apucă o diaree îngrozitoare. Excrementele 
erau negre, de culoarea catranului şi nu puteam mistui 

nimic. Am fost bine îngrijit şi am scăpat; dar multă 
vreme n-am putut să mă mişc din pat. 

Molima se întinsese în tot orașul. Nu era cartier în 
care să nu se audă vaiete şi bocete. Lumea nu ştia cum 
să se ferească de molipsire şi răul era şi mai mare din 
pricina refugiaților. Îngrămădiţi în temple, în gimnazii, 
în colibe provizorii, în corturi, lîngă Zidurile lungi, oa- 
menii luau boala unul de la altul şi mureau ca muștele, 
fără ca nimeni să iîndrăznească să-i ajute. Toată noaptea 
auzeai voci înfiorătoare, deznădăjduite, care cereau apă. 
Oamenii se prăbuşeau în mijlocul străzii și agonizau zile 
întregi. În timp ce zăceam încă în pat, am auzit două 
zile şi două nopţi sughiţul unui muribund. Nimeni nu 
mai îndrăznea să se apropie de un bolnav. 

La început, îndată după izbucnirea ciumei, rude şi 
prieteni alergau la bolnavi. Acuma însă, cînd cineva se 
îmbolnăvea, agoniza şi murea singur. Groaza deveni ge- 
nerală cînd, în ciuda marilor jertfe publice, boala nu 
dădu înapoi şi lumea înţelese că ciuma n-are vindecare. 
Cine se-mbolnăvea nu avea altceva de făcut decît să aş- 
tepte să treacă cele zece-douăsprezece zile critice. Mulţi 
prezicători şi preoţi îşi făceau de lucru, mergînd din casă 
în casă pentru „purificării cu jertfe și leacuri, pentru care 
erau bine plătiţi. Ciţiva bătrîni își amintiră de un vechi 
oracol, pe care-l răspîndiră prin Atena : 


Temeţi-vă de războiul doric, 
Că vine o dată cu molima. 


Mulţi recitau şi versurile Iliadei: ...Astfel rugatu-s-a 
el. Auzi săgetașul Apolon/Şi mânios de pe virful Olimpu- 
lui merse la vale/Arcul pe umăr avînd şi tolba vîrtos că- 
păcită... Morţii ardeau sumedenii pe ruguri !. 

Lumea striga spunînd că Apolo îi va decima pe ate- 
nieni, așa cum îi decimase pe ahei la Troia. 

Mureau atiţia oameni că nu se mai făceau slujbe de 
înmormîntare : morţii erau îngrămădiţi mai mulţi la un 
loc şi arşi laolaltă. Încetul cu încetul, gărzile trace 
începură să refuze să care cadavrele, care rămineau prin 


1 Homer — Iliada, cîntul I. 

case lingă bolnavii în agonie. În căldura verii, o duhoare 
îngrozitoare urca din oraş. 

Cei care nu se îmbolnăveau, petreceau. Cum nimeni nu 
ştia dacă nu cumva a doua zi va fi şi el bolnav, toţi se 
aşterneau pe băutură şi pe petreceri. Noaptea, o dată cu 
horcăielile muribunzilor, auzeai cîntece şi strigăte şi ve- 
deai oameni beţi şi cheflii împiedicîndu-se de cadavre, 
căzînd peste ele şi ridicându-se cu groază când își dădeau 
seama ce erau. Pentru borfaşi era o epocă de aur. Intrau 
în casele fără apărare şi luau tot ce puteau căra. 

Am fost printre primii care au luat boala, dar cînd 
m-am vindecat, slavă ocrotitoarei, am scăpat fără nici 
un beteşug. Unii au rămas paralizaţi, alţii şi-au pierdut 
memoria, alţii glasul sau vederea. Vara înainta şi molima 
se întindea. Ai fi zis că a prins rădăcini pe meleagurile 
noastre. Dincolo de ziduri, Arhidamos venise iar şi pustia 
ogoare şi sate, fără ca boala să se atingă de el. Cînd a 
aflat însă cât de mare era răul, cînd a văzut zilnic ridi- 
cîndu-se spre cer fumul rugurilor pe care se ardeau mor- 
ţii, s-a speriat, şi-a luat armata şi a plecat. 

Ca să menţină în oarecare măsură moralul popu- 
laţiei, Pericle echipă o sută de nave şi trei mii de ho- 
pliţi şi plecă în Pelopones, luînd însă cu el și molima. 
A făcut cîteva incursiuni, a cucerit Prasiai, în Laconia, 
dar a fost silit să se întoarcă, fiindcă ciuma bîntuia cu 
furie printre ostaşi şi marinari. În timpul cît a lipsit Pe- 
ricle, s-a îmbolnăvit şi a murit fiul lui mai mare, Xan- 
tip. Puțin după întoarcerea lui Pericle, s-a îmbolnăvit 
şi Metiohos, care a murit peste cîteva zile. Înapoindu-se 
de la înmormântare, zdrobit, palid şi incapabil să-şi dea 
seama unde se află şi ce face, Pericle a aflat de la As- 
pasia că preaiubitul său fiu Paralos zăcea de dimineaţă 
în pat, cu limba foarte roşie. Zece zile şi zece nopţi a 
stat Olimpianul la căpătiiul fiului său. De citeva ori 
s-au auzit din stradă strigăte : 

— Jos Pericle! Jos! Pace cu Sparta! Pace!... 

Oamenii începuseră să se adune pe străzi şi în pieţe 
şi să-l înjure pe Olimpian. După plecarea lui Arhida- 
mos, atenienii s-au refugiat la ţară, dar acolo au dat 

peste altă nenorocire, fiindcă şi-au găsit casele arse şi 
ogoarele pustiite. Se întorceau la Atena şi-şi strigau 
deznădejdea pe străzi. Erau aţiţaţi de rivalii lui Pericle, 
de Simios şi Lacratide, care-i luaseră locul lui Tuci- 
dide — mort şi el de ciumă; ei le stîrneau revolta şi 
veneau în grup să strige şi să înjure sub ferestrele ca- 
merei unde-și dădea sufletul Paralos. În a zecea zi a 
murit. La înmormîntarea lui, Pericle plingea ca un copil. 
Euriptolemos şi stăpinul meu îl ţineau de subsuori ca să 
nu cadă. 

— Cum o să-i dăm şi cealaltă veste? întreba stăpi- 
nul meu. Cum o să-i spunem că adunarea de ieri a ho- 
tărit să trimită soli la Sparta pentru a cere pace? 

După ce ne-am întors acasă, după ce au plecat 
străinii, s-a lăsat o tăcere grea, pe care nici Aspasia nu 
îndrăznea s-o rupă; am stat mult timp în aşteptare în 
jurul lui Pericle, fără să scoatem un cuvint. În sfirşit a 
vorbit chiar el: 

— Spune-mi ceva despre adunarea de ieri, Alcibiade. 
Au trimis soli ?... şi vocea lui suna deznădăjduită, ca un 
hohot de plîns. 

Solii s-au întors din Sparta fără rezultat şi despe- 
rarea oamenilor a ajuns la culme. Sparta nu accepta 
nici o învoială, ceea ce însemna că războiul avea să con- 
tinue, după cum avea să continue şi ciuma, care în min- 
tea oamenilor devenise unul şi acelaşi lucru cu războiul. 
Un strigăt se răspîndi în tot oraşul : 

— Pericle e de vină ! Pericle e vinovat de toate ! Jos 
Pericle ! 

Atunci Pericle, care era încă strateg, convocă aduna- 
rea şi spuse: 

— Atenieni, ştiu că mînia voastră s-a întors împo- 
triva mea. Mă aşteptam. Am convocat adunarea ca să 
vă amintesc ceea ce n-ar fi trebuit să uitaţi şi să vă acuz 
că v-aţi miniat pe mine fiindcă nenorocirile s-au abătut 
asupra voastră. 

Pericle vorbi mult timp. Aminti oamenilor că nu tre- 
buie să fie miniaţi pe el, fiindcă, dintre toţi cetăţenii, 
era singurul care cunoştea marile interese ale democra- 
ţiei. Le vorbi mult despre puterea Atenei, despre do- 

minaţia ei absolută pe mare, unde nimeni nu putea să £ 
se împotrivească şi încheie cu următoarele cuvinte : 

—. Nu trimiteţi alţi soli la Sparta! Nu vă arătaţi 
zdrobiţi de nenorocire. Gloria popoarelor, ca şi a indi- 
vizilor, e cu atit mai mare cu cît se împotrivesc mai mult 
nenorocirilor. 


Ori de cîte ori poporul se adună în agora sau pe Pnix 
și aude vorbind un om de talia lui Pericle işi recapătă: 
judecata şi se linişteşte. Demosul hotărî să nu mai po- 
menească niciodată despre propuneri de pace şi să con- 
tinue războiul cu și mai multă înverşunare. 

Dar Cleon şi Simias stăteau la pînă. Ei ştiau că, deşi. 
graţie darurilor sale oratorice Pericle obținuse un succes. 
de moment în adunare, în sufletul poporului era încă. 
multă amărăciune împotriva lui. 

Cei mai nemulţumiţi erau cetăţenii de vază pe care 
războiul îi păgubise serios şi neguţătorii care vedeau 
micşorîndu-li-se zilnic ciştigurile, Oamenii aceștia fuse- 
seră aţiţaţi de rivalii lui Pericle, care izbutiră să-l pună 
sub acuzaţie pentru felul în care minuise banii în cursul 
ultimei lui expediţii în Pelopones. Înscenară, așadar, un 
proces în ajunul alegerilor, astfel încît Pericle nu se- 
putea prezenta nici măcar în calitate de candidat! Un. 
prieten al lui, Menipos, îi scrise numele pe listă, dar: 
Cleon adresă o întîmpinare pritanilor, obiectînd că tre- 
buia să fie judecat. Așa se face că, la începutul celui de 
al treilea an de război, Pericle nu mai era strateg. Mi se 
sfişia inima cînd mă duceam la el şi-l vedeam, bătrîn,. 
zdrobit de loviturile soartei, aplecat asupra mesei şi pre- 
gătind cu grijă socotelile campaniei care constituia apă- 
rarea lui. 

Stăpînul meu spumega. 

— Ce face Olimpianul! Ce catadicseşte el să facă t 
Ar trebui să nu dea socoteală nimănui ! Nimănui ! striga: 
el oriunde se afla. 

Paralel cu aceste evenimente, ciuma, a cărei furie: 
slăbise în timpul iernii, se înteţi iar o dată cu sosirea: 
primăverii. În anul acela, temîndu-se să nu ia şi ei mo- 

lima, lacedemonienii nu veniră în Atica, ci asediară doar 
Plateea. Dar vestea că pelcponesienii se aflau din nou la 
graniţele Aticei provocă iar tulburare la Atena. Marele 
oraş părea o corabie fără cîrmaci, bătută de valuri. Con- 
fuzia era generală. Auzeai cele mai absurde păreri ros- 
tite cu îndărătnicie şi falsă măreție, umblau zvonurile 
cele mai de necrezut. În adunare, îngîmfaţii urmaşi ai 
lui Pericle dădeau bătălii retorice, încercând fiecare să 
atragă lumea de partea sa. Dar în spatele vorbăriei lor, 
în dosul frazelor măiestrite, oamenii simțeau mediocri- 
tatea, lipsa de îndrăzneală, interesul personal, confuzia în 
idei şi în fapte. În perioada aceea se mai răspîndi o veste, 
care zpudui Atena. Peloponesienii foloseau vase pirate- 
rești cu care capturau navele noastre de comerţ, măcelă- 
rindu-le echipajele pentru ca să nu se afle nimic. Lângă 
Citera capturaseră două corăbii care veneau din Egipt. 

— Ce se întîmplă ? începură să se întrebe oamenii ne- 
liniştiţi. 

— Unde o să ajungem ? exclamau ei plini de pesi- 
mism, de parcă întreaga noastră flotă ar fi fost distrusă. 

— O să fie foamete, ce-o să facem ? 

Neguţătorii profitară de ocazie ca să ridice preţurile. 
Lumea intră în panică şi începu să facă stocuri de alimente. 
În confuzia generală se ridică un singur glas : „Pericle ! 
Pericle are să ne aducă mîntuirea !“ 

— De ce nu l-am ales strateg ? De ce trebuie să în- 
ceapă procesul ăsta prostesc ? 

O schimbare rapidă se produse în opinia publică. În 
adunare, prietenii lui Pericle vorbiră frumos despre ne- 
dreptatea ce i se făcuse „primului soldat al Democra- 
ţiei“, oamenii fură mișcaţi, votară casarea procesului şi 
fiindcă ne aflam în preajma alegerilor, numele lui Pe- 
ricle apăru primul pe lista strategilor, 

Alcibiade alergă să-i aducă noutatea, dar Pericle 
răspunse exclamaţiilor şi bucuriei stăpînului meu cu un 
surîs amar. Faţa lui obosită şi zbircită nu se lumină. 
Spuse doar atît: „Nu vreau să fiu strateg“ — şi pe 
chipul lui era zugrăvită o tristeţe atît de adincă, încît 
stăpînul meu tăcu şi-l privi fără să ştie ce să spună. Se 

duse la Euriptolemos, care încercă şi el să-l convingă 
să primească înalta funcţie, dar totul fu în zadar. Cînd 
vestea că Pericle refuză se răspîndi în Atena, începură 
să vină zilnic la el delegaţii ale diverselor bresle care-l 
rugau să primească. De cele mai multe ori, delegaţiile 
erau primite de Aspasia, Pericle nu se arăta. Cu cît se 
apropiau alegerile, cu atit stăpînul meu devenea mai ner- 
vos. Făcu o ultimă încercare, dar nu-l înduplecă pe un- 
chiul său. În cele din urmă, îi spuse plin de revoltă : 

— Pericle! Generaţiile de atenieni care vor veni 
după noi te vor învinui că ai vrut să te răzbuni pe echi- 
paj şi de aceea ai scufundat corabia ! 

Alcibiade plecă şi se duse desperat la el acasă. Văzin- 
du-l gînditor şi trist, Hiparete îl întrebă ce avea. 

— Nu vrea! Nu vrea să fie strateg! 

— Cine, dragul meu ? 

— Pericle! 

— N-are decît! Ce-ţi pasă ţie? 

— Războiul abia începe, Hiparete, și are să ţină încă 
mulţi ani. Atita timp cît eu nu pot fi strateg, Pericle 
trebuie să conducă cetatea. Nimeni altul nu poate 
s-o facă. 

— Dragul meu, ce nevoie ai tu de politică... ai atîția 
duşmani ! 

În ziua următoare, Alcibiade nu mai putea de bucurie. 
Pericle îi comunicase că primeşte ! Pe străzi se simţea o 
uşurare generală şi, deşi pretutindeni domnea groaza pe 
care o răspîndea molima, oamenii prinseră puţin curaj 
la gîndul că vor fi din nou sub cîrmuirea Olimpianului. 
Ca să-şi îmbuneze idolul, demosul convocă o adunare ex- 
traordinară şi-i oferi ce avea mai scump : abolirea legii 
care recunoştea drept cetăţeni atenieni numai pe cei 
născuţi din ambii părinţi atenieni. În felul acesta, fiul 
lui Pericle şi al Aspasiei, un copil liniştit, despre care 

n-am avut prilejul să vorbesc, deveni cetăţean atenian. 
Numele lui era tot Pericle. 

A fost ultima bucurie a lui Pericle. Puțin după aceea 
s-a îmbolnăvit. Nu avea ciumă. O febră lentă îl chinui 
multe luni de zile. Nu mai ieşea de loc din casă, dar ţinea 

neîncetate consfătuiri, care-l istoveau. După cum am 
spus, peloponesienii aveau nave-pirat. Pericle trimise 
şase corăbii care să patruleze între Citera şi Creta şi alte 
şase între Delos şi Argolida. 

Pirateria încetă. Trimisesem şi alte patrule sus, în 
“Tracia, unde una din navele noastre captură o solie a 
Spartei, care se ducea la Susa! După mărturisirile soli- 
lor, scopul lor era nu numai să ceară bani de la Ar- 
taxerxe, ci şi să-l convingă să anuleze pacea cu noi, ceea 
«ce ar fi însemnat crearea unui front comun Susa-Sparta 
împotriva noastră. Alături de spartani erau şi pelopo- 
nesienii care se duceau şi ei să se închine la Susa. Aris- 
teas, care organizase apărarea Potideii, un reprezentant 
al Corintului, Timagoras, un reprezentant al Tegeii şi 
alţii fură prinşi cu toţii într-un mic port din Tracia, în mo- 
mentul cînd se pregăteau să se îmbarce pe o corabie care 
avea să-i ducă în Helespont, de unde trebuia să-i ia în 
primire Farnaces, fiul satrapului Farnabazos. 

Fură aduşi la Atena legaţi de mîini şi de picioare şi 
lăsaţi în agora ca să-i vadă lumea. 

— Ce să facem cu ei? fu întrebat Pericle, care, isto- 
vit de boală, nu se mai ridica din așternut. 

— Ce vreţi... 

Prinşii fură daţi pe mîna celor unsprezece care po- 
xvunciră executarea lor în zorii zilei următoare. 

Pericle dădu ordin ca reprezentanţi ai Atenei să stră- 
bată toată Elada pentru a denunța Sparta şi întregul 
Pelopones, care cereau alianţa lui Artaxerxe. 

Pe vremea aceea, eforii se străduiau să înceapă unele 
acţiuni navale. Trimiseră o flotă la Zacintos, unde pus- 
tiiră locurile. Nu putură cuceri orașul şi se îndreptară 
spre Acarnania unde aveau mulţi aliaţi. 

— Ce să facem, Pericle? întrebau deputaţii şi 
strategii. 

— Trimiteţi douăzeci de nave cu Formion în frunte. 

— Numai douăzeci ? 

— Pentru o sută ale lor, douăzeci ale noastre şi For- 
mion ajung. 

— Pericle ! i se spunea. Arhidamos asediază Plateea 
de luni de zile. Ce facem ? 

— Daţi-le de ştire să reziste cît pot! 

Una din ultimele lui bucurii fu victoria lui Formion 
în golful Corint. Deşi avea numai douăzeci de corăbii şi 
peloponesienii şaptezeci, îi zdrobi. Un suris brăzdă faţa 
slăbită a lui Pericle cînd i se aduse vestea victoriei. 

— Flota noastră minunată... nepreţuitul Formion... 
şopti el. 

Cind i se aduse ştirea cea mare că Potideea se pre- 
dase în sfîrșit, rosti cu greutate : 

— Îndurare faţă de ei... nu măcelăriți pe nimeni... nu 
luaţi sclavi... 

Febra nu-l mai slăbea. Încetul cu încetul, Pericle 
se cufunda într-un fel de toropeală care-l ţinea ore 
întregi. 

Aspasia nu se mişca de la căpătiiul lui. O luau de 
acolo cu forța ca să doarmă puţin. Cînd își revenea în 
simţiri, Pericle o dojenea cu blîndeţe. Veneau prieteni, 
care stăteau tăcuţi, privindu-l cum se stinge din zi în 
zi. Uneori şopteau între ei şi pomeneau faptele lui Pe- 
ricle, lucrările mari şi de seamă, organizarea Ligii, ca- 
podoperele create graţie lui. 

— Nu spuneţi ce-i mai important !.. . zise într-o zi 
Pericle. În timpul cîrmuirii mele, nici un atenian n-a 
purtat doliu din cauza mea... 2 

Altceva nu mai putu să adauge. Către seară îi făcu 
semn stăpinului meu să se apropie. Încercă să-i vor- 
bească, îi strînse mîna cu putere, îl privi mult timp. 
Apoi chipul lui se însenină şi Pericle închise ochii ca şi 
cum ar fi vrut să doarmă. 


Ştirea se prăbuşi greu peste oraş, asemenea unui coş- 
mar. Mulţi atenieni, chiar dintre cei care nu-l văzuseră 
pe Pericle decît la tribună, se îmbrăcară în doliu. I se 
făcură funeralii publice şi procesiunea fu condusă de 
Euriptolemos şi de Alcibiade, ultimii Alemeonizi. Nu se: 
rosti nici o cuvîntare. În anunţarea oficială a morţii lui 
Pericle şi în protocolul ceremoniei funerare Bulé hotă- 


237 


rîse că, la moartea unui asemenea om, singură tăcerea, 
expresie supremă a durerii, îl putea însoţi pînă la mor- 
mint. 


F 


A 
n vremea aceea, moartea devenise tovarășul nostru de 


fiecare zi. Din fericire însă molima începea să se poto- 
lească. După ce secerase treizeci de mii de vieţi, acum 
dădea înapoi. Un medic vestit — numele lui îmi scapă — 
sosit atunci la Atena, observase că meşteșugarii care lu- 
crau lingă foc nu luau boala şi, dîndu-şi seama că 
erau apăraţi de flacără, spuse oamenilor să aprindă focuri. 
Noaptea, cerul se înroşea de miile de focuri aprinse în 
tot orașul, pe Zidurile lungi, pînă la Pireu. Ai fi zis că 
Atena arde. Aşa a încetat ciuma. Dar ce prăpăd lăsa în 
urmă ! Cînd, în anul acela, s-au întocmit listele militare, 
din o mie două sute de călăreţi lipseau trei sute şi din 
hopliţi patru mii cinci sute ! Cită lume murise ! Metiohos, 
Arifron, prietenul meu Catisachis, socrul lui Alcibiade, 
Hiponicos, şi câţi alţii ! 

Dar pierderea cea mai mare a fost Pericle. În viaţa 
politică a Atenei se produse un gol. După Pericle, de- 
mosul căzu în mîinile lui Cleon şi nu se mai putu ridica 
pină la venirea lui Alcibiade. Pericle muri în cel de-ai 
treilea an al războiului şi stăpînul meu ajunse strateg 
abia în al doisprezecelea. Dacă Pericle ar fi trăit pină în 
clipa aceea... De câte ori mi-am amintit, în primele zile 
după moartea lui, cuvintele pe care i le spusesem odi- 
nioară : 

— Dar dacă mori, Olimpiene ? 

Puţini, foarte puţini sînt cei care se îngrijesc sau, 
mai bine zis, care ştiu să asigure operei lor bazele nece- 
sare pentru a le putea supravieţui. Poate doar Solon şi, 
desigur, Darius al lui Histaspe au fost dintre aceia, dat 
fiind că opera acestuia din urmă a rezistat cu toate tim- 

peniile şi nebuniile fiului său Xerxe. Despre Licurg nu 
spun nimic. Ce a făcut el nu-i o operă, ci un blestem! 
Pericle a murit în momentul cel mai greu. Ca să folo- 
sesc comparaţia lui Socrate, aurul începuse să se ames% 
tece cu argintul şi cu fierul şi cînd, peste puțin, aurul 
pur, adică Alcibiade, s-a ivit pe scena politică, demosul 
nu l-a recunoscut. 

Războiul continua. Nu era sarcina adunării să po- 
runcească cum şi unde să aibă loc acțiuni militare. Pe 
vremea aceea, Atena avea strategi mulţi şi buni. Primul 
dintre ei, Formion, se afla la Naupactos cu douăzeci de 
corăbii, cu care bloca tot golful Corint. Mai erau De- 
mostene, Lahes, Eurimedon. Trebuie să-l pomenesc şi pe 
Nicias, care, în ciuda mărginirii şi a lipsei de îndrăz- 
neală, era ordonat, neobosit şi prevăzător. 

Ce se întîmpla însă în politică şi în problemele in- 
terne ale Ligii ? Cuvîntul hotăritor îl avea acum Cleon, 
care, îndată după moartea lui Pericle, izbutise să ajungă 
ocrotitorul demosului, înlăturîndu-l pe un carecare Eu- 
crate, care nu făcea mai multe parale decît el, şi pe Li- 
sicle, oierul. 

Ceea ce preocupa pe strategi, ceea ce ştiau ei să facă 
era asediul Plateii, care dura de atitea luni! După cum 
am mai spus, în al treilea an de război, Arhidamos nu 
veni în Atica, ci se duse să asedieze Plateea. Zadarnic se 
străduiră plateenii să evite nenorocirea care-i încolţea. 
Trimiseră soli la Arhidamos, amintindu-i de vechile ju- 
răminte din timpul lui Pausania, cînd elenii îl învinse- 
seră pe Mardonios. Spartanul răspunse că erau fapte de 
domeniul trecutului, adăugînd însă că-şi va aminti de 
jurămintele referitoare la  neatîrnarea Plateii, dacă va 
rămîne neutră. 

— Daţi-ne oraşul vostru ca zălog! spuse Arhidamos 
plateenilor. Mutaţi-vă în altă parte şi, la sfîrşitul războiu- 
lui, vi-l vom înapoia aşa cum l-am luat ! 

— Și cum veţi face ? întrebaseră plateenii. 

— Vom întocmi un inventar în care vom trece casele, 
ogoarele, copacii, ofrandele şi templele. 

— Vom trimite solie la Atena şi, dacă demosul ac- 
ceptă, vom face aşa cum spui, răspunseră plateenii. 

Spartanul se învoise şi solia venise atunci la Atena, 
dar răspunsul nostru îl dăduse Pericle de pe patul de 
moarte şi acest răspuns era un îndemn la luptă. Şi pla- 
teenii luptară trei ani încheiaţi. La început, Arhidamos 
încercă să cucerească orașul, dar nu reuşi. Plateenii, care 
erau neîntrecuţi în luptele de fortificaţii, izbutiră să-i 
respingă toate atacurile. Atunci spartanul se hotărî să 
înalțe în jurul oraşului un zid de asediu dublu, la care 
armata lui munci şaptezeci de zile. Tăiau trunchiuri de 
copaci de la Citeron şi le clădeau cu noroi şi pietre. La 
începutul iernii, zidul dublu fu terminat. Arhidamos lăsă 
o gardă de lacedemonieni şi de tebani şi se întoarse la 
Sparta, spunînd : 

— Ce-au să facă după ce vor flămînzi ? 

Si, după doi ani, plateenii flămînziră. Nu ştiu cum 
izbutiseră să se hrănească în acest timp. În oraş rămă- 
:seseră numai patru sute de oameni, conduşi de Eupom- 
pide. Cînd își dădu seama că vor muri toţi de foame sau 
că, pentru a se răzbuna, tebanii îi vor măcelări, acesta 
hotărî să facă o ieşire, ca să scape cum or putea. Mulţi 
plateeni fură cuprinşi de teamă şi refuzară să-l urmeze. 
Eupompide adună în jurul său pe cei hotăriîţi să-l asculte 
şi le spuse: 

— Am observat că în nopţile foarte reci străjile duş- 
manului nu patrulează pe zid, ci rămîn în turnuri, ca 
“să se încălzească. Într-o astfel de noapte trebuie să în- 
cercăm să ieşim. Să păstrăm o tăcere absolută. Primii 
care vor porni vor căra scările şi vor fi neînarmaţi. Cei- 
lalţi vor purta arc şi platoşă. Vom merge la distanță 
unul de altul. Primii care vor urca pe zid vor ucide stră- 
jile turnurilor din dreapta şi din stinga punctului unde 
“vom sprijini scările. După cum ştiţi, avem de trecut un 
zid dublu. În golul dintre ziduri, lacedemonienii au con- 
struit case. Vom trece pe acoperișurile lor desculți, fără 
încălțăminte. 

— Ne vor îngheţa picioarele ! Nu se poate! 

— Atunci încălțaţi numai sandala stingă. Cea dreaptă 
o agăţaţi de gît. Dacă Zeus ne ajută şi ieşim, o încălţaţi 
Şi pe cealaltă, ca să puteți alerga mai repede. 

Și aşa, în plină iarnă, într-o noapte întunecoasă şi 
fără lună, cînd toată firea înţepenise de ger, plateenii în- 

drăzniră să-şi pună planul în aplicare. Ar fi trecut fără 
să-i simtă spartanii şi tebanii, dacă la trecerea unui ostaş 
nu s-ar fi desprins un olan de pe un acoperiş şi n-ar fi 
căzut cu mare zgomot. Se dădu alarma. În întuneric, stră- 
jile nu înțelegeau ce se întîmplă. Se auziră strigăte, or- 
dine, tropăituri. Din fericire, plateenii rămași în oraş îşi 
dădură seama despre ce era vorba şi se prefăcură că 
atacă în alt punct. Atunci, în tabăra duşmană se produse 
o zăpăceală totală. Spartanii aprinseră torţe şi începură 
să facă semnale, ca să le vadă cei din Teba. Plateenii din 
oraş înălţară şi ei torţe şi încurcară semnalele. Teba nu 
înţelegea ce cere garnizoana. Toți cei ce ieşiseră din 
oraş — unul singur a fost prins — au putut să sară din- 
colo de ziduri şi au căzut în șanțul exterior. Gheaţa era 
subţire, astfel că s-au trezit în apă pînă la umeri. Pe mă- 
sură ce ieşeau afară, oamenii rămîneau locului, cu arcu- 
rile pregătite ca să-i apere pe cei ce veneau după ei. 
Două sute doisprezece scăpară şi, încălţindu-se, se repe- 
ziră în noapte spre Teba ca să-i înşele pe spartani. Um- 
blară toată noaptea, ajunseră la muntele Parnes şi în 
ziua următoare intrară în Atena, frînţi de oboseală, plini 
de noroi și nedormiţi. I-am întîmpinat sărbătorește, aşa 
cum meritau, şi stăpiînul meu i-a invitat pe toţi la masă. 
A adus trei boi din Egina, a tocmit încă doi bucătari, a 
scos douăzeci de burdufuri de vin şi a dat în cinstea lor 
o serbare, aducând şi o jertfă, de care-și amintesc și azi 
cei ce mai sînt în viaţă. 

— Silicos! De „astfel de oameni avem nevoie ca să 
facem război ! 

— Să nu te audă cineva, Alcibiade! Ar putea crede 
că, după tine, atenienii sînt niște laşi. 

— Atenienii sînt viteji, dar adu-ţi aminte de vorbele 
lui Pericle : războiul se face cu bani şi asta pentru că 
dăm lefuri mari. Cînd Pericle a spus asta, în tezaurul de 
pe Acropole erau şase mii de'talanţi, pe cînd acum, în 
al cincilea an de război, în afară de rezerva sacră de o 
mie de talanţi, totul a fost cheltuit. Dacă faci socoteala 
că asediul Potideii a ţinut trei ani şi că ostașii noștri, 
vreo două mii cinci sute la număr, au primit două drahme 
pe zi, ai să înţelegi cu uşurinţă cum s-au cheltuit atiţia 

bani : numai Potideea a costat o mie de talanti în cap ! Nu 
era mai bine dacă o cumpăram ? 


În anii aceia, adunarea era dominată de Cleon. Glasul 
lui sălbatic teroriza pe cei care încercau să vorbească. Stra- 
tegii, care altădată luau parte la adunare şi influenţau 
demosul, erau acum mai totdeauna departe, în campanii, 
astfel că, încetul cu încetul, mulţimea se dezobişnui să-i 
audă şi să-i respecte. De altfel, în puţinele momente pe 
care le petreceau la Atena, nu aveau vreme să vină în 
adunare, şi Cleon avea nenumărate prilejuri să vorbească 
fără nici o piedică. Nicias încercă să ia măsuri, dar, spe- 
riat de amenințările lui Cleon, se retrase şi, multă vreme 
după aceea, nu se mai auzi nimic despre el. Cu timpul, 
cetăţenii bogaţi şi cu vază renunţară să mai urce pe Pnix 
şi gloata neştiutoare lua hotăriîri în chestiuni foarte se- 
rioase. Aşa se face că, la Mitilene, era cît p-aci să aibă 
loc un măcel groaznic, fiindcă nimeni nu se ridicase îm- 
potriva lui Cleon, care era violent, samavolnic şi rău. 

În al patrulea an de război, Mitilene se răsculă. Fără 
nici un motiv, partidul -oligarhic din insulă ne înștiință 
într-o bună zi că nu mai voia să ni se supună și că tri- 
misese soli la Sparta după ajutor. Eforii le făgăduiră un 
ajutor „imediat“. Cînd o hotărire spartană e „imediată“ 
inseamnă că trec luni pină e dusă la îndeplinire. Singu- 
rul lucru pe care-l făcură a fest să trimită numaidecit 
pe strategul spartan Saletos în Mitilene. Noi am trimis 
patruzeci de corăbii cu strategul Pahiş şi am început ase- 
diul care a fost de scurtă durată. Mitilene s-a predat. 
Cind Pahis a acceptat predarea, a pus condiţia ca soarta 
populaţiei să fie hotărîtă de adunarea demosului. La 
Atena au venit reprezentanţi ai Mitilenei care au încercat 
să vorbească în adunare, dar Cleon nu i-a lăsat. A aţiţat 
mulţimea şi a cerut să se trimită lui Pahis ordin de a 
măcelări pe toţi bărbaţii din oraş, adică vreo şase mii, iar 
pe femei să le aducă sclave la Atena. Mulţi participanţi la 
adunare s-au ridicat în picioare, înălţindu-şi amîndouă 
brațele ca să respingă propunerea, dar omul acela groaz- 
nic înflăcărase mulţimea şi pretutindeni nu se auzea de- 
cît un strigăt: „Moarte! Moarte!“ 

Noaptea aceea a fost una din cele mai dramatice pe 
care le-a trăit Atena. 

Stăpînul meu era înnebunit. 

— De ce nu am treizeci de ani! De ce nu am dreptul 
să vorbesc în adunare ! Hotărirea de azi e o catastrofă ! 
Întreaga Eladă se va înfiora şi va porecli Atena : cea pă- 
tată de singe! Să mergem la Nicias, Silicos ! 

Am alergat prin întuneric la Nicias. 

— Trebuie să facem ceva, strategule! Are să se 
întîimple un lucru cumplit! Trezeşte-te! Du-te la prie- 
tenii tăi din Bule! Spune-le să convoace dis-de-dimi- 
neaţă adunarea. Nava pleacă în zori cu ordinul de ma- 
sacru ! Trebuie s-o oprim ! 

— Hotărirea de ieri e o mare crimă, dar... 

— E o crimă şi o greşeală politică ! 

— Da, dar ce-i de făcut ? O mulţime de oameni au vo- 
tat ieri pentru Cleon... spuse Nicias oftînd. 

— Strategule ! În politică, rolul cel mai important îl 
are acţiunea, nu numărul ! 

Mulţi alţii alergaseră în noaptea aceea, care la epo- 
nim, care la vreun prieten strateg, care la pritan. În 
cartierul Cileea domnea mare agitație, deşi în cartierele 
populare era linişte, Fiara dormea. 

— Nici pe Saletos n-ar fi trebuit să-l ucidă, spuse 
stăpînul meu înainte de a se culca, adică spre ziuă. Să 
avem un strateg spartan prizonier şi să nu cerem nimic 
în schimbul vieţii lui ! De altfel, el însuși a propus asta! 
Spartanii ar fi ridicat asediul Plateii ! Dar cine se mai 
pricepe in politică ! 


Corabia care ducea ordinul de măcel plecă în zorii 
zilei următoare, iar la adunarea extraordinară convo- 
cată la Atena luară parte toţi pentacosiomedimnii şi toţi 
cavalerii, şi se ridicară împotriva lui Cleon, care se stră- 
duia să aţiţe iar mulţimea. Oratorii izbutiră să convingă 
demosul să anuleze ordinul şi să trimită o altă corabie 
spre Mitilene. Îndată după ce al doilea ordin fu scris, re- 
prezentanţii din Mitilene, care se aflau la Atena, alergară 
într-un suflet la Pireu, cumpărară o mare cantitate de 
alimente, le încărcară pe corabia care avea să plece, îi 
făgăduiră trierarhului daruri bogate, plătiră schimburi 

duble pentru ca vislele să nu stea o clipă şi rămaseră pe 
dig, cu lacrimi în ochi, înălțind rugi către Poseidon, pînă 
ce corabia dispăru dincolo de Capul Sunion. 

În felul acesta, prestigiul Atenei fu salvat, în timp ce 
Sparta, neavînd un prestigiu căruia să-i poarte de grijă 
și nici aliaţi de menajat, măcelări pe loc pe cei două sute 
de plateeni rămaşi în cetate care li se predară. 

Cînd se află la Atena de crima de la Plateea, indig- 
narea oamenilor nu mai ştia unde să se reverse. Totuși, 
avu prilejul să se potolească chiar în zilele acelea. Euri- 
pide care, după Sofocle, era noua glorie a Atenei, scrisese 
tragedia Andromaca. Aflîndu-se că tragedia era inspirată 
din nenorocirile pe care troiana le îndurase la Sparta, 
cîțiva bogătaşi l-au asaltat pe Euripide, manifestîndu-și 
dorinţa de a suporta cheltuielile spectacolului. La premiera 
Andromucăi, entuziasmul era atit de mare, încît mulți- 
mea îl ridică pe braţe pe tragedian încununat cu lauri 
şi-l duse în agora. Tragedia se jucă mai multe zile în şir, 
cu teatrul plin de lume. Înainte de al doilea cînt al co- 
rului, Andromaca, personaj interpretat de un actor ne- 
întrecut, scotea un strigăt puternic, fiindcă, vrind s-o 
ucidă, Menelau o tira prin palat împreună cu fiul ei. lată 
ce spunea : 


Voi, cei mai demni de ură dintre oameni 
spartani vicleni, semănători de vrajă, 
voi, brute ne-ntrecute în minciună, 
fățarnici, roşi de pismă... 


Atât de puternice erau aplauzele, atit de mare entu- 
ziasmul mulţimii şi strigătele de la galerie, încît Andro- 
maca trebuia să iasă din nou şi să repete scena. 

— Dau un talant pentru ca trupa să joace Andro- 
maca în principalele oraşe din Elada! spuse stăpi- 
nul meu. 

— Un talant e prea puţin ! spuse Calias, cumnatul lui. 

— Atunci mai dă şi tu ceva. Să dea şi alţii, să dea şi 
Cetalos. 

Tragedia se jucă mult timp la Atena, apoi trupa plecă 
în turneu. 

— Am crezut pe vremuri că Peloponesul are să flă- 
miînzească repede ! spunea stăpînul meu şi clătina din 
cap cînd auzea de acţiunile navale de război ale spar- 
tanilor. 

— Războiul ţine de cinci ani şi văd că Peloponesul 
n-a păţit nimic. 

— Cum să păţească ceva şi cum să flămînzească, stă- 
pîine ? Istmul e a lor, pot să aducă ce poftesc. Nu uita 
că Sicilia e un cuib de viespi dorice, de unde le soseşte 
uneori şi grîu. 

— Sicilia... Ar trebui să ne hotărim să facem ceva se- 
rios în direcţia aceea... 

— Nu-ţi ajunge cît s-a întins războiul? De la Cor- 
cira la Mitilene şi de la Potideea la Gition, toată lumea 
e în război. 

— Nu extinderea războiului are vreo importanţă, Si- 
licos ! Important e că nu purtăm război în punctele cele 
mai importante. Închipuie-ţi ce ar fi dacă am cuceri şi 
dacă am organiza Sicilia. Îţi aminteşti că, la începutul 
războiului, lacedemonienii aveau de gînd să construiască 
cinci sute de nave în Sicilia ? Eu aş fi construit o mie şi 
aș fi ajuns stăpînul lumii ! 

— Ni se prezintă o ocazie bună să trimitem flotă în 
Sicilia, Alcibiade. Leontinii, care sînt în stare de război 
cu Siracuza, ne cer ajutor. Au trimis soli la Atena. 

— Știu. Fie ca demosul să hotărască miine aşa cum 
se cuvine. 

Demosul hotărî aşa cum se cuvenea, dar nu acceptă 
să trimită decît douăzeci de nave. 

— E o hotărîre dreaptă, prieteni, spuse seara Alci- 
biade, dar de ce trimitem atît de puţine nave ? Antiohos, 
adu vin! 

Incetul cu încetul, Antiohos, omul care prinsese pre- 
peliţa stăpînului meu — devenise omul casei. Îi răspunse 
că nu mai avea vin. Stăpînul meu se înfurie, îşi luă prie- 
tenii şi se duse în altă parte. Unde anume s-ar fi putut 
duce dacă nu la Timandra ? La devotata Timandra, care 
i se uita în ochi şi era totdeauna la dispoziţia lui. 

— Dacă-l pierd pe Alcibiade, cred că-mi pierd şi 
viaţa, îmi spuse ea într-o zi. 

Alcibiade îi cumpărase lîngă poarta lui Diohares o 
casă drăguță, o adevărată bijuterie, unde mă duceam şi 
eu atit cit să nu par indiscret. Ghemuit într-un colţ, mă 
lăsam învăluit de dulcea vrajă a vocii ei. De multe ori 
plecam de la ea trist şi fără chef, şi mă îndreptam spre 
partea de jos a oraşului, unde, în faţa unor cămăruţe, 
sclipeau luminile micilor felinare care ardeau toată noap- 
tea în cinstea Afroditei Pandemos... 

La Atena, prilejurile de distracţie erau acum rare din 
cauza războiului şi a ciumei, iar în lunile cînd stăpinul 
meu pleca în campanie, nu ştiam ce să fac. Cînd era el 
la Atena, se schimbau lucrurile. În jurul lui totul se în- 
sufleţea, viaţa era clocotitoare. Scornea tot felul de dis- 
tracţii, de jocuri și de pariuri. Numai că în perioada 
aceea era deseori plecat. Lipsi o dată aproape zece luni, 
însoţindu-l pe strategul Demostene în campania din Acar- 
nania, în momentul gravei înfringeri suferite de aliaţii 
Corintului, înfringere care a dat măsura priceperii aces- 
tui strateg. Era prima adevărată, mare victorie a Atenei, 
pe care războiul o obişnuise cu atitea nenorociri. Şi cea- 
laltă splendidă victorie, de la Sfacteria, tot lui Demos- 
tene i se datorează, deşi după aceea Cleon s-a plins în 
adunare împotriva lui. 

Micul corp expediționar pe care-l trimisesem în Si- 
cilia ca să-i ajute pe leontini nu putuse să schimbe situa- 
ţia şi strategul — dacă nu mă înşel era Lahes — ceru 
întăriri. Bulé hotărî să trimită încă patruzeci de nave, 
comandate de strategii Eurimedon şi Sofocle. Cu ei urma 
să plece şi Demostene, care, fără a face parte din condu- 
cere, urma să fie consilierul celorlalţi doi. Stăpînul meu 
plecă şi el. Își luă armele falnice, care străluceau de aur, 
ii ceru lui Hiparete să-i pregătească o saltea moale ca 
să doarmă bine, îşi luă rămas bun de la Timandra şi plecă. 

Flota atinse ţărmul Peloponesului, trecu de Capul 
'Tenaron şi se pregătea tocmai să intre în Marea Ionică, 
trecînd pe la capătul Pilosului — marea era calmă şi co- 
răbiile navigau pe lingă țărm — cînd Demostene porunci 
flotei să se oprească. Privirea lui fără greş recunoscu im- 
portanţa strategică a limbii aceleia de pămînt care se 
unea cu uscatul printr-un gît. Se sili să-i convingă pe 

cei doi strategi să se oprească acolo citeva zile ca să for- 
tifice promontoriul şi să lase o garnizoană. 

— Pentru ce ? strigă Eurimedon. Ce să căutăm noi pe 
pietrele acestea pustii ? Trebuie să ajungem cît mai re- 
pede în Sicilia ! 

Demostene insistă. 

— E o poziţie foarte importantă! Nu vedeţi ? Ciști- 
găm astfel o fortăreață permanentă în Laconia şi umi- 
lim Sparta, spuse el arătînd locul pe care voia să-l for- 
tifice. 

Stincile înalte ale promontoriului se prăbuşeau brusc 
în mare. În dreapta se afla Sfacteria, o insulă lungăreaţă, 
care închidea un golf mare și adînc, în apropiere de Pilos. 

— Priviţi portul! Dacă fortificăm cele două capete 
ale Sfacteriei, îl avem la dispoziţia noastră. E la citeva 
stadii de inima Laconiei şi poate deveni un refugiu pen- 
tru iloţi... 

— Dacă vrei să risipeşti banii democraţiei, spuse ce- 
lălalt strateg, să ştii că în Pelopones sînt multe ţărmuri 
pustii şi abrupte ! 

Flota porni spre Corcira, dar Poseidon dezlănţui o 
furtună puternică şi navele fură împrăştiate şi amenin- 
tate să se scufunde. Una cîte una, escadrele se întoarseră 
în golful Sfacteriei căutînd adăpost şi aşteptind să se as- 
tîmpere marea. Atunci Demostene ceru strategilor să dea 
ordin ostașilor să clădească un zid la capătul Pilosului. 
Strategii se împotriviră. Demostene vorbi cu ofiţerii şi cu 
comandanții detaşamentelor, dar nici ei nu voiră să-l as- 
culte. Se adresă soldaţilor, tot fără rezultat. Furtuna se 
înteţea. Sufla un vînt dinspre sud care ridica valuri 
uriaşe. Marea spumega în jur. Vislaşii şi hopliţii, care se 
odihniseră două zile, se declarară gata să se pună pe 
treabă şi Demostene le aţiţă amorul propriu : 

— Sîntem în campanie, băieţi! Nu-i ruşine să stăm 
cu braţele încrucişate, aşteptind să se potolească dum- 
neaei ? şi spunînd acestea arătă marea. Veniţi să daţi o 
mînă de ajutor! Am un plan extraordinar ! 

Şi în timp ce la început nimeni nu voia să se apuce 
de treabă, pînă la urmă se puseră cu toţii pe lucru. Toată 
armata muncea şi căra. Ţărmul pustiu răsuna de po- 
runci, se auzeau în ritm strigătele : cia! Fără unelte şi 

fără specialişti, oamenii izbutiră să ridice în şase zile un 
zid înalt şi destul de solid ca să-i ţină în loc pe spartani, 
care, grei de cap cum sînt, nu se pricep să lupte sub zi- 
duri. Cu multă trudă, Demostene izbuti să-i convingă 
pe cei doi strategi să-i lase cinci nave şi o sută douăzeci 
de ostași. Îndată după ce vintul se potoli, restul flotei 
plecă. Alcibiade rămase cu Demostene la capul Pilos. 

— Da, Silicos, acolo zic şi eu ! îmi spunea el mai tîr- 
ziu. Să fii în Laconia cu un strateg ca Demostene şi cu 
un pumn de voinici! Aşa da ! Nu un fleac de campanie! 

Lui Demostene i se alăturară curînd niște ostaşi me- 
senieni, care, aflind că atenienii fortificaseră un colţ din 
vechiul pămînt al Meseniej lor, sosiră de la Naupactos și, 
punînd piciorul pe pămîntul Pilosului, jurară să-l păs- 
treze sau să moară. 

Sparta n-a prea luat în seamă zidurile ridicate la Pi- 
los. Mai mult chiar, eforii au primit la început vestea 
fără să-i dea prea multă importanţă. 

— Ta te uită! spuneau ei. Au clădit un zid la Pilos! 
O să trimitem două companii şi o să-i prindem pe toţi 
în capcană... 

Totuşi, îi porunciră lui Arhidamos, care pornise iar 
spre Atica, să se întoarcă înapoi. Între timp, Sparta tri- 
mise „două companii“ care dădură vreo două asalturi 
împotriva zidurilor lui Demostene, fără să poată sprijini 
de el măcar o scară. 

Cînd mai sosi însă o armată şi întreaga flotă pelopo- 
nesiacă, compusă din şaizeci de nave, situaţia deveni se- 
rioasă pentru strategul nostru. Din fericire, apucase să 
trimită o navă militară la Corcira, unde se afla flota 
noastră, ordonîndu-i, de data aceasta, să se întoarcă. No- 
roc de sălbăticia locului. De jur împrejur se întindea ma- 
rea, în care se prăvăleau stinci abrupte, ce păreau suspen- 
date. Într-un singur loc pietroaiele se răreau pentru a 
face loc unei mici plaje liniştite, dar şi aici era greu să te 
năpusteşti la atac, fiindcă nivelul apei era scăzut, bancuri 
de nisip erau multe şi o corabie nu se putea apropia de- 
cît cu mare greutate de mal. Dar cîtă flotă se adunase 
în jur! Şaizeci de nave, sub comanda strategului Trasi- 
melide, închideau marea, în timp ce pe uscat forfoteau 

hopliţi şi ostaşi uşor înarmaţi. Sfacteria, insula aceea 
lunguiaţă, bloca golful adînc, lăsînd într-o parte loc de 
trecere pentru vreo opt nave, în timp ce în partea cea- 
laltă, în direcţia fortăreței noastre, cu greu puteau trece 
două nave deodată. Spartanii se gîndiseră să blocheze 
cele două treceri cu nave legate trainic una de alta, ceea 
ce ar fi fost o stavilă pentru flota noastră şi ar fi îm- 
piedicat-o să intre în port. Atita doar că, pentru reușita 
planului lor, ar fi trebuit să pună mîna pe Sfacteria. Spar- 
tanii traseră la sorţi în fiecare detașament şi trimiseră la 
Sfacteria patru sute de ostaşi avind în frunte pe un oare- 
care Epitadas. Fortificară bine insula şi, înainte de a-şi 
pune în aplicare planul de a bloca cele două treceri, în- 
cercară să cucerească promontoriul printr-un atac de pe 
mare. Demostene înţelese ce aveau de gînd și, alegînd şai- 
zeci de hopliţi, cobori pe malul mării, în punctul unde se 
forma o mică plajă. 

Navele spartane se apropiară, dar locul nefiind destul 
de adinc, atingeau fundul. Lacedemonienii strigau ca să-i 
înspăimînte pe ai noştri şi înjurau pe comandanții care nu 
se apropiau cu vasele lor, de teamă să nu se lovească de 
vreo stîncă submarină. Dintr-o corabie se ridică un glas 
puternic. 

— Supune-te lui Brasidas ! strigă un hoplit, în picioare 
la prova. Te tocmeşti pentru rabla ta de corabie ? Înainte 
pentru Sparta ! 

Conducătorul se supuse și nava se apropie. 

Brasidas se pregătea tocmai să sară în mare, cînd unul 
dintre hopliţii noştri, cumpănindu-și bine sulița, o aruncă 
spre el cu toată puterea. Arma vijii prin aer, izbi drept 
în mijloc scutul lui Brasidas, alunecă pe fier şi-l răni pe 
spartan la umăr. Din cauza izbiturii puternice, scutul îi 
scăpă din mîini şi căzu în mare. Îl mai loviră şi alţi ate- 
nieni, printre care şi Alcibiade. Atins de trei sulițe, Bra- 
sidas căzu sîngerînd pe spate, înapoi, în corabie. Coman- 
dantul se zăpăci şi corabia se îndepărtă. Unul dintre ai 
noştri intră în apă pînă la briu şi se duse să ia scutul. 

Ziua trecea. În amurg, Demostene văzu apropiindu-se 
întreaga noastră flotă, adică vreo cincizeci de corăbii, care 
navigau cu visle şi cu pînze. 

În zorii zilei următoare, flota noastră atacă şi lovi co- 
răbiile duşmane în golful Pilos. Spartanii nu se aştep- 
tau să dea lupta atît de curînd şi-şi pierdură capul cînd, 
în lumina palidă a zorilor, văzură cincizeci de corăbii 
înaintînd împotriva lor. Nu apucară nici măcar să se 
aşeze în linie de bătaie. De jur împrejur, pe țărm, se 
adunase toată armata spartană răcnind ca să încurajeze 
echipajele. În zadar ! Aproape că nici n-a fost luptă. De 
la primul atac am capturat cinci corăbii. Celelalte o luară 
la fugă, ca echipajele să aibă timp să se arunce pe țărm 
şi să iasă din apă. Navele noastre se apropiară cît era 
posibil, aruncară cîrlige şi, vislind cu toată puterea, se 
siliră să tragă navele duşmane de pe plajă. Spartanii le 
legară cît îi tăia capul şi o mulţime de ostaşi se repeziră 
să le apere. Navele noastre fură nevoite să iasă în larg, 
dar flota duşmană nu se mai urni de pe plajă. Așa se 
face că cei patru sute de ostaşi din Sfacteria se pome- 
niră blocaţi pe insulă. 

În ziua aceea eforii puseră următoarea întrebare stra- 
tegilor lor : 

— Şi acum? 

Iar aceştia răspunseră : 

— Asediind, asediați. 

Eforii aveau de ce să-şi piardă liniştea pentru patru 
sute de ostaşi de elită ai Spartei. îşi luară picioarele 
la spinare şi în ziua aceea se înfăţişară toţi cinci, venind 
din Sparta, ca să constate cu ochii lor situaţia. Văzură 
navele noastre de pază în jurul Sfacteriei şi auziră gla- 
surile şi cîntecele flăcăilor noştri. Fără să dea ascultare 
celor cu sînge fierbinte ca Brasidas, care, în ciuda răni- 
lor căpătate, voia să pornească la atac cu corăbiile rămase, 
eforii luară imediat o hotărire. În ziua următoare trimi- 
seră un crainic la Demostene cu o cerere de armistițiu ! 
Cereau armistițiu ca să poată trimite soli la Atena pen- 
tru pace. 

— Şi care sînt condiţiile ? îl întrebă Demostene pe 
crainic. 

— Lacedemonienii vă lasă garanţie toate corăbiile de 
război aflate aici... 

— Şi cele din alte porturi, adăugă Demostene. 

— La expirarea armistițiului ni le veți înapoia... 

— „doar n-am înnebunit..., şopti stăpinul meu, care 
se ţinea de o parte şi asculta. 

— Pe toată durata armistiţiului, continuă crainicul, 
nu vom ataca zidul. În schimbul acestor condiţii, eforii vă 
cer : să puneţi o corabie la dispoziţia solilor noştri ca să 
plece numaidecit la Atena. În lipsa lor, să nu încercaţi 
să ocupați Sfacteria. Lăsaţi-ne să trimitem pe insulă vin 
şi alimente pentru hrana celor patru sute. 

— Bine! spuse Demostene. Numai că alimentele le 
vom duce noi cu o navă a noastră, iar dacă vreunul din 
cei patru sute va încerca să fugă, vom considera că ar- 
mistiţiul a fost rupt. 

Crainicul plecă, apoi se întoarse şi armistițiul fu în- 
cheiat. 

— Ehei! îi strigă stăpinul meu lui Demostene. Să fi 
avut, eu atitea corăbii cite ai tu, nu acceptam armistițiul. 
Îi atacam noaptea prin surprindere şi puneam mîna pe cei 
patru sute din insulă ! 

— Dacă ai fi refuzat armistițiul, ai fi făcut o mare 
greşeală, Alcibiade. Nu ţi-ai dat seama cît de mare e de- 
zastrul lor. Pe cite-mi aduc aminte, e pentru prima oară 
că mindra şi trufaşa Spartă e silită să ceară armistițiu. 
Şi mai ales intr-un război pe care l-a vrut ea însăşi, chi- 
purile ca să-și apere aliaţii. Acum e gata să-și părăsească 
şi aliaţii şi prietenii de dragul a patru sute de ostași! 
Iţi închipui cît de zguduit va fi întregul Pelopones aflind 
că solii Spartei pleacă la Atena cu o corabie a noastră ca 
să ceară pace ! Poate că se termină războiul, Alcibiade ! 
Clipa asta e măreaţă. Fie ca zeiţa Atena să lumineze de- 
mosul să ia hotărirea cea dreaptă. Mă tem doar de Cleon ! 

— Tu ce sfat ai fi dat, Demostene ? 

— E o ocazie nesperată, prietene, trebuie să profităm 
cît putem de situaţie. Dacă unchiul tău ar fi trăit, sînt 
sigur că ar fi fost de acord. Prestigiul Spartei se năruie. 
Eu aş fi sfătuit demosul să facem armistițiu numai cu 
Sparta şi aş fi început tratative de pace fără grabă, blo- 
cîndu-i, fireşte, mai departe pe cei patru sute din Sfac- 
teria. 

— Nu văd unde vrei să ajungi. 

— Bagă de seamă ! Aş fi continuat războiul împotriva 
celorlalţi aliaţi. Aş fi atacat întîi Corintul şi Megara cu 

forţe cît mai mari şi i-aș fi învins unul cîte unul pe aliaţii 
Spartei, care ar fi fost nevoită să asiste neputincioasă și 
să vadă cum îi vine și ei rîndul. În clipa cînd un dușman 
puternic şi important se umileşte cerînd pace, e 9 mare 
greşeală, Alcibiade, să-l împiedici să se umilească, dove- 
dindu-i că te mai temi de el. Sparta a făcut această gre- 
şeală cînd a izbucnit ciuma şi noi le-am trimis soli să ce- 
rem pace. Dacă ar fi primit atunci propunerea noastră, 
Liga s-ar fi destrămat, fiindcă nici noi n-am fi avut con- 
vingerea că o merităm. Pe cînd așa, refuzul Spartei ne-a 
ajutat să ne revenim. Cînd duşmanul se prăbușeşte, nu 
trebuie să-l împingi la desperare. Și, apoi, există ceva şi 
mai important. Ştii cu cîtă atenţie urmărește Artaxerxe 
problema grecească. Dacă noi acceptăm să facem pacea ce- 
rută de ei, cum vor mai trimite spartanii soli la Susa? 
Toate problemele despre care ţi-am vorbii cer să fie exa- 
minate cu multă atenţie şi îndemînare. La nevoie, aş fi 
trimis o solie a noastră la Sparta ca să tărăgăneze convor- 
birile. Chiar şi la Delfi ar fi trebuit să cerem un oracol dînd 
cîteva daruri scumpe, pentru ca zeul să întîrzie cu răs- 
punsul. Aş fi mers chiar pînă acolo încît aş fi predat vreo 
douăzeci din cei patru sute de cameni de pe insulă, pentru 
ca spartanii să fie mai blînzi în timpul tratativelor ! 

— Păcat că n-am treizeci de ani ! exclamă cu vioiciune 
stăpînul meu. Aş fi vorbit în faţa demosului ! Dar de ce 
nu te duci tu însuţi la Atena ? 

— Şi dacă se-ntimplă aici ceva, Alcibiade ? De alt- 
fel, eu nu sînt om politic. Nu mă pricep să găsesc vorbele 
cele mai convingătoare, nu ştiu cui şi cînd să vorbesc... 
Am scris însă unor prieteni... 

Cînd veșştile despre cele întimpiate la Sfacteria şi o 
dată cu ele solii Spartei, umili şi sfioşi, ajunseră la Atena, 
lumea nu știa ce să mai facă de bucurie. Vedeai oameni 
rîzîind singuri pe stradă, trecători salutindu-se de departe, 
făcând glume cu privire la Sparta, şi mulţi îmbulzinidu-se 
toată ziua în faţa Tolosului, sperînd să poată vedea pe so- 
lii spartani, care, ín așteptarea adunării demosului, se 
cuibăriseră acolo ca niște bufniţe şi nu mai ieșeau. 

Cleon zbieră urît în adunare cînd spartanii declarară 
că oferă pacea în schimbul celor patru sute de la Siacte- 


252 


ria, dar nimic altceva. Cererile demagogului, care voia 
înapoierea Niceii şi a Troizeniei, pierdute cu mult înainte 
de libaţiile de pace pe treizeci de ani, erau nelalocul lor 
şi justificau învinuirile peloponesienilor că vrem să sub- 
jugăm pe toţi elenii. Dar ce furie, ce nebunie se dezlănţui 
cînd spartanii cerură demosului să numească împuterni- 
ciţi cu care să discute ! 

În loc să profite de ocazie şi să înceapă tratative, pe 
care apoi să le tărăgăneze cât mai mult, s-ar fi zis că Cleon 
are să pleznească de furie. Începu să împroaște cu înjură- 
turile 'cele mai murdare pe toţi cei ce încercau să sprijine 
propunerea Spartei, care oferea „pace“ şi nimic altceva. 
Zibieretele demagopului îi zăpăciră pe spartani, care nu 
mai cerură să ia cuvîntul ca să explice simplu şi frumos că 
nu erau obişnuiţi, că nu puteau vorbi în faţa mulţimii şi 
că de aceea preferau să se înțeleagă cu împuterniciţii de- 
mosului. 

Aşadar, solii plecară şi corabia noastră îi aduse înapoi 
la Pilos. Îndată după sosirea lor, armistițiul luă sfârşit. 
Se pare că spartanii încercaseră să ia zidul cu asalt, așa 
că Demostene refuză să înapoieze cele peste şaizeci de 
nave de război... 

Blocarea Sfacteriei nu era treabă uşoară. Flota noastră 
nu se putea aproviziona cu apă decit de la un singur iz- 
vor care nu era destul de bogat şi, cînd bătea vintul de 
sud, navele de patrulare ieșeau cu greu în larg. Spartanii 
izbuteau să trimită alimente pe insulă prin iloţi, cărora 
le promiteau libertatea şi care plecau înot, tîrînd după ei 
cite o bărcuţă. 

La Atena, oamenii începură să-și piardă răbdarea şi 
Cleon se lăudă la o adunare, de faţă fiind şi Nicias, care 
era atunci strateg, că, dacă ar fi fost în locul lui, ar fi ter- 
minat campania în douăzeci de zile şi i-ar fi adus în lan- 
ţuri la Atena pe cei patru sute din Sfacteria. Nicias îi 
răspunse : 

— Dacă-i aşa, pleacă tu ca strateg ! 

Demagogul se zăpăci, căci se prinsese în propriile lui 
vorbe, şi încercă să scape. Dar Nicias stărui, oamenii înce- 
pură să-şi bată joc de el, astfel că fu silit să plece în frun- 
tea întăririlor trimise lui Demostene. Între timp, un in- 

cendiu distrusese pădurea din Sfacteria, astfel că atacul 
avea să fie mult mai uşor. De altfel, Demostene pregătise 
totul. 

În toată povestea asta, nimeni nu observase un lucru, 
pe care eu vreau să-l scot în evidenţă, şi anume atitu- 
dinea lui Nicias. Poţi să te temi, bunăoară, de o campa- 
nie militară cum a fost cea de mai tirziu din Sicilia, da, 
înțeleg. Dar ca o campanie să înceapă, să se desfăşoare 
strălucit şi tu să te ridici în adunare şi să propui ca stra- 
teg pe un rival politic, știind că se pricepe la tăbăcit piei, 
dar că nu cunoaște o iotă din arta războiului, să faci lu- 
crul ăsta numai şi numai ca să-l umileşti — este, după 
miine, aproape o trădare. 

Dar la aşa ceva nu s-a gîndit nimeni, fiindcă, înainte 
de expirarea termenului de douăzeci de zile fixat de de- 
magog, pe porţile Pireului intrau, legaţi doj cîte doi, cei 
două sute optzeci de prizonieri spartani, care supravie- 
țuiseră. Dintre aceștia, o sută douăzeci aparţineau celor 
mai bune familii din Sparta. În urma lor — firește, totul 
fusese înscenat — păşea Cleon. Nu îndrăznise să încalece 
un cal, de teamă să nu-l trîntească. Ţinea în mînă o suliță 
și avea aerul unui Cioban care mînă în faţa lui o turmă 
de oi. 

Toată Atena se adunase pe Zidurile lungi ca să-i vadă 
pe spartani. Treceau, străduindu-se să ţină capetele sus, 
şi mulţimea nu scotea o vorbă. O tăcere de moarte îi în- 
tîmpina. Spartanii se temuseră de înjosiri, de înjurături şi 
de invective, crezînd că sîntem ca tebanii sau beoţienii ! 

La început, cînd s-a aflat în întreaga Eladă că nein- 
vinşii, că vitejii Spartei aruncaseră armele şi că se pre- 
daseră ridicînd mîinile, nimeni n-a vrut să creadă. Din 
multe insule, din Chios şi din Samos au venit reprezen- 
tanți, chipurile să ne felicite, dar în realitate ca să-i vadă 
cu ochii lor pe prizonieri. Fuseseră închişi în marile de- 
pozite din agora şi distracţia zilnică a atenienilor era să-i 
privească prin marile ferestre cu gratii. Cei unsprezece 
dăduseră ordine stricte ca nimeni să nu se apropie. Îi 
hrănea Bule şi le dădea ce cereau. La început cereau — 
după obiceiul spartan — trahana şi atit. Paznicii le dă- 
deau din mâncarea lor, spunînd : 

— De ce vă temeţi ? Nu mai sînteţi la Sparta ! Sinteţi 
la Atena ! 

Curînd oamenii prinseră curaj şi cerură să mănînce şi 
ei carne. 


Atenianul care s-a bucurat cel mai puţin de victorie a 
fost Nicias. Îndată după sosirea prizonierilor spartani, 
vrind să-şi răscumpere atitudinea, a luat şaizeci de corăbii 
și a plecat spre Corint. A pustiit ţinutul din jur, dar ni- 
meni n-a dat prea mare atenţie acestui lucru. Luni de 
zile, principalul subiect de discuţie a fost Sfacteria. 

Pentru noi războiul avea acum alt aspect. Se sfirşise 
cu invaziile în Atica ! Uitasem de ele. Se sfirşise şi cu pus- 
tiirea ogoarelor şi a livezilor de măslini, cu incendierea 
vilelor şi a caselor noastre de la ţară. Cei care sufereau 
acum erau aliaţii Spartei. Atita timp cit Pilosul se afla în 
mîinile noastre, atita timp cît cei două sute optzeci erau 
la Atena, Nicias putea să cutreiere nestingherit țărmurile 
Peloponesului şi, imitând pilda lui Demostene, să constru- 
iască o fortăreață la Metone... 

— Cum nu i-a fost ruşine? exclamă stăpînul meu. 
Auzi, Metone! Ce importanţă are Metone ? Trebuie să 
întărim Pilosul ! Ştii ce se întîmplă în momentul de faţă 
în Laconia, Silicos ? Iloţii fug şi vin la fortăreaţa noastră. 
În jurul ei s-au adunat o mulţime de flăminzi, dar toţi 
spun că preferă să moară de foame decît să mănânce şi 
să fie sclavi. Acum o să zdrobim Sparta ! 

Așa vorbea întreaga Atenă. Toată lumea își recăpătase 
curajul. Țăranii, care avuseseră parte de atiţia ani grei, 
se răspindiseră iar pe cimpiile Aticei şi se apucaseră de 
treabă. Dacă cineva îndrăznea să spumă că cei din afara 
zidurilor trebuie să fie prevăzători, li se închidea gura cu 
următorul răspuns : 

— Aţi uitat de puişorii noştri ? De cei trei suie de fii 
ai Spartei ? z 

Da ! În ciuda prezenței lui Cleon, Atena trăia zile mă- 
rețe. E lesne de închipuit cum se mai umfla în pene acesta 
după ce-şi făcuse apariţia în oraş mînînd prizonierii. 

— Xerxe i-a ucis ! Eu i-am prins vii ! 

Găsise — sau poate găsiseră alţii pentru el — această 
formulă și o repeta în fiecare clipă. Dușmanii lui, cei care 

erau socotiți pe atunci la Atena coboritori din familii 
vechi, îl combăteau cît puteau şi spuneau că sandala pe 
care-o purta Cleon fusese cusută de Demostene. Afiînd 
de aceste spuse, demagogul era să înnebunească de ciudă. 
În adunarea care se tinu îndată după victoria de la Sfac- 
teria, după ce se lăudă pe sine şi-i înjură pe spartani, Cleon, 
care în perioada aceea era idolul poporului, profită de oca- 
zie ca să aţiţe oamenii împotriva celor bogaţi şi împotriva 
familiilor vechi. Dar bucuria și ușurarea care cuprinsese 
mulţimea erau atât de mari încît vorbele lui răsunară fără 
efect. Pe măsură ce trecea timpul însă, Cleon devenea tot 
mai sălbatic, şi în adunare nimeni nu mai îndrăznea să-l 
înfrunte, afară de Lisicle, neguţătorul de oi, care voia să 
ajungă om politic. 


Aici trebuie să mă întorc cu doi ani în urmă și să po- 
menesc de uimirea icare cuprinsese întreaga Atenă cînd 
se află de căsătoria Aspasiei cu acest Lisicle. Dușmanii ei, 
vechii duşmani ai lui Pericle, răspindeau tot felul de 
mârșăvii, spunînd că Lisicle era un adevărat tap în dra- 
goste şi alte lucruri de acest fel. Noi toţi, rude şi prieteni, 
am rămas cu gura 'căscată cînd am aflat totul. Îl cunoş- 
team pe Lisicle şi numai la gindul că punea mîna pe As- 
pasia mă înfioram. 

Şi cele mai deştepte femei fac astfel de prostii ! 


În loc să rămînă văduva lui Pericle — exista, oare, 
cinste mai mare ? — stimată de toţi şi ferită de nevoi, 


deoarece fiul ei își moștenise tatăl şi stăpinul meu, care 
o iubea, n-ar fi lăsat-o niciodată fără bani, găsise cu cale 
să se recăsătorească. Dacă n-ar fi făcut acest lucru, vechii 
prieteni ar fi continuat să-i vină în casă şi filozofii din 
generaţia nouă ar fi dorit s-o cunoască. Neguţătorul de oi 
avea şi el casă deschisă şi poftea la banchete pe oamenii 
cei mai aleşi din oraş, dar cei mai mulţi dintre ei găseau 
pretexte ca să nu vină. Stăpinul meu mergea şi el rar la 
Aspasia, tîrîndu-mă şi pe mine după el. Zei, ce plictiseală! 
Casa era pustie şi fără viaţă. Ascultînd de sfaturile Aspa- 
siei, Lisicle o împodobise cu multe lucruri frumoase, dar 
ori de cîte ori îi călcam pragul, mă simţeam cuprins de o 
adîncă melancolie. Era sentimentul pe ldare- ai cînd vezi 

o pregătire pentru Cineva sau pentru ceva care nu va fi 
niciodată. 

Deşi era acum o femeie în vîrstă, Aspasia era mereu 
frumoasă, dar cam morocănoasă şi amărită, fiindcă nu iz- 
butise să-şi impună bărbatul societăţii. Încerca să facă 
dim el un om politic, însă Cleon își păstra bine poziţia. 

Pe de altă parte, Nicias făcea tot ce putea ca să se uite 
atitudinea pe care o luase în problema Sfacteriei. Aceste 
eforturi făcuseră dia el un om activ şi îndrăzneţ. Luă cî- 
teva corăbii şi porni spre Citera unde făcu o campanie ra- 
pidă şi uşoară. Cuceri cele două oraşe ale insulei, se purtă 
cu blindeţe faţă de locuitori, hotărî tributul pe care ur- 
mau să-l plătească Ligii şi se întoarse la Atena. Începu 
să cîştige popularitate şi îndrăzni să ia cuvintul în adu- 
nare. j 

Aflînd că le-am luat Citera, spartanii îşi pierdură cu 
desăvfrşire curajul. La începutul războiului se temuseră 
atît de mult de această posibilitate încît făcuseră libaţii 
lui Poseidon ca să scufunde insula şi trimiseseră gărzi pe 
țărmurile Laconiei, de teamă să n-o prădăm. Seldaţii lor 
vedeau trupele noastre coborînd de pe nave şi pustiin- 
du-le pămînturile, dar nu îndrăzneau niciodată să le în- 
frunte şi rămineau închişi în fortărețele provizorii pe care 
le 'clădiseră. 

Spartanii erau foarte neliniștiţi. 

— De ce i-am ascultat pe corintieni ? strigau ei. De ce 
l-am ascultat pe Stenelaide ! Trei sute de voinici de-ai 
noştri sînt prizonieri la Atena ! Pilos e în miinile atenie- 
nilor, am pierdut Citera, ne-au pustiit pămînturile ! 

Dar teama lor cea mare era să nu se răscoale iloţii. 

— Dacă dă şi măpasta asta peste noi, sîntem pierduţi ! 
îşi spuneau între ei. Şi, ca să scape de pieire, făcură un 
lucru care se potrivea întocmai cu ceea ce spusese Euripide 
despre ei: 


Voi, cei mai demni de ură dintre oameni 
spartani vicleni, semănători de vrajbă, 


Cei cinci efori, cinci spirite ale răului şi ale întuneri- 
cului, dădură o proclamaţie în care se arăta că vor elibera 

pe toţi iloţii viteji ce se distinseseră în război. Stabiliră 
o zi şi, pe un stadion destinat exerciţiilor militare, se 
adună o mulţime de iloţi aleşi dintre cei ce luptaseră în 
armata spartană. 

Unul dintre efori spuse : ` 

— Sparta e recunoscătoare. Ea respectă pe viteji. Vi- 
tejii sînt liberi. Vor trece cu toții prin fața unei comisii, 
care va hotărî. 

O comisie alcătuită din comandanți începu să cerceteze 
activitatea militară a fiecărui om şi, fiindcă erau mulți — 
se adunaseră vreo patru mii — nu isprăviră înainte de 
căderea nopţii. Cei rămaşi se culcară acolo, pe pămîntul 
gol, ca să nu piardă neașteptata ocazie de a deveni oameni 
liberi. În ziua următoare, trierea continuă. 

Comisia alese două mii de iloţi. În bucuria generală se 
alcătui un alai care, cu cîntece avîntate, se îndreptă spre 
templul zeiţei Artemis, unde avu loc o mare serbare şi 
unde se aduseră jertfe. Iloţii eliberaţi fură împodobiţi cu 
cununi şi primiţi la masa comună. Şi iată urmarea : peste 
citeva luni, nici unul din cei două mii de iloţi eliberaţi nu 
mai era în viaţă. Cum s-au petrecut lucrurile ? Cum au 
fost uciși ? Au fost oare otrăviţi toţi, la masa comună ? 
Nimeni n-a afiat vreodată ! Mă trec fiori cînd mă gîndesc 
la asta, la complotul urzit de Sparta întreagă ca să ucidă 
două mii de oameni. Mă cuprinde groaza cînd mă gîndesc 
ce geniu rău trebuie să se ascundă în fiecare spartan, ca 
să poată ajunge la o asemenea exterminare, sistematică 
şi calmă, supusă parcă unui destin inevitabil al distrugerii. 
Nenorocirile sălbăticesc pe oameni şi-i îndeamnă la fapte 
cumplite, dar numai în Sparta se putea întîmpla o astfel 
de mirşăvie, numai în Sparta era posibil să se împodo- 
bească victimele cu cununi asemenea animalelor pregă- 
tite pentru jertfă şi apoi, în curs de cîteva luni, să fie 
ucise, cine ştie cum, cîteva în fiecare zi. În faţa acestei 
fapte, toate celelalte săvârşite de spartani par jocuri nevi- 
novate. 

În timp ce la Sparta aveau loc evenimente de acest 
fel, am aflat şi alte amănunte despre zăpăceala ce-i stă- 
pîinea. Ca în fiecare an, cîteva din navele noastre porni- 
seră să încaseze tributul de la oraşele Ligii. În anul acela 

s-au întors şi cu un prizonier important, cu Artaferne, 
trimisul personal al Marelui rege la Sparta. Flota noastră 
îl prinsese lîngă Strimon. Purta cu el scrisori în limba 
asiriană, pe care un oarecare Zopiros, care trăise mulţi ani 
la Susa, le-a tradus. Artaxerxe spunea eforilor că nu în- 
ţelesese nimic din cele comunicate pînă atunci, de unde 
reieşea că-i mai trimiseseră şi alte solii. Dacă voiau in- 
tr-adevăr să se înţeleagă cu el, îi invita să trimită noi soli 
care să-l însoţească pe Artaferne şi să aducă instrucţiuni 
desluşite pentru încheierea unei alianţe. 

— Trebuie să profităm de această ocazie ! spunea Al- 
cibiade prietenilor săi. Să copiem scrisorile şi să le trimitem 
în toată Elada ! Eu n-am încă dreptul să vorbesc în adu- 
nare, dar tu, Panaitios, poţi să faci această propunere! 

— Nu te lăsa tîrît de entuziasm şi de indignare, Aici- 
biade, răspunse Panaitios care era ceva mai în vîrstă de- 
cît el. Nimeni în lumea elenică nu va sări în sus, nimeni 
nu se va revolta împotriva Spartei pentru că doreşte să se 
alieze cu Artaxerxe. S-ar putea chiar ca aliaţii noştri să 
ne acuze în taină că n-am reuşit noi cei dintii să facem 
propuneri lui Artaxerxe. Cred că nu greşesc, fiindcă, în 
împrejurările de azi, Sparta e un duşman mai aprig decît 
Susa. 

Tînărul Harmide tresări la vorbele lui Panaitios. Nu 
spuse nimic, roși şi-l privi pe stăpînul meu drept în ochi, 
aşteptind să audă ce va spune. 

— Şi ce putem aştepta noi de la Marele rege ? întrebă 
stăpînul meu cu oarecare nemulţumire. 

— Bani! răspunse Pânaitios cu glas tăios. 

Într-adevăr, Atena avea mare nevoie de bani. Tributul 
aducea un venit mare, dar războiul cerea şi mai mult. Ho- 
pliții, ofiţerii, călăreţii, vislaşii și comandanții de nave 
aveau lefuri ridicate şi fiecare companie costa sume enorme. 
Ce-ar fi spus, oare, Pericle dacă ar fi trăit, el, care stabi- 
lise prin lege toate aceste lefuri ? Ce ar fi spus văzînd 
cum se topeşte tezaurul de pe Acropole ? 

După citirea scrisorilor lui Artaferne, Bulé hotărî să-l 
trimită pe persan înapoi la Susa însoţit de solii noștri. În 
felul acesta voiam să aflăm care erau intenţiile Marelui 
rege. Dar cînd solii au ajuns în Ionia, au aflat de moartea 
lui Artaxerxe şi s-au întors. 

Trecuse un an de la evenimentele din Sfacteria, cînd 
niște iloţi s-au predat garnizoanei noastre din Pilos şi 
ne-au informat că Brasidas, un tînăr spartan plin de ener- 
gie, pregătea o expediţie. Iloţii ne asigurau că va fi o ex- 
pediţie îndepărtată, deoarece eforii îi făceau mari greutăţi 
lui Brasidas, refuzînd să-i dea armată. 

— Nu va pleca nici un spartan, spuneau iloţii, numai 
perieci și alţi peloponesieni. 

— Atât de puţină încredere au în Brasidas ? îl întrebă 
Alcibiade pe unul dintre iloţi. 

— Sparta e totdeauna bănuitoare faţă de cei care de- 
păşesc măsura obişnuită. Şi Brasidas e un om deosebit. Bă- 
gaţi de seamă ! 

— Cum adică „deosebit“ ? 

— Păi !... Nu gîndeşte ca un spartan... Nu ştiu cum să 
spun... e bun şi blînd, are o inimă deschisă... 

— Silicos, spuse stăpînul meu. Astăzi îmi chem prie- 
tenii acasă ! Brasidas ăsta are să aprindă un foc în Tracia ! 

— În Tracia? 

— Dar unde în altă parte ? E vorba de o expediţie în- 
depărtată ! Aici nu poate să vină ! Nu l-ar lăsa eforii, de 
teamă să nu măcelărim prizonierii. Punctul slab e Tracia, 
Silicos. Bogăția ei e în stăpînirea unor popoare pe care 
noi le numim „aliate“, deși am avut din totdeauna, încă 
de pe vremea lui Miltiade, greutăţi cu ele. Pericle ar fi 
trebuit să pornească o campanie militară serioasă în Ma- 
cedonia şi Tracia, ca să zdrobească pe toţi prinţişorii aceia 
şi să întemeieze peste tot oraşe cu mulţi coloni. Acuma 
porneşte într-acolo un Brasidas oarecare cu cîţiva perieci 
cărora le put picioarele şi noi trebuie să ne frămintăn și 
să luăm măsuri. 

Seara veniră la noi prietenii stăpînului meu. Veni şi 
Demostene, care, după evenimentele de la Sfacteria, îl 
stima şi-l iubea pe Alcibiade. 

— Aţi aflat, desigur, noutăţile aduse de iloţi, spuse 
stăpinul meu. 

— Le-am aflat. Încotro crezi tu că are să pornească 
Brasidas ? 

— În Tracia. 

— În Tracia ? Ce să facă acolo ?... 

Demostene își spuse şi el părerea: . 

— Eu nu cred că va merge atit de departe, dragul meu. 
Mai curînd cred că Sparta a mirosit ce planuri avem noi 
cu privire la Beoţia şi-i trimit întăriri. 

— Planuri cu privire la Beoţia? Dar despre ce e 
vorba ? întrebară unii. 

Toţi cei de faţă erau oameni de încredere. De aitlel, 
întruniri mai mari nu făcea nimeni de frica lui Cleon. Pe 
vremea aceea calomniatorii forfoteau la Atena şi puteau 
foarte uşor să te denunțe pentru complot împotriva demo- 
sului. Orice măsură de prevedere era bine venită. 
Demostene se aplecă spre cei de faţă şi expuse planu- 
rile : 

— Forţele principale împotriva cărora avem de luptat 
sînt Peloponesul și Beoţia. Atita timp cit prizonierii din 
Pilos sînt în mîinile noastre, atîta timp cît sîntem stăpini 
pe Citera, Peloponesul n-are să ne sicîie prea tare. Trebuie 
să profităm de ocazie ca să atacăm Beoţia şi aveam de gînd 
să facem curînd acest lucru. După cum ştiţi, la Atena tră- 
iese cîţiva exilați beoţieni, care au acceptat să pună la cale 
comploturi în diferite comune mari din Beoţia. Dacă se- 
cretul va fi bine păstrat, acţiunea va fi uşoară şi eficace... 

— E o idee bună, strategule, dar eu îmi menţin pă- 
rerea. Chiar dacă Brasidas nu porneşte spre Tracia, pozi- 
tiile noastre în această regiune trebuie să fie întărite. N-am 
nici o încredere în Sitalces, în Alexandru şi Perdicas ! Să 
mărim numărul garnizoanelor și o escadră a flotei noastre 
să plece la Amfipolis. 

— Poate că ai dreptate, dar în clipa de faţă acţiunea 
împotriva Beoţiei este mai urgentă. Miine vom hotărî în 
Bulé deschiderea campaniei. 

Se dovedi că stăpinul meu avusese dreptate. Brasidas 
plecă din Sparta şi ajunse la Megara, cam în vremea cînd 
noi am trimis acolo armată, în speranţa că vom putea 
cuceri orașul printr-un complot. Spartanul izbuti să îm- 
piedice intrarea noastră în oraş şi, după ce am fost ne- 
voii să plecăm, a plecat şi el. A trecut în Beoţia, de acolo 


în Tesalia, de unde s-a îndreptat spre Macedonia şi 
Tracia. 


__— Poimiine pornim iar la luptă, prieteni ! Sclavi, tur- 
naţi băutură, să petrecem mai departe cu vin neameste- 

cat. Cîntă, Timandra, cîntece vesele și cu haz! Viaţa e 
atît de bogată, atit de frumoasă! Silicooos, blestematule 
de toţi zeii! Cheamă flautistele ! 

Din camera alăturată, unde mă culcasem, am sărit în 
sus la glasu! lui Alcibiade şi, buimac de somn, am ieşit în 
grădină, după care m-am înapoiat prin poarta principală. 
L-am văzut pe Socrate tupilat într-un colţ al grădinii, de 
parc-ar fi stat la pîndă. Se vede că auzise şi el glasul lui 
Alcibiade, fiindcă făcu cîţiva paşi înainte și intră în sala 
ospăţului, unde se aflau ceilalţi, pe jumătate beţi. Îndată 
ce chefliii îl simţiră pe Socrate, tăcerea se aşternu peste 
ei şi feţele lor luară o expresie de seriozitate, de spaimă 
aproape. Fără să-și ascundă nemulțumirea, stăpiînul meu 
se ridică pe jumătate de pe patul lui şi spuse oftînd: 

— Bine ai venit, Socrate... Pofteşte, rogu-te... Silicos ! 
Adu perne! 

— Mulţumesc, Alcibiade... N-ai vrea să-i spui lui Sili- 
cos să-mi aducă şi puţină apă? 

— Vrei să te speli ? 

— Nu... Vreau să-mi amestec vinul cu apă. Mi se pare 
că voi îl beţi neamestecat. 

— Prin urmare, tragi cu urechea pe la uşi, învăţă- 
torule ! spuse Alcibiade jumătate supărat, jumătate în 
glumă. 

— Glasul tău, prietene, îmi este atît de drag şi de plă- 
cut, încît îndată ce mă găsesc la distanţa cuvenită ca să-l 
aud, nu mă pot împotrivi ispitei de a asculta tot ce spui... 

Această lingușire bine gîndită izbuti să schimbe iar 
dispoziţia lui Alcibiade. Ochii lui străluciră şi obrajii i se 
îmbujorară. Îl luă pe Socrate de mînă şi-l rugă să se în- 
tindă lîngă el, dar Socrate continuă pe alt ton: 

— Cred însă, Alcibiade, că cel mai frumos dintre eleni 
trebuie să aibă şi cel mai frumos dintre suflete, să nu ofere 
trupului său un număr atit de mare de plăceri încît să-l 
poată vătăma, ci să se străduiască, pe cît e cu putinţă, să 
se ţină departe de excese şi de josnicii. Și acum, nu în- 
cepe să te dezvinovăţești spunînd că e război şi că trebuie 
să profităm de viaţă ! Nu trăim pentru asta (şi făcu un 
gest circular cu mîna, oprindu-se ca din întîmplare la 
Timandra). Trebuie să trăim ca să ne cunoaştem mai bine 
pe noi înşine şi să ne ferim, pe cît se poate, de patimi. 

Aşa se întimpla adesea în anii aceia, cînd stăpinul meu 
se întorcea din vreo campanie. De fiecare dată, contin- 
gentul lui — al lui Eutidemos — era primul pe care-l 
chemau strategii şi, ştiind aceasta, Alcibiade se lăsa în 
voia plăcerilor, a petrecerilor şi a chefurilor cu femei, cîte 
şi pe care le voia... Era frumos ca o statuie şi barba lui 
blondă dădea chipului său o expresie serioasă, care-l fă- 
cea şi mai fermecător. Nu era ateniană care să nu-l pri- 
vească pe ascuns cînd trecea. Dar îndată ce afla de îna- 
poierea oastei, Socrate, acest paznic neobosit, venea drept 
la el acasă și nu-i dădea pace. Stăpînul meu găsea cele 
mai neînchipuite vicleşuguri ca să scape de sub suprave- 
ghere, dar celălalt le dibuia. Alcibiade făcea petreceri şi 
aduna gaşca de preferinţă în casa lui Pulition, unul din 
noii săi prieteni, pentru care Socrate nu avea nici o sim- 
patie, fiindcă era cam prostănac şi nu prea înţelegea ce 
spunea el. 

În casa mare şi frumoasă a lui Pulition se petrecea 
pînă dimineaţa cu cîntece şi alte distracţii. Cînd vinul în- 
fierbinta pe toţi tinerii aceia, îi goneau pe sclavi, stingeau 
făcliile şi înhăţau fiecare cîte una sau două flautiste. În 
ziua următoare cînd, trezindu-se anevoie, stăpînul meu 
pornea pe la ora prînzului spre agora, îl găsea pe Socrate 
aşteptindu-l răbdător în poartă. 

— Mă bucur că te văd, Alcibiade ! Ieri n-am avut no- 
roc. Am venit pe înserate să te iau la plimbare, dar sciavii 
mi-au spus că ai ieşit după treburi. lată de ce am venit 
dis-de-dimineaţă, numai că treburile de ieri te-au obosit, 
pare-se, tare mult, dacă ieşi singur din casă la ora asta. 

— N-am fost după treburi, Socrate... Sclavii au min- 
tit... Am avut o petrecere la Pulition... 

— Văd, Alcibiade ! Nu ştiu dacă îți dai seama ce se 
petrece în jurul tău... În jurul tău s-au adunat cîţiva in- 
divizi care te admiră şi te lingușesc, cum îl linguşeau 
curtenii pe Darius. Admiraţia e firească, dragul meu, eşti 
trumos... dar n-ar trebui să-i laşi să și-o manifeste aşa cum 
fac, adică trecîndu-ţi cu vederea năravurile — fiecare om 
are năravuri, nu te supăra! În felul acesta ajung să fie 
cei mai răi dușmani ai tăi, fiindcă nu te lasă să te cunoşti 
pe tine însuţi. 

— Socrate, vrei să spui că duşmanii mei au faţă de 
mine sentimente mai bune decît prietenii mei şi că mai 
degrabă ar trebui să fiu prieten cu mizantropul Timon 
decît cu Aristomene, cu Faidros sau cu Pulition ? 

— Pulition... spuse oftînd Socrate, care continuă : As- 
tea-s prefăcătorii, dragul meu ! Ştii foarte bine că adevă- 
ratul şi unicul tău prieten sînt eu; şi mai ştii că, dacă ai 
să faci ceva urit, eu am să ţi-o spun fără ocolişuri, că mă 
străduiesc să fac din tine omul cel mai vestit din câţi au 
trăit vreodată în lume. Căci, spune-mi, te rog, cînd se vor 
mai întilni vreodată existenţa unui om ca tine şi o dra- 
goste ca aceea pe care ţi-o port ? Sînt două elemente care 
pot da naştere la lucruri minunate. 

Stăpînul meu îşi pleca fruntea, șoptea că Socrate are 
dreptate, că avea să-l asculte de acum înainte, apoi îi fă- 
găduia să-l vadă zilnic. 

O dată cu Socrate îl invita pe Demostene şi pe cîţiva 
prieteni ai lui, pe scumpul său văr Euriptolemos şi discu- 
tau cu toţii despre probleme politice serioase şi altele. 

Dînidu-şi seama de marea influenţă pe care o avea Alci- 
biade, rivalul lui de mîine în adunare, Cleon, încercase de 
vreo două ori să se apropie de el, ba o dată îl înştiinţă că-l 
aşteaptă acasă la el! 

— Ce să caute un Alcmeonid într-un atelier de pielă- 
rie? răspunsese stăpinul meu dispreţuitor. Demagogul 
nu-l iertase şi luni de zile după aceea, în fiecare din cu- 
vintările lui, avea cîte ceva de spus împotriva tinerilor 
bogaţi şi plini de trufie, care visează instaurarea oligar- 
hiei ! Duşmanii lui Alcibiade, adică Tesalos, fiul lui Ci- 
mon, care-i purta o veche ură moștenită din familie, An- 
docide, de care stăpînul meu își bătuse joc pe vremuri, 
Pitonicos, care în copilărie mîncase o mamă de bătaie de 
la el, Teramene, căruia îi dăduse o palmă, răspindeau me- 
reu cîte un zvon : ba că stăpînul meu își bate nevasta, ba 
că o aduce pe Timandra în casă — ca şi cum n-ar fi avut 
şi ei cîte două şi cîte trei femei — ba că-l ţinuse cu forţa 
la el timp de trei luni pe pictorul Agatarhos, ca să-i îm- 
podobească încăperile aşa cum voia el... În privinţa lui 
Agatarhos, iată cum s-au petrecut lucrurile : pictorul se 
învoise cu stăpinul meu să-i ornamenteze locuinţa în trei 
luni şi acceptase de la sine, fără constringere, să nu iasă 

din casă în tot acest răstimp. Merita talantul pe care-l ce- 
ruse drept plată. Oriunde te întorceai, vedeai numai ca- 
podopere. Pe un perete mare, într-un car de luptă, stă- 
pinul meu strălucea ca un zeu. Agatarhos îşi arăta operele 
cu mândrie. 

— Ia treci în camera cealaltă, Silicos, uite, pe acolo! 
mi-a spus el într-o zi. 

Am făcut cîţiva paşi cu mina întinsă, pregătindu-mă 
să ridic o draperie care atirna pe perete, fără să-mi dau 
seama că era pictată. Din fericire mergeam încet, așa că 
nu m-am lovit prea tare. Alcibiade și Agatarhos s-au pră- 
pădit de ris. După-amiază, întreaga Atenă aflase de păţa- 
nia mea. Cei buni la inimă rîdeau, cei mai ai dracuiui spu- 
neau cu oarecare satisfacţie : 

— Bravo !... Ce mare lucru... Silicos... 

Aflînd păţania, mizantropul Timon se posomori şi mur- 
mură : 

— Mai bine era o draperie adevărată, măcar să fi pu- 
tut Silicos s-o înnoade ca să se spînzure... 

Timon era, și cred că va rămîne, un om unic în genul 
lui. Ura întreaga omenire, patima asta se revărsa şi-l îneca. 
Într-o adunare — singura în viaţa sa la care a luat vreo- 
dată cuvintul — s-a ridicat şi a spus : 

— Atenieni ! Am în grădină un smochin de care s-au 
spînzurat mulţi concetăţeni ai voştri. Dar fiindcă am de 
gînd să-mi clădesc o casă mai mare, va fi nevoie să-l tai. 
Am ţinut să vă anunţ pentru ca cei care doresc să-l mai 
folosească să-i dea zor... 

Dușmanii stăpînului meu au exploatat pînă şi păţania 
mea, răspîndind în oraş zvonul că mă brutalizează ! 

Așa se-ntimplă totdeauna cu fiinţele alese, au mai 
mulţi duşmani decît prieteni. Qricit ar fi strălucit Alci- 
biade prin faptele sale de arme în fiecare campanie, oricît 
ar fi fost, dacă nu singurul, în orice caz printre puţinii 
care nu se pierdeau cu firea cînd se-ntîmpla vreo catas- 
trofă, ca aceea de la Delion, de pildă, despre care voi vorbi 
acum, duşmanii lui nu observau şi nu se gindeau decit la 
ciudăţeniile lui Alcibiade, la izbucnirile lui, la gesturile lui 
măreţe, la disprețul lui față de cei mulți şi la chefurile 
monstruoase pe care le făcea. Ca Alcmeonid, nu putea să 
se aibă bine cu oligarhia, dar nici cu Cleon sau cu celălalt 

demagog, Hiperbolos. Alcibiade a avut aceeaşi soartă ca si 
Pericle : membrii oligarhiei i-au fost cei mai aprigi duş- 
mani. În schimb, oamenii de rînd erau fermecaţi de nu- 
mele ilustru, de bogăţia şi de frumuseţea stăpînuiui meu 
şi erau măguliţi la gîndul că un om ca el avea să ie devină 
curînd protector. 

Deşi măsurat şi prudent, Nicias s-a lăsat şi el tîrît de 
către partizanii oligarhiei. Aceştia încercau să-l pone- 
grească cu orice preţ pe Alcibiade, care avea să împil- 
nească în curind treizeci de ani şi putea să ajungă strat=g. 

Cu toate sfaturile mele, cu toate observaţiile lui So- 
crate, stăpinul meu continua, plin de nepăsare, să-şi atragă 
invidia multora, ducînd o viaţă fastuoasă, cheltuind bani 
mulţi şi stîrnind senzaţie în jurul lui, oriunde s-ar fi aflat. 


De îndată ce am fost informaţi că Brasidas şi corpul 
lui expediționar au trecut Olimpul şi că se îndreaptă spre 
Macedonia, Demostene și Hipocrate, cei mai vrednici stra- 
tegi ai noştri, au hotărît să atace Beoţia. Mulţi tebani, tes- 
pioţi şi orhomenieni nemulţumiţi, care se refugiaseră la 
Atena, erau alături de noi şi organizau comploturi în di- 
ferite orașe ale Beoţiei. Planul nostru era următorul : Hi- 
pocrate avea să intre cu toată armata în regiunea Tana- 
grei, ca să cucerească Delion, unde se afla marele templu 
al lui Apolo, în timp ce Demostene urma să se îndrepte 
spre Cheroneea — adică spre celălalt capăt al Beoţiei — 
unde trebuia să se fortifice. Strategii noştri credeau că 
acest dublu atac avea să silească Beoţia să se predea, chiar 
fără luptă! 

Puţine planuri au fost atit de bine studiate ca acesta, 
dar şi puţine catastrofe de asemenea proporţii cunoaşte 
istoria Atenei. 

Credeam, printre altele, că, intrînd brusc în PBeoţia, 
aveam să prindem mulţi oameni la munca cîmpului şi 
multe familii venite la ţară pentru culesul viilor. Prinşii 
ar fi fost ostatici preţioşi, care ar fi silit oraşele să se pre- 
dea fără să tragă măcar o săgeată. Bule chemă sub arme 
douăzeci de contingente, dădu de ştire că şi străinii puteau 
fi încorporaţi şi în felul acesta se adunară şapte mii de 
hopliţi şi douăzeci şi cinci de mii de soldaţi uşor înarmaţi, 

ajutători şi purtători de material de război, printre ultimii 
numărîndu-mă şi eu. Cavaleria era alcătuită din opt sute 
de oameni. Nimeni nu ştia în ce direcţie avea să pornească 
toată această armată şi, în speranța că-i vor înşela pe 
spioni, strategii hotărîră să o concentreze în afara porți- 
lor Pireului. Dar, în timp ce procedau aşa, un oarecare 
Nicomahos din Focida află din întîmplare, de la un com- 
plotist, de planurile noastre, şi comunică totul Spartei, 
care trimise îndată curieri beotarhilor. Iată de ce, ajun- 
gind în faţa Cheroneii, Demostene o găsi întărită şi gata 
de asediu. 

Fără să ştie de cele întîmplate la Cheroneea, Hipocrate 
porni cu armata în ziua stabilită. În apropiere de graniţă 
îl ajunse un curier trimis de polemarh, care-l înştiinţă că 
planul fusese trădat şi că toate oraşele Beoţiei erau în 
stare de alarmă. Adăuga că Demostene se întorcea fără 
rezultat şi-i recomanda să fie foarte atent. Hipocrate con- 
vocă un consiliu al ofiţerilor şi le comunică informaţiile 
primite. 

— Dacă dăm înapoi acum, cînd avem patruzeci de mii 
de soldaţi, spuse el, dacă nu cutezăm măcar să intrăm în 
Beoţia, gîndiţi-vă ce se va întîmpla cu prestigiul Atenei 
şi cu moralul armatei noastre. 

Un ofiţer îndrăzni să-i atragă atenţia că armata era, 
poate, numeroasă, dar nu avea destui oameni pregătiţi, 
din moment ce străinii căpătaseră provizoriu calitatea de 
hopliţi, dar Hipocrate răspunse că, după toate probabili- 
tăţile, nu vor avea loc lupte. 

— Vom intra în Beoţia, vom fortifica templul lui Apolo 
de la Delion şi vom lăsa o gardă. 


Am înaintat şi îndată ce am trecut graniţa ne-am insta- 
lat tabăra pentru noapte. Am avut grijă de cortul stăpînu- 
lui meu, ridicat pe o costişă lină, lîngă un izvoraş, şi i-am 
aprins focul. Legasem la oarecare depărtare cei doi cai — 
Alcibiade pornea totdeauna la război cu doi cai — ca să 
nu-i tulbure somnul. Noaptea atică își întinsese în jur 
farmecul, şi parfumul de cimbru şi pin se răspindi pe 

munte. Stăpinul meu se întinse pe pernele pe care avuse- 
sem grijă să le aduc. I-am uns picioarele cu puţin ulei, ca 
să fie odihnite a doua zi şi am pregătit cina. Am tăiat 
pîine, am pus frigările pe foc şi am turnat puţină apă 
în vin. 

Se vede că mirosul gidilase nările lui Socrate, fiindcă 
peste puţin s-a arătat şi el. 

— Bună seara, Alcibiade ! Văd că oamenii deosebiți 
se bucură de îngrijiri deosebite. Au perne, haine uşoare 
în care se odihnesc după ce au purtat platoşă, mîncare 
gustoasă și cîte un Silicos la ordinele lor! Dacă nu te-aş 
fi văzut cu ochii mei cum ai luptat la Potideea, aş crede 
că ești cel puţin un sibarit... 

— Iar mă iei peste picior! Vino, aşază-te ! spuse stä- 
pinul meu cu veselie şi-i dădu două perne. Dar să ştii că 
sînt foarte obosit azi. N-am putere pentru discuţie înde- 
lungată ! 

— Și cînd mă gîndesc că tu, Alcibiade, ai venit călare, 
ba chiar mi se pare că ai doi cai şi, fireşte, ţi-ai încărcat 
scutul pe unul din ei. Dar ce să spun eu, care am venit pe 
jos, mărșăluind toată ziua în coloană, în soare şi praf, pur- 
tindu-mi scutul, coiful și platoșa care se încinsese de căl- 
dură. 

— Ai dreptate, Socrate, spuse cu oarecare stinghereală 
stăpînul meu. 

— Ştii ce, Alcibiade ? Trebuie să încetez de a mai avea 
dreptate ! 

— În numele zeiţei, învăţătorule ! Atunci sînt pierdut. 

— Nu te face că nu înţelegi, spuse Socrate cu duioşie, 
dar pe un ton dojenitor. De fiecare dată cînd îţi dau un 
sfat... 

— „adică de fiecare dată cînd îmi faci vreo obser- 
vaţie... i 

— Să zicem că-i observație ; de fiecare dată îmi spui 
că am dreptate, totuşi nu mă asculţi şi-ţi faci de cap, dînd 
astfel satisfacţie duşmanilor tăi, care se înmulţesc pe zi 
ce trece. Alcibiade, un conducător, cum vrei tu să ajungi, 
nu trebuie să fie o pildă pentru ceilalţi numai în ceasul 
luptei. Cînd ai plecat la Sfacteria i-ai cerut lui Silicos 

să-ţi trimită un butuc pentru somnul tău cel dulce şi mi- 
rodenii. Aici văd că ai un cort în lege, ai perne şi, dacă 
nu mă înşală ochii, plosca aceea care atirnă pe perete e 
plină cu vin de Samos. 

— Nimic nu-ţi scapă! Dar acuma lasă-mă. Mi se-n- 
chid ochii de somn. Cortul e mare, am perne multe. Ră- 
mii să dormi aici. 

Socrate oftă şi răspunse că nu era reglementar să 
doarmă departe de detașamentul său. Apoi spuse „noapte 
bună“ şi plecă. 


Nenorocirea care ne-a lovit pe drumul de întoarcere 
de la Delion, unde fortificasem templul lui Apolo, e cu- 
noscută în întreaga lume elenă și n-are rost s-o povestesc 
cu toate amănuntele. De păţania noastră a fost vinovat Hi- 
pocrate, care nu avusese grijă să trimită patrule, astfel 
că beoţienii s-au putut apropia de noi fără să ne dăm 
seama, adică exact ca la Coroneea. La Tanagra se adunase 
toată infanteria grea a Beoţiei şi unul din beotarhi, Po- 
gondas, după ce i-a convins pe cei care şovăiau, ne-a ata- 
cat. Noi fortificasem marele templu şi, după ce am ispră- 
vit, Hipocrate a dat ordin de întoarcere. Mai erau doar 
două sulițe pînă la apusul soarelui cînd, tocmai în apro- 
piere de graniţă, chiar cînd ne pregăteam să intrăm în 
Atica, Hipocrate a poruncit armatei să se așeze în linie 
de bătaie. Noi, cei care căram materialul de război, ne-am 
văzut mai departe de drum, dar eu cu alţi cîțiva ne-am 
urcat pe nişte înălţimi, ca să urmărim lupta din depărtare. 
La Delion s-a repetat povestea de la Coroneea. Beoţienii 
se apropiaseră mult, ascunși îndărătul colinelor şi cînd a 
început lupta, armata noastră nu era încă orînduită în 
linie ide bătaie. 

Am pierdut o mie de hopliţi şi un număr atît de mare 
de ostaşi uşor înarmaţi, încît nici nu îndrăznesc să dau o 
cifră. Pînă şi strategul a fost ucis și, dacă nu se lăsa noap- 
tea, care înspăimîntă şi pe învingător şi pe învinşi, nu ştiu 
ce s-ar fi întimplat. Cind rindurile noastre s-au rupt şi a 
început retragerea dezordonată, puţini hopliţi au mai opus 
rezistenţă şi s-au retras treptat, luptînd. Printre ei era şi 

Socrate, care a fost în pericol. Din fericire, stăpiînul meu 
l-a văzut de departe şi a alergat, în galop, să-l salveze. 

— Bravo, Alcibiade ! a strigat Socrate, uitînd de pri- 
mejdie, cînd l-a văzut pe stăpînul meu repezindu-se sin- 
gur asupra beoţieni.or care-l înconjuraseră, dar care, au- 
zindu-i numele, s-au speriat şi au luat-o la fugă. 


Catastrofa de la Delion a deschis calea pentru pace. O 
“pace ale cărei temelii erau bănuiala, reaua credinţă, reaua 
voinţă şi, ce-i mai prost, alianţa dintre noi şi Sparta ! To- 
tul s-a făcut prin mijlocirea lui Nicias. Pacea definitivă s-a 
încheiat la un an după bătălia de la Delion, dar între timp 
se făcuse armistițiu. Sparta rivnea încă să ia înapoi pri- 
zonierii de la Sfacteria şi la Atena oamenii erau neliniștiţi 
şi descurajaţi nu numai din cauza celor întîmplate în Beo- 
ţia, ci şi din cauza veştilor care soseau în fiecare lună din 
Peninsula Calcidică şi din Tracia. Genialul Brasidas cu- 
cerea unul cîte unul orașele de prin părţile acelea, le cu- 
cerea fără luptă. Se înfățișa înconjurat de un mic stat 
major şi cerea să intre în oraş ca să stea de vorbă cu ar- 
honţii. Ciudat e că vorbea frumos pentru un spartan, dar 
şi mai ciudat e că se ţinea de cuvînt! Ciştiga increderea 
oamenilor spunînd că vine să-i elibereze şi că nu are alt 
gind decît să scape oraşele de jugul nostru. Veneau mereu 
ştiri despre alte şi alte orașe care-și deschideau porţile lui 
Brasidas. Aşa s-a întîmplat cu Acantos, cu Arne, cu Argi- 
los, cu Stagira, cu Torone, cu Amfipolis ! Numele lui Bra- 
sidas era acum pentru noi un coșmar. Şi ca să facem faţă 
situaţiei, noi n-am găsit nimic mai bun decît să trimitem 
o armată al cărei strateg era Cleon. După Sfacteria, mize- 
rabilul acela se socotea genial şi înduplecă demosul să-i 
încredinţeze conducerea campaniei. Toate acestea creară 
o atmosferă prielnică şi, profitind de lipsa lui Cleon, Ni- 
cias convinse demosul că era timpul să ne gîndim la pace. 

Catastrofa de la Delion zdruncinase mult poporul, care 
se temea acum nu de invaziile spartanilor, ci de invaziile 
beoţienilor. Demosul acceptă să înceapă tratative de pace 
cu Sparta şi Nicias plecă, în plină iarnă, în Laconia. 

hiar şi azi, în timp ce scriu aceste rînduri, multă lume 

mai e încredinţată că această pace a lui Nicias a fost 
o operă mare şi importantă, una din acele opere care pe- 
cetluiesc istoria unui stat şi umplu de glorie viața unui 
om. Stăpinul meu, care avea doar treizeci de ani şi era 
oarecum fără experiență, s-a lăsat tîrit pentru moment 
de sentimentul popular favorabil păcii. Își spunea că ar 
putea să călătorească prin Elada, că, în sfîrşit, ar putea lua 
parte la jocurile olimpice. Cea de a nouăzecea Olimpiadă 
se apropia. Atena fusese înlăturată de la ultimele două, 
dar, cu toată nesiguranța şi neliniştea pe care o lăsa în 
urmă războiul de zece ani, cu toate nenorocirile şi doliul 
provocat de ciumă și de incursiunile lui Arhidamos, tinerii 
noștri nu se mai gîndeau la nimic altceva, nu mai aveau 
nici o altă preocupare în afară de antrenamente şi de pre- 
gătiri pentru marile întreceri. 

După mine, pacea lui Nicias a fost o mare greşeală. 
Cînd, graţie stăruinţelor lui și dorinţei poporului care era 
istovit şi lipsit de îndrumare, s-au putut face libaţii de 
pace pentru cincizeci de ani, Sparta se afla în pragul ca- 
tastrofei. Sus, în Tracia, Brasidas, ultima ei speranţă, fu- 
sese ucis în lupta de la Amfipolis, unde s-a prăpădit şi 
Cleon. Fireşte, Brasidas izbutise să cucerească unul cîte 
unul oraşele noastre, dar faptul acesta era opera sa perso- 
nală şi, după moartea lui, mai devreme sau mai tirziu, cu 
binele sau cu răul, aceste oraşe s-ar fi întors în Liga noas- 
tră. De altfel, Eubeea și insulele, Samos cea prețioasă, 
Chios cea plină de bogății şi Mitilene, rămăseseră în miîi- 
nile noastre. În Helespont şi în Pontul Euxin eram încă 
stăpîni pe nenumărate cetăţi. Rana din Tracia era serioasă, 
dar confederaţia rămînea puternică. În timp ce Sparta... 
Urmările catastrofei de la Sfacteria o apăsau la fiecare pas 
şi cei două sute optzeci de preţioşi prizonieri pe care-i 
păstram la Atena însemnau o piedică teribilă pentru ea. 
Nu îndrăznea să trimită nicăieri armată, nici chiar cînd 
primea cereri de ajutor de la aliaţii ei, care, revoltați de 
această inerție, declarau în gura mare că Sparta nu trebuie 

să conducă Peloponesul. Şi spartanii nu răspundeau nimic ! 
Își pierduseră încrederea în ei înşişi. Iloţii se năpusteau 
cu duiumul ia Pilos şi cereau arme garnizoanei noastre ca 
să organizeze trupe neregulate în munţii Laconiei. Da! 
Prestigiul Spartei scăzuse mult. Și amănuntul cel mai 
important din toate era că pacea de cincizeci de ani dintre 
Argos şi Sparta încheindu-se în anul acela, eforii luaseră 
disperaţi iniţiativa de a cere Argosului reînnoirea lor, ceea 
ce era o mare înjosire pentru Sparta. 

Şi tocmai clipa aceea o alesese Nicias, blestematul de 
Nicias. Clipa cînd Sparta avea să vadă înălţindu-se un ri- 
val de seamă, Argosul, care era un stat puternic şi avea 
o armată importantă, Argosul pe care şi Corintul îl res- 
pecta, dornic să-i cîştige prietenia. Şi ar fi fost atit de uşor 
să ne aliem cu Argosul, lucru pe care, de altfel, stăpinul 
meu l-a realizat ceva mai tîrziu. Atit de uşor ar fi fost să 
explicăm argienilor că, dacă ne ajutau să distrugem Sparta, 
ei ar fi devenit pe drept cîrmuitorii Peloponesului. Nicias 
mai făcu o altă greşeală de neiertat, şi anume crezu, pros- 
tul de el, că Sparta avea încă destulă influență asupra 
aliaţilor ei ca să-i oblige să îndeplinească condiţiile, adică 
să plătească eliberarea celor două sute optzeci de prizo- 
nieri de la Sfacteria. În loc să refuze semnarea păcii îna- 
inte de parafarea de către principalii aliaţi ai Spartei, Ni- 
cias lăsă îndeplinirea condiţiilor de pace în seama bunei 
credinţe a spartanilor, anulindu-şi astfel, de la început 
opera şi oferind eforilor un şir întreg de pretexte pentru 
a nu face nimic şi a afirma — asta au şi afirmat mai tir- 
ziu — că aliaţii lor nu li se supun şi nu îndeplinesc con- 
diţiile. 

Dacă am fi continuat războiul, dacă ne-am fi adunat 
toate forţele şi dacă, aliindu-ne cu Argosul, am fi făcut 
un mare, un ultim efort de vreo doi ani, Elada ar fi fost 
a noastră! 

Dar oamenii erau istoviţi şi nu se mai găsea nimeni, 
nici măcar Cleon, care să dea curaj poporului şi să-l în- 
sufieţească. Nicias, căruia nu mai avea cine să i se împo- 
trivească, înfățișa problemele cum poftea, pentru ca lumea 
să creadă că Atena va cîştiga de pe urma libaţiilor de 
pace. Şi cînd sorții arătară că Sparta trebuie să execute, 

prima, condiţiile, Nicias triumfă, spunînd că şi zeița ocro- 
tea pacea lui. 

Eforii însă vedeau altfel lucrurile. Nu făcură nici un fel 
de eforturi ca să-i convingă pe corintieni şi pe beoţieni să 
accepte condiţiile de pace şi propuseră doar cu sfială ora- 
şelor răsculate din Tracia să se întoarcă în Liga noastră. 
Iată de ce, cînd Sparta îşi ceru prizonierii de la Sfacteria, 
noi am refuzat. Atunci, cu complicitatea lui Nicias — de 
asta sînt sigur — se gîndiră să ne propună nu numai pa- 
cea, dar şi alianța lor, în schimbul predării celor două 
sute optzeci. Deşi ştia foarte bine că în felul acesta pier- 
-deam singura noastră armă şi că primeam, în schimb, nu- 
mai vorbe mari din partea Spartei, ticălosul de Nicias 
prezentă propunerea ca pe un eveniment panelenic. 

În jurul lui făceau gură mare membrii oligarhiei şi 
simpatizanţii laconienilor, Lahes, Critias şi alţii, care se 
duceau la Ceramicos şi se adresau meşteșugarilor, coborau 
za Pireu şi stăteau de vorbă cu marinarii, se-ntorceau la 
Zidurile lungi şi aminteau refugiaților care nu se întorse- 
seră încă la casele lor de distrugerile lui Arhidamos. Toate 
acestea, ca să convingă oamenii să primească alianţa cu 
Sparta şi să ascundă faptul că, în felul acesta, Atena ac- 
cepta acum condiţiile pe care le respinsese cu atita dispreţ 
îndată după Sfacteria, cînd eforii ceruseră prizonierii ofe- 
rind în schimb pacea. 

Oiigarhia reuşi. Nu multă lume îşi dădea seama de ade- 
xărata situaţie. Pină şi stăpinul meu se lăsă un timp dus 
de curent. Făcu o vizită prizonierilor spartani, le purtă de 
grijă şi, cînd sosiră soli de la Sparta, ceru să le vorbească ; 
ei însă se ţinură foarte semeţi. 

Strategul Demostene, care-l iubea pe stăpînul meu, îl 
chemă şi-i spuse : 

— Alcibiade, faci o mare greșeală crezind că în Elada 
e loc pentru Atena şi pentru Sparta în acelaşi timp. 

— Ai dreptate, Demostene ! Am să lupt din toate pu- 
terile pentru distrugerea Spartei ! 

Dar Nicias făcea ce voia în adunare. Alianţa cu Sparta 
se încheie şi, în schimbul cîtorva jurăminte spartane, pri- 
zonierii fură predaţi. Din fericire, Pilosul răminea în mîi- 
nile noastre. Îndată după ce lacedemonienii îi căpătară pe 

cei două sute optzeci, atitudinea lor se schimbă. Nu puteau 
să facă asta, nu erau de acord să facă aia, refuzau pe a 
treia. Lumea începu să se înfurie şi să-i ceară socoteală 
lui Nicias, care nu ştia ce să răspundă şi trimitea mereu 
mesaje la Sparta. Alianţa avu un rezultat contrar celui 
pe care-l aştepta Nicias. În loc să răspîndească liniște şi 
ordine în Elada, ştirea încheierii ei produse fierbere şi ten- 
siune în toate cetăţile. Toată lumea se sperie.” Beoţienii în 
primul rînd. Corintienii cerură Argosului să preia condu- 
cerea Peloponesului şi să formeze o ligă puternică. La Ar- 
gos era mare forfotă. Soli şi delegaţi din diferite oraşe ale 
Peloponesului plecau și veneau. În acele citeva luni, toată 
Elada — cu excepţia eforilor — luă în serios alianţa noas- 
tră cu Sparta. 

Cînd eforii fură înștiinţaţi de stăruinţele pe care le de- 
punea Corintul pe lîngă Argos, pentru a-l hotărî să preia 
conducerea Peloponesului, se neliniştiră şi trimiseră soli 
ca să ceară argienilor nu reînnoirea tratatului de pace, ci 
incheierea unei alianţe ! La Argos domnea mare zăpăceală. 
Oamenii politici de acolo nu erau pregătiţi să facă faţă 
unei situaţii pe care n-o doriseră şi la care nu se aştepta- 
seră. Hotărau pe rînd ba o alianţă cu Sparta, ba o alianţă 
cu Corintul, ba păstrarea unei independenţe care i-ar fi 
scutit de obligaţii. 

Lunile treceau şi Sparta continua să ne ducă de nas 
prin tot felul de şiretlicuri şi prin rea credință. Nu înde- 
plinea condiţiile păcii, ba chiar avu îndrăzneala să ne îna- 
poieze fortăreaţa Panactos distrusă pînă în temelii, o for- 
tăreaţă de la graniţă, în schimbul! căreia ne cerea Pilosul. 
Din fericire, am refuzat. Eforii încheiară şi o alianță cu 
Beoţia, de parcă ar fi vrut să ne amenințe. Atunci po- 
porul se revoltă şi-i ceru socoteală lui Nicias. 

Stăpînul meu înţelese că sosise momentul să între- 
prindă prima lui acţiune politică importantă. 

— Să plecăm la Argos, Silicos, să-i convingem pe ar- 
gieni să se alieze cu noi. 

— Dar, Alcibiade! am observat. Spui că vom merge 
la Argos să încheiem alianţa, ca şi cînd ai spune că azi 
după-amiază vom merge la Stoa Poichile ca să discutăm cu 
Socrate ! Cunoşti pe cineva la Argos ? Ai prieteni care să 
te recomande ?... 

Stăpiînul meu m-a privit în ochi cu oarecare deza- 
măgire. 

— Deci avem nevoie de recomandaţii, Silicos, a spus 
ironic. Atunci voi merge singur. Tu vei rămîne aci! 

— Nici vorbă! Voi veni şi eu! 

— Vom pleca miine ! Acum să mergem la Demostene, 

să discutăm chestiunea. Strategul nu era prea entuziasmat 
de ideea stăpinului meu, dar el l-a făcut să-și schimbe pă- 
rerea. 
- — Strategule, pină acum am dus un război de apărare. 
În afară de victoriile tale de la Sfacteria, nu am făcut de- 
cît să ne apărăm. Peloponesienii nu aveau flotă ca să tre- 
buiască s-o distrugem. Aveau armată care venea şi ne 
provoca diştrugeri, fără să îndrăznim a ieşi din dosul zi- 
durilor. Politica aceasta a lui Pericle, înţeleaptă la timpu: 
ei, cînd nu puteam avea aliaţi în Pelopones, este acum 
depășită. Putem dobîndi un aliat puternic în Pelopones şi 
putem să transportăm războiul departe de aici, ca să-l 
vadă peloponesienii și să dispere, în loc să-l vadă oamenii 
aici şi să se îngrozească. Şi momentul este foarte potrivit 
pentru noi. Graţie ţie, prestigiul militar al Spartei este 
acum inexistent ! Cele mai multe oraşe din Liga ei sînt 
nemulțumite de ea, Argosul se înalţă ca o nouă amenin- 
ţare împotriva ei... Ce-ai spune dacă, în loc să-l vezi pe 
Arhidamos la Aharnes, pustiind şi descurajind poporul, 
te-ai duce tu la Argos? Avind oraşul ca bază, vei putea 
face incursiuni pînă la graniţele Laconiei. 


Am pornit spre Argos și am ajuns într-un moment 
prielnic. După mii de discuţii și de șovăieli, de hotăriri şi 
de renunţări, partidele politice se înţe.eseseră să trimită 
soli la Sparta ca să accepte reînnoirea libaţiilor de priete- 
nie pentru cincizeci de ani. Stăpînul meu nu se arătă tul- 
burat de această ştire. Cum se explică izbinda lui la Ar- 
gos ? Cum i-a vrăjit ? Ce le-a spus? Nu cunosc amănun- 
tele, dar argumentul lui principal era lipsa de sens a unei 
reînnoiri a alianţei cu lacedemonienii, ceea ce ar fi osîndit 
orașul lor să trăiască încă cincizeci de ani soarta unui sim- 
plu satelit al Spartei. 

Cîţiva membri ai oligarhiei din Argos se neliniştiră 
auzind de venirea lui Alcibiade şi se străduiră să-l împie- 
dice să stea de vorbă cu arhonţii şi cu deputații. 

— Cine e şi ce reprezintă acest Alcibiade ? îndrăzniră 
ei să întrebe. Dar democraţii le închiseră gura spunînd : 

— E un Alcmeonid! 

A treia zi, stăpînul meu m-a chemat şi mi-a spus: 

— Silicos, Argosul e al nostru! Ai să pleci chiar azi 
cu solii care merg la Atena să ceară alianţa noastră. Auzi! 
Alianţă ! Eu rămîn aici încă cîteva zile, pentru orice even- 
tualitate. Ia scrisoarea asta către Demostene. O sigilez!? 


Vestea alianţei noastre cu Argosul i-a tulburat pe 
efori. Vrînd s-o împiedice cu orice preţ — mai aveam de 
făcut doar jurămintele de ratificare — au trimis soli „ple- 
nipotenţiari“, avînd deci împuternicirea de a rezolva pe 
loc toate chestiunile în vederea îndeplinirii condiţiilor de 
pace. Solii spartani sosiră în același timp cu trimişii Argo- 
sului, veniţi pentru solemnitatea jurămintelor. 

Alcibiade se înfurie aflînd de sosirea unor soli „pieni- 
potenţiari“. 

— Am să-i umilesc ! strigă el. Vor trebui să plece fără 
să fi putut spune un cuvînt în adunare. 

— Fă cum vrei, dar fii prudent ! spuse Demostene. 

— Nu voi fi de loc prudent ! Spartanii nu cunosc nici 
o stavilă, prin urmare, dacă vrem să-i înfruntăm, nu tre- 
buie să şovăim nici noi în nici o împrejurare. Este una din 
urmările îngrozitoare ale războiului, dar ce să facem ? 
Ne-au păcălit de o sută de ori, ne spun numai minciuni, 
ne înşală sub ochii noştri, şi Nicias stă şi-i admiră. Ei 
bine, nu! Acum a sosit şi rîndul nostru! 


Unul din solii „p:enipotenţiari“ era Endios. Familia 
lui, una 'din cele mai vechi din Sparta, avea legături de 
rudenie cu familia stăpînului meu. Bunicii lui fuseseră 
prieteni apropiaţi cu bunicul lui Alcibiade şi cu Clinias. 
Era firesc ca, aflindu-se la Atena, Endios să vrea să-l cu- 
noască pe Alcibiade cel tînăr. Stăpînul meu îl primi cu o 
bucurie pe care n-o exageră, ca să nu bănuiască celălalt 
ceva ; se purtă politicos. 

— Va să zică sînteţi „plenipotenţiari“ ? îl întrebă el. 

— Da! Plenipotenţiari ! Nu trebuie să trimitem ra- 
poarte la Sparta. 

— Sînt încîntat, Endios! Văd că nenorocirile noastre 
se apropie de sfîrşit şi că unirea Spartei şi a Atenei va 
insemna începerea unei noi ere pentru Elada. Dar ia spu- 
ne-mi : aţi declarat în Bulé că sînteţi plenipotenţiari ? 

— Bineînţeles. 

— Nu ştiu dacă aţi făcut bine. Gindiţi-vă că va trebui 
să vă prezentaţi în adunare. Mi se pare că e fixată pentru 
mîine. 

— N-aş putea veni la tine pe înserate, cu colegii mei, 
ca să ne sfătuim împreună ce trebuie să facem ? 

— Dacă vreți... Mi se pare însă că Nicias v-a pregătit 
un banchet. 

— Nu-i nimic ! Venim la tine devreme şi pe urmă ne 
ducem la Nicias! 

Încintat, Endios veni după masă însoțit de ceilalți spar- 
tani, care, intrînd, îl salutară ceremonios pe Alcibiade şi 
'se așezară în jurul lui. Îl priveau ca pe un animal ciudat 
şi primejdios. Știau, firește, că el era autorul alianţei cu 
Argosul. 

— Cirmuitorii noștri v-au făcut urarea de bun venit, 
străini, spuse stăpinul meu, nu se cuvine s-o repet şi eu. 
Vreau numai să-mi arăt mu.țumirea că văd aici pe repre- 
zentanţii Spartei, veniţi să pună umărul la realizarea unei 
opere importante. Cred că cea mai sigură prietenie se clă- 
-deşte pe o duşmănie veche, fiindcă niște duşmani ajunși 
prieteni ştiu să se preţuiască unul pe celălalt. 

— Ai dreptate! spuse Enfios. 

— Îţi mulţumesc, răspunse Alcibiade şi se întoarse spre 
«ceilalți soli ca să vadă ce impresie le făcuseră cuvintele 
lui. Chipuriie lor păreau mai puţin încordate. Ca să-i li- 
niştească definitiv, stăpînul meu continuă : Pînă ieri cre- 
deam că nu vreţi să ne fiţi prieteni, iată de ce — vă măr- 
turisesc — ne-am şi dat silinţa să ne înţelegem cu Argo- 
sul. Acum însă totul se schimbă ! Sînteţi aici în calitate 
de plenipotenţiari. 

— Da, Alcibiade ! Avem depline puteri ! 

— Trebuie să ne gîndim care e mijlocul cel mai nime- 
rit de a vă înfăţişa miine poporului. Ştiţi că, în ultimul 

timp, oamenii noştri au fost tare miînioşi şi trebuie să re- 
cunoaşteţi că aveau oarecare dreptate. Amfipolis... fortă- 
reaţa din Panactos... alianţa voastră cu Beoţia... 

— Aliaţii noştri, Alcibiade... aliaţii noştri n-au vrut. 

— Ştiu asta, dar cum poate cineva să explice astfel de 
lucruri poporului, cum să se facă crezut ? Fiţi atenţi mîine. 
Mărturisesc că această adunare mă cam îngrozeşte. Oa- 
menii sînt revoltați şi vor avea pretenţii mari, ştiind că 
aveţi autoritatea de a rezolva pe loc toate problemele. Aici 
n-aveţi de-a face cu Bulé, unde oamenii sînt calmi şi po- 
toliţi. 

— Atunci, să nu spunem că sîntem plenipotenţiari. 

— Poate că e o idee bună. Poporul va cere să luați 
imediat hotăriri în legătură cu chestiunile aflate în sus- 
pensie şi pretenţiile lui vor fi mari dacă va şti că sînteţi 
plenipotenţiari. 

— Prin urmare, Alcibiade, e mai bine să spunem că 
am venit numai pentru tratative. 

— Cred că aşa e mai bine. Dar s-a făcut tîrziu, străinit 
Nicias vă aşteaptă. A poftit mulţi oaspeţi în cinstea voas- 
tră şi n-aş vrea să întirziaţi din cauza mea. 

Seara, prietenii lui Alcibiade răspîndiră în oraș ştirea 
că solii erau „plenipotenţiari“. 

În adunarea din ziua următoare, stăpînul meu ceru 
primul cuvîntul, îndată după crainic. 

Se urcă la tribună şi, întorcîndu-se către solii spartani, 
îi întrebă : 

— Ce calitate aveţi, străini ? Care sînt împuternicirile 
voastre ? 

— Venim din Sparta să ducem tratative pentru înde- 
plinirea condiţiilor de pace. Nu putem lua nici o hotărîre. 

Ultimele cuvinte fură acoperite de strigătele mulţimii. 
Adunarea urla ca o fiară : 

— Mincinoşilor ! Mincinoșilor ! 

— Spartani mîrşavi ! 

— Ieri spuneaţi că sînteţi plenipotenţiari ! 

— Jos de la tribună! Jos! 

Deputaţii, care aflaseră chiar de la spartani că sînt ple- 
nipotenţiari, nu ştiau ce să facă. Gesticulau, strigau, se: 
străduiau să se facă auziţi şi-i dojeneau pe soli care se ză- 

păciseră şi nu se pricepeau ce să răspundă. Între timp, mul- 
ţimea se ridicase în picioare şi striga : 

— Afară ! Afară ! 

Nicias, care pregătise un lung discurs, se ghemuise uluit 
în jilţul său de strateg şi-şi pierduse capul. Solii se adu- 
nară în jurul lui ca şi cum i-ar fi cerut ocrotire, şovăiră 
o clipă, apoi ieşiră din incinta adunării, care începuse să-i 
înjure. 

Stăpînul meu aștepta liniștit la tribună. Ar fi convins 
îndată adunarea să ratifice alianţa cu Argosul, dacă în 
clipa aceea nu s-ar fi întîmplat ceva neprevăzut : un cu- 
tremur ! Mulțimea se îngrozi şi se împrăștie. 

În ziua următoare, cînd adunarea se deschise iar, Nicias, 
care era superstiţios, exploată precauţia oamenilor şi con- 
vinse adunarea să-l trimită sol la Sparta, făgăduind că se 
va întoarce cu rezultate strălucite. 

— Dacă nu reuşesc, spuse el, puteţi să ratificaţi alianța 
cu Argosul. 

Nicias plecă la Sparta, unde fu primit cu mari onoruri 
şi cu multe vorbe goale, dar nu izbuti să realizeze nimic. 
Singurul lucru pe care-l acceptară eforii fu să reînnoiască 
jurămintele pentru tratatul de pace, ale cărui condiţii nu 
le îndeplineau ! Oricît de mare ar fi fost „simpatia“ lui 
faţă de laconieni, Nicias avea destulă minte ca să nu ac- 
cepte această batjocură. Îndată după întoarcerea lui avu 
loc solemnitatea jurămintelor cu Argos. 

Poporul era foarte nemulţumit de Nicias, fiindcă din 
cauza lui restituisem prizonierii de la Sfacteria, în timp 
ce stăpînul meu, întemeietorul alianţei cu Argosul, era 
idolul mulţimii. Membrii oligarhiei, înfuriaţi că au de în- 
fruntat un nou Alcmeonid, ocrotitor al demosului, îl în- 
jurau şi-l calomniau. Răspîndeau zvonul că la banchete şi 
serbări stăpînul meu săvîrşeşte tot felul de grozăvii şi că 
face pe democratul ca să ajungă tiran al Atenei. 

— Lasă-i să spună ce vor ! răspundea stăpinul meu ori 
de cîte ori îi aduceam asemenea noutăţi. În curînd o să 
ne punem serios pe treabă. Trebuie să pregătim cetatea 
pentru un nou război. Acum se ţin întrecerile olimpice. 


Se apropia cea de a nouăzecea Olimpiadă şi întreaga 
Eladă, de curînd pacificată, nu se mai gîndea decît la ma- 

rile întreceri, fiecare oraş pregătindu-se să se infăţişeze 
in mod cît mai strălucit. Numai Sparta nu lua parte la 
jocuri. Preoţii din Olimpia o înlăturaseră, fiindcă în timpul 
războiului spartanii încălcaseră pămînturile sacre ale 
Olimpiei. 

La Atena, tinerii noştri fuseseră cuprinşi de o adevă- 
rată nebunie. Fuseserăm excluşi de la două olimpiade şi 
— după cum se aflase — în Elada se răspindise zvonul că 
nu ne vom înfățișa nici de data aceasta, ca să nu ne dăm 
în vileag sărăcia. 

— Jur pe Stix! spuse stăpinul meu la un ospăț, că 
delegaţia noastră la întreceri.e olimpice din acest an va. 
fi cea mai strălucită, cea mai bogată din cîte a trimis vre- 
odată un oraş elen! 

În seara aceea se strînsese multă lume la noi acasă. 
Erau de faţă : Euriptolemos, Agaton, Apolodor, Pulition,. 
Eriximahos, Critias, nelipsitul Antiohos şi tăcutui Socrate, 
de la care în ultimul timp nu se mai putea scoate un cu- 
vînt. Mai era şi un nou prieten al lui Alcibiade, un anume: 
Diomede, care se pricepea în oarecare măsură la medicină 
şi, cum în vremea aceea Hiparete trebuia să nască, Dio- 
mede se alipise sub acest pretext grupului lor. 

Auzind vorbele stăpinului meu, ciuli urechile. 

— Aş vrea să vin şi eu cu tine, spuse el, numai că n-am: 
bani să concurez la cursele de care. 

— Cine dintre voi îşi mai aminteşte, spuse stăpînul 
meu fără să ţină seama de Diomede, să se fi prezentat. 
vreodată la Olimpiadă un singur concurent cu şase care 
de luptă, fiecare avînd doi cai? 

— Ai înnebunit, Alcibiade ? 

— Doisprezece cai ! De necrezut ! 

— Cum se poate ? 

— Se poate, prieteni ! Voi abia începeţi să vă gindiţi 
ia întreceri, pe cînd eu mă pregătesc de cîteva luni. L-am: 
trimis pe Antiohos în Tesalia şi mi-a cumpărat caii cei 
mai buni! 

— Şi unde i-ai antrenat ? 

—, La moşia mea din Erhia ! 

— Ah, Alcibiade, spuse Diomede. În Argos există de 
vînzare un car de luptă cu doi cai, pe care i-ar invidia şi 

Patroclu ! Împrumută-mi niște bani să-l cumpăr. Ai ati- 
ţia prieteni în Argos! Ajută-mă! 

— Şi de ce să nu-l cumpăr eu ? 

— Vrei să te prezinţi cu şapte care de luptă ? Aşa ceva 
nu s-a mai auzit vreodată! 

— Tocmai, se va auzi acum, prieteni! Se va auzi în 
toată Elada ! 

Şi s-a auzit! Prezenţa stăpiînului meu la Olimpia a 
fost un triumf pentru Atena, o apoteoză pentru el, o ui- 
mire pentru întreaga lume elenică. 

Cu o corabie închiriată anume am trimis paisprezece 
cai, zece conducători cu tot atîtea care şi paisprezece sclavi. 
Eu eram supraveghetor ! Ce chin, o zei ! Caii n-aveau voie 
să sufere, apa nu trebuia să le lipsească, nici un car nu 
trebuia să se sfarme la clătinările corăbiei. Pe lingă asta, 
conducătorii carelor sufereau de rău de mare, sclavii se-n- 
grozeau de cel mai mic val ! 

Din toate cele patru colţuri ale lumii elenice veniseră 
la Olimpia atleți, alergători pentru cursele de care, poeți, 
filozofi, spectatori şi o mulţime de călători, dintre care 
cei mai mulţi bogătași. Jumătate din Elada nu participase 
de zece ani la jocurile olimpice. Cealaltă jumătate era Pe- 
loponesul, cu oraşele lui dorice, care se prezentau totdea- 
una ca niște sărăntoci la întreceri. De data asta vedeai re- 
prezentanţi ai tuturor oraşelor Ioniei, ai Siciliei, ai marilor 
insule din Liga noastră, fiecare rivalizind în bogăţie şi 
măreție. Samos, Chios, Lesbos, Efesul, Miletul, toate ridi- 
caseră în jurul marelui sanctuar al lui Zeus, la oarecare 
distanţă de templu, corturi strălucitoare, împodobite cu 
covoare preţioase întinse pe jos și cu ţesături brodate cu 
aur. Nu trecea oră fără vreun sacrificiu sau vreo serbare 
în templul lui Zeus. 

După ce mi-am instalat caii şi oamenii, am putut să 
mă duc şi eu la templu. Mi s-a strîns inima cînd am zărit 
capodopera nefericitului Fidias. Lucrat în aur şi fildeş, 
uriaș pe tronul lui, atotputernic şi inaccesibil, cu o expre- 
sie de linişte cumplită pe faţă, tatăl zeilor şi al oamenilor 
te ţintuia în prag. 

Mai erau două zile pînă la începerea întrecerilor şi de- 
legația noastră nu sosise încă. 

— Unde-i vechea măreție a Atenei ? auzeai de pretu- 
tindeni. 

— S-a dus! A făcut-o praf războiul! Şi cînd te gin- 
deşti că nu-s decît cîțiva ani !... 

— Atena e stoarsă! Bogătaşii ei sint doboriţi la pă- 
mînt. Nu s-a găsit nimeni care să ia cheltuielile asupra 
lui. 

În ziua următoare însă, vestea sosirii atenienilor se 
răspîndi ca fulgerul. Toată lumea se adună la intrarea 
marii incinte, pe unde pătrundeau toate  delegaţiile. 
Atleţii îşi părăsiră antrenamentele, mulţi preoţi aminară 
jertfele şi alergară să privească. Văzîndu-i pe atenieni, 
lumea începu să aclame. Delegații noștri alcătuiseră o pro- 
cesiune. În frunte păşeau un mare număr de tineri atleți 
purtînd vasele sacre de aur din tezaurul nostru, după ei 
veneau sclavii mînînd animalele pentru jertfe și la urmă 
horegii, cu hlamide şi sandale albe, încununaţi cu lauri. 
Printre ei se afla Euripide și aiături de el Alcibiade, blond, 
înalt, ca o statuie a frumuseţii... După jertfe, după pre- 
zentarea oficială în fața membrilor juriului, stăpînul meu 
alergă să se înscrie. 

— Cu doi cai? îl întrebă cel care dădea semnalul de 
întrecere la alergări, crezind că era vorba de un sin- 
gur car. 

— Cu paisprezece ! răspunse stăpînul meu. 

— Cum adică, paisprezece ? întrebă celălalt supărat, 
crezînd că stăpinul meu vrea să-l ia peste picior. 

— Adică iau parte la întrecere cu şapte care. 

— Şapte care ? Pe zei! Supraveghetorule ! Așa ceva 
nu s-a întîmplat niciodată. Şapte care de luptă ? Trebuie 
să-i întreb pe eforii întrecerilor ! 

— Există vreo oprelişte în privinţa asta ? 

— Nu. 

— Atunci nu mai întreba pe nimeni. 

— Dar nici un rege, nimeni... 

— Sînt Alcibiade din Atena, spuse pe un ton tăios 
stăpinul meu. 

Toată ziua nu se mai vorbi despre nimic altceva în 
corturi, la palestră şi pe stadion. 

— Şapte! Da! Da! Am văzut înscrierea ! 

— Sigur! Sînt şapte! Am văzut caii, i-am numărat. 

— Şi zece conducători ! Are trei de rezervă ! 

— Dar câţi bani are omul ăsta! 

— Şi noi care spuneam că Atena... 

Mulţi erau încă neîncrezători. 

— Ce înseamnă ăşti paisprezece cai? Or fi ai ar- 
matei ! 

Spuneau aşa fiindcă trimisesem la Olimpia un escadroa 
de cavalerie, cerut de elieni, care se temeau că spartanii, 
dornici să se răzbune pentru că fuseseră înlăturați de la 
jocuri, ar fi putut face vreo incursiune. 

Dar cînd, în a patra zi a jocurilor, membrii juriului 
dădură numele învingătorilor, cînd se auzi de trei ori 
în hipodrom, la prima, la a doua și la a patra victorie, 
strigîndu-se : „Alcibiade al lui Clinias, atenian“ şi cînd 
stăpînul meu fu încoronat de trei ori, entuziasmul mul- 
țimii fu atît de mare, că membrii juriului fură siliţi să 
întrerupă distribuirea premiilor. Mulțimea se revărsă pe 
stadion, îl luă în braţe pe Alcibiade, care-şi purta cununa 
şi-l purtă de trei ori în jurul arenei, în timp ce toţi cei ră- 
mașşi la locurile lor aplaudau şi strigau. Cînd, după multe 
strădanii, stăpîinul meu reuşi să se întoarcă în cortul său, 
un adevărat asediu începu. Toţi voiau să-l vadă, toţi voiau 
să-i vorbească, toţi voiau să-l atingă. Chioţii veniră să-i 
ceară o favoare, şi anume să le îngăduie să-i hrănească 
animalele în tot timpul șederii lui la Olimpia. Samioţii 
îi dăruiră tot vinul cu care veniseră, adică o sută patru- 
zeci de burdufuri ! Cizicienii îi puseră la dispoziţie bu- 
cătarii lor şi tot ce-i trebuia pentru masă. 

Stăpinul meu îi porunci lui Antiohos să iasă şi să 
strige mulţimii adunate că în seara aceea pofteşte pe toți 
elenii aflaţi în Olimpia la un ospăț. Un strigăt se ridică 
din mulţime. Eram atît de fericit în clipa aceea, văzîn-. 
du-mi stăpînul devenit idolul acestei mulţimi, care peste 
două zile avea să se răspîndească pe tot pămîntul elen 
cu numele lui pe buze, încît n-am protestat la această idee 
nebunească a ospăţului nocturn. 

— Unde o să găsim atita carne, atitea vase şi atita 
vin ? şopti un sclav lîngă mine. 

N-am avut de cînd sînt atita alergătură ca în după- 
amiaza aceea. Umblam peste tot cumpărînd boi, cerînd tu- 
turora vase, bucătari şi sclavi ca să dea ajutor. Din feri- 

cire, când s-a înnoptat, totul era gata. M-am îndreptat spre 
cortul stăpînului meu. 

— Unde-i Alcibiade ? am întrebat uimit, văzînd înă- 
untru nişte străini. 

— E în noul lui cort! mi-au răspuns ei rizînd. 

— Care cort? 

— Cel pe care i l-am dăruit noi, cortul Efesului. Cor- 
tul cel mai bogat şi cel mai mare ridicat vreodată între 
zidurile Olimpiei ! 

Cînd m-am dus la noul cort al stăpînului meu, am vă- 
zut că era într-adevăr o capodoperă. Pe el l-am găsit în- 
conjurat de admiratori care beau vin din cupe de aur şi, 
printre urări şi risete, urechea mea a prins cîteva pe care 
nu le înţelegeam : 

— Să-ţi trăiască, Alcibiade ! 

— Să fie viteaz ca tine! 

— Să fie frumos şi puternic ! 

Puțin mai înainte sosise un curier de la Atena, aducîn- 
du-i stăpinului meu vestea că Hiparete născuse un fiu. 

Toată Olimpia petrecu pînă în zori. În cortul stăpînu- 
lui meu se adunaseră oamenii cei mai de vază din fiecare 
delegaţie şi toţi învingătorii la Olimpiadă. Euripide recită 
niște versuri în cinstea lui Alcibiade : 

Cinta-voi pentru tine, o fiu al lui Clinias, 
Încununat cu ramul măstinului întîiul, 
al doilea şi, iată, şi-al patrulea... 


Cind ne-am întors la Atena i s-a făcut o primire trium- 
fală. De la Ceramicos şi pînă în agora, drumul nostru a fost 
o apoteoză. La picioarele statuii lui Teseu, Alcibiade era 
aşteptat de arhontele eponim şi de prieteni care-l în- 
timpinară numindu-l „gloria Atenei“ ! 

Eponimul comandă unuia dintre cei mai buni pictori 
portretul lui Alcibiade, care fu aşezat la loc de mare 
„cinste, adică în pinacoteca Propileelor. 

Cite banchete nu s-au dat în acele zile în cinstea lui 
Alcibiade ! Cite serbări şi cîte jertfe n-au avut loc ! Toată 
ziua nu erau decît petreceri, cîntece, adunări dezlănţuite, 
jocuri, glume, pariuri fantastice. 

— La următoarea Olimpiadă mă duc cu paisprezece 
care de luptă! Cine pariază ? 

— Cine îndrăzneşte să parieze cu un semizeu, Alci- 
biade ! 

În ciuda onorurilor, a dragostei și a admiraţiei ce-l în- 
conjurau, Alcibiade n-a fost cu adevărat mişcat decît în 
clipa întîlnirii cu Timandra. Cînd a intrat în camera ei, 
Timandra a întins mîinile şi a căzut în genunchi. N-a 
scos un cuvînt, dar ochii ei îl priveau cu atita bucurie, 
cu atîta dragoste şi devotament, ochii ei erau atît de fru- 
moşi, încît lui Alcibiade i-au dat lacrimile. E singura 
dată cînd l-am văzut plingînd... 


— Frumoasă e gloria întrecerilor, frumoase cununile 
şi delirul gloatei, acum, însă, trebuie să te cuminţeşti şi 
să te apuci de treabă ! De treabă serioasă ! Să ştii ce vrei 
să faci şi cum să faci ce vrei! 

— Mă jigneşti, Socrate! Îmi vorbeşti de parcă n-ai 
da doi bani pe ceea ce am făcut în ultimii doi ani, de 
parcă n-ai recunoaşte că alianţa noastră cu Argosul e 
cel mai de seamă eveniment politic din zilele Sfacteriei 
şi pînă azi! Mă revoltă nepăsarea și disprețul tău pentru 
victoriile mele de la Olimpia ! 

Stăpînul meu se aprinsese. În ultimul timp, de cînd 
începuse să facă politică, se întilnea destul de rar cu So- 
crate. Era totdeauna înconjurat de diferiţi prieteni, oa- 
meni politici, strategi şi arhonţi care, dindu-şi seama că-i 
sosise ceasul să conducă, se adunau în jurul lui, unii ca 
să-şi lege soarta de a sa, alţii ca să-i dea sfaturi, alţii, 
cei mai mulți, ca să-l linguşească. După moartea lui Cleon, 
un anume IHiperbolos, care lucra opaițe, încercase să de- 
vină ocrotitorul  demosului, dar democraţii îşi dădură 
seama că era un om prost şi ușuratic şi-l luară drept 
conducător pe Alcibiade. 

Cînd venea la stăpînul meu şi-l vedea înconjurat de 
toată lumea aceea străină de gîndurile şi de năzuinţele 
lui, Socrate rămînea tăcut într-un colţ. Cufundat în pre- 
ocupările lui, poate că nici nu auzea ce se vorbea. În- 
cetul cu încetul, încetă să mai vină pe la noi, dar se 
interesa totdeauna de Alcibiade şi întreba de el. După în- 
toarcerea noastră de la Olimpia veni să-l felicite şi tot- 

odată să-i vorbească. Alcibiade i-o luă pentru prima oară 
în nume de rău. Era acum bărbat în toată firea, om po- 
litic, învingător glorios la Olimpiadă, avea o carieră stră- 
lucită în faţă, izbutea de pe acum să impună o nouă orien- 
tare în politica Ligii noastre şi nu mai putea admite tonul 
cu care-i vorbea Socrate. Dar şi acesta se aprinse şi tonul 
vocii lui, atît de calm şi de serios totdeauna, se însufleţi şi 
deveni dojenitor. 

— Dacă urechea ta s-a obișnuit atît de mult cu lingu- 
şirea încît nu mai poate să audă ce spun eu, singurul ca- 
re-ţi dezvălui adevărul: despre tine însuţi, am să plec nu- 
maidecît. Victoriile de la Olimpia ? Sînt strălucite ! Prea 
strălucite ! Sper însă că le consideri şi tu ca o întîmplare 
trecută din viaţa ta. Pericle n-a fost învingător la 
Olimpiadă, Temistocle de asemenea ! Nu mai insista deci 
şi nu mai paria că ai să te prezinţi la următoarea Olim- 
piadă cu paisprezece care ! Acum îngrijeşte-te de tine ca 
să poţi fi de folos şi cetăţii şi ţie. Poate că ai făcut ceva 
pentru alianța cu Argosul, dar felul în care ai realizat-o 
a păgubit Atena. 

— Te giîndeşti la solii spartani ? 

— Întocmai ! 

— Să mai vorbim despre aşa ceva, după atitea luni 
de zile ? Crezi că am păgubit Atena fiindcă i-am înşelat 
pe nişte înşelători care ne-au păcălit de atitea ori ? 

— Alcibiade, ceilalţi oameni politici ştiu, poate, că 
cea mai bună politică e cinstea, totuşi, încearcă întîi toate 
celelalte posibilităţi ! N-aş vrea să faci ca ei... 

Stăpinul meu vru să spună ceva, dar Socrate îl opri 
cu un gest sever. 

— Ştiu ce vrei să zici : că eforii au avut de multe ori 
o purtare necinstită faţă de noi. Dar dacă o să ne folosim 
de aceleași mijloace ca şi ei, ce deosebire va fi între noi 
şi ei ? 

— Nu eşti om politic! spuse cu brutalitate Alcibiade. 
Află de la mine că politica e crudă şi aspră şi că n-are 
alt ţel decît succesul ! 

Socrate nu răspunse nimic. Se ridică încet în picioare 
şi plecă fără un cuvînt. Speriat parcă de propriile lui cu- 
vinte, stăpînul meu se uită la el cum pleacă, dar cînd So- 
crate se pierdu în noapte, sări în sus. 

— Învăţătorule ! strigă el şi alergă după celălalt. 

Îmi amintesc cuvîntul acela îngrozitor pe care l-a ros- 
tit stăpînul meu şi poate că, pitită pe undeva, Nemesis, cu 
urechea ei totdeauna la pîndă, l-a înhăţat şi l-a păstrat... 


Stăpinul meu fu ales strateg, pentru prima oară, la 
treizeci şi doi de ani. Faptele lui de arme din diferite cam- 
panii, marile succese în alianța cu Argosul, glorioasele vic- 
torii de la Olimpia, tinereţea, frumuseţea, pină şi năzbi- 
tiile lui, care ţeseau un fel de legendă în jurul său, făceau 
din el un idol al poporului. Oligarhia îl ura și democraţii 
vedeau cu teamă că dobîndeşte zi de zi o influenţă tot 
mai mare. 

Alcibiade îşi dădu repede seama că politica cere o acti- 
vitate şi o prezenţă permanentă pe scenă, precum şi un 
noroc permanent fiindcă nerecunoştinţa şi uitarea stau 
veşnic la pîndă. 

O dată ajuns strateg, vru să arate tuturor cît de pre- 
țioasă era alianţa noastră cu Argosul şi cîte foloase nepre- 
uite puteam trage din această bază de acţiune în Pelopo- 
nes, care devenise, pentru Sparta, ceea ce era pentru noi 
Peoţia, adică un spin înfipt în coastă. 

— Am să umilesc Sparta, Silicos! Ai să vezi! mi-a 
spus el la plecare. 

Nu numai eu am văzut asta. Întreaga lume elenică l-a 
văzut pe Alcibiade, la virsta de treizeci şi doi de ani, ur- 
mat de o sută optzeci de hopliţi, străbătind întreg Peio- 
ponesul, de la Argos şi pînă la Patras, fără ca nimeni să-l 
împiedice, fără ca nimeni să îndrăznească să-l atace, fără 
ca nimănui să-i treacă prin minte să-l înfrunte. Nimeni, 
nici chiar Sparta, nu se gîndea să protesteze. Era ca şi 
cum ar fi trecut un zeu. 

Alcibiade cutreieră întîi Argosul, unde rămase cîteva 
zile la prietenii lui de acolo, apoi porni în zorii unei zile 
şi străbătu tot Peloponesul. Argienii se adunaseră sus pe 
ziduri ca să-l vadă plecînd şi-l aclamară cînd trecu de 
porţile lor, dar li se strînse inima văzînd un pumn de sol- 
daţi care se depărtau pe cîmpie. Marşul acela prin Pelopo- 
nes e una din cele mai frumoase dovezi de îndrăzneală ale 
stăpinului meu. Trecu prin ţări duşmane cere nu cunoş- 
teau şi nu se închinau decit unui singur stăpin : Sparta. 

Își instală cortul la cîteva stadii depărtare de Laconia, in- 
tră prin oraşe şi discută cu fruntaşii lor. De ce-i dăduse 
demosul doar o sută optzeci de voinici ? Dacă ar fi avut mai 
mulţi, ar fi făcut ceea ce făcuse Brasidas în Peninsula Cal- 
cidică şi în Tracia, ca să ne dăuneze. 

Alcibiade străbătu Argolida, întreaga Arcadie şi Ahaia, 
răspîndind în jurul lui admiraţie şi teamă, precum și în- 
doială faţă de puterea Spartei. 

La Patras, arhonţii îl primiră cu mari onoruri, dar tot- 
odată cu oarecare rezervă şi cu oarecare teamă. Rămase 
multe zile acolo, vrînd să-i convingă să se alieze cu noi şi 
să-şi construiască şi ei ziduri lungi pînă în portul lor. 

Unul dintre arhonţii din Patras îi spuse : 

— Să-mi fie cu iertare, Alcibiade, dar dacă vom intra 
în liga voastră ne veţi înghiţi... 

— Se poate, răspunse el, dar nu vă vom înghiţi decît 
încetul cu încetul şi începînd de la picioare, pe cînd Sparta 
vă va înghiţi începînd de la cap şi dintr-o dată! 


De la Patras se întoarse la Argos, străbătînd iar tot 
Peloponesul, apoi veni cu o corabie la Atena, unde veştile 
despre marşul lui uimitor umpluseră lumea de entuziasm. 
Oligarhia, care îi simpatiza pe laconieni, îşi muşca bu- 
zele, dar nu putea spune nimic. 

Întîmplările din anul care a urmat acestui marş prin 
Pelopones au o singură semnificaţie, şi anume au dovedit 
încă o dată invidia oligarhiei, care a preferat să încredin- 
teze altora o campanie dificilă împotriva Spartei, decît să 
asiste la o nouă victorie a stăpinului meu. Aşadar, mem- 
brii oligarhiei izbutiră să convingă Bule să dea conducerea 
unor oameni lipsiţi de curaj, de influenţă asupra armatei 
şi de credit în Argos. Deşi ştiau că Argosul nu cunoaşte 
şi nu ascultă decît de un singur atenian, adică de Alci- 
biade, deputaţii şi polemarhul îl trimiseră nu ca strateg, 
ci doar ca sol cu autoritate politică. Armata aliată porni 
din Argos, se îndreptă împotriva spartanilor şi fu învinsă 
la Mantineea ! Ar fi fost o bătălie dinainte cîştigată şi a 
fost pierdută numai şi numai pentru că strategii noştri 
şi ai argienilor nu putuseră să se impună armatei şi, în 
loc s-o conducă la victorie, se lăsaseră conduşi de ea la în- 
irîngere. Asta, deşi aveau în față pe nehotăriîtul Agis, care 

nu ştia cum şi unde să-şi orînduiască detaşamentele ca să 
ne înfrunte, care se retrase de două ori pe o poziţie mai 
sigură, de teama unei catastrofe, care, după începutul bă- 
tăliei, mai făcu şi altă greşeală. Strategii noştri nu putură 
să profite de aceste ocazii din cauza lipsei de disciplină, 
deoarece curierii de legătură argieni nu se supuneau şi 
aduceau ordinele cu întîrziere. Din această victorie, care 
nu se datora nici vitejiei şi nici valorii lor militare, spar- 
tanii ieşiră iar neînvinşi în ochii elenilor. Rușinea' păţită 
la Sfacteria era acum aproape uitată şi, fără prestigiul, 

fără capacitatea stăpînului meu, am fi pierdut Argosul. 


H 


A un trebuie să povestesc campania din Sicilia, care 
singură putea dovedi ce om preţios era stăpinul meu, 
cît de bine era să-l ai prieten şi cât de rău să-l ai rival... 

Ce s-a întimplat s-a întimplat, dar mie îmi sîngerează 
inima cînd mă gîndesc unde ar fi ajuns azi Atena dacă 
i s-ar fi îngăduit să rămînă credincioasă conducătorului ei 
firesc. Neagră deznădejde îmi întunecă mintea cînd mă 
gindesc că Alcibiade ar fi trăit acum mai slăvit ca oricare 
altul, în loc să zacă în pămînt străin... 

Mulţi l-au învinuit şi-l mai învinuiesc şi azi afirmînd 
că el a fost autorul planului acelei campanii îndepărtate, 
îndrăzneţe şi nesigure. Îndrăzneaţă, da ! Dar de ce nesi- 
gură ? Cu un strateg ca Alcibiade ? Ei, fără complotul her- 
mocopizilor 1!... Acuzatorii lui uită sau vor să uite că 
Atena îşi îndreptase atenţia spre Sicilia încă de pe vremea 
lui Pericle. Uită că Sicilia era o lume elenică şi că Atena 
nu putea să nu se intereseze de ea. Uită că Pericle a avut 
ideea înfiinţării în Sicilia a coloniei panelenice Turioi. Cînd 
Pericle încercase să convingă demosul să se alieze cu Cor- 
cira, spusese, printre altele, că această insulă ne era ne- 

cesară pentru comunicațiile noastre cu Sicilia. Pericle ac- 
ceptase să facă alianţă cu egestanii cu mulţi ani înainte 
de începerea războiului. La izbucnirea lui, catanienii şi le- 
ontinii (ionieni) din Sicilia ne-au cerut ajutorul, ca să nu se 
distrugă oraşele dorice din Sicilia. I-am primit ca oaspeţi şi 
i-am ascultat în adunare. Oamenii noştri politici şi-au dat 
atunci seama cît de folositor ar fi fost pentru noi să adău- 
găm aceste oraşe la Liga noastră şi poate, mai tîrziu, în- 
treaga Sicilie cu negoţul ei bogat și cu pădurile ei nesfîrşite. 
În al cincilea an al războiului am trimis în Sicilia pe stra- 
tegul Lahes cu douăzeci de corăbii, ca să-i ajute pe cata- 
nienii ameninţaţi de Siracuza. 

Ceva mai tîrziu, demosul hotărî — Nicias a fost şi el 
de acord — să trimitem alte patruzeci de corăbii avînd 
în frunte pe strategii Eurimedon și Sofocle. Demostene 
urma să-i însoţească în calitate de consilier. Demostene 
oprise aproape cu forța aceste corăbii la Pilos şi lacede- 
monienii suferiseră dezastrul de la Sfacteria. După pre- 
darea celor trei sute de spartani, navele noastre de luptă 
îşi continuaseră drumul, ajungînd în Sicilia cu o întirziere 
de mai multe luni. În felul acesta, flota noastră de acolo nu- 
măra șaizeci de corăbii. Siracuza, colonie dorică care ne 
dușmănea de mult, se sperie. Renunţă la orice gînd de 
hegemonie şi, ca să cîştige timp, convocă un congres de 
pace pansicilian. Lozinca lor era „Sicilia a sicilienilor, nu 
vrem străini!“ Înfăţişară problema cu dibăcie şi toate 
oraşele acceptară să încheie o alianţă siciliană defensivă. 
Strategii noştri se întoarseră fără rezultat, fiindcă nu mai 
exista nici o posibilitate de a ajuta pe cei care nu mai ce- 
reau ajutor. Totuşi, la Atena oamenii dăduseră atita im- 
portanță Siciliei, fuseseră atît de convinşi de izbînda ade- 
văratului scop al campaniei, încît cerură adunării să-i pe- 
depsească pe strategi. Unul din ei, Sofocle, fu exilat, iar 
celălalt, Eurimedon, fu osîndit să plătească o mare amendă. 

Peste puţin, Siracuza începu să rivnească iar la hege- 
monia Siciliei. Leontinii cerură din nou ajutor şi din nou 
— fără nici o împotrivire din partea lui Nicias — am tri- 
mis două corăbii cu strategul Faiax şi cu instrucţiuni de 
a încerca unirea oraşelor siciliene împotriva Siracuzei. 
Cum, însă, nu avea decit două nave, Faiax se întoarse 
fără a îi făcut nimic. Timpul trecea şi Siracuza își întin-- 

dea dominaţia. Declară război leontinilor, îi asedie, le cu- 
ceri oraşul, îl distruse pînă-n temelii şi izgoni pe locui- 
torii săi, dintre care cei mai mulţi îşi căutară la noi un 
jalnic refugiu şi se stabiliră la Atena, sperînd că se vor 
întoarce acasă. În această vreme ne cerură ajutor şi eges- 
tanii. 

— Ajutaţi-ne cît mai e timp, spuneau ei. Leontinii, 
aliaţii noştri, au fost zdrobiţi. Dacă nu ne ajutaţi repede, 
Sicilia va deveni o posesiune a Siracuzei. Vă cerem ajutor, 
dar o să vă răsplătim ! Sîntem bogaţi şi vom lua asupra 
noastră orice cheltuială. 

Atunci demosul hotărî — şi Nicias nu se împotrivi 
nici de data asta — să trimită delegaţi la Egesta ca să afle 
dacă acest oraş era într-adevăr în stare, după cum spu- 
nea, să suporte cheltuielile unei întregi campanii. Stăpi- 
nul meu sprijini hotărîrea și, în aşteptarea întoarcerii de- 
iegaţiei, începu să studieze, împreună cu prietenii lui po- 
litici, posibilitatea unei expediții militare în Sicilia. 

Cînd delegaţii noştri se înapoiară de la Egesta şi fură 
ascultați în adunare, toată lumea fu cuprinsă de entuziasm 
la gîndul acestei campanii. Delegații vorbiră despre bogă- 
țiile pe care le văzuseră la Egesta, despre vasele de aur 
pe care fiecare egestan le avea în casă şi aduseră în faţa 
adunării uluite şaizeci de talanţi de argint netăiat, care, 
spuneau ei, alcătuiau arvuna oferită de egestani pentru 
cheltuielile de război. Erau banii necesari pe o lună pen- 
tru şaizeci de corăbii. Nimeni nu bănuise atunci — şi cine 
ar fi putut să bănuiască aşa ceva ? — că toată această bo- 
păţie era o înscenare pe care egestanii o puseseră bine la 
punct. Mulțimea primi în unanimitate să se discute cam- 
pania. 

Alcibiade sprijini imediat planul şi cu mare entuziasm, 
în timp ce membrii oligarhiei şi mai ales Nicias, văzînd 
că frumosul discurs al stăpînului meu înflăcărase mulți- 
mea, se pregătiră să-l combată. În vremea aceea, Alci- 
biade nu stătea o clipă în casă. Alerga de la un centru po- 
litic la altul, discuta şi convingea. 

— Să atacăm Siracuza cît mai e timp, pină nu apucă 
să ajungă o mare putere! 

— Dar Sparta ? întrebau unii. 

— Dar Susa ? întrebau alţii, ştiind că atenţia lui Da- 
rius, urmaşul lui Artaxerxe, era veşnic aţintită asupra 
noastră. 

— Sparta ? răspundea stăpînul meu. Multă vreme de 
aci înainte nu va putea întreprinde acţiuni importante. Și 
fără Sparta ce să facă Susa ? 

— Bine! Dar oare bătălia de la Mantineea n-a ridi- 
cat iar prestigiul Spartei ? 

— Numai pînă la un punct. Ia gîndiţi-vă la uimirea 
aliaţilor ei cînd au văzut-o nevoită să lupte, fie şi cu suc- 
ces, la citeva stadii depărtare de graniţele ei! Nu uitaţi 
că Argosul a rămas aliatul nostru, ceea ce constituie o 
ameninţare destul de serioasă şi permanentă pentru lace- 
demonieni. 

Alcibiade mătura orice împotriviri. Prietenii lui Nicias 
își manifestară cu sfială anumite rezerve în adunare, dar 
toată lumea votă campania cu aprobări şi încurajări. 

Demosul hotărî trimiterea în Sicilia a şaizeci de corăbii, 
adică atît cît cereau egestanii, care dăduseră şi arvună 
pentru lefuri. Alcibiade, Nicias şi Lamahos fură numiţi 
strategi. Pentru cine-şi aminteşte că Atena trimisese în alţi 
ani două sute de corăbii în Egipt, o sută douăzeci în 
Cipru, patruzeci şi mai bine în Pont şi şaizeci în Sicilia 
sub conducerea lui Eurimedon, această nouă campanie 
nu trebuie să pară prea îndrăzneață. Nimeni nu-l poate 
învinui pe stăpînul meu că ar fi avut o „ambiţie nebu- 
nească“, așa cum striga Nicias. După hotărîrea luată de 
demos, omul ăsta meschin se îndirji atît de tare împo- 
triva lui Alcibiade, încît, în ciuda tuturor legilor, îndrăzni 
să ceară rediscutarea campaniei, deşi fusese hotărită și 
votată. Si i se dădu satisfacţie. 

Nicias se ridică în adunare şi vorbi încercînd să con- 
vingă poporul să-şi revoce hotărîrea. Spuse vrute şi ne- 
vrute şi despre stăpînul meu vorbi cu răutate. 

Intorcîndu-se spre locul unde se afla Alcibiade în- 
conjurat de prietenii lui, Nicias spuse : 

— Dacă există un cetăţean îngîmfat care şi-a pierdut 
minţile pentru că a căpătat titlul de strateg la o vîrstă 
cînd nu-l merita, dacă, minat doar de o ambiţie nebu- 
nească, un astfel de cetăţean vă împinge să organizaţi 

această campanie, dacă, însetat de putere şi de faimă, vrea 
să fie admirat pentru caii şi pentru carele lui, nu-l lăsaţi 
să cîştige gloria punînd în joc interesele statului ! Tremur 
văzînd cît de numeroşi sînt cei adunaţi în jurul lui ca 
să-i sprijine planurile ! Rog pe cei mai în vîrstă să nu 
creadă că e o laşitate să voteze împotriva campaniei, iar, 
tu, pritanule, dacă vrei să fii un bun cetăţean, apără in- 
teresele Atenei şi întreabă din nou poporul dacă vrea sau 
nu să plecăm în Sicilia! Nimeni nu te va învinui că ne- 
socoteşti legile ! 

In timpul cuvîntării lui Nicias, stăpînul meu se sili să 
se stăpinească, deşi îi scăpa mereu cite o exclamaţie sau 
cîte o mişcare bruscă. Nicias nu apucă să se dea jos de 
la tribună, că stăpinul meu sări în picioare. 

— Atenieni, funcţia de strateg mi se potriveşte mai 
bine ca oricui ! Şi cred că o merit! Sînt siit să încep în 
felul acesta, fiindcă am fost hulit de Nicias care mă 
pizmuieşte. E firesc ca cetăţenii, şi mai ales cei care pot, 
dar nu vor să pună umărul pentru gloria cetăţii, să mă 
invidieze fiindcă am fost în fruntea unor horegii strălu- 
cite şi fiindcă organizez serbări mari. Dar cînd străinii 
mă admiră pe mine, admiră şi cetatea. E posibil ca risipa 
nebunească şi cheltuielile mari, pentru care mă învinu- 
ieşte azi cu atîta asprime, să-mi fi adus faimă, dar ele au 
adus în acelaşi timp şi faima Atenei! Știu prea bine că 
cine se distinge dintre oamenii obişnuiţi şi-i lasă în umbră 
cu faptele lor sînt pizmuiţi toată viaţa de aceştia. După 
moartea lor, însă, fiecare încearcă să dovedească — min- 
tind chiar — că avea legături de rudenie sau de prietenie 
cu ei. Dacă pină azi am fost cunoscut numai prin viaţa 
mea particulară, nu-i mai puţin adevărat că m-am făcut 
cunoscut şi pentru faptele mele strălucite ! Eu sînt acela 
care, fără riscuri şi fără aventuri, am adus în Ligă cel 
mai mare oraş din Pelopones. Eu sînt acela care, la Man- 
lineea, am silit Sparta să-şi arunce toate forţele în luptă 
într-o singură zi. E drept că a învins, dar nici pînă-n ziua 
de azi nu i-a venit inima la loc. Toate acestea se dato- 
rează tinereţii şi elanului meu, pe care Nicias le osîn- 
deşte. Atita timp cît sînt însufleţit de acest elan, profitaţi 

de el. Profitaţi şi de Nicias, dar nu vă răzgindiţi în pri- 
vinţa campaniei din Sicilia. 

Alcibiade aminti numeroasele puncte slabe ale Siciliei, 
care nu era organizată pentru o apărare serioasă, apoi 
vorbi despre necesitatea unei acţiuni permanente. 

— Aşa cum s-a întîmplat cu toţi cei ce se bucură de 
supremație, am dobindit-o şi noi pe a noastră, ocrotind 
totdeauna pe elenii şi chiar pe barbarii care ne cereau aju- 
tor. Dacă rămînem inactivi, riscăm să pierdem foarte re- 
pede tot ceea ce am dobindit cu atîta trudă. Nu mai e în pu- 
terea noastră să alegem împrejurările. Am ajuns la un 
punct cînd trebuie să acţionăm. Sîntem în primejdie de a 
accepta jugul, dacă nu-l impunem noi altora ! Nu vă spe- 
riaţi de vorbele lui Nicias. El încearcă să vă cufunde în 
inerție şi să ridice pe bătrîni împotriva tinerilor. Faceţi ce 
au făcut părinţii noştri : s-au lăsat duși de avîntul tine- 
rilor, au ascultat de sfaturile bătrînilor și au înălţat astfel 
cetatea în locul unde se află azi ! 

Acest discurs înflăcără adunarea. Mulțimea se ridică 
în picioare şi începu să aclame. Alcibiade rămase o clipă 
locului, nemișcat ca o statuie. Un suris îi înflorea pe buze. 
Abia cînd strigătele mulţimii se potoliră, coborî încet de 
la tribună. 

Nicias încercă atunci să recurgă la alte mijloace pen- 
tru a zădărnici campania, şi anume se sili să sperie oame- 
nii cerînd forţe enorme. Pretinse mii de ostaşi, cavalerie şi 
un număr îndoit de corăbii. Rezultatul a fost însă diferit 
de cel la care se aștepta, fiindcă, la toate propunerile lui, 
adunarea a răspuns într-un glas : 

— Ia cît vrei! 

Aşezat la locul lui, stăpînul meu privea ironic pe bă- 
trînul strateg care se prinsese în propria lui plasă. Nume- 
roasele lui pretenţii stirniră treptat nerăbdarea mulţimii, 
care-l sili să coboare de la tribună strigînd : 

— Voi, strategii, trebuie să hotărîți ! 


Pregătirile  ţinură două luni încheiate. Tot orașul se 
pusese pe treabă, dornic să pregătească cea mai strălucită 
expediţie pe care o văzuse vreodată Elada. Toată lumea 
voia să plece : tineri, bogaţi, săraci, muncitori, ţărani, toţi 
alergau să se înscrie pe liste, fiecare potrivit mijloacelor 

sale. Cînd stăpinul meu trecea prin agora, era numaidecit 
înconjurat : 

— Sîntem cu tine, Alcibiade ! 

— Mergem unde mergi și tu, învingător olimpic ! 

Bogătaşii care nu fuseseră numiţi trierarhi prin tra- 
gere la sorţi alergau la eponim şi cereau favoarea de a li 
se permite să echipeze şi ei o navă de război. Fiecare 
cheltuia averi ca să adune echipajul cel mai bun şi ca 
să dea un aspect cît mai fastuos corăbiei sale. Era o viaţă 
nouă, un ritm nou! Un suflu măreț străbătea întreaga 
Atenă. În curind, delegaţii noştri din diferite oraşe ale 
Ligii începură să se întoarcă şi povestiră despre entuzias- 
mul şi bunăvoința tuturor la auzul veştii că Alcibiade se 
afla în fruntea campaniei. 

— Dacă vrea Alcibiade, vă trimitem cinci sute de 
hopliţi, spuserà argienii. 

Mantineea trimise două sute cincizeci de  hopliţi. 
Chios făgădui douăzeci de nave, dar trimise douăzeci și 
cinci, Rodos expedie un mare număr de soldaţi uşor 
înarmaţi, din Creta ne sosiră arcași. 

Dar în mijlocul acestui entuziasm, în febra pregătiri- 
lor, se auzea mereu o şoaptă care trecea prin oraş ca un 
semn rău. Reacţiunea se străduia prin toate mijloacele 
să orienteze în altă direcţie opinia publică. Nicias îşi 
plătea bine prezicătorii ca să dea oracole potrivnice ex- 
pediţiei. Trimise la Delfi după oracol. Acesta sosi curînd 
şi fu răspîndit prin oraş de adepţii lui Nicias. lată cum 
glăsuia : „Atena să cheme pe preoteasa Hesihia! de la 
Clazomene şi să-i ceară sfatul“. 

— Zeul ne sfătuieşte să fim liniştiţi ! să fim liniștiți ! 
strigau partizanii oligarhiei, dar poporul nu voia să ştie 
de nimic. Pregătirile continuau peste tot într-un ritm 
rapid. 

— De la mine a pornit acest avînt, Silicos! spunea 
stăpînul meu. Nicias vrea inerție și decădere, eu vreau 
acţiune şi victorie. Mie mi-a acordat poporul încrederea. 
Cu astfel de pregătiri, cu astfel de entuziasm, cu o astfel 
ide armă în mîini, nimic nu-mi va putea rezista, Silicos ! 


1 Hesihia — linişte, pace. 


— Nu pleca în Sicilia, Alcibiade ! spuse atunci un 
glas. 

Stăpînul meu se întoarse bruse și furios, gata să-l 
arunce afară pe neobrăzatul care vorbise, şi-l zâri pe 
Socrate, care intrase fără zgomot în încăpere. 

— De ce vrei să-mi pui piedici, învăţătorule ? De ce 
vrei să distrugi nişte planuri măreţe şi nişte speranţe 
atit de mari? De ce-mi picuri șovăială şi îndoială în 
suflet ? Încep o mare operă. 

— Nu pleca în Sicilia, Alcibiade! Nu pleca! repetă 
Socrate cu voce stăruitoare şi calmă. 

— Şi de ce să nu plec, Socrate ? 

— Fiindcă  aşa-mi spune demonul meu. Mi-o spune 
vocea pe care o aud în mine. Nu pleca! 

— Vocea ta! Dar vocea zeilor? Oracolele şi profe- 
tiile au vorbit clar! Amon a cuvîntat din pustiul Libiei 
şi ne-a promis o mare victorie. Toate jertfele sînt favo- 
rabile ! Nu vezi cu cît entuziasm se pregăteşte întreaga 
Ligă pentru cucerirea Siciliei ? Pînă şi neguţătorii închi- 
riază corăbii de transport ca să urmeze flota! Se vor 
îmbogăţi, vor deschide pieţe noi. Ei ştiu că unde sint eu, 
acolo e şi succesul ! Se apropie ziua când voi porni ca stra- 
teg în fruntea celei mai strălucite armate pe care a vă- 
zut-o vreodată cineva, voi porni la război cu cea mai bună 
flotă din lume ! E primăvară, Socrate ! Viaţa clocoteşte în 
mine şi sînt plin de bucurie, fiindcă pornesc spre o glorie 
pe care o voi câștiga săvirșind fapte mari pentru patrie. 
Voi fi înapoi înainte de sosirea iernii, vei oferi Atenei Si- 
cilia, un dar nepreţuit, voi avea în miini întreaga Eladă. 
'Toată marea va fi a mea şi eu voi merge înainte, voi merge 
mult mai departe decît Sicilia, ca să cuceresc şi alte locuri. 
Iar cînd mă voi întoarce, Socrate, cînd mă voi întoarce în- 
vingător, nu mă voi mai opri din drumul spre glorie ! Voi 
pleca în Egipt, voi pleca în Fenicia, peste tot voi înălța tro- 
fee şi monumente ale puterii mele, simboluri ale forţei de- 
mocraţiei ! Peste cîteva zile pornesc să-i întrec pe Pericle, 
pe Cimon şi pe Aristide, Socrate ! Pornesc să devin mai 
mare şi mai puternic chiar decît Marele rege ! Îţi aminteşti 
ce-mi spuneai cînd eram copil ? Îmi spuneai că el e marele 

meu dușman ! Voi fi atotputernic şi, aşa cum îmi spuneai 
atunci, toată lumea se va umple de numele meu ! 


În zorii zilei următoare, orașul se trezi uluit. Toate 
statuile lui Hermes din oraş, în afară de una, care se 
afla în faţa casei lui Andocide, fuseseră decapitate. 

Vestea distrugerii lor se răspîndi şi se întinse în oraş 
apăsătoare ca un coşmar. Oamenii umblau mai întâi spe- 
riaţi şi tăcuţi pe drumuri şi, adunîndu-se în jurul statui- 
lor sparte, priveau sfărimăturile încercînd să ghicească 
cine erau sacrilegii şi ce ascundea fapta lor. În fiecare 
colţ se aduna lume care cerceta bucăţile de marmură 
spartă. 

— Un complot! începură să şoptească unii. Un com- 
plot !... 

Alţii preluară acest strigăt şi începură să facă gălăgie. 
„Un complot pentru răsturnarea democraţiei !“ spuneau 
mulţi membri ai oligarhiei, nădăjduind să sperie în felul 
acesta pe oameni şi să zădărnicească campania. 

— Alcibiade! Alcibiade şi beţivanii lui de prieteni 
sînt de vină ! afirmau Pitonicos, 'Tesalos, Androcle şi alţii, 
încercînd să împrăştie acest zvon. 

Când i-am adus vestea lui Alcibiade, a sărit din pat, 
m-a apucat de umeri şi m-a zgilțiit strigînăd : 

. — Adevărat ? Adevărat? Dacă minţi te ucid! 

Am izbutit să-mi recapăt suflarea şi i-am dat amă- 
nunte care l-au convins. 

— Toate statuile lui Hermes, stăpine ! Toate statuile 
din faţa fiecărei case, de la fiecare răscruce ! Zac sfări- 
mate ! Cioburi ! Lumea e îngrozită, face gălăgie, nu ştie 
ce să creadă ! Au şi apărut în agora diverşi şmecheri care 
speculează tulburarea şi revolta mulţimii ! Ce are să se 
întîmple acum ? Ce are să se întimple ? Mare pacoste a că- 
zut peste Atena! 

-— Toată această uneltire se îndreaptă împotriva mea ! 
Urmăreşte  zădărnicirea campaniei! Nemernicii! Oli- 
garhia a organizat complotul! Poate că Nicias e alături 
de ei. Să ne grăbim, Silicos ! Să facem ceva înainte ca ei 
să poată răspiîndi un zvon căruia lumea să-i dea crezare ! 

— Bagă de seamă, stăpiîne, bagă de seamă !... Sînt 
puţini, dar bine organizaţi ! Sînt foarte solidari între ei, 
pe cînd poporul... poporul e... 

Membrii oligarhiei se grăbiră  numaidecit să răspîn- 
dească tot felul de zvonuri. Arătind, chipurile, credinţă şi 
devotament faţă de democraţie, începură să spună că un 
astfel de complot nu putea avea decît un singur scop: 
schimbarea regimului. 

— Cineva vrea să pună jugul pe grumazul nostru! 
strigau ei. Cineva care nu respectă nimic, un ambițios și 
un îngîmfat ! Cineva care consideră că oraşul e proprie- 
tate lui! 

La început nu îndrăzneau să spună deschis la cine se 
refereau. În primele zile, tulburarea şi zăpăceala oamenilor 
erau atît de mari, încît toţi credeau ce li se spunea, gata 
să acuze pe oricine, numai să scape ei, dornici să afle că 
s-a găsit un vinovat ca să se liniștească toată lumea. 

Pe măsură ce zilele treceau fără să se descopere 
nimic, tulburarea oamenilor creştea. 

— Democraţia şi legile noastre sînt în pericol! 

— Grăbiţi-vă, cetățeni! Alarmă ! 

— Vrem măsuri excepţionale ! Măsuri excepţionale ! 

— Adunare ! Să se ţină o adunare! 

Îndată ce se lăsa moaptea, străzile se goleau. Nimeni nu 
îndrăznea să iasă din casă, ca nu cumva să fie văzut şi 
acuzat că-şi pierde nopţile... că e complotist... că sfărimă 
statuile. Stăpinul meu, însă, ca să arate că nu se teme 
de învinuiri şi că n-are nimic de ascuns, continua să-și 
viziteze prietenii noaptea, însoţit de patru-cinci sclavi, 
care mergeau înainte purtînd torţe ca să lumineze locul 
în jur. Şi pe măsură ce nu se descoperea nimic, neliniştea 
mulţimii creștea. Eponimul, pritanii şi Bulé hotărîră să 
numească trei anchetatori avînd deplină autoritate să 
cheme pe orice cetăţean la anchetă. Adunarea făgădui 
prin vot că nelegiuitul care-și va denunța complicii nu va 
fi pedepsit. Se votară şi mari recompense bănești pentru 
cei care aveau să dea informaţii folositoare. Peisandros, 
Haricle şi Diognetos, care pe vremea aceea făceau pe 
democraţii fanatici, deşi mai tîrziu au fost în fruntea celor 
‘care au răsturnat democraţia, fură numiţi anchetatori. 

Interogatoriile  începură, o mulţime de  denunţători, 
hămesiţi după recompense mari, dădeau buzna la anchetă, 
dar pregătirile pentru campanie continuau. Aliaţii tri- 
miseseră la Pireu sau în Corcira armata şi corăbiile pe 
care le făgăduiseră. La Freatida îşi instalaseră tabăra 
hopliţii din Argos şi Mantineea, arcaşii din Rodos şi con- 
ducătorii lor pe care-i găzduia Alcibiade. După primele 
clipe de tulburare, Alcibiade se regăsi pe sine. 

— Se apropie ziua plecării, Silicos, şi duşmanii n-au 
îndrăznit ! 

Dar după ce aţiţaseră opinia publică care, o dată sacri- 
legiul săvirşit, credea spusele oricărui denunţător, duş- 
manii aceştia perfizi aşteptau ultima zi ca să lovească 
în Alcibiade. 

Flota urma să plece în ziua următoare şi trirema lui 
Lamahos se şi afla la intrarea în port. Bulé  convocase 
adunarea, pentru ca poporul să facă ultimele urări şi să 
dea instrucţiuni celor trei strategi. Aşezaţi unul lîngă 
altul, în ţinută de campanie, Nicias, Lamahos şi Alci- 
biade ascultau cu atenţie pe oratorii care sfătuiau de- 
mosul să acorde  strategilor depline puteri. Adunarea 
era pe sfirşite, epistatul 1 se şi ridicase cerînd crainicului 
să sune încheierea, cînd hidosul de Pitonicos se repezi 
la tribună şi, aruncând o privire veninoasă către Alci- 
biade, strigă mulţimii : 

— Atenieni ! Alcibiade, pe care-l trimiteţi să conducă 
o campanie îndepărtată, a făptuit un sacrilegiu ! Batjoco- 
reşte Misterele eleusine ! Vă aduc drept dovadă mărturia 
sclavului  Andromahos. Deşi sclav — şi deci n-a fost 
iniţiat în mistere — poate să vi le descrie! Dacă nu spun 
adevărul, faceţi ce vreţi cu mine! Omoriţi-mă ! 

Trăsnetul să fi căzut peste mulţimea strînsă n-ar fi 
stârnit freamătul şi gălăgia care s-a înălţat atunci din adu- 
nare. Stăpînul meu a sărit de la locul lui, s-a urcat la tri- 
bună, a protestat energic împotriva acelei cumplite calom- 
nii, a spus că Pitonicos era duşmanul lui personal şi a în- 
trebat de ce aşteptase ultima clipă ca să-l denunțe dacă era 
într-adevăr vinovat de o crimă atît de îngrozitoare ? Chiar 
dacă nu aflase fapta decît în ziua aceea, tot ar fi trebuit 


1 Arhontele care supraveghea bunul mers al adunării. 

să vorbească la început, nu să aștepte încheierea adunării, 
cu atit mai mult cu cît în ziua următoare flota trebuia 
să plece. 

Pritanii, însă, hotăriră să clarifice pe loc o acuzaţie 
gravă şi concretă ca aceea. Pitonicos şi ceilalţi îşi pierdură 
capul : nu se aşteptau la o acţiune imediată şi nu erau 
pregătiţi. Epistatul ceru ca toţi neiniţiaţii să părăsească 
adunarea şi-l chemă pe sclavul Andromahos să depună 
mărturie. Andromahos declară că într-o noapte intrase 
împreună cu stăpinul lui, Polemarhos, în casa lui 
Pulition, prietenul  stăpînului meu, unde văzuse cîţiva 
tineri, pe  Niciade, pe Meletos, pe Alcibiade şi pe alții, 
parodiind Misterele. Asta era tot! Stăpinul meu spulberă 
mărturia aceea atît de vagă şi adunarea fu cuprinsă de 
entuziasm cînd Alcibiade îl întrebă pe sclav cum îşi putuse 
da seama el, un neiniţiat, că erau parodiate Misterele ? 
Dușmanii lui se zăpăciră şi, dîndu-şi seama că acuzaţia lui 
Pitonicos se prăbuşea, bătură în retragere şi nu mai tri- 
miseră nici un alt orator să ia cuvintul, fiindcă văzuseră 
că adunarea era devotată stăpinului meu. Majoritatea celor 
de față urmau să piece în Sicilia și ştiau că el e sufleiul 
campaniei. Mulțimea începu să strige că nu crede nimic, că 
toate afirmaţiile acelea erau calomnii şi că ar fi fost groaz- 
nic ca întreaga adunare să dea crezare vorbelor necontro- 
late ale unui sclav. 

— Dacă strategul nu vine cu noi, nu ne ducem nică- 
ieri ! strigară mai multe voci din mulţime. Atunci, duş- 
manii stăpînului meu folosiră altă înscenare și anume, 
nişte oratori puși de ei declarară că era o necuvtinţă să 
fie dat in judecată în ultima clipă un strateg pregătit să 
pornească într-o campanie atit de importantă. 

— Să meargă sănătos! spuse  Heilide. Să plece în 
Sicilia şi cînd se va întoarce din campanie să dea 
socoteală ! 

Alcibiade înţelese înscenarea, înţelese că ar fi fost 
o catastrofă să plece din Atena apăsat de o acuzaţie atît 
de gravă, în timp ce nenumărați duşmani rămineau liberi 
să-l defăimeze în fața opiniei publice. Se ridică, aşadar, 
în picioare şi ceru adunării să-l predea celor unsprezece 
ca să fie numaidecit judecat şi să-şi dovedească nevi- 
novăţia. Strigă, se rugă, se înfurie, dar era atît de popu- 

lar şi soldaţii care urmau să plece cu el îi erau atît de 
devotați, încît adunarea respinse propunerea. 

— Te vrem învingător! Te vrem învingător ! striga 
mulţimea. 

Cînd ne-am întors acasă era aproape întuneric. Adu- 
narea începuse în zori şi Alcibiade era foarte obosit. Acasă 
se adunaseră cei mai apropiaţi prieteni ai săi şi se pregă- 
tise un mare banchet. La început nu era nimeni bine 
dispus, iar Alcibiade era neliniștit şi tulburat. 

— Ştiu ce vor să facă, prieteni ! În lipsa mea vor aţiţa 
mulţimea cu calomnii și zvonuri ! 

— Nu te teme de ei, Alcibiade! Noi sîntem aici! 
Niciodată un strateg n-a fost condamnat după o campanie 
victorioasă ! Înainte, băieți ! În sănătatea strategului ! 

— Să fie mai glorios ca Temistocle ! 

— În cinstea strălucitelor tale victorii, Alcibiade ! 

Voia bună se întoarse și toată lumea începu să bea şi 
să ridă. 

Socrate, care venise să-şi ia rămas bun de la Alci- 
biade, era întins lîngă el. Îl privea şi ochii lui scînteiau. 

— Cu bine, Alcibiade ! Acum cîţiva ani te-aş fi în- 
soţit, ca să luptăm iar împreună. Ce să-i faci... Dacă aș 
fi fost om politic, ţi-aş fi spus: Du-te şi nu te sinchisi. 
Eu sînt aici. Dar nu mă pricep la politică! Mă mărgi- 
nese să fac filozofie şi încerc să rămîn în armonie cu 
dreapta judecată. Dar dreapta judecată nu creează ni- 
mic, entuziasmul singur are această forţă creatoare 
unică. Armata, flota, campania asta, toate sînt creaţii ale 
entuziasmului tău. Să te întorci biruitor... Dar glasul lui 
Socrate era trist. 


În dimineaţa zilei următoare, tot poporul porni spre 
Pireu. Cînd am ieşit călare pe porţile Pireului, înaintea 
noastră se înfățișa un spectacol unic. Mii de oameni 
coborau în port ca să salute flota. Pe măsură ce ne apro- 
piam, mulţimea îl recunoștea pe Alcibiade, îl aclama şi 
striga cu entuziasm : 

— Invinge, Alcibiade ! 

—— A noastră să fie Sicilia! Eşti vrednic s-o supui! 

La Zea şi la Cantaros, şaizeci de corăbii erau legate 
în rînd, toate proaspăt vopsite şi proaspăt echipate. Ca- 

targele unora din ele aveau fringhii aurite. Hopliţii se 
rînduiseră, gata să urce pe navele de transport. În jurul 
lor, locul era negru de lume. Preoţii tuturor templelor 
din oraş erau de faţă. La amiază, după ce întreaga 
armată se îmbarcă pe nave, crainicii sunară din trîmbițe 
şi o tăcere profundă se lăsă peste mulţime. Preoţii făcură 
libaţii, înălţară rugi către Zeus, către Poseidon şi către 
Atena, apoi  trierarhii fiecărei nave de luptă sau de 
transport făcură şi ei libaţii. Polemarhul dădu semnalul 
şi, una cîte una, navele își dezlegară parimele şi porniră. 

Mulțimea adunată pe cele două diguri de la gura portu- 
lui le arunca flori şi cununi. 

Întâi trecu escadra lui Lamahos, apoi a lui Nicias şi, 
în sfîrşit, a lui Alcibiade. Corabia lui, Gloria, ieşi ultima 
din port. 

În picioare, la pupă, cu coiful pe cap, stăpînul meu 
saluta mulţimea care striga : „Învingător! Învingător !“ 
Cineva din mulţime aruncă spre el, cu toată puterea, o cu- 
nună de lauri, care căzu pe punte la picioarele lui. Nava se 
depărtă. Mulțimea arăta acum ca o dungă neagră pe 
cheiuri, glasurile se stinseră încetul cu încetul şi nu se 
mai auzi decît zgomotul vislelor, care loveau marea în 
ritmul indicat de şeful manevrelor. Soarele scăpăta spre 
asfinţit. Sclipiri  galben-aurii jucau ici-colo pe clădiri şi 
pe Zidurile lungi. În fund se zărea Acropole pe care stră- 
lucea măreaţa statuie a zeiţei. Dinspre Parmita, noaptea 
înainta încetul cu încetul, în timp ce navele îşi înălțau 
una cîte una pinzele în bătaia  vîntului răcoros care 
sufla dinspre uscat. Păreau aripile mari şi albe ale unor 
păsări migratoare. 

— Eşti  îngîndurat, i-am spus stăpînului meu, vă- 
zindu-l că priveşte tăcut spre Egina. Aşteptai ziua asta 
ca pe cea mai frumoasă din viaţa ta! Iat-o! Ai trăit-o! 
Ai abia treizeci şi cinci de ani şi porneşti ca strateg în 
cea mai strălucită campanie militară organizată vreodată 
de Atena. Și i-am arătat mulţimea de mici felinare care 
scînteiau în întunericul mării. 

— Da, ştiu! O sută treizeci de nave de război, soco- 
tind şi pe ale aliaţilor... şase mii de hopliţi... cavaleria... 
corăbiile însoţitoare... şi o mulţime de duşmani care au 
rămas în urmă... toţi hermocopizi. Trebuie să fi fost mulţi, 

Silicos, dacă au reuşit să spargă toate statuile într-o sin- 
gură noapte ! Să ne ajute zeiţa să terminăm repede cam- 
pania ! Atunci nu mă voi mai teme de nimic! 


Pină la Corcira, călătoria noastră a fost plăcută. Aici 
se adunaseră toate navele de război ale aliaţilor. Am por- 
nit îndată spre Italia și în patru zile am ajuns la Regium, 
peste drum de Mesina. 

Graţie lui Alcibiade, am avut primele şi, din păcate, 
singurele noastre izbinzi. Stăpinul meu s-a oprit la co- 
lonia dorică din Naxos, unde a fost primit ca prieten şi 
eliberator. După acest prim succes a luat şaizeci de co- 
răbiji şi a întreprins o acţiune de recunoaștere pînă la 
Siracuza unde, după cum aflasem, era strateg Hermocrate. 
Am intrat în marele port şi ne-am apropiat mult de zi- 
duri. Îngroziţi, siracuzanii se adunaseră în turnuri şi pri- 
veau flota noastră. Nu se auzea o vorbă. 

— Oraşul e bine fortificat! spuse Alcibiade. Trebuie 
să ne grăbim. În orice caz, cînd începem asediul, trebuie 
să cucerim înălţimea din spatele orașului. Ce nume poartă 
pe hartă, Silicos ? 

— Epipole, stăpine ! 

De la Siracuza ne-am întors spre Catania. Alcibiade 
a intrat singur în oraș. Îmi tremura inima să nu-l ucidă 
niscaiva ucigași plătiţi de siracuzani. Populaţia Cataniei 
s-a adunat în agora ca să-l asculte, dar, în timp ce vorbea, 
cîțiva dintre hopliţii noştri, care coboriseră de pe nave, 
au descoperit o poartă secretă deschisă și au pătruns în 
cetate. Cind i-au văzut ivindu-se în agora, oamenii s-au 
îngrozit. Credeau că a intrat armată multă. Membrii oli- 
garhiei, care nici nu voiau să audă de alianţă cu noi, s-au 
ascuns în casele lor. Catania era a noastră. În cîteva zile, 
întreaga flotă, atit navele care transportau trupe cît şi 
cele de însoţire, sosi de la Regium la Catania. Dar Alci- 
biade nu îngădui armatei să intre în oraș. Tabăra a fost 
instalată în afara zidurilor şi numai flota a rămas în port. 
Această ştire s-a răspîndit în toată Sicilia şi a făcut mare 
impresie. 

— Vezi, Nicias ? a spus stăpinul meu într-un consi- 
liu de război. Cereai o bază mare în Sicilia. Ţi-o ofer. 
N-avem nici un motiv să amînăm operațiile militare. Aici 

armata se poate odihni, navele pot fi spălate, echipajele 
îşi pot irage sufletul. 

— Să fie într-un ceas bun ! exclamă necăjit Nicias, care 
venise cu o escortă întreagă de prezicători şi nu hotăra 
nimic fără o prealabilă jertfă şi multe comentarii privi- 
toare la măruntaiele animalului. 

Impetuos, dar fără minte, Lamahos voia să atacăm în- 
dată Siracuza ! Nicias voia... să ne întoarcem la Atena! 
Stăpinul meu, însă, avea interiia să înaintăm spre Sira- 
cuza, cucerind unul cîte unul orașele Siciliei şi aliindu-ne 
cu barbarii din interior. În felul acesta am fi izolat ma- 
rele oraş, care, la începerea asediului, n-ar fi putut aş- 
tepta ajutor de nicăieri. Sfatul acesta ni-l dădeau şi eges- 
tanii. Lamahos acceptă planul și Nicias, care în vremea 
aceea suferea de rinichi, fu constrîns să se învoiască şi el. 


—— Silicos! Miine pornim spre Camarina și Gela. La 
nevoie voi intra singur şi voi vorbi în agora. 

În clipa aceea sosi un tricrarh anunţind capturarea 
unei corăbii de război siracuzane. Printre diferitele lu- 
cruri găsite pe corabic erau şi liste ale populaţiei orașului. 
Auzind acest amănunt, Nicias se posomori. 

— Îţi aminteşti, Alcibiade, spuse el, de oracolul unui 
prezicător, al tău mi se pare ?... 

— Care anume? S-au dat atitea oracole înainte de 
plecarea noastră din Atena ! 

— Oracolul care spunea că vom pune mina pe toţi 
siracuzanii ! S-a dovedit a fi adevărat, numai că am pus 
mina doar pe numele lor... Semn rău ! 

— Totdeauna ai fost pesimist ! Totdeauna ai fost neho- 
tărit şi răuvoitor ! Vorbele tale sint nelegiuite ! Crezi că 
zeii ne mint ? 

Nicias se supără şi plecă. 

În zorii zilei următoare, în timp ce escadra stăpinului 
meu se pregătea să pornească spre Camarina, din depăr- 
tare se ivi o navă care plutea spre noi. Scriu aceste rin- 
duri și condeiul meu tremură, ochii mi se umplu de la- 
crimi, un nod mi se urcă în gitlej şi mă inăbuşă. 

Obişnuiţi cu structurile navelor, marinarii o recunos- 
cură imediat. 

— E Salaminia ! Vine Salaminia ! strigau ei. 

— De ce oare trimite demosul o navă de stat ? 

— Se vede că aduce un ordin important ! 

— Nu cumva ne-a declarat război Marele rege ? 

Auzind zgomot, stăpînul meu dădu buzna afară din 
cort şi zări corabia care era acum aproape şi-şi flutura 
vislele ca o pasăre care saltă pe valul ușor. 

— E Salaminia, Silicos ! A venit pentru mine ! Sicilia 
nu va fi niciodată colonie ateniană ! 

Am crezut că nu s-a trezit încă de-a binelea şi că aiu- 
rează. 

Peste puţin, Salaminia acostă, trierarhul sări pe uscat 
şi veni drept la cortul lui Alcibiade. Şovăi o clipă înainte 
de a intra şi se opri. Nu ştia cum să înceapă. 

—- Strategule, spuse el în cele din urmă, Bulé şi de- 
mosul îți poruncese să te întorci la Atena ca să dai soco- 
teală pentru faptele tale. 

— Cine mă acuză şi pentru care fapte ? 

— Te acuză Tesalos al lui Cimon. A făcut plingere 
împotriva ta şi te-a denunţat că ai parodiat Misterele 
eleusine în casa lui Pulition ! Iată plingerea... 

—- Şi ce faci dacă nu mă supun, trierarhule ? Mă ares- 
tezi ? 

— N-am nici un ordin de acest fel, strategule. Am 
doar ordin să-ţi comunic hotărîrea demosului şi să te în- 
soţesc la Atena ca să te justifici ! 

— Ca să nu se răscoale armata, nu-i aşa ? strigă stă- 
Pinul meu scos din fire. Ar fi destul să scot un strigăt, 
pentru ca toţi hopliţii să se adune în jurul meu şi să mă 
apere ! lată de ce s-au temut alde Tesalos şi Androcle ! 
Voi urca deci pe corabia ta! Salaminia imi va fi închi- 
soare ! 

— Ba nu, strategule ! Salamiînia va veni în urma co- 
răbiei tale. 

Atunci stăpinul meu a făcut singura mare greşeală din 
viaţa lui, o greşeală de neiertat : s-a supus. 

În loc să hotărască chiar în clipa aceea să nu se în- 
toarcă la Atena decit biruitor, aducînd în dar nepreţuita 
Sicilie, Alcibiade preferă să se supună ordinului adus de 
Salaminia şi abia cînd am plecat din Catania furia lui 
s-a transformat în disperare și în hotărire de a nu se în- 
toarce la Atena ca să se justifice. Nesupunerea înseamnă 

uneori salvarea celui care a dat un ordin şi marea gre- 
şeală a lui Alcibiade a fost că n-a înţeles acest lucru, că: 
m-a avut poate destulă încredere în sine ca să nesocotească; 
porunca demosului şi să-l îmblinzească, să rămînă în Sicilia 
şi să-l salveze. 

Şi-a luat rămas bun de la Lamahos şi de la Nicias, 
care se zăpăciseră. Lamahos s-a despărțit de el priete- 
neşte. 

— Întoarce-te repede ! 

Ne-am îmbarcat pe Gloria şi am plecat. Salaminia 
venea în urma noastră. 

Stăpinul meu era disperat. 

— Asta-i catastrofa ! Dușmanii au reușit! M-au dis- 
trus! Se vede că ei sînt acum stăpîni în adunare şi că 
toată lumea e împotriva mea! Silicos, dacă mulţimea a 
putut fi convinsă să ia o astfel de hotărîre, înseamnă că 
sînt dinainte osîndit ! Toată armata rămîne în Sicilia ! 
Hopliţii m-ar fi sprijinit... Merg la moarte sigură... Sili- 
cos... trebuie să găsesc o soluţie... imediat... Cheamă-i pe 
ceilalți care se întorc cu noi la Atena ! 

Pe Gloria se îmbarcaseră şi alţi acuzaţi, prieteni ai 
lui Alcibiade. Se adunară zdrobiţi în jurul lui şi aşteptară 
să audă ce va spune. 

— Nu mă întorc la Atena! zise Alcibiade. Cine vrea 
să mă urmeze ? 

Ochii mei se tulburară. M-am repezit spre el: 

— Îţi semnezi osînda, Alcibiade! Te recunoşti vi- 
novat ! Te condamni să trăieşti o viaţă de apatrid, dispre- 
ţuit pretutindeni și neluat în seamă nicăieri! Ai fost cel 
dintii elen, acum nu vei mai fi nimic ! 

— Voi fi totdeauna cel dintii elen, oriunde voi merge! 

— N-ai încredere în patria ta ? 

— Am o încredere nemărginită în ea, dar cînd e vorba 
de viaţă nu mă încred nici în mama, fiindcă mă tem ca 
nu cumva, din greşeală, să arunce votul negru în locul 
celui alb ! 

— Şi unde o să mergem, Alcibiade ? Unde o să mer- 
gem ? În care colţ al pământului grecesc o să ne găsim li- 
niştea ? Atena are să te urmărească peste tot şi Sparta, 
dornică să se răzbune pentru răul ce i-ai făcut, are să în- 

cerce să te distrugă. Nu vom merge să ne închinăm la 


Susa |... 

— Aisă mă urmezi oriunde, Silicos ? 

— Stii asta, stăpine, de ce mai întrebi ? 

Am trecut strimtoarea  Mesinei cu Salaminia la 
câteva leghe în urma noastră şi am ajuns la Turioi. Stă- 
pinul meu înălţă semnul că opreşte pentru a lua apă şi 
alimente. Cînd se înnoptă, Alcibiade şi ceilalţi acuzaţi cobo- 
rîră în oraş şi se ascunseră. Eu am rămas pe navă, ca să 
nu dau de bănuit. În zori, în timp ce echipajul era cufun- 
dat încă într-un somn adînc, am coborit şi eu de pe Gloria 
şi m-am pierdut pe străzile întunecoase ale orașului. 


La Turioi am rămas o lună. Alcibiade era tăcut. 
Chipul lui era crispat şi încruntat. Umbla încovoiat şi fă- 
cea lungi plimbări. Îl urmam, fără să îndrăznesc să-i 
întrerup tăcerea. Se culca pe nisip şi răminea ceasuri în- 
tregi neclintit cu privirile aţintite asupra valurilor ju- 
căușe, a căror necontenită strădanie venea să se domo- 
lească la țărm. De vreo două ori l-am auzit recitind ver- 
surile : 

„„„Nenorocire, vai! Jelesc prăpădul 
de azi şi pe acela ce ne-așteaptă... 


Uita de toate şi abia în asfinţit, cind lumina începea 
să scadă, pornea încet, cu spatele încovoiat. Nu era chip 
să scoţi un cuvînt de la el. 

Peste o lună hotărî să plece. 

— Să mergem în Argos, Silicos ! Poate că acolo vom 
fi în oarecare siguranţă. 

O corabie de negoţ pornea spre Pelopones. Însoţit de 
mine şi de Antiohos, Alcibiade se îmbarcă pe ea. Cînd 
uscatul s-a îndepărtat şi ne-am pomenit toţi trei exilați 
pe mare, Antiohos, care nu mai ştia de nici o frică, i-a 
spus lui Alcibiade cu obrăznicie : 

— Am feştelit-o, stăpine! Am feştelit-o ! 

Stăpinul meu nici nu s-a întors să-l privească, dar 
el a continuat : 

— De ce ai ascultat? De ce n-ai răsculat armata? 
Doar de dragul tău au pornit argienii, rodienii, manti- 

neenii, cretanii ! Îţi era lesne să porunceşti Salaminiei să 
aștepte sfirşitul campaniei ! Pe urmă ne-am fi întors la 
Atena și ne-am fi socotit cu dușmanii tăi. Şi după ce 
am plecat ai mai fi avut timp! Să ne fi întors de la 
Turioi la Catania. L-ai fi trimis pe Nicias să taie lemne 
şi tu ai fi cucerit Siracuza cu Lamahos ! N-am dreptate ? 
Pe cind aşa, unde mergem şi ce o să facem ? 

— Trăsni-te-ar fulgerele lui Zeus! exclamă furios 
stăpinul meu şi celălalt se făcu mic şi spălă putina. 

Nava de negoţ ne duse la Cilene. De aici şi pină la 
Argos am străbătut întreg Pelopcnesul, înaintind cu pre- 
vedere şi băgare de seamă. Am ajuns cu bine, dar în Argos 
am aflat vestea cea groaznică : Alcibiade fusese osîndit la 
moarte ! Ni s-a spus că Bulé poruncise preoţilor, eumol- 
pizilor 1 şi crainicilor să-l blesteme în cadrul unei ceremo- 
nii oficiale şi într-un amurg toată lumea aruncase anatema 
asupra iui cu strigăte înficrătoare. 

— O singură preoteasă a refuzat să te blesteme, spu- 
neau oamenii. O cheamă Teano, o preoteasă a zeiţei 
Agraulos. 

Mi-am amintit de festivitatea care avusese loc cu ani 
în urmă... L-am revăzut pe Alcibiade, fiăcău de opt- 
sprezece ani, depunînd jurămintul efebilor în faţa frumoa- 
sei Teano, care-şi pierduse graiul văzindu-l atit de chipeș. 

— Ştii ce a spus această Teano, Alcibiade ? Că e preo- 
teasă nu ca să blesteme, ci ca să binecuvinteze. Trebuie 
să-ţi mai spunem ceva... Au scris blestemul şi condamnarea 
pe o coloană pe care au înălțat-o lîngă Teseion. 

— Ajunge !... spuse stăpinul meu cu glas tăios. Am: 
auzit destul pentru astăzi ! 

— Mai e ceva... şopti un prieten al lui. 

— Există ceva și mai rău ? 

— Demosul a trimis un ordin către întreaga Ligă... 
către toate oraşele, cerînd să fii arestat în orice loc vei 
fi prins. 

— Prin urmare, nici aici nu mai sînt în siguranţă! 

— Ştii cât te iubim, Alcibiade ! Ştii câţi prieteni ai 
aici şi cât de recunoscător îţi este Argosul... dar... Dacă vine 
o escadră ateniană în port şi te cere... 


1 Sacerdoţi din Atica antică; oficiau Misterele eleusine. 

— Bine! Am înţeles ! 

Stăpinul meu era alb ca varul la faţă. 

— M-au condamnat la moarte ! strigă el. Dar eu am să 
le arăt că sînt viu ! Am să plec la Sparta ! 

Un gînd îmi spintecă creierul ca o lovitură de pumnal. 
S-a zis cu el! A înnebunit ! Şi-a pierdut minţile şi a luat-o 
razna. Am început să-i vorbesc ca unui copil, i-am spus 
că, fireşte, vom merge la Sparta, dar mai întîi trebuia să 
părăsim Elada, să plecăm în Egipt, să ne odihnim, dacă 
vrea. Pe urmă o să vedem. 

Nici nu auzea ce-i spuneam. Aşa am petrecut noaptea. 
Vorbea singur de parcă eu nici n-aş fi existat : 

— Nu-mi rămine nimic altceva de făcut! Sparta are 
să fie instrumentul meu ! Pitonicos şi Tesalos vor vedea 
că trăiesc. Vor vedea ei că trăiesc ! Numai Sparta îmi poate 
ajuta să-i distrug şi, dacă pentru a-mi atinge scopul trebuie 
să distrug şi Atena, aşa am să fac. Pe urmă am s-o re- 
construiesc, are să fie iar vestită şi atotputernică. F destul 
să intru biruitor între zidurile ei. Atunci am s-o silesc 
să ceară pace şi drept condiție am să cer întoarcerea mea ! 
Am să le arăt en că trăiesc! Am să te ucid cu mîinile 
mele, Pitonicos ! Numai Sparta mi-a mai rămas ! Nu mai 
am decit această soluţie! Cînd trăieşti în împrejurări 
monstruoase, foloseşti mijloace monstruoase ! 

Vorbea ca un nebun. 

Repeta mereu : „Sparta are să fie instrumentul meu !“ 

Am îndrăznit să spun şi eu ceva : 

— Crezi că Sparta are să fie instrumentul tău ? Dacă 
ai să mergi pină acolo, ai să ajungi tu instrumentul ei! 
Ai să fii doar mercenarul ei, binevenit atita timp cît ai 
s-o slujeşti. Cînd nu va mai avea nevoie de tine, te va 
ucide ! Z 

Dar Alcibiade nu mă asculta. Era înnebunit! Toată 
amărăciunea, toată furia pe care şi le stăpinea de 
atîta vreme răbufneau din sufletul lui chinuit, ca un val 
înspumat. Chipul lui frumos era schimonosit de suferinţă 
şi vocea lui gifiia, nesigură, tragică, asemenea unui sus- 
pin. Suferea pină-n adincul sufletului. Crezind că însemn 
ceva pentru el, am recurs la ultimul meu argument. 

— Dacă pleci la Sparta, Alcibiade, ai să pleci singur ! 
Eu nu vin cu tine 

M-a privit... şi mi-am dat seama că verbele mele au 
ajuns pînă la urechile lui, dar n-au pătruns mai adînc. 

În luna următoare ne aflam la Sparta, în casa lui En- 
dios, acelaşi Endios care, cu ani în urmă, venise ca sol la 
Atena, în vremea primei noastre alianţe cu Argosul, cînd 
Alcibiade îl umilise în faţa adunării. Stăpînul meu scrisese 
eforilor cerîndu-le azil şi un curier călare îi adusese răs- 
punsul : putea să vină imediat. 


Am rămas trei ani la Sparta, trei ani încheiaţi. Au 
fost anii cei mai buni pentru Sparta, cei mai răi pentru 
Atena. 

Am ajuns în primele zile ale iernii și stăpînul meu 
a încercat îndată să ducă o viaţă mai spartană decit spar- 
tanii, care fuseseră mai întîi foarte dezamăgiţi, deoarece 
așteptau cu nerăbdare să vadă un om fardat şi parfumat, 
îmbrăcat cu hlamide moi ca să nu-i irite pielea, pornind 
la război cu bucătarul după el, avînd pe ccrabie saltele 
de puf pentru ca somnul să-i fie dulce, luptînd cu un scut 
de aur şi fiind totuși omul cel mai viteaz din Elada. 

— Calomniatorii din Atena au născocit toate astea ! 
spuneau spartanii cînd îl vedeau pe stăpinul meu scăldin- 
du-se în fiecare zi în apele îngheţate ale fluviului Eu- 
rotas şi antreniîndu-se gol în miezul iernii. Mînca la me- 
sele comune nemaipomenita zeamă neagră şi dormea pe 
jos. Ajunse să vorbească mai laconic decât laconienii. În 
ce ne privește însă pe Antiohos şi pe mine, am suferit 
mult la Sparta. 'Trahanaua nu-mi aluneca pe gît şi, de 
cele mai multe ori, mă mulţumeam cu pîine uscată. Dor- 
meam şi noi pe jos şi dimineaţa mă sculam înţepenit de 
tot, de parcă m-ar fi snopit cineva în bătăi. 

La Sparta am întâlnit-o pe Amicla, femeia care-l cres- 
cuse pe Alcibiade. Cînd a aflat de sosirea lui, a alergat 
să-l întîmpine. Bătrînă cum era la şaptezeci de ani, us- 
căţivă şi înaltă, l-a luat în braţe. 

— Ştiam eu, comoara mea, ştiam eu că într-o zi ai să 
vii aici ! O patrie ca asta ţi se potrivește ţie, pentru că 
ești viteaz şi neînfricat ca ai noștri. 

Cît timp am rămas ia Sparta, nu-mi amintesc să-l fi 
văzut pe Alcibiade vesel; era mereu învăluit în melan- 
colia gravă a exilului, la care se adăuga şi plictiseala cea. 

mare pe care o răspîndea totul la Sparta. Viaţa zilnică era 
monotonă şi searbădă. Majoritatea serbărilor erau parăzi 
militare, dansurile erau greoaie şi ritmul lor monoton. 
Spartanii nu cântau decît peani 1. Din cînd în cînd avea 
loc cîte o întrecere poetică, la care cîţiva superpatrioţi re- 
citau cu un ifos lipsit de gust versuri războinice aplaudate 
«de toată lumea. Premiul îl lua cel care exagera mai mult. 
“Cind se făcea vreo jertfă, carnea se mînca şi, cum nu era 
nimeni obișnuit cu ea, a doua zi toată lumea era bolnavă. 
De teatru nici pomeneală. Cît despre discuţii în agora sau 
în case particulare, cum să discuţi cu nişte oameni care 
considerau că e criminal să rosteşti mai mult de cinci cu- 
vinte deodată ! 

La început nu mă prea sinchiseam de toate astea. Mă 
«cufundasem în nenorocire şi nu aveam ochi şi urechi pen- 
tru nimic din ce se întimpla în jurul meu. Dar puţin cîte 
puţin plictiseala s-a strecurat în mine şi am încercat să 
descopăr de ce totul la Sparta avea un aer funebru, de ce 
totul răspîndea un sentiment de disperare omenească. 

Hoţii! Fiinţe mizerabile, care nu mergeau niciodată 
prin mijlocul drumului, ci se strecurau pe lingă ziduri 
ca niște cîini speriaţi, cu coada între picioare. Iloţii, care 
nu ridicau niciodată ochii ca să te privească în faţă, ci-ţi 
vorbeau totdeauna cu capul plecat. De cele mai multe ori 
purtau greutăţi mari, ca nişte animale de povară, erau 
murdari şi zburliţi. Rar te puteai uita în ochii lor și atunci 
surprindeai priviri sălbatice strălucind în ochi înflăcăraţi, 
dezvăluind astfel un suflet nesupus și inima ţi se umplea 
de speranţă. Iloţii îşi îngropau fraţii, pe care-i găseau ade- 
sea morţi, cu cite un cuţit înfipt în piept : era fapta eroică 
a vreunui recrut spartan, dornic să capete dreptul de a 
pleca la luptă. Cînd eram treaz în zori, vedeam iloţii por- 
nind spre ogoare în şiruri nesfirşite, cu uneltele pe umăr. 
În amurg, se întorceau tăcuţi, posomoriţi, istoviţi, ca să 
“se culce în staule şi în şuri. Singura lor mângiiere era 
munca la cîmp, unde lucrau cîntînd cîntece de jale. 

Iloţii sînt coşmarul Spartei; din cauza lor, spartanii 
s-au osîndit pe ei înşişi la o viaţă lipsită de veselie. Într-o 


1 Pean — imn războinic sau religios, în cinstea zeului Apolo. 

zi, văzînd niște iloţi negri de noroi, cu părul vilvoi, care 
se tirau pe drum, am întrebat pe un spartan : 

— Cum îngăduiţi aşa ceva ? La Atena nu se poate face 
nici o deosebire între un sclav şi un om liber ! 

— Atunci trebuie să fie mare zăpăceală ! mi-a răspuns 
el cu atita simplitate că mi-a închis gura. 


Ne aflam doar de citeva luni la Sparta, cînd a sosit o 
solie din Siracuza, care cerea ajutor. Nicias începuse ase- 
diul şi, în ciuda strădaniilor iui Hermocrate, care orga- 
nizase apărarea, orașul se găsea într-o situaţie grea. Stă- 
pinul meu se bucura acum de multe simpatii la Sparta şi, 
uneori, mulţi îi cereau părerea. La sosirea siracuzanilor, 
ceru permisiunea să ia parte la adunarea unde aveau să 
fie ascultați trimişii. 

— De ce vrei să vii la adunare ? întrebară spartanii. 

— Vreau să vin ca să daţi răspunsul cel mai nimerit. 

Cu toată bătălia de la Mantineea, lacedemonienii res- 
pectau încă pacea cu Atena şi libaţiile de pace pe cincizeci 
de ani ale lui Nicias mai erau în vigoare. Cind Sicilia îi 
ceru ajutor, şovăiala Spartei nu avea însă această expli- 
caţie. Nu, în nici un caz. Atîta doar că nu ştiau care putea 
fi sfîrşitul războiului cu Siracuza. Nu voiau să provoace 
fără motiv Atena, care, peste citeva luni, avea poate să 
ocupe întreaga Sicilie, devenind astfel atotputernică. Cu 
atit mai mult cu cât, în dorinţa de a-i înduioșa, dobitocii 
de siracuzani își mărturiseau adevărata situaţie, vorbeau 
despre asediul greu început de Nicias de pe uscat şi de pe 
mare, despre alimentele care se împuţinau, despre lupta 
ce se dăduse în afara zidurilor şi se terminase cu victoria 
atenienilor. 

— Ajutaţi-ne, spartani ! Ajutaţi-ne cît mai e timp! 
Ajutaţi-ne ! strigau siracuzanii. 

Fforii erau nehotăriţi şi nu știau ce sfat să dea adu- 
nării. Ce să caute ei într-o campanie atît de îndepărtată ? 
Asta însemna să plece pe mare şi flota ateniană era un 
dușman cumplit. La Siracuza erau adunate o sută trei- 
zeci de corăbii... Şi ce aveau de cîştigat ? 

— Să se descurce singuri ! glăsuiau mulţi. Să le spu- 
nem citeva vorbe frumoase şi să-i lăsăm să plece, corin- 
tenii le-au promis oricum ajutor. 

—- Spartani! Ajutaţi-ne cît mai e timp, spartani! 
strigau siracuzanii. 

— Dobitocii ! şopti stăpînul meu. Vorbesc despre inte- 
resele Siciliei, în loc să vorbească despre interesele 
Spartei ! 

Si se ridică în adunarea Spartei ca să vorbească. 

Parcă mai au? şi acum vocea lui care făcea să vibreze 
pe spartanii aceia inerţi... 

— „Am pornit spre Sicilia, lacedemonieni, fiindcă am 
vrut s-o cucerim toată. De acolo ne-am fi îndreptat spre 
oraşele iene din Italia şi ne-am fi bătut cu cartaginezii. 
Dacă i-am fi învins şi pe ei, am fi atacat Peloponesul cu 
ajutorul aliaţilor şi mercenarilor dobîndiți în aceste cam- 
panii. Pădurile, care se găsesc din belșug în Sicilia, s-ar 
fi transformat într-o flotă foarte numeroasă. V-am fi în- 
conjurat de peste tot cu toate forţele şi v-am fi învins. 
Am fi cucerit astfel dominaţia întregii Elade. Aceste pla- 
nuri le auziţi din gura unui atenian, care le cunoaşte mai 
bine ca oricine altul ! Dacă vor putea, strategii din Sicilia 
le vor duce la îndeplinire. Şi acum ascultați ! Sicilia nu 
poate să reziste singură, fără ajutor. Siracuzanii sînt sin- 
guri, au şi fost învinşi într-o luptă în care şi-au aruncat 
întreaga armată, prin urmare se vor preda repede. Dacă 
Siracuza cade, cade întreaga Sicilie şi, mai tirziu, Italia. 
Și iată primejdia despre care vă vorbeam adineauri, gata 
să se năpustească asupra voastră. Să nu credeţi că numai 
soarta Siciliei e în primejdie. Dacă nu ascultați sfaturile 
mele, sînteţi şi voi ameninţaţi. Trimiteţi armată în Sicilia, 
trimiteţi un strateg să organizeze apărarea ! Prietenii voș- 
tri de acolo îşi vor recăpăta curajul, neuirii vor fi influen- 
taţi şi vor trece de partea voastră! Iar dacă atenienii au 
de gind să trimită şi alte întăriri, nu-i lăsaţi. Pătrundeţi 
în Atica şi fortificați Deceleea, asta-i va înspăimînta mai 
mult decît orice. Minele din Laurion se vor închide şi 
Atena va rămîne fără argint. De voi, lacedemonieni, atîrnă 
grabnica îndeplinire a acestor planuri... 


La Siracuza, Nicias, fricos, nehotăriît și superstiţios, 
chema în jurul lui o mulţime de prezicători înainte de a 
lua vreo hotăriîre, neglijind asediul. Începuse construirea 
unui zid și, lăsător cum era, nu-l termină, astfel încât, în 

momentul cînd Sparta hotări să trimită pe strategul Gilipos 
«cu cîțiva hopliţi, oamenii lui putură să intre prin surprin- 
dere în Siracuza. Pe măsură ce lunile treceau, veştile din 
“Sicilia erau tot mai proaste. Strategul spartan organizase 
bine apărarea şi, simțind că nu mai sînt singuri, siracu- 
zanii începuseră să-și recapete încrederea în forţele lor şi 
dădeau dese atacuri în afara cetăţii. În schimb, Nicias îşi 
istovea şi-şi descuraja hopliţii în acţiuni fără rost, astfel 
încît armata noastră, frintă de oboseală, slăbise mult ase- 
«diul. Vara trecu, iarna sosi iar, şi siracuzanii continuau să 
reziste. 

Pe măsură ce timpul trecea, Alcibiade câştiga încre- 
derea Spartei care-și dădea acum seama că sfaturile lui 
fuseseră bune. Eforii îl trimiseseră pe regele Apis în Atica, 
wunde fortifică Deceleea, ceea ce pricinui mare tulburare 
la Atena şi avu drept urmare închiderea minelor de la 
Laurion. 

La Sparta, lumea îl îndrăgea acum pe stăpînul meu și 
spartana Timaia, soţia lui Agis, se îndrăgosti de el. Îl văzu 
la o serbare şi începu să-i trimită colaci cu susan, pe care 
era limpede că-i făcea chiar ea. Din puţinele bijuterii ce-i 
rămăseseră şi pe care nu le mai purta, stăpînul meu, care 
avea acum aproape patruzeci de ani, îi dăruia reginei ba 
o broșă de aur, ba nişte cercei. Cînd Agis plecă la Deceleea, 
Timaia nu se mai putu stăpâni şi-i trimise vorbă stăpinului 
meu să vină la ea. Alcibiade se ducea deseori s-o vadă. 
Regina nu era urită. Era cam greoaie, ca toate spartanele, 
„avea o faţă rotundă şi ochi frumoși, dar fără prea multă 
-expresie. 

— Alcibiade, spuneam eu, nu te temi că spartanii vor 
-observa ceva ? E doar soţia regeiui. Să nu se simtă jigniţi. 

— Ăştia îşi împrumută soțiile între ei, Silicos. De ce 
“să se simtă jigniți ? 

Peste cîteva luni, se văzu că Timaia era însărcinată. 
Gurile rele numărau mereu lunile. 

— Silicos, spuse stăpînul meu, neamul meu va domni 
la Sparta ! 

— Întâi să vedem dacă e băiat ! 

Regina născu un băiat, care era leit Alcibiade. Maică-sa 
îi dădu numele de Leotihide, dar în faţa prietenelor îl 
striga fără teamă Alcibiade. 

În anul acela avu loc marea noastră catastrofă de la 
Siracuza şi, în bucuria ei, Sparta nu ţinu seamă de cle- 
vetirile în jurul noului născut. 

Gilipos ridicase un mare număr de turnuri întărite la 
Siracuza, care-i siciiau pe atenieni. Nu se mai puteau gîndi 
să atace şi Nicias ceru întăriri de la Atena. Demosul îi 
trimise încă şaptezeci de nave, avind în frunte pe Demos- 
tene, cel mai bun strateg al ei. La aflarea acestor veşti, o 
oarecare bănuială cu privire la stăpînul meu începu să 
mijească la Sparta, dar vara trecea şi din Sicilia nu sosea 
nici o ştire. Într-o bună zi, pe la amiază, se auzi deodată 
mare zarvă pe străzi. Oamenii ţipau, urlau şi se năpusteau 
înnebuniţi de bucurie spre hipodrom. Sparta era în săr- 
bătoare. Am ieșit în stradă și m-am ciocnit de Antiohos. 

— Ce este? Ce s-a întîmplat? am întrebat eu neli- 
niștit. 

— Nenorocire, Silicos ! Armata şi flota noastră au fost. 
distruse la Siracuza ! Nicias şi Demostene s-au predat lui 
Gilipos ! 

— Dar cum s-a întîmplat ? Cum s-a întîmplat ? Flota 
noastră ! Corăbiile noastre ! Cum s-a întîmplat nenorocirea 
asta ? Minciuni ! Nu-i adevărat ! Se vede că a fost o mică 
ciocnire şi că Nicias a dat înapoi, asta trebuie să fie tot! 

— Îţi spun că n-a mai rămas nici un hoplit! Nu mai 
avem nici o corabie ! Toţi au fost luaţi prizonieri, şi ho- 
pliţii, şi marinarii, şi soldaţii ușor înarmaţi, şi navele şi 
strategii. I-or fi măcelărit pe toți ! 

— Dar cum a fost capturată flota noastră ? Erau peste 
două sute de corăbii ! 

Amănuntele catastrofei fură date în vileag şi nouă nu 
ne venea a crede că Nicias se putuse face vinovat de o 
lipsă de prevedere atît de criminală. Îndată după ce sosi 
cu întăririle, Demostene încercă să atace şi să cucerească o 
fortăreață care domina oraşul, dar pierdu un mare număr 
de hopliţi şi nu-şi putu atinge scopul. Atunci, văzînd în 
ce stare se afla armata noastră, îi spuse lui Nicias că sin- 
gurul lucru ce le rămînea de făcut era să ridice asediul şi 
să se întoarcă la Atena. Strategul primi propunerea, dar 
în noaptea aceea ticălosul văzu o eclipsă de lună şi se 

“sperie. Ceru sfatul prezicătorilor, care-i spuseră să aştepte 
«inci zile şi să aducă jertfe Hecatei, aşteptînd semne mai 
bune. Deși siracuzanii nu-şi dădură de la început seama că 
armata noastră se pregăteşte de plecare, pînă la urmă în- 
ţeleseră ce intenţii are, atacară flota în marele port şi ne 
zdrobiră. Era cu neputinţă ca două sute de nave să poată 
manevra intr-un port, oricît de mare ar fi fost el. 

Aflînd toate aceste amănunte, am rămas uluit şi fără 
gias, în timp ce Antiohos se jeluia : 

— S-a dus Atena... S-au dus mările... comorile... Liga... 
serbările. Ce ne facem ? Sîntem osîndiţi să trăim aici, la 
Sparta ! 

Spartanii erau uimiţi. Niciodată nu-şi închipuiseră că 
vor avea un asemenea succes! Cind îl trimiseseră pe 
Gilipos cu cele cîteva nave, credeau cel mult că vor putea 
salva Siracuza, silindu-i pe atenieni să ridice asediul. Şi, 
dacă nu era Nicias, aşa s-ar fi desfăşurat campania, acum 
insă !... Cum ar fi putut ei să spere una ca asta? Cum 
să-şi închipuie o asemenea faptă, cum să creadă că ar putea 
s-o realizeze ! Fusese distrusă cea mai mare flotă ateniană ! 
Mii de hopliţi, împreună cu cei doi strategi, erau prinşi 
de război. Atena se clătina ! 

— Acum Sparta poate să se liniștească !... Poate să se 
liniştească pentru multă vreme... spuneau bătrinii. 


Catastrofa noastră de la Siracuza zdruncină Elada din 
temelii. Toţi elenii credeau că sosise sfirşitul Atenei. 
Atotputernicia ei pe mare deveni deodată o amintire. Toţi 
aliaţii ei începură să se frăminte şi să trimită soli la 
Sparta, cerindu-i sprijinul, ca să scuture jugul atenian... 

Veneau soli din Chios, din Lesbos, din alte insule şi 
chiar din oraşe neutre, care se grăbeau să-și dezvăluie 
buneie sentimente pentru Sparta. 

Niciodată pînă atunci nu se pomenise în Elada o ca- 
tastrofă atit de cumplită. Din toate navele acelea atit de 
frumoase, din toată expediţia aceea strălucită, din toţi 
vitejii care porniseră să cucerească lumea, nimeni şi nimic 
mu scăpase. Atena jelea şi jalea ei nu găsea drept ecou 
decît sarcasmele elenilor. Crezind că sosise „ziua liber- 

tăţii“ alergau la Sparta ca să i se închine. Supremaţia pe 
mare era pierdută... faima de asemenea... visurile falnice: 
se năruiseră. De acum înainte, Atenei nu-i rămiîneau de- 
cît sfişierea şi deznădejdea. Spartanii se aflau la Deceleea, 
la citeva stadii de Porţile Aharneene, şi terorizau întreaga 
Atică. Minele de la Laurion fuseseră închise şi argintui 
lor nepreţuit îngropat. Întreaga Ligă era cuprinsă de tul- 
burare. Nimeni nu mai avea să plătească în viitor tribut. 
În loc să pregătească campanii îndrăznețe şi glorioase, 
Atena era silită acum să trăiască întocmai ca într-o fortă- 
reaţă asediată! Pe zidurile cetăţii şi pe Zidurile lungi 
vegheau zi şi noapte santinele. La Pireu şantierele navale 
erau pustii, iar la Zea, la intrarea în port, fuseseră puse 
lanţuri duble. Şi în timp ce Atena se găsea în această stare: 
de decădere, peloponesienii pregăteau flota pentru o ul- 
timă lovitură. Spartanii cerură aliaţilor lor să le pună ia 
dispoziţie o sută de nave. 

— Ajung atitea ? îl întrebară eforii pe Alcibiade. 

— Ajung, dacă le puneţi sub comanda mea. 

Răspunsul nu fu pe placul spartanilor şi Endios, care 
în anul acela era efor, îi spuse : 

— Te cam grăbeşti, Alcibiade... Și apoi nu arăta că ai 
atit de puţină încredere în iscusinţa noastră pe mare! 


Catastrofa din Sicilia a avut şi altă consecință cumplită.. 
Cînd a sosit la Susa vestea despre proporțiile înfrîngerii, 
Darius a început să se agite. Distrugerea Atenei însemna 
pentru el un prilej de a cuceri Ionia. Atena ! Marele, secu- 
larul duşman, care de atîtea generaţii apăra Ionia, împiedi- 
cînd Susa s-o supună, în timp ce Sparta, săracă și lipsită 
de îndrăzneală, ar fi fost la cheremul ei ! Acum, după dis- 
pariția protectorului, Darius înţelese că trebuia să profite 
imediat de ocazie. Porunci celor doi satrapi ai săi, Farnaba- 
zos din Frigia şi Tisaferne, guvernatorul Lidiei şi Cariei, 
să pretindă din nou, după aprcape şaizeci de ani, dări ora- 
şelor elene ale Ioniei. 

— Veşnie Susa ! Susa e primejdia numărul unu l... De: 
cîte ori nu mi-am amintit de vorbele lui Clinias... lată ? 
După atîţia ani, Susa se arată iar la orizont, ținînd în mînă 
soarta elenilor. 

Curând, solii lui Farnabazos şi ai lui Tisaferne sosiră la 
Sparta ca să încheie alianță împotriva Atenei. Sparta de- 
venea centrul lumii elenice. Nepregătiţi să facă faţă situa- 
iei, unor chestiuni atît de complicate şi unor interese 
— ale lor şi ale altora — atit de încilcite, eforii, neho- 
tăriţi ca totdeauna, cereau mereu părerea lui Alcibiade. 

— Vin mulţi soli, Alcibiade, îi spuse Endios, numai 
„cei pe care-i vrem nu vin. 

— Dar cine aţi vrea voi să vină? întrebă Alcibiade, 
prefăcindu-se mirat. 

— Atenienii... ca să ceară pace... 

— Ascultă, Endios, să nu crezi, aşa cum cred toţi ele- 
nii, că Atena se va preda în cîteva luni ! 

— Dar ce poate să facă fără bani ? Laurion... 

— Atena are bani. Are o mie de talanţi, rezerva sacră 
«de pe Acropole. Potrivit unui decret al unchiului meu Pe- 
xicle, rezerva e neatinsă. Fireşte, o mie de talanţi nu în- 
“seamnă mare lucru, dar va trebui să treacă mult timp, 
va fi nevoie de multe strădanii şi de multe campanii pen- 
tru ca Atena să ceară pace. 

— Vom avea răbdare, Alcibiade... Cit despre succe- 
sele militare, noi, spartanii.. mai ales acum, cînd ești și 
tu aici... 

— Îţi mulţumesc pentru aceste vorbe, Endios, dar acum 
trebuie să vă pregătiţi pentru campania din Ionia. Folosi- 
ți-vă de cei doi satrapi ca să luaţi locul Atenei în Ionia. 
“Chios e gata să se răscoale şi așteaptă să-i trimiteţi ajv- 
tor. Sparta trebuie să devină o putere maritimă, Endios, 
“trebuie să aibă flota ei, să nu se bizuie numai pe flota 
peloponesiană. Trebuie să îndrăznească expediţii mai în- 
«depărtate... 

— Nu vom izbuti niciodată să avem o flotă a noastră. 
Cît despre expediţii îndepărtate, nu vei convinge pe nici 
unul din noi să le facă. 

— Şidecenu ? 

Endios nu răspunse imediat. Plecă ochii, făcu cîțiva 
pași şi şopti : 

— .iloții... 

Chipul i se posomori, apoi continuă furios : 

— Asta-i marea noastră slăbiciune! Un laţ petrecut: 
în jurul gâtului nostru. Niciodată, cind armata noastră a 
trecut de graniţele Peloponesului, n-a mers mai departe 
de Beoţia ! Numai pe Brasidas l-am trimis în Tracia, dar 
atunci i-am dat numai perieci şi aliaţi. Armata noastră nu 
se poate depărta niciodată de Laconia mai mult de cîteva. 
zile de mers ! Avem o tradiţie militară şi nu vom putea 
întemeia nicidată o flotă mare, care să ne aparţină. Pe 
uscat învingem totdeauna. De altfel, dacă am fi încercat să 
facem o astfel de cotitură, Agis, care e un om mărginit, 
ne-ar fi învinuit în faţa poporului. Nu e momentul să 
izbucnească o ceartă între efori şi rege. 

— Adevărat! Agis are mare influenţă, spuse Alci- 
biade cu oarecare nemulţumire. 

— Datorită ţie, Alcibiade ! Tu ne-ai convins să-l tri- 
mitem la Deceleea. Acum e foarte iubit, mai ales de 
tineri. 

Apis fortificase Deceleea de unde făcea dese incursiuni, 
aproape pînă sub zidurile Atenei. Venea adesea la Sparta 
pentru scurt timp şi, de fiecare dată, tineretul îl întâmpina 
cu entuziasm, ca pe un triumfător. Prima oară lipsi mult 
timp şi, la întoarcere, îl găsi pe Leotihide, noul născut. 
Agis se apucă şi el să facă socoteala lunilor. 

— Copilul ăsta nu-i al meu ! îi spuse el Timaiei. 

— Cum îndrăzneşti ? exclamă ea. 

— Ultima dată m-am culcat cu tine, anul trecut, îm 
timpul cutremurului, cînd am alergat în iatacul tău ! 

— E nevoie de un cutremur ca să-ţi aminteşti de mine, 
Apis ? 

Regele ceru eforilor să-l exileze pe Alcibiade. Ei îi 
răspunseră că se vor gîndi şi că vor lua o hotărire, dar 
lucrul acesta nu se întîmplă. Sparta avea mult de câştigat 
de pe urma sfaturilor unui Alemeonid şi, în definitiv, 
Agis n-avea decît să bage de seamă dacă Timaia nu-i era. 
credincioasă... să-i arate mai mult interes, să nu aştepte 
un cutremur... De altfel, eforilor le convenea ca lumea să-l 
ia peste picior pe Agis. 

Stăpînul meu ştia toate acestea, fiindcă oamenii ve- 
neau şi-i spuneau că regele jurase să se răzbune, dar nu 
le dădea importanţă. 

-— E o tradiţie a regilor Spartei, îmi spuse el. De pe 
vremea lui Menelau... 

— Nu lua lucrurile atît de ușor, stăpîne ! Agis e răz- 
Dunător ! Şi, apoi, spune-mi: am intrat în Sparta, dar 
cum o să ieşim din ea ? 

— Ai început şi tu să te gîndeşti la asta, Silicos? 

— De mult, Alcibiade, de mult ! 

— Ştii cum o să ieşim de aici ? În fruntea unei cam- 
panii militare ! 


Solii lui Farnabazos şi Tisaferne se străduiau prin 
toate mijloacele să-i convingă pe efori că trebuie să înceapă 
numaidecit campania în Ionia. Era limpede că cei doi 
erau rivali : fiecare solie voia să încheie ea alianţa cu 
Sparta. Tisaferne, care-i cunoștea de mult pe spartani, le 
trimisese prin solii lui daruri multe şi bogate, în timp 
ce Farnabazos, care era lipsit de experienţă, nu le dăruise 
mare lucru. Amîndoi erau grăbiţi să înfăţișeze Susei un 
succes important, o alianţă cu un oraş elen, care avea 
să-i ajute să cucerească alte orașe elene. Eforii cîntăreau 
propunerile, făgăduielile şi primejdiile, reflectau la micile 
interese ale Spartei, la greutăţile campaniei şi la încurcă- 
turile care se puteau ivi cînd vor face împărţeala cu Susa. 

Timpul trecea, Chiosul cerea cu stăruinţă ajutor ca 
să se răscoale, dar eforii tot nu se hotărau. 

În sfîrşit, Alcibiade reuşi să-l convingă pe Endios că 
Sparta trebue să înceapă numaidecit campania în Chios 
şi să încheie alianţă cu Tisaferne. 

— Chios singură are şaizeci de nave, prin urmare, nu-i 
nevoie să trimiteţi şi voi multe, spuse stăpinul meu. De 
altfel, Tisaferne vă poate ajuta cu flota feniciană, pe cînd 
Farnabazos nu are nici o flotă. Chios se află în centrul 
lumii elene a Ioniei, e o bază de prim ordin. Nu vă trebuie 
mai mult de zece nave pentru campanie asta, Endios ! Dar 
„acţionaţi repede ! 

— Si cine să fie strateg ? întrebară eforii. 

— Poate să meargă Alcibiade, răspunse numaidecit 
Endios. Omul care va pleca nu trebuie să fie numai stra- 
teg, ci şi un bun politician. Să ne folosim noi de mezi, 
să nu-i lăsăm să se folosească ei de noi. 

Astfel, pentru prima şi unica oară în istoria Spartei, 
o armată spartană porni sub comanda unui atenian. Ca să 
păstreze aparențele, eforii îl numiră co-strateg pe Halci- 
deas, dar refuzară să dea mai mult de cinci nave. În ultima 
clipă, sosiră la Sparta informaţii care uluiră pe toată lu- 
mea și fură cît p-aci să răstoarne toate planurile. În ciuda 
nenorocirilor, a pierderilor uriașe din Sicilia, în ciuda for- 
tificării Deceleei şi a închiderii minelor din Laurion, ate- 
nienii puseseră pe picioare o nouă flotă! O escadră ate- 
niană se ciocnise cu flota corintiană în golful Saronic şi 
o împrăştiase, silinrl-o să se refugieze într-un port. Cu cele 
douăzeci de nave ale lor, atenienii învinseseră cele patru- 
zeci ale Corintului ! Puțin a lipsit ca lacedemonienii să 
fie cuprinşi de desperare şi să-şi piardă capul văzînd vi- 
talitatea şi indărăinicia dușmanului lor. 

— Cum ai să ajungi la Chios numai cu cinci nave, 
Alcibiade ? Atenienii te vor urmări şi te vor prinde ! 

Dar stăpînul meu reuși să facă în așa fel ca să plecăm 
îndată. Se apropia iarna şi atenienii nu mai patrulau prea 
des. Am plecat de la Gition şi, după ce am pierdut din 
ochi munţii Laconiei, stăpinul meu a spus cu oarecare 
ușurare : 

— O să fim mai în siguranţă departe de Agis. 

— Şi o să mîncăm mai bine, spuse Antiohos. 

După câteva zile am ajuns la Chios, care aştepta sosirea 
noastră ca să se răscoale. Dar cînd văzură că avem numai 
cinci nave, chioţii nu se arătară prea binevoitori. Alci- 
biade îi convinse că cele cinci nave nu erau decit avan- 
garda flotei care avea să vie. 

— De ce vă temeţi? Voi aveţi şaizeci de nave de 
război, are să se răscoale şi Rodosul, care are alte două- 
zeci de nave ! 

— Da... răspundeau chioţii, dar Atena rămîne Atena ! 
Si Aicibiade rămîne tot Alcibiade ! repeta cu încă- 
păţinare stăpinul meu. 

Chiosul se răsculă şi-i izgoni pe cei cîţiva atenieni care 
se aflau în oraş. 

Aşa începu acest nou război, războiul complicat şi ine- 
gal ai loniei, un război care se făcea cu banii perşilor şi 

cu singele grecesc şi care, graţie geniului stăpînului meu, 
era cît pe-aci să se termine cu deplina victoria a Atenei. 
Da, cu victoria Atenei! În războiul acesta, personajul 
principal a fost Alcibiade. 


A 
n cîteva luni s-au răsculat un mare număr de oraşe ale 

Ioniei. Eritra, Clazomene, Miletul și Efesul se rupseseră 
din Liga ateniană. Halcideas, generalul spartan al stăpî- 
nului meu, voia să se întâlnească imediat cu Tisaferne, 
în timp ce Alcibiade voia să înceapă tratativele numai 
după răscoala oraşelor ionice. 

— Nu trebuie să ne întîlnim cu satrapul ca nişte cer- 
şetori, ci ca nişte eleni, spunea el. 

Dar generalul spartan sc temea ca nu cumva o ase- 
menea atitudine să-i displacă lui Tisaferne. Ca străin, 
Alcibiade nu îndrăznea să insiste în consiliile de război ca 
să-și impună părerea şi era adesea nevoit să cedeze. 
Totdeauna îi spunea lui Halcideas că satrapul are mai 
muită nevoie de ei decît au ei de el. Dar, fie de teamă 
să nu-i piardă sprijinul, fie din lăcomie pentru bani și 
daruri, tialcideas şi statul lui major făcură un lucru la 
care numai un satrap s-ar îi putut gîndi. Ca să-şi asigure 
ajutorul lui Tisaferne — deşi e! însuși îl oferise — îl invi- 
tară la Milet, unde fu semnat următorul tratat, pe care 
însă, mai tirziu, eforii, ceva mai buni politicieni decît ge- 
meralul lor, refuzară să-l ratifice. 


„Alianţă între Sparta şi satrapul Tisaferne : Cite orașe 
şi ţări stăpinește Marele rege şi cite stăpineau stră- 
moşii lui vor rămîne în deplina lui stăpinire. Lacedemo- 
mienii îl vor ajuta pe Darius să recapete oraşele şi ţările 
pe care le-a pierdut. Regele și lacedemonienii își vor uni 
eforturile ca să-i împiedice pe atenieni să încaseze tribut 

sau să ia alte contribuţii de la oraşele care au făcut sau 
mai fac parte din Liga lor. Regele şi lacedemonienii vor 
lupta în comun împotriva Atenei şi nu vor încheia pace 
separată.“ 


Alcibiade nu putu împiedica semnarea tratatului, 
fiindcă Halcideas se grăbea să arate eforilor că reuşise 
să încheie cu Susa o alianţă care asigura victoria Spartei. 

— E o mare mirşăvie! i-am spus eu într-o zi stăpi- 
nului meu. Prin această alianţă Halcideas recunoaște do- 
minaţia persană nu numai asupra întregii ionii, ci şi asupra 
Eladei, dat fiind că Xerxe a ajuns pînă la Aigaleos! În 
felul acesta, Sparta își ia obligaţia să-l ajute pe Darius... 

— Prostii, Silicos ! Nu de asta e vorba ! Perşii nu vor 
mai face niciodată campanii în Elada. Tratatul e o mare 
greşeală politică! Cum să răsculăm oraşele din Ionia, 
adică Smirna, Halicarnasul, Colofonul, Foceea, care nu 
s-au răsculat încă? Spunindu-le că o să le predăm nu- 
maidecît satrapului ? Sparta avea o ocazie nesperată de 
a lua locul Atenei și de a deveni ocrotitoarea elenilor ! 
Cu puţină îndemiînare... Și iată că acest neghiob de Hal- 
cideas a stricat totul, de teamă că Tisaferne n-are să-i 
dea bani ca să-şi plătească echipajele... Din fericire ! 

— Ce înseamnă „din fericire“ ! 

— Înseamnă că ne vom întoarce la Atena, Silicos! 

— Nu-ţi bate joc de mine, stăpîne ! 

— Ne vom întoarce, Silicos ! Numai că drumul spre 
Atena trece prin Magnesia, prin palatul lui Tisaferne... 

— Nu înţeleg, stăpîne... 

-— În Ionia s-a alcătuit un front comun între perşi şi 
spartani, Silicos, şi asta înseamnă moarte pentru Atena. 
Numai eu, care am ajutat la înființarea lui, voi putea 
scinda acest front. Şi am să reușesc, fiindcă vreau să-mi 
deschid drum de întoarcere şi vreau să pregătesc hege- 
monia Atenei. 

Nu înţelegeam... 

Alianţa dintre Tisaferne şi Halcideas fusese semnată 
la Milet. Satrapul a rămas destul de mult în oraş şi stă- 
pinul meu a avut ocazia să-l vadă şi să-i vorbească, 

— Satrapule, i-a spus el, găseşti că tratatul pe care 
l-ai semnat e o faptă politică înțeleaptă ? Kirește, Susa 

va fi mulțumită, dar cît se va complica situaţia ta aici ! 
Ce o să spunem elenilor cînd o să le cerem să se răscoale ? 
Ce o să le spunem ? Mi se pare că te-ai cam grăbit. Potri- 
vit tratatului, de azi înainte Miletul îţi aparţine, dar ce- 
lelalte oraşe elene vor afla şi ori de cîte ori vor vedea 
ivindu-se armata spartană își vor închide porţile. Ca să 
supui pe eleni ţi-ar fi trebuit, fireşte, un sfetnic elen, cu 
condiţia să nu fie spartan ! În afară de război, spartanii 
nu ştiu decît să ceară bani. Tu, fireşte, eşti dispus să le dai, 
şi încă mulţi. 

— Le dau. Fiecare marinar primeşte o drahmă pe zi, 
spuse 'Tisaferne. 

— De două ori mai mult decît primesc atenienii ! 

— Îi plătesc bine, Alcibiade, fiindcă vreau să fie mer- 
cenarii mei. 

-—— Crezi, satrapule ? Are să vină, poate, o zi cînd 
— spun şi eu ce gândesc — ai să te căieşti că dai atita 
sprijin Spartei. Poate că Atena va fi învinsă repede. Mult 
mai repede decât doreşti tu. 

Un zîmbet nedefinit se ivi pe buzele satrapului. 

— Îmi placi, ateniene ! spuse el pe neaşteptate. Dacă 
Darius ar avea la Susa sfetnici ca tine în locul unor moş- 
negi secătuiţi !... Poţi să vii cînd vrei în paradisul meu 
din Magnesia. Vei fi totdeauna bine venit ! 

În tot timpul șederii satrapului în Milet, Alcibiade se 
întilnea des cu el, ceea ce-i nemulțumea pe spartani şi 
pe Halcideas, care era bănuitor şi urmărea toate mişcă- 
rile stăpinului meu. 

În câteva luni se adunaseră în Ionia cele două flote 
rivale. Atena trimisese la Samos o sută douăzeci de nave 
— ultimele pe care le mai avea — în timp ce la Milet 
soseau mereu noi escadre peloponesiene. Se strinseră vreo 
sută douăsprezece nave comandate de amiralul Astiohos. 
La Sparta eforii se schimbaseră. Endios nu mai era la 
conducere și, încetul cu încetui, Agis reuși să-i asmută 
pe noii efori împotriva lui Alcibiade. Cînd se află că exi- 
latui atenian avea consfătuiri secrete cu Tisaferne la Mi- 
let, nu mai aşteptară mult şi-i trimiseră lui Astiohos o 
ştafetă, poruncindu-i să-l prindă pe stăpînul meu şi să-l 
ucidă. Din fericire Timaia trimisese în acelaşi timp un 
sclav de încredere care să-i dea de ştire lui Alcibiade. În- 

dată după ce nava de război care adusese ştafeta se opri 
la țărm, un marinar sări pe uscat și alergă la Aicibiade 
ca să-i dea meșajul care glăsuia astfel : „Bagă de seamă, 
Menelau a învins !“ În aceeași noapte am părăsit pe ascuns 
Miletul și am plecat spre Magnesia. 


Paradisul lui Tisaferne, satrapul Lidiei, Carici şi ai 
Maioniei Arse, se afla la citeva stadii depărtare de Mag- 
nesia. Era un complex uriaș de edificii și grădini, de în- 
căperi nenumărate, de săli imense, de peristiluri, de curţi 
pardosite cu marmură aleasă, un adevărat labirint, unde 
te buimăceau bogăţia, mobilele preţioase, ţesăturile brodate 
cu aur, covoarele pufoase. Grădini minunate erau stră- 
bătute de ape curgătoare, arbori mari şi umbroşi, flori 
rare de toate culorile, în lacuri artificiale înotau lebede 
de un alb imaculat, flamingo trandafirii și serioşi. stăteau 
într-un picior. Păuni împorlobiţi circulau liberi în această 
imensitate verde. 

Antiohos se trintea pe iarbă, își punea mîinile sub cap 
şi spunea : ; 

— Nu, zău, Silicos ! Ia gîndeşte-te, gîndește-te numai ! 
Cum e posibil ca nişte oameni să trăiască aşa cum trăiesc 
spartanii ? Parc-ar fi sclavi ! Orice ar hotărî stăpînul meu 
de acum înainte, eu nu mă mai mişc de aici! Nu mă 
mai mişc! Și ce mîncare avem, Silicos! Bucătarul ăsta 
e un mare artist ! 

Într-adevăr, ospeţele satrapului erau vestite în toată 
Asia Mică. Se mîncau lucrurile cele mai rare, bucatele cele 
mai bune și se beau cele mai alese vinuri. Într-o zi s-au 
servit nişte frigărui care semănau cu nişte picioruşe de 
prepeiiţă, atita doar că păreau mai albe. Parcă-mi amin- 
teau de ceva... Am luat una, am pus-o în gură, am închis 
ochii şi, fără să vreau, am văzut, am simţit în jurul meu 
pe mama, pe Amirteus, m-am văzut pe mine copil... Erau 
broscuţe fripte, după care mă dădeam în vînt cînd eram 
mic ! În jurul meu o lume întreagă deveni reală o clipă, 
reînvie şi-mi aminti nenumărate amănunte despre care 
am scris la început şi care altfel s-ar fi pierdut. 

Ne aflam de aproape şase luni în paradisul lui Tisa- 
ferne, dar Antiohos nu se mai sătura să repete mereu ace- 
leaşi şi aceleași lucruri. 

Am început să cred că vorbea serios și că, dacă stă- 
pînul meu ar fi plecat, el ar fi rămas. 

— Nu spune prostii! am exclamat eu. Dacă pleacă 
Alcibiade, plecăm şi noi ! 

— Nu pleacă ! Nu mai pleacă ! N-are să mai plece nici- 
odată ! Aici o să murim ! şi o expresie de fericire îi iu- 
mina faţa. Și ce mincare ne dau, Silicos! Dacă plecăm, 
să-l luăm măcar pe bucătarul-șef cu noi. Dar ce spun! 
Să plecăm ca să mergem unde ! Spartanii vor să-l ucidă 
şi Atena l-a condamnat la moarte. Satrapui îl iubeşte şi 
are grijă de el. Prin urmare !... 

— Poate că ai dreptate... am spus eu. 

— Şi te mai plingi !... Ai de toate... Fata paznicului cei 
mare... 

— Ssst ! Taci, să nu ne audă ! 

— Ei şi ce? Fata te place, îi placi şi tu, noapte de 
noapte e cu tine.... 

— Taci, Antiohos ! Tu nu-i cunoşti pe perşi. N-ai ci- 
tit istoria lor. Nu ştii cât de sălbatici sînt, cu luxul lor 
cu tot. 

— Şi ce-au să-ţi facă ? 

- Ştii ce i-au făcut unui medic grec ? Fusese chemat 
de Xerxe, bunicul actualului rege, ca s-o îngrijească pe 
soră-sa. Cind Xerxe a descoperit că medicul făcea dra- 
goste cu bolnava, l-a îngropat de viu ! 

— Dar fiica paznicului-şef nu-i bolnavă și tu nu spui 
că ești medic... 

— În numele zeilor, taci, Antiohos ! 

Stăpiînul meu se apropie în clipa aceea. 

— Nu vă certaţi ! Ce aveţi de împărţit ? Toate bogă- 
tiile Persiei sînt ale noastre! Dacă vreau, le împart în- 
tre voi! 

Era vesel şi vioi şi ochii lui străluceau de bucurie. 

— Du-te, Antiohos ! Si tu, Silicos, să-mi pregăteşti 
baia. Azi e mare ospăț. În sfârşit, au venit trimişii lui 
Darius ! Satrapul l-a convins pe rege să trimită oameni ca 
să mă asculte ! 


Tisaferne era un bărbat frumos de cincizeci de ani, 
analt, robust, cu o barbă ascuţită şi foarte îngrijită. Avea 
gesturi cam bruște, obiceiul de a porunci şi o voce adincă, 

plăcută, care te silea să fii atent la cea mai neînsemnată 
din şoaptele sale. Vorbea foarte bine limba elenă, cu un 
uşor accent străin, care dădea spuselor lui un farmec în 
plus. Alcibiade sosi primul la ospăț. Satrapul se ridică 
ușor de pe patul lui şi-l salută rugîndu-l să ia şi el loc. 

— Atenianule, ştii câtă stimă şi dragoste îţi port. Ştii 
cu cîtă bucurie te-am primit ca oaspete, pe viaţă dacă vrei, 
aici în paradisul meu. Dar ceea ce ceri nu depinde numai 
de mine. Darius trebuie să-şi dea consimţămîntul, şi la 
Susa e inconjurat de mulţi curteni care mă dușmănesc şi 
care caută prilej să mă calomnieze ca să-mi ia satrapia. 
Dacă vor reuşi, sîntem distruși şi eu şi tu. Reprezentanţii 
lui Darius îţi vor pune multe întrebări, fii atent la ce vei 
răspunde. 

În clipa aceea intrară cei trei curteni, nişte bătrîni, cu 
fețele pline de zbîrcituri şi cu straie de aur. Satrapul şi 
stăpinul meu se ridicară de la locurile lor. După ce se sa- 
lutară şi rostiră cele de cuviinţă, vorbiră despre lunga lor 
călătorie, despre triburile nespuse din Munţii Taurus, 
despre greutatea de a construi un nou pod peste Eufrat, 
apoi vorbiră despre timp, despre clima Magnesiei și, ca 
nişte oameni politicoşi, se interesară de sănătatea străi- 
nului. 

Se făcuse tîrziu şi vinul îmbujora ușor feţele palide 
ale bătrînilor. Unul dintre ei îl întrebă pe Alcibiade : 

— Ia spune, atenianule ! Cum ai aflat că eforii Spartei 
trimiseseră poruncă amiralului Astiohos să te ucidă ? Dacă 
rămîneai încă o zi în Milet, ţi-ar fi fost fatală... 

— I-am povestit totul lui Tisaferne. Dar, dacă vr N 

— Dacă vreitu! 

— Indiferent de relațiile în care se află cineva cu 
spartanii perfizi trebuie să fie totdeauna cu băgare. de 
seamă şi să-şi ia măsuri de prevedere. Vă spun doar atît : 
unul din spartanii pe care i-am cunoscut la Sparta, un 
anume Lisandros, om tînăr încă, dar ambițios şi capabil, 
a declarat odată la un consiliu : „Trebuie să-i înșelăm pe 
copii cu arşice şi pe dușmani cu jurăminte“. Vedeţi, aici, 
în paradisul satrapului, nu mă tem de nimic, în timp ce 
la Sparta, în cei trei ani întregi cât am rămas acolo, Si- 
licos, pe care-l vedeţi aici, dormea în fiecare noapte pe 
pragul camerei mele. 

— Asta nu te împiedica s-o vizitezi pe Timaia... îl în- 
trerupse satrapul. 

— Numai asta m-a salvat ! Cînd am plecat din Sparta 
şi Agis i-a convins pe efori să-i dea ordin lui Astiohos să 
mă ucidă, Timaia a trimis pe ascuns un marinar ca să mă 
înştiinţeze. 

— Poate că o soartă bună a vrut să fii de două ori 
osîndit la moarte, Alcibiade. Numai așa ai ajuns prietenul 
nostru, numai aşa te avem aici în calitate de sfetnic, zise 
satrapul. Dar, ia spune, după tine ar trebui să părăsim 
Sparta şi să ajutăm Atena ? 

— Nu! Nu! protestă stăpînul meu cu vioiciune, sim- 
ţind că satrapul vorbea intenţionat astfel. Planul meu e 
foarte simplu şi am să vi-l spun în două cuvinte: ţineţi 
trează flacăra războiului ! 

Unul dintre curteni spuse : 

— Aşa şi facem, ajutînd Sparta ! 

— Nu, în felul acesta nu întreţineţi războiul, între- 
ţineţi Sparta ! Dacă ajutaţi numai Peloponesul, o ajutaţi 
să învingă. Asta vreţi ? Asta trebuie să doriţi ? Oare țelul 
vostru n-ar trebui să fie cucerirea Ioniei şi distrugerea 
spartanilor şi a atenienilor ? Aţi făgăduit Spartei o mul- 
țime de bani şi flota feniciană. Dacă vă respectaţi făgă- 
duielile, războiul se va termina repede, fără ca forţele şi 
prestigiul Spartei să fic secătuite. Atita timp cît au nevoie 
de voi, eforii sînt oarecum împăciuitori. Spun „oarecum“, 
deoarece au şi refuzat să ratifice tratatul de la Milet. 
Dacă însă lacedemonienii vor învinge Atena, veţi vedea ce 
înseamnă viclenia, ce înseamnă îndărătnic;a, ce înseamnă 
Sparta ! Nu-i părăsiţi pe spartani, nu! Daţi-le tot ajuto- 
rul de care au nevoie ca să continue războiui, dar fără 
să poată învinge. Cît despre atenieni, le-a sosit şi lor cea- 
sul. Dacă nu vă hotăriţi să-i ajutaţi, vor fi învinşi repede. 
Nu vor putea duce mai departe războiul. 

— Cum să-i ajutăm, dacă nu ne cer nimic ? 

— Îi ajutaţi dacă nu trimiteţi flota feniciană în apele 
Ioniei, Tisaferne, tu trebuie să învingi în războiul dintre 
Sparta și Atena. Numai tu ! Nu aduce flota feniciană care 
e pregătită şi aşteaptă la Aspendos. Micşorează lefurile 
marinarilor peloponesieni. Nu le mai da o drahmă pe zi. 
Atena nu plătea atât nici în anii în care se afla în culmea 

gloriei. Dă-le trei oboli. Şi dacă spartanii vin să se plingă, 
lasă-mă pe mine să-i primesc ! 

— Dar dacă pleacă din Ionia ? întrebă cu oarecare ne- 
linişte unul dintre curteni. 

— Să plece din Ionia ! Păi asta ar însemna să piardă 
războiul ! Sparta nu visează acum decît un singur lucru : 
să invingă Atena ! 

Curtenii erau foarte obosiţi şi declarară că doresc o 
nouă consfătuire. Urară noapte bună şi plecară. 

Peste două-trei zile, Tisaferne îl pofti din nou la un 
ospăț pe stăpînul meu, ca să-și discute iar planurile cu 
curtenii. 

— Atenianule, spuse unul dintre trimiși, cred că sfa- 
turile tale sînt bune. Deocamdată, flota feniciană nu tre- 
buie să vină. Dacă Atena ne va cere s-o ajutăm cu bani, 
vom vedea ce-i de făcut. Cu o condiţie, însă : atita timp 
cit forma ei de guvernământ e democraţia, nu putem s-o 
ajutăm. Dacă-și schimbă regimul... 

— Ar fi o condiţie prea grea, observă Alcibiade. Dar 
în situaţia de faţă s-ar putea ca Atena să accepte. Liga 
ei e într-o stare jalnică, în fiecare lună izbucnesc noi răs- 
coale. Orașele din Helespont sînt gata să se ridice şi Far- 
nabazos va sprijini Sparta. 

— Cum are să facă faţă Atena acestei situaţii, Alci- 
biade ? întrebă unul dintre curteni. Important e să nu se 
prăbuşească imediat ! 

— A putut echipa o sută de nave, cele care se află 
acum la Samos. Nu-i puţin lucru. Atenienii au desfiinţat 
toate serbările publice, au pus dări grele pe averile boga- 
ților, dar singura lor grijă rămîn banii! Cei mai mulţi 
dintre aliaţi fac mofturi și Atena nu mai are putere să-i 
constringă. 

„— Are incă destulă putere ! observă Tisaferne. Nu ve- 
deţi cîte succese are în Chios! Aproape toată insula e în 
miinile lor şi chioţilor le pare rău că s-au răsculat. 

— Dar cîte sacrificii cer aceste succese, Tisaferne ! 
spuse stăpînul meu. Flota Atenei luptă pentru prima oară 
iarna şi marea răpeşte mereu din corăbiile ei prețioase şi 
de neînlocuit. 

Vocea stăpînului meu se încălzise, dar el se stăpîni nu- 
maidecit, şi continuă cu indiferenţă : 

— Ştiu, desigur, că Susa consideră Atena drept cel mai 
mare dușman dintre toţi elenii. Trebuie însă să ne adaptăm 
sentimentelor după împrejurări. Dacă nu vreţi, nu daţi incă 
Atenei ajutor bănesc, dar micşoraţi lefurile spartanilor. 
Dacă Astiohos se împotriveşte, mituiţi-l, mituiţi şi cîțiva 
ofiţeri. Îndată ce se depărtează de graniţele patriei lor, 
spartanii au un singur gînd : să pună mina pe bani. De 
altfel, de ce să plătiţi voi leafa întreagă ? De ce ar pre- 
tinde chioţii, cei mai bogaţi dintre eleni, ca un astfel de 
război să se poarte pentru ochii lor frumoşi, fără ca ei 
să cheltuiască un ban ? Să plătească ei. Spune-le, Tisa- 
ferne, că, pentru moment, ai unele greutăţi, şi că ești 
nevoit cîteva zile, poate chiar şi o lună, să micşorezi le- 
furile, pină-ţi vin bani din Susa... 

— Atenianul ăsta e un om preţios... şopti unul dintre 
trimişi. 

Se ridicară toţi trei, somnoroși dar demni, spuseră 
noapte bună şi se retraseră. 

Peste citeva zile, Tisaferne trimise un curier special 
la amiralul spartan, înştiinţindu-l că-i pare foarte rău 
pentru lefuri, dar că e silit, deocamdată... etc. etc. Cit 
despre flota feniciană, nu e încă pregătită... Cîteva escadre 
erau concentrate la Aspendos, dar mai lipseau multe nave. 

Atunci Alcibiade îmi încredinţă singura misiune din 
viaţa mca. Trebuia să plec în tabăra ateniană din Samos, 
să mă întîlnesc cu cei doi strategi, Frinihos şi Trasibulos 
şi să le înminez o scrisoare din partea stăpinului meu. 

— Dă-le orice informaţii îţi vor cere despre mine, spuse 
Alcibiade. 

— Am să fiu în primejdie, stăpîne! am spus eu cu 
jumătate glas. 

— Cine te cunoaşte! Eşti un bătrîn care călătoreşte ! 
Spui că ai rude în Samos. De la Micale pînă în insulă e 
un pas. la o barcă pescărească... 

— Nu m-ai înţeles, stăpîne. Primejdia începe din clipa 
cînd ajung în Samos... Să vie şi Antiohos cu mine. 

— Bine ! Bună idee ! 

Dacă Antiohos ar fi bănuit că din cauza mea părăsea 
paradisul satrapului ca să se trezească într-o tabără mi- 
litară, n-aş mai fi ajuns viu la Samos. 

Când am sosit în tabăra din Samos, am fost tratat ca 
un prizonier. N-am apucat bine să spun că vin din Ionia 
şi că am o scrisoare pentru strategi, că, în ciuda protes- 
telor mele, m-au şi aruncat la închisoare. Mă temeam să 
mărturisesc ofiţerilor inferiori că eram trimisul lui Alci- 
biade şi nu ştiam ce să fac. Îmi căzneam mintea să găsesc 
o soluţie, pînă m-am hotărît să spun că eram trimisul lui 
Tisalerne. Ce-o fi să fie... Am început să strig, să bat cu 
putere în uşa închisorii mele şi să invoc zeii. Un paznic, 
care-şi ieşise din fire, se apropie furios. 

— 'Ţine-ţi gura ! îmi strigă el. 

— Ce înseamnă : „ţine-ţi gura ?“ blestemat fii de trei 

ri! am spus eu cu obrăznicie. Aruncaţi în închisoare un 
trimis al lui Tisaferne ? Așa vreţi voi să-l îmbunaţi pe 
satrap ? 

— Ia-o mai domol: nu cumva eşti un trimis al Ülim- 
pulu: ? îmi spuse paznicul în bătaie de joc. 

Dar cînd am scos cilindrul din sîn şi i-am arătat si- 
giliul — de unde să fi ştiut al cui era? — a luat-o la 
fugă şi s-a făcut nevăzut, uitînd să încuie uşa ! 

În curînd s-a întors cu un ofiţer. Am fost dus numai- 
decît, aproape pe sus, la strategi. Această grabă m-a li- 
niştit, dar m-a şi întristat. 

„Unde sînt anii, îmi spuneam eu, cînd Susa era marele 
duşman, rivalul disprețuit? Acum abia au auzit numele 
lui Tisaferne că s-au şi repezit de panc-ar fi fost vorba 
de un mire greu de găsit...“ 

După cum mi-am dat repede seama, în tabără domnea 
o mare nelinişte. Și cum ar fi fost altfel în Samosul 
acela nefortificat ! În ultima vreme soseau ştiri despe- 
rate... Casos se răsculase, la Efes sosiseră noi escadre pe- 
loponesiene şi nave de război din Siracuza, în timp ce flota 
feniciană de la Aspendos, alcătuită din o sută şaizeci de 
corăbii, era gata să facă joncţiunea cu Astiohos ! 

Cîni m-am trezit în faţa lui Peisandros, sosit de cu- 
rînd la Samos ca să preia conducerea operaţiunilor, mi-am 
pierdut curajul şi m-am gindit că dacă aș repeta minciuna 
de adineauri, ar fi numaidecit dată în vileag şi nimeni n-ar 
mai da crezare spuselor mele. Poate că nu s-ar mai da cre- 
zare nici scrisorii. Prin urmare am spus îndată : 

— Nu sînt trimisul lui Tisaferne, strategule, ci al lui 
Alcibiade, care e oaspetele lui la Magnesia. Prin această 
scrisoare te anunţă că flota feniciană nu va pleca din 
Aspendos. 

Din fericire vocea mea nu tremura şi tonul cu care 
vorbeam era convingător, Am întins mîna ca să dau ci- 
lindrul. Peisandros aproape că mi l-a smuls, l-a desfăcut 
şi l-a citit. Cînd a terminat, şi-a chemat aghiotantul. 

— Să se adune consiliul strategilor ! Imediat ! Tu in- 
toarce-te la mine, rămii aici ! Veştile pe care mi le aduci 
sînt prea grave ca să te las liber în tabără... 

În consiliu, Peisandros dădu citire scrisorii stăpinului 
meu, care spunea următoarele : 

„Strategi ! Vă scriu din Magnesia, paradisul lui Tisa- 
ferne. După cum ştiji, satrapul are bunătatea să-mi acorde 
ospitalitate şi să se sfătuiască cu mine. E gata să ajute 
Atena, dacă va fi guvernată de aristocrați. Nu știu sub 
ce formă se va manifesta acest ajutor. În orice caz pot să 
vă asigur că, deocamdată cel puţin, atita timp cit voi 
rămîne lingă el, satrapul a hotărît să mobilizeze flota la 
Aspendos. Dea zeii să vă pot comunica și verbal ceea ce 
vă scriu. Alcibiade al lui Clinias.“ 

Există oare o taină care să rămînă taină ? Există oare 
um Midas care să-și ascundă urechile de măgar? Puțin 
după aceea, Frinihos, unul dintre strategi, cutreiera tabăra 
şi striga că flota feniciană nu va veni şi că 'Tisaferne va 
trimite mii de talanţi atenieniior... Tot Samosul vuia : 
„Alcibiade! O scrisoare din Magnesia către strategi! A 
ajuns prietenul de seamă al lui Tisaferne! Flota feni- 
ciană va rămîne la Aspendos! Spartanii pot să aștepte 
mult şi bine! Vom încheia alianţă cu Susa! Fără nici o 
condiţie ! Lefurile se vor plăti regulat! Bine le-a mai 
brodit exilatul !“ 

Strategii se adunară într-o nouă consfătuire. Citeau 
şi reciteau puţinele rînduri ale stăpînului meu şi Peisan- 
dros repeta mereu : „Dacă va fi guvernată de aristocrați...“ 
Dar aici e nevoie de o paranteză. 

Pe lîngă celelalte urmări cumplite pe care le avusese 
catastrofa noastră în Sicilia, ea însemnase şi o serioasă 
zdrunkinare a democraţilor, mulţimea începînd să nu mai 
dea crezare diferiților lor oratori. În schimb, partizanii 

oligarhiei exploatau catastrofa din Sicilia ca să-şi conso- 
lideze partidul, amintind, chipurile, că întreaga răspundere 
a campaniei o purtau Alcibiade şi tabăra democratică. Dar 
nu se mărgineau la atit, ci murmurau că vinovate sînt le- 
gile, că poporul se lasă ușor tîrît de oratori dibaci, că ori- 
cine știe să vorbească frumos poate să bage în capetele 
gloatei neștiutoare lucrurile cele mai neverosimile, deşi 
pentru luarea unor hotărîri serioase, privitoare la soarta 
statului, e nevoie de o gîndire matură şi numai cîţiva ce- 
tăţeni, care să nu asculte de nici o influenţă, care să nu 
fie îngrădiţi de nici o constrîngere trebuie să hotărască 
ce-i de făcut, departe de furtunile adunării, fiindcă, de 
cele mai multe ori, ea se pronunţă fără să cunoască bine 
problemele. Dacă cineva le spunea că, pe vremuri, demo- 
craţia realizase fapte măreţe, răspundeau că pe atunci 
demosul avea conducători de talia lui Temistocle, a lui 
Efialte, a lui Pericle ! Acum, însă, spuneau ei, nu mai are 
pe nimeni. Încetul cu încetul, situaţia generală a Ligii, 
marea criză economică — minele din Laurion erau în- 
chise — economiile la sînge şi lipsurile creaseră descura- 
jare şi indiferenţă. În loc să vină la adunare, oamenii 
preferau să muncească, să facă ceva ca să aibă din ce 
trăi. Descurajarea spori şi mai mult cînd atenienii aflară 
de alianţa dintre Tisaferne şi Sparta. Cînd se răsculă Ro- 
dosul și apoi, cu puţin înainte de sosirea mea în Samos, 
îi urmă pilda şi Casos, unde plecă îndată Astiohos cu 
toată flota lui, oamenii fură cuprinși de deznădejde. La 
Atena se credea că Astiohos coborise mai la sud pentru 


a se uni cu flota feniciană de la Aspendos, care era la un 
pas de Rodos. 


Lesne îşi poate cineva închipui ușurarea şi bucuria 
strategilor la primirea scrisorii lui Alcibiade. Pericolui 
imediat, adică flota de la Aspendos, se îndepărta. În 
schimb, se ivea promisiunea lui Tisaferne de a ajuta Atena, 
dacă „va fi guvernată de aristocrați“... Strategii, care, în 
marea lor majoritate, erau membri ai oligarhiei, își dădeau 
seama că se prezenta o ocazie nesperată de a răsturna de- 
mocraţia. Se luă hotărîrea ca Peisandros să plece imediat 
la Atena şi să explice în Bulé şi în centrele politice că 
singura posibilitate de a salva Atena era instaurarea eli- 

garhiei, care avea să fie preţul ajutorului lui Tisaferne. 

— Sau democraţie şi distrugere, sau oligarhie şi vic- 
torie ! strigă Peisandros şi adăugă : Nu cred că vreunul 
dintre voi va avea vreo obiecţie împotriva unei colabo- 
rări cu Alcibiade, necesară succesului planurilor noastre. 
Împuterniciţi-mă să cer adunării poporului rechemarea 
lui ! 

Ceilalţi strategi primiră, dar hotărîră să ascundă ar- 
matei scopul real al călătoriei lui Peisandros, de teama 
unor tulburări, ştiut fiind că cei mai mulţi hopliţi erau 
democrați. În felul acesta, totul luă aspectul unui complot. 

O dată ajuns la Atena, dibaci şi viclean cum era, 
Peisandros îşi adună prietenii şi le explică planul său. 
Toţi recunoscură că cel mai bun mijloc era să aducă ches- 
tiunea în faţa adunării. În felul acesta, nimeni n-ar fi pu- 
tut spune că uzurpaseră puterea. 

Istovit de război, văzînd că suferinţele sale nu se apro- 
pie de sfîrşit şi simțind ameninţarea distrugerii care atîrna 
deasupra lui, poporul Atenei îl ascultă în tăcere pe Pei- 
-sandros, care cerea pe ocolite desfiinţarea democraţiei. 

„„„.Sau ne încăpăţinăm să menţinem regimul politic de 
pină acum întărind în felul acesta legăturile dintre Sparta 
şi Susa — şi ştiţi ce înseamnă aceasta — sau îi dăm oare- 
care satisfacție lui Tisaferne şi atunci ne ajută. Ce ne lip- 
seşte azi ca să putem continua războiul ? Banii! Ni-i va 
da satrapul. Iată singura salvare. Dacă încredinţăm pu- 
terea unui mic număr de cetăţeni ale căror fapte, firește, 
nu vor rămîne necontrolate, e foarte posibil să cîştigăm 
încrederea Marelui rege. Mai tîrziu, după ce vom fi cîști- 
gat războiul, vom putea schimba oricind forma de guver- 
nămînt ca să revenim la democraţie. Aşa vă sfătuiesc să 
faceţi. Și mai vreau să adaug un amănunt tot atît de im- 
portant. Schimbarea atitudinii lui Tisaferne se datorează 
unui exilat ! Trebuie să-l rechemăm. E singurul om care 
poate restabili situaţia !“ 

Cu toată desperarea lui, poporul se arătă întii nemul- 
ţumit de vorbele lui Peisandros şi dușmanii stăpinului 
meu, deşi cu toții membri ai oligarhiei, împreună cu tu- 
molpizii şi crainicii, începură să facă gălăgie, spunînd că 
un nelegiuit, un osîndit la moarte, nu se putea întoarce 
la Atena. Aşa se desfășură prima adunare. 

Peisandros, însă, ştia să stăruie. Îi oprea pe cei care 
făceau mai multă gălăgie și-i întreba dacă vedeau altă so- 
luţie pentru a ieşi din situaţia îngrozitoare în care ajun- 
sese Atena. 

Datorită lui Alcibiade, flota feniciană rămîne la As- 
pendos, spunea el. Ce are să se întimple dacă-l vom ne- 
mulţumi ? Poate că-l lasă pe satrap să trimită flota în 
Ionia. Și atunci ce ne facem ? 

În a doua adunare, împotrivirea democraţilor fu mult 
mai slabă, totuşi singurul lucru pe care reuşi să-l əb- 
țină Peisandros fu împuternicirea de a pleca la Magnesia 
cu alţi zece trimiși pentru a duce tratative cu Tisaferne. 

Era o oarecare aminare a planurilor sale, dar la ple- 
care îi organiză pe membrii oligarhiei şi-i îndemnă să fie 
pregătiţi pentru ca, îndată ce vor primi o scrisoare de la 
el, să răstoarne regimul, terorizîind la nevoie oraşul. 

Peisandros ajunse în Magnesia cam la o lună după ce 
plecase din Samos spre Atena. Între timp mă întorsesem 
şi eu lingă stăpînul meu. 

Aflând că vin soli atenieni, Alcibiade îl rugă pe Tisa- 
ferne să-l lase să-i primească el. 

— Și ce vrei să le propui ? întrebă satrapul. 

Această ciudată întrebare îl neliniști pe stăpinul meu. 

— Ceea ce am discutat acum o lună cu trimişii re- 
gelui ! Vreau să le propun o alianţă cu tine ! 

— Asta nu ! exclamă Tisaferne pe un ton sec. 

În momentul acela l-am admirat pe Alcibiade, fiindcă 
s-a stăpînit şi nu şi-a trădat valul de miînie ce i se re- 
vărsa în suflet. Numai eu mi-am dat seama fiindcă-i cu- 
noşteam toate reacţiile. 

Izbuti să vorbească pe un ton calm : 

— De ce această schimbare neașteptată, Tisaferne ? 
Și mai ales acum, în ultima clipă ? Puteai să-mi spui asta 
cu cîteva zile înainte, ca să mă pot pregăti să le vorbesc. 
Pină alaltăieri erai de acord că şi Atena trebuie sprijinită, 
ba chiar ţi-am explicat că această politică ar mai avea 
o consecinţă : i-ar face pe spartani mai împăciuitori şi 
mai blinzi faţă de tine. 

— Mă tem mai mult de Atena decit de Sparta ! 

— Te vei teme de Atena chiar dacă-i vei face un ser 
viciu ? 

— Nu mă las dus de sentimente, ateniene! Si afiă 
de la mine : e o mare rătăcire să crezi că o binefacere re- 
centă poate şterge o veche insultă ! 

— Purtarea ta e ciudată, satrapule ! Mă laşi să scriu, 
strategii îl trimit pe Peisandros la Atena, de dragul alian- 
ței cu tine sînt gata să-şi jertfească democraţia, adică ce 
` au ei mai scump şi... 

— Asta dovedeşte că atenienii se află într-o situaţie 
grea. Atit şi nimic altceva. 

— Și ai să continui să ajuţi Sparta ? 

— Cît mai puţin, conform sfatului tău. Atit cît îmi 
vor îngădui aparențele. Desigur, nu mai doresc victoria 
rapidă a Spartei, totuşi ea trebuie să învingă ! 

Pentru stăpînul meu, schimbarea neaşteptată a inten- 
ţiilor satrapului era o catastrofă. 

Peisandros şi ceilalţi trimiși care-l însoţiseră la Mag- 
nesia nu-şi ascunseră indignarea cînd stăpînui meu fu 
silit să le dea un răspuns negativ. Se întoarseră numai- 
decit la Samos, hotăriţi să desființeze democraţia chiar 
fără alianța cu Tisaferne şi considerîndu-l pe Alcibiade 
răspunzător de schimbarea satrapului, hotăriră să nu-l 
mai recheme. 


Şi iată că într-o zi sosi la Magnesia vestea că oligarhia 
reuşise să răstoarne regimul democratic. Patru sute de 
cetăţeni se autonumiră, ca să zic aşa, şi luară frinele pu- 
terii în miini. Acest regim politic, care a însemnat una 
din perioadele cele mai rele din istoria Atenei, a rămas 
cunoscut sub numele de „cîrmuirea celor patru sute“. Abo- 
lirea democraţiei s-a făcut destul de ușor. Armata şi flota 
se aflau la Samos şi centrele partidului oligarhic tero- 
rizau Atena. Dar în tabăra din Samos a domnit citeva ziie 
o mare zăpăceală. Partizanii oligarhiei au incercat să se 
impună şi aici și au organizat un complot, dar cînd au 
vrut să treacă la fapte, au fost atacați de hopliţi şi de 
marinari, care au ucis mulţi dintre ei. Temindu-se că şi 
strategii sînt amestecați în complot, soldaţii i-au prins şi 
i-au închis. S-a ţinut o adunare a hopliţilor, care a ales alţi 
strategi ; pe Trasibulos şi pe Trasilos, democrați vechi şi 
cunoscuţi. Fierberea însă era mare şi, ca să liniştească 
oarecum lucrurile, Trasibulos a cerut ca întreaga oaste să 

facă cele mai cumplite jurăminte că va rămîne credin- 
cioasă democraţiei. Apoi făgădui că, îndată ce vor permite 
împrejurările, armata se va întoarce la Atena ca să rein- 
staureze democraţia. 

Situaţia flotei din Samos era extrem de grea şi de pri- 
mejdioasă. Bani nu erau, nu exista nici o speranţă că 
Atena va trimite lefurile, dacă oligarhia — aşa cum a 
procedat mai tîrziu — avea de gind să ceară Spartei în- 
cheierea păcii și trimiterea unei gărzi pe Acropole ca să 
rămînă ei la putere. 

În această zăpăceală, Trasibulos își dădu seama că un 
singur om putea salva situaţia. Convocă din nou o adu- 
nare a hopliţilor şi le spuse că un singur atenian dintre 
cei aflaţi în viaţă ar putea să îndrepte situaţia. Era omul 
care-l împiedicase pe satrap să trimită flota feniciană în 
apele Ioniei. 

—. Alcibiade ! Alcibiade ! strigară mulţi ostasi. 

— Da, Alcibiade ! strigă Trasibulos cu vocea lui te- 
Tibilă, care se auzea la distanţă de un stadiu. 

Era o dimineaţă primăvăratică şi strălucitoare, cînd 
curierul din Samos ajunse la Magnesia cu o scrisoare a 
lui Trasibulos către stăpînul meu. 

— Sînt chemat la Samos, satrapule, îi spuse el lui 
Tisaferne. 

— Va să zică pleci, atenianule? Pleci ca să-mi fii 
dușman ? 

— Niciodată, atita timp cât îmi ești prieten. 

— Împrejurările ne vor împinge acolo, spuse cu tris- 
teţe Tisaferne. Du-te, continuă el. Du-te! Aş putea în- 
cerca să te rețin, dar ştiu că ai găsi un mijloc să fugi. 
Prefer să ne despărțim aşa. 

Cînd am ajuns la Samos, se împiineau cinci ani în- 
cheiaţi din ziua cind strălucita flotă ateniană pornise spre 
Sicilia. Hopliţii şi marinarii s-au întrunit spontan într-o 
adunare, ca să-l asculte pe Alcibiade. Stăpinul meu s-a 
urcat la tribuna improvizată şi toată lumea a izbucnit 
în aclamații şi urale : 

— Salvatorul nostru ! Prietenul lui Tisaferne ! Tu ai 
să ne duci la victorie ! Tu ai să-i dobori pe cei patru sute 
de tirani, Alcmeonidule ! 

Mişcat, tremuriînd aproape şi cu ochii plini de lacrimi, 
stăpinul meu întinse mîinile şi se făcu tăcere. Vorbi atît 
de frumos despre anii de rătăcire, despre condaranarea 
şi despre fuga lui la Sparta, încît soldaţii îl ascultau cu 
evlavie, cu capetele plecate, de parc-ar fi fost în doliu. 
Deodată, tonul vocii sale se schimbă. Alcibiade își dădu 
seama că oamenii adunaţi acolo așteptau ceva de la el. 
Își înălţă glasul şi le aminti de marile victorii trecute ale 
flotei și de recentele ei izbînzi în Chios. Le spuse că ate- 
nienii săvîrşiseră totdeauna fapte eroice fără alte forţe 
în afară de îndrăzneala lor şi, în cale din urmă, le vorbi 
despre 'Tisaferne. 

— Nouă ne va trimite el flota feniciană concentrată la 
Aspendos, şi nu spartanilor ! Nu ne va lăsa fără bani, la 
nevoie îşi va tăia patul în bucăţi şi va face monezi din ele 
ca să ne ajute ! 

La aceste cuvinte, entuziasmul ajunse la culme. Ho- 
pliţii îl numiră în unanimitate arhistrateg cu depline pu- 
teri. Trasibulos se urcă îndată după aceea la tribună și 
strigă mulţimii : 

— Are cineva de obiectat la această hotărîre ? Dacă 
da, să vină să vorbească! — şi ai fi zis că gîndeşte: 
„Cine-i ăla că-i rup oasele !* Atit de sălbatic era glasul 
cu care rostea şi lucrurile cele mai simple. 


De pretutindeni soseau informaţii neliniştitoare. Cu 
citeva zile în urmă, flota peloponesiană îşi plimbase esca- 
dreie, adică o sută optzeci de nave de-a lungul țărmului 
de peste drum de Micale, dar, crezind că Alcibiade se şi 
află la Samos, nu îndrăznise să atace. Nu ştiam pe unde 
umblă Astiohos şi nici ce scopuri are. 

La Atena, cei patru sute întrecuseră măsura. Deveni- 
seră tirani. Nimeni nu mai îndrăznea să scoată o vorbă. 
Aproape zilnic erau ucişi democrați şi nici un judecător 
nu îndrăznea să judece. În tot oraşul domnea teroarea. 
Aflînd de toate acestea, armata din Samos era în fier- 
bere. 

___— De cînd ai venit, îi spuse Trasibulos stăpinului meu, 
s-au mai liniștit şi au mai prins curaj, dar cînd va trece 
prima impresie vor începe iar să se frămâînte, vor vrea iar 


338 


să se întoarcă la Atena, ca să-i răstoarne pe cei patru 
sute. 

— Asta ar însemna să pierdem şi Samosul, şi Ionia, şi 
războiul ! 

În zilele acelea au sosit şi alte vești rele. În cetăţile 
din Helespont izbucniseră răscoale, în care era amestecat 
Farnabazos, satrapul Frigiei. Nemulţumiţi de Tisaferne, 
spartanii își întorseseră privirile spre Farnabazos şi trimi- 
teau flotă și armată în Tracia. Abidos, Lampsacos şi Bi- 
zanţul se răsculaseră și navele cu grîne din Euxin erau 
amenințate să nu poată trece prin strîmtori, ceea ce ar fi 
însemnat foamete la Atena. Potrivit ultimelor veşti, ami- 
ralul lacedemonian Astiohos intenţiona să-şi ducă tvată 
flota in Helespont, sperînd multe şi mari succese în aceie 
locuri. Prin urmare, situaţia părea foarte întunecată. La 
Atena, oligarhia era stăpînă pe putere, la Samos armata 
era gata să urce pe nave pentru a merge să măcelărească 
pe cei patru sute de tirani ! În Ionia, cele mai multe orașe 
erau răsculate, în Helespont izbucneau alte răscoale, flota 
feniciană rămînea la Aspendos ca o ameninţare care plutea 
deasupra noastră, şi, în sfîrşit, problema cea mai gravă, 
cea mai desperată, era lipsa de bani. 

— Ce-i de făcut, Alcibiade ? întrebă Trasibulos. 

— Întâi de toate, plec miine la Magnesia. Trebuie să 
mă “inttijneste cu Tisaferne. Răspîndiţi vestea că plec în 
călătorie. N-am să lipsesc decît cîteva zile. Navele să pa- 
truleze, pentru ca lacedemonienii să nu se poată strecura 
neobservaţi spre Helespont. 

Înainte de plecarea spre Magnesia, am îndrăznit să-l 
întreb : 

— De ce ai făcut atîtea promisiuni în adunarea ho- 
pliţilor, Alcibiade ? De ce ai vorbit aşa ? lar joci un juc 
primejdios. Cînd armata îşi va da seama că ai exagerat, 
are să fie cuprinsă de o mare dezamăgire, care se va-n- 
toarce împotriva ta. Înfierbintate cum sînt spiritele in clipa 
asta, îţi primejduiești şi viața. 

— Trebuia neapărat să vorbesc aşa cum am vorbit. 
Cum le-aș fi putut da curaj altfel? Cu amintiri şi cu pre- 
vestiri liniștitoare ? Îndată ce am pomenit de Tisaferne, 
fețele lor au strălucit de speranţă. Cînd vor afla membrii 
oligarhiei din Atena, vor fi desperaţi. Spartanii vor afla şi 

ei şi se vor depărta şi mai mult de Tisaferne, poate chiar 
că-i vor arăta duşmănie. Şi ăsta ar fi un mare cîştig! 

— Speri să tragi vreun folos din această călătorie ? 

— Poate, a răspuns vag stăpînul meu. 

Bine a făcut că s-a dus la Magnesia. Cu toate promi- 
siunile, cu toată prietenia, satrapul se pregătea tocmai să 
poruncească flotei feniciene să facă joncţiunea cu pelo- 
ponesienii. Stăpinul meu l-a convins din nou să nu tri- 
mită ordinul. l-a cerut şi bani, dar satrapul nu i-a dat. 

— Giîndeşte-te că am un nou rival, Alcibiade, pe Far- 
nabazos ! Face tot ce poate ca să mă sape! Trimite ra- 
poarte la Susa şi-i făgăduieşte lui Darius că-i va oferi 
supunerea loniei, datorită alianţei cu Sparta ! 

Cînd spartanii aflară de această nouă amînare, îl în- 
vinuiră pe Tisaferne că ar fi devenit un instrument al lui 
Alcibiade şi cînd eforii auziră că amiralul Astiohos fusese 
mituit de satrap ca să nu protesteze, îl rechemară și tri- 
miseră în locul lui pe Mindaros. 

Stăpînul meu zăbovi la Magnesia cam zece zile, în 
care timp sosiră la Samos reprezentanţii celor patru sute, 
cu misiunea de a convinge armata că noul regim politic 
nu e tiranic şi că e în interesul Atenei să fie condusă de 
oligarhie. 

Înţelept ca totdeauna, Trasibulos nu-i lăsă să ia cu- 
vintul în adunare înainte de întoarcerea lui Alcibiade. 
Aşa se face că, la întoarcerea stăpinului meu din Magnesia, 
fu convocată imediat o adunare şi reprezentanţii celor 
patru sute se arătară în faţa ei. Furioși, hopliţii aproape 
că nu-i lăsau să vorbească. Nişte soldaţi se repeziră spre 
tribună, dar alţii, care-şi păstrau mai bine sîngele rece, îi 
opriră. Cei mai mulţi, însă, scoşi din fire la vederea unor 
delegaţi ai tiranilor, porniră spre corăbii, gata să se îm- 
barce, strigînd : 

— La Atena ! La Atena ! Să salvăm orașul din ghearele 
acelor fiare ! 

Eram în primejdie să vedem armata destrămindu-se. 
Câţiva hopliţi se şi urcaseră pe nave cînd stăpînul meu, 
dînd la o parte cu brutalitate pe cei din jur, se urcă la 
tribună împreună cu Trasibulos, care repetă cu glasul lui 
fioros cele ce spunea. Zăpăciţi de vocea lui Trasibulos, ho- 

pliţii se opriră să asculte. Alcibiade striga şi el cit îl 
ținea gura : 

— Dacă plecăm din Samos, toate speranţele noastre se 
năruie ! Dacă plecăm pierdem. şi războiul, şi democraţia ! 
Dacă Sparta ne va învinge, ne impune un regim politic 
şi mai rău! Dacă rămînem aici, ne salvăm patria şi ne 
întoarcem biruitori la Atena ca să-i pedepsim pe tirani. 
Adunaţi-vă în jurul meu, vă promit victoria ! 

Cu mare greutate şi cu primejdia vieţi: sale putu Ai- 
cibiade să oprească armata. În nebunia lor, un mare nu- 
măr de hopliţi credeau că Alcibiade încerca să-i înșele și 
strigau: „Jos! Jos!“ 'Trasibulos striga: „Supuneţi-vă 
arhistrategului pe care l-aţi ales voi înşivă ! Fără el sîntem 
pierduţi !“ 

Încetul cu încetul, cei mai aprinși se liniştiră, larma se 
domoli, ofiţerii începură să audă ce se spunea şi pericv- 
lui se îndepărtă. 

În ziua aceea, Alcibiade scăpă Atena de o distrugere 
sigură, o scăpă de rușinoasa înjosire de a se prăbuşi fără 
glorie, însîngerată într-un război civil, învinsă de ea în- 
săşi. 

Din fericire, noul regim politic al celor patru sute ţinu 
numai 5 luni; poporul Atenei izbuti să izgonească pe ti- 
rani. Dar în aceste cîteva luni situaţia din Ionia se în- 
răutăţise. Noul amiral spartan, Mindaros, făcea mari pre- 
gătiri ca să intre în Helespont. Farnabazos își deschisese 
larg tezaurul și Sparta putea să ia din el cît dorea. Dar 
cel mai rău era că, dintr-un sentiment de rivalitate faţă 
de Farnabazos, Tisaferne plecase din Magnesia, îndreptin- 
du-se spre Aspendos, cu scopul vizibil de a pune în sfîrşit 
în mişcare flota feniciană. Cînd ştirea aceasta ajunse la 
Samos, Alcibiade îi chemă pe strategii 'Trasilos și Tra- 
sibuios şi le spuse că pleacă imediat la Aspendos. 

— Cât lipsesc eu, băgaţi de seamă să nu vă scape Min- 
daros şi să intre în Helespont ! Dacă încearcă s-o facă, tr2- 
buie să luptaţi. 

— Cite corăbii iei cu tine, strategule ? 

— Douăsprezece. 

— Cred că sînt cam multe pentru o misiune... îndrăzni 
să spună Trasilos. 

— Dacă iau mai puţine şi mă întîlnesc cu flota duşmană, 
sînt în primejdie. Cu douăsprezece pot s-o scot la capăt. 

Pină la Aspendos am făcut două nopţi şi o zi, trecînd 
în larg pe lîngă Rodos, ca să nu ne simtă patrulele spar- 
tanilor. 

În timp ce ne apropiam de Aspendos am văzut navele 
feniciene trase în şir nesfîrșit pe ţărmul larg. Erau o sută 
patruzeci de corăbii de război, la rind pe plajă, toate noi- 
nouţe. 

— Soarta noastră depinde de un ordin al satrapului ! 
şopti stăpînul meu, arătînd cu un gest obosit navele fe- 
niciene. Vezi aceste corăbii, Silicos ? Fără să se urnească 
măcar de pe țărm, sînt stăpine peste gindurile şi hotă- 
ririle noastre ! Am nevoie de timp, de un scurt răgaz ca 
să salvez Atena de acest pericol. 

Am coborit şi eu în oraș și, în timp ce stăpinul meu se 
grăbea să se înfăţişeze satrapului, m-am dus să văd flota 
aceea vestită. Erau nave mari şi grele, cu provele foarte 
înalte şi pinteni în trei muchii. Deasupra liniei de plutire 
erau vopsite în roșu, iar chila în negru. 

Tisaferne nu era singur la Aspendos. Îl însoţise un 
reprezentant al Spartei, un anume Filipos. Satrapul îl 
primi numaidecit pe stăpinul meu şi, fără măcar să-i ureze 
„bun-venit“, îi spuse : 

— Te-ai speriat, atenianule ! Ai lăsat fără conducător 
flota din Samos ! Un conducător trebuie să fie totdeauna 
lîngă armata lui ! 

— Un bun conducător trebuie să-şi dea seama de unde 
poate să vină primejdia cea mare şi să alerge acolo, răs- 
punse Alcibiade. Pe zei, satrapule ! Ai o flotă minunată ! 
Dacă mă temeam de ea din depărtare, acum, cînd o văd 
de aproape, tremur ! 

Linguşirea îi plăcu satrapului. 

— Dacă acest spartan care mă însoţeşte mi-ar fi vorbit 
astfel, i-aş fi dat de mult flota... 

— Şi de ce nu i-ai dat-o pînă acum ? întrebă cu glas 
provocator stăpînul meu. 

— Odată şi odată tot am să i-o iau, Alcibiade. Cînd 
vei cîştiga o mare luptă navală şi vei crede că Sparta 
a pierdut războiul, voi trimite flota în Ionia şi o vei vedea 
apărînd în faţa ta ca să salveze Sparta ! Îţi urmez sfaturile, 

atenianule ! Cred că nu ţi-ai schimbat părerea de cînd 
eşti arhistrateg... 

Stăpînul meu nu păru că s-ar fi supărat : 

— Nu, satrapule, dar am vrut să vin să aud asta din 
gura ta! De altfel, voiam să-ţi vorbesc despre noua si- 
tuaţie din Helespont. După cum ştii, Farnabazos sprijină 
din toate puterile pe spartani şi speră într-o grabnică vic- 
torie a lor! Speră că dacă vestea unui astfel de succes, 
strălucit poate, dar vremelnic, va sosi la Susa, el îţi va lua 
satrapia Lidiei şi va deveni guvernator general. Nu vede, 
prostul, că dacă Sparta ar cîştiga uşor războiul, ar deveni 
imediat un duşman periculos pentru voi. Mă voi strădui 
să împiedic realizarea acestor planuri, 'Tisaferne, nu pen- 
tru că aş fi preocupat de soarta lui Farnabazos, ci pentru 
că am şi eu planurile mele. Dacă Farnabazos te-ar săpa, 
şi ţi-ai pierde satrapia, ce-aș deveni eu, care n-am alt 
prieten in afară de tine ? Dă-mi deci mînă liberă să lupt 
împotriva Spartei şi a lui Farnabazos. Toate succesele mele 
vor fi şi ale tale. 

— Să-ţi dau mînă liberă... Dar ai mână liberă ! spuse 
satrapul prefăcîndu-se supărat. Dar, bine, ateniene, dacă 
spusele tale corespund adevărului, n-ar trebui oare s-o 
iau eu înainte ? N-ar trebui să le dau spartanilor un ajutor 
mai mare decît le dă Farnabazos ca să nu-mi pierd sa- 
trapia ? ca să mă prezint la Susa cu victoria în mîini ? 

— 'Tisaferne... exclamă stăpinul meu pe un ton doje- 
nitor. N-ai explicat chiar tu Susei, în atîtea rapoarte, că 
nu de o victorie rapidă aveţi nevoie ? 

— De ce e valabil acest argument pentru mine şi nu 
pentru Farnabazos ? 

— Pentru că rivalul tău are protectori puternici la 
curte, Tisaferne, în timp ce tu nu ai... ci dimpotrivă... Nu 
mi-ai spus așa odată ? Cel mai mic succes al lui Farnabazos 
va fi pentru Cirus un prilej binevenit ca să-l convingă pe 
taică-său, pe Darius, că satrapul irebuie răsplătit. Numai 
eu pot să-i stric planurile lui Farnabazos, dacă mă lași. 

— Mi-ai spus o mulţime de lucruri şi m-ai zăpăcit ! 
Vreau să aud pe scurt ce aştepţi de la mine. 

— 'Ţi-am mai spus, satrapule ! Dă-mi mină liberă să 
mă bat cu lacedemonienii şi cu Farnabazos. Trimite flota 
feniciană mai la sud... spre Egipt... sau măcar la Tir... 

— Şi spartanilor ce să le spun? Atîta timp cit ţin 
flota aici, ei cred că am să le-o trimit așa cum am făgăduit. 
Dacă-i poruncesc să plece... 

— Ai să să le spui că Egiptul e în fierbere şi că e 
primejdie de răscoale. 

— Atunci ai mînă liberă, Alcibiade ! Flota va pleca 
din Aspendos. O trimit la... Biblos ! E destul de departe ? 

— Este. 

— Dar acum trebuie să-mi făgăduieşti şi tu ceva! 

— E rindul meu. 

— Să-i faci lui Farnabazos cît poţi mai muit rău! 
Nimeni nu se pricepe mai bine ca tine să facă rău cuiva. 

Am rămas la Aspendos pînă ce ultima navă a flotei 
feniciene s-a pierdut la orizont. Ne-am întors la Samos, 
dar am găsit tabăra pustie ! Toată flota plecase. Cei doi 
strategi lăsaseră lui Alcibiade un raport, explicindu-i ce 
se întimplase. Amiralul spartan Mindaros reuşise să treacă 
noaptea neobservat, prin strîmtoarea dintre Samos şi Chios, 
şi se îndreptase cu toată viteza spre Helespont. Îndată 
ce vestea sosise în tabăra noastră, Trasilos și Trasibulos 
plecaseră cu toată flota în urmărirea lui Mindaros. 

Trecuseră doar cîteva ceasuri de la sosirea noastră 1u 
Samos, cînd în depărtare s-a ivit o navă ateniană. Cu pîn- 
zele întinse şi cu vislele în mișcare, zbura pe valuri. S-a 
apropiat de port şi de pe punte am auzit strigăte : 

— Victorie ! Victorie ! Mare victorie ! 

Ciţiva marinari au sărit pe țărm. 

— I-am învins ! strigau ei. 

Trierarhul dădu buzna spre Alcibiade şi-i povesti că 
Mindaros intrase în Propontida, își lăsase echipajele să se 
odihnească şi se pregătise de luptă, cînd a văzut că flota 
noastră îl ajunge din urmă. 

— A fost o luptă cruntă, strategule, dar dușmanii au 
fost siliţi să se retragă ! 

— Cite nave aţi capturat ? 

— Treisprezece ! 

— Sper că noi n-am pierdut nici una. 

— Am pierdut, strategule. 

— Cite? 

— Cincisprezece, dar am învins! Am învins! Minda- 
ros a fost silit să se închidă în Abidos. Cere întăriri din 

Sparta. A cerut cincizeci de corăbii care se află în Eubeea ! 
Pină să vină ele, avem şi noi timp să aducem întăriri! 

— Cincizeci de corăbii dușmane în Eubeea ? intrebă 
stăpînul meu. 

— Nu ştiai ?... Eubeea s-a răsculat şi peloponesienii 
s-au grăbit s-o ajute! Dar am învins, strategule! L-am 
învins pe Mindaros ! L-am silit să se refugieze la Abidos ! 

Cu toate exclamaţiile trierarhului, stăpinul meu clătina 
din cap îngîndurat. 


Deşi victoria lui Trasibulos în Helespont n-a avut re- 
zultate de seamă, fiindcă la cîteva zile după bătălia na- 
vală s-au răsculat mai multe oraşe ale noastre, i-a dat, 
totuşi, un scurt răgaz stăpînului meu să se ocupe de pro- 
blema cea mai importantă : banii. 

— Asta-i primejdia cea mare, Silicos! Spartanii au 
acum la dispoziţie tezaurul lui Farnabazos. Îi ajută din 
răsputeri! Pregăteşte şi cîteva șantiere navale mari ia 
Antandros. Noi n-avem bani. Ultima sumă pe care ne-a 
trimis-o Atena a fost doar de treizeci de talanţi... salariul 
pentru cincisprezece zile... Am cerut întăriri și ne-au tri- 
mis nouă corăbii de război ! Trebuie să fac repede rost de 
bani ! 

— Nu crezi că ar trebui să ne întoarcem la Atena, 
Alcibiade ? Să explici situaţia în demos. Ţi-au şi trimis 
vorbă că lumea te aşteaptă, că te cere! Nu mergem? 
De ce te temi ? 

— Nu mă pot întoarce la Atena cu mîinile goale, Sili- 
cos, nu pot să cer, în loc să dau... Nu uita că osînda mea 
n-a fost încă anulată. Cum să pun piciorul la Pireu, cînd 
orice atenian poate pretinde să fiu predat celor unsprezece ! 
Și atunci ? 

Ca să facă rost de bani, Aicibiade luă toate cele două- 
zeci de nave de război care se aflau la Samos şi se în- 
dreptă spre bogatul Halicarnas, spre Cos şi alte cetăţi, de 
unde ceru și primi bani și argint nelucrat. Într-una din 
cetăţile unde ne dusesem după tribut, am aflat că Min- 
daros primise întăriri mari la Helespont. Navele pelopo- 
nesiene din Rodos căpătaseră ordin să facă joncţiunea cu 
el. Deşi se apropia iarna, era clar că spartanul se pregătea 
să intre în acţiune. Alcibiade se hotărî să plece îndată spre 

Helespont. Vîntul era potrivnic şi furtuna obosea echipa- 
jele. inaintam cu greu şi trebuia să coborîm mereu pe 
țărm ca să lăsăm marinarii să se odihnească. Am avut 
nevoie de cinci zile ca să ajungem în Propontida. Lăsasem 
în dreapta noastră Ilionul şi înaintam prin strimtoare, unde 
marea era calmă, apropiindu-ne de Maditos, unde era con- 
centrată flota noastră. Soarele scăpăta spre asfinţit cînd 
am trecut de capul Abidos şi atunci, în fața noastră, la 
mică distanţă, am văzut desfăşurîndu-se o bătălie na- 
vală. Întreaga flotă a lui Mindaros, orînduită într-un mare 
semicerc, se silea să prindă pe Trasibuloe şi pe Trasilos 
între cele două braţe ale sale. Flota noastră făcea tot po- 
sibilul ca să ţină piept, dar era limpede că navele lui 
Mindaros, mai numeroase decît ale noastre, aveau supe- 
rioritatea. Înainte chiar de a fi primit vreun ordin, echi- 
pajele noastre au început să vislească din toate puterile 
şi navele zburau pe valuri. 

— Şeful de manevră ! strigă Alcibiade. Cu toată vi- 
teza ! Antiohos ! Înălţaţi semnul meu ! 

Steagul de purpură se înălţă pe catarg şi cele douăzeci 
şi două de nave se năpustiră înainte. Era pentru prima 
oară că vedeam o bătălie pe mare. Înainte de a mă fi 
dezmeticit bine, ne şi aflam în preajma duşmanului. Ase- 
menea unor monștri marini, navele se repeziră una impo- 
triva celeilalte şi, în clipa ciocnirii, scârţiiau din înche- 
ieturi. Se spărgeau visle, se sfărimau prove, se prăbuşeau 
punți strivind echipajele sub ele, se auzeau ţipete, peani, 
strigăte războinice şi, dominind zgomotul, răsunau po- 
runci transmise prin portvoce. În jur, sfărimăturile cres- 
cuseră nivelul mării. 

Stăpînul meu nu-şi așeză navele în continuarea liniei 
lui 'Trasilos, ci, desemnînd un unghi drept cu formaţia de 
luptă, se năpusti cu toată viteza asupra peloponesienilor, 
care se pomeniră deodată încercuiți. Deşi foarte zdrunci- 
nată de călătorie, escadra noastră atacă plină de avint. 
Văzind steagul purpuriu al lui Alcibiade, navele celelalte 
ptinseră şi ele curaj. Din direcţia formaţiei noastre răsu- 
nară strigăte şi peani în timp ce peloponesienii, silindu-se 
să evite încercuirea, începură să-şi slăbească presiunea şi 
să dea înapoi. Din primul atac dezarmasem zece nave. Ce- 
lelalte începură să dea îndărăt, retragerea lor transfer- 

mindu-se curînd în fugă. I-am urmărit cu toţii împreună 
şi am capturat alte douăzeci de nave, dar fiindcă distanţa 
pînă la baza lor de la Abidos era mică, spartanii au scăpat. 

Cu chipul învăpăiat de focul luptei şi înarmat, Alci- 
biade conducea pe atenieni spre victorie de la prova co- 
răbiei. 

Fiindcă nu voia să înceteze urmărirea, înaintă pînă în 
portul Abidos, unde se refugiaseră în mare dezordine na- 
vele de război dușmane. Întreaga noastră escadră îl ur- 
mă şi încercă să lege navele dușmane, ca să le tragă spre 
larg. Spartanii fură salvaţi de Farnabazoș care se afla la 
Abidos şi care, văzînd de pe țărm că Mindaros a luat-o 
la fugă, își orînduise armata pe malul mării. Cind ne-am 
apropiat să tragem navele peloponesiene în mare, cerul 
s-a înnegrit de săgeți, de sulițe și de pietre trase cu praş- 
tia, astfel că am fost nevoiţi să ne retragem. 

Cîștigasem o mare victorie. În afară de cele treizeci 
de nave pe care le capturasem, redobîndisem încă opt ale 
noastre, pe care le pierduse Trasilos în neînsemnate ac- 
țiuni anterioare. Se lăsase întunericul cînd flota se 
întoarse la Maditos. Marinarii traseră navele pe plajă, 
aprinseră focuri mari şi întreaga armată sărbători victoria. 
Noaptea înainta, cîntecele erau tot mai însufleţite şi sol- 
daţii, care mincaseră şi băuseră bine, începură să danseze 
în jurul focurilor. În faţa noastră, la Abidos, ţărmul era tă- 
cut şi întunecat. Numai o făclie ardea la intrarea în pert, 
ca un opaiţ funerar. 


Deşi biruitori, eram din nou în primejdie. N-aveam 
bani ! N-aveam bani ! Petreceam zile şi nopţi socotind de 
ce sumă aveam nevoie pînă la primăvară, cît aveam în 
tezaur şi cât speram să obţinem din tributul luat de la 
aliaţii din apropiere. 

Era iarnă, totuşi stăpînul meu trimise trei escadre, una 
în Helespont şi celelaite două în Tracia ca să adune cit 
tribut se putea încasa. Navele aveau poruncă să facă uz 
chiar şi de forţă dacă vreo cetate s-ar fi opus. 

Atunci, însă, în faţa noastră se ivi alt pericol. Era din 
nou vorba de Tisaferne! Aflind despre victoria noastră, 
satrapul se tulbură şi se temu că o nouă bătălie navală a 
lui Alcibiade ar putea să pună capăt războiului. Atena 

victorioasă i se părea o primejdie cumplită. Îndată ce află 
de catastrofa lui Mindaros, porni din Efes, unde adusese 
jertfe în templul zeiţei Artemis, şi veni în Heiespont, la 
Daschileion, paradisul lui Farnabazos. Voia să restabilească 
bunele relaţii cu spartanii şi să semneze iar înţelegeri cu 
ei. Stăpinul meu se hotărî să-i iasă în întimpinare. 

Porni spre paradisul lui Farnabazos cu daruri bogate, 
luînd cu el pe un tinăr ofiţer cu numele de Mantiteos, 
care săvirşise fapte eroice în luptă. 

În tabăra noastră din Sestos rămăseseră numai patru- 
zeci de corăbii. Celelalte se răspindiseră în Tracia şi He- 
lespont după tribut. În timp ce Alcibiade iși prelung-a 
lipsa, peste drum de noi, la Abidos, Mindaros își repara 
navele, primea întăriri şi se pregătea intens. Îndată după 
sfîrșitul iernii, poate chiar şi mai devreme, avea să ne 
atace dacă rămîneam acolo. 

Zilele treceau şi Alcibiade nu se întorcea. Într-o zi, 
tabăra fu cuprinsă de deznădejde aflînd că stăpinul meu 
era întemnițat la Sardes ! Chiar așa ! Sosind la Daschileion, 
Tisaferne poruncise să fie întemnițat ! Stăpînul meu pro- 
testase, spunindu-i satrapului că săvîrşea o faptă incalifi- 
cabilă ! „Prietenul tău vine singur şi fără apărare, îţi oferă 
daruri de recunoştinţă şi tu îl întemniţezi ?“ 

Tisaferne îi răspunse că Susa îi poruncise să lupte prin 
toate mijloacele împotriva atenienilor şi că cel mai bua 
dintre ele era să-i lipsească pe duşmani de conducător. 
Numai așa putea fi sigur că Atena va pierde războiul. 
„Lia Sardes, paznici ! Şi băgaţi bine de seamă !“ poruncise 
el, apoi, fără altă vorbă, îi întorsese spatele și se în- 
depărtase. 

Cînd armata află toate aceste amănunte, cei din Madi- 
tos fură cuprinși de o mare desperare. Nici un ofițer nu 
mai îndrăznea să dea cel mai neînsemnat ordin. Ai fi 
zis că avusese loc o catastrofă. 

Strategul rămas cu flota la Sestos, văzînd situaţia şi 
ştiind că, de peste drum, Mindaros îl putea ataca în orice 
clipă, hotărî să plece. Am pornit noaptea, am ocolit Cher- 
sonesul şi ne-am îndreptat spre Cardia, în Egeea de nord. 
Era un port bun și furtunile iernii ne-au lăsat în pace, 
dar soldaţii şi ofiţerii şopteau posomoriţi : „Nu mai avem 
conducător! L-am pierdut pe Alcibiade!“ Nimeni nu 

avea chef de nimic şi disciplina slăbi. Neliniștiţi, strategii 
ceruseră ajutor de la Atena. Lunile treceau! Într-o zi 
— corabie trainică, te văd şi acum intrînd în port, aud şi 
acum cîntecele şi strigătele armatei — într-o zi sosi vestea 
nesperată ! Strategi, trierarhi, hopliţi, marinari, auxiliari, 
pînă şi sciavi, sărbătoreau vestea cea mare ! Alcibiade își 
păcălise paznicii şi fugise din Sardes, apoi, sosind la Cle- 
zomene, se îmbarcase pe o corabie. 

— Să pregătim corăbiile ! Să pregătim flota în cinstea 
lui ! Escadrele să fie gata pentru victorie ! 

În câteva zile, navele noastre arătau noi-nouţe. Chilele 
lor fuseseră unse cu smoală, gorgonele proaspăt vopsite, 
catargele şi frînghiile care leagă pinzele reparate. Cind 
se ivi nava de război cu steagul amiralului, întreaga armată 
se alinie de-a lungul portului. Toată lumea își manifesta 
bucuria, toată lumea aclama. De la prova corăbiei, care 
fusese legată de chei, Alcibiade striga : 

— Bărbaţi ! Vom lupta pe mare ! Vom iupta pe uscat ! 
Vom lupta împotriva Spartei şi a lui Farnabazos ! Vom 
lupta împreună şi vom învinge ! 

Valui de entuziasm care se dezlănţui era atit de pu- 
ternic, încît stăpînul meu nu mai putu spune nici o vorbă. 
Fu coborît pe braţe de pe navă şi dus pe umeri pînă la 
cortul ce-i fusese pregătit. 

N-am mai văzut niciodată un om care să aibă atita pu- 
tere de înrîurire asupra celor din jur, care să le inspire 
spontan atita încredere încît să-i înalțe de la cea mai 
neagră desperare la cel mai înflăcărat entuziasm, la cea 
mai oarbă încredere în sine. Alcibiade era asemenea voin- 
tei unui destin, care promitea fără greş victoria. 

Stăpînul meu se sfătui imediat cu strategul aflat acolo, 
cu Strombihide. 

— Cite nave avem ? întrebă el. 

— Aici n-avem decît patruzeci. Optsprezece se mai 
află în Helespont şi alte douăzeci în Tracia. Am cerut în- 
tăriri de la Atena. Ne vor trimite treizeci de nave cu stra- 
tegul Teramene. 

— Unde sînt în clipa asta? 

— Pe țărmurile Macedoniei, le așteptăm. 

— Trimite-i imediat ordin lui Trasilos să se întoarcă 
aici. 

Peste cîteva zile, toată flota noastră, adică o sută opt 
nave de război, se concentrase la Cardia. Întreaga flotă a 
Atenei, tot ce mai putea pune acum la bătaie stăpîna mă- 
rilor... 

Într-o seară m-am dus pe mal şi m-am așezat pe nisip. 
Lîngă mine se întindea marea calmă. Nu se auzea nici un 
plescăit, ai fi zis că marea aștepta un ordin. Ancorate la 
mică distanţă, navele se desluşeau în noapte şi, mai încolo, 
mai mult ghiceai zgomotul ritmic al vislelor unei patrule 
în larg, care se învirtea încoace şi încolo. Mi-am amintit 
de vechea glorie a Atenei, cînd în șantierul naval din Zea 
așteptau totdeauna pata pregătite trei sute de corăbii. 
Pe atunci, democraţia putea trimite în orice direcţie trei- 
patru escadre de cîte şaizeci şi optzeci de nave fiecare, 
rămînînd totuşi cu mari rezerve. Priveam acum corăbiile 
înşirate, care însemnau toată puterea Atenei. De aceste 
nave și de geniul lui Alcibiade atîrna soarta războiului şi 
soarta Atenei și gîndul că stăpînul meu era în frunte mă 
liniştea prea puţin. „Ar fi destul să aibă ghinion, mă gin- 
deam eu, să se petreacă un act de nesupunere, să se trans- 
mită un ordin cu întîrziere, pentru ca dezastrul să fie 
definitiv, ireparabil“. Gîndurile mele triste se risipiră la 
apropierea unui grup de marinari, care făceau glume pe 
socoteala viitoarelor păţanii ale lui Mindaros, dacă ar fi 
îndrăznit să-i ţină piept lui Alcibiade. 

Cu întăririle ce primise, spartanul dispunea de nouă- 
zeci de nave. Cu acestea şi cu ajutorul lui Farnabazos, care 
adunase multă armată, se îndreptă spre Cizicos, un oraş 
nefortificat. Locuitorii îl primiră, cu condiţia ca armata 
satrapului să nu intre în oraș, aşa că Farnabazos își instală 
tabăra la cîteva stadii depărtare de Cizicos. La sosirea 
acestei vești, stăpînul meu luă toată flota și trecu în He- 
lespont. Călătorind noaptea cu felinarele stinse, am ajuns 
la Proconesos, peste drum de peninsula Cizicos. Aflasem 
că Mindaros îşi instruia în fiecare dimineaţă flota în larg, 
scoțind în zori toate navele şi făcînd instrucţie pînă la 
amiază. 

Cînd am sosit la Proconesos, era noapte adincă. Alci- 
biade porunci imediat să nu se aprindă nici un foc, să se 
culce toate echipajele şi să se pregătească o masă comună 
îmbelșugată pentru a doua zi în zori. Ceilalţi doi strategi, 

Trasilos şi Teramene, veniră pe corabia noastră să pri- 
mească ordinele. Stăpînul meu își dezvălui planul : 

— Mindaros nu ştie că sîntem aci. Trebuie să-l luăm 
prin surprindere. Dacă desfășurăm flota în linie de bă- 
taie şi-l atacăm, va rămîne închis în port. După cum ştiţi, 
în fiecare dimineaţă face instrucţie. Iată planul meu : In- 
stalăm străji în punctul cel mai înalt al insulei. Îndată ce 
ne vor semnaliza că Mindaros s-a îndepărtat destul de 
mult de Cizicos, voi porni cu escadra mea, în timp ce voi 
vă veţi îndrepta spre sudul insulei, firește fără ca Min- 
daros să vă bănuiască prezenţa. Nu voi înainta în formaţie 
de luptă, pentru ca spartanul să nu bănuiască nimic. Na- 
vele mele, puţine la număr, i se vor părea o pradă uşoară 
și mă va ataca. Atunci mă voi preface că fug. Aici avem 
nevoie de băgare de seamă ! Străjile din punctul cel mai 
înalt al insulei vor primi ordin să-și înalțe scuturile îndată 
ce spartanul va începe să mă urmărească şi, la acest semn, 
vă veţi repezi cu toată viteza spre peninsula Cizicos ca 
să-i tăiaţi retragerea. Cînd veţi sosi în apropierea lui Min- 
daros, vă veţi întoarce împotriva lui în şiruri dese şi-l 
veţi încercui. Cu voia zeiţei, mîine o să distrugem întreaga 
flotă a inamicului nostru. Trebuie să-i capturăm toate na- 
vele. Dacă planul meu dă greș și Mindaros izbuteşte să 
scape şi să-și arunce navele pe vreo plajă, o să-l atacăm 
şi acolo, toţi laolaltă, o să luptăm pe uscat și o să-l în- 
vingem. 

— Ştii că Farnabazos are o tabără mare lîngă Cizicos, 
îi atrase atenţia Teramene. Îndată ce Mindaros se va afla 
în primejdie, îi va cere ajutor. 

— Ştiu, răspunse brusc stăpiînul meu. Numai că, de 
data asta, nu se va întîmpla ce s-a întîmplat la Abidos. 
Avem mulţi ostași uşor înarmaţi care de la provele nave- 
lor îi vor împiedica pe perși să se apropie. 

'Trasilos avea altă obiecţie. După el, planul era riscant, 
fiindcă, dacă străjile de pe insulă nu dădeau la timp sem- 
nalul convenit, Alcibiade se va afla într-o situație des- 
perată. 

— Gîndeşte-te, strategule ! Nu vei avea decît treizeci 
şi cinci de nave de război. Dacă noi întîrziem puţin, ce 
te faci? Ia mai bine cincizeci de nave pentru ca la ne- 

voie să poţi respinge primul atac. Mindaros are aproape 
o sută. i 

— Nu, Trasilos ! Cu cît voi avea mai puține nave, cu 
atît va fi mai bine. 

Cei doi strategi plecară și stăpînul meu se culcă în aş- 
ternutul ce-i pregătisem ca să doarmă puţin. 

Eu nu puteam închide ochii. Aprinsesem un mic opaiţ 
şi flacăra lui tremura la cea mai mică suflare, aruncând 
o lumină foarte slabă asupra chipului stăpînului meu. Cum 
stăteam aşa și-i păzeam somnul, prin minte mi se perin- 
dau imagini şi amintiri din viaţa lui de altădată. Era încă 
tînăr, îl avea pe Socrate drept dascăl şi el se pregătea să 
ajungă cel mai vestit dintre eleni. Cît de lungă şi de grea 
fusese calea lui... Dacă n-ai fi fost atît de mîndru şi de 
semeţ, dacă te-ai fi priceput să-ți stăpineşti revolta faţă 
de mediocritatea din jurul tău, viaţa ta glorioasă ar trebui 
să înceapă azi, Alcibiade ! Azi, cînd îţi cîntăreşti fiecare 
cuvint şi fiecare faptă, azi, cînd nu te mai laşi tîrît de 
avintul tinereţii, de patima nesocotită a măririi, de setea 
nestinsă de faimă ! Azi, cînd poţi să dormi liniștit cîteva 
ore înainte de bătălie, în timp ce altădată gîndul că vei 
pleca în campanie nu te lăsa zile întregi să închizi ochii. 
Azi, cînd eşti sigur de valoarea ta, cînd eşti cunoscut din 
Sicilia şi pînă la Susa, cînd ţi-ai satisfăcut patima. Lumea 
întreagă vorbește despre tine. Armata jură pe numele 
tău, strategii te respectă, duşmanii te urăsc, dar tremură 
de frica ta. Dacă Mindaros ar şti azi că ţi-ai instalat cortul 
la doi paşi de al lui, somnul lui ar fi tulburat de vise cum- 
plite, iar Tisaferne ar plînge şi și-ar face mustrări amare 
pentru nebăgarea de seamă a paznicilor lui din Sardes. Îi 
vorbeai mereu de un echilibru între Sparta şi Atena, dar 
i-ai ascuns totdeauna că, dacă ai ajunge iar strateg al ate- 
nienilor, n-ar exista forţă, n-ar exista comoară, n-ar exista 
flotă care să te poată împiedica să învingi. Eşti speranța 
Atenei, tu o vei reînălţa şi, cu toate că era cît p-aci s-o 
distrugi, o vei călăuzi iar spre o glorie măreaţă. Miine e 
cea mai importantă zi din viaţa ta, Alcibiade! De ce 
miine ? Azi! În curînd se face ziuă. 

Stăpînul meu se trezi. Se întinse şi-şi încrucișă mîinile 
sub cap. 

— N-ai dormit, Silicos ? 

— Nu, stăpîne ! 

— La ce te-ai gîndit ? 

— La ce m-aş putea gîndi dacă nu la tine? La viaţa 
ta de pînă acum şi la cea care va veni... 

— Lasă astea! Dă-mi puţin vin cu multă apă! Tre- 
zeşte-l pe Antiohos şi spune-i să stringă soldaţii şi mari- 
narii pe plajă. Vreau să le vorbesc. 

Se luminase de-a binelea, cînd, urcat 1a prova corăbiei 
sale, stăpinul meu vorbi soldaţilor. Nu le spuse decît 
citeva cuvinte : 

— Ostaşi şi marinari ! Azi trebuie să luptaţi cu armele, 
cu mîinile şi cu dinţii dacă va fi nevoie! Vitejia voastră 
va hotărî soarta Atenei. În faţa noastră avem un duşman 
plin de bani. Noi nu avem nimic! Îl vom distruge şi ne 
vom îmbogăţi cu prăzile luate de la el. Sîntem ultima spe- 
ranţă a Atenei! Din spate nu vă vine nici un ajutor. În 
dreapta și-n Stînga vor fi dușmani, dar înaintea voastră 
merg eu! 


Echipajele şi ostaşii urcară pe nave şi așteptară sem- 
nalul. Santinelele noastre din insulă înălțară un scut şi 
escadra lui Alcibiade porni în oarecare învălmăşeală ca 
să nu-i dea de bănuit lui Mindaros. Trasilos şi 'Teramene 
porniră şi ei în direcţie opusă, ca să ajungă la capătul de 
sud al insulei gata de atac. 

Nava stăpinului meu era Afresa 1. Sub conducerea lui 
Antiohos, care era foarte dibaci în manevre, coti prima 
după capul nordic al insulei Proconesos şi văzu în dreapta 
noastră întreaga flotă peloponesiană, care-și începea ma- 
nevrele în formaţie de luptă. Cînd toate cele treizeci şi 
cinci de nave ale noastre ieşiră în larg şi cînd Mindaros 
le zări, crezu, aşa cum socotise şi Alcibiade, că erau sin- 
gure. Fără să șovăie o clipă, înălță semnalul pentru bătă- 
lie şi, schimbîndu-şi ruta, porni în urmărirea noastră. Avea 
nouăzeci şi două de nave într-un singur şir, o formaţie 
mult mai mare ca a noastră. 

Ne-am schimbat şi noi numaidecît drumul şi am luat-o 
la fugă. Formaţia noastră descria un mare semicerc. Alci- 
biade îşi făcea socoteala că în clipa cînd Teramene şi Tra- 


1 Înspumata. 

silos aveau să apară de după Proconesos, escadra lui îşi 
va fi completat semicercul începînd urmărirea din fugă. 
În timp ce executam această manevră, toată lumea de pe 
Afresa îşi ţinea privirile aţintite spre capul sudic al insu- 
lei Proconesos. 

— Încă nu-i văd ! Încă nu-i văd ! spunea Antiohos ne- 
liniştit. 

— Iată-i ! strigă stăpinul meu, arătînd un punct negru 
care se desprindea de cap, urmat numaidecît de altul şi 
de altul... Mindaros se apropie, Silicos ! Se apropie şi n 
înțelege de ce facem semicercul ! Dacă ar privi în spate, 
ar înţelege ! Dar ia te uită! A bănuit ceva ! Și-a micşorat 
viteza ! Formaţia lui se împrăștie. Șef de manevră ! Anti- 
ohos ! Viteză de atac! Înaltă steagul meu ! Îndreaptă na- 
vele împotriva dușmanului ! 

Cele treizeci şi cinci de nave de război se intoarseră cu 
iuţeală şi formaţia noastră, care cra acum paraleiă cu a 
peloponesicenilor, se repezi asupra lor. În spatele lui Min- 
daros, tăindu-i orice retragere spre Cizicos, se desfășurau 
cele şaptezeci de nave ale noastre. Mindaros îşi dădu seama 
că e pierdut, că fusese învins fără să lupte şi înţelese că 
singura lui speranţă era fuga. Încercă să scape şi să se 
arunce pe țărm, cit mai aproape de Cizicos. 

La un ordin al lui A.cibiade, navele noastre îşi arun- 
cară ancorele în mare ca să se uşureze şi hopliţii de pe 
fiecare navă de luptă se adunară la pupă. Vasele își mă- 
riră viteza. Apa clocotea la provă şi pe laturi, iar în spate, 
cîrmele brăzdau adînc marea. Afresa zbura pe valuri. În 
faţa noastră, celelalte două escadre se apropiau şi ele 'de 
Mindaros. Peste puţin începu lupta. Aproape fără să în- 
tîmpinăm vreo rezistenţă, am cucerit deodată douăzeci și 
cinci de nave, ceea ce ne-a întirziat însă şi i-a îngăduit 
lui Mindaros să se arunce pe o plajă, pierzînd încă cinci- 
sprezece nave. 'Trasilos înăiţă semnal cerînd ordine. În 
loc să-i răspundă, stăpînul meu se repezi cu toate navele 
spre țărm. Mindaros și Alcibiade ieşiră din apă aproape 
în acelaşi moment. Peloponesienii se aflau într-o situaţie 
desperată. Îşi orînduiră ostaşii pe plajă ca să apere na- 
vele, în timp ce siracuzanii, care luau parte la luptă cu 
opt nave alături de Mindaros, le incendiară ca să nu fie 

capturate. Venind cu viteză mare, navele noastre de luptă 
se înfipseră adînc în nisip. 

Stăpinul meu sări primul pe uscat, urmat imediat de 
şaizeci de hopliţi de pe Afresa. Îi aşeză în falangă triplă 
şi încercă să respingă primul atac al peloponesienilor, 
care, văzindu-i panaşul alb, se repeziră toţi împotriva 
lui. De pe toate navele de război hopliţii săreau şi se 
aşezau imediat în formaţie. De la prova navei, unde fu- 
sesem silit să rămîn, am văzut desfăşurindu-se înaintea 
mea întreaga bătălie. Hopliţii noştri, cu scuturile lor grele 
şi împovăraţi de arme, întîmpinau greutăţi pe nisip şi se 
mişcau mai încet. De pe bordul navelor, ostaşii ușor înar- 
maţi aruncau săgeți, sulițe şi pietre cu praştia, care tre- 
ceau peste formaţia noastră şi doveau în liniile din spatele 
dușmanului, împiedicîndu-l să dea ajutor. Vîntul de di- 
mineaţă încetase şi, pe măsură ce timpul trecea, se liniş- 
tea ide tot. Pretutindeni în jur răsunau ţipete sălbatice, 
lovituri de spade, lănci care se fringeau, scuturi care se 
izbeau ku putere de armuri, totul plutind în praful fin 
care tulbura vizibilitatea și mărea sentimentul de depăr- 
tare. Urmăream cu mare nelinişte panaşul alb al lui Al- 
cibiade. Îl zăream şi-l pierdeam, pe rînd din vedere, dar 
era mereu în frunte, aproape .otdeauna singur, adesea 
înconjurat de panaşele roşii ale hopliţilcr Spartei. Min- 
daros se bătea în alt punct, dar ofiţerii care luptau îm- 
potriva lui Alcibiade îl înştiinţară că nu pot rezista dacă 
mu le trimite întăriri. Atunci Mindaros alergă în persoană 
cu cîțiva hopliţi ca să susţină formaţia. Alerga spre moarte. 
Cînd stăpinul meu îl zări — îi cunoscuse la Sparta — se 
repezi Singur asupra lui fără să ţină seama de nici o pri- 
mejdie şi, inainte ca celălalt să se acopere cu scutul, ri- 
dică spada, lovindu-l în git cu o mişcare rapidă. Minda- 
ros se prăbuşi, scutul îi scăpă din mină şi-l acoperi. Vă- 
zindu-şi strategul mort, spartanii din jur se speriară, în- 
cepură să se retragă, apoi încetul ru încetul io luară la 
fugă, departe, pe cîmp. Formaţia lor se destrămă. 

— Lupta s-a sfîrşit! Am învins! strigau ostașii ușor 
înarmaţi de pe nave. Am capturat întreaga flotă! De- 
odată, însă, unul din ei scoase un țipăt: „Priviţi ce vine! 
Priviţi !“ 

De sus, din locul unde eram, am văzut cu groază apro- 
piindu-se o altă armată, care era odihnită. Era armata 
lui Farnabazos. 

— Cavaleria persană ! La mijloc mercenarii, în stînga 
cavaleria ! Daţi fuga să-l anunţaţi pe strateg ! Grăbiţi-vă! 
strigă Antiohos. 

Abia am apucat. Din fericire, dezordinea şi confuzia 

spartanilor care fugeau il întirziară pe Farnabazos. Cei 
care se retrăgeau şi cei care soseau se învălmăşiră între 
ei şi satrapul fu nevoit să se oprească pentru a-şi orîn- 
dui iar trupele. 
În acest scurt răstimp, Alcibiade îşi reorganiză oame- 
nii pentru noua ciocnire. Plaja era foarte largă. De teama 
cavaleriei dușmane, stăpinul meu îşi înşiră hopiiţii pe 
mal, chiar sub boturile navelor. Cei mai buni luptători 
îngenuncheară în faţă, cu lancea aplecată într-o parte, ca 
să nu poată fi loviți de cavaleria care nu putea să aibă 
multă forță pe nisipul moale. De la prove, ostașii uşor 
înarmaţi aveau să-i ocrotească pe hopliţi împiedicînd pe 
duşman să poată lupta în falangă deasă. 

Farnabazos atacă de trei ori, sperînd să ne zdrobească, 
dar fu respins de fiecare dată, pierzind un mare număr 
de cai. Apoi îşi aruncă în luptă mercenarii, dar și al pa- 
trulea atac fu numaidecit respins. În timp ce persanii se 
retrăgeau în oarecare dezordine, Alcibiade dădu semna- 
lul de contraatac şi întreaga noastră linie de bătaie porni 
înainte. Peste puţin, de pe prova înaltă a navei, nu mai 
vedeam pînă departe, pe cîmpie, decit un nor de praf, 
pe care, urmăriţi de ostașii noştri, mezii îl ridicau în 
fugă. Mulţi atenieni își aruncaseră scuturile ca să-i ajungă 
pe dușmani. Alţii săriseră pe caii părăsiţi de perşi şi-i 
urmăreau călare. Pe țărm zăceau sute de morţi şi ostașii 
uşor înarmaţi coboriră de pe nave ca să adune primele 
prăzi. 


Unul din cei trei strategi, Teramene, se îndreptă spre 
Cizicos, în timp ce Trasilos şi Aicibiace cu restul armatei 
porniră în urmărirea dușmanului. Marinarii legară na- 
vele capturate şi le remorcară în portul Cizicos, în care 
nu puteau intra decit o sută optzeci de nave de război. 

Ajcibiade s-a intors noaptea tirziu, tocmai cînd ince- 
pusem să fim neliniştiţi. Îl urmărise pe satrap pînă la 
tabăra lui şi Farnabazos încercase să opună rezistenţă in 
spatele întăriturilor provizorii, dar se dăduse bătut după 
primul atac şi o luase iar la fugă. Stăpînul meu ar fi vrut 
să atragă armata într-o nouă urmărire, dar nu izbutise. 
Hopliţii se repeziseră în corturi, luau icare ce putea, în- 
cărcau pînă la refuz caii găsiţi şi se-ntorceau ia Cizicos. 
În tabără fusese descoperit şi tezaurul satrapului. Erau 
foarte mulţi bani, pe care Farnabazos îi ducea totdeauna 
cu el pentru plata lefurilor şi pentru aprovizionare. Al- 
cibiade şi alţi zece soldaţi continuară urmărirea, sperînd 
să-l ajungă pe satrap, şi nu se opriră decît după ce se 
lăsă noaptea. Se întoarse la Cizicos zdrobit de oboseală 
şi refuză să ia parte la serbarea ce-i pregătiseră oamenii 
din insulă. 

— Să lăsăm pe miine cîntecele de victorie ! Pe mîine! 
Acuma să dormim ! Puneţi străji pentru noapte! 

Înainte de a adormi mă chemă. 

— Serie, Silicos !... „O mare victorie. Am capturat în- 
treaga fiotă inamică. Mindaros a fost ucis. Ne-am bătut 
şi cu Farnabazos, care abia a reuşit să scape datorită ca- 
valeriei sale. Am pus mîna pe o pradă incalculabilă şi pe 
tezaurul satrapului. În Helespont şi Ionia nu mai există 
armată peloponesiacă. Sper să supun în curînd oraşele 
răsculate şi mai ales Bizanțul. Alcibiade al lui Clinias, 
armata.“ Silicos, mâine în zori Afresa trebuie să plece cu 
mesajul ăsta la Atena. 

Şi înainte de a închide ochii şopti : 

— Nici Cimon n-a cunoscut vreodată un asemenea 
triumf... 


Proporțiile catastrofei suferite de spartani se aflară ia 
Atena şi dintr-un mesaj trimis de Hipocrate, aghiotantul 
lui Mindaros, către eforii Spartei. O patrulă a noastră 
prinse pe curierul care ducea ștafeta şi care conţinea doar 
citeva cuvinte : 

„Flota a fost distrusă. Mindaros a fost ucis. Oamerii 
flăminzesc. Ne afiăm într-o situaţie desperată. 


Hipocrate.“ 

La citirea acestor rînduri, chipul stăpinului meu se 
lumină. 

— Să- trimitem numaidecit la Atena! Numaidecit ! 
Mercenarii lui Farnabazos flămânzesc ! 


ictoria noastră de la Cizicos avu răsunet în toată 

Elada. La Sparta ajunse sub formă de bocet. În 
citeva zile, atenienii aflau uimiţi că Sparta se pîndea să 
trimită solie ea să ceară pace, din moment ice, cu tot spri- 
jinul lui Farnabazos, cu toţi talanţii persani, a fost cu ne- 
putinţă să ne învingă. Compensaţia cumplită a Atenei era 
acum Alcibiade. Ceva mai tirziu, demosul uluit îl văzu 
pe Endios, fostul efor al Spartei, urcînd la tribună şi ce- 
rind pace ! 

Îndată ce stăpînul meu află că Sparta intenţionează să 
ceară pace trimise la Atena un mesaj către Bulé, sfătu- 
ind demosul să accepte propunerea. Niciodată, spunea el, 
nu se putea ivi o ocazie mai bună pentru ruperea alian- 
tei dintre Sparta şi Susa. Alcibiade termina cu următoa- 
rele cuvinte : „Dacă vom încheia pace cu Sparta, vom fi 
liberi să continuăm războiul împotriva perșilor. Lupta 
noastră va schimba cu totul situaţia şi vom putea pune 
bazele unei noi alianţe.“ 

Dar mesajul lui Alcibiade ajunse prea tirziu şi fu citit 
în Bulé după plecarea lui Endios, care ducea răspunsul 
negativ al demosului. Eram atunci departe de Atena şi 
n-am putut înţelege de ce un stat care trecuse prin atitea 
nenorociri, care se afla în pragul unei catastrofe econo- 
mice, care îl avea de ani de zile pe Agis la Decelcea, luase 
hotărîrea de a continua războiul cu Sparta. Aflind trium- 
ful de la Cizicos, poporul uitase deodată desperarca sa şi 
fusese cuprins de un entuziasm fără precedent. Pe străzi, 
în agora, în teatre, oraşul retrăia ceasuri pline de glorie. 


358 


Se făcură mari jertfe publice şi o procesiune cu torţe, 
care porni de la Zea şi merse pină la Acropole. Bucuria 
pe care o provoacă o salvare neașteptată e mai mare de- 
cît cea stirnită de o victorie sigură. 

Pe toate buzele flutura un singur nume : Alcibiade ! 

— Cît trăieşti tu, n-avem de ce ne teme ! 

— Să-l alegem strateg pe viață ! 

— Să se întoarcă imediat ! Imediat ! 

Dar în toiul febrei mulţimii, care nu voia să audă de 
pace cu Sparta, mulţi oameni politici — atiţia ciţi scă- 
paseră de prigoana celor patru sute — priveau situaţia 
cu mai mult sînge rece. Ei îşi dădeau seama că statul 
avea nevoie de linişte ca să-şi refacă forţele şi ca să-şi 
adune aliaţii. Vedeau că Deceleea continua să se afle în 
mîinile lui Agis, că minele de la Laurion sint închise, că 
preţioasa Eubeea e independentă şi dușmănoasă, că ora- 
şele 'Traciei şi ale Peninsulei Calcidice sint răuvoitoare, 
ba chiar unele ne sînt potrivnice. Răminsau insulele, Io- 
nia pe jumătate răsculată şi orașele Heiespontului, pe 
care Alcibiade promitea să le supună curînd. 

— De ce n-ai plecat personal la Atena să convingi 
demosul că trebuie să primească propunerea Spartei? 
l-am întrebat pe stăpînul meu. 

— Nu mă pot întoarce încă la Atena. Mai am mulţi 
dușmani : toți membrii oligarhiei care au spart statuile 
lui Hermes, aceiaşi care au instaurat anul trecut oligarhia, 
care mă urăsc de moarte. Nu uita, Silicos, că osinda mca 
n-a fost încă anulată. Coloana există, şi cine trece pe 
lîngă 'Teseion o vede. Toată averea mea e confiscată şi 
blestemele eumolpizilor se menţin. Cum să mă întorc? 

— Dar entuziasmul mulţimii ? 

— Entuziasmul trece, în orice clipă se poate trans- 
forma în miînie ! 

— Atunci, cînd ne vom întoarce? Dacă nici acum, 
după un asemenea triumf, nu îndrăzneşti să te întorci la 
Atena, înseamnă că n-o să faci asta niciodată. 

— Poate că nu mă voi putea întoarce decit după 
mulţi ani, Silicos. Poate că așa e mai bine... 


Între triumful de la Cizicos şi înapoierea noastră la 
Atena au trecut aproape doi ani. Doi ani de război, doi 

ani de victorii. Orașele Helespontului s-au supus din 
nou hegemoniei ateniene, au plătit «despăgubiri grele şi 
tribut. După ce a asigurat nevoile flotei, Alcibiade a în- 
ceput să trimită la Atena cînd cincizeci, cînd o sută de 
talanţi. 

Oraşele Helespontului au căzut unul cîte unul: Abi- 
dos, Lampsacos, Panormos, Calcedonia, Bizanţ, Hrisopo- 
lis, Selimbria. De cele mai multe ori Alcibiade intra sin- 
gur în oraşe, însoţit doar de cîțiva hopliţi, vorbea 
poporului adunat şi-l convingea. De cîteva ori însă a fost 
nevoie de lupte crunte, de asedii grele. Așa s-a întîm- 
plat la Selimbria, la Bizanţ şi la Calcedonia, apărată de 
un strateg spartan, în timp ce, în afara zidurilor ei, Far- 
nabazos încerca să creeze diversiuni. Alcibiade l-a zdro- 
bit în două bătălii şi a cucerit Calcedonia, unde a rein- 
fiinţat vama noastră. Fiecare navă care venea din Pontul 
Euxin ori se îndrepta într-acolo, trebuia să plătească taxă 
de trecere. În felul acesta se crea un venit de mulţi talanţi 
pe an. 

După noua lui înfrîngere sub zidurile oraşului Hriso- 
polis, Farnabazos ceru armistițiu şi vru să ajungă la o înţe- 
legere cu Alcibiade ! Îl rugă deci pe stăpînul meu să nu 
întreprindă nici o acţiune în satrapia lui şi, în schimb, ac- 
ceptă trimiterea unor soli atenieni la Susa. Alcibiade spera 
să-l convingă pe Darius să rămînă neutru în războiul dintre 
Atena şi Sparta. Se învoiră ca armistițiul să fie respectat 
în tot timpul cât solii noștri aveau să rămînă la Susa. 

Farnabazos era atit de încîntat că putuse îndepărta de 
satrapia lui un rival primejdios, încât îi propuse lui Alci- 
biade să facă libaţii personale de prietenie şi-l pofti în 
paradisul de la Daschileion. Stăpinul meu primi invitaţia, 
dar plecă însoţit. Urmară serbări strălucite şi satrapul îi 
făcu stăpînului meu daruri multe şi scumpe. Farnabazos 
făgăduise spartanilor o nouă flotă și construise la Antan- 
dros mari santiere navale, dar cu prilejul armistiţiului 
porunci întreruperea lucrărilor. 

În tot acest răstimp şi profitînd de orice prilej, Alci- 
biade se ducea în Tracia și recruta hopliţi din diferite 
triburi, plătindu-i bine. Mulţi conducători traci nu ce- 
reau idrept plată decit făgăduiala că, după fiecare luptă, 

vor avea ei dreptul să jefuiască. Stăpînul meu refuza şi 
ei îi ascultau poruncile. 

— Sinteţi viteji, le spunea Alcibiade. Veniţi cu mine 
şi nimeni nu vă va putea învinge. 

Conducătorul unui trib, pe nume Midocos, ceru să i 
se dea titlul de rege. Stăpinul meu i se adresă într-o zi 
spunîndu-i : „strategule“, ceea ce-l măguli şi mai mult. 
Cu o anumită intenţie poate, în dorinţa de a-şi asigura 
sprijinul lui Alcibiade, Midocos îi dărui o întreagă re- 
giune, destul de mănoasă şi străbătută de nenumărate 
rîuri, care se numea Aigos Potamos t. Pe atunci, numele 
acesta era cu totul necunoscut. Aşa se pomeni Alcibiade 
cu două sate şi cu o fortăreață mare ridicată pe o înăl- 
time, la distanţă destul de mică de ţărmul mării, fortă- 
reață pe care o boteză „Zidul nou“. Stăpinul meu o for- 
tifică serios şi-l numi intendent pe Mantiteos, care-l 
însoţise în fuga de la Sardes unde fusese întemnițat de 
Tisaferne. Cu darurile bogate pe care i le trimisese şi 
continua să i le trimită satrapul Farnabazos, putu să 
cumpere destui sclavi şi să organizeze fortăreaţa ca pe o 
mică cetate. Avea mercenari traci personali, care nu ce- 
reau decît un obol pe zi. Erau devotați stăpinului meu şi 
trăiau cu speranţa că-i va lua cîndva cu el la Atena, unde 
vor putea să se înroleze în gărzile noastre. 

Lurile treceau şi Alcibiade nu pomenea de întoarce- 
rea la Atena. Cînd nu întreprindeam vreo acţiune răz- 
boinică, ne duceam la „Zidul nou“, unde invita prieteni, 
trierarhi şi ofiţeri şi petreceau toţi cu flautiste și dansa- 
toare aduse din Sinope, care dansau dansuri lascive. În- 
cetul cu încetul, fortăreața devenea centrul vieţii stăpi- 
nului meu şi întreaga regiune din jur îl considera stăpin. 
Într-o zi, însă, sosi o corabie trimisă de demos. Era Sa- 
laminia, aceeaşi corabie care venise pe vremuri să-l ia 
din Sicilia. Aducea un mesaj de la Bule către Alcibiade, 
mesaj care-l înștiinţa că poporul îl așteaptă, că trebuie, în 
sfirsit, să se întoarcă la Atena. Atunci totul fu dat uitării: 
şi roabele frumoase, şi ospeţele bogate pregătite de bu- 


1 Riul Caprei. 

cătarul excelent şi dansatoarele din Sinope. Alcibiade 
luă douăzeci de nave şi porni pe drumul întoarcerii. 

Am luat cu noi toate prăzile şi armele pe care nu le 
trimisesem încă la Atena : scuturi, sulițe, coifuri, platoşe, 
coifuri cu panaș, pinteni mari de corăbii smulși vaselor 
dușmane. Toate acestea acopereau punţile şi străluceau 
în soare. 

— Ca Iason cu lîna de aur! am spus stăpinului meu 
în glumă. 

Drumul nostru ducea pe la Samos şi apoi prin Marca 
Egee, dar noi am trecut și pe la Rodos, prin oraşele Ca- 
riei şi prin Cnidos, unde ne-am oprit două zile. N-am 
simţit nici o emoție, nici o tulburare aflindu-mă pe stră- 
zile oraşului meu natal. Eram sigur că tatăl meu murise 
şi n-am întrebat pe nimeni de el. Străin cum eram, mi-an 
dat seama că e prostesc şi fără rost să caut legături in- 
existente. 

În Caria am adunat contribuţiile de război. Rodos a 
dat optsprezece talanţi, Cnidos, zece, şi cînd ne-am întors 
la Samos, aveam o sută de talanţi. În sfârşit a sosit clipa 
ca Alcibiade să ia o hotărîre şi am pornit spre apus. Cînd 
am ajuns la Paros ne-am oprit din nou. Aici, stăpînul 
meu a aflat că spartanii înjghebaseră treizeci de nave 
noi la Gition. 

— Dar bine, Alcibiade ! Așa nu mai ajungem nici- 
odată la Atena! am spus eu merăbdător, cînd mi-a de- 
clarat că e hotărît să meargă la Gition şi să dea foc ṣan- 
tierului naval. El a ţinut morţiş şi ne-am dus, dar spar- 
tanii bănuiseră ceva, fiindcă am găsit Gitionui bine pre- 
gătit. Nici n-am încercat să ne apropiem. Am ajuns la 
Serifos unde am aflat că adunarea îl alesese iar pe Alci- 
biade strateg. Atunci n-a mai şovăit. În cîteva ceasuri am 
sosit la Egina, unde 'Prasilos şi (Teramene ne aşteptau. 

În noaptea aceea, focuri mari s-au aprins pe înălțimile 
insulei ca să vestească sosirea lui Alcibiade. S-a întim- 
plat să ne întoarcem într-o zi de Pleutoria 1. Era zi de 


1 Sărbătoare în Atena antică, între 21—25 Targelion (mai—iunie) cînd 
se spală vălul Atenei. Aniversarea morții lui Agraulos, fiica lui Cecrops. 

doliu, statuile zeilor erau acoperite, străzile pustii şi ora- 
şul cufunidat în durere. 

Cum s-a luminat, flota a pornit. Alcinade şi-a încins 
spada, şi-a pus coiful şi a rămas la pupă. Eram lîngă el. 
Înaintea noastră navigau navele de război, încărcate de 
prăzi strălucitoare. La prova celor mai multe dintre ele 
erau legaţi zdravăn pintenii navelor duşmane pe care le 
scufundasem sau le capturasem în expedițiile din He- 
lespont. 

— E cea mai frumoasă zi din viaţa ta, Alcibiade ! am 
spus cu un glas care tremura de emoție cînd au început 
să se deslușească cheiurile, casele şi templele din Pireu. 

— Poate... Silicos... Aşa ne-am fi întors... Așa ne-am 
fi întors din Sicilia! spuse Alcibiade şi ochii i se um- 
plură de lacrimi. 

— Ne întoarcem de la Cizicos... din Bizanțul cucerit. 
Priveşte ! Porturile sint negre de mulţimea care a venit 
să te întimpine. Priveşte, la Cantaros cheiurile sînt pline ! 
Uite colo, unul lingă altul, oamenii aceia în alb! Arhon- 
ţii! Întregul oraş a coborit să te vadă triumfător! Deşi 
e Pleuteria ! Auzi ce vuiet ? Priveşte, priveşte! Primele 
nave au și intrat în port... li se aruncă cununi. Alcibiade !... 

Mă înecau suspinele. Un entuziasm de nedescris s-a 
dezlănţuit cind nava noastră a intrat în portul Zea, cu 
vislele înaripate şi purtind pe catarg steagul roșu al stă- 
pinului meu. Cheiurile, 'digurile, şantierele navale, tem- 
plele dim jur, acoperişurile caselor erau negre de iumea 
care-l aclama, înnebunită de bucurie. Nava noastră acostă 
şi toată această mulţime se puse în mişcare îndreptin- 
du-se spre noi. 

De la pupa corăbiei, stăpinul meu privea, nehotării 
încă, spre tot acest popor entuziast care arunca cununi 
în calea lui, dar nu cobora de pe navă. 

— Nu mai şovăi, i-am spus eu. Eşti mai mult decit 
cel dintii cetăţean al Atenei, eşti cuceritorul ei! 

Stăpînul meu zări în mulţime pe scumpul lui văr Eu- 
riptolemos înconjurat de numeroşi ați vechi prieteni. 
Cobori pe chei şi numaidecit îl înconjurară cu toţii, în 

timp ce restul mulţimii intona un pean şi pornea după el. 
Se alcătui un fel de procesiune, în fruntea căreia Alci- 
biade ajunse la Atena. Era atit de mişcat, încît nici nu 
putea vorbi. Plîngea, ridea şi se mărginea să răspundă 
prin gesturi la toate manifestările. În ziua aceea, toată 
lumea dădu uitării marele doliu pentru Agraulos, fiica lui 
Cecrops, a cărei moarte era totdeauna jelită la Atena. 
Această sărbătoare funebră fusese atît de uitată încît se 
întîmplă ceva nemaiauzit. În timp ce poporul urca spre 
Atena, în jurul lui Alcibiade izbucniră strigăte : „Adu- 
nare ! Adunare ! Vrem adunare! Să ne vorbească stra- 
tegul !“ , 

Vuietul crescu, se întinse și arhonţii porunciră unui 
crainic să strige că adunarea va avea loc numaidecit. 
Toată lumea se îndreptă spre Pnix. 

Cînd Alcibiade, care nu-şi scosese încă nici platoşa, 
nici coiful, se urcă la tribună, larma era atît de mare, se 
auzeau atitea aclamații şi atiţia peani, că trebui să aştepte 
mult timp pină să poată vorbi. 

La îmceput vocea lui era întretăiată de suspine; pe 
urmă, însă, cînd izbuti să-şi stăpiînească emoția şi vru 
să-şi justifice faptele, mulţimea izbucni în strigăte săl- 
batice : 

— Tu n-ai nici o vină! N-ai nici o vină! Duşmanii 
tăi sînt vinovaţi! Şi noi care te-am nedreptăţit atit de 
făţiş, noi care te-am condamnat fără să-ţi dăm prilej să 
te aperi! 

Dacă în clipa aceea stăpînul meu ar fi pronunţat cî- 
teva nume ale dușmanilor săi, poporul dezlănţuit i-ar fi 
sfişiat pe loc. Îndată ce-și încheie cuvîntarea şi entuzias- 
mul se mai potoli, urcă la tribună Euriptolemos, care ceru 
adunării anularea condamnării la moarte a lui Alcibiade. 
Ceru ca eumolpizii să-şi retragă blestemeie, ceru să i se 
redea intreaca avere. „Bravo! Bravo!“ striga lumea şi, 
pe dată, cîţiva tineri se repeziră spre Teseion, unde se 
afla coloana de marmură pe care scria : „Alcibiade al lui 
Clinias, din dema Scambonide, la moarte” şi.o sfărimară 
în mii de bucăţi. Înainte de a se risipi adunarea, avu loc 
o adevărată apoteoză : lui Alcibiade i se dărui o cunună 
de aur şi numele de arhistrateg pe uscat şi pe mare. 

Am rămas la Atena patru luni, în cursul cărora viaţa 
lui Alcibiade a atins apogeul. Era slăvit, arhistrateg, ido- 
lul poporului, mintuitorul cetăţii. Nu putea ieşi din casă 
fără ca în jurul lui să nu se alcătuiască o manifestaţie. 
Mulțimea îl urma peste tot, unii îl așteptau în fata clădi- 
rii în care intra, de obicei în Buleuterion, apoi veneau 
după el în altă parte. Breslele strîngeau bani ca să-i ofere 
daruri. În adunare era ascultat ca un zeu, nenumărați 
erau cei care voiau să-l cunoască. Îşi regăsea prieteni 
vechi și buni, atîţi cîți supravieţuiseră prigoanei celor 
patru sute, şi mergea cu ei la numeroasele ospeţe, care se 
dădeau în cinstea lui. O regăsi şi pe Timandra, veşnic 
frumoasă, veșnic tinără, veşnic devotată. 

Puțin după întoarcerea noastră, ne-am dus la teatru. 
Se juca Electra. Cînd am ajuns la scena recunoaşterii, în 
care fata îi strigă lui Oreste : „În sfârșit! Te văd! Te-ai 
întors !“ mulţimea, auzind parcă vorbele care o înăbușeau 
şi pe care voia să le strige, s-a ridicat în picioare, s-a în- 
tors spre stăpinul meu şi reprezentaţia a fost întreruptă 
un timp de aclamații. Cum aș putea uita clipele acelea ? 

A doua zi dimineaţa a venit la noi Socrate, care nu 
se arătase pînă atunci. În exil, stăpînul meu îl pomenea 
foarte des şi, după întoarcere, i se păruse ciudat că So- 
crate nu venise printre primii să-l vadă. 

Abia-l zărise pe Alcibiade că Socrate strigă : 

— Alcibiade ! Te văd și mi-e cu neputinţă să nu je- 
lese împreună cu Electra. Cum te-am trimis ! Cum te re- 
găsesc acum ! 

Trecuseră opt ani de cînd nu-l văzusem. După cum 
am mai spus, era de o virstă cu mine, acum, însă, părea 
mai vîrstnic şi era schimbat. Nu mai avea aerul ironic fe 
pe vremuri, era serios, senin şi cam melancolic. 

— Dar de ce m-aş mira? continuă el. Ai spus doar 
că un singur lucru e important pentru tine, că un singur 
lucru îţi inspiră admiraţia : succesul. 

Pe Alcibiade, care se repezise să-l întimpine, această 
atitudine aspră şi, poate, schimbarea tonului, îl zăpăci- 
ră. Se înfurie şi el şi-i dădu imediat replica : 


-— Dar ce ar fi trebuit să fac ? strigă el, de parcă s-ar 
fi văzut cu Socrate în ajun şi ar fi întrerupt în mijloc o 
discuţie. Ce m-ai fi sfătuit tu să fac, Socrate ? Să mă su- 
pun ? Să mă întorc şi să mă las ucis de dușmanii mei, de 
dușmanii Atenei, care o distrugeau ? Nici tu n-ai înţeles? 
Trebuie să-ţi explic şi ţie că pentru a distruge pe duşma- 
nii comuni am fost pus în situaţia de a dăuna patriei 
mele ? 

— Şi ce dacă i-ai distrus! Te-ai distrus pe tine în- 
suţi, Alcibiade ! Ai vrut să te salvezi şi ţi-ai pătat nu- 
mele, ai ajuns nedrept, rău, ai născocit lucruri urite și 
ai insultat cetatea dispreţuindu-i legile. Un singur lucru 
să ştii : Dacă mă voi găsi vreodată în situaţia de a fi ne- 
dreptăţit sau de a nedreptăţi, voi prefera prima solutie. 
Şi nu există forţă care să-mi schimbe această convingere. 
Dacă demosul te-a rechemat ca să te omoare, trebuia să 
vii şi să mori şi dacă ai fost laş in faţa morţii, atunci tre- 
buia să pleci departe. ca Atena şi Elada să uite de tine. 
Azi eşti triumfător, dar pe ce cale ai ajuns la acest tri- 
umf ? Nici tu nu îndrăzneşti s-o spui. 

— Pe ce cale ? izbucni stăpinul meu. Pe calea exilu- 
lui, teribila cale a amărăciunii la Sparta, a umilinţei în 
paradisul lui Tisaferne, a agoniei în portul din Aspendos 
şi a închisorii din Sardes. Şi cea mai amară din toate, 
Socrate, a fost calea victoriei de la Cizicos, după care tot 
nu mă puteam întoarce ! Şi tu, care mă învinuieşti! Ai 
crezut că mi-am bătut joc de Misterele eleusine? Ai 
crezut o singură clipă spusele calomniatorilor și ale lui 
Tesalos ? Nu ! Si ce-ai făcut ? Te-ai ridicat în adunare ca 
să vorbeşti, ca să împiedici o crimă ? Ai pus în mişcare pe 
prietenii noştri ? Te-ai străduit să explici că măcar re- 
chemarea mea trebuie să fie amînată ? Ai încercat să sal- 
vezi Atena ? Nu o distrugeai şi tu, cu tăcerea ta ? Ia spu- 
ne-mi, ce ai făcut tu pentru salvarea cetăţii, pe care de- 
clari că eu am umilit-o ? 

În clipa aceea intrară mai mulţi deputaţi şi arhonti, 
veniţi la o consfătuire. Socrate, care pe atunci n-avea nici 
o demnitate în cetate, se ridică şi plecă. 

Cei doi nu s-au mai întîlnit niciodată. Acum îl mai 
văd din cînd în cînd pe Socrate, dar de cele mai mulie 
ori mă feresc de el. Mă strigă totdeauna, în glumă, He- 
faistion, de parc-ar fi auzit ce spusese răposata bunică- 
mea în ziua cînd m-am născut, dar nu mai ridem nici 
el, nici eu. i 

Pregătirile pentru noua campanie în Ionia luau tot 
timpul stăpinului meu, fiindcă voia să supravegheze to- 
tul el însuşi. 

Avea mari speranţe în solii care piecaseră la Susa sub 
ocrotirea lui Farnabazos. Porniseră de la Hrisopolis la 
începutul iernii, care în anul acela fusese foarte grea și 
trebuiseră să aştepte cîteva luni la Gordion, în Frigia, 
înainte de a-și putea continua călătoria. 

— De ce nu te-ai dus chiar tu, Alcibiade ? întrebă un 
deputat. 

— N-am vrut să-mi încredinţez încă o dată viaţa în 
mîinile unui satrap. 

— Trebuie să ne grăbim, strategule! spuse un alt 
deputat. Expediția trebuie să înceapă înainte ca Lisan- 
dros, noul amiral al spartanilor, să întărească legăturile 
dintre Sparta şi cei doi satrapi, legături pe care le-ai pu- 
tut rupe cu atita greutate. Farnabazos a pregătit la An- 
tandros o sută de nave noi. 

— Am să plec cît mai curînd, spuse stăpînul meu. 
Dar, înainte de a porni in campanie, vreau să mai fac 
ceva, atenieni. Un lucru a cărui amintire să nu fie o amă- 
răciune pentru mine. Vreau să conduc procesiunea lui 
lacos 1 la Misterele eleusine, pe Calea sacră ! 

—— Cum ai să îndrăzneşti ? întrebară îngroziţi cîțiva 
deputaţi. 

— Agis e la Deceleea... Nu ne va lăsa să trecem! 

De cînd Agis fortificase Deceleea şi stăpinea Atica, 
procesiunea lui lacos pleca în fiecare an la Eleusis cu co- 
răbiile. Statuia lui Iacos era urcată pe o navă de război ur- 
mată de celelalte. Era o mare umilinţă pentru Atena să 


1 Epitet mistic al lui Dionysos. Sărbătorirea lui avea loc la Eleusis, la 
19 Boedromion (septembrie). 

nu-şi poată cinsti sărbătorile cum se cuvine. Cu toate 
șovăielile deputaţilor, Alcibiade stărui. 

— Agis nu va îndrăzni să facă o mişcare. Vă cer con- 
simțămîntul. 

— Consimţămiîntul trebuie să ţi-l dea arhontele basi- 
Jeu şi eumolpizii... 

Arhontele basileu și eumolpizii acceptară propunerea. 
arhistrategului şi începură să pregătească procesiunea ca 
în vremurile bune. De multă vreme nu mai văzuse Atena 
asemenea pregătiri. Cînd procesiunea se făcea cu coră- 
biile era, vrînd-nevrînd, de proporţii mai mici şi mai să- 
răcăcioase şi un mare număr de festivități ale marșului 
sacru erau suprimate. 

Polemarhul se nelinişti cînd află de planul lui Alci- 
biade. Veni la el şi încercă să-i schimbe hotărirea, arătîn- 
du-i cât ar fi fost de riscant şi cît de mult ar fi dăunat 
prestigiului Atenei cel mai mic incident. Stăpînul meu îl 
ascultă nerăbdător şi la sfîrşit îi spuse : 

— Ai dreptate, polemarhule ! Cel mai mic incident va 
dăuna prestigiului nostru, dar dacă acest incident nu se 
va produce, îți dai seama cît de umilită va fi Sparta ? Ce 
umilinţă va fi pentru Agis dacă nu va îndrăzni să facă 
nici o mișcare? Dacă ne atacă, o să luptăm pentru re 
avem mai sfint. O să luptăm sub zidurile noastre, sub 
Partenon, sub sulița zeiţei Atena ! 

Sărbătorile eleusine durează nouă zile. Din prima zi, 
“stăpinul meu trimise un regiment de hopliţi la Aigaleos. și 
patrule de cavalerie la Deceleea. În felul acesta fiecare 
atenian putu merge nestingherit la Eleusis. În a şaptea 
zi, armata ocupă poziţii de luptă în Ceramicos. Alcibiade, 
călare, mergea în frunte. Procesiunea se alcătui. Întîi ve- 
neau crainicii cu hlamide albastre, apoi purtătorii vase- 
lor de aur şi de argint, câte se mai aflau în tezaurul nes- 
tru. Urma marea statuie de lemn a lui lacos, purtătorul 
făcliei, statuie dusă pe umeri de şaisprezece iniţiaţi. Zeul 
era încununat cu mirt, iar în urma lui pășeau eumolpizii 
în veşminte festive. Venea apoi muiţimea pelerinilor, care 
se puse în mişcare o dată cu rîndurile paralele ale arma- 
tei. O tăcere adincă domnea pretutindeni şi peste această 

mare tăcută de oameni, care înainta încet, se înălțau cu 
autoritate statuia încoronată a lui Iacos şi silueta arhi- 
strategului Alcibiade. Din cînd în cînd se auzea galopui 
unui călăreț care aducea vreo ştire sau primea vreun or- 
din. La prima oprire, eumolpizii începură urările şi psal- 
modierile, potrivit datinei, şi procesiunea continuă așa 
pînă la Eleusis. 

Patrulele care ajunseseră pină în vecinătatea Dece- 
leei aduseră vestea că Agis rămăsese închis toată ziua în 
fortăreață, deşi ştia că, la cîteva stadii depărtare, duşma- 
nul lui de moarte îşi trăia cele mai frumoase clipe din 
viaţă. 


Cu câteva zile înainte de plecarea flotei, reprezentanţi 
ai centrelor politice ale democraţilor veniră acasă la Al- 
cibiade ca să-i propună să desființeze democraţia şi să 
devină tiran din voinţa poporului. 

— la cetatea în mîinile tale, strateguie ! Fii singurul 
şi deplinul nostru stăpîn ! Să nu mai existe adunare ! Tu 
ai să hotărăşti totul şi noi te vem urma ! O să ne supunem 
tuturor poruncilor tale. 

Atenienii, da, atenienii erau dispuşi să primească ti- 
rania lui Alcibiade. 

Nici Pericle nu cunoscuse vreodată o astfel de clipă. 
Unul dintre reprezentanți se pricepu să vorbească atit de 
frumos, încât fu cît p-aci să-l convingă. Îi zugrăvi nesta- 
tornicia sentimentelor poporului, îi aminti cît de efemere 
sînt sentimentele poporului, că entuziasmul mulțimii e o 
bază primejdioasă pentru un om politic și încercă să-l 
sperie — pe bună dreptate — spunindu-i că dușmanii lui 
erau încă numeroşi, deși nu îndrăzneau deocamdată să-şi 
spună cuvintul. 

— Acum e momentul, Alcibiade ! Ia acum puterea în 
mîinile tale! Zirobeşte-ţi duşmanii o dată pentru tot- 
deauna ! Sînt încă mulţi la număr şi dibaci. Dacă nu cu- 
tează pentru moment să-şi ridice nici măcar privirile, vor 
găsi iar prilejul cînd vei fi departe, în luptă, să te ca- 
lomnieze. 

Dar Alcibiade refuză. Poate că Bulé aflase ceva despre 
agitația centrelor şi, temîndu-se ca nu cumva arhistrate- 
gul să dorească într-adevăr să devină tiran, îi porunciră 
să plece imediat. O adunare festivă avu loc și stăpinul 
meu îşi luă rămas bun de la popor spunînd : 

— Atenieni, uralele voastre îmi vor răsuna în urechi 
în tot timpul cît voi lipsi şi, dacă vor fi împrejurări cind 
soarta războiului nu-mi va suride, încrederea voastră îmi 
va încălzi inima şi-mi va da curaj pentru noi lupte victo- 
rioase |! 

În ziua următoare am plecat. Pe Afresa se îmbarcase 
în taină şi Timandra. Cînd Alcibiade se dusese să-și ia 
rămas bun de la ea, i se aruncase în braţe. 

— Iar pleci! Iar rămîn singură să-ţi aştept întoar- 
cerea ! Nu, nu se poate! Piec cu tine oriunde vei merge. 

Alcibiade se împotrivi cît putu, dar Timandra puse 
mina pe o broşă mare şi-i spuse privindu-l drept în ochi : 

— Alcibiade, dacă nu mă iei cu tine, îmi scot ochii cu 
broşa asta ! 

Avea o voce calmă, dar atît de hotărită încît Alcibiade 
păli. O privi multă vreme, cu buza de jos uşor tremură- 
toare, apoi o luă deodată în braţe : 

— Vino ! spuse el şi, inseţită de Antiohos, Timandra 
se îmbarcă pe nava-amiral. 

Înainte de a porni spre Samos, flota se opri la Andros, 
care se răsculase şi acceptase o gardă spartană. Cu stra- 
tegul spartan în frunte, locuitorii din Andros ieşiră în 
afara zidurilor gata de luptă. De la primui atac i-am mă- 
turat cu lacedemonieni cu tot. Ofițerii noştri ar fi vrut 
să înceapă un asediu, dar Alcibiade se grăbea să ajungă 
în lonia, deoarece la Andros ne sosise vestea neliniști- 
toare că Cirus cel tînăr, fiul lui Darius, se afla la Magne- 
sia şi aduna oaste ca să se bată cu Artaxerxe, fratele său 
mai mare. Mama lor, Parisatis, avea o vădită preferinţă 
pentru Cirus şi se străduia din răsputeri să-l convingă pe 
bpătrinul Darius să-l îndepărteze de la tron pe Artaxerxe 
pentru ca, în felul acesta, ambițiosul şi aprigul Cirus să 
ajungă rege. Deşi recunoştea şi el că fiul său mai mic 
era mai deştept şi mai energic, Darius nu se învoia să 

schimbe ordinea succesiunii la tron. Se vede că la Susa 
situaţia devenise încordată și Darius, simţindu-și şi moar- 
tea aproape, voise să-l îndepărteze pe fiul lui mai mic de 
la curte, trimiţindu-l ca guvernator în satrapiile apu- 
sene. Stăpinirea lui se întindea peste Frigia Mare, Lidia, 
Caria şi Capadocia. Tisaferne şi Farnabazos erau la ordi- 
nele lui. Cirus ura Atena şi primul lucru pe care-l făcu 
ajungind în Frigia fu să-i întemniţeze pe solii noştri, care 
porniseră din Gordion și călătoreau spre Susa. Zadarnic 
se âmpotrivise Farnabazos spunindu-i că face un act ne- 
cugetat. 

— Atenienii nu vor ajunge la Susa'! răspunsese Cirus 
și acceptă doar să-i predea pe soli satrapului, care le în- 
gădui să se întoarcă likeri acasă. 

Pe vremea cînd era la curte, Cirus încercase să-l de- 
făimeze pe Tisaferne. Prietenia dintre satrap şi stăpînul 
meu şi jocul lui dublu cu spartanii constituiau peniru 
ambițiosul tînăr o armă prețioasă, iar pentru Darius un 
bun pretext de a-şi îndepărta fiul, însărcinîndu-l să-l ur- 
mărească şi să-l supravegheze pe satrap. Așa se face că o 
chestiune de ordin intern a curţii de la Susa a putut să 
răstoarne toate planurile lui Alcibiade. 

Cirus avea un singur scop şi o singură dorinţă vie : să 
ajungă regele perșilor ! Aşa se explică de ce voia să ter- 
mine repede războiul din Ionia, bizuindu-se pe recunoş- 
tința Spartei, care avea să-l ajute, cînd va fi sosit mo- 
mentul, să se bată cu fratele lui pentru tron. După sosirea 
lui Cirus în lonia, banii perşilor au început să curgă din 
belşug spre Sparta. Farnabazos primi poruncă să termine 
construirea celor o sută de nave de la Antandros şi să al- 
cătuiască echipajele. Lisandros, comandantul spartan al 
flotei, unul din puţinii spartani deştepţi pe care i-am cu- 
noscut vreodată, izbuti să lege o strînsă pretenie cu Cirus 
care, în cîteva luni, ajunse să facă tot ce-i cerea el. 

— La nevoie, Lisandros, îmi voi transforma şi patul, 
care e de aur, în monedă cu care să plătesc lefurile flotei 
tale ! ir 

Amiralul spartan îşi avea cartierul general în Efes, 
unde se afla şi întreaga flotă. 

Cînd toate aceste veşti sosiră la Andros şi la Samos, 
ofițerii lui Alcibiade fură cuprinşi de deznădejde. Cei mai 
mulți participaseră alături de el la campania precedentă 
din Ionia. „Atitea strădanii, spuneau ei, atitea lupte, atitea 
jertfe şi atitea victorii strălucite ca să ne găsim iar în faţa 
aceluiaşi bloc, mult mai puternic azi decît era înainte.“ 

— Nu vă pierdeţi nădejdea, le spuse Alcibiade. Cu cît 
duşmanul nostru e mai puternic, cu atît mai strălucită va 
fi victoria. Înainte spre Efes ! Să poftească Lisandros şi să 
dea bătălia pe mare! 

Stăpinul meu îşi alinie de două ori flota în largul 
Efesului, dar nici prima, nici a doua oară amiralul spartan 
nu îndrăzni s-o înfrunte. Îşi ţinea vasele în port, în timp 
ce Cirus, care-i plătea bine pe marinari şi era nerăbdător 
şi grăbit, se străduia să-l convingă că trebuia să primească 
lupta și să distrugă o dată pentru totdeauna Atena şi pe 
Alcibiade ! Celălalt răspundea că atenianul nu fusese încă 
niciodată învins şi-l stătuia să aibă răbdare. Îşi aţintea pri- 
virea spre mare şi privea cu melancolie flota ateniană, 
care aștepta în linie de bătaie. În centru se afla Afresa, 
cu steagul ci purpuriu... Timpul şi banii aveau să le aducă 
în curînd victoria, spunea Lisandros neastimpăratului tînăr. 

Cirus plătea patru oboli pe zi fiecărui marinar, în timp 
ce noi dădeam numai trei. Cei mai mulţi dintre marinarii 
noștri nu erau cetăţeni atenieni. Erau venetici, aliaţi, mer- 
cenari din Ionia, traci recrutaţi de Alcibiade și mulţi insu- 
lari. Toată această adunătură considera războiul ca o me- 
serie, cine plătea putea să-i cumpere. Mulţi dezertau, astfel 
încît am fost în pericol de a nu ne putea urni navele 
din loc. x 

Pină şi hopliţii, atenieni cu toții, începuseră să murmure 
şi să se plîngă. Ba unii din ei, avînd în frunte pe un oa- 
recare 'Trasibulos, se duseră la Alcibiade şi protestară spu- 
nînd că leafa nu li se plătea regulat. Stăpînul meu îi 
mustră. 

— Parc-aţi fi nişte neguţători hrăpăreţi, spuse el. Sîn- 
teţi hopliţi ai Atenei. Fiţi disciplinaţi ! Nu avem bani şi 
duşmanul are ! Luptaţi ca să-i luăm banii ! 

La Atena, lumea începuse să-şi piardă răbdarea. Era 
atit de mare, de oarbă şi de nebunească încrederea po- 
porului în Alcibiade, încât toţi crezuseră că el are o putere 
aproape divină. Pe măsură ce zilele treceau fără ca la 
Pireu să sosească vestea unei mari victorii, care ar fi mă- 
turat deodată Sparta şi Susa, dezamăgirea şi clevetirile 
oamenilor sporeau. 

— Dar ce fac de atîta timp în Ionia ? Nu fac nimic ! 

Nimeni n-avea grijă să explice poporului că şi de data 
asta era nevoie de mult timp, de multe victorii, mari şi 
mici, pînă să vină iar solii Spartei la Atena şi să ceară 
pace. Nerăbdător şi ușuratic, poporul voia o victorie pe 
loc ! Imediat ! 

Asta era starea de spirit la Atena în momentul cînd 
stăpînul meu, nevoit să facă rost de bani, luă cîteva nave 
şi plecă să strîngă tributul din diferite oraşe ale Ioniei de 
nord. Lăsă flota la Samos sub ordinele lui Antiohos, care, 
fără a fi ofiţer, era cel mai bun comandant al flotei noas- 
tre, şi-i porunci cu asprime să nu se urnească din loc sub 
nici un motiv. Nu trebuia să accepte pentru nimic în lume 
o bătălie navală, chiar dacă Lisandros l-ar fi provocat, ali- 
niindu-şi flota în faţa lui. Stăpînul meu luă opt nave şi 
plecă la Clazomene, la Colofon și Cima de unde adună 
destui bani pentru nevoile flotei. La Cima fu nevoit să 
amenințe ca să capete contribuţia de război. Dar, în zilele 
cît lipsi el, avu loc catastrofa. 

Rămas singur, Antiohos îşi luă nasul la purtare. Își 
închipui că e un amiral adevărat, mare şi priceput. Amin- 
tindu-și că, în multe bătălii victorioase, comandase nava 
lui Alcibiade, crezu că el şi nu altul trebuia să-l provoace 
şi să-l învingă pe Lisandros. Luă toată. flota din Samos şi 
o duse la Notion, care se află în imediată apropiere de 
Efes. Necunoscînd ordinele lui Alcibiade, ceilalți ofiţeri îl 
urmară. Trezindu-mă într-o dimineaţă şi văzînd portu? 
Samos pustiu, mi-am închipuit că stăpînul meu venise în 
timpul nopţii şi că plecase iar în zori cu toate navele. Dar 
întrebînd-o pe Timandra şi aflînd că Alcibiade nu se în- 
torsese, am alergat la şeful gărzii şi am aflat ce se întîm- 

plase. Ticălosul de Antiohos plecase cu două nave de la 
Notion spre portul Efes, unde erau ancorate vasele de 
război ale lui Lisandros, şi se apucase să-l înjure şi să-şi 
bată joc de el, provocîndu-l la luptă dacă-i dădea mîna. 
Aceste imofturi îl făcură pe Lisandros să-și dea seama că 
Alcibiade nu se afla împreună cu flota. leşi, deci, în larg 
cu citeva nave şi porni în urmărirea lui Antiohos, care nu 
mai putea de bucurie şi credea că-l silise pe Lisandros să 
accepte bătălia navală. Dar în timp ce toată flota pelopo- 
nesiacă ieşise din port într-o ordine desăvirşită, Antiohos, 
care dăduse semnalul ordonind navelor sale să se alinieze 
şi ele, nici nu apucă să le aşeze în linie de bătaie. În cioc- 
nirea care avu loc, Antiohos fu ucis, nava lui se scufundă 
şi flota se risipi pierzînd cincisprezece vase. Marinarii, al 
căror moral era zdruncinat, se închiseră peste noapte în 
portul Notion şi se întoarseră a doua zi în zori la Samos. 
În aceeaşi zi fu anunţată sosirea stăpînului meu, care află 
la venire că Antiohos fusese ucis în timpul bătăliei navale. 

—- Din fericire, spuse el. Dacă ar fi trăit, l-aş fi ucis eu. 

În zadar încercă Alcibiade să-l provoace din nou pe 
Lisandros, în zadar își înşiră de două ori flota în afara 
Eifesului. Văzind în ce ordine impecabilă se desfășurau 
vasele noastre, vicleanul spartan înţelese că era comandată 
de stăpînul meu şi nu-şi arătă nici nasul. 

Cînd ştirile de la Notion ajunseră la Atena, mulţimea 
îşi pierdu cumpătul. Duşmanii lui Alcibiade, vechi membri 
ai oligarhiei, îşi riaiicară îndată capul şi reîncepură să răs- 
pindească prin oraş vechile acuzaţii, adăugind şi altele noi. 

— Cine spune că-i neînvins ? Cine spune că-i atotpu- 
ternic şi superb ? De unde toate celelalte neghiobii ? spu- 
neau ei. Ce încredere putem avea într-un om care şi-a 
lăsat toată flota, singura noastră speranţă, pe mina unui 
comandant de navă ? 

— Ce vină are el dacă Antiohos a călcat ordinele ? în- 
drăzneau unii să spună. 

Dar miînia populară, aţiţată cu măiestrie de dușmani, 
lua zi de zi altă faţă. 

— Ne-a promis victorii, succese, bani, putere! Ne-a 
promis pace ! Așa vrea să le cîştige ? Pierziînd cincisprezece 
nave preţioase ? Jos Alcibiade ! 

Câţiva dezertori din Samos ajunseră la Atena, printre 
ei fiind şi acel Trasibulos care protestase din cauza lefu- 
rilor. Ei începură să facă gălăgie şi să-l învinuiască pe 
arhistrateg în toate colţurile agorei. Spuneau că Alcibiade 
nu se mai sinchisea de război, că petrecea de dimineaţă 
pină seara cu femei — erau aluzii la Timandra — că se 
pregătea să se întilnească cu Cirus ca să-i predea întreaga 
flotă, că nu mai voia să se întoarcă la Atena, că avea pă- 
mint mult în Tracia şi că singura lui grijă era să se îmbo- 
păţească şi să ducă o viaţă de satrap oriental. Mulțimea îi 
credea, mînia ei sporea şi, cu mintea înfierbîntată de ca- 
Jomnii, fără să le treacă măcar prin gînd să-i întrebe pe 
dezertori ce căutau la Atena nişte hopliţi, cînd flota se 
afla în Ionia, atenienii îl trădară pentru a doua oară pe 
Alcibiade. 

Se ţinu o adunare, în care se hotărî revocarea lui din 
funcţia de arhistrateg, fără a i se aduce, însă, altă acuzaţie. 
În locul lui fură trimişi zece strategi. 

Salaminia veni din nou, aducîndu-i lui Alcibiade ordi- 
nul demosului, care se lepăda cu nechibzuinţă de singura, 
de ultima lui speranţă. Cînd stau și mă gîndesc cum au 
păcătuit atenienii de două ori, mă gîndesc că şi-au meritat 
soarta actuală, că li s-a cuvenit să-l aibă pe Lisandros 
drept satrap. 

Această a doua lovitură nu stîrni nici mînia, nici furia 
stăpînului meu şi, cu toate că ar fi putut, şi de data asta, 
să-şi atragă armata care-i era devotată şi să nu asculte 
de ordinul demosului, i se supuse. 

— Şi aculm ce e să facem? l-am întrebat neliniștit. 
Unde o să mergem ? 

— În Tracia, Silicos. O să mergem la Aigos Potamos..- 

— Dar acolo nu sîntem în deplină siguranţă ! 

— Acolo sînt tracii, Silicos, acolo îl avem pe Midocos. 
Și, apoi, nu sîntem prea departe de prietenul meu Far- 
nabazos. 

Cind am ajuns toţi trei în Tracia, stăpînul meu, Ti- 
mandra şi cu mine, Midocos ne-a primit cu mare bucurie. 
În jurul fortăreței noastre de la Aigos Potamos au venit 
să se stabilească numeroşi războinici traci. Faima stăpi- 
nului meu era mare printre ei şi considerau drept cinste 
să slujească unui strateg elen. Cînd Alcibiade ieșea din for- 
tăreaţă, războinicii aceia uriași dădeau năvală în jurul lui 
şi-l priveau cu respect şi cu teamă. Îl urmau oriunde se 
ducea, ştiind că locurile erau nesigure. Trecură cîteva luni, 
veni primăvara şi Alcibiade, care nu putea sta degeaba, 
începu să organizeze armata lui Midocos. Îi învăţă pe 
hopliţi cum să pornească la atac fără să-și strice formaţia, 
cum să schimbe frontul, cum să se apere de un atac al ca- 
valeriei, cum să urmărească duşmanul. Instrucţia înainta 
rapid, Midocos se bucura şi era foarte recunoscător stăpi- 
nului meu. 

Triburile vecine se aliaseră împotriva lui Midocos şi 
aveau de gind să-l atace. Pe măsură ce vara înainta, şeful 
tribului era cuprins de neliniște şi cînd stăpînul meu îi 
propuse să ia comanda armatei şi să preîntimpine atacul, 
aproape că i se aruncă în braţe de bucurie. 

Stăpinului meu îi trebuiră două luni ca să învingă tri- 
burile duşmane şi să le supună. Devotamentul armatei 
faţă de Alcibiade se transformă în adoraţie. Din toată re- 
giunea, chiar şi din părţile locuite de învinşi, i se trimi- 
teau daruri şi sclavi. Aflind că Alcibiade organizase ar- 
mata în Tracia, Farnabazos îi trimise daruri bogate. Îşi 
spunea, probabil, că nu strica să fie în relaţii bune cu un 
om ca el. Îl pofti la Daschileion, paradisul lui din Heles- 
pont, dar stăpinul meu îi mulțumi şi refuză. 

Veştile cu privire la mersul războiului le aflam din 
Sestos, cu care eram vecini, sau de la vreo navă care arunca 
ancora la mal sub zidurile noastre. În felul acesta am 
aflat de victoria de la Arginusa şi mai tîrziu de judecarea 
şi condamnarea strategilor noştri învingători. Am aflat și 
de marile pregătiri ale lui Lisandros, care, cu ajutorul lui 
Cirus, adunase aproape două sute de nave. 

Trecuseră doi ani încheiaţi de cînd ne aşezasem în 
Tracia. Se apropia toamna, zilele se micşoraseră, cînd, în- 

tr-o dimineaţă, gărzile dădură buzna să-l trezească pe stă- 
pînul meu şi să-i spună că jos, în larg, marea era plină 
de nave. 

Alcibiade alergă la un meterez. 

— E flota ateniană, Silicos! Priveşte! Poate că au 
venit să se odihnească. Dar nu! Şi-au instalat corturile. 
Cine să fie strategii ăștia care-şi fac tabăra pe o plajă 
deschisă ? 

Încălecă repede şi, însoţit de o escortă de douăzeci de 
traci, porni spre tabără. Am plecat și eu cu el. 

În timp ce ne apropiam, cîțiva hopliţi se speriară și se 
repeziră să-şi ia armele. A fost cît p-aci să se producă o 
ciocnire. Mulţi, însă, îl recunoscură pe Alcibiade şi în- 
cepură să-l aclame. Se stîrni mare zarvă. 

Cei zece strategi se neliniștiră auzind strigătele şi ie- 
şiră să vadă ce s-a întîmplat. În faţa lor se afla Alcibiade, 
dar nici unul dintre ei nu manifestă vreo bucurie. Ba 
chiar unul îl întrebă cu asprime : 

— Ce vrei? 

— Să vă vorbesc. 

Ciţiva strategi, care luptaseră poate pe vremuri alături 
de el, îl poftiră în cort si-l rugară să ia parte la consiliul 
de război, deşi alţii îşi arătau pe faţă duşmănia. În consi- 
liu, Alcibiade află că Lisandros, în fruntea unei flote de 
o sută cincizeci de nave de război, se afla peste drum de 
Aigos Potamos, adică la Lampsacos. 

— O să-l provocăm, Alcibiade, şi o să-l învingem. 

Stăpinul meu răspunse stategilor în felul următor : 

— Şi eu l-am provocat de multe ori pe Lisandros, dar 
n-a primit lupta. Băpaţi de seamă ! Clipa atacului are s-o 
aleagă el. Aveţi o poziţie primejdioasă, plaja e deschisă şi 
nu pune nici o piedică în calea duşmanului, care poate să 
vă ia prin surprindere. Venind încoace, am văzut mulţi 
soldaţi şi marinari de ai voştri răspindiţi pe ogoare. Luaţi 
flota şi lmergeţi la Sestos. Distanţa pînă acolo e mică. Nu 
rămineţi la Aigos Potamos. 

În timp ce stăpînul meu vorbea, cîţiva strategi făceau 
semne de aprobare. Unul din ei, Conon, spuse : „Alcibiade 


377 


are dreptate“. Un altul însă, pe nume Tideas, se ridică 
deodată şi declară : 

— N-avem nevoie de sfaturi şi nici poftă să le auzim ! 

Nimeni nu protestă. ideas adăugă : 

— N-avem nevoie de ajutorul tău! Pleacă! 

Stăpînul meu se ridică, ieşi din cort şi încălecă. În ju- 
rul lui se adunase o mulţime de hopliţi, care-l însoţiră cu 
urale pină dincolo de tabără. 

Cînd ne-am întors la fortăreață, stăpinul meu a con- 
templat de la înălţime cele o sută optzeci de nave care 
alcătuiau flota. 

— Dacă rămîn acolo așa, fără nici o ocrotire, sint pier- 
duţi, Silicos ! Am să-i ajut, chiar fără voia lor! Mă duc 
să mă întîlnesc cu Midocos ! Trebuie să aduc fără întîr- 
ziere armată. 

Am lipsit patru zile din fortăreață Am cutreierat toată 
regiunea, împreună cu Midocos şi am alcătuit detașa- 
imente. Am adunat două mii de traci şi am mărșăluit toată 
noaptea ca să ne întoarcem la Aigos Potamos. Cind am 
ajuns pe țărm, se crăpa de ziuă. 'Ţărmul era pustiu. Pe 
măsură ce ne apropiam şi se lumina mai bine, o priveliște 
groaznică se înfățișa ochilor noştri. Mii de trupuri fără 
cap zăceau pe nisipul care le băuse sîngele şi se înnegrise. 
Alcibiade îşi opri speriat calul şi în urma lui se opri în- 
treaga armată. Priveam cu toţii spre malul (mării, de care 
valurile se apropiau blind, atingînd cadavrele, care se le- 
gănau la oarecare depărtare. Alcibiade rămase astfel ui- 
tîndu-se multă vreme. Deodată, dădu pinteni calului şi 
urcă în fortăreață. 

— l-a luat pe toţi prizonieri, Silicos ! I-a prins şi i-a 
măcelărit. A capturat toate navele! Atena e distrusă! 

Cîţiva hopliţi care scăpaseră de măcel veniră în for- 
tăreaţă şi ne povestiră cum se întîmplase nenorocirea. 


În ziua următoare am văzut flota lui Lisandros care 
pleca din Lampsacos şi trecea prin faţa noastră remercînd 
navele prizoniere, ultimele nave de război ale Atenei. 

— Şi acum ce are să se întîmple? l-am întrebat pe 
stăpinul meu. 

— Acum a sosit sfîrşitul Atenei, Silicos! Acum tre- 
buie să plecăm, să mergem în altă parte, aici nu mai sîn- 
tem în siguranţă ! 

— Dar tracii ? 

— În curînd se vor întoarce împotriva mea. Atît timp 
cît simțeau că Atena e o forță, însemnam ceva pentru ei. 
Acum, însă... 

Si unde o să mergem iar ? Unde ? 

— Cîndva, Farnabazos ne-a invitat în paradisul lui! 
Să mergem acolo ! Satrapul mi-a făcut jurăminte perso- 
nale. Să sperăm că nu le-a uitat. 

Două luni după catastrofă ne af.am toţi trei, Alcibiade, 
Timandra și eu, la Farnabazos. Călătoria noastră de la 
Aigos Potamos la Daschileion a fost grea şi primejdioasă. 
N-am îndrăznit să ne oprim în nici un alt oraş. Pribegind 
aşa, din sat în sat, prin locuri pustii, am călătorit multe 
zile. În Bitinia, regiune necontrolată şi sălbatică, am fost 
înconjurați într-o noapte de tilhari. Ne-au luat tot ce 
aveam, caii şi cinci catîri, încărcaţi cu lucrurile de preţ 
care ne rămăseseră. Nu ne-au lăsat decît hainele de pe 
noi. Cînd am ajuns la Daschileion, eram într-o stare jal- 
nică, murdari, rupţi, cu o înfăţişare de cerşetori. Frumu- 
sețea Timandrei şi statura lui Alcibiade ne-au salvat de 
multe necazuri. Văzind trei zdrenţăroşi, paznicii paradi- 
sului au vrut să ne gonească, dar unul dintre ei l-a recu- 
noscut pe Alcibiade şi a alergat să-l anunţe pe satrap. 

Farnabazos ne-a primit regeşte. Măgulit că un om ca 
stăpinul meu venea să-i ceară găzduire, îi oferi un loc la 
curtea lui şi, crezînd că Alcibiade va dori să rămînă pe 
lingă el ca sfetnic nepreţuit şi mare strateg, îi dărui veni- 
tul anual al orașului Gordion din Misia, adică cincizeci de 
talanţi. 

La curtea lui Farnabazos am aflat veştile groaznice 
sosite de la Atena. Așa am ştiut că oraşul a rezistat aproape 
un an asediului lui Lisandros, că spartanul a intrat apoi 
triumfător în Zidurile lungi şi că a lăsat o gardă spartană 
pe Acropole, că a schimbat regimul politic numind trei- 
zeci de tirani care să guverneze orașul prin teroare şi 
amoruri. 

— Aigos Potamos ! Aigos Potamos ! repeta Alcibiade 
ori de cîte ori aflam noi amănunte despre nemaiauzita ca- 
tastrofă a Atenei. De acum înainte trebuie să ne gîndim la. 
alte lucruri, Siiicos, să ne îndreptăm speranţele în altă 
parte. Să mergem la Susa, la monarhul Artaxerxe. 

— Şi ce să facă el? 

— Ce să facă? Nimic! Eu, însă, am să fac multe! 
Cirus, fratele lui, recrutează soldaţi din întreaga Ionie ca 
să-i declare război ! Dacă plec la Susa şi devin strategul 
lui Artaxerxe, am să-l înving şi pe Cirus, şi pe spartanii 
care-l ajută, şi poate... dar, tăcere ! Să nu afle Farnabazos. 
Joacă un joc dublu între cei doi fraţi. Ce să facă ? Situaţia 
lui e grea. O să plecăm îndată ce se desprimăvărează. 

Stăpiînul meu îi spuse satrapului că vrea să facă o călă- 
torie la Susa şi-i ceru îngăduinţa să plece. Auzind aceasta, 
Farnabazos se bucură, deşi fără să arate. Curtenii lui îsi 
manifestară însă pe faţă mulţumirea. Ba chiar unul dintre 
ei, Bagoas, vărul lui Farnabazos, spuse: 

— În sfirşit! 

Satrapul se bucura fiindcă venise timpul să se descoto- 
rosească de un străin de vază şi vrednic de cinstire, care-i 
prilejuia însă nenumărate frecușşuri cu spartanii şi cu 
Cirus. Lacedemonienii îi spuneau mereu că e o ruşine ca 
un satrap persan, aliatul lor, să găzduiască și să ocrotească 
pe cel mai rău duşman al lor, în loc să-l fi ucis din prima 
clipă. Cirus îl întreba şi el mereu dacă Alcibiade mai tră- 
ieşte. Farnabazos răspundea că atenianul îi ceruse azil şi 
că-l legau de el jurăminte personale de prietenie. Totuşi, 
își dădea seama că situaţia lui devenea tot mai grea şi că 
pînă la urmă ar fi fost silit să cedeze... Poate că şi Alci- 
biade îşi dăduse seama de toate acestea şi tocmai de 
aceea se hotărise să plece mai repede decît avusese de 
gînd, fără să mai ceară escortă. Farnabazos ne dădu bani 
ca să nu ne pomenim în nevoie şi doi sclavi care s-o slu- 
jească pe Timandra. Am plecat spre Susa în primele zile 
ale primăverii. Călătoria a ţinut multe zile pînă am ajuns 
la Milisa, un sat din Frigia Mare. Stăpinul meu se gîndi 
că era acum destul de departe de Farnabazos şi hotărî să 

ne oprim cîteva zile, pentru ca Timandra să se poată 
odihni. Am găsit o casă la marginea satului. 

In prima noapte, Alcibiade sări tulburat din pat. 

— Timandra! Am avut un vis înfricoşător ! Am visat 
că mă îmbrăcaseşi cu cele mai preţioase haine ale tale, că 
eram culcat pe genunchii tăi cu ochii închiși şi că mă piep- 
tănai și mă împodobeai de parc-aș fi fost mort. 

— Taci! strigă ea. Eu am visat ceva şi mai înfricoşă- 
tor ! L-am visat pe Bagoas, îți aminteşti de el? Vărul sa- 
trapului. Te lovea cu spada şi tu erai gol! Mă tem, Alci- 
biade ! Poate că Cirus a cerut capul tău! 

Toată ziua am stat în casă, în timp ce Timandra şi Alci- 
biade se plimbau pe colinele din jur, ca să-şi uite neliniştea. 
Pe la amiază am văzut venind pe drumul dinspre Das- 
chileion mai mulţi călăreţi, care au intrat în sat. L-am în- 
ştiinţat pe Alcibiade, dar el n-a dat atenţie faptului. Seara, 
fără să-i spun nimic, am proptit bine uşa. Era o noapte în- 
tunecoasă. Nori mari se rostogoleau pe cer şi vintul gemea 
printre copacii din jurul casei. Noaptea înainta şi mie mi se 
făcea somn, deşi îmi propusesem să nu închid ochii. Aștep- 
tam zorile. 

Deodată am sărit în sus. Un miros puternic de fum um- 
plea casa. M-am repezit să-l trezesc pe Alcibiade. Era şi 
timpul : flăcările ne şi înconjuraseră. Am alergat ia feres- 
tre. Limbi mari. de foc urcau din pereţii de lemn. La lumina 
incendiului am văzut la mică distanţă de ușă mai mulţi sol- 
daţi înarmaţi pînă-n dinţi care ne aşteptau. 

— E Bagoas, Alcibiade ! a strigat Timandra cuprinsă de 
groază, recunoscîndu-l pe curtean. Alcibiade s-a repezit 
să-şi ia spada, şi-a înfăşurat hlamida pe braţul stîng, ca un 
scut improvizat, a smuls o saltea, a deschis uşa şi aruncând 
aşternutul inaintea lui ca să stăvilească flăcările, s-a repezit 
gol afară, urmat de noi. Cînd Alcibiade s-a năpustit prin 
flăcări, soldaţii s-au speriat şi au dat înapoi în întuneric. 
S-au oprit la mică distanţă, fiindcă Bagoas le striga să ră- 
mină locului, spunîndu-le că e ruşine să se teamă de un om 
singur şi gol! Atunci, în loc să se tragă în întuneric, stă- 
pinul meu a rămas așa, în lumina flăcărilor, gol şi nemișcat. 

— Vino ! i-a strigat Timandra, gata să se repeadă spre 
grajd unde erau caii. Vino! Te omoară ! 

Douăzeci de sulițe au şuierat în noapte şi Alcibiade s-a 
prăbuşit. Bagoas s-a apropiat şi s-a aplecat să vadă dacă 
era mort. 

— Voia Spartei s-a împlinit ! a spus el, apoi 2 dat pin- 
teni calului şi a pierit în întuneric. 

Cind s-a luminat de ziuă, am luat mortul şi l-am im- 
brăcat în veșmintele Timandrei, singurele pe care le sal- 
vasem de foc. Îl întinsesem pe jos, Timandra şedea lingă el 
plingînd şi, luîndu-i capul pe genunchi, îi mîngiia părul şi 
faţa şi-i săruta ochii. 


Am izbutit să mă întorc la Atena cu Timandra, fiindcă 
la cîteva zile după crimă primisem un mesaj anonim ca- 
re-mi cerea să plec şi să-mi ţin gura. Am pătimit multe 
pînă să ajungem iar în locurile cunoscute, eu cu ochii înlă- 
crimaţi și Timandra bocind, dar ca să povestesc toate aces- 
tea aş avea nevoie de multe pagini. 

Vestea morţii lui Alcibiade a ajuns la Atena cu mult 
înaintea noastră și, aşa cum mi-am dat seama mai tirziu, 
în jurul ei pluteau cele mai fantastice zvonuri. M-am dus 
acasă. Unde era să merg ? Cînd m-au văzut, sclavii au aler- 
gat înnebuniţi să-i dea de ştire fiului lui Alcibiade. 

— A venit Silicos, stăpine ! 

Parcă i s-ar fi spus că a venit Meduza ! De unde să fi 
știut eu că voi fi primit astfel ? Alcibiade s-a repezit afară, 
mi-a strigat că sînt un ucigaș, m-a trimis în Tartar şi m-a 
ameninţat că are să mă dea în judecată, că are să ceară să 
fiu trimis la muncă în mine. Nu puteam să scot un cuvînt 
şi, pe măsură ce tăcerea mea se prelungea, Alcibiade-fiul 
se aprindea şi se mînia mai vîrtos, pînă cînd intendentul 
Hariton m-a luat de mînă cu bocceaua mea de haine cu tot 
şi m-a dat afară ca să se potolească derbedeul. 

N-am mai călcat pe la el. Stăpînul meu îmi lăsase o 
bucată de pămînt lingă Oefisos — aveam și martori pentru 
asta — dar n-am cerut-o. Nu mi-a fost niciodată simpatic 
fiul lui Alcibiade, era doar o caricatură a lui taică-său, care 
era un semi-zeu. 

Acum locuiesc la Timandra. Copiez texte pentru bogă- 
taşi şi în felul ăsta dau şi eu ceva în casă. 

Şi acum, ce ai să faci, Silicos, nefericite ? Sînt doi ani 
de cînd a pierit băiatul, cam de pe atunci m-am apucat să 
scriu. Filele acestea erau singura-mi mingiiere, erau viaţa 
mea... Nu mă pot despărţi de ele, nu mă pot hotări să recu- 
nosc că am terminat, că nu mai am nimic de spus. Întorc 
paginile, corectez, scot, adaug... nu vreau să termin şi să-l 
pierd a doua oară. 

Viaţa mea a fost atit de legată de a lui, încît cred că, în 
aceşti doi ani, am trăit doar din forţa ce-mi dădea viaţa pe 
care i-o dăruiam eu scriind. 


ÎNSEMNĂRI! 


1. Silicos şi Catisachis sînt personaje imaginare, ca şi nu- 
mele lor. 

Harpiabazos e un personaj imaginar. Numele său e persan. 

2. Nici un text nu dovedeşte participarea lui Clinias la cam- 
pania din Egipt. 

Tot astfel, nici un text nu dovedește participarea lui Alci- 
biade la lupta de la Sfacteria. 

3. Există îndoieli cu privire la genealogia lui Alcibiade. 

Isocrate (despre pereche — 27) indică următoarea genealo- 
gie: Alcibiade (bunic) — Clinias (tată, care a luptat la Arte- 
mision) — Alcibiade (stăpînul meu). De asemeni Plutarh (Alci- 
biade, 1) spune limpede că Alcibiade a fost fiul lui Clinias, care 
a luptat la Artemision cu o corabie proprie. 

Dimpotrivă, în ultima lui carte, Alcibiade (Paris, 1951) Hatzfeld 
e de aceeași părere cu Dittenberger, considerîndu-l pe Clinias de 
la Artemision frate al bunicului Alcibiade. El spune, într-o notă, 
că Plutarh a încurcat lucrurile şi că Isocrate a comis o greșeală, 
voită poate... 

Am preferat genealogia autorilor antici. 

Părerea lui Hatzfeld are la bază următoarele argumente : 

Alcibiade s-a născut în 451 sau 450 î.e.n. Dacă tatăl lui, Cli- 
nias, a fost trierarh la Artemision (480 î.e.n.) trebuie să admi- 
tem că Alcibiade s-a născut cînd el era în vîrstă de cel puţin 
şaizeci de ani. E un fapt care nu trebuie să ne pară excepţional, 


1 Aceste însemnări sînt publicate de autor la sfîrşitul romanulub 
Stăpinul meu Alcibiade. 


384 


deoarece Socrate a murit la vîrsta de șaptezeci de ani, lăsind-e 
pe Xantipa cu un copilaș în leagăn. 

4. Există unele alterări ale evenimentelor şi unele anacro- 
nisme, dar nu pot fi pomenite toate aici. 

Iată un exemplu din prima categorie i 

Lisandros nu i-a măcelărit imediat pe prizonierii atenieni, ci 
după convocarea unei adunări a aliaţilor la Dampsacos. 

Un exemplu din a doua categorie: 

Zidurile lungi au fost ridicate în 458, iar Silicos soseşte la 
Atena în 457. 

Imaginile lui Eros-copil aparţin epocii elenistice — epoca 
clasică le ignora. 

Nu s-a putut stabili precis în ce perioadă au început să fie 
făcute elegantele statuete de teracotă de la Tanagra. 

COLECȚIA ROMANULUI ISTORIC 


O existență atît de extraordinară (e vorba de Alcibiade n.n.) 
conține toate elementele în măsurâ să-l mulțumească pe artist şi pe 
romancier; o copilărie dovedind remarcabile înzestrări spirituale şi 
plină de făgăduinţe;adolescenţa încredințată tutelei unui Pericle şi 
vegheată de prietenia lul Socrate; o tinereţe eroică şi scandaloasă, 
o activitate militară și de om de stat căreia nu-i lipsesc nici succesele 
diplomatice, nici victoriile militare, nici proiectele grandioase, nici 
peripeţiile dramatice; căderi răsunătoare, amenințătoare exilări, 
întoarceri neaşteptate şi, în cele din urmă, sfîrșitul pe pămînt barbar, 
unde istoria şi legenda au amestecat temele cele mai emopioddhig ale 
fidelității şi trădării, ale dragostei şi morții. 


Jeán Hatzfeld, Alcibiade. Studiu asupra istoriei Atenei la sfîr- 
șitul sec. al V-lea, Paris 1951. 

